
I 

Shelby Cheney inspiră lung, profund şi se pregăti să 
îşi facă intrarea. Capul înălţat. Umerii traşi înapoi. Surâs 
de o mie de waţi. Părul negru, lung până la umeri, îi 
flutura artistic. Rochia din dantelă Dazzling Badgely & 
Mishka, cu decolteu îndrăzneţ. Diamante la gât şi în 
urechi. Lângă ea soţul său, artist de cinema. 

Shelby Cheney avea totul. Oare? 

În seara aceasta se afla la Festivalul Filmului de la 
Cannes cu soţul său, Line Blackwood. Fiecare dintre ei 
avea un film de promovat. 

Al ei: o dramă pe muchie de cuţit, despre o femeie 
aflată aproape de un colaps - cu înclinații vădite către 
practicarea sexului, dezvăluind pe ecran mai mult decât o 


cădere nervoasă - şi nimeni în preajmă pentru a o ajuta. 
Şi, desigur, o scenă fierbinte de sex, pentru că Shelby avea 
toate calităţile, şi cum acest film mirosea a nominalizare la 
Oscar, pe ea nu a deranjat-o să şi le arate. 

Al lui: un film cu un supererou, un tip dur. Un poliţist 
fără suflet. Sexy. Sardonic. O continuare a precedentelor 
sale două succese-bombă în care juca acelaşi personaj. 
Line Blackwood, odinioară unul dintre starurile cele mai 
bine plătite din lume, încă se menținea în top. 

In seara aceasta, Line purta un smoching bleumarin 
Armâni cu o cămaşă din mătase albastru închis. Fără 
cravată. Trup musculos. Ochi verzi umbriţi. Păr lung, 
negru. Bărbia nerasă. Nasul coroiat - lovit zdravăn înainte 
de a deveni prea celebru şi de a fi menajat în cascadoriile 
sale mai periculoase. 

Shelby şi Line. Un cuplu de staruri de cinema menit 
să încânte mulţimea de fani care îi urmărea cu aviditate în 
timp ce ei îşi croiau drum - flancaţi de diverşi oameni din 
publicitate şi ataşaţii de presă respectivi - înspre Palatul 
Festivalurilor, unde filmul lui Shelby, Extaz, urma să fie 
proiectat. 

— Mizerie, mârâi în barbă Line, fluturând mâna către 
paparazzi şi arborând zâmbetul marca Line. Simt o nevoie 
urgentă să beau. 

— Nu, nu simţi, reuşi Shelby să-i răspundă în timp ce 
zâmbea către echipele de fotografi şi de la televiziune, 
care se îmbrânceau, luptându-se pentru cele mai bune 
cadre. 

Faptul că Line bea constituia obiectul disputei între 
cei doi. În două rânduri fusese internat pentru 
dezalcoolizare, dar nu prea l-a ajutat. Continua să fie un 
băutor înrăit ori de câte ori avea chef. Şi în seara aceasta, 
hotărât lucru, avea chef. 

Shelby ştia că el băuse vreo două pahare la hotel şi 
acum bombănea că mai vrea. Nu era semn bun. Spera să 
se relaxeze şi să se bucure de această seară, dar dacă Line 
avea un gând, ea trebuia să-şi petreacă întreaga seară 
urmărindu-l, spre a se asigura că nu îi va pune într-o 


situaţie delicată pe amândoi - un lucru pe care el era 
foarte capabil să-l facă. Dacă Line se îmbăta, era dezastru. 
Ori devenea agresiv şi gata de bătaie, ori neapărat 
sentimental, flirtând făţiş cu orice femeie întâlnită în cale. 
Ambele trăsături erau la fel de neatrăgătoare. 

Drace! De ce nu putea pur şi simplu să se bucure de 
triumful ei? Pentru că toţi au asigurat-o că realizarea ei din 
Extaz era un triumftoţi, cu excepţia lui Line, care văzuse o 
secvenţă brută din film şi imediat a remarcat că arăta 
obosită şi crispată şi că operatorul nu a pus-o bine în 
lumină. 

Nu a priceput? Interpreta o femeie pe marginea 
prăpastiei, nu trebuia să arate splendid ca de obicei. 

Adevărul era că, chiar dacă nu recunoştea vreodată, 
Line era gelos, ros de invidie pentru că ea era vedetă într- 
un film destinat să primească elogiile criticii şi să aibă 
succes de casă - o combinaţie pe care el nu prea a reuşit-o 
vreodată. 

Singurele lucruri după care tânjea Line erau 
respectul şi recunoaşterea talentului său de actor, nu doar 
faptele sale rele. Filmele lui încă făceau megamilioane, dar 
cronicile erau dezastruoase, fapt care îl înnebunea - în 
special acum, când ea era pe punctul de a da lovitura ca 
actriţă capabilă de roluri de compoziţie. Nu se îndoia că el 
o iubea, dar lucrurile erau pe punctul de a se schimba în 
privinţa carierei şi ea nu ştia cum va primi Line asta. 

Uneori se temea că va trebui să renunţe la tot, să 
stea acasă şi să nu facă nimic decât să aibă grijă de Line. 
După patru ani de căsnicie oarecum agitată, îl iubea totuşi, 
în ciuda faptului că el bea şi umbla după femei, şi se ducea 
la chefuri cu banda lui de prieteni de nimic, de care nu a 
reuşit să-l convingă să se dezbare. 

Ascunzându-se în starul de film macho, era băieţelul 
pierdut, drăguţ şi neajutorat şi, cel mai important - era al 
ei. În special noaptea, când erau împreună în pat şi ea se 
ghemuia în spatele lui şi adormea respirându-i mirosul, 
simţindu-i căldura, iubind fiecare părticică din el. Nu era 
vorba numai despre sex, iar lui Shelby îi plăcea asta. Line 


era bărbatul ei şi spera cu disperare că va fi întotdeauna. 

Nimeni în afară de ea nu îl cunoştea pe adevăratul 
Line. Nimeni nu avea idee despre copilăria lui marcată de 
un tată abuziv care îl bătea în fiecare zi şi o bătea pe 
mama lui Line, o femeie blajină, care pur şi simplu nu era 
capabilă să-şi protejeze fiul de un bărbat care îi chinuia pe 
amândoi. 

Line avea o soră, Connie, de patruzeci şi opt de ani, 
cu şase ani mai mare decât el. Aveau în comun drama 
familiei. Când 

Line avea doisprezece ani, tatăl a bătut-o pe mama 
lor până când a omorât-o, apoi a îndreptat o armă asupra 
sa, zburându-şi creierii pe pereţii bucătăriei, lăsându-i pe 
Connie şi pe Line să îşi poarte singuri de grijă. 

Spre cinstea ei, Connie nu şi-a abandonat vreodată 
fratele. S-a angajat chelneriţă, reuşind să-l ţină departe de 
orfelinate până când el a fugit la Los Angeles - avea 
şaptesprezece ani - şi a pornit pe lungul şi uneori 
înşelătorul drum către succes. Connie era o lesbiană 
convinsă. Locuia împreună cu prietena sa, Suki, la o fermă 
din Montana - cumpărată de Line pentru ea. Rareori 
părăseau ferma cele două femei. 

De unul singur, Line a dobândit un succes fenomenal, 
iar 

Shelby îl iubea şi îl admira pentru asta. Pe de altă 
parte, Line 

Blackwood era un tip dificil şi Shelby nu ştia cât mai 
putea să suporte toate jocurile lui. Ea dorea un copil. El 
nu. 

Ea dorea să ducă o viaţă mai puţin publică. El nu. 

Ea dorea ca el să nu flirteze cu orice femeie care îi 
transmitea un semnal pozitiv. Şi toate îi transmiteau. Line 
era un star de cinema, putea foarte bine să aibă scris pe 
frunte: 

CULCĂ-TECUMINE. 

Cu toate acestea, Shelby îi era cu desăvârşire loială. 
Codul ei moral nu cuprindea nici măcar intenţia unei 
aventuri. Părinţii ei erau împreună de patruzeci de ani şi 


încă se ţineau de mână, schimbau priviri de îndrăgostiţi şi 
se complăceau în conversații secrete. Adeseori a visat să 
aibă o căsnicie ca a lor. 

— Shelby! strigau fotografii. Aici! Priveşte aici! 
Shelby! 

Shelby! SHELBY! 

Deoarece cererile lor deveneau tot mai insistente, 
Shelby, obligată, întorcea capul încolo şi încoace, 
asigurându-se că nu iese din rochia cu decolteu îndrăzneţ. 
Îşi netezi spre spate coama părului negru, făcu ochii mari 
şi fermecători. Imaginea era incredibil de importantă şi 
chiar dacă Shelby avea doar treizeci şi doi de ani, era 
foarte conştientă de cohortele de actriţe care veneau din 
urmă, înnebunite de şansa de a deveni staruri. Toate voiau 
să fie ca ea, să fie ea. Toate voiau să aibă cariera ei, să fie 
căsătorite cu un star de cinema şi să locuiască într-o casă 
magnifică în Beverly Hills. 

„Ghinion, fetelor, gândi ea, cu zâmbetul fixat bine la 
locul său. Line Blackwood este al meu. În întregime al 
meu. Şi, în ciuda numeroaselor sale lipsuri, intenţionez să-l 
ţin bine. Aşa că, înapoi! Line Blackwood este ocupat”. 

— Íl vreau pe Line Blackwood, spuse Lola Sánchez cu 
vocea ei aspră, gravă, fără a-l privi pe Elliott Finerman, 
producătorul filmului său ce urma să fie lansat. El stătea 
pe bancheta din spatele limuzinei, lângă ea, în timp ce 
soţul ei, Matt Seel, un fost jucător de tenis profesionist, 
era proptit vizavi, lângă agentul de publicitate, Faye 
Margolis. 

— Am mai vorbit despre asta de zeci de ori, spuse 
Elliott abia ascunzându-şi plictiseala. Mă gândeam la Ben 
Affleck sau Matthew Mc... _ 

— Nu! Lola îl întrerupse tăios. Il vreau pe Line 
Blackwood. Şi dacă tu nu poţi sau nu vrei să îl iei, atunci îţi 
sugerez să-ţi găseşti o altă actriţă în rol principal. 

Afurisita! gândi Elliott. Cine te crezi? Acum patru ani 
erai chelneriţă la Denny's, acum îmi spui ce să fac. Mie, 
Elliott Finerman, producătorul a peste treizeci de filme de 
succes”. 


— Ei bine? întrebă Lola imperativ, înălţând bărbia 
ascuţită. 

— Dacă insişti, iubito, spuse Elliott, forţându-se să 
pară calm. Totuşi, cred... 

— Foarte bine, zise ea, tăindu-i din nou vorba. Deci, 
dacă Line este de acord, totul e stabilit. 

Elliott privea fix prin geamul limuzinei. Era mai mult 
decât evident că divei acesteia nu-i păsa deloc de ceea ce 
credea el. Era numai greşeala Annei Cameron. Anna, şeful 
capilor de la Live Studios, a fost de acord să dea undă 
verde ultimului film al său, New York State of Mind, doar 
dacă el semna contractul cu Lola Sânchez. Şi Lola a fost de 
acord să semneze doar dacă avea acceptul pentru actorul 
din rolul principal masculin. 

— Dă-i-l, i-a spus Anna. Eu şi cu tine o vom dirija în 
direcţia cea bună. 

„Desigur, gândi cu amărăciune Elliott. Direcţia 
oarecum bună”. 

De la bun început, Lola a pomenit numele lui Line 
Blackwood. În mod cinstit, el a crezut că putea să-i scoată 
din cap ideea cu binişorul, dar nu, Lola îl voia pe Line şi 
era o actriţă de film hotărâtă, răsfăţată, plină de propria 
importanţă. 

Elliott nu putea pricepe de ce insista atâta. Nici 
măcar nu îl cunoştea pe Line, iar când îl va întâlni, va 
regreta. Line Blackwood era o pacoste, cerea lucruri 
exagerate la filmare şi se culca cu soțiile celorlalţi bărbaţi 
când credea că se poate descurca. Elliott ştia din 
experienţă personală felul în care opera Line. El folosea 
unele dintre cele mai tocite replici şi totuşi femeile cădeau 
în plasă. Nu pentru că ar fi avut nevoie de cine ştie ce 
impuls - când venea vorba de actori, femeile erau Oraşul- 
Picioarelor - Deschise, gata să capituleze la o privire, un 
zâmbet. Elliott trebuia să ştie; fosta lui soţie nu a făcut 
excepţie. Lynsey Fraser, o actriţă tânără, drăguță, dar uşor 
influenţabilă. La trei luni după ce s-a căsătorit cu ea, din 
prostie i-a dat un rol minor într-unul dintre filmele lui, care 
îl avea ca protagonist pe Line Blackwood. După o 


săptămână, a prins-o servindu-l oral pe Line în rulota lui. 

Asta se întâmplase în urmă cu zece ani şi între timp 
divorţaseră. Inutil de spus, Elliott a hotărât de atunci să nu 
mai lucreze cu Line. 

Lui Elliott îi părea rău de Shelby Cheney. Era o 
actriţă foarte talentată şi o femeie extrem de atrăgătoare, 
deşi, evident, nu prea deşteaptă, întrucât nu părea deloc 
conştientă ce fel de poamă era în realitate soţul ei. 

— Dacă eşti absolut sigură... începu Elliott pe un ton 
încordat. 

— Da! i-o tăie Lola, nedându-i timp să îşi termine 
propoziţia. Sunt sigură. 

Elliott spumega. „Divă pe naiba!” America credea că 
Lola este o persoană dulce şi sexy, când de fapt era o 
afurisită în vârstă de douăzeci şi patru de ani, care s-a 
întâmplat să fie binecuvântată cu picioare lungi, sâni mari, 
buze pline, senzuale, piele strălucitoare şi o inimă de 
piatră. America era îndrăgostită de picioarele ei, de buzele 
ei şi de zâmbetul ei larg, atrăgător. 

Dar americanii nu îi cunoşteau cusururile. 

Dacă se gândea mai bine, medită Elliott, poate că 
Lola şi Line meritau unul pe celălalt. Îşi puteau distruge 
singuri cariera. Atâta timp cât New York State of Mind era 
o lovitură în materie încasări, ce îi păsa lui? Lasă-i să 
creeze haos şi să câştige iblicitate. După ce filmul va fi 
lansat, ei îşi puteau ruina reciproc vieţile nefericite. 

Stele de cinema! Un mănunchi de baloane umflate 
peste măsură, cu o viaţă scurtă. Peste cinci ani, oamenii 
din branşă vor spune: „Care Lola?” 

Din nefericire, Line Blackwood probabil va fi tot prin 
preajmă. Ca şi Stallone, Willis şi Schwarzenegger, el era 
un 

lipravieţuitor într-o lume a afacerilor dure. În plus, 
filmele sale incit scoteau bani, în special din vânzările în 
străinătate, cele pe i; isete video şi DVD. 

Aproape am ajuns, anunţă Faye Margolis. Faye era o 
femeie formidabilă la vârsta ei - se apropia de cincizeci de 
ani cu păr cenușiu, tuns scurt şi cunoştinţe imbatabile în 


domeniul relaţiilor publice. Orice celebritate aflată în grija 
lui Faye avea o expunere maximă garantată. Faye îşi 
proteja lista clienţilor selecţi cu o loialitate deplină. 

— Cum arăt? întrebă Lola, cu o mică licărire de 
nesiguranţă. 

— Fierbinte! exclamă Matt, care era foarte 
înfierbântat. Avea corpul atletic, părul lung, de un blond 
murdar, şi barba mică, tip Vandyke. 

Lola nu-l luă în seamă. 

— Faye? încercă ea. 

— Bagă de seamă să te ridici drept, îi ordonă Faye cu 
vocea îngroşată de tutun. Rochia aceasta este un risc 
pentru mers, să nu uiţi, altminteri îţi vor ieşi sânii. 

Lola chicoti. Numai Faye îi putea vorbi într-un 
asemenea mod. Acum, că era un mare star, cerea respect 
din partea tuturor celor cu care venea în contact. 

— Dacă îi ies sânii, va fi pe prima pagină a tuturor 
ziarelor din Franţa, râse pe înfundate Matt. 

— Poate vrei să spui din lume, îl corectă Lola, 
aruncându-i o privire ucigătoare. 

— Dacă spui tu, iubito, conveni Matt, destul de 
stânjenit. Erau căsătoriţi de cinci luni. Pentru Lola, luna de 
miere era de mult terminată, cu toate că Matt mai avea 
până să-şi dea seama de acest lucru. 

S-au căsătorit pe proprietatea unui miliardar din 
Malibu, având o publicitate strălucitoare, cu elicoptere 
zburând pe deasupra, paparazzi căţăraţi în copaci şi o listă 
de invitaţi plină de staruri, oameni pe care de-abia dacă îi 
cunoşteau. O revistă din Anglia a plătit două milioane de 
dolari pentru imagini exclusive cu fericitul cuplu, iar Faye 
s-a asigurat că totul se va petrece aşa cum a planificat ea. 
Fără greşeli era motoul lui Faye, şi cine greşea era 
definitiv şters de pe statul ei de plată. 

Lola nu mai era chiar atât de încântată. Se plictisea 
repede şi, în afară de aspectul de băiat de pe plajă şi de 
trupul masiv, Matt nu a venit cu mare lucru la petrecere. 
Renunţase la tenisul profesionist, preferând să fie parazitul 
ei. Când ea îi reproşa lipsa de activitate, el o asigura că 


scrie un scenariu şi că intenţiona să ia lecţii de actorie. 

Grozav! De ce nu a dezvăluit că aspira să intre în 
afaceri în lumea spectacolului înainte de a se căsători? 

lată ceea ce el nu a ştiut. Ea s-a căsătorit cu el numai 
pentru a-şi păstra imaginea publică de superstar sexy al 
noului mileniu. Făcând abstracţie de Halle Berry, Jennifer 
Lopez şi Angelina Jolie, Lola Sânchez trebuia să-şi menţină 
ridicat nivelul credibilităţii. Înainte de căsătoria cu Matt se 
complăcuse într-o idilă de mare clasă cu Tony Álvarez, un 
strălucit regizor de film latino, pe care unii îl considerau a 
fi Pedro Almodovar al generaţiei sale, doar că Tony era 
produsul Bronxului, astfel încât cele trei filme pe care le-a 
regizat erau, în acelaşi timp, pur americane, dar aveau şi 
ceva în plus. 

Problema lui Tony era aceea că obişnuia să se 
drogheze continuu şi, în ciuda a doua arestări bine 
mediatizate pentru posesie de drog şi a perioadei 
prelungite de supraveghere, totuşi reuşea să intre în 
bucluc. Îndată ce manierele lui de băiat rău au început să 
se reflecte negativ asupra imaginii Lolei, consilierii ei au 
avertizat-o că este mai bine să se distanţeze de el, întrucât 
exista posibilitatea ca el să intre la închisoare câteva luni 
pentru presupus trafic de droguri - ceea ce, ştie oricine, 
este o porcărie, dar întrucât Tony era o celebritate, 
autorităţile lăsau impresia că făceau ceva. 

Lola, întotdeauna grijulie faţă de imaginea sa 
publică, a rupt de nevoie logodna şi s-a căsătorit în grabă 
cu Matt, căruia nu-i venea să creadă în norocul său şi a 
semnat cu plăcere un contract prenuptial beton. 

Acum era legată de el. Dar nu pentru mult timp. Lola 
avea alte planuri, iar acele planuri îl includeau pe Line 
Blackwood. 

Cât Harrison nu era fericită pentru că venise la 
Festivalul Filmului de la Cannes. Evenimentele cu 
celebrităţi erau atât de plictisitoare, pline de staruri cu 
ego-uri enorme. Şi nu pentru că fusese la prea multe 
festivaluri, dar de când scrisese şi regizase primul său film, 
Copilul sălbatic, un film uşor, bazat pe propria ei viaţă 


oarecum neconvenţională, a fost obligată să intre în 
circuit. Şi de când bugetul său mic (un buget inexistent) 
pentru film a devenit unul mare, Cât era la modă. 

Mare scofală. Ura să fie centrul atenţiei. li era silă că 
trebuia să se îmbrace elegant şi să facă pe drăguţa pentru 
bărbaţii cu bani şi pentru persoanele influente din lumea 
filmului care doreau să-i finanţeze proiectul următor. 

— Tre’ să o faci, iubire, o sfătui soţul său, un 
muzician australian, Jump Jagger - nicio legătură cu Mick, 
deşi ar fi vrut el. 

— De ce? insistă ea. 

— Pen’ că va fi o karmă bună pentru noi amândoi. Şi 
mi-ar prinde bine un pic de karma. 

Puteai conta că Jump o să se bage şi el. Avea un prost 
obicei ca întotdeauna să se plaseze primul. Cu toate 
acestea, nu avea importanţă, întrucât Cât era nebună după 
el. 

Copil al unor părinţi divorţaţi, Cât crescuse 
împărţindu-şi timpul între o mamă englezoaică excentrică 
şi un tată american complet nebun, ceea ce însemna că şi- 
a petrecut cea mai mare parte a copilăriei purtată între 
cele două ţări. La vârsta de şaptesprezece ani a hotărât că 
are nevoie de un spaţiu propriu şi de propria sa carieră. 
(Tăticul era un sculptor de un inuns succes, iar Mămica, o 
fotografa câştigătoare de premii.) S-a mutat la New York, 
unde în cele din urmă l-a întâlnit pe Jump care a salvat-o 
dintr-un vârtej de droguri şi nebunie. Pornise pe un drum 
rău şi el a tras-o înapoi tocmai la timp. Apoi au făcut un 
lucru convenţional, s-au căsătorit şi s-au stabilit într-o 
mansardă din Soho. 

În timp ce Jump lucra la muzica sa, Cât a avut 
diverse slujbe ca doică, a plimbat câini şi a fost asistenta 
personală a unui regizor de teatru ursuz, dar foarte 
creativ. Într-un week - end, plină de idei şi entuziasm, a 
început să scrie un scenariu. După şase săptămâni a 
început filmările pentru propriul său fi I m, cu o veche 
cameră Sony, de mână, pe care o luase din subsolul casei 
tatălui ei. A folosit ca actori grupul lor de prieteni ciudaţi 


şi minunati, în timp ce Jump lucra la asamblarea unei 
coloane sonore îndrăzneţe şi interesante, cu grupul lui. 
Voilă! Un film instant. 

Unchiul unui prieten a dus-o la un distribuitor mic, 
care i-a preluat filmul şi de la prima proiecţie - precum 
Proiectul Blair Witch înaintea lui - au început apelurile. 
Mai întâi un website, apoi două, apoi trei. În decurs de 
câteva săptămâni erau douăzeci şi unu de website alocate 
discuţiilor despre Copilul sălbatic. 

Cât era mai mult decât emoţionată până când, fără 
voia ei, a fost strecurată în centrul atenţiei. Media o iubea. 
Era ajutată de faptul că avea acum nouăsprezece ani, era 
înaltă şi agilă, cu păr blond natural, ţepos, tuns scurt, ochi 
verzi-oliv şi o faţă provocatoare, cu pomeţi înalţi. Ar fi 
putut deveni cu uşurinţă manechin sau actriţă. Niciuna 
dintre aceste profesii nu o interesa: s-a luptat din greu să 
fie de cealaltă parte a aparatului de filmat, partea unde ea 
putea să menţină, într-un anumit grad, controlul. 

Merrill Zandack, directorul de la Zandack Films a 
preluat distribuţia filmului Copilul sălbatic şi acum 
intenţiona să-i finanţeze viitorul proiect, Prins, un film 
întortocheat după un scenariu scris de ea despre un bărbat 
condamnat, fustangiu şi o femeie duplicitară, poliţist sub 
acoperire - de aici şi vizita ei la Festivalul Filmului de la 
Cannes. 

— Fii drăguță cu toată lumea, Pisoi, i-a spus Merrill 
când a sosit. Te afli pe o pistă rapidă. 

— Voi fi drăguță dacă încetezi să-mi spui Pisoi, i-a 
răspuns ea cam iritată. O călca pe nervi faptul că bărbaţii 
considerau că este perfect normal să le dea femeilor nume 
drăguţe. Cum i-ar plăcea lui dacă ea l-ar striga Căţeluşule? 

Merrill, un bărbat grăsuţ, cu chelie, care îşi petrecea 
cea mai mare parte a timpului transpirând abundent în 
timp ce trăgea dintr-o ţigară de foi cubaneză, găsea că 
prezenţa lui Cât este înviorătoare. O admira pentru că nu 
manifesta respect servil faţă de nimeni. Îi plăcea 
atitudinea ei nonconformistă. Merrill avea un instinct 
înnăscut pentru talent şi, dacă tânăra Cât nu îşi pierdea 


capul şi nu-i necăjea pe prea mulţi oameni cu abordarea ei 
îndrăzneață, era destinată să-şi ia zborul. 

Shelby şi-a făcut numărul şi l-a făcut bine. Line l-a 
făcut şi mai bine. Line era expert în a-i face pe ceilalţi să 
se simtă ca fiind prietenii lui cei mai buni. Avea farmec şi 
încă ceva. Shelby îl urmărea în timp ce flirta cu o persoană 
care arăta ca Sheron Stone, foarte zveltă. Işi făcuse un 
obicei din a-l observa când nu ştia că este privit. Era al 
naibii de sexy. 

— Eşti o frumuseţe, scumpo, spuse Merrill Zandack, 
pufăind din trabuc în timp ce îşi făcea loc în spatele ei. De- 
abia aştept să-ţi văd filmul. 

— Mulţumesc, Merrill, spuse ea întorcându-se către 
puternicul şef de studio în timp ce el îi planta un sărut 
transpirat pe obraz, lăsând o urmă umedă supărătoare pe 
care Shelby abia aştepta să o şteargă. 

— Tu şi cu mine trebuie să lucrăm împreună, 
continuă Merrill, suflându-i un val de fum de trabuc scump 
direct în faţă. Am auzit că eşti dinamită în filmul din seara 
aceasta. 

— Aşa ai auzit? întrebă ea, încercând pe furiş să-şi 
şteargă obrazul cu dosul palmei. 

— Se presupunea că organizez o vizionare privată, 
respiră el greu. Nu am avut timp. 

— Îmi pare rău să aud asta. 

— Nu, este mai bine aşa, spuse el, suflându-i mai 
mult fum în faţă, în timp ce reuşea nu prea discret să 
privească în decolteul ei adânc. 

Shelby făcu un pas înapoi şi zâmbi politicos spre 
însoţitoarea lui Merrill, o clonă statuară a Anjelicăi 
Huston. De când murise soţia lui, cu câţiva ani în urmă, 
rareori era văzut cu aceeaşi femeie în două rânduri. Părea 
că optează pentru un şir de brunete interşanjabile, femei 
pe care nu considera potrivit să le prezinte. 

— Ei bine... sper să-ţi placă, Merrill, spuse Shelby, 
privind încă o dată în direcţia lui Line, care acum se afla 
într-o conversaţie aprii-a cu Woody Allen. Nicio salvare de 
acolo. 


— Arăţi frumos, scumpo, repetă Merrill. 

— Mulţumesc, murmură ea, şi răsuflă uşurată când 
Merrill o descoperi pe Lola Sânchez, a cărei apariţie era 
foarte admirată, şi imediat porni în direcţia ei, iar bruneta 
care îl însoțea păşea regal în urma lui. 

Persoana de la PR desemnată pentru Shelby, o tânără 
franţuzoaică cu părul strâns în coc şi o gură răsfrântă, 
îmbufnată, se foia prin preajmă. 

— Doriţi să vă întâlniți cu reporterul de la Paris 
Match acum? întrebă femeia. 

Shelby clătină din cap. Ultimul lucru pe care dorea 
să-l facă era să vorbească cu un ziarist. 

— Mâine, la conferinţa de presă, spuse ea. 

Buzele subţiri ale femeii se strânseră. Reporterul 
trebuia să plece la Paris de dimineaţă devreme. Nu va 
putea să participe la conferinţa de presă. 

Cu vreo doi ani în urmă, Shelby ar fi spus da la orice 
solicitare. Doi ani de terapie, şi a învăţat să spună nu. 

— Dacă este atât de dornic să vorbească cu mine, 
sugeră ea, atunci poate ar trebui să rămână. 

Inainte ca femeia de la PR să poată răspunde, Line 
reapăru şi o prinse de braţ. 

— Vino, iubito, spuse el cu căldură, făcându-i cu 
ochiul femeii de la PR, să ne ocupăm locurile. 

Shelby aprobă, cu emoție în stomac. Aceasta era 
seara ei cea mare şi era hotărâtă să se relaxeze şi să se 
bucure de ea. 

at locuia pe iahtul lui Merrill Zandack, o 
ambarcaţiune de lux, lungă de vreo 27 metri, cu şase 
dormitoare pentru oaspeţi şi un echipaj de douăzeci de 
persoane. Era ceva de văzut. Ar fi dorit ca şi Jump să vadă 
în timp ce ea se învârtea prin cabină; idunându-se în cele 
din urmă, studiindu-se lung în oglinda de la haie, privind 
pieziş spre imaginea care o înfăţişa din cap până în 
picioare. Făcu un efort suprem. Blugi Juicy Coutoure cu 
talia coborâtă care îi scoteau în evidenţă muşchii 
abdominali cu tonus bun şi un diamant recent fixat pe 
ombilic; un tricou negru decoltat Rolling Stones, lanţuri şi 


cruci Loree Rodkin afirmând în jurul gâtului; şi cercei mari 
ca nişte cercuri din aur. 

Probabil că toţi ceilalţi ar fi considerat ţinuta ei 
nepotrivită pentru a face impresie la un festival al filmului, 
dar, la naiba, cel puţin ea se simţea confortabil. N-a purtat 
o rochie de ani de zile şi nu era dispusă să înceapă acum. 
Şi apoi, Jump era în turneu cu orchestra în Australia sa 
natală şi fără el alături se simţea întotdeauna uşor 
vulnerabilă. 

Ori de câte ori se ducea undeva singură, veneau spre 
ea diverşi tipi. Nu se simţea bine când i se acorda atenţie. 
Cât era fata unui singur bărbat şi, în ciuda independenţei 
sale, simţea lipsa lui Jump. Făceau totul împreună. Sau, cel 
puţin, obişnuiau asta înainte de avântul carierei ei şi de 
hotărârea lui Jump de a călători. Nu pentru că ei i-ar fi 
păsat că Jump pleca acolo, era ceva la care amândoi au 
muncit să realizeze, iar succesul coloanei sonore îl ajutase 
să primească unele angajamente bune. Premiera pentru 
megalegenda rockului Kris Phoenix de la Sydney a fost o 
adevărată ocazie. Jump şi formaţia sa erau totul subjugatţi. 
li părea bine pentru el, deşi ar fi dorit să-l aibă lângă ea în 
seara aceasta. 

Un ciocănit şi Jonas Brown, harnicul asistent al lui 
Merrill 

Zandack, băgă capul pe uşă. 

— Şalupa este gata să ne ducă la țărm, anunţa 

— Unde este Merrill? întrebă ea privind lix la Jonas, 
care era complet opusul şefului său dezagreabil şi oarecum 
lipsit de rafinament. Mai întâi, era tânăr-probabil încă nu 
împlinise treizeci de ani - şi arăta foarte bine într-o notă 
joasă, deloc genul ei. 

— Domnul Zandack deja aplecat, spuse Jonas. M-a 
rugat să vă spun că vă aşteaptă la premieră. 

— Vrei să spui că trebuie să mă duc acolo singură? se 
plânse ea, displăcându-i gândul. 

— Vă voi însoţi eu, spuse Jonas. 

— Nu ştiu de ce vrea să fiu acolo, bombăni ea, 
întinzând mâna pentru a-şi lua poşeta cu franjuri. 


— Domnul Zandack crede că este important pentru 
dumneavoastră să fiţi văzută, spuse Jonas, inspectându-i 
costumul cu ochii săi cenuşii, înguşti. Aşa veniţi 
îmbrăcată? întrebă apoi, incapabil să ascundă nota de 
dezaprobare din tonul său. 

— Nu, izbucni Cât, supărată că el părea să-i judece 
simţul artistic. Intenţionez să mă schimb cu o uniformă 
neagră Prada, astfel încât să pot arăta exact ca dumneata. 

— Nu vă criticam, se scuză el repede. 

— Ba da, îi replică ea şi adăugă delicat: Este în 
ordine, sunt complet stăpână pe felul în care mă îmbrac. 
Cine are nevoie de afirmare? 

— Atunci să mergem, spuse Jonas iară să clipească. 
Domnului 

Zandack nu-i place să aştepte. 

— Îmi pare bine că eşti de acord cu mine, zise ea 
tărăgănat, cu o notă sarcastică. N-aş vrea să fiu cea care îl 
face pe marele om să aştepte. 

Lola îl zări pe Line, care intra în teatru. Drace! Voia 
să-l impresioneze. Şi cine n-ar fi impresionat de modul în 
care aparatele de filmat erau îndreptate doar asupra ei, în 
timp ce fiecare ziarist prezent încerca să-i atragă atenţia? 

Line Blackwood putea fi căsătorit cu o stea de 
cinema, dar ea, Lola Sânchez, era steaua de cinema a 
momentului. Nicio femeie nu era mai fierbinte sau mai 
dorită. 

O mare diferenţă de la ultima ei întâlnire cu domnul 
Blackwood. O, da, atunci lucrurile erau foarte diferite. 

Cu şase ani în urmă 

Lucia Conchita Sánchez. O fată drăguță, în vârstă de 
optsprezece ani, o posibilă actriţă, cântăreaţă, dansatoare, 
ajungând repede nicăieri. Chelneriţă în timpul zilei 
şipunând discuri cu înregistrări noaptea - ajutându-l pe 
Carlos, prietenul ei disc-jockey care lucra trei nopţi pe 
săptămână la un club din Hollywood. Lucia avea părul 
lung, castaniu, care îi ajungea mai jos de talie, şi un trup 
cu sinuozităţi. Locuia la Silverlake cu Claudine, mama ei - 
care era jumătate indiancă, jumătate negresă - şi cu tatăl 


ei, mexican fustangiu, Louis Sânchez, un boxer neînsemnat 
care se considera un adevărat mascul. Avea două surori 
mai mari, măritate, Isabelle şi Selma, şi un frate, Louis jr., 
leneş, care nu lucra, dar aspira să devină exact ca tatăl 
său. Lucia abia aştepta să plece de acasă. 

La şcoală avea calificativ excelent la cânt, dans şi 
cursurile de dramă. Actoria era pasiunea sa, astfel că 
imediat ce a absolvit liceul a început să urmărească o 
carieră de actriţă. Era foarte ambițioasă şi hotărâtă să-şi 
facă apariţia în lumea spectacolului. Numai că nimeni nu 
voia să o angajeze. Nu reuşea nici măcar să facă pe cineva 
să se ocupe de ea. 

— Eşti prea diferită, părea să fie opinia generală. 
Prea diferită? După părerea ei, era splendidă cu alura sa 
arzătoare, cu pielea netedă, măslinie, şi trupul voluptuos. 
Foarte bine, nu era drăguță conform şabloanelor, dar avea 
stilul său propriu deosebit. 

După numeroase  respingeri şi probe date şi 
rămasefără răspuns, a încercat abordarea unei agenţii de 
manechine. 

— Prea grasă, a anunţat o afurisită slabă, cu 
picioarele ca două crenguţe şi fără fund. 

Prea grasă? Ridicol! Doar pentru că ea nu 
corespundea obsesiei de subţirime a Hollywoodului. 
Oricum, a ţinut regim de slăbire - evitând deliciosul pui 
fript al lui Claudine şi felul favorit al tatălui său, 
enchiladas. _ 

Părinţii ei credeau că este nebună. Într-o seară, tatăl 
ei i-a spus că nu are absolut nicio şansă de a reuşi şi, 
întrucât la şcoală fusese foarte bună la matematică, 
trebuia să-şi găsească o slujbă potrivită lucrând într-o 
bancă, precum 

Selma, iar acolo avea şansa unei eventuale 
promovări. 

— Slujba de chelneriţă nu te duce nicăieri, o informă 
Louis. 

Ca şi când boxul era mare scofală. Louis Sânchez 
avea două urechi ca nişte conopide, cicatrice pe toată faţa 


şi şchiopăta permanent. Dar, desigur, acestea nu păreau să 
le împiedice pe femei să se arunce asupra lui. 

Mama ei era o adevărată frumuseţe, cu trăsături 
exotice, păr lung până la talie şi o siluetă sexy cu 
rotunjimi, menţinută în ciuda celor patru naşteri. 

Luciei îi plăcea să creadă că moştenise ce era mai 
bun de la ambii părinţi în privinţa aspectului. Avea, 
precum mama sa, picioare lungi, bust mare şi păr des, 
castaniu, iar de la tatăl ei avea nasul uşor turtit, ochii 
căprui seducători şi buzele pline. „Buze de amant”, îi 
plăcea lui Louis să spună. 

Moştenire de familie. 

Da, gândi Lucia. Buzele tale erau cunoscute prin 
întreaga vecinătate. 

Sexul nu constituia un subiect deschis în familia 
Sánchez. Deşi toată lumea cunoştea indiscreţiile lui Louis, 
ele nu erau niciodată pomenite. Când Lucia a fost suficient 
de mare pentru a auzi povestirile despre tatăl ei infidel, a 
fost şocată. 

Întotdeauna era uimită că mama sa îi permitea aşa 
ceva şi niciodată nu spunea nimic. 

Îndată ce Lucia a ajuns la pubertate, băieţii roiau în 
jurul ei. Râvneau la sânii ei mari, la fundul frumos şi la 
disponibilitatea de a flirta, pe care o moştenise de la tatăl 
său. 

— Nu te lăsa, o avertiza mama, plimbându-i prin faţă 
un deget uscăţiv. Lasă-i să privească, urmăreşte-i pe bieţii 
de ei cum se entuziasmează şi lasă-i să se roage pentru 
mai mult. 

Dacă ai cedat, o să-ţipară rău. Ultimul lucru pe care îl 
vrei este un copil. 

Cuvintele acelea fatale au fost suficiente să- 
ipotolească înclinațiile către sex până la şaisprezece ani, 
când s-a îndrăgostit de un băiat rău, rapper, care locuia pe 
aceeaşi stradă, şi după câteva luni delirante petrecute cu 
el a rămas însărcinată. Claudine era atât de furioasă încât 
a refuzat să vorbească săptămâni întregi cu fiica sa. Louis 
era mai înţelegător. A dus-o la o clinică locală pentru avort. 


A venit şi Selma. A fost una dintre cele mai rele zile din 
viaţa ei. 

După experienţa aceea a jurat „Fără sex”, nemergând 
mai departe de un ocazional sex oral şi acesta numai dacă 
îi plăcea cu adevărat băiatul. 

Sexul oral era o stradă cu două sensuri cu Carlos. 
Deşi el îi ridica Justa până în talie şi îi scotea sutienul pe 
bancheta din spate a autoturismului lui, rugând-o să 
meargă mai departe, ea se ţinea tare. Fără avorturi pentru 
Lucia Conchita Sánchez. Învăţase lecţia. 

Într-o seară, Carlos i-a spus că urma să fie disc- 
jockey la o petrecere costumată în Bel Air şi ar fi vrut ca ea 
să-l ajute. Timp de o secundă a fost prea emoţionată 
pentru a putea vorbi. Bel Air! Tărâmul celor bogaţi şi 
celebri. Poate că, în sfârşit, va fi descoperită sau, în cel mai 
rău caz, va întâlni un impresar dispus să o reprezinte. 

Nu a lăsat să se vadă cât e de stresată. Carlos era un 
tip leneş, cu păr lung, unsuros şi aspect slăbănog de rock- 
star. 

Muzica era domeniul său: excela în aranjarea 
sunetelor pe care oricine dorea să le audă. Toţi prietenii 
lor susțineau că are un viitor. 

Petrecerea, dată de megaproducătorul Freddy Krane, 
avea loc în magnificul conac vechi al lui Freddy, în Bel Air. 
Se ajungea acolo cu maşina, pe o alee lungă, sinuoasă, 
străjuită de palmieri. 

Lucia stătea lângă Carlos în Mustangul lui argintiu, 
din 

1968, cu îmbunătăţiri, savurând fiecare clipă. Când 
au ajuns, ea l-a ajutat să-şi instaleze echipamentul afară, 
lângă piscina enormă placată cu negru. Peste tot se agitau 
servitori, barmani, chelneri care făceau pregătirile pentru 
festivitățile din seara aceea. 

Lucia privea totul - sutele de luminări în suporturi 
splendide de cristal înconjurând piscina, aranjamentele 
florale bogate din mijlocul fiecărei mese, feţele de masă 
albe cu argintiu şi şervetele din mătase neagră. Îşi impuse 
să  memoreze fiecare detaliu, astfel încât să le 


povesteascămamei, lui Isabelle şi Selmei. 

Cu toate că era foarte impresionată, se forţa să 
menţină o aparenţă calmă în timp ce sorta colecţia de CD 
şi discuri ale lui Carlos, punând totul în teancuri ordonate. 
Carlos era foarte pretenţios - îi plăceau lucrurile corect 
făcute. 

Erau momente când Lucia visa cu ochii deschişi că, 
dacă nu izbutea curând în lumea spectacolului, poate ar 
trebui să aibă în vedere căsătoria cu Carlos. El era dornic 
să se culce cu ea, astfel că-l putea împinge uşor să o ceară 
în căsătorie. 

Ar fi un lucru chiar atât de rău căsătoria cu Carlos? 

Poate că nu. 

Îndată ce petrecerea s-a pornit, a fost o explozie: feţe 
pe care le recunoştea din revistele populare de spectacol, 
devorate în fiecare săptămână. Putea fi imaginaţia ei, dar 
după un timp a început să creadă că Freddy Krane se tot 
uita spre ea. Freddy, un bărbat masiv, părând cherchelit, 
cu o barbă roşcată în dezordine şi ochi mici ca de purcel, 
era bătrân, cel puţin cincizeci de ani, şi aceasta însemna 
cu zece ani mai mare decât tatăl ei. 

Lucia îmbrăcase pentru această ocazie o fustă scurtă 
din imitație de piele maro (din nefericire, articolul din 
piele veritabilă era prea scump) şi un tricou alb cu dungi 
care îi punea în evidenţă sânii mari închişi într-un sutien 
subţire, sfârcurile observându-se prin materialul fin. Părul 
lung, castaniu, îi atârna peste fund - nu se tunsese de la 
vârsta de opt ani. 

Ştia că arată incendiar. Vreo doi chelneri i-au dat 
târcoale, încercând să obţină numărul ei de telefon. Ea a 
refuzat politicos, deşi în secret îi făcuse plăcere interesul 
lor. 

Carlos punea muzică, iar ea dansa, mişcându-şi 
corpul unduios, provocator. Înregistrările erau de prim 
ordin, totul de la NWA la Santana şi Mötley Crüe, cu mult 
Marwin Gaye şi Smokey Robinson pus pentru narcomanii 
nostalgici. 

Da, hotărât, Freddy Krane o observa, chiar dacă îl 


înconjura un stol de frumuseți blonde. Mai devreme, unul 
dintre chelneri (un potenţial actor) i-a dat o listă cu 
creditele gazdei. După părerea lui, Freddy Krane se 
specializase în filme de acţiune cu bugete mari şi lucrase 
cu toate starurile macho, de la Eastwood la 
Schwarzenegger. 

— El este adevărata afacere, îi mărturisi chelnerul. O 
vorbă din partea lui şi eşti în distribuţie. Ar trebui să 
încerci. 

— Nu, mulţumesc, îi răspunse Lucia. Dorea cu 
ardoare să fie actriţă, dar nu cu orice preţ. 

Exact înainte de miezul nopţii îşi făcu apariţia Line 
Blackwood. Line Blackwood! Starul ei favorit! îi văzuse 
toate Jilmele de cel puţin trei ori. De-abia îi venea să 
creadă! 

Îi făcu semn lui Carlos cu cotul, dar lui nu-ipăsa 
deloc. 

Carlos nu se interesa de starurile de cinema, avea 
alte preocupări: colecţia sa de discuri, preţiosul său 
Mustang, să fumeze puţină marijuana. 

— Uită-te cine este, şopti, emoţionată. 

— Fii calmă, îi răspunse Carlos, aruncându-i o privire 
iritată. 

Nu pot fi calmă! voia să tipe. Este Line Blackwood- 
votat recent cel mai Sexy Bărbat în Viaţă de către revista 
People. Cum este posibil să stau calmă? 

I se tăiase respiraţia, simţea emoția în stomac. Erau 
şi uite figuri celebre la petrecere, dar în ceea ce o privea, 
ele nu însemnau nimic. Line Blackwood era important. 

Nu-l pierdea din vedere, urmărindu-i fiecare mişcare. 
Femeile începuseră să roiască în jurul lui, blonde cu sâni 
de silicon, cu părul superaranjat şi zâmbete tip american. 
El nu părea să le bage în seamă. Stătea la o masă lângă 
piscină, bea şi întreținea conversaţia. După un timp i s-au 
alăturat Freddy Krane şi mai multe fete splendide. Freddy 
îl tot bătea pe spate şi râdea. 

Lucia îşi mişca trupul în ritmul muzicii, oferind un 
spectacol neexperimentat şi sexy - muzica îi îndepărtase 


inhibiţiile. Îl văzu pe Freddy lovindu-l cu cotul pe Line şi 
făcând un gest în direcţia ei. Apoi, spre încântarea ei, cei 
doi bărbaţi începură să o urmărească. Ea se uită la Carlos 
care nu părea să fi observat. Inima începu să-i bată tare: 
era pe punctul de a fi descoperită! După câteva minute, 
Line era în picioare, ridicând paharul şi arătând-o uneia 
dintre nenumăratele fete care îl înconjurau. 

Fata aleasă dădu din cap aprobator, apoi înconjură 
piscina şi se grăbi spre Lucia. 

— Bună, spuse ea. 

— Bună, îi răspunse Lucia. Nu era proastă, ştia că 
fata era trimisă cu o misiune. 

— Sunt Zar a Light, se prezentă fata cu un accent 
distinct englez. Şi tu cum te numeşti? 

— Lucia. 

— Foarte bine, Lucia. Este seara ta norocoasă. Line şi 
Freddy vor să li te alături ca să beţi ceva. 

— Au spus ei? întrebă Lucia fără suflare. 

— De aceea sunt aici, spuse Zara, o fată frumoasă, cu 
păr negru ondulat. 

— Când? întrebă Lucia fără expresie. 

— Acum, zise Zara, jacând ochii mari. Lucia privi 
spre Carlos. Acesta plutea prins de muzica lui ja Rule. 
Trebuia să îi ceară permisiunea? 

Nu. Doar nu erau căsătoriţi sau ceva asemănător. Era 
liberă să facă ceea ce dorea. Şi ea dorea să îl întâlnească 
pe Line Blackwood-fantezia ei care prindea viaţă. 

Îl prinse pe Carlos de braţ, provocând un zgomot 
neplăcut pe disc. 

— Ce porcărie! exclamă el. 

— Mă întorc, spuse ea repede şi fără altă explicaţie o 
porni pentru a-şi întâlni starul preferat. 

După douăzeci şi cinci de minute, Lucia Conchita 
Sânchez şi Line Blackwood se rostogoleau în uriaşul pat pe 

(apă din dormitorul principal al lui Freddy Krane, pe 
jumătate dezbrăcaţi. 

— De... de-abia îmi vine să cred că se întâmplă aşa 
ceva, murmură ea, complet năucită. 


— Crede, fetiţo, îi răspunse Line, scoţându-i tricoul. 
Ai nişte sâni grozavi, adăugă el, desfăcându-i cu dibăcie 
sutienul şi aruncându-l pe jos. Sunt veritabili, nu-i aşa? Ea 
dădu din cap aprobator, fără grai. Ai idee cât de greu este 
să descoperi sâni adevăraţi în oraşul ăsta? se plânse el, 
mângâindu-i sfârcurile cu vârful degetelor. 

Ea nu ştia, şi nici nu-i păsa. Ştia doar că din clipa 
când l-a întâlnit, destinul ei era pe punctul de a se împlini 
şi nimic altceva nu mai conta. 

Când voia, Line putea să manevreze o femeie în pat 
exact aşa cum ştia că doresc toate. li acordă Luciei toată 
atenţia, bucurându-se de sânii ei plini, de părul mătăsos, 
negru, al pubisului, de picioarele lungi, de curba feselor 
generoase. 

Nu a trecut la punctul esenţial imediat, multe femei 
pe care le-a cunoscut l-au învăţat că jocurile din preludiu 
duc la adevărata plăcere. Astfel că mai întâi a stârnit-o, 
insistând asupra sânilor, sugându-i sfârcurile până când ea 
a început să geamă tare. 

Apoi i-a îndepărtat picioarele şi a pătruns-o ca şi 
când i-ar fi făcut plăcere cu adevărat - dar ce naiba? Fata 
asta părea mai dulce decât majoritatea. 

Lucia era uluită şi încurcată. Cum s-a întâmplat aşa 
ceva? Ea nu era genul de fată care să sară în pat la prima 
întâlnire. Şi aceasta nici nu era chiar o întâlnire. Şi ea avea 
un prieten, aşa că era curată nebunie. Chiar aşa? 

Line Blackwood era eroul ei şi de câte ori va avea 
ocazia să fie cu bărbatul visurilor ei? Ocazia de a fi cu un 
bărbat care avea limba unui înger sau diavol... sau... 
încerca să-şi recapete respiraţia, strângând o pernă pentru 
a-şi acoperi faţa când el s-a lăsat peste ea. Era pe jumătate 
stânjenită, jumătate încântată, jumătate ruşinată, jumătate 
în extaz. 

CE FĂCEA EA? CE FĂCEA EL? 

Orice ar fi făcut, ea nu-l oprea. 

Au stat în patul lui Freddy Krane toată noaptea, 
lăsându-se în voia tuturor fanteziilor la care Lucia visase 
că le va face cu Line Blackwood. A făcut dragoste cu ea în 


toate modurile imaginabile şi nu a folosit prezervativ. 

— Eşti curată, aşa-i? a întrebat-o la un moment dat. 
Virgină, corect? 

Dacă aşa voia el să creadă, ea era de acord. Nici 
măcar nu-ipăsa dacă o lăsa însărcinată, pentru că de data 
aceasta lucrurile stăteau altfel, de data aceasta el se va 
căsători cu ea şi vor trăi fericiţi într-un conac mare din 
Hollywood - unul aşa cum a văzut ea în People. Şi va 
deveni şi ea un star de cinema. Toate visele i se vor realiza. 

În cele din urmă, a adormit în braţele lui, lipicioasă, 
şi dezbrăcată, şi satisfăcută. 

În dimineaţa următoare, a fost trezită de cineva care 
îi zgâlţâia umărul. A deschis ochii. Evenimentele din 
noaptea trecută i-au venit în minte. 

— Line, a murmurat ea, răsucindu-se pentru a-l 
saluta. 

Doar că nu era Line. Era Freddy Krane, care stătea în 
picioare lângă pat, cu ochii tulburi, îmbrăcat într-un halat 
de baie pluşat, cu dungi, care era desfăcut, arătând că nu 
purta nimic pe dedesubt. 

— Doamne, Dumnezeule, şopti ea, apucând un 
cearşaf pentru a se acoperi. De ce eşti aici? 

— Regret că tre’ să-ţi spun, păpuşă, zise Freddy, 
strângându-şi halatul pe corp, se-ntâmplă să dormi în patul 
meu. 

— Unde este Line? întrebă ea alarmată. 

— Ela tre’ să plece, un fel de întâlnire devreme. M-a 
rugat să-ţi spun că s-a distrat azi-noapte. 

Ea s-a ridicat brusc, gândurile fugindu-i în o sută de 
direcţii diferite. 

— Este tot ce a spus? 

— Tre’ să-ţi dai seama, Line e un om ocupat, 
răspunse 

Freddy, privind-o ca şi când ea era prada, iar el un 
tigru flămând. 

— Deci... deci vrei să spui că a plecat? 

— Este ce am spus. 

Deodată şi-a dat seama de implicaţiile celor 


întâmplate şi totul era îngrozitor de clar. A făcut dragoste 
cu un bărbat pe care abia îl cunoscuse. A petrecut noaptea 
cu el. A făcut totul cu el, manifestându-se sexual într-un 
mod în care nu o mai făcuse vreodată. Şi acum el a plecat. 
Doamne! O fi el un star de cinema, dar ce fel de bărbat ar 
părăsi-o într-un pat străin fără un cuvânt? 

— Regret că te zoresc, dar trebuie să te mişti, spuse 

Freddy. Poţi face duş în baia pentru oaspeţi, apoi 
mişcă-ţi fundul drăguţ afară de aici. 

— Unde este prietenul... meu? întrebă ea ezitant. 

— Ai un prieten? făcu el neîncrezător. 

— Disc-jockey-ul Carlos. Unde este? 

— O, da, e fantele care întreba de tine, spuse Freddy 
căscând. l-am zis că eşti cu Line. 

— Ce a spus? 

— Bănuiesc că era iritat. 

— O, Doamne! gemu ea, clătinând din cap. 

— Nu te supăra, a fost plătit cu numerar pentru 
petrecerea de aseară, spuse Freddy, curăţindu-şi gâtul. 
Tre’ să pleci, pisicuţo, sunt un om ocupat. 

Era prea stânjenită pentru a-l privi. 

— Poţi să te întorci cu spatele? murmură ea. 

— Sigur, păpuşă, doar că n-ai nimic din ce să nu fi 
văzut eu până acum. Se întoarse cu spatele, fluierând. 

Ea a luat repede cearşaful, înfăşurându-l în jurul 
corpului. Apoi şi-a strâns lucrurile, care erau aruncate 
peste tot pe podea. 

— Care este numărul de telefon al lui Line? întrebă 
27 ea, oprindu-se în uşă, cu convingerea că trebuie să fie o 
greşeală. 

— N-ai să reuşeşti să ajungi la el, scumpo, spuse 
Freddy compătimitor. Line are asistenţi care se ocupă de 
problemele lui. 

— Atunci îţi dau numărul meu de telefon şi îi poţi 
spune să-mi telefoneze, spuse ea, ştiind că probabil părea 
o admiratoare disperată, doar că ea nu se putea opri. 
Cinstit, ea credea că lui Line îi pasă. 

— Ascultă, drăguță, zise Freddy pe un ton blând, te-ai 


distrat grozav. De ce să nu rămână aşa? 

— Poftim? strigă ea, cu obrajii arzând de stânjeneală. 

Sunt sigură că Line doreşte să mă vadă din nou. 

— Bine, da, păpuşă, şi eu cred, aprobă Freddy 
repede. 

Dar până atunci de ce să nu te duc la o cină diseară? 
Cine ştie - tu şi cu mine am putea cânta împreună. 

— Lui Line nu i-ar plăcea asta, spuse ea, luptându-se 
cu lacrimile, încă trăind cu speranţa că totul era o mare 
neînțelegere şi că Line va intra în încăpere. 

— De fapt, el a sugerat, o anunţă Freddy ca de un 
fapt divers. Ştii, văzând cât este de ocupat şi toate astea... 

— Nu pot crede că el arface aşa ceva, spuse ea, 
nefericită. 

— Hei, dar eu ce am? întrebă Freddy indignat. 

— Nimic, şopti ea. 

— Atunci, să mergem împreună să cinăm. Tu şi cu 
mine putem avea petrecerea noastră. Îi făcu cu ochiul, 
complice. 

Dacă pricepi ce vreau să spun. 

Ea ştia prea bine la ce se referă el. 

— Nu, mulţumesc, refuză, băţos. 

— Cum vrei, spuse el, dând din umeri. Camera de 
oaspeţi este prima la stânga. Strigă când ai terminat 
pentru a cere cameristei să cheme un taxi. 

Ea ieşi din încăpere cât putu de demn. Deci aşa 
proceda Line - s-a folosit de ea şi a aruncat-o ca pe o 
păpuşă, apoi i-a pasat-o prietenului său, ca pe o jucărie. Ce 
mizerabil! Cum putea să o trateze astfel? 

Părinţii ei erau furioşi pentru că ea lipsise toată 
noaptea. A trebuit să găsească o scuză stângace, a spus că 
i-a fost rău şi a dormit în casa unui prieten. Cât despre 

Carlos, acesta nu mai voia să aibă de-a face cu ea, şi 
foarte cinstit, ea îi dădea dreptate. 

Peste câteva săptămâni, spre groaza ei, a descoperit 
că este însărcinată. Cum i s-a putut întâmpla din nou? Ei 
bine, ştia ea cum, numai că pur şi simplu nu i se părea 
cinstit. 


Câteva zile s-a gândit să-l găsească pe Line 
Blackwood şi să-i spună. În cele din urmă a hotărât că are 
prea multă mândrie pentru a face aşa ceva. Actorul ei 
favorit odinioară o tratase ca pe o târfă de o noapte şi ea 
nu îi va cere ajutorul. 

Împietrită de teama că părinţii săi vor afla, a reuşit 
să lucreze în două schimburi la localul unde era chelneriţă. 

Banii în plus i-au permis să se mute din casa familiei 
într-un mic apartament împreună cu prietena sa cea mai 
bună. 

Cindi Hernandez, care încerca şi ea să intre în lumea 
spectacolului. 

Părinților ei nu le-a plăcut: nu o agreau pe Cindi, 
considerând că are o influenţă rea. Lucia le-a explicat că 
are optsprezece ani şi ei nu au cum să o oprească. 

Îndată ce a putut, a economisit o sumă suficientă 
pentru un avort ieftin. S-a dovedit a fi o experienţă oribilă. 
Nu era o clinică curată. Nimeni să o ajute. Într-o cameră 
dosnică, un bătrân mexican butucănos aforţat-o să se 
aşeze pe o masă, să îndepărteze picioarele şi a tratat-o de 
parcă îi făcea o mare favoare. 

A sângerat zile întregi după aceea, până când Cindi a 
forţat-o să consulte un medic adevărat. Doctorul a curăţat 
treaba de cârpaci şi, înainte de a părăsi cabinetul, a 
informat-o cu duritate că nu va mai putea să rămână 
însărcinată vreodată. 

Cuvintele lui încă o mai obsedau. 

În adâncul inimii, Lola a ştiut întotdeauna că într-o zi 
se va răzbuna pe Line Blackwood. 

Acum, în timp ce îl urmărea intrând în teatru, îşi 
dădu seama că ziua aceea era tot mai aproape. 

Întârziem, spuse Jonas, grăbind-o pe Cât pe covorul 
roşu, ţinând-o de cot. 

— Nu este vina mea, răspunse ea. 

— Nu te învinuiam, se scuză el, furios totuşi că aveau 
de aşteptat şalupa care să-i ducă la țărm, chiar dacă îl 
informase pe funcţionar în privinţa orei exacte când aveau 
nevoie de vas. Îndată ce domnul Zandack plecase de pe 


iaht, echipajul părea să nu se mai ocupe de ceilalţi 
pasageri. 

— Poate ar fi trebuit să mă iei mai devreme, sugeră 
Cât, încercând să-şi elibereze cotul de mâna fermă a lui 
Jonas. 

— Domnului Zandack nu-i va plăcea, spuse Jonas, 
aproape vorbind singur. 

— Ce va face, te va mânca? întrebă Cât batjocoritor, 
gândind că Jonas era evident un fel de regină a dramei 
care făcea o criză dacă nu ieşea totul după voia sa. 

Jonas îi aruncă o privire ucigătoare. Fata aceasta 
avea gură mare, iar el nu era sigur că îi place. Hotărâse de 
acum că era o pacoste. Avea o atitudine de nu-dau-doi-bani 
şi o categorică lipsă de respect faţă de Merrill Zandack. 
Domnul Zandack era o forţă în industria filmului, iar Jonas 
se considera norocos că lucra pentru el. Îşi făcea ucenicia 
care îl va ajuta enorm când o va porni pe cont propriu, 
lucru pe care intenţiona să-l facă de îndată ce va fi învăţat 
suficient. 

Vreo doi fotografi au recunoscut-o pe Cât şi au 
început să o strige pe nume. Ea nu ştia cum să reacționeze 
- toată istoria cu pozatul era atât de stresantă. O găsea pur 
şi simplu stânjenitoare. 

— Opreşte-te şi zâmbeşte, îi ordonă Jonas, dându-i 
drumul la cot şi rămânând câţiva paşi în urmă spre a nu fi 
inclus în fotografie. 

Cât a oferit fotografilor un zâmbet artificial şi o 
fluturare stângace de mână, după care s-a grăbit să urce 
treptele Palatului 

Festivalului. Jonas trebuia să sprinteze pentru a ţine 
pasul cu ea. 

— Sper ca filmul să nu fi început, spuse el neliniştit. 

— Pariez că a început, răspunse Cât, iritându-l şi mai 
mult. 

— Poate că nu. 

— Drace! exclamă ea, oprindu-se brusc. 

— Ce mai e? 

— Mi-a sărit diamantul de pe buric. 


— Iisuse! 

— Trebuie să ne întoarcem şi să-l căutăm. 

— Să-l căutăm, unde? întrebă el exasperat. 

— Pe prostia aceea de covor roşu. Probabil că acolo l- 
am pierdut. 

— Nu, făcu el ferm, încercând să o împingă înainte. 

— Este primul meu diamant, se văicări ea. 

— Eşti în întârziere, spuse el tăios. Te conduc la locul 
tău, apoi mă întorc şi-l caut. 

— Şi dacă nu-l găseşti? întrebă ea cu o privire 
provocatoare în ochii săi verzi. 

— Domnul Zandack îţi va cumpăra altul, o linişti el, 
grăbind-o înainte. 

— Da? 

— Te asigur. 

— Nu ştiam că eşti atât de influent. 

— Vei fi surprinsă. 

„Hm, gândi ea, Jonas nu este atât de blând pe cât îmi 
imaginam. 

Se întrebă dacă era homosexual. S-ar putea. Greu de 
spus. 

I >ieşi era cam prea îngrijit pentru un bărbat normal, 
cu tunsoarea 

1 perfectă, costum Prada şi unghii cu manichiura 
bine făcută. Homosexual? 

Categoric. 

Fii Imul începuse, fapt care i-a provocat lui Jonas o 
dispoziţie elioasă. A intrat într-o dispută verbală rapidă cu 
un plasator francez nervos, care încerca să o împiedice pe 
Cât să intre în teatru. Jonas vorbea o franceză excelentă şi 
a câştigat bătălia. 

— Bărbatul acesta te va conduce la locul tău, îi spuse 
el, împingând-o rapid către plasator. Ne vedem după film. 
O, şi încearcă să nu vorbeşti în timp ce rulează filmul. 
Domnul Zandack nu apreciază zgomotul. 

— Foarte bine, spuse ea iritată. Să nu te întorci fără 
diamantul meu. 

— ÎL voi găsi, zise el, adăugând un mârâit: Dacă ai 


avut unul, în primul rând. 

— Ei bine, răspunse ea încet, presupun că tu nu te-ai 
holbat la butonul de pe ombilicul meu aşa cum a făcut 
orice tip din preajmă. Dar nu te necăji, înţeleg perfect de 
ce. 

— Oh, te rog, îi replică Jonas, pricepând aluzia şi 
neplăcându-i delor. 

Plasatorul nervos a condus-o la locul ei cu ajutorul 
unei lanterne. 

— Unde ai fost? mârâi Merrill. 

— Sst, spuse o femeie solidă, care şedea în rândul de 
scaune din spatele lui. 

Cât se aşeză pentru a urmări filmul. Nu trebuia să 
explice nimic nimănui, era treaba lui Jones. 

Cu şase ani în urmă 

Pe când avea treisprezece ani, Catharrison se afla 
într-o vilă din sudul Franţei împreună cu unul dintre 
cunoscuţii tatălui ei, un artist faimos în vârstă de şaptezeci 
şi trei de ani. Tatăl ei o lăsase acolo în timp ce el plecase la 
Paris pentru câteva zile. Se presupunea că vor petrece 
vacanţa împreună - doar că asta nu s-a întâmplat. 

— Ce vârstă ai? o întrebă bătrânul, privind-o cu ochi 
lăcrimoşi. 

— Ce vârstă vrei să am? replică ea provocator, înaltă 
şi bronzată, şi blondă, şi drăguță. 

— Cu cât mai tânără, cu atât mai bine, spuse 
bătrânul, aruncându-i o ocheadă lascivă. 

Ea ştia ce urmează. Bărbaţii o atrăgeau de pe când 
nu avea nici treisprezece ani. Bătrânul întinse mâna. Ea se 
dădu înapoi. Chiar dacă era tânără, ştia cum să se poarte 
cu bătrânii libidinoşi: „Loveşte-i unde îi doare mai mult şi 
fugi”. 

Numai că acesta nu reprezenta o ameninţare, aşa că 
nu i-a păsat. În schimb, a fost de acord cu cererea lui de a-i 
poza nud, dar numai dacă îi plătea un tarif exorbitant 
pentru acest privilegiu. 

Pictura care o reprezenta a fost un mare succes şi a 
sfârşit prin a fi expusă în Galeria Naţională. Era intitulată 


Fată pe Marginea Prăpastiei. Tatăl ei, renumitul 
sculptor Gable 

Harrison, era foarte amuzat. Mama sa, Bethany, o 
frumuseţe legendară, renumită în lumea întreagă ca 
fotograf, nu s-a amuzat. 

— Dacă ai de gând să pozezi dezbrăcată, măcar să ai 
părul pubian îngrijit, a fost singurul comentariu al mamei 
sale. 

Negativ! Negativ! Negativ! Când era vorba de fiica 
ei, mama nu avea niciodată ceva pozitiv de spus. 
Căsătorită de cinci ori, Bethany Harrison era geloasă pe 
frumuseţea fiicei sale, care înmugurea. O iubea pe Cât, dar 
numai în felul ei. 

Cât înţelegea. Era un suflet bătrân, prea înţeleaptă 
pentru anii ei. A trebuit să crească repede, întrucât ambii 
părinţi erau prea ocupați cu propriile cariere de mare 
succes, solicitante, pentru a-i acorda atenţie. 

Ca unic copil, Cât era lăsată mai tot timpul să se 
descurce singură. Părinţii nu-i impuneau o disciplină. 
Amândoi o răsfăţau cu bani şi bucurii materiale, dar tot ce 
îşi dorea cu adevărat erau dragostea şi atenţia lor. 

A urmat şcoala la Londra, de unde cel mai adesea 
chiulea. 

Işi îndesa ghiozdanul cu blugi şi un tricou, mergea la 
cea mai apropiată staţie de metrou, îşi schimba uniforma şi 
se ducea la cinematografele din West End. Filmele erau 
pasiunea ei. 

Devora orice, de la filme şocante pentru adolescenţi, 
la filme de Tarantino şi Scorsese. 

Pentru că arăta cu cel puţin patru sau cinci ani mai 
mare decât vârsta ei reală, nu-i era greu să-i atragă pe 
bărbaţi şi acesta devenise un obicei. Să-i înfierbânte era o 
aventură. Jocul consta în a-i face să-şi piardă controlul, 
apoi îşi dezvăluia vârsta reală. Ha! Privirea îngrozită de pe 
feţele lor când se retrăgeau făcea toţi banii! 

Nu o interesau băieţii de vârsta ei, găsindu-i 
grosolani şi fără experienţă. Nu mergea până la capăt cu 
cuceririle ei. 


O, nu. În bărbaţi nu trebuia să ai încredere. Tatăl ei 
era un exemplu în acest sens: Gable Harrison, un bărbat 
impozant, cu păr lung, alb ca neaua, barbă frivolă şi ochi 
jucăuşi. Cât semăna cu mama ei: era înaltă, blondă, 
perfecțiunea întruchipată. Uneori dorea să fi fost scundă şi 
brunetă, tipul italian, dar trebuia să se împace cu ceea ce 
avea. 

Până la vârsta de treisprezece ani, şi-a perfecţionat în 
mod absolut arta de a face sexual orice, numai sex nu. Era 
adepta totală a celor care îi înnebuneau pe bărbaţii maturi 
- o nimfă adolescentă cu un trup fierbinte, o tonă de 
curiozitate, şi nu dorea deloc să rămână însărcinată. Era 
înţeleaptă pentru vârsta ei şi călătorise mult. Vacanţe în 
sudul Franţei, Sardinia, Capri, cu celebrii şi exoticii 
prieteni ai tatălui ei; safari în Africa şi călătorii prin India 
cu mama ei, care avusese la fel de multe căsătorii ca şi 
călătoriile întreprinse, şi cu indiferent care era soţul lui 
Bethany în acel moment. 

Ah... soţii lui Bethany! Erau într-adevăr interesanţi, 
fiecare mai tânăr decât precedentul. Cel puţin trei dintre 
ei i-au făcut apropouri lui Cât. Din fericire, ea ştia cum să 
se poarte cu bărbaţii în călduri - în special bărbaţii în 
călduri căsătoriţi cu mama ei. 

Până la vârsta de paisprezece ani, era plictisită de 
aproape orice. „Am fost acolo, am făcut aceasta”, era 
deviza ei. Apoi, într-o zi, când era cu tatăl ei la New York, l- 
a întâlnit pe Brad Kravitz, un copil-minune al Internetului 
care realizase milioane de dolari într-o perioadă de timp 
foarte scurtă. Ea urma să împlinească cincisprezece ani. 
Brad avea douăzeci şi doi. Cu binecuvântarea tatălui ei şi 
încurajarea mamei sale, s-a mutat cu Brad şi, nu peste 
mult timp, el a introdus-o în minunata lume a sexului 
adevărat şi a drogurilor pentru amuzament. Adio, 
plictiseală! Salut, Extasy şi viteză! 

Cât ar fi dorit să aibă o pungă de floricele de ronţăit. 
Jonas probabil că nu s-ar fi supărat dacă îl ruga să-i aducă. 

Păcat. Filmul era acaparator - iar filmele bune şi 
floricelele de porumb categoric merg împreună. 


Shelby era nervoasă. Să urmărească imaginea ei pe 
ecran era o adevărată piatră de încercare: tot ce putea să 
vadă erau greşelile ei. Jumătate din timp dorea să-şi 
acopere ochii, pentru că faptul de a se vedea mai mare 
decât în realitate era ceva ce nu o bucura niciodată. 

Holbându-se la ecran a trebuit să admită că Extaz era 
un film extraordinar de puternic şi că interpretarea ei, 
condusă cu pricepere de regizorul Russell Savage, era 
excelentă, foarte posibil cea mai bună realizare a ei de 
până acum şi cu siguranţă cea mai mare ocazie a ei. 

Aruncă o privire laterală spre Line. Avea ochii închişi. 
Ce insultă! Propriul său soţ moţăia la filmul ei. Uneori 
putea fi cel mai egoist bărbat din lume. 

Il împinse cu cotul. 

— Ce? mormăi el, tresărind. 

— Dormeai, zise ea acuzator. 

— Nu dormeam, răspunse el, acoperind un căscat cu 
mâna. Shelby clătină capul exasperată, înainte de a se 
concentra din nou asupra ecranului. În curând se va 
termina şi oamenilor le va plăcea filmul sau îl vor uri. 

În aşteptare, simţi că tremură. 

Mâna lui Matt cobori pe coapsa soţiei sale. Prompt, 
Lola o îndepărtă. Făcea tot posibilul să se concentreze, 
studiind-o pe Shelby Cheney pe marele ecran, întrebându- 
se ce văzuse Line la ea pentru a-i strecura un inel pe 
deget. Shelby nu era atât de grozavă, ci cam obişnuită ca 
aspect. Erau sute de fete care arătau exact ca ea la 
Hollywood. „Eu sunt mai sexy şi mai tânără, gândea Lola. 
De ce a ales-o pe ea şi nu pe mine? E prea fadă. Fără sare 
şi piper. Nu este excitantă ca mine”. 

În ciuda marelui său succes, Lola nu putea să şi-l 
scoată din minte pe Line Blackwood. Şi, lucru surprinzător, 
în cei patru ani de când avea succes, nu îl întâlnise 
niciodată. Cu totul remarcabil, având în vedere numărul de 
ceremonii, premiere, petreceri la care asistase. De câteva 
ori îl zărise de la distanţă şi atât. Nicio confruntare faţă în 
faţă. 

Intr-o noapte, stând lungită în pat, construi un plan. 


Citise de curând în revista Premier un interviu despre 
faptul că Line voia să facă ceva diferit. „Sunt prea bătrân 
pentru filme de acţiune, spunea el ziaristei care îi lua 
interviul, cu nelipsitul lui zâmbet autodezaprobator, astfel 
încât m-am gândit să schimb orientarea. 

Să încerc poate o comedie romantică”. Noul film al 
lui Elliott 

Finerman - New York State of Mindera o comedie 
romantică cu buget mare, cu un rol excelent pentru 
partenerul ei, care încă nu fusese distribuit. S-ar putea ca 
Tine să accepte rolul dacă i se oferea. Singurul lucru pe 
care ea nu-l ştia era cum va reacţiona în momentul 
inevitabil când vor fi faţă în faţă. In mod sigur, Line trebuie 
să ştie că ea este această fiinţă faimoasă, zeiţă a fanteziei 
pentru milioane de bărbaţi? De fapt, era foarte surprinsă 
că nu a încercat vreodată să o contacteze. Poate că era 
prea stânjenit. 

Seara aceasta se anunţa interesantă. Line era la 
proiecţie, astfel încât fără îndoială va participa la 
petrecerea ce urma şi vor fi prezentaţi. De-abia aştepta să 
savureze surpriza de pe figura lui sau poate dorinţa lui 
când o va vedea. 

Ha! Poate să-şi pună pofta în cui, pentru că nu va mai 
ajunge niciodată aproape de ea. Şi când va accepta rolul în 
filmul ei, îl va tortura cu farmecele sale. 

Nu va fi mulţumită până nu-l va îngenunchea. Mattâi 
pipăia din nou coapsa. De data aceasta îl plesni cu putere 
peste mână. 

— Ce s-a întâmplat? mormăi el. 

— Încetează, şuieră ea printre dinţi. 

— De ce? 

— Pentru că nu vreau eu. 

Faye, care stătea de cealaltă parte a Lolei, se aplecă 
în faţă. 

— S-a întâmplat ceva? şopti ea. 

— Nu, totul e bine, spuse Lola, îndreptându-şi din 
nou privirea spre ecran. De fapt, totul este perfect. 

Cât trebuia să recunoască faptul că Extaz era bun. 


Russell Savage era un regizor cu stil şi talentat, iar 
scenariul era inteligent, chiar dacă uneori prea elaborat. 
Nu era sigură că ar fi distribuit o actriţă atât de frumoasă 
ca Shelby Cheney în rolul principal, dar aceasta a făcut o 
treabă excelentă. 

Cât era înnebunită să facă saltul spre succes. Una 
era să filmezi Copilul sălbatic pe străzile New York-ului, 
dar acum 

Merrill Zandack i-a promis un buget gras pentru cel 
de-al doilea film al ei, Prins. Era incitant, pentru că de data 
aceasta ar fi capabilă să angajeze o adevărată echipă, un 
bun operator şi să aleagă distribuţia dintre cei mai buni. [i 
venise ideea de a filma din nou cu actori necunoscuţi. 
Starurile veneau întotdeauna cu tot felul de obiceiuri. Deşi 
Angelina Jolie ar fi senzaţională în rolul de polițistă sub 
acoperire. Şi nu l-ar refuza pe Colin Farrell în rolul 
pungaşului fustangiu. Era desigur suficient de sexy şi de 
macho. 

— Mai bine ai fi drăguță cu Merrill, o avertizase Jump 
înainte să plece în Australia. Zandack e tipul cu bani. Nu-l 
călca pe nervi. 

— Cât de drăguță vrei să fiu? l-a întrebat ea, 
tachinându-l. 

— Nu în felul acela, i-a replicat Jump cu un râs 
murdar. I xeentricul este suficient de bătrân pentru a fi 
bunicu-tău. 

Fi şi? La Hollywood, vârsta nu părea să conteze. 
Bărbaţi de şaizeci de ani se căsătoreau adeseori cu fete de 
douăzeci. I diferenţa de vârstă părea să-i deranjeze pe 
oameni numai în sens invers. Femeile mai în vârstă erau 
blamate pentru că se măritau cu bărbaţi mai tineri, deşi în 
mod sigur era mai uşor. Citise o poveste lungă despre aşa 
ceva în New York Times. Femei ca Demi Moore şi Madonna 
stabileau o nouă tendinţă. „Femei care nu dau doi bani, 
gândi Cât, zâmbind singură. Persoanele mele preferate”. 

Îşi îndreptă din nou atenţia spre ecran. Cu cât privea 
mai mult, cu atât învăţa mai mult. 

Când Extaz ajunse la final, publicul se ridică în 


picioare, izbucnind în aplauze entuziaste. 

Shelby simţi o emoție puternică în stomac. Nu mai 
fusese până acum într-un film de o asemenea calitate şi era 
un sentiment care o înveselea. 

Line o cuprinse cu braţul, strângându-i talia. 

— Nu este rău, scumpo, îi şopti el. 

Nu este rău, scumpo. Ei bine, ce putea să aştepte din 
partea lui Line? 

Merrill Zandack, care stătea în rândul doi din spate, 
o bătu pe umăr. 

— Tu şi cu mine avem de vorbit, şuieră el, 
recunoscând un spectacol mare atunci când îl vedea. O vei 
întâlni pe Cât, noua mea descoperire. Îţi voi trimite ultimul 
ei scenariu. Este dinamită. S-ar putea să fie potrivit pentru 
tine. 

Auzind această conversaţie, Cât a fost şocată. Ea nu 
o vedea deloc pe Shelby Cheney în filmul său. Mai ales că 
tot timpul se gândise la replicile Angelinei Jolie. Rolul 
cerea pe cineva mai tânăr şi mai dur decât Shelby Cheney. 
Nu pentru că Shelby nu ar fi o actriţă grozavă, a dovedit-o 
chiar în Extaz. Totuşi, în niciun caz aceasta nu o făcea 
alegerea perfectă pentru o polițistă americană sub 
acoperire, sexy, înţelegătoare. 

„Cum îndrăzneşte Merrill Zandack să ofere actriţelor 
un rol în filmul meu?” 

Un lucru intenţiona Cât să păstreze; şi acela era 
controlul. 

Ba petrecerea ce a urmat după film, Shelby s-a trezit 
aruncată într-o mare de felicitări. Franţuzoaica de la PR se 
agita alături de ea. Imediat, Line a pornit-o pe cont 
propriu. 

Pentru moment, Shelby s-a simţit pierdută, apoi a 
respirat profund şi a hotărât că este mai bine să înceapă să 
primească complimentele ce curgeau spre ea. Care actriţă 
nu ar aprecia să audă cât de bună este? 

Russell Savage s-a grăbit spre ea pentru a o săruta şi 
îmbrăţişa, şi tot aşa a făcut şi partenerul ei de distribuţie 


Beck 

Carson. Fotografii s-au înghesuit pentru a prinde 
imaginea. 

Îndată Shelby s-a relaxat, pozând cu regizorul şi 
partenerul ei, permiţându-şi plăcerea de a se lăsa încălzită 
de adulaţie. 

Muncise din greu pentru o primire ca aceasta. Era 
visul oricărei actriţe de a apărea într-un film atât de bun. 

Arboră zâmbetul strălucitor, în timp ce se bucura de 
fiecare minut de satisfacţie. 

Lola trăia propriile emoţii. Francezii o iubeau. Le 
plăceau buzele şi picioarele ei, şi le plăcea în special 
posteriorul ei frumos. I ra un mare star în Franţa. 

— Mi-ar fi plăcut să fi vorbit franceza, îi şopti lui 
Matt. 

— Bonjour, Mademoiselle, spuse el cu un surâs stupid 
pe faţa amabilă. 

— Oh, grozav, glumi ea, umilindu-l. Este toată 
franceza pe i arc o cunoşti? 

— Am învăţat-o la şcoală, se lăudă el, ca şi când ar fi 
fost vreo mare realizare. 

Trebuia să facă ceva în privinţa lui Matt. Nu se ridica 
la nivelul ei-divorţul era în mod hotărât viitorul lor. Slavă 
Domnului ca avocatul ei l-a pus să semneze contractul 
prenupţial, pentru că îndată ce se întorc în America 
intenţionează să se descotorosească de el. Distracţia se 
terminase. 

Elliott Finerman era în apropiere. 

— Elliott, strigă ea imperios, făcându-i semn, acela 
nu este Line Blackwood? Nu crezi că ar trebui să-l 
întâlnesc? 

— Nu l-ai întâlnit niciodată? 

— Nu cred. 

— Atunci, de ce ţii atât să-l avem în film? 

— Nuţin să îl am în filmul meu, spuse ea, netezindu-şi 
părul spre spate. Este un actor foarte mare, care doreşte 
să facă ceva diferit, şi aceasta ar putea fi ocazia perfectă. 
Şi apoi, cred că suntem făcuţi unul pentru altul. 


— Cum ai putea şti? întrebă Elliott. 

— Atât de mulţi actori din ziua de azi sunt doar 
băieţi. Brad pitt şi Leonardo Dicaprio sunt sexy, dar nu 
sunt bărbaţi. Mie îmi plac bărbaţii. Şi aceasta îmi place la 
Line Blackwood. Crede-mă, Elliott, ne potrivim foarte bine. 

„Nu cauţi un partener pentru film, gândea Elliott. 
Cauţi un partener comod pentru altceva”. 

— Să văd ce pot face, spuse el. 

— Este chiar acolo, i-l arătă Lola. Adu-l. 

„Cât tupeu are femeia asta? Cu cine crede că are de- 
a face? Un lacheu? Un comisionar?” Era unul dintre cei 
mai mari producători de la Hollywood şi afurisita asta 
încerca să-i spună ce să facă. 

Încercă să rămână calm, mişcarea inteligentă era de 
a o menţine mulţumită. Fără star fericit nu este film. 

Se îndreptă spre Line, care era ocupat să dea pe gât 
un pahar mare de scotch, în timp ce flirta cu o 
franţuzoaică. Normal. 

— Salut, Line, spuse Elliott cu o falsă jovialitate. 

Line nu se opri. 

— Aveam impresia că tu şi cu mine nu vorbim, i-o 
întoarse el repede. 

— Aceasta a fost atunci, acum e acum, spuse Elliott. 
Timpul trece... aşa că... eu... îmi ziceam că este timpul să 
iert şi să uit. 

— Nu te învinovăţesc, îi replică Line cu un zâmbet 
uşor. La urma urmei, tu erai căsătorit cu ea, aşa că poate 
ar fi o scuză. 

— De acord, acceptă Elliott, uşurat de faptul că Line 
era gata să facă mişcarea. Cred că ar trebui. 

— În ordine, Elliott, spuse Line mărinimos. Accept 
scuzele tale. 

Elliott era scandalizat. Un nesuferit rămâne un 
nesuferit. Se presupunea că individul trebuia să-şi ceară 
scuze în faţa lui. 

Îşi drese vocea şi privi în direcţia Lolei, care îl 
aştepta nerăbdătoare să-l aducă pe imbecilul arogant. 

— Iată ce este, Line - e cineva care vrea să te 


întâlnească, spuse el cu o voce sugrumată. 

Lui Line nu-i plăcea Elliott Finerman. Niciodată nu i- 
a plăcut. 

— Şi cine ar putea fi? întrebă. 

— Lola Sânchez. 

— Da? întrebă Line, al cărui interes se trezise. Toată 
lumea ştia cine era Lola Sânchez. Actriţa latino fierbinte cu 
trup pentru care merita să mori. 

— Este acolo, lângă bar. Line îşi roti privirea, 
căutând-o. 

— La revedere, iubito, îi zise femeii cu care vorbise, 
însoţindu-l pe Elliott spre bar. 

— Lola, Line Blackwood, făcu Elliott prezentările 
necesare. 

— Este o adevărată plăcere, spuse Line, luându-i 
mâna şi i lucrând-o spre buze. 

— Uh... şi pentru mine, murmură ea, aşteptând ca el 
să o recunoască. 

— Sunt un mare admirator, continuă el, plimbându-şi 
privirea I u corpul ei spectaculos. 

— Da? 

Da, confirmă el, oprindu-şi ochii asupra sânilor ei 
parţial e! puşi. Ţi-am urmărit cariera. 

Mi-ai urmărit cariera? abia putu să rostească, 
rămânând cu gura căscată de uimire. 

Era posibil ca Tine să nu-şi amintească de ea? Avea 
impresia că se întâlneau pentru prima oară? Doar dacă nu 
se prefăcea pentru că era de faţă soţul ei. 

— Sigur că am urmărit-o, spuse Line zâmbind uşor. 

Nu, hotări ea, nu se prefăcea, mizerabilul pur şi 
simplu uitase. De necrezut! Ca să nu mai pomenim cât de 
jignitor era. Nu era aceeaşi fată? Desigur, mai lustruită, 
dar aceeaşi fată. Părul său era mai scurt, nasul o idee mai 
subţire - mulţumită unui excelent chirurg plastician, care 
i-a accentuat de asemenea pomeţii obrajilor. Silueta ei era 
totuşi senzuală, cu toate că avea mai puţin cu şapte 
kilograme. Cum a putut să o uite? Cum putea să nu-şi 
amintească fata cu care a făcut dragoste o noapte întreagă 


şi apoi a aruncat-o dimineaţa? 

Matt hotări că era momentul să intervină. 

— Salut, spuse el scurt, întinzând mâna. Sunt Matt 
Seel, soţul Lolei. 

— Norocos bărbat, replică Line, fără a-şi lua privirea 
de la ea. 

Aceasta era insulta finală. Mizerabilul, evident, nu-şi 
amintea lunga lor noapte de pasiune. 

Hotări să-l testeze. 

— Am sentimentul că ne-am mai întâlnit, spuse ea, 
jucându-se cu piciorul paharului de martini. 

— Chiar crezi că aş putea să uit pe cineva care arată 
ca tine? întrebă Line, cu glas menit să farmece. Eşti mai 
frumoasă în realitate decât pe ecran. 

Ea înghiţi cu greutate, umezindu-şi buzele care brusc 
se uscaseră. Bărbatul acesta era responsabil pentru faptul 
că era o exclusă. 

ŞI EL NU ÎŞI AMINTEA DE EA! Ah, cât îl ura. 

Pricepând că celebrul artist de cinema venea prea 
tare, Matt interveni din nou: 

— Cât stai la Cannes? 

— Nu prea mult, răspunse Line, total neinteresat de 
ceea ce ar fi putut să spună Matt. 

— Noi plecăm curând, anunţă Matt, punând un braţ 
protector în jurul Lolei, care însă nu aprecie gestul său de 
afecţiune. De-abia aşteptăm să ne întoarcem la casa 
noastră din Bel Air. 

— Înseamnă că suntem aproape vecini, remarcă Line. 

— Unde locuieşti? 

— Beverlyhills. 

— Trebuie să vii odată cu soţia, spuse Matt. Jucăm 
tenis. În patru. 

Line continua s-o privească fix pe Lola. 

— Joci? 

Ea îi întoarse privirea, separându-se de Matt, care 
continua să o irite. 

— Desigur că joc, toarse ea. Şi sunt foarte bună. 
Linezâmbi. 


— Pariezea eşti. _ 

Merrill Zandack nu stătea mult la petreceri. Îndată 
ce făcu înconjurul încăperii şi le vorbi celor pe care îi 
considera demni de atenţia sa, plecă. 

Jonas aştepta afară. 

— Mi-ai găsit diamantul? întrebă Cât, împungându-l. 

— Da, l-am găsit. 

— Unde era? 

— De ce, intenţionezi să-l fixezi la loc în ombilic, 
acum? 

— Despre ce discutati? întrebă Merrill, aprinzându-şi 
obişnuitul trabuc cubanez puternic mirositor. 

— Nimic important, spuse Jonas. Cum a fost filmul? 

— Shelby Cheney a avut o primire grozavă, remarcă 
Merrill, pufăind. I-am spus că este potrivită pentru Prins. 
Trimitem un scenariu oamenilor ei. 

— Aş dori să vă vorbesc despre aceasta, domnule 
Zandack, interveni Cât repede. 

— De câte ori să-ţi spun? Spune-mi Merrill. Domnul 
Zandack sună ca şi când aş avea o sută de ani. 

— E-n regulă, Merrill, acceptă ea, fierbând. Trebuie 
să discutăm despre asta. 

— Sigur, Pisoi. Mergem la Carlton Terrace să bem 
ceva şi discutăm acolo. 

— V-am rugat să nu-mi mai spuneţi „Pisoi”! protestă 
ea. Dar el nu o auzi: deja se îndrepta spre limuzina care îl 
aştepta. 

Cât se întoarse spre însoţitoarea lui cu părul negru, 
care se strecura încet. O compătimea pe femeia care îl 
urma îndeaproape. 

— Ai un nume? întrebă ea. 

— Nu vorbeşte englezeşte, îi şopti Jonas. 

— De ce naţionalitate este? l-aş putea vorbi în 
propria ei limbă? 

— Rusă, spuse Jonas, privind-o superior pe Cât. 
Vorbeşti ruseşte? 

— Nu, răspunse Cât, aruncându-i una dintre acele 
priviri ale ei. Şeful tău vorbeşte? 


— Ei comunică în alte moduri, zâmbi Jonas, 
conducându-i pe amândoi la maşină. 

— Să mergem, spuse Merrill, umplând bancheta din 
spate cu fum de trabuc. Este momentul pentru şampanie. 

Mulțimea se rărea. Shelby privea în jur după soţul ei. 
Era uşor de reperat, musculos, bronzat şi aspru. Line era 
un bărbat cu aspect extrem de masculin şi orice femeie se 
lua după parfumul lui macho. Era un fapt. Chiar dacă nu ar 
fi fost stea de cinema, ele tot s-ar fi ţinut după el. 

Shelby spera să fie treaz. Avea nevoie de el în seara 
aceasta. Simţea o mare dorinţă să se cuibărească în pat şi 
el să aibă grijă de ea. Complimentele din partea soţului său 
ar fi binevenite. Pe de altă parte, ştia că Line a avut o 
copilărie dură, plină de bătăi şi respingeri. Să ofere 
dragoste necondiționată era foarte greu pentru el. 

— Fără alte interviuri în seara aceasta, îi comunică 
ea femeii de la PR. Aş dori să mă întorc la hotel acum. 

— Foarte bine, acceptă aceasta. Să verific dacă 
autoturismul aşteaptă. 

— Te rog, spune-i soţului meu că sunt gata de 
plecare. 

— Desigur. 

O privea pe femeie în timp ce aceasta traversa 
încăperea către Line. Ce fel de viaţă o fi şi asta? Să aibă 
grijă de celebrităţi; să facă faţă cerinţelor lor exagerate; să 
se ocupe de presă. Trebuie să fie atât de frustrant. „Vreau 
un copil”. Gândul îi veni de nicăieri. „Vreau un copil de la 
Line”. 

Poate că în seara aceasta era momentul. Sudul 
Franţei. Triumful filmului ei. Un apartament de lux, cu 
vedere spre Mediterana. A aşteptat destul. De ce nu? 

Aici venea de ce nu. Line. Soţul ei, zâmbind ca un 
idiot. Clătinându-se pe picioare. 

La naiba! Era drogat. 

— Salut, iubito, vorbi el tărăgănat, mângâind-o pe 
braţ. Te-ai distrat? 

— De fapt sunt foarte obosită, răspunse ea repede. 
Ne putem întoarce la hotel? 


— În niciun caz! hotărî el cu ton ridicat. Seara de- 
abia începe, sunt petreceri peste tot în oraş. Trebuie să 
sărbătorim, iubito. Trebuie să sărbătorim pentru că tu ai 
luat totul. 

— Line, este târziu, insistă ea, încercând să nu piardă 
teren. Ai băut mult. Aşa cred. 

— Hai, iubito, relaxează-te. Suntem în vacanţă. 

— Aceasta nu este o vacanţă, îi aminti ea. Este 
muncă. 

— Ce mai muncă, să stai pe fund urmărind un film, 
glumi el, răsfrângându-şi buza. Deşi, adăugă, trebuie să 
recunosc, este un fund drăguţ. 

— Nu un film, filmul meu, îl corectă ea. Şi am dat o 
tonă de interviuri azi şi mai am multe mâine. În plus, mă 
deranjează şi diferenţa de fus orar, şi nu uita că suntem 
după ora delalos Angeles. 

— Tu eşti după ora de la Los Angeles, accentuă Line. 
Eu sunt gata de petrecere. 

Avea de ales: putea să se înapoieze la hotel şi să se 
odihnească sau putea să-l însoţească pe soţul său în 
escapada prin oraş. 

Nu avea de ales - nu-l putea lăsa de capul lui pe Line. 
Era beat şi pe cale de a-şi pierde controlul. Trebuia să stea 
alături de el pentru a-l proteja. 

Nu era bine. Îi promisese că nu va bea în timpul 
acestei călătorii şi acum, uită-te la el: se transforma rapid 
în regele promisiunilor deşarte. 

— Este în regulă, oftă ea. O petrecere şi apoi patul. 
Facem fârgul? 

— Facem, spuse el, prinzând-o în braţe şi învârtind-o. 
Am cea mai bună soţie din lume. 

Trupul aşezat în jurul unei mese de pe terasa 
hotelului Carlton era format din Merrill Zandack cu 
misterioasa lui, Lola Sânchez şi soţul ei, Matt, Jonas, Elliott 
Finerman şi Cât. Staruri, producători, investitori şi regizori 
se adunaseră la toate mesele din jur. Terasa Carlton era un 
loc de întâlnire popular, în special la sfârşitul serii, când 
toţi doreau să mai respire puţin şi să se pună la curent cu 


bârfele din timpul zilei. 

Cât deja băuse un pahar, fusese ignorată de Lola 
Sânchez 

— Care, evident, nu a considerat-o suficient de 
importantă - şi acum era nerăbdătoare să se întoarcă pe 
iaht. 

Din nefericire, Merrill nu se grăbea. O linguşea pe 
Lola, care se bucura de atenţie. Făcuse cândva un film 
pentru el şi, aparent, erau vechi prieteni. 

Cât dorea să-i telefoneze lui Jump, pentru a afla cum 
se desfăşoară turneul lui. Au vorbit doar o dată şi îi era dor 
de el, mai ales având în vedere că nu prea au fost 
despărțiți de când se căsătoriseră, cu doi ani în urmă. 

Visa cu ochii deschişi la ceea ce ar fi făcut dacă ar fi 
fost aici. Cunoscându-şi soţul, ştia că el ar fi trăit o 
aventură. Ar fi închiriat o şalupă rapidă, ar fi făcut schi pe 
apă, ar fi cutreierat plajele şi munţii şi, în general, ar fi 
explorat. În luna lor de miere a dus-o la Marea Barieră de 
Recif, departe de coasta Australiei, unde au petrecut zile 
uimitoare. 

Viaţă simplă. Când nu era ocupată cu munca ei, astfel 
îşi petrecea timpul, nu cu această mizerie de petrecere. 

— Crezi că pot vorbi în Australia de la celularul meu? 
îl întrebă pe Jonas. 

— Controlezi bărbăţelul? 

Cine naiba putea să folosească cuvântul bărbăţel? 
Desigur, Jonas era homosexual. De ce oare s-a îndoit 
vreodată de asta? 

— Nu verific oamenii, răspunse ea răspicat. 

— Urât din partea mea să întreb, încercă Jonas să se 
scuze. 

— Da? 

— Nu eşti prea tânără pentru a fi căsătorită? 

— Nu eşti prea indiscret să mă întrebi despre o 
problemă care nu este treaba ta? 

— Dă-mi numărul. Voi încerca pentru tine. 

Îl scrise pe un şerveţel de hârtie şi îl înmână 
împreună cu telefonul ei. 


Jonas se ridică şi plecă de la masă cu telefonul 
celular în mână. Cât nu era sigură dacă trebuia să-l 
urmeze sau nu. Apoi hotări că trebuie să facă orice, numai 
să scape de mirosul de trabuc care polua aerul îmbălsămat 
al nopţii. 

Exact când era pe punctul de a fugi după Jonas, Matt 
Seel o prinse de braţ. 

— Merrill este nebun după Prins, spuse el, 
împiedicând-o să-şi ia zborul. Cât ţi-a luat pentru a-l scrie? 

Ea ştia exact unde duce această întrebare. De la 
succesul uriaş al Copilului sălbatic, toţi credeau că sunt 
capabili să scrie un scenariu. La urma urmei, dacă o fată 
de nouăsprezece ani a putut crea un film de mare succes, 
de ce n-ar putea şi ei? Acum 

Matt evident se gândea că poate să scrie un scenariu 
şi aştepta ca ea să-i spună cât de uşor era. 

— Uh... este greu de spus, răspunse ea, vag. 

— O lună? Două? Trei? insistă el. 

— Nu este cu adevărat o problemă de timp. 

— Atunci de ce? 

Talent, voia ea să spună. Dar nu spuse. Nu era de 
glumit cu o fiinţă măruntă ca el, soţul Lolei Sânchez - 
femeia considerată diva totală. 

— 'Tenacitate, spuse ea. Şi rezistenţă. 

— Scriu un scenariu, anunţă el. 

— Grozav! 

— În mare, se bazează pe viaţa mea. 

— Fără glumă? 

— Da. Tatăl meu este poliţist şi am fost jucător de 
tenis profesionist înainte să mă căsătoresc cu Lola. 

— Sună interesant. 

— Este, spuse el cu entuziasm. Pot să-ţi mai 
povestesc? 

— Mai târziu, se eschivă ea. Chiar acum trebuie să 
vorbesc cu soţul meu. 

Se grăbi spre Jonas, care o informă că nu a putut 
prinde un semnal. 

— Mizerie! exclamă ea. Ne putem întoarce la vapor 


acum? 

— Când este gata domnul Zandack. 

— Când va fi aceasta? 

— Arăt eu ca un cititor de gânduri? Jonas era atât de 
al naibii de încordat. Toată noaptea băuse numai Perrier. 
Poate că un pahar de votcă i-ar scoate bastonul de undeva. 

— Nu poate şalupa să mă ducă numai pe mine 
înapoi? insistă ea. 

— Domnului Zandack nu îi place ca oamenii să plece 
înainte ca el să fie gata. 

— Arăt eu că îmi pasă? 

— Un sfat, spuse Jonas, cu o faţă de jucător de 
pocher. Nu-l supăra. 

— Hei, m-am săturat de părerile lui, mi-a cumpărat 
filmul, nu şi sufletul. Sunt un spirit liber şi intenţionez să 
rămân aşa. 

Spune-i că mă duc la vapor. Jonas nu renunţa deloc. 

— Cum intenţionezi să ajungi acolo? 

— Iau şalupa, răspunse ea, la fel de încăpăţânată. Te 
rog, sună să vină. 

— Pare un moment bun spre a-ţi aminti că lucrez 
pentru domnul Zandack şi nu pentru tine. 

— Atunci va trebui să-l rog pe domnul Zandack să-ţi 
spună, aşa-i? 

— Ce? 

— Să-mi obţii blestemata de şalupă, răspunse ea, 
pierzându-şi în cele din urmă răbdarea. 

— Dă-i drumul. 

— Îi dau, strigă ea, smulgând telefonul celular şi 
păşind spre masa unde Merrill sugea felii de lămâie şi 
dădea pe gât pahare cu tequila împreună cu Lola Sânchez 
- amândoi bucurându-se sincer. Prietena rusoaică a lui 
Merrill şi soţul Lolei priveau cu expresii posomorâte. 
Elliott Finerman plecase de mult. 

Ce ar fi trebuit să facă? Să stea şi să se uite? 

În niciun caz. Nu era stilul ei. Putea doar să fie 
linguşitoare şi acum era momentul, la despărţire. 

— Uh, domnule Z... Merrill, aş vrea să plec înapoi la 


iaht, se aventură ea. Îi poţi spune lui Jones să cheme 
şalupa pentru mine? 

Ignorându-i cererea, Merrill mai bău un pahar de 
tequila şi supse o felie de lămâie. 

— Merrill, repetă ea. Vreau să plec. 

— Zece minute, spuse el, radiind, şi mergem cu toţii. 
În regulă, Pisoi? 

Zâmbetul de pe faţa lui Shelby devenea tot mai fix. 
Era disperată să nu se trădeze, pentru că paparazzi erau 
peste tot, gata să se arunce asupra prăzii. Erau bani 
frumoşi de câştigat dintr-o fotografie a ei sau a lui Line 
implicat în orice fel de altercaţie. 

Line era zgomotos şi turbulent, agăţându-se de orice 
femeie pe care o vedea, prinzând şi punând mâna. Dacă 
măcar ar putea să-l ducă înapoi la hotel înainte să facă 
ceva ce va regreta dimineaţa. _ 

Din nefericire, îi ştia prea bine obiceiul. În mod 
fundamental, Line era un alcoolic care refuza să 
recunoască faptul că are o problemă. O, da, de vreo două 
ori a admis că ar putea să aibă nevoie de ajutor. Dar îndată 
ce ieşea de la dezalcoolizare, râdea la ideea că este 
alcoolic şi nu făcea nimic în această privinţă. 

Paharul lui era plin, ceea ce refuza să recunoască. 

Se întâmpla să nu bea luni de zile. Alteori, un pahar 
de vin era tot ce putea să suporte. Apoi erau perioade ca în 
noaptea aceasta, şi de ele se temea Shelby cel mai mult. 
Line la un chef nu era o privelişte frumoasă. 

— Line este marfă deteriorată, i-a explicat Brenda, 
terapeutul ei. A avut o copilărie extrem de traumatizantă şi 
aceasta explică tot ceea ce face. 

— Cum îl pot ajuta? 

— Spune-i să vină la mine. Voi face ce voi putea. 
După multă muncă de convingere, în cele din urmă Line a 
fost de acord să stea la o şedinţă cu Brenda. Apoi, după 
câteva şedinţe lungi, a declarat că întreaga afacere cu 
terapia este mizerie totală. 

Brenda era de altă părere. „Omul are nevoie de 
ajutor, a informat-o ea pe Shelby. Suferă de o povară 


exagerată a vinovăţiei. Simte că nu o poate proteja pe 
mama sa şi într-un fel a ratat legătura cu tatăl. Bea pentru 
a-şi alunga amintirile dureroase”. 

Hotărâtă să îl ademenească pentru a-l lua de la 
petrecere fără incidente, Shelby îi şopti la ureche: 

— Iubitule, ai promis doar o petrecere. Sunt foarte 
obosită. 

Nu putem să plecăm acum? 

— Ce s-a întâmplat? bălmăji el, ochii devenindu-i 
sticloşi şi mici. Nu vrei să mă distrez? 

— Ne vom distra la hotel, îi promise ea, ştiind exact 
ce se va întâmpla când îl va duce acolo. Se va prăbuşi pe 
pat şi ea va trebui să-l dezbrace, să-l descalţe. Dimineaţa 
se va scula cu o mahmureală teribilă, îi va cerşi iertarea şi 
îi va promite că nu se va mai întâmpla. 

Line făcea parte din Alcoolicii Anonimi. Spre 
îngrijorarea lui 

Shelby, nivelul lui de toleranţă la alcool scădea 
continuu. Când s-au mutat prima oară împreună, nu credea 
că aceasta era o problemă. 

Dar acum... 

Cu patru ani în urmă 

— Cine este fata aia, care e cu Pete? l-a întrebat Line 
pe cel mai apropiat prieten şi impresar de multă vreme, 
Marty Zimmerman. Stăteau lângă masa de biliard la Marty 
acasă, în timp ce câteva duzini de persoane se vânzoleau la 
petrecerea ce avea loc acolo. De la ultimul său divorţ, 
Marty era celebru pentru petrecerile sale neformale de 
sâmbătă seara. Proporția obişnuită era de treifete pentru 
fiecare bărbat. Marty era un jucător serios. 

Luându-şi o băutură, Marty ridică o sprânceană cam 
stufoasă. Era un bărbat aproape de cincizeci de ani, scund, 
cu aer şiret, cu păr şaten des şi un nas proeminent. 

— Nu se poate, spuse el. Pete a descoperit-o primul şi 
este prins bine. 

— Da? se miră Line, uitându-se fix la fată. 

— Da! Marty aprobă viguros cu capul. A dus-o de 
patru ori în oraş şi, conform celor spuse de el, de-abia a 


căpătat un sărut în fugă, drept noapte bună. 

— Pete? întrebă Line, râzând neîncrezător. 

— Da, Pete, Peterman. Poţi crede aşa ceva? 

— Nu, spuse Line, luând un tac de biliard. Pete 
înregistrează mai multe cuceriri decât mine. 

— Nu cu asta, răspunse Marty, alegând propriul tac, 
cu inițialele sale gravate în aur. Arată foarte bine. 

— Poate că ar trebui să intervin, medită Line. Să-l 
scot din nefericirea lui. 

— Nu, nu vrei să faci asta. Este vorba de ceva serios. 
Pete vorbeşte despre căsătorie. 

— Probabil că îţi baţi joc de mine, spuse Line, dând 
cu cretă pe tac. 

— Nu. Mă tem că Pete al nostru se duce. 

— Cum de n-am auzit despre asta? 

— Poate pentru că ai fost pentru filmări în Asia în 
ultimele trei luni, sugeră Marty, aranjând bilele. 

— Asta era. 

— A i marcat! strigă Marty cu un gest mărinimos al 
mâinii. 

— Domnule Generos, îi răspunse Line, pornind din 
nou. 

Ţine-te bine, pentru că e vai de tine. 

— Ai vrea tu. 

— Ştiu. 

— Lovitură norocoasă! exclamă Marty, în timp ce mai 
multe mingi intrau în diverse găuri. 

— Credeam că ai să mă vizitezi la filmare, îi reproşă 
Line. 

— Toată lumea ştie că detest să călătoresc cu avionul. 

— Tu eşti impresarul meu, Marty, glumi Line, 
aplecându-se peste masă. Se presupune că eşti în slujba 
clientului tău. 

— Vorbind despre servicii, cum erau tipele pe acolo? 

— Unele ca pe aici, spuse Line, reuşind o altă lovitură 
bună. Diferenţa este că după trei ore mai vrei. Râseră 
amândoi. 

— Mă bucur că te-ai întors, spuse Marty cu căldură. 


Oraşul nu este acelaşi fără tine. 

— Mulţumesc, răspunse Line, uitându-se din nou 
lung la fata care era cu Pete. Crede-mă, este grozav să fiu 
din nou acasă. Rată următoarea lovitură şi îi veni rândul 
lui Marty. 

— Cum de n-am văzut-o până acum? întrebă Line. 

— Pentru că tu nu te duci la filmele celorlalţi. Şi ea 
nu frecventează locurile tale preferate. 

— Are un nume? 

— Shelby Cheney. Este o actriţă engleză, a apărut în 
vreo două filme ale independenţilor. Se zice că urmează să 
apară în rol principal în filmul cu Tom Cruise. 

— La dracu' cu Tom Cruise! strigă Line. Dar 
următorul meu film? 

— lisuse! bombăni Marty, făcând un pas înapoi de la 
masă şi sprijinindu-se în tac. Nu mă asculţi. Este angajată. 

A-N-G-A-J-A-T-A. 

— Spui că Pete nu se culcă cu ea. 

— Line, zise grav Marty, fă-mi o favoare personală. 

Las-o în pace. 

— Sigur. 

Dar desigur că nu se gândea să renunţe, chiar dacă 
Pete, unul dintre cei mai buni cascadori din oraş, era un 
prieten apropiat. 

În dimineaţa următoare îl puse pe administratorul 
său să afle totul despre Shelby Cheney. Era o actriţă 
engleză cu destul succes, care venise la Hollywood în urmă 
cu opt ani. Cariera ei era hotărât ascendentă şi categoric 
nu era o femeie uşoară. 

Lui Line îi plăcură cele auzite şi deja ştia că îi place 
şi ea, astfel încât peste câteva zile a aranjat ca ea să vină 
pentru o întrevedere cu regizorul lui, cu cei care se ocupau 
de distribuţie şi cu el însuşi. 

In clipa în care Shelby a intrat în birou, a ştiut că 
este diferită. O frumuseţe rece, cu o coamă de păr negru, 
ochi căprui inteligenţi şi un corp pe care nu-l putea 
ascunde sub un simplu pulover de caşmir şi ofustă bej 
lungă până la genunchi. 


Stătea pe un scaun în faţa lor, cu picioarele sale 
spectaculoase încrucişate şi nu şi-a pierdut cumpătul. Cele 
mai multe actriţe, ca să joace în filmul lui Line Blackwood, 
s-ar fi vândut ca nebunele. Shelby nu a făcut aşa ceva; ea 
era raţională, serioasă şi încântătoare. 

Line se lăsă pe spătarul scaunului şi îi lăsă pe ceilalţi 
să vorbească. 

— Eşti englezoaică, aşa-i? întrebă responsabila cu 
distribuţia. 

— Vinovată, replică Shelby cu un zâmbet uşor. Totuşi, 
dacă vă nelinişteşte accentul meu, vă asigur că pot face pe 
americanca perfectă. 

— Norocos tipul! glumi Line. 

— Pardon? întrebă Shelby, aruncându-i o privire rece. 

— Doar o glumă proastă, spuse el, întrebându-se cum 
ar arăta dezbrăcată în patul lui. 

— Te superi dacă citeşti o scenă? întrebă regizorul, 
deja fermecat. 

— Deloc, răspunse ea politicos, cu vocea sa 
melodioasă, deşi, vă previn, nu sunt sigură că aş fi 
potrivită pentru rolul acesta. Zâmbi din nou, un alt zâmbet 
strălucitor. Nu sunt tocmai tipul atletic. Şi găsesc scena 
fără sutien oarecum gratuită. Nu sântoregătită să filmez 
scena aceea dezbrăcată, aşa cum a fost scrisă. 

În încăpere domnea tăcerea. O actriţă vorbind despre 
renunţarea la un rol principal? Nu s-a mai auzit. 

— Uh... Millie va citi cu tine, spuse regizorul, 
indicând-o pe asistenta responsabilei cu distribuţia. 

— Nu este necesar, spuse Line, ridicându-se. Dacă 
domnişoara Cheney este de acord, vom citi scena 
împreună. 

Se uită la ea. Privirea irezistibilă de macho a starului 
de cinema, care funcţiona cu fiecare femeie pe care o 
întâlnise vreodată. Toate voiau o bucăţică din Line 
Blackwood. 

— Cum doreşti, spuse Shelby, ca şi când nu era mare 
lucru. Hmm... nu se năpustise asupra lui. Neobişnuit, dar 
incitant. Sigur nu era îndrăgostită de Pete? Pete era un 


mare fustangiu care s-ar culca cu ea şi apoi ar lăsa-o baltă. 

Nu îi trecea prin minte că şi el urma acelaşi tipar 
când era vorba despre femei. 

Shelby a jucat rolul în filmul lui. Peste trei săptămâni, 
distribuţia şi echipa de filmare au plecat pentru filmări în 
Noua Zeelandă timp de două luni. Pete era furios pentru că 
ea pleca să filmeze cu Line, dar nu avea ce face, întrucât 
lucra la un film în oraş şi nu putea să plece. I-a telefonat 
lui Line şi l-a ameninţat că, dacă o atinge doar, îi va cere 
socoteală. „O iubesc pe fată, îl informă el pe Line, aşa că 
încetează”. 

Line a râs şi l-a asigurat pe Pete că ea nu era genul 
lui. Dar la o săptămână după ce au terminat filmul, Line 
Blackwood şi Shelby Cheney se căsătoreau pe o plajă din 
Hawaii, în cadrul unei ceremonii romantice la care au 
asistat cei din familia lui Shelby, pe care i-a adus Line de la 
Londra, precum şi câţiva prieteni apropiaţi. Pete nu se afla 
printre ei. 

Line era în extaz. Pentru prima dată înţelegea în 
sfârşit ce însemna să-ţi pese de o femeie. O iubea pe 
Shelby, asta era. Şi în ceea ce îl privea, zilele lui cu 
băutură, droguri, femei luaseră sfârşit. 

Luna de miere a durat un an, iar apoi el a revenit la 
vechile obiceiuri. Pur şi simplu, Line nu se putea ajuta pe 
sine. Erau prea multe tentaţii, iar el nu avea voinţă. 

Faptul că îşi făcea de cap nu însemna că nu este încă 
nebun după soţia sa. Shelby era cea mai bună. Un înger. Şi 
într-o zi el se va potoli cu adevărat. Poate că îi va face şi un 
copil pe care ea îl dorea cu atâta ardoare. 

Poate. 

Într-o zi. 

— Te iubesc, spuse Line, trăgând-o pe Shelby pe pat 
lângă el. Te iubesc atât de mult, scumpo. Eşti cea mai 
bună. 

Era beat, dar cel puţin nu era într-una din stările sale 
dificile şi dezgustătoare. Ajunseseră la hotel fără incidente 
stânjenitoare. „Mulţumesc lui Dumnezeu pentru asta”, îşi 
zise Shelby. 


— Vino, iubito, bâigui el, ridicând mâna spre rochia 
ei. Scoate-o şi vino în pat. 

Ea simţea cum vine dinspre el mirosul de băutură în 
valuri, îi făcea greață. Îl iubea profund şi totuşi erau 
momente ca acesta, când nu suporta să stea lângă el. 

— Vreau să fac dragoste cu tine, bălmăji el. Pentru că 
eşti soţia mea. Minunata, frumoasa mea soţie... Se... 
Mâinile îi căzură de pe ea, iar ochii i se închiseră. 

Era plecat. Dus. Şi nu va ieşi la suprafaţă până a 
doua zi la amiază. Din nefericire, ea cunoştea rutina prea 
bine; o trăise de atâtea ori. 

Simţindu-se părăsită în noaptea în care nu trebuia să 
simtă nimic altceva decât triumf, obosită, îi scoase pantofii 
şi îi lărgi cureaua pantalonilor. Nu avea nici dorinţa, nici 
energia de a-l dezbrăca mai departe. Să doarmă îmbrăcat - 
nu-i păsa cât de neconfortabil se va simţi el când se va 
trezi, pentru că atunci ea va fi de mult plecată. Avea o 
dimineaţă de interviuri şi fotografii, dejun cu un ziarist de 
la USA Today şi o altă conferinţă de presă după-amiază cu 
partenerul său şi regizorul filmului Extaz. Era imperios 
necesar să doarmă, altminteri va arăta ca o epavă. 

Afurisitul de Line! Era un om imposibil. De ce nu 
putea să se gândească la ea măcar o dată? La urma urmei, 
ea se gândea la el tot timpul. 

at nu a fost niciodată o fată răbdătoare şi aşteptarea 
ca Merrill Zandack să hotărască să se înapoieze pe iaht o 
călca pe nervi. 

În cele din urmă, după ce Lola Sânchez şi bărbatul ei 
au plecat, ea a sărit în picioare, strigând: - Sunt epuizată! 

— Noaptea de-abia începe, Pisoi, spuse Merrill, 
pufăind din trabuc. Acum mergem la Regine's. 

— Eu nu! Eu mă duc înapoi la vapor. Aşa că dacă nu 
vii, te rog spune-i lui Jonas să aranjeze ca să ajung acolo. 

— Căpoasă, mormăi Merrill. 

— Ce? întrebă ea cu ton agresiv. Pentru numele lui 
Dumnezeu, nu era tatăl ei şi îi vorbea de parcă ar fi fost. 
Nu pentru că tatăl ei ar fi ţinut la disciplină, ba dimpotrivă. 

— În ordine, în ordine, cedă Merrill, pocnind din 


degete către Jonas, care sări imediat. Cheamă şalupa. 
Acum! Cât îi aruncă lui Jonas o privire triumfătoare. El 
ieşi, prefăcându-se că nu a observat. 

— Te-ai culcat cu Merrill Zandack? întrebă Matt în 
clipa în care el şi Lola au ajuns în apartamentul lor luxos. 

— Glumeşti, îi replică ea, scoţându-şi cerceii cu 
diamante 

Chopard împrumutaţi, pe care spera să-i poată păstra 
drept cadou. Eu şi bătrânul acela gras? Asta crezi tu 
despre mine? 

— Am auzit că Merrill Zandack are o reputaţie în 
legătură cu actrițele cu care lucrează, insistă Matt. Circulă 
zvonul că le îndeamnă la perversiuni. 

— Ca şi când eu aş face aşa ceva cu el, îl repezi Lola 
dezgustată. 

— Păreaţi destul de intimi în seara asta, spuse Matt 
acuzator, fără să-şi dea seama că dacă era deştept, renunţa 
la subiect. 

— Intimi?! făcu Lola, şi ochii ei căprui, expresivi, 
aruncau semnale periculoase. 

— Bând pahare cu tequila. Sugând felii de lămâie, 
continuă Matt, îmbufnat. În timp ce eu stăteam acolo ca un 
idiot. 

— Tu ai spus-o. 

— Ce? 

— Că eşti un idiot. 

Faţa lui Matt deveni roşie. Erau căsătoriţi doar de 
cinci luni - de ce îl trata de parcă ar fi fost un accesoriu pe 
braţul ei? 

— Aş dori să nu-mi vorbeşti aşa, o avertiză. 

— Tu ai spus-o, repetă ea, ieşind din rochie şi stând 
în faţa lui în toată splendoarea sa - dezbrăcată, cu excepţia 
unui lanţ fin de diamante în jurul taliei, şi a pantofilor cu 
tocuri înalte Jimmy Choo. 

Nu-şi putea lua privirea de la ea. Lola Sânchez era 
magnifică şi el era soţul ei. 

Ochii i se plimbară pe sfârcurile ei, atât de mari, 
brune şi tentante. 


Începea să se excite. 

Supărarea lui zbură pe fereastră când întinse mâna 
spre ea. 

Dar Lola se retrase. 

— Trebuie să telefonez, spuse ea evaziv şi intră în 
camera de baie. 

Matt încercă să o urmeze. Anticipându-i mişcarea, ea 
îi trânti uşa în nas cu un succint: 

— Nu suport să fiu acuzată de ceva! 

Închisă în siguranţă în baie, ea îşi privi fix imaginea 
reflectată de oglinda de deasupra chiuvetei de marmură. 
Ştia că arată bine, fără falsă modestie. Şi aşa şi trebuia: şi- 
a frânt spatele pentru a arăta cât se poate de bine. Ca să 
nu pomenim de o avere plătită preparatorului ei personal, 
cu care a petrecut două ore pe zi, şase zile pe săptămână, 
indiferent dacă muncea sau nu. În plus, avea un specialist 
în epilare, care venea la ea acasă o dată la două 
săptămâni; o manichiuristă la fiecare cinci zile, o coafeză, 
un stilist şi un make-up artist la care putea să apeleze 
oricând. 

Chiar dacă avea doar douăzeci şi patru de ani, era 
nevoie de muncă grea, timp şi bani pentru a arăta atât de 
bine. Cu toate acestea, nu se plângea. O, nu, nu, după 
toate prin câte a trecut spre a ajunge unde era astăzi. 

Matt poate fi stupid, dar desigur a atins ţinta când a 
pomenit de Merrill. Într-adevăr, i-a făcut un serviciu oral 
puternicului mogul. S-a întâmplat de mult, la începutul 
carierei sale, când era mini minninal într-unul dintre 
filmele lui şi singurul lucru care 11 staiea ui cm? un 

Zandack. Aşa că a făcut-o. O dată. 

Important este că a primit rolul şi rolul acela a fost 
semnalul începerii ascensiunii sale. A interpretat rolul unei 
tinere dansatoare sexy, care protejează un copil mic şi un 
căţel adorabil de furia unui soţ abuziv. Un material 
excelent, heroină puternică. 

Publicul l-a înghiţit şi deodată ea a devenit un nume. 
Au început să-i vină scenarii, iar anii de luptă într-o serie 
de roluri mici, umilitoare, în care întruchipa servitoare şi 


prostituate, se încheiaseră. 

Un serviciu oral pentru începutul carierei de stea. Nu 
este mare lucru. 

Ulterior a aflat că Merrill Zandack pretindea acelaşi 
lucru de la toate actrițele cu care lucra. S-a simţit mult mai 
bine când a auzit că era un ritual de trecere. O simplă 
treabă orală pentru a-şi stabili puterea, şi apoi puteau fi 
prieteni. Acum el o trata cu respect. 

Se întreba dacă blonda tânără şi slabă, în costum 
ciudat şi cu nume curios, a făcut-o sau nu. Cât, protegee a 
lui. 

Probabil. Toate sunt nevoite. Face parte din 
tranzacţie. 

Sună telefonul în casa din Hollywood Hills a lui Tony 
Álvarez. El aproape căzu din pat pentru a ajunge să 
răspundă. Tony, iubitule, îi toarse Lola la ureche. Îmi este 
dor de tine. 

— Cine dracu' e? mormăi Tony. 

— Ştii cine este, replică ea cu voce aspră. 

— Lola? 

— Cine alta? 

— Lisase Hristoase. („tt naiba este ceasul? 

— Să văd, spuse ea calm. Aici e miezul nopţii. 

— Şi unde naiba este aici? 

— Sunt la Festivalul Filmului de la Cannes. 

— Iisuse, Lola, suspină el. Ştii că eu nu mă scol 
devreme dimineaţa. 

— Tony, spuse ea cu răbdare. Franţa este cu nouă ore 
înainte, aşa că este ora trei după-amiază la Los Angeles. 
Eu n-aş zice că este dimineaţă devreme, dar tu? 

— Raa-hat! 

— Nu te bucuri că mă auzi? 

— O, sigur, spuse el, bâjbâind după o ţigară cu 
marijuana pe jumătate terminată, aflată pe noptieră. Sunt 
cu adevărat stresat să mă trezească dimineaţa devreme 
fosta mea logodnică acum căsătorită. 

— De aceea ţi-am telefonat, ca să-ţi spun. 

— Aşa, spune-mi. 


— Lucrurile nu merg între mine şi Matt. 

— Serios? 

— De fapt, zise ea, făcând o pauză dramatică, 
divorţez. 

— l-ai spus deja lui? întrebă Tony, aprinzându-şi 
ţigara - îi voi spune. 

— De ce îmi telefonezi mie? se interesă el, trăgând 
din ţigara pe jumătate fumată. N 

— Ţi-am spus, murmură ea dulce. Imi este dor de 
trupul tău fierbinte. 

— TȚi-e dor, ha? 

— Da, Tony, îmi este. 

— Ai fugit, iubito, spuse el, cu vocea devenită dură. 
Ai fugit ca un hoţ în noapte. 

— A trebuit. Era prea mult totul. 

— A trebuit? strigă el neîncrezător. 

— Asta nu înseamnă că noi am terminat. Vreau să 
spun, tu şi cu mine - noi nu am putea să terminăm 
niciodată. 

— Lola, Lola, mormăi el, scărpinându-se în cap. Tu 
eşti altceva. S 

— Îmi e dor să film împreună. O partidă lungă. În pat. 
Totul cald şi umed şi tare şi... 

— Păcat, o întrerupse. 

— Uite, înţeleg că eşti supărat pe mine şi de aceea 
vreau să fac totul corect. 

— Şi cum intenţionezi să faci asta? 

— Mai întâi trebuie să-ţi pun o întrebare foarte 
importantă. 

— Continuă. 

Ea ezită un ttioment, pentru că nu voia să îl supere. 
Tony avea un temperament dramatic - în această privinţă 
şi ea era la fel. 

— Nu este uş Or... începu ea. 

— Dă-i drumul, Lola. - încă mai... foloseşti? 

— Cine eşti tu poliţist de la narcotice? explodă el, 
furios că îi punea o asemenea întrebare. 

— Aici este problema, spuse ea, vorbind repede. 


Vreau să fim din nou împreună, dar nu pot dacă obiceiul 
tău ne va trage pe amândoi lafund. 

— Cine naiba are nevoie de mizeria asta? strigă el, 
întrerupând convorbirea. 

Imediat ea a sunat din nou. Ştia că nu este uşor cu 
Tony. Ştia de asemenea că l-a rănit rău părăsindu-l şi 
măritându-se cu 

Matt, aşa că acum trebuia să facă concesii. 

— Ce vrei de la mine, Lola? oftă el, răspunzând la 
primul apel. 

— Ţi-am spus. 

— Un lucru despre tine, iubito: ai un set de sâni mari 
de bronz, asta e sigur. 

— Credeam îţi place aşa ceva la o femeie, îl tachină. 

— Ascultă, nu-mi place să-ţi dau vestea, dar s-a mutat 
o tipă la mine. 

— Nu te cred. 

— Aceeaşi Loja se el sarcastic. Crezi că eşti singura 
femeie idin lume 

— Singura pentru tine, contracara ea. 

— Să-ţi intre în cap, scumpo, tu ai făcut ruptura 
blestemată, acum tu trebuie să trăieşti aşa. 

— Greşit. 

— Corect. Pentru că nu se poate ca o femeie să facă 
pe polițistul cu mine. 

— Mă întorc la Los Angeles peste câteva zile, spuse 
ea, încrezătoare că Tony nu vorbea serios. li telefonez 
atunci. 

— Nu te deranja. 

— Ai încredere în mine, Tony. Vom rezolva lucrurile. 
El tăcea. Tu ştii că vrei, adăugă ea cu cea mai seducătoare 
voce, închizând telefonul exact când Matt începuse să 
bubuie în uşa camerei de baie. 

— Ce faci acolo? urlă Matt. 

— Nu poate o fată să se bucure de intimitate, urlă şi 
ea. 

— Stai acolo de o jumătate de oră. 

Şi ce? 


Îşi scoase pantofii cu tocuri înalte, se demachie, se 
spălă pe dinţi şi se duse înapoi în dormitor, unde Matt 
aştepta nerăbdător. 

— Ce nu este în regulă cu tine? se plânse el. Ai 
devenit foarte rece cu mine în ultimul timp. 

— Sunt prea obosită pentru a discuta acum, spuse ea, 
urcându-se în pat şi trăgându-şi cuvertura până la gât. 

— Când putem vorbi? 

— Curând, murmură ea şi, ignorându-şi soţul mânios, 
adormi. 

Mediterana era ciudat de întunecată şi foarte agitată 
pe când şalupa îşi croia drum înapoi spre iaht, înclinându- 
se pe valuri. Se părea că lui Merrill Zandack nu-i plăcea ca 
iahtul său să intre în doc; prefera să se distanţeze de 
acţiune. 

Uneori, Cât avea coşmaruri despre mare. Deşi era o 
excelentă înotătoare, şederea într-o şalupă aglomerată 
către sfârşitul nopţii nu prea era pe placul său. Se 
concentra gândindu-se la Jump. Australia părea atât de 
îndepărtată şi totuşi i-ar fi trebuit doar o zi pentru a zbura 
acolo. Poate că ar trebui să sară într-un avion şi să-i facă o 
surpriză. O idee nu prea rea. 

Singura problemă era aceea că trebuia să mai stea la 

Cannes câteva zile; captivă pe iahtul lui Merrill 
Zandack. 

„Trebuie să întâlneşti oameni, Pisoi, a informat-o 
Merrill. 

Distribuitori, vânzări în străinătate, presa. Oamenii 
care vor ajuta ca următorul tău film să fie mai mare decât 
primul”. 

Când au ajuns la iaht a fost o performanţă să-l treacă 
pe 

Merrill în siguranţă peste bord. Şalupa se legăna şi 
se lovea de latura iahtului, iar marele om era uşor instabil 
pe picioare după 

Dumnezeu ştie câte pahare de tequila. 

„Ar fi îngrozitor dacă ar cădea în mare”, gândea Cât. 

„Ar fi nostim! Atâta timp cât nu se îneacă”. Doi 


membri ai echipajului îl ridicară pe scara instabilă din 
frânghii. Prietena lui, rusoaica, nu scotea o vorbă. Desigur, 
nu putea; având în vedere că nu vorbea englezeşte. 

Îndată ce Merrill a ajuns în siguranţă la bord, a 
urmat Cât. 

A urcat pe scară cu Jonas chiar în urma ei. „Hmm... 
probabil că îmi studiază fundul, gândi ea. Am un fund ca 
de băiat - exact genul lui”. 

Căpitanul aştepta pentru a-i saluta, arătând elegant 
în uniforma albă. 

— Doriţi să staţi afară pe punte, domnule Zandack, 
sau în salon? întrebă căpitanul. 

Merrill alese să stea afară. Stewardul-şef se apropie. 

— Cu ce vă pot servi de băut? întrebă el, fals jovial, 
întrucât era trecut de miezul nopţii şi ar fi vrut să se ducă 
la culcare. 

— Nimic pentru mine, spuse Cât, întinzându-se şi 
căscând. 

Mă duc în pat. 

— Nu! spuse cu tărie Merrill. Hai să bei cu mine. Am 
făcut ce ai vrut tu, acum tu faci ce vreau eu. 

Porcărie! Câtă sfoară trebuia să lase pentru a-şi face 
filmul? 

— Foarte bine, voi bea un pahar cu apă, spuse ea, pe 
un ton îndărătnic, aşezându-se. 

Ignorând comanda ei pentru apă, Merrill îi spuse 
stewardului să aducă o sticlă de Cristal şi caviar. 

— Nu-mi place şampania, zise Cât. Mă face 
mahmură. 

— Ai băut marfa ieftină, trânti Merrill. Cristal nu dă 
mahmureală. 

Întrucât se vedea clar că prietena lui rusoaică este 
ignorată, aceasta se ridică şi se duse în interior. Merrill nu 
păru să remarce. 

— Ce mai pot face pentru dumneavoastră în seara 
aceasta, domnule Zandack? întrebă Jonas, agitându-se 
lângă masă. 

— Nimic, îţi poţi lua zborul, răspunse Merrill, 


fluturându-şi trabucul în aer. 

— Atunci, noapte bună tuturor, zise Jonas, 
aruncându-i lui Cât o privire care părea a spune: Am 
plecat. Regret, dar trebuie să rămâi. 

„Oh, Doamne! gândi Cât. Acum suntem doar Merrill 
şi cu mine. Minunat!" 

Când stewardul aduse caviarul şi şampania, Merrill 
pocni din degete şi îi ceru să îi toarne lui Cât un pahar. 

— Eu am cerut apă, spuse ea, dorind să fie oriunde, 
numai aici nu. 

— Vei avea şampanie, replică Merrill. 

Stewardul umplu un pahar cu şampanie şi îl puse în 
faţa ei. 

Cât nu intenţiona să o bea. 

— Cum îţi place la Cannes? o întrebă Merrill, 
acordându-i toată atenţia. Trebuie să fie ceva special 
pentru o fată ca tine. 

Ce trebuia să însemne asta? Nu era un copil venit 
direct din oraşul Nicăieri. 

— Am mai fost aici de multe ori, îl repezi ea. Tatăl 
meu are o mulţime de prieteni care au vile aici. Pentru o 
clipă i-au venit în minte bătrânul artist celebru şi nudul 
reprezentând-o pe ea. Vârsta de treisprezece ani părea la 
distanţă de ani-lumină. 

— Credeam că este prima ta călătorie, explică 
Merrill, evident indispus că nu era el primul care să o 
aducă în sudul Franţei. 

— Nu, spuse ea răbdătoare. Familia mea este foarte 
cosmopolită. Am un tată american şi o mamă englezoaică, 
astfel încât am crescut călătorind între cele două ţări. 
„Dacă te-ai fi concentrat asupra filmului meu, gândi ea, ti- 
ai fi dat seama că se bazează pe viaţa mea”. 

— Am fost în preajma talentului întreaga mea viaţă, 
anunţă 

Merrill, şi te voi duce în multe locuri, Pisoi. Cu 
ajutorul şi cu susţinerea mea, nimic nu este imposibil. 

„Fii calmă!” îşi zise ea, urmărind cum Merrill dă pe 
gât un pahar plin cu şampanie. 


— Acum, spuse el, ridicându-se şi întinzând o mână, 
vino cu mine. Trebuie să-ţi arăt ceva. 

— Ce? 

— Vei vedea. Ceva grozav! I se împleticea limba. 

— Uitaţi care este problema, domnule Zandack, 
spuse ea, venind cu o scuză rapidă. Am promis că îi voi 
telefona soţului meu. Este în Australia, iar diferenţa de fus 
orar este potrivită, aşa că e mai bine să sun acum. 

Nici nu se putea ca lui Merrill să-i pese mai puţin de 
locul unde se afla soţul ei. 

— Vei vorbi cu el mai târziu, zise el, trăgând-o de pe 
scaun. 

Il urmă în silă, pe când el se clătina de-a lungul 
coridorului către apartamentul său special. Merrill dădu 
uşa de perete. 

Ea intră, examinând încăperea luxoasă, decorată cu 
gust: obiecte antice scumpe, un pat mare şi un televizor cu 
ecran lat. De fapt, se uita să vadă unde este prietena lui 
rusoaică, dar ea nu părea să fie pe acolo. Zvonurile 
susțineau că o ţinea în altă cabină şi o scotea de acolo 
când avea nevoie de serviciile ei sexuale - indiferent care 
ar fi acelea. 

— Aşa, spuse ea, strecurându-se aproape de uşă. Ce 
doreşti să-mi arăţi? 

— Asta, răspunse Merrill. Şi repede ca fulgerul trase 
fermoarul pantalonilor, scoţându-şi membrul. 

Dacă nu ar fi fost atât de caraghios, ar fi fost 
incredibil de trist 

Ea stătea acolo, holbându-se la membrul lui fleşcăit, 
amintindu-şi de o glumă pe care mama ei o spunea despre 
un bărbat care se exhiba în faţa unei femei pe stradă şi 
spunea: „Ce crezi că este?” Şi femeia îi răspundea: „Arată 
ca un penis, dar mai mic”. 

Cât îşi stăpâni imboldul de a izbucni în râs. Dacă ar 
scrie despre asta, nimeni n-ar crede. 

— Suge! îi ordonă Merrill, roşu la faţă. 

— Cred că glumeşti, spuse ea uimită. 

— Suge! repetă el. 


Ea reuşi să rămână calmă, căutând un mod civilizat 
de a rezolva situaţia. 

— Cred că ai băut prea mult, rosti în cele din urmă. 

— Dacă vrei să îţi fac filmul, îngenunchează şi suge 
acum, strigă Merrill. Este un ordin. 

— Ştii ce? spuse ea, îndepărtându-se cu spatele către 
uşă. Poţi lua filmul meu şi să ţi-l bagi undeva. Pentru că, 
domnule Zandack, eu am plecat. 

— Să nu îndrăzneşti să mă laşi, urlă el. 

— Du-te dracului! Şi cu aceste cuvinte ieşi, se grăbi 
spre cabina ei şi începu să-şi facă bagajele. 

„Bărbaţii! Tineri sau bătrâni, toţi sunt la fel când e 
vorba de sex”. 

Avea ea doar nouăsprezece ani, dar în mod sigur mai 
trecuse prin aşa ceva. 

Cu doi ani în urmă 

Exista un lucru pe care Cât întotdeauna l-a avut şi 
acesta era tăria de caracter. Nici ea nu ştia de unde îi vine. 
Poate că o moştenise de la unul dintre părinţii săi 
excentrici - trebuia să fie şi ei buni la ceva. 

Crescând, şi-a dat seama că ei nu se puteau suporta 
unul pe celălalt, deşi odată, evident, au avut o relaţie 
extrem de pasionată şi complexă. Ştia că aşa este, pentru 
că nu aveau altceva de spus unul despre celălalt decât 
lucruri rele. Gable de-abia aştepta să-i desființeze pe toţi 
soţii mamei, în timp ce Bethany îl ironiza cu seria lui de 
prietene mult mai tinere. El nu s-a mai căsătorit niciodată. 

Lui Cât nu-i păsa: atâta timp cât ea nu trebuia să se 
ducă la şcoală şi nimeni nu o controla, era mulţumită. Mai 
ales după ce a fost prinsă în mrejele drogurilor. 

La paisprezece ani - mulţumită prietenului ei Brad, 
cu care locuia - ştia ce înseamnă Ecstasy, la cincisprezece 
ani era amatoare de cocaină, iar când a împlinit 
şaisprezece ani, ea şi Brad experimentau heroina. 

Când a aflat, tatăl ei doar a râs. „Este o fază, a spus 
el. 

Am trecut şi eu prin aşa ceva. Ştiu despre ce 
vorbesc”. 


Bethany nu a spus niciodată un cuvânt, deşi Cât era 
sigură că Gable o informase. Cât avea sentimentul că lui 
Bethany îi convenea s-o ştie de capul ei, plecată. O deranja 
să aibă o fiică tânără, atrăgătoare: o făcea să se simtă 
bătrână. 

Intr-o noapte memorabilă, la câteva zile după ce Brad 
pierduse toţi banii într-o prăbuşire bruscă a Internetului, 
Cât a venit acasă târziu de la o petrecere. Brad nu se 
dusese cu ea, pretinzând că nu-i plăcea. 

Ea a intrat în apartament, foarte turtită şi fericită de 
distracţii şi droguri. Un Lou Reed melancolic cânta melodii 
depresive la aparatul stereo, în timp ce Howard Stern 
examina sânii femeilor la televizor. 

Brad era întins pe pat. Zăcea cu un garou în jurul 
braţului şi un ac pe care-l strângea într-o încleştare de 
moarte şi nu avea puls. Ochii săi erau larg deschişi şi 
privirea fixă. 

Era mort. 

„Timpul să mă mut”, gândi Cât, prea împietrită spre 
a-şi da seama de gravitatea celor întâmplate. 

În acea săptămână, a părăsit apartamentul şi s-a 
mutat cu doi prieteni homosexuali, care o iubeau şi 
încercau să o protejeze. 

După câteva luni, îşi petrecea tot timpul cu obişnuita 
gloată de neadaptaţi, când l-a întâlnit pe Jump. Ea şi 
prietenii ei au acoperit scena clubului şi mai târziu au 
organizat o petrecere. Se strecurase în dormitor şi era pe 
punctul de a-şi face o injecție cu stupefiante, când Jump a 
dat peste ea. 

— Ce faci? a întrebat-o el. 

— Joc tenis, i-a aruncat ea o mojicie, privindfix 
lafantele înalt şi slab, cu păr lung neîngrijit şi braţele 
foarte tatuate. Tu ce crezi? 

— Funeraliile tale, colega, spuse el privind-o fix. 

— Ce este cu accentul ăsta stupid? întrebă ea. 

— Australian. De ce? Vrei să glumeşti pe seama lin? 

— Nu. Clătină din cap, gândindea este doar un alt tip 
în căutare de drog. Aşa că i-a oferit cu generozitate: Vrei 


să împărţim? 

— Care tâmpit împarte acele? zise el cu dezgust, 
privind-o de parcă ea era cea stupidă. 

— Aide gând să stai acolo şi să te uiţi? rosti ea 
bătăios. El ieşi din cameră fără un cuvânt. 

Când Cât s-a înapoiat la petrecere şi a descoperit că 
era apartamentul lui, a fost stânjenită. Apoi Jump a început 
să cânte la chitară cu câţiva muzicieni şi ea a început să 
simtă muzica. Ulterior, i-a mărturisit acest lucru, iar el a 
privit-o compătimitor. 

Cât era obişnuită cu bărbaţii îndrăzneţi. Dar Jump 
era diferit. Avea fete peste tot lângă el şi părea că de-abia 
le observă. Făcea excepţie, pentru că atunci când se 
îndreptă spre ieşire, el o opri surprinzând-o. 

— Renunţă la porcăria aia şi te voi scoate în oraş 
cândva, se oferi el. 

A fost începutul primei şi adevăratei sale iubiri. Avea 
şaptesprezece ani. Jump avea douăzeci. 

La cinci săptămâni de când erau împreună, el i-a 
spus că ar trebui să se căsătorească. 

— Doar că trebuie să renunţi la drogurile tari, o 
avertiză el. Poţi folosi marijuana. Orice altceva, şi eu am 
plecat de aici. Pricepi? 

Da, a priceput. Şi aici a intervenit tăria ei de 
caracter. A putut să renunţe dacă a vrut. Acum, când îl 
avea pe Jump, nu mai avea nevoie de droguri. 

Când şi-a informat părinţii că se căsătoreşte, ei nu au 
avut obiecţii. De ce să aibă? Nu le păsa. Tot ce făcuseră 
vreodată era să-i dea bani şi să o târască în călătoriile lor 
exotice, într-o adevărată competiţie între ei, fiecare dorind 
ca fata să îl placă cel mai mult. Rezultatul a fost că pe 
niciunul nu-lplăcea prea mult. 

Niciunul nu a asistat la căsătoria ei, care a avut loc în 
Bali. Au fost ea şi Jump pe o plajă privată, foarte romantic. 
Apoi, Jump a dus-o la Sydney pentru a-i face o vizită mamei 
sale, care era văduvă, şi au petrecut două săptămâni 
explorând împrejurimile şi Marea Barieră de Recif. Era o 
experienţă cu totul nouă şi ei îi plăcea. 


Jump era tipul de bărbat care o făcea să dorească să 
se scoale de dimineaţă. O energiza, forţând-o să-şi dea 
seama că existau lucruri mai importante decât petrecerile 
şi drogurile - deşi el nu se împotrivea să fumeze marijuana 
dimineaţa, la amiază şi noaptea. 

Jump avea o pasiune: era foarte prins în muzica sa. 
Cât a hotărât că este mai bine să aibă o pasiune a ei 
proprie şi într-o zi a venit cu ideea de a scrie şi a regiza un 
film. Povestea unei sărmane fetiţe bogate, care avea totul, 
cu excepţia dragostei, pe care a aflat-o apoi lângă băiatul 
potrivit. 

Jump a încurajat-o să scrie scenariul. Is-a părut uşor, 
având în vedere că adevărata ei educaţie a fost să-şi 
petreacă trei sferturi din viaţă în cinematografe. Ştia că 
poate să-l facă. Avea focul şi voinţa de a-l realiza. 

Când Jump a citit scenariul, a spus: 

— Eşti o povestitoare teribil de bună. Trebuie să-l 
faci. Aşa că l-a făcut şi Copilul sălbatic a fost acel film - 
plin de personaje excentrice şi oameni nebuni, plin de 
întâmplăripe care ea le-a întâlnit pe cărarea vieţii sale 
oarecum neconvenţionale. 

Când filmul a devenit un succes itinerant, tatăl ei l- 
avăzut şi a râs. 

— Ai ţintuit-o pe afurisita de Bethany, chicoti el, 
evident, nerecunoscându-se. Mă bucur. Afurisita merita. 

Bethany a văzut filmul după câteva săptămâni. 

— Ce ficţiune încântătoare! a spus ea scurt, 
nerecunoscând că, de fapt, este adevărul. Totuşi, l-a 
recunoscut pe Gable, pe care l-a numit un mizerabil 
egocentric. 

Nu era consolator faptul că părinţii ei gândeau atât 
de urât unul despre celălalt? 

Cât nu era o fată cu care să te încurci. Cu film sau 
fără, ea nu intenţiona să tolereze bizareriile sexuale ale lui 
Merrill Zandack. De aici Zandack nu va reuşi. De 
dimineaţă, va plecashelby o dureau muşchii obrajilor 
datorită faptului că zâmbise toată dimineaţa. Interviu după 
interviu. Fotografii după fotografii. Acum lua prânzul cu un 


ziarist de la USA Today şi după aceea avea mai multe 
interviuri. 

Visa să se scoale într-o dimineaţă şi să nu aibă nimic 
de făcut. Ce binecuvântare supremă! 

Apoi, din nou, visa să aibă un copil, copilul lui Line, 
chiar dacă el nu şi-a exprimat vreo dorinţă în acest sens. 

Sigur îl va putea convinge? 

De ce nu? Era sigură că ar fi fericit dacă ar fi un fait 
accompli şi ea ar fi pur şi simplu însărcinată. 

„Nu mai iau pastile anticoncepţionale, gândi ea. Un 
copil ar putea să ne rezolve toate problemele”. Căci chiar 
dacă Line nu va recunoaşte vreodată, problemele lor se 
acumulau cu fiecare zi. 

Ziaristul de la USA Today era un bărbat de vârstă 
mijlocie, cu părul de culoarea nisipului, îmbrăcat într-un 
costum uzat, pentru timpul liber. Purta ochelari cu rame de 
oţel şi avea o evidentă slăbiciune pentru ea. 

— Mi-a plăcut foarte mult interpretarea 
dumneavoastră din Extaz, se entuziasmă el îndată ce se 
aşezară. 

— Mă bucur că v-a plăcut, răspunse ea politicos, 
comandând o sticlă de Evian şi o salată Niçoise unui 
ospătar atent. 

— Sunteţi minunată în rol, adăugă el, jucându-se cu 
paharul. Şi extrem de curajoasă. 

— Mulţumesc, zise ea cu modestie, sperând ca 
interviul să nu dureze mult. 

— Încerc să nu par un admirator expansiv, continuă 
ziaristul, dar sunt obligat să spun adevărul. 

— Ei bine, glumi ea, aruncându-i unul din surâsurile 
sale strălucitoare, dacă dumneavoastră urmează să spuneţi 
adevărul, atunci voi încerca să fac acelaşi lucru. 

— Sunteţi conştientă că surâsul dumneavoastră 
iluminează ecranul, continuă el admirativ. Trebuie că vi s-a 
spus de zeci de ori. 

Acesta era mai mult un festival al fanilor decât un 
interviu. Shelby îşi aminti un lucru: chiar dacă bărbatul era 
admiratorul ei, ea nu trebuie să coboare garda. Uneori 


ziariştii încercau să le creeze subiecţilor intervievaţi un 
fals sentiment de securitate. li ameţeau cu complimente, 
apoi scriau un articol total răutăcios. 

— Soţul dumneavoastră trebuie să fie foarte mândru, 
continuă ziaristul, bătând în masă cu degetele sale 
noduroase. 

— Este, răspunse ea, gândindu-se la Line întins pe 
patul lor, mirosind încă a băutură. Era mândru? Probabil. 
În felul său propriu. 

— Line Blackwood este un actor mult mai talentat 
decât se crede. Este păcat că publicul nu reuşeşte să vadă 
cât este de bun. 

— Sunt de acord, spuse ea, fericită să vorbească 
despre 

Line. Categoric, soţul meu este subapreciat. 

— Desigur, îl necăjeşte faptul că nu are 
recunoaşterea pe care o merită. 

— Nu tocmai, răspunse ea atentă, conştientă de 
faptul că vorbele sale ar putea fi răstălmăcite. 

— Am citit că are în vedere să abordeze o comedie 
romantică. 

— Da, spuse ea, întrebându-se unde apăruse acel 
interviu. Line va fi minunat în acest gen de rol. Nu se vede, 
dar el are un excelent simţ al umorului. 

— Pariez că nu a găsit prea amuzantă scena în care 
apăreţi. 

Aici era. Drăguţul! îşi ridică garda. 

— Pardon? întrebă ea, uşor glacial. 

— Ei bine, ştiţi, spuse ziaristul, aplecându-se spre ea, 
un bărbat urmărindu-şi soţia dezbrăcată acolo, pe ecran. 
Nu putea fi uşor pentru niciunul dintre dumneavoastră. 

Ea se uită în jur după agentul său de publicitate, care 
părea că a dispărut. Drace! Omul acesta nu era de 
încredere, a simţit-o. 

— Amândoi suntem actori, spuse ea, străduindu-se să 
rămână calmă. Line înţelege că este munca mea. 

— Şi a lui, desigur. Atunci, cum vă simţiţi când îl 
vedeţi în scene de dragoste incendiare cu alte femei 


frumoase, mai tinere decât dumneavoastră? 

— Perfect! replică ea, încercând să nu scrâşnească 
dinţii. Şi ce era cu remarca aceea despre femeile mai 
tinere? Ea avea doar treizeci şi doi de ani, pentru numele 
lui Dumnezeu! Aşa cum am spus mai înainte, adăugă ea cu 
graţie, amândoi suntem profesionişti. 

— Categoric, sunteţi. 

Cât detesta să acorde interviuri. Din nefericire, era o 
parte necesară a meseriei sale. 

Cu zâmbetul ferm, a continuat să fie fermecătoare. 
Condeiul era o armă periculoasă şi alunecoasă. 

Cum s-a trezit, Cât a încercat să vorbească cu Jump 
la telefon. Dar nimeni nu răspundea din camera lui de 
hotel. Se îmbrăcă, termină de împachetat şi imediat se 
duse la căpitan. Cu cât pleca mai repede de pe vas, cu atât 
mai bine. 

— Voi pleca astăzi, îl anunţă ea direct. Vă rog să 
aranjaţi să vină şalupa pentru a mă duce la țărm cât mai 
curând posibil. 

— Domnul Zandack nu mi-a spus nimic despre asta, o 
informă căpitanul, încrunfindu-se. 

— Domnul Zandack nu hotărăşte când vin şi plec eu, 
replică ea, părând mult mai calmă decât era. 

Căpitanul dădu din cap nesigur, iar Cât se duse pe 
punte, unde se servea micul dejun. 

Era o zi splendidă. Marea era calmă şi netedă ca un 
cristal de Veneţia, iar cerul de un albastru perfect. Işi 
turnă suc proaspăt de portocale şi se aşeză la masă. 

Peste câteva minute apăru Jonas cu părul cam 
ciufulit, ca şi când atunci ar fi căzut din pat. Cât constată 
că arăta mult mai bine când nu era atât de îngrijit. 

— Căpitanul îmi spune că vrei să pleci, zise Jonas, 
trecând direct la subiect. 

— Corect! 

— De ce, întrebă el, privind-o fix. 

— Pentru că aşa vreau, îl repezi ea, sorbind sucul şi 
întorcându-i privirea, sfidându-l. Este în ordine în ceea ce 
te priveşte? 


— Domnul Zandack ştie? 

— Ce este obsesia aceasta cu domnul Zandack? 
strigă ea iritată. Ţi-am tot repetat că sunt o persoană 
liberă. Nu pricepi? 

— Nu poţi pleca fără ştirea lui, încercă Jonas, 
plimbându-se în jurul ei. 

— Fac ce vreau! 

— Trebuie să-l trezesc şi, crede-mă, nu-i place să fie 
deranjat aşa devreme dimineaţa. 

— Greu, ha? zise ea sarcastic. 

— Îmi poţi spune exact ce s-a întâmplat? întrebă 
Jones, ignorându-i sarcasmul şi aşezându-se lângă ea. 

— Ce te face să crezi că s-a întâmplat ceva? „Ha! Ca 
şi când el nu ştie ce poamă este şeful său”. 

— Ceva trebuie să se fi întâmplat ca să te determine 
să pleci atât de brusc. 

Absentă, ea luă o bucăţică de pepene şi o aruncă în 
gură. 

— Hai, Jonas. Tu ştii exact ce derapaj are. 

— Nu, nu ştiu. Ce zici, mă luminezi? 

O pauză lungă, plină de semnificaţii. 

— Şeful tău este un mare pervers, izbucni ea în cele 
din urmă. Asta aşteptai să auzi? 

A urmat o scurtă tăcere, în cursul căreia Jonas a 
rămas cu faţa de piatră. 

— Trebuie să-l trezesc înainte de a-ţi permite să 
pleci, spuse el în sfârşit. 

Se săturase de atitudinea lui, ca să nu mai pomenim 
că era dezgustată de Merrill. La naiba cu filmul ei, voia să 
plece. Bătrânul era un pervers şi ea nu avea chef să-i 
tolereze mizeria. 

— Dacă nu mă laşi să ies naibii din porcăria aceasta 
de vapor, îl avertiză ea, cu ochii săi verzi scăpărând, şi mă 
ţineţi aici contra voinţei mele vă învinuiesc de răpire. Şi tu 
eşti complice. 

— Atunci cred că este mai bine să te consideri răpită, 
spuse Jonas. Se ridică şi plecă. 

Line Blackwood se trezi cu o mare mahmureală. 


„lisuse! gemu el rostogolindu-se din pat. Trebuie să mă 
opresc”. 

Se clătină pe picioare înspre camera de baie, unde îşi 
examină chipul reflectat de oglindă. Nu-i plăcea: pungi sub 
ochi, piele pătată şi sprâncene zburlite care reclamau 
atenţia talentatei Anastasia - cea mai bună cosmeticiană şi 
machieză din Beverly Hills. „Mizerie”, mormăi el, 
dezbrăcându-şi hainele boţite. Apoi îşi strigă soţia. 

— Shelby? Shelby, unde eşti, iubito? 

Nu se aştepta ca ea să răspundă; ştia că are o agendă 

încărcată, încât era foarte probabil să fi plecat devreme. 
N Işi privi ceasul care arăta douăsprezece şi jumătate. 
Işi simţea gura ca pe o colivie de păsări care nu a fost 
curățată de o săptămână, iar capul îi bubuia de parcă un 
pichamer făcea normă dublă. Luând o sticlă cu apă de 
gură, încercă să rememoreze evenimentele din seara 
precedentă. Filmul lui Shelby, beţia de după petrecere şi 
cam asta, deşi îşi amintea că, urmărind-o pe soţia sa pe 
ecran, s-a simţit în cea mai stânjenitoare situaţie. Văzuse 
mai înainte o secvenţă brută din Extaz şi nu l-a deranjat 
prea mult când ea îşi scotea îmbrăcămintea pentru scena 
de sex. Dar stând în sala plină de colegi de breaslă, a fost 
incredibil de iritat. Nu era un sentiment plăcut s-o împartă 
cu toată lumea pe soţia sa dezbrăcată. 

O, da, ştia că este absurd, Shelby era actriţă şi asta 
făcea parte din meseria ei. Dar el nu putea să nu se simtă 
totuşi deranjat. La naiba! Poate că era momentul să-i facă 
un copil, cum şi-a dorit ea întotdeauna. Să o ţină departe 
de ecran. Să arate lumii că ea este a lui şi numai a lui. 

Un copil. Este o mare responsabilitate. Copiii 
întotdeauna îţi stau în cale. Totuşi, era ceea ce Shelby îşi 
dorea cu adevărat, aşa că trebuia să o facă pentru ea. 

Işi iubea soţia - avea atât de multe calităţi uimitoare, 
în afară de faptul că era talentată şi frumoasă. Calitatea pe 
care el o aprecia cel mai mult era felul în care îi păzea lui 
spatele în toate ocaziile, nelăsându-l să-şi piardă controlul. 
Inainte de a se căsători, el pierdea nopţi care sfârşeau cu o 
stripteuză sau o semiprostituată într-o cameră de hotel, 


regretând profund în dimineaţa următoare. 

Ştia un lucru: femeile erau acolo pentru a fi luate. 
Pentru numele lui Dumnezeu, era o stea de cinema, putea 
să aleagă, şi atunci de ce să aibă relaţii mai lungi de o 
noapte, două? 

Apoi a apărut Shelby, cu forţa ei interioară şi 
bunătatea ei, şi i-a schimbat complet viaţa. Cu Shelby 
alături se simţea în siguranţă şi protejat. Ea nu l-ar lăsa să 
intre în bucluc. 

Il iubea prea mult. Şi el o iubea, deşi uneori avea 
nevoie să fie liber şi băutura îl ajuta. 

Azi va fi furioasă pe el. Ştia. A distrus seara ei 
specială şi nu putea să o învinovăţească pentru că era 
furioasă. Trebuia să facă ceva în privinţa asta. 

Se înapoie cu greu în dormitor, luă telefonul şi vorbi 
cu recepţia. 

— Sună la Chopard şi aranjează să trimită câteva 
piese în apartamentul meu. Brăţări, cercei cu diamante - 
ceva scump. 

— Desigur, domnule Blackwood, spuse recepţionerul 
îndatoritor. Voi vorbi cu directorul de la Chopard şi vă vor 
trimite o colecţie magnifică. 

— Să fie repede. 

— Da, domnule Blackwood. 

— 'Neaţa, şopti Matt, mângâind spatele ca de mătase 
al Lolei. 

Spera că va fi dispusă să răspundă. 

Lola deschise încet ochii. Pentru o clipă îşi imagină 
că este în pat cu Tony Alvarez, până când îşi dădu seama 
că dacă era Tony, ea ar fi fost trezită cu mult mai mult 
decât o atingere. Tony era un bărbat latino extrem de viril, 
un amant foarte puternic şi priceput. Matt era exact 
opusul. O marionetă proastă, fără pasiune furtunoasă, un 
bărbat de un minut, lipsit de tehnică, deşi trebuia să 
recunoască faptul că are un penis mare. Atuul lui. 

Din nefericire, existau momente când pur şi simplu 
dimensiunea nu era suficientă. În ultimul timp, ea începea 
să-şi dea seama exact cât de mult îi lipsea Tony, în special 


în pat. 

Matt începu să facă o altă mişcare. Ea se rostogoli în 
grabă, îndepărtându-se de mâinile lui dornice. 

— Ce nu-i în ordine? întrebă el simțindu-se jignit. 

Era tentată să-i spună: „Ilu!” Numai că nu era 
momentul sau locul să-l anunţe că s-a terminat. Şi apoi, 
intenţiona să lase în grija avocatului treaba asta murdară. 
Se gândea mult la divorţul de Matt - era, în mod hotărât, 
mişcarea corectă. Matt era acum băiat mare, în curând îi 
va trece. Era pregătită să-i plătească o sumă frumuşică 
pentru a-i îndulci plecarea, dar mai ales pentru a nu vinde 
tabloidelor povestea lui. _ 

Doamne! Cât ura tabloidele. Întotdeauna inventau 
poveşti murdare despre ea: diva revendicativă şi tot felul 
de alte denumiri. Adeseori ameninţa că le dă în judecată. 
De fiecare dată avocaţii ei o opreau, asigurând-o că 
implicarea într-un proces însemna un deranj mai mare 
decât merita. 

— Personalul care se ocupă de coafura şi machiajul 
meu poate sosi în orice clipă, spuse ea întinzându-se 
languros. Apoi dejunul cu Merrill la Hotel du Cap. 

— Noi? întrebă Matt, punctând. 

— Nu, eu, corectă ea. 

— Şi eu? 

— Vei găsi ceva de făcut, spuse Lola stând în fund şi 
întinzându-se din nou. Fă-mi o favoare, Matt. Telefonează 
serviciului la cameră şi comandă suc de portocale, cornuri 
şi cafea pentru şase persoane. Faye va fi aici în curând, aşa 
că mai bine te-ai îmbrăca. 

Matt nu renunţa uşor. Avea o erecţie majoră şi o soţie 
splendidă. Ce era rău într-o partidă rapidă? începu să o 
mângâie din nou. 

— Matt! îl dojeni ea tăios. Nu mă asculţi. Nu este 
timp. 

— Ba da, este, spuse el îmbufnat, gândindu-se ce 
mult se schimbase faţă de femeia caldă, iubitoare cu care 
se căsătorise doar acum câteva luni. 

— Nu, Matt, nu este, se răsti ea. 


Lola Sânchez era o femeie ocupată. 

Chiar dacă nu avea un film care să fie prezentat la 
Festival, era foarte solicitată. Nimic nu se asemăna cu a fi 
o marfă căutată, fiecare vrând o bucată din ea. li plăcea 
orice atenţie - i se potrivea nemaipomenit. 

Cât de diferită era acum faţă de prima ei vizită la 
celebrul Festival al Filmului de la Cannes. Foarte diferită. 

Cu cinci ani în urmă 

— Trebuie să fi schimbi numele, copilă, spuse Lou 
Steiner, sorbind zgomotos un capucino. 

— De ce? întrebă Lucia Sánchez, cercetând 
aglomerata 

Croisette cu ochii ei mari, căprui, în secret încântată 
că a fost adusă într-un loc atât de magnific. 

— Prea etnic. 

O, Doamne! Dacă ar avea măcar un dolar pentru 
fiecare dată când a auzit aceste cuvinte. 

— Nu schimb nimic, refuză ea cu încăpățânare. 

— Cine este şeful aici? se răsti Lou grosolan. Când eu 
spun să schimbi - schimbi. 

Cine se credea el? Ea nu era prietena lui. Colega ei 
de cameră, Cindi Hernandez, era. Cindi, cunoscută acum 
ca 

Cindi Heart - mulţumită obsesiei lui Lou de a 
schimba numele 

— Era amanta lui Lou de câteva luni. 

L-au întâlnit în acelaşi timp. El obişnuia să vină la 
localul unde ele erau chelnerife. In fiecare zi sosea prompt 
la orele opt pentru micul dejun: un bărbat slab, cu păr 
blond deschis, aranjat cu grijă, cu şuvife încrucişate 
menite să ascundă chelia. Lui Lou îi plăceau costumele 
strâmte, cămăşile cu dungi şi arbora pe degetul mic un 
inel cu un diamant mare. Curând le-a informat că este 
directorul personalului şi a citat multe nume celebre, 
inclusiv Pamela Anderson şi Carmen Electra, pretinzând că 
el le-a descoperit pe amândouă. 

Lucia nu-l credea: bănuia că este un lăudăros. Cindi 
era convinsă că Lou are potenţial de avansare în carieră, în 


special când a aflat că el conduce un Rolls-Royce - chiar 
dacă era vechi de doisprezece ani. 

Acum, toţi trei erau la Festivalul Filmului de la 
Cannes, mulţumită lui Lou şi aranjamentului pe care l-a 
făcut cu un hotel ieftin şi cu American Airlines. 

Înainte de a părăsi SUA, el le-a dus la Frederick's din 
Hollywood şi le-a cumpărat o serie de costume sexy. Apoi 
le-a cerut amândurora să semneze un contract pe zece ani, 
care îi acorda lui drepturi exclusive de manageriat şi 
douăzeci şi cinci la sută din orice câştiguri viitoare. Lucia a 
refuzat cu hotărâre. Cindi a semnat. El a luat-o totuşi pe 
Lucia cu ei în Europa, pentru că două fete erau mai bune 
decât una, iar Lou voia să fie din nou în circulaţie. Plănuia 
să le pună pe Cindi şi Lucia să defileze pe plajă acolo unde 
se adunau toţifotografii. Când le dădea semnalul, fetele 
începeau să pozeze, atrăgând atenţia. 

— Cum ne va ajuta asta în carieră? întrebă Lucia. 

— Veţi fi remarcate, răspunse Lou. Apoi, lăsaţi pe 
mine. 

Lucia se simţea stânjenită de întregul aranjament, 
dar întrucât nu fusese vreodată în Europa, invitaţia lui Lou 
era prea tentantă pentru a fi refuzată. 

— Cel puţin tu nu eşti obligată să dormi cu el, a 
bombănit Cindi. Eu o fac pentru amândouă. 

— Cum poţi? a întrebat-o Lucia. Trebuie să aibă cel 
puţin - nu ştiu - cincizeci? 

— Da, dar ştie cum să trateze o fată, a mărturisit 
Cindi. Şi el a descoperit-o pe Pamela Anderson. 

— Aşa spune el. 

Lucia o iubea foarte mult pe cea mai bună prietenă a 
sa, dar nu credea că Cindi avea potenţialul pentru a deveni 
o altă Pamela Anderson - nici măcar o Carmen Electr a. 
Chiar dacă Lou a cheltuit pentru a-i corecta unele defecte, 
inclusiv nasul şi sânii mari din silicon, Cindi nu avea acel 
ceva special pe care Lucia ştia că ea îl posedă. 

Lucia era dezamăgită de progresul ei în privinţa 
intrării în lumea spectacolului. Fusese la probe după probe 
şi singura slujbă pe care reuşise să o capete consta în două 


roluri scurte de fată în casă. I se oferise rolul de stripteuză 
într-un film al lui Steven Segal, rol pe care l-a refuzat, 
pentru că cerea nuditate totală, şi ea nu putea face aşa 
ceva ar fi renegat-o familia. 

Venirea la Cannes cu Lou şi Cindi a reprezentat o 
provocare, în special pentru că ea nu mai plecase din 
America şi era o călătorie cu toate cheltuielile plătite. Cine 
ştie ce putea să se întâmple? Cu siguranţă, nu avea nimic 
de pierdut. 

Lou îşi avea scenariul elaborat. Aflase despre o 
şedinţă foto ce urma să aibă loc pe plajă pentru o starletă 
italiană şi, la terminarea scenei, urma ca Lucia şi Cindi să 
sefiţâie în faţa fotografilor, purtând cei mai mici bikini cu 
şnur. 

— Dacă vreţi cu adevărat să le atrageţi atenţia, le 
sugeră Lou cu un zâmbet viclean, vă scoateţi partea de sus 
a costumului. 

— Nici vorbă, refuză Lucia cu fermitate. 

— Înţelegeţi, răspunse Lou scuturând un deget osos. 
Ca să fii un star, asta trebuie să faci. 

Cindi era gata: nu acceptase să se culce cu Lou 
Steiner pentru plăcerea pură de a împărţi patul cu el. Ca şi 
Lucia, visul ei constant era să fie descoperită. N 

Scena s-a petrecut exact cum promisese Lou. In 
momentul în care starleta italiană a ieşit, Cindi şi Lucia au 
ondulat în cadru. Fotografii - depistând două fete frumoase 
îmbrăcate sumar - au început să fotografieze. 

Imediat Lucia a încercat o senzaţie de putere. 
Niciodată nu i se acordase atâta atenţie şi a fost foarte 
emoţionant. 

Lou, de pe margine, începuse să fluture mâinile în 
aer, arătându-le că trebuie să-şi lase sutienele să cadă. 
Fotografii au priceput şi ei. 

— Haideţi, fetelor, urlară vreo doi dintre englezi, care 
stăteau în faţă. Arătaţi-ne sânii. 

Cindi şi-a desfăcut sutienul. S-au revărsat sânii ei 
enormi din silicon cu sfârcurile proeminente. 

Acum au pornit cu adevărat aparatele să fotografieze. 


Lucia s-a dat înapoi, deodată timidă. 

— Şi tu, ţipă unul dintre fotografi. Hai, dragă, arată- 
ne şi tu. 

Nu îi era ruşine de corpul ei, dar a oprit-o gândul la 
tatăl ei şi la ceilalţi membri ai familiei care vor vedea 
fotografiile. 

— Regret, asta-i tot ce căpătaţi, băieţi, spuse ea, 
încercând totuşi să pozeze provocator, aşa cum văzuse în 
reviste. 

Dar nu mai erau concentrați asupra ei. Către Cindi se 
îndrepta întreaga atenţie. 

Până când fotografii şi-au pierdut interesul şi s-au 
retras, Cindi pozase pentru sute de fotografii. 

Lou a venit alergând în timp ce Cindi îşi punea 
sutienul. 

— Ai reuşit, spuse el emoţionat. Aceste fotografii vor 
fi pe primele pagini de peste tot. 

— Care prime pagini? întrebă Lucia, un pic geloasă. 

— Reviste, ziare! strigă Lou. Ai pierdut, iubito. 
Trebuia să mă asculţi. 

Din nefericire - spre necazul lui Lou - fotografiile nu 
au făcut nimic pentru cariera lui Cindi. Fotografiile cu 
seminuduri nu mai erau mare lucru, astfel că ea şi Lucia s- 
au înapoiat în America dezamăgite şi nedescoperite. 

Lucia s-a ţinut cu încăpățânare de slujba ei de 
chelneriţă, mergând să dea probe ori de câte ori putea. Nu 
prea se întâlnea cu băieţii şi cina cu familia în fiecare 
sâmbătă seara, când tatăl ei îi ţinea lecţii despre 
importanţa de a renunţa la visuri şi de a obţine o slujbă 
decentă la o bancă, precum sora ei, Selma. Continua să o 
cicălească pentru a se asigura că-şi va face un viitor sigur. 

Viitor sigur! Nu, mulţumesc. Intr-un fel sau altul, ea 
urma să devină star. 

Singurul lucru bun care a ieşit din scurta ei întâlnire 
cu Lou Steiner a fost ideea schimbării numelui. Peste 
câteva weekend-uri, se uita cu Selma la TV, când pe post s- 
a difuzat un program special Barry Manilow. 

— Putem schimba canalul? întrebă ea, preferând o 


muzică mai plină de suflet. 

— În niciun caz, protestă Selma. Tipul acesta, 
Manilow, este atât de drăguţ! Trebuie să stai liniştită şi să-l 
urmăreşti. 

Aşa a făcut. Şi când domnul Manilow - splendid într- 
un costum alb şi vestă din brocart - a început să cânte 
celebrul său hit, Copacabana, Lucia s-a ridicat deodată, 
foarte dreaptă. Numele ei era Lola, cânta el. Era o 
actriţă... 

Da! Acesta era! Lola. Lola Sânchez. Numele avea o 
anumită muzicalitate. 

În clipa când şi-a schimbat numele din Lucia în Lola 
au început să se întâmple lucruri bune. A dat peste un 
impresar autorizat care credea că ea are potenţial, a 
obţinut un rol mic la un spectacol muzical pe cablu şi în 
cele din urmă un rol minor, dar central, într-un film 
adevărat. După aceea, a apărut marea ei şansă, un rol în 
filmul lui Merrill Zandack. 

Statutul de star i-a apărut în cale rapid şi tumultuos. 

Acum, după cinci ani, era din nou în sudul Franţei. 
Numai că de data aceasta nu stătea la un hotel ieftin, 
încercând cu disperare să fie remarcată. De data aceasta 
era un star. Lola Sânchez. Superstar. A fost ceva drum. 

— Alege, spuse Line, arătând o colecţie splendidă- 
bijuterii cu diamante aşezate în cutii deschise din piele 
neagră, căptuşite cu catifea prețioasă. Sau poate că ti-ar 
plăcea să le alegi pe toate. Line râse - râsul lui de băieţel 
pe care Shelby îl găsea atât de atrăgător. Profită cât timp 
mă aflu într-o dispoziţie generoasă, iubito. Ştii că nu se 
întâmplă în fiecare zi. 

Shelby oftă, fericită să-l vadă treaz şi totuşi tulburat 
de noaptea precedentă. 

— Nu trebuia să faci asta, şopti ea. 

— Ştiu că nu trebuia, o necăji Line încă zâmbind. 
Vreau să o fac. Este o mare diferenţă. 

Ea oftă din nou. „De ce simte el întotdeauna că 
trebuie să exagereze? O simplă scuză ar fi suficientă. Sau o 
garanţie că nu se va mai repeta vreodată”. 


— Ce alegi? întrebă Line înconjurând-o cu braţul. 

Ea privea fix bijuteriile, incapabilă să se decidă 
asupra vreuneia. 

— Personal, aş prefera diamantul roz, glumi el. Am 
senzaţia că se asortează cu ochii mei. 

Shelby nu şi-a putut stăpâni râsul în timp ce el alegea 
un magnific inel de şapte carate şi i-l strecură pe deget. 

— Se potriveşte perfect. Acum trebuie să mă 
căsătoresc cu tine din nou. 

Inelul era desigur frumos, dar nu dorea ca soţul ei să- 
i cumpere cadouri costisitoare pur şi simplu pentru că se 
simţea vinovat 

— Urăsc când bei, rosti ea încet. 

— Ştiu. Nu trebuie să îmi aminteşti - mă transform în 
Neghiobul Anului. 

— Atunci de ce o faci? 

— Ah... oftă el. Ce frumos ar fi dacă aş putea da un 
răspuns simplu! 

Amândoi ştiau că nu era simplu. Nimic nu era simplu 
în privinţa lui Line. 

Cel puţin, dacă îşi dădea seama că se purtase ca un 
neghiob, tot era ceva. 

— Ce ai zice dacă te-ai hotări să te laşi de băut? 
sugeră ea. Aceasta m-ar face cu adevărat fericită. 

— Asta nu-i mare lucru, iubito, spuse el dornic să 
treacă mai departe. 

— Ba da, Line, este. 

— Nu, iubito, nu este, spuse el cu vocea înăsprită. Nu 
este. 

Au avut această discuţie de multe ori şi nimic nu s-a 
schimbat. Shelby avea senzaţia sâcâitoare că într-una din 
zilele acestea va trebui să-l părăsească. 

Partea tristă era aceea că el o forţa să facă pasul. 

Homnul Zandack ar dori să-i faci o vizită, o anunţă 
Jonas atunci când Cât ieşea din cabina sa. 

— Las-o baltă, îl repezi ea. Ţi-am spus, am plecat de 
aici. 


Jonas avea o misiune şi nu-i putea permite să plece. 

— Politeţea te obligă să-i explici de ce. 

— Crede-mă, spuse ea, mijind ochii verzi. El ştie de 
ce. 

— Nu-i poţi acorda două minute? o rugă Jonas, foarte 
conştient că Merrill avea un mod urât de a pedepsi pe cine 
nu trebuie, iar el se afla direct în bătaia puştii. 

— De ce? întrebă ea. 

— Pentru mine. Voi fi chiar în spatele uşii. Şi dacă nu 
răzbeşti cu el, îţi promit că eu personal te urc în şalupă. Ce 
zici? 

— Ştii, nu este corect, spuse ea, trecându-şi mâna 
prin părul blond tuns scurt. Scenariul acesta nu mă 
interesează. Vreau s-o şterg. 

— Ştiu că vrei, acceptă el, uitându-se dincolo de ea, 
în cabină. Drace! Avea bagajele făcute şi era gata de 
plecare. Dacă ai putea să o faci doar pentru mine, îţi voi fi 
îndatorat pentru totdeauna, insistă el calm. Suferea pentru 
că trebuia să implore, dar ce putea face? 

„Hram... pentru totdeauna îndatorat? Nu-i chiar atât 
de rău!” 

— Ei bine... e-n ordine, cedă Cât, deşi de a hotărâse 
că nu-i păsa cât de dificil va fi să găsească pe altcineva 
care să Îi finanțeze filmul - ea terminase cu Merrill 
Zandack. 

— Îți mulţumesc, spuse Jonas, părând recunoscător 
cu adevărat. Îţi sunt dator. 

Ea îl urmă sus pe scară şi pe coridorul lung care 
ducea spre cabina lui Merrill. Jonas ciocăni uşor în uşă, 
apoi o deschise Cât intră în încăpere, iar Jonas rămase 
afară. 

Merrill şedea în pat, îmbrăcat într-o pijama din 
mătase de culoarea ciocolatei. Prietena sa, rusoaica- 
machiată complet era în pat, alături de el, îmbrăcată într- 
un négligée. În faţa lui se afla o tavă cu bunătăţi pentru 
micul dejun. Era o scenă plăcută, de fericire casnică, ce nu 
prea suna adevărat. 

— Uh... ştii, eu nu intenţionam să spun la revedere, 


zise Cât stând lângă uşă, dar se pare că asta-i regula pe 
aici. Făcu un pas îndrăzneţ înainte. Te rog, vrei să dai 
instrucţiuni căpitanului să mă lase să plec de pe vas, 
înainte de a fi silită să sar în apă? 

— Ah, Cât, Cât, spuse Merrill, clătinând capul. Eşti o 
fată foarte impulsivă. 

Ea era impulsivă! Dar el? Era posibil să nu-şi 
amintească cererea ca ea să-i sugă patetica erecţie 
noaptea trecută? 

— Pardon? făcu ea, uluită. 

— Dacă am făcut ceva ce te-a ofensat, îmi cer 
profund scuze. Probabil că am băut prea multă tequila - 
nu-mi amintesc nimic. 

Oh, acum venea cu scuza probată şi valabilă „Nu-mi 
amintesc nimic”. Nu ştia că se perimase odată cu filmele 
vechi ale lui Rock Hudson şi Doris Day, pe care ea le 
văzuse adeseori la TV noaptea târziu? 

— Desigur că poţi pleca, dacă eşti sigură că asta vrei, 
continuă Merrill. Dar să nu uiţi că diseară organizez o 
petrecere pentru tine şi vor fi mulţi oameni pe care ar 
trebui să-i întâlneşti pentru binele carierei tale. 

Oh, Doamne! Uitase complet de petrecere. 

— Dacă vrei, Jonas te va însoţi în oraş, adăugă 
Merrill. Poţi petrece ziua făcând cumpărături. Cumpără ce 
doreşti - Jonas are cardul meu de credit. 

— Nu, mulţumesc. Cumpărăturile nu sunt slăbiciunea 
mea. 

— Te poţi plimba prin oraş, sugeră el. Nu eşti 
prizonieră pe vasul meu. 

— Ba da, strigă ea indignată. Exact aşa mă simt. 

Prietena lui, rusoaica, se holba la ea fără vreo 
expresie pe chip. Cât se întreba dacă nu cumva vorbea 
perfect engleza, dar nu dorea să se deranjeze pentru a se 
implica. Foarte probabil, şi înțelept. 

— Ia şalupa către țărm, spuse Merrill mărinimos. 
Jonas este al tău astăzi. Te va invita la prânz, iar diseară 
vei fi la petrecerea mea. O pauză vicleană. Sau ar trebui să 
spun petrecerea noastră? 


Acum ce trebuia să facă? Din fericire, nu reuşise să ia 
legătura cu Jump, pentru că dacă i-ar fi povestit despre 
incident, el ar fi insistat ca ea să plece naibii de acolo. Pe 
de altă parte, dacă este deşteaptă, va rămâne şi va cimenta 
finanţarea şi sprijinul pentru filmul său. 

— E-n ordine, spuse Cât în sfârşit, furioasă pe ea 
însăşi că cedează. Dar nu era ca şi când Merrill ar fi fost o 
ameninţare - el era pur şi simplu un bătrân producător 
gras, deprins să controleze sexual femeile. 

— Excelentă hotărâre, spuse Merrill. Eşti o fată 
deşteaptă. 

Era oare? Ea nu se simţea deşteaptă. 

— Jonas! urlă Merrill. Vino aici. Jonas intră. Du-o pe 
Cât să ia dejunul, şi ce mai doreşte ea să facă. Să te întorci 
până la cinci. 

Jonas îi aruncă o privire rapidă lui Cât. Oare Jonas 
credea că a reuşit prea uşor? Şi ce? Nu-i păsa ce crede el. 

— Diseară este petrecerea, o anunţă Jonas, evident 
deranjat la gândul că petrece ziua cu ea. Eu trebuie să fiu 
aici. 

— Nu neapărat, interveni Merrill, concediindu-l. Nu 
ai avut zi liberă de când ai sosit. 

— Nu prea va fi o zi liberă, sublinie Jonas. 

—  Plecaţi, spuse Merrill, făcându-le semn 
amândurora să iasă din încăpere. 

— Hmm... spuse Cât îndată ce se văzu afară. Se pare 
că te-a lipit de mine. 

— Da, aşa se pare, răspunse el posomorât. 

— Nu te necăji, îl linişti Cât. Îndată ce ajungem pe 
țărm, tu îţi iei zborul, iar eu îmi văd de treburile mele. 

— Am instrucţiuni, zise el rigid, să te însoțesc la 
dejun. 

— Întotdeauna faci tot ce-ţi spune? 

— Domnul Zandack este şeful meu. Primesc cea mai 
bună instruire posibilă. Nu este nimic greşit în asta. 

— Dacă tu spui... 

— Da, confirmă el băţos. Spun. 

Lola nu era sigură ce dorea să facă după New York 


State of Mind. Tocmai terminase filmările la un thriller în 
Atlanta şi existau mai multe scenarii pe care le avea în 
vedere pentru viitor. Seara trecută, Merrill Zandack 
menţionase că următorul proiect al lui Cât era bun. Ea 
văzuse Copilul sălbatic şi, chiar dacă era foarte dur, avea o 
energie frenetică. Cât nu era o regizoare de film cu 
experienţă, dar, după părerea lui Merrill, avea cap şi 
audienţă la publicul tânăr. Lolei îi plăcea cum sună. 

— Ce rol? întrebă ea. 

— O femeie sexy, captivantă, ca tine. 

Lola îl admira pe Merrill. Lui îi datora primul ei mare 
succes şi, chiar dacă a trebuit să-l servească oral, nu-i 
păsa, întrucât la acea vreme nu era combinată cu cineva şi 
o treabă simplă ca aceea nu era chiar aşa un lucru mare. 
De fapt, fostul preşedinte Clinton nici nu o considera sex. 

Da, Merrill era un om puternic care putea să ducă 
lucrurile la bun sfârşit. 

Când machieza şi coafeza au terminat, iar stilista a 
sfătuit-o să-şi pună un costum de plajă de un alb 
strălucitor, ea era gata de orice. 

Faye Margolis, agentul ei de publicitate, era la 
telefon în salon. Lola întotdeauna se simţea în siguranţă 
când Faye era în preajmă: o considera pe Faye, care 
muncea din greu, mai bună decât o duzină de bodyguarzi. 
Oamenii se temeau de Faye - era un geniu în ceea ce făcea 
şi toată lumea ştia asta. 

— 'Neaţa, spuse repede Faye şi puse jos receptorul. 
Am dormit cu toţii bine? 

— Sigur că da, răspunse Lola, aplicând cu degetul 
ceva mai mult luciu pentru buze. Care-i programul meu de 
azi? 

— În timp ce tu iei dejunul cu domnul Zandack, eu 
voi aranja o încăpere pentru întâlnirea cu echipele TV din 
Suedia, Danemarca şi Norvegia. Interviurile acelea îţi vor 
lua o jumătate de oră după dejun. Apoi, la trei şi jumătate, 
vei avea un drink cu ziaristul de la Vanityfair. 

— De ce nu vin şi eu la prânz? întrebă Matt cu o voce 
plângăreaţă. 


— Sunt numai afaceri, îi explică Faye. 

— Şi apoi, adăugă Lola, incapabilă să se abţină de la 
o mică înţepătură, Merrill nu te-a invitat. 

— Nu este prea politicos, replică Matt îmbufnat. 

— Nimeni nu te-a forţat să vii aici, sublinie Lola. 
Puteai să stai la Los Angeles. 

— Am crezut că doreai să vin, zise el, trăgându-se de 
barba scurtă. 

— Ai auzit-o pe Faye, i-o tăie impacientată Lola. Este 
un important dejun de afaceri. Îţi dai seama că nu ar fi în 
regulă ca bărbatul meu să se târască în urma mea? 

— Nu înţeleg de ce nu pot veni, se plânse el, urmând- 
o prin cameră. 

— O vei însoţi la petrecerea din seara aceasta de pe 
iahtul lui Merrill, interveni Faye. Sunt sigură că va fi mai 
interesant pentru tine, Matt. 

— Atunci ce ar trebui să fac azi? insistă el, 
încruntându-se ca un copil recalcitrant. 

— Îmi pare rău, spuse Lola, luându-şi ochelarii de 
soare 

Dolce & Gabbana. Nu sunt responsabilă cu 
planificarea timpului tău liber. 

Faye o grăbi să iasă înainte ca cei doi să se încaiere. 
Nici unui bărbat nu-i place să fie dat la spate. Femei 
celebre şi bărbaţi necunoscuţi: era o problemă curentă. 

Mai mulţi fotografi zeloşi erau adunaţi în faţa 
hotelului. Au sărit îndată ce a apărut Lola. Ea le-a aruncat 
un zâmbet şi a pozat, întrebându-se dacă printre ei nu era 
şi vreunul care le pozase pe ea şi pe Cindi când au fost 
prima dată la Festivalul 

Filmului de la Cannes. Habar nu aveau ei ce comoară 
ar fi avut dacă descopereau acele prime fotografii. 

Pentru o clipă i s-a dus gândul la Cindi. Nu mai 
vorbiseră de ani de zile. Ultima oară când a auzit despre 
ea, era căsătorită cu Lou Steiner şi făcea filme porno 
moderate. Cât de trist, dacă era adevărat! 

Se urcă în autoturismul care aştepta, cu Faye chiar în 
spatele ei. 


În clipa în care maşina porni, Faye deschise discuţia. 

— Ai să-mi spui ceva? începu, cu vocea ei aspră. 

— Ce anume? întrebă Lola, scoţându-şi ochelarii cu 
un gest obişnuit. 

— Cred că tu ştii ce, spuse Faye, tonul ei neadmiţând 
vreun argument. Şi întrucât eu sunt cea care va trebui să 
mă ocup de asta, n-ar trebui să-mi dai un indiciu? 

Lola oftă. Ştia exact ce urmărea Faye. 

— Nu este vina mea, răspunse ea în defensivă. Pur şi 
simplu, Matt nu este potrivit pentru mine. 

— El încearcă, îl compătimi Faye contrar obiceiului 
său. 

— Nu destul de mult, replică Lola. 

— Sper că planurile tale nu includ întoarcerea la 
domnul Álvarez. 

— Ce nu este în regulă cu Tony? întrebă Lola, sărind 
în apărarea fostului ei logodnic. Nu se mai droghează. 

— De unde ştii? nu se lăsă Faye, uitându-se la ea 
pieziş cu un aer de cunoscător. 

— Tony a fost aspru pedeapsit. Asta-i tot. 

— Şi datorită pedepsei lui ai suportat tu o tonă de 
publicitate rea. 

— Nu a fost chiar atât de rea. 

— Ai o memorie scurtă, dragă. Prima oară când Tony 
a fost arestat pentru deţinere de droguri, tu erai cu el. Te- 
au dus la poliţie şi te-au ţinut acolo trei ore. Avocatul tău a 
trebuit să apeleze la o mulţime de favoruri pentru a aplana 
incidentul. La fel şi eu. 

— Calmează-te, spuse iritată Lola. Nu intenţionez să 
mă întorc la Tony. 

— Bun, spuse Faye severă. 

Uneori, atitudinea lui Faye gen ştie-tot o înnebunea 
pe Lola. De ce nu putea femeia asta să înţeleagă exact cât 
de greu îi era? 

— Matt este un mare găgăuţă care se învârte în jurul 
meu, neavând nimic de făcut, încercă Lola să explice. 
Depinde de mine şi pentru a se distra. Este plictisitor, 
Faye, şi eu nu suport plictiseala. 


— Atunci de ce te-ai căsătorit cu el? întrebă Faye, 
raţională ca de obicei. 

— Tu ştii de ce m-am căsătorit cu el. Pentru că 
directorul meu, şi impresarul meu, şi avocatul meu, şi tu 
însăţi m-aţi sfătuit să mă căsătoresc. „Du-te cât mai 
departe de Tony, aţi insistat toţi. Îţi ruinează cariera”. Aşa 
că am făcut-o. 

— Eu continuu să cred că a fost un sfat excelent, 
spuse Faye. Te-a îndepărtat de un bărbat care nu-ţi aducea 
nimic, decât publicitate dăunătoare. Te-a salvat de la 
scufundare împreună cu el. 

— Nu înţelegi, insistă Lola, cu ochii strălucind. 
Trebuie să simt pasiune pentru un bărbat. Nu mă pot 
mulţumi cu ceva mediocru. 

Îndată ce au ajuns la Hotel du Cap, Lola a uitat de 
Matt şi de Tony şi s-a ocupat de cariera ei. Străbătând 
holul spaţios ca şi când era proprietatea ei, a ajuns în 
grădina cu vedere spre Mediterana cea albastră. Un 
maître plin de solicitudine a condus-o la masa lui Merrill 
Zandack. 

Merrill era singur şi citea Variety, pufăind din trabuc. 
Nu s-a ridicat când s-a apropiat Lola. Ea l-a bătut pe umăr. 

— Lola dragă, o salută el. Arăţi nemaipomenit, ca de 
obicei. 

— Nu ştiu cum, având în vedere felul în care m-ai 
aprovizionat cu tequila noaptea trecută, răspunse ea. Eşti 
un băiat atât de rău, Merrill, adăugă fluturând un deget 
jucăuş, în timp ce se aşeza pe un scaun vizavi de el. Am o 
mahmureală monstruoasă. Trebuie că arăt ca o cotoroanţă. 

— Dimpotrivă, draga mea. Eşti una dintre cele mai 
sexy şi talentate actriţe de aici. 

— Îmi place că mă vezi astfel, se alintă Lola, 
întrebându-se ce alte actriţe are el în minte. Tu ai fost 
primul care mi-ai dat o şansă. Îți voi fi întotdeauna 
recunoscătoare pentru asta. 

— Şi eu, spuse el, privind-o ca un bătrân obscen. 

O, Doamne! Oare îşi amintea de zbârcitura lui 
bătrână în gura ei? Ce umilitor! 


— Am adus scenariul despre care ţi-am vorbit ca să îl 
citeşti, trecu el la lucruri serioase. Cât a creat un personaj 
foarte complex. Personal, cred că eşti potrivită pentru rol. 

— Oamenii mei au primit exemplare? întrebă ea. Mai 
exact: nu mă deranjez să-l citesc, aşa că trimite-l 
directorului meu. 

— De ce ai nevoie de impresari şi manageri? Vreau 
ca tu să-l citeşti tu. Vei face aceasta pentru mine, Lola, aşa- 
i? 

— Desigur, Merril, răspunse ea cu graţie. Am deplină 
încredere în judecata ta. 

Stând cu regizorul ei, Russell Savage, şi partenerul ei 
Beck Carson, pe o platformă ridicată, cu un microfon în 
faţă, înfâuntând o armată de ziarişti internaţionali, Shelby 
ar fi dorit să nu fi acceptat blestematul de inel cu diamant 
roz. Line probabil gândea că totul era iertat, ceea ce 
însemna că va bea din nou. Poate nu săptămâna aceasta 
sau chiar luna aceasta, dar el întotdeauna urma un tipar. 
Pentru Line Blackwood nu existau Alcoolicii Anonimi - 
pretindea că nu are o problemă. Shelby era tot mai 
convinsă, cu fiecare zi, că dacă el nu va face ceva în 
această privinţă, în cele din urmă băutura le va distruge 
căsnicia. 

Russel Savage, un bărbat scund, subţire, cu voce 
staccato, cu păr negru şi sprâncene groase, stufoase, o 
împinse cu cotul. 

— Răspunsul tău, scumpo, o grăbi el. 

Răspunsul ei. La ce? se gândea la Line şi nu auzise 
întrebarea. 

— Scuză-mă, rosti în microfonul ei, poţi să repeţi, te 
rog, întrebarea? 

— Ai fi pregătită să mai filmezi goală? întrebă o 
femeie cu faţa de coţofană, cu un accent puternic suedez. 

— Uh... depinde foarte mult de scenariu şi, natural, 
de regizor. Domnul Savage m-a făcut să mă simt extrem de 
relaxată. Şi tot la fel şi Beck, adăugă ea, arătându-l pe 
actorul care stătea în dreapta ei. Amândoi aceşti oameni 
minunaţi au fost întotdeauna respectuoşi. In plus, au fost 


de faţă numai persoanele esenţiale atunci când am filmat 
scena de dragoste despre care se pare că vorbeşte toată 
lumea. 

— Scenă de dragoste? rânji ziarista cu răutate. Aşa o 
numiţi? 

— Da, interveni Russell Savage. Este o scenă de 
dragoste foarte sexuală şi numai o actriţă de calibrul şi 
talentul lui Shelby Cheney a putut să o realizeze. 

— Unii oameni au comparat-o cu scena de sex dintre 
Billy Bob Thornton şi Halle Berry din Monster's Ball, spuse 
un ziarist. Ce credeţi despre această comparaţie? 

— Mă simt flatată, replică Shelby. Halle Berry este o 
actriţă uimitoare. 

— Desigur că este, aprobă rapid Russell. Da' să 
privim lucrurile în faţă, domnilor, comparaţiile reprezintă 
un jurnalism superficial. Extaz este un film complet diferit. 

Şi tot astfel a continuat, majoritatea întrebărilor 
implicând nuditatea şi conţinutul sexual al filmului. 

Shelby abia aştepta să se termine tortura. Ea era 
actriţă, nu păpuşă vorbitoare. 

După plecarea lui Shelby, Line a hotărât că, întrucât 
niciodată nu reuşea să ajungă la interviurile sale de 
dimineaţă, mai bine ar recupera. Era perfect conştient că 
erau mulţi ziarişti care aşteptau să vorbească cu el şi nu 
era bine să calci pe nervi presa. Aşa că o porni cam 
îndărătnic pe scări, nebărbierit, ascunzându-şi ochii 
injectaţi în spatele ochelarilor cu lentile negre. 

Capetele femeilor totuşi se întorceau. Line emana un 
sex-appeal puternic pe care ele îl găseau irezistibil. 

Norm Johnson, agentul său de publicitate, se agita în 
hol, smulgându-şi părul - metaforic vorbind. Norm îşi 
imagina un covor roşu, neted, cocoţat stânjenitor pe chelia 
lui ca un trofeu indian. 

— Hei, Norm, îl salută Line, bătându-l pe spate pe 
bărbatul scund, ca şi când nu ar fi ratat o duzină de 
interviuri. 

Norm fierbea. Cu Line nu era comod de lucrat nici în 
cele mai bune momente ale sale, cu atât mai puţin după ce 


băuse. Şi seara trecută, evident că făcuse un adevărat 
chef. 

„Ai întârziat! ar fi vrut să ţipe Norm la el. Ai întârziat! 
Şi eşti un necioplit! Şi o pacoste!” 

Nu a spus niciunul dintre aceste cuvinte - în schimb 
şi-a compus expresia neangajată a perfectului agent de 
publicitate şi a trecut la treabă. Niciodată nu era uşor să 
lucrezi cu staruri, în special cu bărbaţii macho care 
credeau că lumea le aparţine. 

— Ei, ce se întâmplă, Norm? întrebă Line, zâmbind 
leneş. 

— O femeie de la revista Premier aşteaptă de la orele 
zece dimineaţa. Este la bar. 

—  Înţeleaptă alegere, spuse Line, gândindu-se că 
poate o 

Bloody Mary era exact ce îi trebuia pentru a suporta 
acea zi grea. O Bloody Mary şi gata. Să mergem, spuse el. 
Sunt gata s-o farmec. 

— Mă bucur să aud asta, mormăi Norm printre dinţii 
încleştaţi, în timp ce se îndrepta spre bar. 


Ar trebui ca şalupa să ne lase în Juan-les-Pins, unde 
ne putem plimba, sugeră Cât. 

— Să ne plimbăm şi ce să facem? întrebă Jonas, nu 
prea încântat de perspectiva de a petrece ziua cu Cât, 
când el trebuia să verifice fiecare detaliu pentru 
petrecerea din seara aceea. 

— De exemplu, să hoinărim şi să nu facem nimic, 
răspunse ea vag, cercetându-i îmbrăcămintea constând în 
pantaloni din m şi cămaşă albă creponată. Mai bine te-ai 
duce să pui ceva mai confortabil pe tine înainte de a ne lua 
zborul. 

El a acceptat, în silă. S-a schimbat, îmbrăcând un 
şort şi un tricou, şi a sărit în şalupă. 

— Frumoase picioare! îl tachină Cât. Păcat de faţă! 

După câteva ore, amândoi şi-au dat seama ce 
schimbare binevenită era să te îndepărtezi de zăpăceala 
Festivalului. Au examinat nenumăratele buticuri mici, s-au 


plimbat de-a lungul țărmului şi în cele din urmă s-au aşezat 
la o cafenea afară, în mijlocul pieţei principale. 

— Aşa, Jonas, spuse Cât, sorbind Pernod cu gheaţă şi 
scoţându-şi ochelarii de soare, pentru a-l studia mai bine, 
şi privindu-l pătrunzător cu ochii ei verzi. Trebuie să 
recunoşti că este mai distractiv decât toate acele 
evenimente tensionate pe care a trebuit să le suportăm. 

— Suportăm?! se miră el, ridicând o sprânceană. 
Oamenii ar da o avere ca să participe la ele. 

— Tu ştii la ce mă refer. 

— Nu ai idee ce norocoasă eşti, aşa-i? zise el, 
clătinând din cap. 

— Norocoasă? spuse ea pe un ton obişnuit. Cum 
adică? 

— Il ai pe Merrill Zandack în spatele tău. Ce poţi cere 
mai mult? El cu siguranţă va face ca Prins să se realizeze. 
Recunoaşte - eşti incredibil de norocoasă. 

— Sau, poate, pur şi simplu, sunt talentată. 

— Şi asta, conveni el. Doar că sunt mii de oameni 
talentaţi care luptă ani de zile şi nu răzbesc niciodată. 

— Depinde de karma lor. A mea este foarte bună. 

— Câţi ani ai, Cât? 

— Ştii bine câţi ani am, spuse ea, neapreciindu-i 
tonul superior. Şi ce are a face asta? 

— Eşti norocoasă, asta este, repetă el, gândindu-se 
cât de uşor a reuşit Cât. j 

Ea îl privi fix un moment. Intotdeauna a simţit că 
Jonas nu o place şi acum a dovedit-o, insinuând că ea ar fi 
o fetiţă bogată, răsfăţată, care pur şi simplu s-a întâmplat 
să fie norocoasă. 

— Am avut o idee şi am urmărit-o. Cei mai mulţi 
oameni vorbesc despre un joc bun şi apoi nu fac nimic în 
acea privinţă. M-am pus pe muncă şi am apelat la orice 
favoare la care am putut pentru a realiza primul meu film. 
Nimeni nu mi-a dat nimic. Faptul că a mers nu mă face 
norocoasă. Aceasta este o insultă. 

— Nu am intenţionat să fie, spuse el, dând înapoi. 

— Şi tu? îl provocă ea. Ai vreun vis care nu s-a 


realizat pentru că eşti prea ocupat să pupi fundul 
stăpânului? 

— Unii oameni trebuie să muncească pentru a-şi 
câştiga existenţa, zise el, ţinându-şi firea. Era supărat pe 
sine pentru că era adevărat: el pupa fundul lui Merrill, dar 
asta din cauză că era singura lui soluţie dacă intenţiona să 
se realizeze vreodată ca producător. Întotdeauna îşi 
amintea povestea lui Joel Silver. Joel Silver, producătorul 
multor filme, mari lovituri, inclusiv seria Die Hard. Iniţial a 
fost comisionar şi şofer al altui mare producător. Dacă i s-a 
putut întâmpla lui Joel Silver, de ce nu i s-ar putea 
întâmpla şi lui? 

— Am muncit din greu pentru a ajunge unde sunt, 
spuse cu sinceritate Cât. Am dreptul la tot ce am realizat. 

— Chiar dacă ai numai nouăsprezece ani? 

— Ce este cu tine? întrebă ea, uimită că îl preocupa 
vârsta ei. Tu câţi ani ai, tinere Jonas? 

— Douăzeci şi şase. 

— Arăţi mai mult, remarcă ea cu mojicie. 

— De ce spui asta? 

— Pentru că ai o atitudine bătrânească. 

— Mulţumesc. 

— Întotdeauna eşti îmbrăcat în costumul tău Prada, 
alergând după domnul Zandack? Şi ştii, eu cred că îi calci 
pe oameni pe nervi. 

— Nu-i calc, protestă Jonas. Poate te-am călcat pe 
tine pe nervi. În afară de tine, ceilalţi mă plac mult. 

— Ha! Te plac mult? Nici măcar nu te remarcă. 

— Nu eşti prea drăguță cu mine. 

— Tu nu eşti deloc drăguţ cu mine, răspunse ea, 
ştiind că pare un copil care se plânge, dar era incapabilă 
să se oprească. De când am sosit aici, mă spionezi. 

— De ce aş face-o? Pentru că eu nu am părinţi 
internaţionali, ca tine, care îşi pot permite să mă lase să 
colind lumea? 

— Ai grijă, îl avertiză ea caustic. Încep să se vadă 
resentimentele. 

— Nu am resentimente faţă de tine. 


— Atunci încetează de a mai fi un fiind pictat faţă de 
mine. 

— Nu ştiam că asta sunt. 

— Îţi accept scuzele, spuse ea sarcastic. Oricum, ce 
vrei să faci? 

— Într-o zi sper să produc filme care să spună ceva 
semnificativ. 

— Gen Oprah Winfrei. 

— Folosesc postul de asistent personal al domnului 
Zandack pentru a învăţa. 

— Hmm... Atunci fii foarte atent la ce anume înveţi 
de la dragul, bătrânul Merrill. 

— Domnul Zandack este o forţă majoră în industria 
filmului. 

— Spune-mi adevărul, Jonas, eşti supărat că el este 
gata să-mi finanţeze filmul? 

— Te asigur că nu este ceva personal. 

— Într-adevăr? 

— Poate ar trebui să renunţăm la subiect. 

— Bine, spuse ea, uitându-se la ceas. Ce oră este în 
Australia? Vreau să-i telefonez soţului meu. 

— Te-ai căsătorit prea tânără. 

— Iar ajungem la problema vârstei. Oftă. Ce este 
mania asta a ta cu vârsta? 

— Există o statistică bine cunoscută care arată că 
majoritatea femeilor aşteaptă până pe la douăzeci şi cinci 
de ani pentru a se căsători. 

— De ce să aştepţi? 

— Oamenii rezonabili aşteaptă. 

— Cine a spus că eu sunt rezonabilă? Sunt o nebună - 
cu siguranţă că până acum ai aflat. 

— Jump a fost primul tău prieten? 

— Ha! râse ea, luând încă o sorbitură din Pernod. 
Eşti caraghios. De unde crezi că am luat toate informaţiile 
pentru Copilul sălbatic? Este povestea mea, ştii. Pot să te 
întreb despre tine? 

— Cum se face că întotdeauna reuşeşti să întorci 
fiecare întrebare? 


— Am o minte iscoditoare. 

— Cu siguranţă că ai. 

— Aşadar ai un... Partener? 

— Ce înţelegi prin partener? 

— Ştii tu, spuse ea, accentuând. Cineva cu care 
trăieşti. 

— Vrei să insinuezi că sunt homo? 

— N-am spus asta. 

— Tu ce crezi că înseamnă „partener”? 

— Este în ordine, deci, eşti homo, corect? 

— Hristoase! strigă el, gândindu-se că fata asta este 
prea de tot. Regret că te dezamăgesc, dar în mod sigur nu 
sunt. 

— Hopa! făcu Cât, dându-şi seama de gafă. Ştii, 
suntem aici, şi sunt fetele astea nemaipomenite care 
defilează în şorturi şi bikini şi tu nu te holbezi nici măcar la 
una dintre ele. 

— Nu mă uit la alte femei când sunt cu una. 

— Dar noi nu suntem împreună, Jonas. 

El se încruntă. 

— Ce te-a făcut să crezi că sunt homo? 

Cât ridică din umeri, simțindu-se oarecum stânjenită. 

— Nu ştiu. Tu niciodată... Ei, bine, poate fiindcă te- 
am văzut numai la muncă. 

— Te asigur, repetă el. Nu sunt homo. 

— Este în regulă, este în regulă, te cred. 

— Bun. 

— Acum putem comanda masa? Mor de foame. 

— Este un lucru pe care cred că trebuie să-l 
menţionez înainte de a citi scenariul tău, spuse Lola, 
jucându-se cu piciorul paharului de vin într-o manieră 
sugestivă sexual. 

— Ce? întrebă Merrill, aprinzând un nou trabuc. 

— Nu intenţionezi să o laşi pe fata aceea să regizeze, 
aşa-i? 

— Este proiectul ei, Lola. 

— Şi ce dacă? Tu eşti şeful. 

— Este talentată. Ai văzut Copilul sălbatic. 


— Dar nu are experienţă. N-am cum să lucrez cu 
cineva atât de nou. Îl voi citi şi, dacă îmi place, vom 
discuta. Ştii că eu aleg partenerul şi regizorul. 

— Nicio problemă, spuse Merrill, transpirând 
abundent. 

Dacă vrei să faci filmul, obţii orice doreşti. 

— Iată că îmi vine agentul de publicitate, îl anunţă 
Lola fluturând mâna către Faye, care se apropia rapid de 
masa lor. 

Interviuri peste interviuri - ştii cum este. 

—  Munceşti prea mult pentru filmele tale, zise 
Merrill. 

Unele dintre actrițele mele sunt plătite cu o avere şi 
refuză să facă fleacuri. Tu eşti o profesionistă, Lola. Te 
admir. 

— A fost un dejun bun, Merrill, mulţumi ea cu graţie, 
luându-şi ochelarii de soare. Întotdeauna este o plăcere să 
te văd. 

— Vii diseară la petrecerea mea? 

— N-aş putea să o ratez. 

— Îl aduci şi pe bărbatul acela al tău? 

— Desigur. 

— Tony Álvarez nu mai este în viaţa ta? 

— Nu, zise ea, punându-şi ochelarii de soare. 

— Tony este o belea. Ai fost deşteaptă că ai scăpat de 
el. Lola dădu din cap, prefăcându-se că este de acord, deşi 
în sinea ei fierbea. Cum se face că fiecare se crede liber să- 
i critice viaţa amoroasă? Se va culca cu oricine doreşte. 
Dacă ei nu sunt de acord, cu atât mai rău. 

Faye ajunse la masa lor. Lola se ridică. Merrill nu. 
„Este un mizerabil de bădăran, gândi ea. Bădăran, dar 
puternic. Şi puternicul întotdeauna învinge”. 

— Pa, dragă, se alintă ea, aplecându-se pentru a-i 
săruta uşor, tip Hollywood, ambii obraji. 

— Ne vedem diseară, spuse Merrill, pufnindu-i în faţă 
fumul înţepător. Vom mai discuta. 

O urmări în timp ce se îndepărta, fund mare strâns 
ferm în jerseul alb mulat pe corp. Acordul ei pentru regizor 


şi partener, într-adevăr. Actriţele! Toate erau la fel. Iisuse! 
Cât de repede li se urca la cap. Şi-o amintea stând în 
genunchi, făcând sex oral de parcă de asta depindea viaţa 
ei. Şi poate că aşa era, pentru că el putea să facă din ea un 
star. 

Puterea! Despre ea este vorba peste tot. Şi cum ar 
putea el să-şi simtă mai bine puterea decât având o mică 
practicantă de sex oral, zeloasă, care să îl servească? 

În timp ce se îndepărta de masă, Lola se întoarse 
către Faye. 

— Merrill va face orice pentru mine, şopti ea. 
Bărbaţii sunt atât de slabi. Mai ales cei neatrăgători. 

Pe Faye nu o interesa să asculte despre cuceririle 
clientei sale. 

— Sunt trei echipe TV care aşteaptă, spuse ea. Am 
verificat luminile şi sunt bune. 

— Ce puncte trebuie să ating? 

— Vorbeşte despre orice, exceptând viaţa ta 
amoroasă, o avertiză Faye. 

— Viaţa mea amoroasă? întrebă Lola, ridicând o 
sprânceană. Uiţi că sunt o femeie căsătorită - să nu mai 
vorbim despre asta. 

— Tu să nu uiţi, i-o întoarse Faye cu fermitate. Şi 
dacă ei vor menţiona numele lui Tony Álvarez, îi urezi tot 
ce este mai bun, întotdeauna îi vei fi prietenă, dar nu l-ai 
văzut de când te-ai căsătorit. 

— Mulţumesc, Faye, zise Lola tărăgănat, pe un ton 
sarcastic. Ce m-aş face fără tine? 

Deja hotărâse că prima persoană căreia îi va telefona 
când se va înapoia în America era Tony. El îi aparţinea şi 
era timpul ca ea să-şi urmeze instinctele, în loc să asculte 
sfatul altora. 

— Te-ai descurcat bine, îi spuse Russell admirativ, 
când părăseau conferinţa de presă. Nu ai avut nevoie deloc 
de ajutorul meu. 

— Ba da, am avut, răspunse Shelby cu tristeţe. 
Comentariile tale au fost perfecte. 

— Cam ştiu cum să-i tratez. Am mai făcut asta o dată 


sau de două ori. 

Shelby îl întrebă oftând: 

— Vom fi tot timpul comparaţi cu Monster's Ball? 

— Ştii cum sunt ziariştii, întotdeauna au nevoie să se 
agaţe de ceva. 

— Ei cred că o imit pe Halle Berry fiindcă că ea a 
făcut o scenă de sex scandaloasă şi acum am făcut şi eu. Şi 
nu-mi place. 

— Noi am realizat filmul nostru chiar înainte ca ea să 
câştige Oscarul, sublinie Russell. Nu te mai gândi la asta. 

— Nu pot suporta aceste gunoaie ale presei. 

Russell râse sec. 

— Asta nu-i nimic. Aşteaptă să ne întoarcem în State, 
unde filmul nostru este deja pe ecrane. Mai bine te-ai 
pregăti. 

— Atâta timp cât eşti alături de mine, Russell... 
Lângă tine întotdeauna mă simt în siguranţă. 

Era adevărat. Filmările la Extaz cu Russell au fost o 
experienţă extrem de folositoare. Nu numai că era mi 
regizor bun, dar era şi o fiinţă grijulie şi în aceasta consta 
diferenţa. Shelby era convinsă că nu ar fi fost capabilă 
vreodată să facă scenele de dragoste sub îndrumarea unui 
alt regizor. Rolul ei era prea personal şi, în plus, Russell 
evidenția o latură a ei pe care nici nu ştia că o posedă. 

— Grozave răspunsuri, dragă, spuse Beck Carson, 
făcându-i cu ochiul când trecu pe lângă ea. Eşti o 
adevărată profesionistă. 

Beck constituia o altă sursă de forţă pentru ea. Era 
unul dintre acei actori care nu se opreau din muncă. Avea 
ochi obosiţi şi o fenomenală prezenţă scenică. De două ori 
nominalizat; era foarte posibil să fie nominalizat din nou 
pentru rolul său în Extaz. 

— Când pleci? îl întrebă ea. 

— Zbor spre New York mai târziu, în după-amiaza 
aceasta. Şi tu? 

— Line şi cu mine plecăm peste două zile. Ne oprim 
să-mi văd părinţii, la Londra. 

— Ce oraş! spuse Beck, rotindu-şi ochii. Am petrecut 


ceva timp acolo astă-vară. Englezii sunt cei mai buni. 

— Primesc complimentul, se alintă ea râzând, chiar 
dacă acum locuiesc la Hollywood. 

— Tu întotdeauna vei fi englezoaică, remarcă Beck. 
Ai acel ceva englezesc. Sper că Line îşi dă seama ce tip 
norocos este. 

— Sper, spuse ea, întorcându-se către Russell. Vei fi 
diseară la petrecerea lui Merrill Zandack? 

— Da, răspunse Russell. Când Merrill îşi organizează 
petrecerea anuală, se prezintă toată lumea. Este un 
eveniment principal la Cannes. Cel puţin, caviarul este cel 
mai bun. 

— Foarte hollywoodian din partea ta, Russ. Unde spui 
că te-ai născut? 

— Brooklyn, scumpo, şi niciodată nu uit aceasta. 

— Serios? 

— Este condiţia supravieţuirii în meseria asta - să nu 
uiţi niciodată de unde vii. 

Shelby aprobă. Poate că aceasta era problema lui 
Line. El nu putea să uite niciodată de tatăl său abuziv şi de 
violenţa pe care a suportat-o când era copil. Era unul 
dintre motivele pentru care ea îl ierta că bea până pierdea 
controlul. 

De aceea îl iubea atât de mult, pentru că, în adâncul 
său. 

Line nu era starul de cinema macho, ci un băieţel 
pierdut, care avea nevoie de ea. Avea nevoie, de asemenea, 
de terapie şi era convinsă că, într-una din zilele următoare 
el va ceda şi va accepta să petreacă mai mult timp cu 
Brenda. Dacă el ar vrea, problemele lor ar putea să se 
rezolve. 

Prânzul se dovedi un adevărat festin: crevete roz 
uriaşe urmate de pui fripţi suculenţi şi pizza cu roşii şi 
mozzarella. Pentru desert, prăjitură cu ciocolată şi 
îngheţată de cocos. 

— N-am mâncat atât de bine de când sunt aici, 
anunţă Cât, lingându-şi veselă degetele. 


— Deci eşti o fată care mănâncă preparate fast-food, 
aşa-i? 

O întrebă Jonas, aplecându-se înainte pentru a lua o 
bobiţă de ciocolată de pe buzele ei. 

— Aici nu este fast-food, este uimitor. 

— Eşti uşor de mulţumit, remarcă el, gândindu-se că, 
de fapt, Cât acţiona conform vârstei ei. Era înduioşător. 

— Jump spune că nu sunt. 

— Nu are dreptate. 

Eazâmbi. 

— Ştii ce aş vrea să fac acum? 

— Să mergi înapoi la vapor, spuse el plin de speranţă. 
Pentru că mai sunt multe detalii ale petrecerii de care 
trebuie să am grijă. 

— O, nu, zise ea, clătinând viguros din cap. Merrill 
mi-a promis că te ocupi de mine azi, aşa că acum eu vreau 
să fac schinautic. 

— Vorbeşti serios? 

— Foarte serios. De ce? întrebă Cât, încreţindu-şi 
nasul. Tu nuschiezi? 

— Am încercat mai înainte să-ţi spun - eu nu am avut 
educaţia ta privilegiată. 

— Educaţie privilegiată, pe naiba! Război cu părinţii 
care mereu erau pe fugă. Jump m-a învăţat, în Australia. 
Am petrecut zece zile explorând Marea Barieră de Recif. 

— Pare un tip grozav soţul tău. 

— 'Ţi-ar plăcea. Apoi adăugă pe un ton răutăcios: 
Acum, când ştiu că nu eşti homo, mă gândeam că voi doi 
aţi putea fi prieteni. 

— Asta înseamnă că este homofob? 

— Nu. 

— Atunci de ce nu am putea fi prieteni dacă aş fi 
homo? 

— Ceea ce nu eşti. 

— Nu. 

— Jump se înţelege cu toată lumea. 

— Este bisexual? E 

— Haide, protestă ea. Încetează să mă tachinezi. 


— Trebuie? întrebă el ironic. 

— Da, Jonas, trebuie. 

— Bine. Apoi, întinzându-se: Trebuie să recunosc că a 
fost un fel de relaxare îndepărtarea timp de o zi de marele 
om. 

— Trebuie să o faci mai des, spuse ea, sărind în sus şi 
prinzându-l de mână. Pentru că acum te voi învăţa să faci 
schi nautic. 

Jonas începu să protesteze, dar ea nu admise niciun 
argument. 

— Ce ai sub şorttthâresă Cât. 

— Pardon? 

— Ai chiloți? 

— Desigur, răspunse el alarmat şi nu voi schia în ei. 

Ea îşi înăbuşi un rânjet la gândul de a-l vedea pe 
Jonas în chiloţi. Model boxer sau slip? Ştiindu-i slăbiciunea 
pentru mărci, decise că aceştia trebuie să fie Calvin Klein 
şi strâmţi. _ 

— Haide, spuse ea trăgându-l de pe scaun. Îţi cumpăr 
eu un şort pentru a-ţi proteja pudoarea, apoi poţi învăţa. 

— Nu vreau să învăţ, obiectă el. 

— Ba vrei, insistă Cât, pentru că atunci când vei 
ajunge un mare producător care face filme mari, pline de 
semnificaţie, vei veni aici şi vei umili pe oricine cu 
abilităţile tale sportive. Ce zici de asta? 

li plăcea faptul că are încredere în el. Poate că nu era 
aşa o pacoste, la urma urmei. 

— Tu de fapt crezi că voi reuşi? întrebă Jonas. 

— Oricine are o pasiune, va reuşi. Hei, eu sunt un 
exemplu clasic. Dată afară din şcoală la cincisprezece ani - 
eram mare toxicomană, numai să nu-i spui asta lui Meirill. 

— Şi eu am părăsit şcoala la cincisprezece ani. 

— Da? 

El aprobă din cap. 

— Cum aşa? 

— Babacul avea nevoie de bani suplimentari pentru 
băutură. 

— Sună a poveste pe care ar trebui să o aud. 


— Altă dată. 

— Promiţi? 

— Sigur, spuse el stânjenit pentru că nu-i plăcea să 
dezvăluie lucruri despre sine. La urma urmei, nu credea că 
o interesa. Îşi omora doar timpul până când se va întâlni cu 
soţul ei, cântăreţul de rock'n'roll. 

După două ore, vlăguiţi şi surprinzător de mulţumiţi, 
stăteau unul lângă altul pe paturile de plajă, pe un țărm 
aproape pustiu. A 

Cât nu era conştientă de atenţia pe care o atrăgea. În 
bikini, arăta bine: înaltă, cu corp sportiv, păr blond scurt şi 
trăsături clasice. Chiar diversele ei mici tatuaje şi anourile 
prinse în urechi şi în alte părţi ale corpului nu reuşeau să-i 
altereze frumuseţea. 

Jonas se antrenase să nu aibă sentimente pentru 
niciuna dintre actrițele cu care venea în contact - şi, 
lucrând cu Merrill, erau multe. Dar Cât nu era o actriţă, 
era o scriitoare-regizoare, iar el se trezi deodată foarte 
atras de ea, ceea ce - şi-a dat el seama - nu era un lucru 
înţelept. Nu mai simţise acest gen de atracţie de mult 
timp. Renunţase la prietene pentru că îi consumau timpul - 
ca să nu pomenim că erau solicitante. Prefera să-şi 
concentreze întreaga energie asupra domnului Zandack, 
un şef maniac. 

Privind-o pe Cât, deodată şi-a dat seama ce pierdea. 

— Doamne, erai atât de isteric pe schiuri, spuse ea, 
izbucnind într-un fel de chicoteală. Te-am prevenit să nu 
îndoi braţele. În clipa în care le-ai îndoit, s-a terminat totul 
- ai făcut o scufundare. 

— Mă bucur că te amuză. 

— Aş fi dorit să-ţi poţi vedea faţa! 

— M-am simţit mai bine stând în barcă şi urmărindu- 
te. 

— Sunt un schior grozav, nu? întrebă ea mândră 
nevoie mare. 

O campioană! 

— Nu e rău. 

— Ha! Recunoaşte. Sunt o campioană! 


— Da, Cât, eşti al naibii de bună. 

Hristoase! mai bine şi-ar stăpâni sentimentele înainte 
de a se face de râs. Ea era prietenoasă şi el se îndrăgostea. 

— Ar trebui să ne întoarcem la iaht, spuse Jonas, 
uitându-se la ceas. 

— Cum ajungem înapoi? 

— M-am gândit că poate înotăm. 

— Ia uite! Băiatul are simţul umorului, zise ea 
sarcastic. 

— Aveai impresia că nu am? 

— Ei bine, încep să te cunosc mai bine. Nu eşti atât 
de rigid cum îmi închipuiam 

— Rigid? 

— Nu fi surprins. Eşti atât de preocupat de munca 
ta... Mă sperii. 

— Şi este un lucru rău? 

— Numai muncă şi fără joacă... spuse ea pe un ton de 
flirt. 

— Să mergem. 

— Încă cinci minute, se rugă Cât. Se aşeză pe burtă 
şi, spre stânjeneala lui, îşi desfăcu sutienul. Am avut un 
timp uimitor. 

— Poţi face plajă pe iaht, îi propuse el, încercând să 
nu se holbeze. 

— Nu, nu pot. Echipajul este peste tot şi nu-mi 
surâde ideea ca Zandack să se uite la mine cu o cameră 
ascunsă. Pariez că sunt montate peste tot. 

— Nu, nu sunt. 

— Recunoaşte, Jonas. Este un bătrân obscen. Şi 
perverşii bătrâni se eliberează astfel. Apropo, adăugă ea 
pe un ton obişnuit, le face propuneri tuturor actriţelor 
sale? 

— Cum aş putea să ştiu? 

— Pentru că ştii tot ce face. 

— Nu tot, spuse el, minunându-se că fata aceasta 
avea un asemenea talent extraordinar să facă film. De 
unde îi venea? Astăzi a fost doar un copil care s-a distrat. 

— Haide, insistă ea. Acum suntem prieteni. Îmi poţi 


spune. 

— Nimic de spus, zise el. Şi dacă ar fi, oricum sunt 
loial şefului meu. 

— Loial pe dracu’! pufni ea. Crezi că el ti-ar fi loial? 

— Da. 

— Puteai să mă previi în privinţa lui, spuse ea 
acuzator. 

— De ce aş fi făcut-o? Putea să îţi placă. 

— Da, sigur, făcu ea sarcastic. Nimic nu-mi place mai 
mult decât săsug... 

— Destul! o întrerupse el, ridicând mâna. 

— Eşti un prefăcut, chicoti Cât. 

— Nu, nu sunt. Te rog, putem pleca acum? 

— Dacă insişti, cedă ea, ridicându-se şi închizându-şi 
sutienul. 

Jonas încerca să-şi ferească privirea, dar era 
imposibil. 

— Spune-mi ceva despre petrecerea de astă-seară, 
întrebă ea, întinzându-se după bluză. Cine va fi acolo, cu 
cine ar trebui să fiu drăguță? 

— Nu trebuie să fii drăguță cu nimeni, o asigură el. 
Talentul tău vorbeşte de la sine. 

— Jonas, spuse ea, vârându-şi picioarele lungi în şort. 
Este cel mai grozav lucru pe care mi l-ai spus vreodată. 

Acordarea unui interviu pentru Vanity Fair nu era un 
lucru uşor. Faye deja negociase coperta, astfel încât Lola 
avea încredere că fotografiile vor fi fantastice, deoarece 
Vanity Fair folosea cei mai buni fotografi. Spera ca 
fotograful să fie Annie Leibovitz sau Greg Gorman, cu care 
mai lucrase. Totuşi, era nervoasă în privinţa interviului, în 
special pentru că de data aceasta Faye nu a putut să as; 
cure aprobarea întrebărilor. 

Din fericire, cel ce lua interviul era bărbat - Lola se 
bucura întotdeauna de un raport mai bun cu bărbaţii. 
Uneori femeile erau geloase pe ea, cu toate că nu făcea 
nimic pentru a le trezi asemenea sentimente - de fapt, 
ieşise din tipic spre a fi cât se poate de drăguță cu ele. 

Se duse la interviu cu atitudinea potrivită. Superbă şi 


totuşi umilă. Sexy şi totuşi ireproşabilă. O fată care a 
reuşit din nimic şi acum aprecia fiecare clipă a 
fenomenalului ei succes. 

Ziaristul, un bărbat mai în vârstă, cu ţinută, o făcu să 
se simtă la largul ei imediat. 

Ca de obicei, Faye a avertizat-o că nu trebuia să 
vorbească despre Tony. 

— Şi dacă, totuşi, ziaristul va aduce vorba despre el? 
întrebă ea. Trebuie să spun ceva. 

— Numai ceea ce ţi-am zis eu mai înainte, îi răspunse 
ferm Faye. Şi ţine minte, acum eşti o femeie măritată, 
astfel încât nu ar fi potrivit să discuţi despre un alt bărbat. 

— Ştiu, comentă Lola, dar până când revista ajunge 
la tarabă, s-ar putea să nu mai fiu o femeie măritată. 

— Nimeni nu ştie asta. Aşa-i, dragă? 

— Revista se va supăra dacă acum vorbesc cu 
dragoste despre Matt, apoi mă debarasez de el. Nu vor mai 
avea timp de modificări. 

— Dă-i drumul şi prefă-te că eşti fericită în căsnicie, 
insistă Faye. Ne vom ocupa de divorţ când va fi cazul. 

Aşa că Lola a vorbit despre filmele ei trecute, 
planurile ei privind viitoarea carieră, Matt şi lucrurile pe 
care le plăcea să le facă împreună. 

— Ne place să ni se aducă o pizza acasă şi să 
urmărim o casetă video, se trezi ea vorbind. Lucrurile 
simple sunt cele mai bune. Familia, prietenii apropiaţi. 
Serile noastre preferate sunt cele petrecute acasă. 

Din fericire, s-a terminat după o oră şi jumătate! 

— Doamne! se văită ea în autoturismul care o ducea 
înapoi la hotel. Este aşa de greu! Trebuie să-mi păstrez 
zâmbetul, să ascult tot ce îmi spune el, să-l întreb despre 
familia lui şi să par interesată. Adevărul este că, dacă l-aş 
vedea mâine pe stradă, nici măcar nu mi-aş aminti numele 
lui. 

— De ce simţi că trebuie să pozezi în această 
persoană pentru ziarişti? întrebă Faye. De ce să nu fii tu 
însăţi? 

— Încearcă tu, Faye, spuse ea iritată. Nu este uşor. Ei 


vin cu o idee preconcepută despre cine sunt eu şi ce 
intenţionează să scrie. Pentru că sunt sexy şi plină de 
succes, imediat cred că trebuie să fiu o divă sau o stricată. 
Am nevoie de mucho energie şi concentrare pentru a le 
schimba părerile. 

— Faci o treabă bună, Lola. 

— Mulţumesc. 

— Încearcă să te odihneşti puţin înainte de 
petrecerea de astă-seară. 

— Aşa intenţionez. 

— Şi întrucât nu voi fi acolo, ai grijă ca tu şi Matt să 
nu vă certaţi în public. Vor fi fotografi peste tot. 

— Da, Faye! Promit, Faye! intonă Lola, sătulă să audă 
acelaşi luau. 

Dădu peste vreo doi producători şi un regizor 
important în drumul ei spre apartament. Întotdeauna era 
bine să fii văzută în locurile potrivite. 

Intră în apartament bine dispusă, după care trecu la 
polul opus când l-a văzut pe Matt întins pe masa de masaj 
în mijlocul salonului, neavând pe el decât un prosop. 
Maseza, îmbrăcată într-un corsaj cu bretele albastru- 
electric şi şorţ, arăta mai mult a prostituată decât a 
profesionistă. 

— Oh! făcu Lola sarcastic. Sper că nu vă deranjez. 

— Nu, este în regulă, spuse Matt, ca de obicei, 
nepricepând aluzia. Nadine îmi relaxează tensiunea din 
coloană. 

Lola se uită la prosopul lui şi observă că are o erecţie 
impresionantă. 

— Mă duc în dormitor, am nevoie de linişte, anunţă 
ea, afectată serios de faptul că el a adus o femeie străină 
în apartamentul lor. Din câte ştia, femeia putea fi o spioană 
trimisă de vreun tabloid, iar el stătea acolo, în erecţie. Pur 
şi simplu nu era în regulă. În afară de asta, urmau să vină 
stilista, machiora şi coafeza, iar ea voia să se poată mişca 
liber în halatul de casă. Matt era un pietroi care îi atârna 
de gât. Va fi mult mai fericită când el nu-i va mai sta în 
cale. 


Hotărând să facă un duş, intră în camera de baie şi 
trânti uşa. Sub şuvoiul de apă caldă care îi spăla grijile, 
începu să se relaxeze. 

Natural, după câteva clipe începu să se gândească la 
Tony şi să se întrebe dacă ar trebui să-i mai telefoneze o 
dată. Nu putea să-l învinuiască pentru că era furios, 
mândria lui de macho era rănită. Dacă situaţia ar fi 
inversă, ea probabil nu i-ar mai vorbi vreodată. Poate că 
avea nevoie să se convingă de faptul că ei trebuie să fie din 
nou împreună. 

Tony Álvarez. Se gândea la părul lui negru, lung, 
creţ, la ochii întunecaţi, sexy, la râsul obscen şi la felul în 
care o atingea în toate locurile potrivite. 

Da. Tony Álvarez. El era bărbatul. Lola îl voia înapoi. 

În clipa în care Shelby a intrat în apartamentul lor, 
Line a tăbărât pe ea, de-abia lăsând-o să respire. 

— Arăţi minunat. Mi-a fost atât de dor de tine. Vino, 
iubito, te iubesc, spuse el trăgând-o spre el. Să-ţi văd 
inelul. Străluceşte ca şi ochii tăi. 

Mirosea a apă de gură, semn rău. Şi era extrem de 
iubitor - chiar mai mult decât de obicei. Voia să-l întrebe 
dacă a băut, dar ştia că se va înfuria şi va nega, aşa că n- 
avea rost. 

Aproape că a dus-o pe sus în dormitor. Patul era 
presărat cu petale de trandafiri, iar alături era o sticlă de 
şampanie într-o frapieră cu gheaţă. 

— Nu este aniversarea noastră, spuse ea, foarte 
uimită. Ce înseamnă toate acestea? 

— Sunt pentru tine, iubito. Îţi arăt cât de mult te 
iubesc. 

— Atunci să nu deschidem şampania. 

— N-ai încredere în mine? întrebă el jignit. Ţi-am 
spus, nu mai beau. Hei, un pahar de şampanie nu face rău 
nimănui. Corect, iubito? 

— Tu niciodată nu te opreşti la un pahar, Line. 

— Nu mă certa, Shel, promit să mă port frumos, se 
rugă el, începând să o sărute. î 

Shelby nu îi putea rezista. Încă de la prima lor 


întâlnire, o înnebunise, având întotdeauna un mare efect 
asupra ei. Fizic, era bărbatul cel mai excitant cu care s-a 
culcat. Nu că ar fi fost mulţi - doar doi înainte de Line. 

O împinse pe pat. 

— Când ai avut timp să faci toate acestea? reuşi ea să 
întrebe, copleşită de mirosul ameţitor al petalelor de 
trandafiri şi de mângâierile lui Line. 

— Am metodele mele, spuse el misterios, plimbându- 
şi mâinile pe corpul ei. 

— Îmi plac metodele tale, şopti Shelby, înfiorându-se. 

— Îţi plac? întrebă el, desfăcându-i sutienul. 

— Da. 

— Şi îţi place şi asta? continuă el, mângâindu-i sânii. 

— O, da, da. 

— Ştii ceva, scumpo, mă gândeam... spuse el, 
oprindu-se o clipă şi proptindu-se într-un cot. 

— La ce? întrebă ea fără suflare. 

— Cred că este timpul să renunţi la pilulă. 

Ea nu îndrăzni să-i spună că de trei luni încetase să 
mai ia pilula. Lui îi era atât de frică să nu rămână 
însărcinată, încât se retrăgea înainte de a atinge orgasmul. 

— Încerci să-mi spui ceva ce ştiai că vreau să aud? 
întrebă ea încet. 

— Îţi spun că eşti cea mai frumoasă, cea mai dulce 
femeie pe care am întâlnit-o vreodată, şopti Line, 
mângâindu-i sfârcurile cu vârful degetelor. 

Însemna oare că era de acord ca Shelby să facă un 
copil? 

Da, era sigură că asta însemna. O invadă un 
simţământ de euforie. Acesta era Line pe care îl iubea, 
bărbatul cu care se căsătorise. Şi acum îi spunea că vrea 
un copil. 

Îşi alungă toate gândurile şi îndoielile, complet 
abandonată clipei. 

Era timpul să-ţi aduci înapoi fundul puturos, prost, 
bun de nimic, ţipă Merrill la Jonas îndată ce îi văzu pe iaht. 

Cât era şocată: nu-l văzuse niciodată pe Merrill astfel 
- roşu la faţă, cu ochii ieşiţi din orbite, cu dubla bărbie 


transpirată, tremurând ca gelatina. Întrucât era obişnuită 
să facă faţă terorii - tatăl său era un exemplu clasic - nu 
era deloc intimidată. 

— Încetează cu ţipetele, strigă ea, privind sfidător la 
mogulul furios. Tu ai fost cel care l-ai trimis să petreacă 
ziua cu mine. Şi ne-am simţit foarte bine, mulţumesc, în 
caz că te interesează. 

— Are treabă de făcut, urlă Merrill. Al naibii de multă 
treabă. Organizăm o blestemată de petrecere, în caz că ai 
uitat. 

— Tot ce aveţi nevoie, domnule Zandack, spuse Jonas, 
gata să redevină asistentul loial. 

— Am nevoie să-ţi pui în mişcare fundul nefolositor, 
strigă Merrill. 

Cât cobori scările către cabina ei. Nu voia să-l vadă 
pe Jonas umilit în faţa tuturor. Astăzi descoperise că Jonas 
e un tip simpatic şi nu merita să fie tratat ca un nimic. 

Îndată ce ajunse în cabină, luă telefonul şi, în sfârşit, 
îl prinse pe Jump în Australia. 

— Eram disperată că nu reuşesc să-ţi vorbesc, începu 
ea, agitată. Ce se întâmplă? Niciodată nu erai în camera 
ta. 

— Acum sunt aici, mormăi el. Şi este mijlocul nopţii. 

— Oh, îmi pare rău. Cum merge? 

— Rock'n'roll, scumpo, zise el, căscând sonor. Ce pot 
să-ţi spun? 

— Merrill se poartă ca un porc. De-abia aştept să-ţi 
spun toate poveştile oribile. Dar vestea bună este că voi 
obţine în mod sigur finanţarea filmului meu. 

— E bine. 

— Aşa, spune-mi totul despre turneu. Cum este Kris 
Phoenix? 

— Este un mare star, snob rece. Un alt căscat sonor. 

— Pari neatent. 

— Ai fi şi tu dacă ai fi trezită în toiul nopții, bombăni 
el. 

— Puteai să-mi telefonezi. 

— Să prinzi legătura cu un vapor este o aventură. 


— Ce tot spui? întrebă ea, încruntându-se. Este un 
vapor, nu luna. 

— Incerci să te iei la ceartă cu mine? ripostă el pe un 
ton belicos. De aceea ai telefonat? 

— Nu, Jump, răspunse ea cu răbdare. Ţi-am telefonat 
să-ţi spun că îmi este dor de tine. Ţie nu ţi-e dor de mine? 

— Bada. 

Se afla într-una din stările lui odioase, probabil 
ameţit de droguri. Era un mare consumator de droguri: 
ţigări cu marijuana la micul dejun, prânz şi cină. 

— Cred că ar trebui să-mi telefonezi când eşti treaz, 
spuse ea, hotărâtă să rămână calmă. 

— Orice, bâigui el. 

Cât trânti telefonul. Oare ce fel de nebunie îl supără? 
îşi luă radioul, se întinse pe pat, îşi puse căştile Bose şi 
începu să asculte Eminem cu volumul la maximum. Muzica 
pusă astfel întotdeauna o făcea să se simtă mai bine. 

Donatella Versace crease pentru Lola o rochie 
trăsnet, cu un decolteu adânc până la despicătura feselor 
şi altul generos în faţă. Nu intrase mult material, dar 
mătasea albă cu falduri sinuoase evidenția fiecare 
părticică din corpul ei spectaculos. Pielea sa măslinie, 
strălucitoare, părul castaniu, sălbatic şi creţ, ondulândân 
jurul umerilor, erau puse în valoare de cercei din diamante 
strălucind ca stelele şi un colier de smaralde ce-i înconjura 
gâtul, odihnindu-se între sâni. Ştia că arată minunat. 

Când a părăsit hotelul la braţul lui Matt, fotografii au 
confirmat aceasta, provocând o mică ambuscadă, fiecare 
luptând şi împingând pentru a obţine cea mai bună 
imagine. Matt era fericit să pozeze lângă ea, soţul mândru, 
hotărât să-şi facă o carieră proprie. 

Oamenii lui Merrill Zandack angajaseră o armată de 
ambarcaţiuni mici pentru a transporta oaspeţii spre iaht, 
care era ancorat maiestuos în golf, ca un giuvaier care 
sclipeşte solitar. 

— Cum voi ajunge pe vas cu tocurile acestea? se 
nelinişti 

Lola, arătând spre pantofii Manolos. 


— Scoate-i, sugeră Matt, adăugând galant: Te duc eu. 

— Ai face asta pentru mine? 

— Aş face orice pentru tine, eşti soţia mea, spuse el, 
gândindu-se la ocazia de a fi fotografiaţi. 

Ei nu îi plăcea când Matt era drăguţ: îi dădea un 
sentiment de vinovăţie. A fost drăguţ când l-a întâlnit 
prima oară. Drăguţ şi sexy, şi bine dotat. Acum era doar o 
simplă plictiseală. 

Din fericire, marea era netedă ca oglinda, făcând ca 
drumul către iaht să fie rapid şi uşor. Mai mulţi oameni din 
echipaj se călcau pe picioare pentru a o ajuta să urce la 
bord. Ea îşi dădu seama în timp ce urca spre vas că oferea 
tuturor o vedere frumoasă a fundului său. Foarte bine, să 
aibă o emoție gratis, ei nu îi păsa. 

lahtul era împodobit cu ghirlande de becuri şi flori 
exotice; un grup brazilian cânta o muzică de fond 
seducătoare; membri 1 echipajului, în uniforme, mişunau 
peste tot, alături de chelneriţe tinere, aspectuoase, 
îmbrăcate în blugi albi şi tricouri pe care scria, cu litere 
roşii, Zandack. 

Lola luă un pahar cu şampanie de pe o tavă. Atenţia 
ce i se acorda o făcea să-i fie cald. 

Merrill o întâmpină cu un sărut umed pe ambii obraji. 
Ea ar fi dorit ca oamenii să nu facă aşa ceva, îi stricau 
machiajul. 

Sharon Stone trecu pe acolo - femeia asta părea să 
fie peste tot. Şi atunci Lola îi reperă pe Line Blackwood şi 
Shelby Cheney care, conform zvonurilor, era actriţa 
momentului. 

Lola simţi un fior de obidă. De ce nu a putut ea să 
aibă un rol ca Shelby în Extaz? De ce nu a putut ea să 
lucreze cu un regizor câştigător al Oscarului ca Russell 
Savage? 

Privi în jur, să vadă dacă îl poate repera pe Elliott 
Finerman. Elliott mai bine i-ar face o ofertă lui Line - dacă 
nu, ea se va supăra serios. Elliott avea nevoie de ea pentru 
a reuşi să-şi realizeze filmul. Desigur, îşi dă seama că, fără 
ea, filmul lui nu va exista. 


— Iată-l pe Line Blackwood, îi spuse ea lui Matt. Să 
mergem să-l salutăm. 

— Sigur, răspunse politicos Matt şi se îndreptară în 
direcţia lui Line. 

Shelby era înconjurată de admiratori care îi spuneau 
ce grozav a jucat în Extaz. Ea asculta, apreciind, dar tot ce 
dorea să facă de fapt era să fie împreună cu bărbatul ei. 
Când voia, Line era atât de atent şi afectuos, iar acum, 
pentru că i-a promis că vor încerca să facă un copil, se 
simţea fericită. A fost o mare uşurare să-l audă spunând 
vorbele acelea. 

Se întreba dacă este deja însărcinată. Line făcuse 
atât de frumos dragoste cu ea. Shelby voia ca, dacă vor 
face un copil, acesta să fie rezultatul unei nopţi de 
dragoste speciale exact ca noaptea trecută. 

În curând au fost despărțiți. Ei nu îi păsa, pentru că 
Line îi promisese că nu va bea. 

Merrill Zandack a salutat-o cu efuziune, agăţându-se 
de braţul ei. 

— Magnific! se entuziasmă el. Un spectacol care 
merită un Oscar, draga mea. Apoi a început să vorbească 
despre scenariul scris de tânăra sa protegee. Vreau să-l 
citeşti. Este un rol perfect pentru tine. 

— Îl voi citi, Merrill, spuse ea cu plăcere. 

— Bun, bun. Trebuie să lucrăm împreună. Nu-mi 
imaginez de ce n-am făcut-o până acum. 

— Mă bucur. _ 

— Vino, spuse el, cuprinzându-i umerii cu braţul. Îţi 
voi arăta iahtul. 

— Sunt sigură că Line ar dori să vină cu noi. 

— El va vedea mai târziu. Vino cu mine, insistă 
Merrill, conducând-o spre coridorul lung ce ducea la 
apartamentul lui. 

— lahtul tău este spectaculos, îl lăudă ea, admirând 
pereţii lambrisaţi cu lemn de stejar pe care erau afişe 
înrămate ale multelor sale filme. De cât timp îl ai? 

— De prea mult. Aşteaptă până îl vezi pe cel nou, pe 
care îl construiesc. Este de două ori mai mare. 


Line înhăţă un pahar cu vin de la un chelner în 
trecere şi îl dădu pe gât înainte ca Shelby să observe. Ştia 
că nu poate să-l vadă, aşa că se consideră salvat. Nu putea 
să înţeleagă de ce ea avea obiecţii la băutura lui - doar nu 
cădea pe jos de beat, deşi trebuia să recunoască faptul că 
au fost momente când era făcut praf şi nu îşi putea aminti 
nimic. Dar în general putea să-şi controleze băutura, nu 
era mare lucru. 

Line simţi un parfum de mosc, se întoarse şi atunci 
Lola Sánchez dădu peste el. Arăta bine prostituata - 
voluptuoasă, sexy şi căsătorită. Nu că ar fi contat. Nu-l 
interesa: Shelby era suficientă pentru el. Îşi iubea soţia şi 
de acum înainte era hotărât să-irămână fidel. 

— Ce drăguţ să te văd din nou, Line, susură Lola, 
extrem de prietenoasă. 

El zâmbi şi îi inspectă îmbrăcămintea. Era imposibil 
pentru încântătoarea Miz Sânchez să mai expună un 
centimetru de piele fără a fi arestată. Sânii erau aproape 
afară, fundul se oferea privirilor şi faţa, ei bine, avea buze 
pentru care un bărbat putea ucide, iar ochii căprui, 
seducători, promiteau nenumărate delicii sexuale. 

— Salut, Lola, spuse el. Şi... Matt. Cum merge? 

— Destul de bine, spuse Matt, odată cu o strângere 
de mână bărbătească. 

Lola îşi linse buzele strălucitoare înainte să ia o 
sorbitură de martini. O înfuria faptul că Line încă o făcea 
să fie încordată după atâta timp. Era un imbecil. 
Superimbecil. Şi ea de-abia aştepta să îl doboare pentru 
ceea ce îi făcuse. 

— Line, spuse ea, jucându-se cu smaraldul care se 
odihnea în decolteul ei considerabil, a vorbit Elliott 
Finerman cu tine? 

— Elliott, Elliott, făcu el vag. O, da, am dat peste el 
noaptea trecută. 

— A spus ceva? 

— Despre ce? 

— Eh... a menţionat că vei fi în fruntea distribuţiei la 
viitorului film pe care îl facem. 


— Atunci, mai bine ar vorbi cu impresarul meu, 
răspunse Line, în timp ce privirea i se plimba pe sânii ei. 

— Este o comedie romantică. New York State ofmind. 

— Da? 

— Eu sunt vedeta. 

— Păcat, spuse Line, pentru că eu întotdeauna sunt 
în fruntea distribuţiei. 

— Şi aşa vei fi, îl asigură Lola, notându-şi mental să-i 
spună lui Elliott că, dacă trebuie, ea acceptă locul secund. 

Era important acest lucru. Line merita să fie pedepsit 
şi că era pregătită să facă orice pentru asta. 

leşind din cabina ei, Cât privea grupurile de oaspeţi. 
Ochii săi verzi îl căutau pe Jonas. S-au distrat în după- 
amiaza aceasta, s-au simţit bine împreună. Acum nu se 
simţea bine cu grupurile de oaspeţi împopoţonaţi, ocupați 
să vorbească, să linguşească şi, în general, discutând 
prostii. Hollywood pe mare. Mulțimea asta nu avea farmec 
pentru ea. 

Se gândea la Jump şi la discuţia lor telefonică 
nesatisfăcătoare. O conversaţie. Ea era dornică să audă 
totul despre Kris Phoenix şi despre turneu, şi voia, de 
asemenea, să-i povestească despre Festival şi ce despot 
era Merrill Zandack. Era trei dimineaţa în Australia. Mare 
scofală. De când se culcă Jump devreme? El era un 
noctambul, amândoi erau. Cum putea să fie aşa de 
nesuferit? Nu-i va mai telefona. Era rândul lui să sune. 

Îl depistă pe Jonas într-un colţ şi se grăbi într-acolo. 
Era din nou în siguranţă în costumul lui negru Prada, cu 
părul netezit spre spate, asistentul executiv perfect. 

— A încetat Merrill să ţipe la tine? îl întrebă ea. 

— Este îngrijorat, spuse Jonas, scuzându-l pe şeful 
său necivilizat. 

— Asta nu înseamnă că trebuie să-ţi vorbească de 
parcă eşti un nimic. În special în faţa oamenilor. 

— Face parte din slujba mea să-i suport orice 
domnului 

Zandack, zise Jonas, refuzând să o privească în ochi. 

— Nu, nu-i aşa. 


— Ba da, Cât, este. Ezită o clipă. Ştii, am de lucru. Şi 
tu trebuie să circuli, să întâlneşti oameni. Du-te să-l găseşti 
pe domnul Zandack şi stai lângă el. 

— Trebuie? bombăni ea. 

— De aceea eşti aici, îi aminti Jonas. 

— Foarte bine, mă duc să circul, dar numai dacă-mi 
promiţi că putem fi împreună mai târziu, să criticăm 
petrecerea. 

— Dacă asta vrei... acceptă el protector. 

— Ia notițe, glumi ea. Va fi o experienţă să disecăm 
acest grup. Ai văzut rochia Lolei Sânchez? Curat Oraşul 
Striptease-ului! 

— Şi tu ar trebui să porţi cândva o rochie. 

— Şi să arăt ca ea? ripostă Cât, făcând o 
strâmbătură. Eşti bolnav? 

— Iată-l pe Merrill, o atenţionă Jonas, arătând spre 
şeful său. Mai bine te-ai duce acolo. 

— M-am dus. Mai târziu, bine? 

Jonas aprobă din cap, deşi nu avea nicio intenţie să 
se întâlnească cu ea mai târziu. El îşi avea slujba lui, ea o 
avea pe a ei. Se aflau la distanţă de kilometri. Nu avea 
nimic de câştigat împrietenindu-se cu ea. 

Până să ajungă Shelby la Line, el era beat. Fu 
cuprinsă de dezamăgire. Nu avea niciun control? 
Promisiunile lui nu însemnau nimic? 

Era ocupat să amuze un grup, povestind întâmplări 
din vremea când l-a întâlnit pe Fidel Castro, cu prilejul 
unei vizite în Cuba. Fermecător, captiva auditoriul. Încă nu 
ajunsese în etapa rea, etapa în care bălmăjea cuvintele, 
devenea agresiv şi josnic şi se lega de femei în cel mai 
nepotrivit mod. i 

Din fericire, ea venise la timp pentru a-l salva. Il 
îmbrăţişă şi îl sărută uşor pe obraz, în acelaşi timp luându- 
i cu dibăcie paharul de băutură din mână. 

— Iată, soţia, anunţă Line rânjind larg către 
auditoriul atent. Doamna Control Fantezie. Crede că beau 
prea mult. Eu? Nu este asta o insultă? Şi se lansă în 
interpretarea veselă a unui vechi cântec al lui Dean 


Martin. Apoi întinse mâna după o femeie din grup şi 
începu să o învârtă într-o parodie de dans. 

Shelby zâmbea şi se prefăcea că se distrează şi că 
nu-i păsa dacă soţul ei se face de râs. 

Dar sigur îi păsa. Nu-i plăcea să-l vadă pe Line cum 
se face praf. A câteva zie după petrecerea de succes a lui 
Merrill, Festivalul Filmului de la Cannes a început să se 
stingă şi cei mai mulţi dintre actorii principali s-au 
îmbarcat în avioanele lor particulare şi au plecat. Merrill i- 
a transportat pe câţiva cu avionul său până la Londra, 
unde el rămânea o săptămână. Grupul îi includea pe Cât, 
Lola, Matt şi Jonas. Prietena rusoaică a lui Merrill a fost 
lăsată în sudul Franţei şi acum îl însoțea o altă brunetă 
statuară. Aceasta vorbea engleza, ceea ce părea să nu-i 
placă lui Merrill, pentru că de fiecare dată când deschidea 
gura, el îi spunea să tacă. 

— Unde le găseşte? îi şopti Cât lui Jonas, în timp ce 
se îmbarcau în avion. i 

— Ele îl găsesc pe el, răspunse Jonas. Intotdeauna 
are una nouă. 

— Ce comod! 

Cât hotărâse ca de la Londra să sară într-un avion al 
companiei Qantas spre Australia pentru o vizită rapidă. Nu 
era rău să-l surprindă pe Jump. El nu s-ar fi dus în turneu 
fără ea, iar acum îi purta pică pentru că nu l-a însoţit - aşa 
credea Cât. Conform celor spuse de Merrill, finanţarea 
pentru Prins era o tranzacţie încheiată. Intraseră mai mulţi 
distribuitori din străinătate, astfel încât acum puteau să 
înceapă. Era emoţionată, deşi încerca să nu arate. Era mai 
bine să-şi păstreze calmul. 

La jumătatea drumului spre Londra a fost şocată să 
descopere nu numai că Merrill i-a oferit rolul principal am 
Prins lui Shelby Cheney, dar încerca de asemenea să o 
convingă pe Lola Sânchez să zică da. Şi a descoperit acest 
lucru doar când a văzut că scenariul ei se afla pe genunchii 
Lolei. 

Scandalizată, a sărit de pe locul ei şi l-a încolţit pe 
Jonas în spatele avionului. 


— De ce Lola Sânchez îmi citeşte scenariul? întrebă 
ea. 

— Pentru că i-a cerut Merrill, explică el. 

— Este total nepotrivită pentru rol, fumegă Cât. 

— Cine este potrivit? ie nu-ţi place nici Shelby 
Cheney, aşa că nu ştiu ce ai de gând. 

— Angelina Jolie este actriţa pe care o vreau. 

— Atunci, mai bine spune-i lui Merrill. 

— N-avea grijă, îi spun. 

Merrill stătea la o masă rotundă, cu mai multe 
reviste împrăştiate în faţă, pufăind din trabuc, umplând 
cabina cu un fum acru. 

Cât se lăsă pe scaunul din faţa lui. Fierbea. De ce nu 
i-a spus că i-a dat Lolei Sânchez scenariul ei? Pe cine mai 
avea în vedere fără s-o întrebe? Gwyneth Paltrow, Nicole 
Kidman, Madonna? Da, putea înţelege că el voia o vedetă, 
dar dacă aceea nu era potrivită pentru rol, atunci nici nu 
trebuia avută în vedere. Iar Lola Sánchez, hotărât, nu era 
potrivită. 

— Merrill, putem discuta despre distribuţie? 

— Prematur, spuse el, făcându-i semn cu trabucul să 
plece. 

— Nu, nu este prematur, se încăpăţână Cât, hotărâtă 
să se facă ascultată. Despre Lola Sânchez... 

— Nu acum, o întrerupse el, suflându-i fum în faţă. 
Vom discuta altă dată. 

Era cel mai enervant om din lume. Dar acum era 
biletul ei spre succes, probabil că nu era momentul să facă 
valuri. 

Lola frunzări scenariul, ochii săi abia înregistrând 
cuvintele. Nu o interesa deloc să apară într-un film scris de 
o fată precum Cât Harrison. Cât însemna un succes de 
scurtă durată. Un film de amator şi toţi stăteau în mâini, 
inclusiv Merrill - care trebuia să ştie mai bine. Tipul acesta 
de proiect nu o incita pe Lola deloc. Pe ea o interesa mai 
mult să găsească un scenariu ca Extaz şi un regizor de 
calibrul lui Russell Savage. 

Nu era cinstit: niciodată nu a lucrat cu regizori de 


marcă şi totuşi ştia că poate. Nimeni nu s-a gândit că 
Salma Hayek poate să se descurce până când a primit rolul 
principal în Frida şi, desigur, Jennifer Aniston nu a fost 
luată în serios până când a apărut într-un film mic numit 
Fata cea bună. Lola era hotărâtă să-l determine pe Merrill 
să-i dea un proiect demn de talentul ei. 

Era pe deplin conştientă că după New York State of 
Mind mai bine ar face ceva inteligent pentru carieră. 
Cronicile lui Shelby Cheney erau spectaculoase şi o iritau. 
Şi ea putea să joace acel rol, şi ar fi fost tot atât de bună, 
dacă nu chiar mai bună. 

Privi spre Matt, care evident hotărâse să devină cel 
mai bun prieten al lui Merrill Zandack şi îl regala cu 
povestiri despre turneul de tenis. 

Evident că Merrill nu-l asculta. Singurul motiv pentru 
care se deranja să-i acorde din timpul său era pentru că 
ticălosul era soţul Lolei. 

Lola ştia asta. Matt, desigur că nu. Credea că 
oamenii îl plac pentru că este un tip simpatic. Nu avea idee 
că de îndată ce ea ar anunţa că divorţează, el ar redeveni 
un nimeni. Desigur, tabloidele îl vor urmări o scurtă 
perioadă de timp, scriind eventual despre persoana cu 
care se va împrieteni el, dar apoi numele lui va dispărea de 
pe prima pagină. 

Lola bătea darabana cu unghiile sale lungi, date cu 
lac roşu, pe manuscrisul de pe genunchii ei, sperând că 
Elliott Finerman a reuşit să întocmească, în sfârşit, actul şi 
să-i ofere lui Line rolul principal din New York State of 
Mind. Cele mai recente cronici despre Line erau 
dezastruoase, astfel încât el trebuie să profite de ocazia de 
a face ceva diferit. 

Faye, care stătea pe locul din spatele Lolei, îi pasă un 
exemplar din USA Today. 

— Citeşte interviul cu Shelby Cheney. Citeşte-l şi 
învaţă cât de grijulie trebuie să fii cu presa. 

O, da, era exact ce dorea să facă, să citească o altă 
poveste despre Shelby Cheney! îi era silă să citească 
despre femeia aceea. 


Oricum, luă ziarul. Era o fotografie mare cu Shelby 
pe prima pagină şi un titlu care suna: Shelby Cheney- 
Căsătoria cu Line 

Blackwood nu este uşoară. 

„Hmm... gândi Lola. Pare interesant” şi începu să 
citească. 

Shelby şi Line stăteau alături în cursa Air France 
către Londra. Line nu era bine dispus, Shelby se preocupa 
mereu de faptul că bea şi cicăleala ei continuă îl deprima. 
De ce nu putea să tacă naibii? Pentru ea era uşor, avea un 
film de succes, cronici elogioase, în timp ce filmul lui nu 
fusese primit bine şi trebuise să suporte obişnuitele cronici 
împuţite. Shelby chiar se aşteptă ca el să stea treaz după 
recenzii ca aceasta? Nu numai că nu putea să se oprească, 
nu voia să se oprească. La naiba! De ce s-ar opri? 

Acum abia îşi vorbeau. Au luat USA Today din 
aeroport şi îndată ce au ajuns în avion el a început să 
citească tare interviul lui Shelby: „Shelby Cheney s-a 
aşezat, în timp ce fiecare bărbat cu sânge în vine din 
restaurant se întorcea pentru a o privi. Ce frumuseţe! Mi s- 
a spus că surâsul meu luminează ecranul, a şoptit Shelby 
zâmbind seducător”. 

— Hristoase, zise Line, aruncând spre ea o privire 
dezgustată. Sper că n-ai spus porcăria aceasta! 

— Tu ştii că nu aş spune vreodată ceva de acest gen, 
îl asigură ea, foarte stânjenită. Ziaristul mi-a spus-o mie. 

Line îi mai aruncă o privire şi continuă să citească 
tare: 

— „Toţi cred că Line nu poate juca. Este păcat că îl 
subapreciază. Îl supără, mai ales având în vedere marele 
meu succes”. 

— Nu este adevărat, se plânse ea. Ţi-am spus - pune 
cuvintele lui în gura mea. 

— „Şi Line urăşte Extaz. Nu-i place să mă vadă 
făcând dragoste cu alt bărbat şi, foarte sincer, şi eu sunt 
geloasă să îl văd cu toate actrițele tinere şi frumoase cu 
care lucrează. Căsătoria noastră nu este uşoară. Deşi 
suntem amândoi profesionişti, încercăm să ne descurcăm 


cât putem mai bine”. 

El aruncă ziarul cu furie. 

— Încercăm să facem cât putem mai bine, Shelby? 
Asta facem noi? Ei bine, iubito, mai bine ai învăţa să fii mai 
isteaţă, dacă vrei să rezişti în acest domeniu, spuse Line cu 
o voce aspră, pocnind din degete către însoţitoarea de 
bord. Voi comanda de băut şi nu mai vreau să aud 
mustrarea şi cicăleala ta. E-n regulă? 

Apoi luă scenariul pe care i-l trimisese Elliott 
Finerman şi începu să citească. 

La Londra era frig şi o burniţă ce refuza să înceteze. 

— Doamne, îngheţ, se plânse Lola, înfăşurându-se în 
mantoul de linx şi tremurând în timp ce cobora din avion. 
Preferam să fac cu avionul lui Merrill întregul drum până 
acasă. 

— Nu poţi, spuse Matt, atingându-şi bărbuţa. Doar 
dacă vrei să petreci câteva zile la Londra. Atunci sunt sigur 
că Merrill ne-ar transporta la Los Angeles. 

— Nicio şansă! spuse ea, încruntându-se. Este prea 
frig şi neconfortabil aici. Am nevoie de soare. Şi apoi, 
British Airways este destul de confortabil. Are scaunele 
acelea care se pot transforma în paturi. 

— Să-i spui recepţionerului să ne rezerve locuri pe 
mijloc, pentru a putea să stăm împreună. 

— Faye a încercat, dar erau deja rezervate, minţi ea, 
neavând deloc dorinţa de a petrece următoarele zece ore 
lângă Matt. Ea dorea intimitate, pentru a visa cu ochii 
deschişi la Tony Álvarez şi la întâlnirea ce urma. Voia, de 
asemenea, să facă planul pedepsirii lui Line. După 
cronicile deprimante pe care le-a primit pentru filmul său, 
era sigură că Line va fi dispus să capete un rol diferit. De 
ce n-ar vrea să lucreze cu ea? L-a tot pisat la Cannes, iar el 
nu putea să-şi ia ochii de la decolteul ei. 

Da, în ciuda preţioasei sale soţii, el deja o dorea. Lola 
ştia asta. 

Simone, o femeie atrăgătoare de la British Airways, îi 
întâmpină la avion, îi conduse la un automobil particular şi 
îi duse la terminalul companiei British Airways, pentru 


formalităţi, apoi îi însoţi pe scară către salonul de clasa I. 

Mai multe persoane veniră să îi solicite Lolei 
autografe. Ea le oferi, cu un surâs larg, de vedetă. Lola ştia 
mai bine ca oricine să rezolve aceste lucruri. În plus, îi 
plăcea cu adevărat să i se acorde atenţie. Fetiţa din 
Silverlake parcursese întregul drum către culme, iar 
sentimentul era înviorător. 

Cât era înnebunită să scape de toată mizeria şi să 
plece la Jump. O săptămână de despărţire îi părea un an, şi 
chiar dacă nu putea să petreacă decât câteva zile cu el, tot 
merita. Concertul marelui Kris Phoenix va fi la Sydney şi 
aceasta era cea mai importantă noapte pentru Jump şi 
formaţia lui. După alte câteva convorbiri telefonice 
nesatisfăcătoare, dorea să fie acolo pentru el, în rândul din 
faţă, pe centru, să-l susţină în orice fel, exact aşa cum a 
susţinut-o el când a determinat-o să renunţe la droguri. 

Când a aterizat avionul lui Merrill, a trebuit să se 
grăbească pentru a prinde legătura, abia având timp să-şi 
ia rămas-bun de la toată lumea. Il lăsă pe Jonas la urmă: el 
era pata luminoasă a călătoriei ei. Îndată ce l-a scos din 
costumul Prada, s-a dovedit a fi un tip de calitate - şi nici 
măcar homo! Când va ajunge la Los Angeles, va trebui să îl 
cupleze cu una dintre prietenele ei. 

Chiar dacă se considera newyorkeză, închiriase un 
apartament la Los Angeles pentru următoarele şase luni, 
pentru că acolo se turna Prins şi acolo se afla sediul 
Zandack Films. Australia va fi o pauză frumoasă între 
sudul Franţei şi înapoierea la muncă. Ar fi putut să stea la 
Londra vreo două zile şi să-şi viziteze mama dacă aceasta 
ar fi fost acolo. Dar draga de ea se afla în Africa, la un 
safari fotografic cu un bărbat cu douăzeci de ani mai tânăr, 
care era pe punctul să devină soţul numărul şase. 

„Ei bine, aşa-i mama mea, gândea Cât nemulțumită. 
Nimic nu o va schimba”. 

— Te voi vedea la Los Angeles, îi spuse ea lui Jonas. 

El aprobă din cap, ocupat cu laptopul său. 

— Vrei ceva din Australia? întrebă Cât, gândindu-se 
că a fost cam evaziv în ultimele câteva zile - după 


momentele de distracţie de la plajă. 

— Nu, mulţumesc, răspunse Jonas, închizând laptopul 
şi ridicându-se în picioare. 

— Eşti bine? 

— Sigur, spuse el, cu rezervă diplomatică. De ce n-aş 
fi? 

— Tocmai mă întrebam. 

— I-ai spus soţului tău că vii? 

— Nu! îi plac mult surprizele. 

— Nu întotdeauna... avertiză el. 

— Ce vrei să spui? 

— Nimic. Jump este un tip norocos. 

— Şi eu sunt o fată norocoasă. 

— Asta ţi-am spus-o deja. 

— Ei bine... cred că am plecat, spuse ea. 

— Călătorie sigură. 

— Voi avea. Pe neaşteptate, îl sărută pe obraz. Ne 
vedem la Los Angeles. 

13 

Primul lucru pe care l-a făcut Lola când au ajuns 
acasă a fost să se închidă în dormitor şi să-i telefoneze 
avocatului său, Otto Landstrom. 

— Trebuie să mă ajuţi, Otto, pledă ea. Este urgent. 

— Care este problema, Lola? 

— Vreau să divorţez. 

— Imposibil. Abia te-ai căsătorit. 

— Pur şi simplu nu merge. În Europa n-a fost deloc 
bine, iar adevărul este... căsătoria nu-i pentru mine. 

— Ce are Matt de spus despre schimbarea din inima 
ta? 

— Nu ştie. Vreau să-i spui tu. 

— Vrei să-i spun eu? 

— Da. La urma urmei, eşti avocatul meu. Se 
presupune că tu te îngrijeşti de acest lucru. 

— Eu sunt un avocat, nu consilier pentru căsătorii, 
spuse 

Otto, părând supărat. Nu pot să-i telefonez şi să-i 
spun: soţia ta divorţează. 


— De ce nu? întrebă ea cu aroganță. 

— Are vreo bănuială că te grăbeşti să divorţezi? 

— Nu. De-abia ne-am întors şi tot ceea ce îl 
interesează este să stea în faţa televizorului pentru a 
verifica ce programe sportive a pierdut. 

Otto oftă. 

— Atunci de ce te-ai căsătorit cu el, Lola? 

— M-am gândit că o să meargă. Şi, oricum, adăugă 
ea agresiv, tu m-ai sfătuit să mă căsătoresc, împreună cu 
toţi ceilalţi. 

— Atunci de ce divorţezi de el? 

— Este plicticos, Otto. Şi de când trebuie să am un 
motiv pentru a divorța? 

— Intotdeauna ai nevoie de un motiv. 

— De ce toţi trebuie să-mi facă greutăţi? Tu eşti 
avocatul meu, Otto, repetă ea tăios. Acestea sunt 
indicaţiile. Execută-le. 

Otto nu aprecie tonul ei. Spera că într-un viitor nu 
prea îndepărtat va înceta să reprezinte vedete de cinema. 
Sunt o prea mare bătaie de cap. 

— Când vrei să mă ocup de asta? întrebă el. 

— Ieri. Mă voi duce într-o staţiune cu una dintre 
surorile mele şi îi poţi spune atunci. În felul acesta el poate 
fi plecat când mă întorc eu. 

— Când pleci? N 

— Poate mâine, spuse ea vag. Îţi voi da de ştire. 

— Bine, Lola. Dar tu trebuie să vorbeşti cu el mai 
întâi. Cel puţin dă-i un motiv pentru care nu merge 
căsnicia. 

— Nu sunt buji; a în confruntări, se văită ea, supărată 
pe Otto că refuză să-i uşureze sarcina. Tu te ocupi de tot, 
de aceea te plătesc. li închise telefonul. Doamne! Cum de 
făcea Otto din asta aşa o problemă majoră? îi plătea bani 
grei ca să se ocupe de afacerile ei, inclusiv de cele 
personale. 

Sună interfonul şi Jenny, asistenta sa, o informă că 
era la telefon mama ei. 

Drace! Trebuie să spună familiei înainte să citească 


despre divorţ în tabloide. Cu toţii au fost la căsătorie, 
numeroşii săi veri şi alte rude, amestecându-se cu 
vedetele, cu gurile pe jumătate căscate de uimire pe 
măsură ce recunoşteau toate feţele celebre. 

Îi va spune mamei mai întâi. Claudine Sânchez îl 
iubea pe Matt. Şi de ce nu l-ar iubi? După părerea ei, Lola 
se căsătorise cu un mare sportiv. 

„Da, sigur. Un pierde-vară. Un parazit. Un bărbat 
care aşteaptă să-i plătesc eu toate facturile”. 

Pe de altă parte, tatăl ei nu era atât de înnebunit 
după Matt. „Nu are acel ceva macho care să funcţioneze, i- 
a spus Louis Sânchez prima dată când ea l-a adus acasă. 
Erai mai deşteaptă dacă îţi găseai un bărbat latino. Apoi 
rânjind: Sexy ca mine”. 

Da, bine, Louis Sânchez trebuie că ştie totul despre 
asta. Domnul Mascul. Taurul din vecini. 

Lola se întreba adeseori cum s-a descurcat Claudine 
cu aventurile lui în decursul anilor. Ea nu ar tolera 
niciodată asemenea mizerie din partea unui bărbat: 
însemna lipsă de respect şi era insultător. 

Hmm... mai bine să aranjeze vizita aceea la o 
staţiune cu una dintre surorile sale. Amândouă se bucurau 
de toate avantajele pe care le oferea statutul ei de vedetă. 
Le plăcea când Lola se ducea la premiere şi primea 
cadouri valorând mii de dolari pe care întotdeauna le 
dădea lor. Era foarte generoasă cu familia sa - mama 
numea asta să împarţi norocul. De curând, le-a cumpărat 
părinţilor o casă la Hancock Park. A costat-o o avere, dar 
merita oricât să vezi expresia de pe faţa lui Claudine. Tatăl 
ei nu era atât de încântat, lui nu-i plăcea să-şi părăsească 
vecinii şi prietenii, aşa că i-a cumpărat un autoturism nou 
Corvette, roşu, pentru a compensa pierderea. Aceasta l-a 
făcut curând să-şi revină. Acum îşi putea vizita prietenele 
ca un fante. 

— Trebuie să faci ceva pentru surorile tale, a 
informat-o mama înainte de plecarea ei în sudul Franţei. 
Ele au nevoie de ajutorul tău. 

De ce? Ambele aveau soţi. Totuşi, pentru a o linişti pe 


Claudine, a fost de acord să creeze un fond pentru a 
suporta cheltuielile ocazionate de studiile viitoare ale 
nepoților şi nepoatelor sale. Nu a fost o dificultate prea 
mare, pentru că îşi putea permite acest lucru şi îi adora pe 
copii, mai ales ştiind că ea niciodată nu va putea să aibă 
copii. Acesta era secretul ei, un secret care o durea. Un 
secret care o urmărea şi o înnebunea. 

Formă numărul de telefon. 

— Bună, mamă. 

— Bine ai venit, Domnişoară Vedetă de Cinema, 
glumi Claudine. Mă bucur că te-ai întors sănătoasă. 

— Mulţumesc. 

— Te-ai distrat bine? 

— Desigur. 

— Pe cine ai văzut? Cu ce te-ai îmbrăcat? Claudine 
voia să audă toate detaliile. 

Au sporovăit câteva minute, apoi Lola i-a promis să-i 
telefoneze dimineaţa. 

Apoi i-a telefonat lui Tony. I-a răspuns robotul. 

— Hei, toarse ea în receptor, ghici cine s-a înapoiat în 
oraş? 

Când, în sfârşit, cobora scările, Matt era tot în 
bibliotecă, schimbând canalele sportive la TV. 

— Ce cauţi? îl întrebă ea nerăbdătoare. 

— Am o mulţime de recuperat, spuse el, ocupat cu 
manevrarea telecomenzii. Evident, nu dura mult pentru a-l 
pune pe Matt în priză. 

— N-o poţi face mai târziu? întrebă ea, căscând. Mă 
duc să mă culc şi mă vei deranja când vii sus. 

— Culcă-te mai târziu, o sfătui el. În felul acesta nu 
suferi din cauza schimbării de fus orar. 

— Ce eşti tu, expert? 

— De ce eşti atât de prost dispusă în ultima vreme? o 
întrebă Matt, luându-şi pentru o clipă privirea de pe 
ecranul TV. 

Lola ridică din umeri. Părea o ocazie bună pentru a 
face o aluzie. 

— Se pare că nu ne înţelegem atât de bine, aşa-i, 


Matt? 

— Eu cred că ne înţelegem bine. 

— Acum când suntem căsătoriţi, tu nu mai faci nimic. 
Şi dacă vrei să ştii adevărul, mă supără. 

— Ţi-am spus, zise el ferm, am renunţat la tenis 
pentru că scriu un scenariu şi intenţionez să devin actor. 
Dă-mi răgaz şi te voi surprinde, vei vedea. 

— Nu este atât de simplu. 

— Ba da, este, zise el cu încăpățânare. 

— Nu, nu este, îl contrazise Lola. 

— Asta tu ai inventat-o. De ce să nu pot? 

— Pentru că trebuie să fii realist, Matt. Eşti căsătorit 
cu mine. 

— Şi? 

— Şi n-ai cum să te duci să dai probe pentru roluri. 
N-ar fi demn de niciunul dintre noi. 

— Atunci, pune-mă într-unul din filmele tale, spuse el. 
Deţii destul control. Elliott Finerman mă place. Aş putea 
chiar să joc rolul principal în New York State ofmind. 

Eranebun? 

— Tu nu eşti actor, îi aminti ea, tăios. Tu eşti jucător 
de tenis. 

— Şi tu ce erai înainte de a începe să joci? îi replică 
el. Mi se pare că erai chelneriţă. 

— Diferenţa este că eu am vrut să fiu actriţă de când 
eram mică, spuse ea înfierbântată. A fost ambiția mea de o 
viaţă. Am muncit din greu ca să ajung unde sunt astăzi. 

— Da, zâmbi el dispreţuitor. Şi ce a trebuit să faci pe 
parcurs, Lola? 

— Pardon? întrebă ea, revoltată. 

— Este adevărat ce se spune despre Merrill Zandack? 

— Cine spune? Şi ce spune? 

— Că el este servit de toate actrițele cu care 
lucrează. 

— O, pentru Dumnezeu, şuieră ea, ieşind din 
încăpere cu pas degajat. 

Acum nu se mai simţea atât de rău. Matt avea o 
atitudine de măgar stupid. Otto va trebui să se ocupe de 


treaba asta murdară. Ei nu-i mai păsa. 

Martha şi George Cheney locuiau într-o casă mare în 
St. John's Wood, o zonă centrală a Londrei. George, broker 
la bursă, pensionat, îşi adora fiica. Shelby semăna cu 
mama ei: era blândă şi generoasă, o fire cu adevărat 
plăcută. L-a surprins faptul că fiica sa a ales să devină 
actriţă. O profesiune atât de ciudată şi dificilă. 

Martha Cheney i-a invitat să stea în casa lor, dar 
Shelby ştia că nu este o idee bună, întrucât Line era 
extrem de pretenţios. El dorea să aibă serviciu în cameră, 
TV prin cablu şi toate facilităţile unui hotel de lux. Shelby a 
optat pentru un apartament la hotelul Dorchester, unde 
Line va avea tot ce doreşte - inclusiv sală de gimnastică, 
să-şi facă programul zilnic. 

De când citise nefericitul interviu din USA Today, 
Line era într-o dispoziţie odioasă. Refuza categoric să 
creadă în nevinovăția ei. 

— La dracu”, Shelby. Trebuia să fii destul de 
deşteaptă ca să ştii că ziariştii îţi răstălmăcesc cuvintele, 
spuse el, îndată ce s-au instalat la hotel. 

— Ţi s-a întâmplat vreodată? întrebă ea, obosită de 
acuzaţiile care nu încetau. 

— Da, răspunse el. Când eram tânăr şi prost. Tu eşti 
o actriţă matură, lucrezi de mult. Trebuia să ştii asta. 

— Pe viitor voi lua cu mine un agent de publicitate şi 
un casetofon pentru a-ţi putea dovedi. 

— Totuşi, trebuie să fi spus ceva din toate lucrurile 
acelea. 

— Nu, Line, nu am spus, răspunse ea cu glas obosit. 
El mi-a spus părerea lui, că tu eşti un actor subestimat, şi 
eu am fost de acord. 

— Hristoase! mormăi el, îndreptându-se spre bar. 

— Dar acesta e adevărul, eşti subestimat, insistă ea, 
urmându-l. Tu ar trebui să faci altceva. 

— Îl voi anunţa pe impresarul meu că accept să joc în 
filmul lui Elliott Finerman, zise Line şi luă o înghiţitură 
dintr-o sticlă de scotch, cu un gest sfidător. 

— Ce film este acesta? 


— Am citit scenariul în avion. Este o comedie 
romantică, cu Lola Sânchez. 

— Lola Sánchez! exclamă ea. Crezi sincer că voi doi 
vă potriviţi? Vreau să spun că ea domină întregul ecran şi 
ție nu-ţi rămâne decât să fii vioara a doua. 

Îndată ce a scăpat aceste cuvinte, şi-a dat seama de 
greşeală. 

— Tu crezi că voi fi al doilea după Lola Sânchez? 
strigă Line. Cum de nu ai spus asta în blestematul tău de 
interviu? 

— Îmi pare rău, se scuză Shelby. Nu intenţionam... 

— Mă duc la sala de gimnastică, zise el, ieşind din 
apartament. Shelby îşi dădea seama că în ultima vreme nu 
putea spune nimic corect. Cronicile lipsite de strălucire la 
adresa lui l-au supăiut pe Line şi articolul din USA Today 
nu i-a schimbat proasta dispoziţie. Interviul nu era chiar 
atât de rău, dar din nefericire i-a agravat mânia şi 
frustrarea. 

Şi mai era o problemă: erau aşteptaţi de părinţii ei la 
cină şi cum putea să-i ceară lui Line să nu bea? Indiferent 
prin ce necazuri treceau ei, ea nu voia ca părinţii să ştie. 

Intre timp, aşa cum spunea impresarul ei, toţi erau 
dornici să lucreze cu ea. Ştirea despre succesul din Extaz 
ajunsese în State. Ziarele îi făcuseră cronici elogioase, în 
timp ce cronicile lui Line erau deprimante. 

— Preţul tău urcă vertiginos! a anunţat-o impresarul 
ei la telefon. Circulă zvonul că atunci când va veni vremea, 
ai bune şanse să fii nominalizată la un Oscar. Felicitări, 
Shelby. Ai făcut o treabă grozavă. 

Era emoţionată, totuşi nu lăsa să se vadă, pentru că 
asta l-ar supăra şi mai rău pe Line. 

Ce dilemă! Măcar dacă ar putea să se bucure de 
succesul ei uimitor şi să nu-şi facă griji în privinţa lui Line 
tot timpul. Uneori avea impresia că parcă ar păşi pe coji de 
ou. 

Când s-a înapoiat de la sala de gimnastică, Line s-a 
trântit pe pat şi a anunţat-o calm că nu merge la cină la 
părinţii ei. 


— Nu-mi poţi face aşa ceva, insistă Shelby, luptându- 
se să rămână calmă. Ei te aşteaptă. Dacă nu vii cu mine ce 
vor crede? 

— Ai de ales, spuse el, punând în funcţiune 
telecomanda TV. Poţi merge singură. Sau, dacă vin, beau şi 
nu vreau să mă cicăleşti în faţa lor. 

Grozavă alegere! 

— Foarte bine, spuse ea încordată. Dar te vei 
comporta frumos, da? 

El îi aruncă o privire dispreţuitoare. 

— Ştii, Shelby, uneori îmi vorbeşti ca şi când aş fi un 
copil. Şi m-am plictisit de asta, este în regulă? Ai obiceiul 
să mă plictiseşti de moarte. 

Evident că mai băuse la bar un pahar sau două. 

Shelby dădu din cap, nefericită. Să trăieşti alături de 
Tine devenise tot mai mult o piatră de încercare. 

Cât reuşise să vadă câteva DVD-uri în timpul zborului 
spre Australia. De asemenea, a avut timp să asculte nişte 
CD-uri pe care le cumpărase la aeroport. 

În cursul zborului lung a stat de vorbă cu o 
însoţitoare de bord politicoasă, care a anunţat-o că ea este 
cea mai mare admiratoare din lume a lui Kris Phoenix. 

— Îţi voi face rost de bilete, îi promise Cât. 

— O, Doamne! Incredibil! 

— Şi de un permis pentru culise, a adăugat Cât. Ce 
zici de asta? 

— Fantastic! Şi eu îţi voi da o sacoşă plină cu sticle 
de băutură miniaturale. 

— S-a făcut, spuse Cât, zâmbind. Sunt sigură că Jump 
nu va obiecta. Deşi nu credea că duce lipsă de băutură în 
turneu. 

Nu pentru că Jump ar fi fost un mare băutor, el îşi 
avea ierburile lui şi despre acestea era vorba. Datorită 
trecutului ei nesănătos, cu droguri, Cât era fericită că el 
nu consumă altceva. 

Jump a salvat-o de la o viaţă de copil total sălbatic, 
deşi, dacă nu ar fi fost un asemenea copil sălbatic, nu ar fi 
avut material să-şi scrie scenariul, aşa că până la urmă tot 


a fost bine. 

Un funcţionar vamal cu faţa severă se uită la ea cum 
stătea la rând, îmbrăcată în cei mai strâmţi şi destrămaţi 
blugi ai ei, cu un corsaj scurt şi hotărî că arată suspect. O 
scoase din rând şi îi controlă bagajele bucată cu bucată - 
verificând totul. 

Doamne, era furioasă! Acum când, în sfârşit, a ajuns 
în Australia, de-abia aştepta să-l vadă pe Jump. 

Când a ieşit din vamă, a chemat un taxi şi a ajuns la 
hotelul în care stătea el. Trecuse de miezul nopţii. Se duse 
la recepţie, anunţă că este doamna Jagger şi ceru cheia de 
la camera lui. 

Funcţionarul i-o înmână fără a-i pune vreo întrebare, 
ceea ce îi displăcu, având în vedere că ar fi putut să fie 
vreo admiratoare nebună care încerca să ajungă la el. Dar 
cel puţin putea să intre şi, dacă Jump nu era acolo, se va 
strecura în pat şi îi va face o surpriză când se va întoarce. 
Nu avea niciun rost să-l caute prin oraş - putea fi oriunde. 

Urcând cu liftul, se gândea: „Dacă Jump e în cameia, 
cred că nu are lanţul de siguranţă pus. Jump nu este 
preocupat de încuietori de siguranţă şi lucruri de acest 
fel”. Pretindea că dacă cineva vrea să pună mâna pe tine, 
oricum o va face, şi îl lua pe John Lennon ca exemplu. 

La uşa lui era semnul cu UN DERANJAŢI, ceea ce nu 
însemna nimic, pentru că el era deja plecat. Jump avea 
oroare de cameristele sau menajerele care vin şi îţi 
deranjează lucrurile. 

Băgă cheia în broască. Ha! Exact cum şi-a imaginat, 
lanţul de siguranţă nu era pus. 

Camera lui arăta ca lovită de o bombă, articole de 
îmbrăcăminte aruncate pe podea, sticle de bere pe 
jumătate goale, aşezate peste tot, luminile aprinse, la fel 
televizorul - încă unul din obiceiurile lui încântătoare: 
dormea cu televizorul dat la maximum 

Toate acestea şi nici urmă de Jump. 

Era dezamăgită, dar în acelaşi timp mulţumită. Şi-l 
imagina deschizând uşa, negăsind televizorul în funcţiune 
şi nici luminile aprinse. „Ce dracu' se întâmplă? ar urla el. 


Afurisita de cameristă a fost aici”. Apoi ar descoperi-o pe 
ea. Ce şocat va fi! 

Cât luă o sticlă cu apă din minibar, bău, apoi intră în 
baie şi deschise duşul. j 

În curând se vor bucura de marea regăsire. În mod 
sigur va fi o noapte uimitoare. 

Hsabelle Sánchez, mai mare decât sora ei cu cinci ani 
şi mai grea cu cincisprezece kilograme, cu o claie de păr 
roşu creţ, sprâncene groase şi prea mult machiaj, se 
considera totuşi foarte atrăgătoare, chiar dacă era 
căsătorită şi avea doi copii. „Eu trebuia să fiu actrița din 
familie, îi plăcea să spună oricui voia să asculte. Aş fi dat 
lovitura”. 

„Ca şi când eu nu am dat-o!” gândi Lola. 

Doar că nu spunea niciodată nimic, pentru că familia 
era familie şi cel mai bine era să menţii pacea. 

Selma, sora ei preferată, era ocupată la serviciul de 
la bancă şi nu a putut pleca, astfel încât Lola a trebuit să 
se hotărască pentru Isabelle, care de-abia aştepta să se 
descotorosească de cei doi băieţi ai ei, să-i ducă la o 
verişoară şi să o însoţească pe celebra sa soră, vedetă de 
cinema, într-o staţiune. 

— Ne vom distra! fredona Isabelle în limuzină, pe 
drumul către o staţiune de lux din Palm Springs - doar 
pentru femei. Vom vedea vreo persoană faimoasă? 

Lola dădu din umeri. 

— De unde să ştiu? A 

— Poţi afla, insistă Isabelle. Tu eşti cineva. li vor 
spune. 

— Nu, nu-mi vor spune. 

— Ba da, îţi vor spune. Trebuie să ştii cum să-i iei, 
surioară. Se presupune că eşti o vedetă. 

Curând, Lola şi-a dat seama că a făcut o greşeală. 
Erau în maşină doar de zece minute şi Isabelle o 
înnebunea. În plus, sora ei se stropise cu atâta parfum 
ieftin, încât Lola simţea că este pe punctul de a se asfixia. 

— Îmi place! exclamă Isabelle, jucându-se cu geamul 


n 
! 


colorat, automat. Să trăieşti în lux este atât de bine. 
Presupun că tu asta faci tot timpul. 

— Nu tot timpul, răspunse Lola, dorind ca Isabelle să 
tacă. 

— Da, continuă Isabelle, mângâind scaunele din 
piele. Şi pariez că ai totul gratis. 

— Uneori. 

— Ei, vezi, nu este ca atunci când trebuie să munceşti 
ca să poţi trăi. Totul îţi este servit pe farfurie de argint. 

— Tavă. 

— Ce? 

— Nimic. 

Şi aşa trecea timpul, cu Isabelle văicărindu-se cât de 
greu este să creşti doi copii, să ai slujbă - la care, de fapt, 
renunţase - şi să ai grijă de un soţ ca Armando, care era în 
concediu de boală, datorită unei răni uşoare la picior. 

— Îţi spun cinstit, atacă Isabelle, chiar înainte de a 
ajunge în staţiune. Suntem faliţi, la pământ. Avem nevoie 
de ajutor ca să ieşim din necaz. 

Lola nu putea crede că ele nici nu ajunseseră şi sora 
ei deja făcea referire la bani. Cu un an în urmă, i-a dat cel 
puţin cincizeci de mii de dolari pentru unele urgenţe cu 
casa şi pentru plata unor amenzi de circulaţie. Acum cerea 
din nou. 

Nu se punea problema că Lola nu are banii - avea. 
Dar prefera să-i dea în dar, nu să i se ceară. O necăjea 
faptul că toţi din familie aşteptau ceva. 

Plecase de acasă lăsându-l pe Matt tot înfipt în faţa 
televizorului. El i-a făcut semn cu mâna, neştiind că nu va 
mai fi acolo la înapoierea soţiei sale. Otto promisese că se 
va ocupa de divorţ şi trebuia s-o facă - altminteri ea îşi va 
căuta un alt avocat. 

Tony nu îi răspunsese la telefon, dar Lola nu îşi făcea 
probleme. Tony nu pleca nicăieri. Când ea va fi gata, va fi 
înapoi în braţele ei, exact unde îi este locul. Sexul era prea 
important pentru el ca să poată rezista. 

— Mai vrei cartofi? îl întrebă Martha Cheney pe 
frumosul ei ginere. 


— Nu, mulţumesc, spuse Line, clătinând din cap. Dar 
trebuie să vă spun, preparatele dumneavoastră sunt 
delicioase. _ 

Martha zâmbi cu modestie. Îl iubea pe Line, chiar 
dacă era american. Ea şi soţul ei au fost foarte dezamăgiţi 
când Shelby a plecat întâia oară în America pentru a-şi 
urma cariera. Au acceptat faptul, ştiind că actoria era 
foarte importantă pentru ea şi, fără îndoială, avea talent. 
Dar tot nu se împăcau cu gândul că a plecat. Apoi Shelby l- 
a întâlnit pe celebrul star american Line Blackwood şi s-a 
căsătorit cu el. Acum ştiau că niciodată nu o vor mai avea 
înapoi. 

Spre surprinderea lui Shelby, Line părea să fie la 
înălţime cu comportamentul. A băut un sherry înainte de a 
se aşeza la masă, iar în timpul cinei a băut un singur pahar 
cu vin. Poate că nu o va pune într-o situaţie stânjenitoare. 

Când mama ei s-a ridicat de la masă pentru a strânge 
vesela, s-a ridicat şi Line şi a prins-o pe Martha de talie. 

— Martha, eşti o femeie minunată. Tu şi fiica ta 
sunteţi cele mai grozave. 

— Vai, mulţumesc, Line, răspunse Martha tulburată, 
încercând să scape din strânsoarea lui puternică. 

— Ei, zise Line, eliberând-o în sfârşit din strânsoare 
şi întorcându-se spre George, aţi văzut noul film al fetiţei 
voastre? 

— Nu încă, răspunse George, aprinzându-şi pipa. 
Totuşi, am auzit că joacă excelent. 

— O, da, George, îl asigură Line, aruncându-i lui 
Shelby o privire răutăcioasă. Joacă foarte bine. Aveţi ce 
vedea. 

— Line! interveni Shelby tăios. Îl prevenise că nu-i va 
lăsa pe părinţii săi să vadă Extaz: nu era genul lor de film. 
Şi apoi, nu voia să-i supere. Era sigură că dacă ar vedea-o 
dezbrăcată, într-o scenă de sex, ar suferi. 

Dar Line era pus pe scandal şi nimic nu îl putea opri. 

— Le-ai povestit despre filmul tău, iubito? întrebă el, 
tot numai dragoste şi nevinovăție. 

Acum era rândul ei să îi arunce o privire. Uneori 


putea fi mizerabil. Şi aceasta era una dintre acele ocazii. 

Cât dormi cu întreruperi, tot aşteptând întoarcerea 
lui Jump. În cele din urmă auzi o cheie în uşă şi un 
mormăit. 

— Drace! strigă Jump, călcând pe un pantof. 

Ea îşi ţinea respiraţia. Va spune mai mult decât 
„drace” când o va descoperi în pat. 

Îl putea auzi cum bâjbâie după comutator, apoi, 
deodată, camera fii invadată de lumină. 

— Surpriză! exclamă ea, ridicându-se în pat. 

— Drace! strigă Jump. De unde ai apărut? 

În staţiune era forfotă. Trei femei celebre erau acolo, 
toate pe cale de a divorța. Isabelle avea toate informaţiile 
când a dat buzna în camera Lolei, la câteva ore după ce 
sosiseră. 

— Am căpătat noutăţile de scandal de la una dintre 
fetele de la salonul de cosmetică, spuse ea emoţionată. 
Ghici cine e aici? Petra Flynn. Se pare că bărbatul ei i-a 
tras o mamă de bătaie. Are un ochi vânăt şi un sân care se 
scurge. Este o poveste de groază. A venit aici pentru a se 
reface înainte de a intenta proces. 

Petra Flynn era o vedetă TV sexy, cu cele mai mari 
implanturi din Texas. 

— Zău? făcu Lola, total neinteresată. 

— Şi aceasta nu este totul, continuă Isabelle. Mai 
este fata aceea, cea care a intentat proces miliardarului 
ăluia pentru întreţinerea copilului. Este şi ea aici. 

— De unde ştii toate astea? o întrebă Lola. 

— Mm... e uşor, răspunse Isabelle, ridicând din 
umeri. Tot ce a trebuit să fac a fost să întreb. Dar stai, 
adăugă ea, că nu ţi-am spus-o pe cea mai bună din toate. 
Serena Lake e şi ea aici. 

Serena Lake era o vedetă de cinema, o îngâmfată, 
căsătorită cu un chirurg cardiolog renumit. Acum câteva 
luni a fugit cu partenerul ei, un actor englez macho, care 
are o reputaţie proastă în materie de femei. Căsătoria s-a 
desfăcut şi apoi actorul i-a dat papucii şi s-a întors la 
prietena lui, la Londra. După cum scriu ziarele, Serena 


încearcă cu disperare să-şi recâştige bărbatul. 

— li cunoşti pe oamenii ăştia? întrebă Isabelle avidă 
de bârfă. Ar trebui să ne întâlnim să organizăm un fel de 
petrecere a găinilor, la care ele să ne spună totul. Ce crezi? 

— Cred că vom sta numai noi două cât timp suntem 
aici, spuse Lola, total neinteresată să audă problemele 
altora. Şi, de asemenea, cred că trebuie să încetezi a pune 
întrebări. 

— Este bine că tu ai o căsnicie fericită, schimbă 
vorba Isabelle, inspectând îmbrăcămintea surorii sale în 
debara. Altminteri, locul acesta s-ar putea numi Clubul 
Divorţului. Ce zici de aceasta? 

— Da, zise Lola absentă. Ce zici de asta? 

Se aflau în taxi, întorcându-se la Dorchester, când, în 
sfârşit, Shelby vorbi. 

— Eşti un mizerabil, ştiai asta? spuse ea cu ochii în 
lacrimi. 

— Cum de ţi-a trebuit atât ca să descoperi? o îmboldi 
Line. 

— Aş vrea să nu mă fi căsătorit cu tine. 

— Putin mai tare, iubito, nu cred că te-a auzit şoferul. 

— Părinţii mei sunt oameni cuviincioşi. N-au nevoie 
să te audă spunând prostii despre mine. 

— Ce prostii? Tot ce le-am spus este că îţi arăţi sânii. 
Nici măcar nu faci ca Sharon Stone în Basic Instinct. Deşi, 
dacă rolul o cerea, cred că ai fi făcut-o şi tu. 

— Taci, spuse ea, muşcându-şi buza. Nu vreau să 
vorbesc cu tine. 

— Oh, pricep, spuse el sarcastic. Tu poţi să vorbeşti 
prostii despre mine într-un interviu, dar Dumnezeu îmi 
interzice să pomenesc părinţilor tăi despre filmul tău. 
Atunci este sfârşitul lumii. Imi pare atât de rău, Doamnă 
Extrem de Perfectă. 

Ea privea pe geamul taxiului, ignorându-l. Line îi 
necăjise pe ambii părinţi: pe tatăl ei, care nu suporta 
gândul că fiica sa apare pe ecran dezbrăcată, şi pe mama 
ei, care se simţea trădată şi umilită pentru că Shelby 
făcuse aşa ceva. Ei nu înțelegeau că era un film strălucit şi 


că scena aceea era parte integrantă a acţiunii. Nu era ceva 
speculativ, ci doar necesar. 

Al naibii Line! De ce nu putea să-şi ţină gura închisă? 

Au parcurs restul drumului până la hotel în linişte. 
Când au ajuns, Line nu a coborât din taxi. 

— Mă duc la jocuri de noroc, spuse el. Vrei să vii? 

— Nu, replică ea, coborând din taxi. Obosise să mai 
facă pe infirmiera lui. Lasă-l să se ducă şi să piardă banii, 
lasă-l să fie fotografiat căzând pe jos, beat, lasă-l să agaţe 
femei. Acum, pur şi simplu, nu-i mai păsa. 

Un grup de admiratori erau adunaţi în faţa hotelului 
Dorchester. Ultimul lucru pe care simţea că-l poate face 
era să dea autografe, dar era frig şi portarul o informă că 
unii dintre ei au aşteptat toată seara. Câţiva aveau 
fotografii lucioase din vremea primeior ei zile la 
televiziunea britanică. 

Îşi fixă un zâmbet pe faţă şi le semnă fotografiile. 
Apoi, tremurând, intră în hotel. 

Sus, în siguranţă, telefonă mamei sale. 

— Nu lua în seamă cele spuse de Line, spuse ea, 
încercând să liniştească puţin lucrurile. A primit cronici 
proaste pentru filmul lui, aşa că nu este într-o stare de 
spirit bună. 

— Tatăl tău este supărat, spuse Martha, părând 
foarte glacială. Tu ne-ai promis, când ai devenit actriţă, că 
te vei respecta şi nu-ţi vei pierde vreodată integritatea. 

— Da. 

— Să te respecţi înseamnă fără nuditate, spuse 
Martha tăios. 

— Este un rol de ficţiune, nu este real, protestă ea. Şi 
nuditatea era necesară. Nu v-am spus dinainte fiindcă 
ştiam că vă veţi necăji. 

— Eşti destul de mare ca să faci ce doreşti, îi aruncă 
Martha. Trebuie să-ţi spun că sunt foarte surprinsă că i-ai 
făcut aşa ceva tatălui tău. 

— Nu-i fac nimic tatălui meu, obiectă Shelby, 
simțindu-se din nou fetiţă. Am treizeci şi doi de ani. Sunt o 
actriţă care joacă un rol. Oamenii spun tot felul de lucruri 


bune despre jocul meu, aşa că, te rog, încercaţi să nu aveţi 
vederi înguste în această privinţă. 

Ştia că este inutil să le explice. Părinţii săi erau 
oameni de modă veche, cu valori de modă veche. Niciodată 
nu vor înţelege. 

Ar fi dorit să aibă pe cineva cu care să poată sta de 
vorbă, dar nu păstrase legătura cu prietenii săi de la 
Londra, pentru că, pe lângă cariera ei, Line însemna o 
slujbă cu normă întreagă. Deodată şi-a dat seama că, într- 
un fel sau altul, Line reuşise să o izoleze de toţi prietenii ei 
vechi. Era trist, dar ea permisese să se întâmple aşa ceva. 

Gata. Lucrurile se vor schimba. De data aceasta va fi 
altfel. Dacă Line nu va face ceva în privinţa băuturii, se va 
gândi serios să îl părăsească. 

— Tu eşti cea mai nebună pasăre din lume, îi spuse 
Jump, îmbrăţişând-o. Cum ai reuşit să te strecori aici fără 
ca eu să ştiu? 

— Am cumpărat un bilet, m-am urcat în avion... 

— Trebuie să ştii că sunt tare mulţumit să te văd, 
iubito. 

— Sper. Am făcut un drum lung pentru tine. Şi... 
ghiceşte! 

— Ce? 

— Mi-am pus cea mai bună rochie. Chicotind, sări din 
pat, complet dezbrăcată. 

— Hello, Sydney. Jump fluieră. 

— Hello, spuse Cât, cuprinzându-l cu braţele după 
gât şi încolăcindu-şi picioarele lungi în jurul taliei lui. Nu 
după mult timp se aflau în talmeş-balmeşul din pat. 

Exact cum îşi imaginase Cât, a fost o mare 
reîntâlnire. 

Îndată ce Isabelle plecă pentru a mai afla alte bârfe, 
Lola îi telefonă lui Tony. 

De data aceasta, el a răspuns la primul apel. 

— Salut, Tony, începu Lola. Ai primit mesajul meu? 


— Da, l-am primit. 
— Şi... toarse ea. Eşti încântat? 


— De ce? 

— De mine, desigur. 

— Unde eşti acum? 

— În Palm Springs, într-o staţiune, cu sora mea. 

El oftă. 

— Ce vrei, Lola? 

— Ce vreau? Hmm... să văd... vreau o porţie dublă de 
îngheţată de ciocolată, un Oscar, o Porsche nouă şi, da, 
vreau ca noi să fim din nou împreună. 

— În ordinea aceasta? 

— Poate renunţ la îngheţată şi te pun pe tine pe 
primul loc. 

— Lola... 

— Ţii minte cât ne distram, Tony? îl întrerupse ea. 
Jocurile pe care obişnuiam să le jucăm? 

— Mda, spuse el fără chef. Nu-mi pasă de jocuri. 

— Nu, mă refer la jocurile în care intrai tu, îi explică 
ea seducător. Precum... oh, nu ştiu... eleva şi profesorul 
sau gospodina şi meşterul reparator, sau ce zici de artista 
şi marele producător? Acesta era unul dintre preferatele 
tale. 

— Tentant, dragă. Numai că trebuie să-ţi spun - nu 
este posibil ca noi să fim implicaţi din nou. 

— Şi de ce? 

— Pentru că nu mă interesează ca bărbatul tău să mă 
alunge cu pistolul. 

— Singurul pistol pe care îl are Matt se află între 
picioarele lui. Şi, crede-mă, Tony, nu ştie cum să tragă. 

— Când te întorci din staţiune? 

— Într-o zi sau două. Chiar acum avocatul meu mă 
eliberează de Matt. 

— Ce face - îl îngroapă în deşert? 

— Nuede râs, Tony. 

— Aşa nu ti-ar mai pretinde bani, scumpo. 

— De fapt, spuse ea, îi oferă mucho dolari împreună 
cu aranjamentul său prenupţial. 

— Nu glumeşti? 

— Amândoi ştim că el va accepta târgul, apoi tu şi cu 


mine suntem liberi să fim împreună. Şi de data aceasta, 
Tony, nu ne vom ascunde. Vreau ca lumea să ştie cât de 
mult te iubesc. 

— Mă iubeşti, da? întrebă el, încălzindu-se. 

— Poţi paria. 

— Uh... Lola. 

— Da? 

— Trebuie să-ţi spun ceva. 

— Dă-i drumul. 

— Eu sunt... uh... într-un fel, sunt logodit. Lola râse, 
neîncrezătoare. 

— Tony, Tony, Tony, tu întotdeauna ai fost maestru în 
inventarea de poveşti. Trebuie să fie regizorul din tine. 

— Asta nu este poveste, dragă. Este realitate. 

— Eşti nebun. 

— Nu, ripostă el, începând să se supere. Tu eşti 
nebună, dacă crezi că poţi să vii înapoi la mine ca şi când 
nimic nu s-a întâmplat. 

— Indiferent cine este, debarasează-te deputta, spuse 
ea imperturbabilă, pentru că nu se putea ca Tony să aleagă 
o altă femeie. Ei erau suflete-pereche, încercate. 

— Chiar aşa, să mă debarasez de ea? 

— Da, dragă, o poţi face. 

— Iisuse, Lola... 

— Îţi telefonez mâine şi îți spun când mă voi înapoia. 
Puse receptorul jos când Isabelle intră în cameră. 

— Aş fi dorit să ciocăneşti la uşă, o puse la punct, 
iritată. 

— Cu cine vorbeai? Iubitul tău? Isabelle glumea, 
luând ceasul cu diamante Chopard al surorii sale şi 
admirându-l. 

— Ce ai aflat acum? întrebă Lola, fără a fi cu 
adevărat interesată. 

— Totul este bine, spuse Isabelle, închizându-şi 
superbul ceas pe încheietura mâinii. Trebuie să coborâm la 
restaurant pentru cină. 

— Şi exact de ce trebuie să facem asta? 

— Ca să-i vedem pe toţi. 


— Nu. Eu comand cina în cameră. 

— Trebuie să cobori, pledă Isabelle. Dacă mă duc 
singură, nimeni nu va şti cine sunt. 

— Sunt sigură că le vei spune, zile Lola, sec. 

— Nu fi afurisită, se rugă Isabelle, încă admirând 
ceasul. Sunt sora ta, pentru mine este ceva deosebit să văd 
oameni celebri. Tu îi vezi tot timpul, aşa că nu este cinstit 
să mă opreşti. Te rog, hai să mergem jos. 

— Bine, cedă Lola, în silă. Doar de data aceasta, 
pentru că în restul timpului pe care îl mai am de petrecut 
aici părăsesc camera doar pentru tratamente. 

— Este în regulă, acceptă Isabelle, îndreptându-se 
spre debara. Pot să iau cu împrumut una din bluzele tale 
de mătase? îmbrăcămintea mea e o mizerie. Ce zici de cea 
violet? Nu este o culoare potrivită pentru tine. 

— Dă-i drumul, oftă Lola. Şi dă-mi înapoi ceasul. 

— Îl pot pune pentru cină? 

— Cred că da. 

Nu avea de ales. Lucrul supărător era că Isabelle 
întotdeauna reuşea să facă ce voia. Intotdeauna era aşa. 

— Domnule Blackwood, este o plăcere să vă salutăm 
din nou, sir, îl întâmpină portarul de la clubul de jocuri de 
noroc de laritz. 

— Este plăcut să vin din nou, spuse Line, 
strecurându-i bărbatului un bacşiş gras. 

Se înscrisese la club când a venit prima dată la 
Londra cu Shelby, în urmă cu câţiva ani. Jocurile 
reprezentau o pasiune căpătată la Vegas, dar la Londra era 
mai civilizat, în special când crupierii erau în majoritate 
fete frumoase în rochii cu decolteu adânc - deşi niciuna 
dintre ele nu putea să concureze cu soţia sa. Sau cu Lola 
Sânchez, pentru problema aceea. 

S-a gândit la Lola şi la filmul pentru care era pe 
punctul de a-şi da acordul. Avea ceva Miz Sânchez. Avea o 
sexualitate animalică ce te intriga. Şi dacă Shelby continua 
să-i facă viaţa grea, nu era nimic rău dacă rezista în 
continuare. 

Era însurat, ce naiba, nu mort. 


Cât adormise când a auzit cheia în uşă. Întotdeauna 
ave; i un somn uşor. Jump, dimpotrivă, dormea în orice 
condiţii: ar fi trebuit un cutremur pentru a-l trezi. 

Se întreba dacă a intrat vreun hoţ şi stătea foarte 
liniştită, aşteptând să vadă ce se întâmpla în continuare. 

Uşa s-a deschis şi cineva a intrat în cameră. Cât 
auzea foşnetul produs de îmbrăcăminte şi apoi greutatea 
unui corp prăbuşit pe partea de pat a lui Jump. 

— Îmi pare rău, iubi, spuse o voce de femeie cu un 
puternic accent australian. Ai avut dreptate, ca de obicei. 
Eu am greşit. Nu trebuie să lăsăm o ceartă stupidă să stea 
în calea unei partide de sex fabulos. Şi de data aceasta am 
ceva special pentru tine. Scularea, scularea. 

Cât aprinse lumina. 

Călare pe trupul adormit al lui Jump era o brunetă cu 
capul rotund, foarte frumoasă, plinuţă, şi complet 
dezbrăcată, exceptând un inel care arăta rău în sfârcul 
stâng. 

— Cine naiba eşti? ţipă fata, holbându-se la Cât 
şocată şi îngrozită. 

— Eu sunt soţia lui, spuse Cât. Ceea ce înseamnă că 
locul meu e aici. Aşa că adevărata întrebare a nopţii este: 
cine dracu' eşti tu? 

Contrar voinţei ei, Lola a însoţit-o pe Isabelle la 
restaurant - un spaţiu cu tavan înalt şi deschidere către un 
bazin de dimensiuni olimpice şi către grădini splendide, 
pline de copaci jacaranda şi pereţi cu vegetaţie luxuriantă 
de bougainvillaea. 

Trebuia să recunoască faptul că locurile erau mai 
mult decât liniştite, sau cel puţin ar fi dacă Isabelle ar 
tăcea. 

— Tu nu înţelegi ce vacanţă este pentru mine, turuia 
Isabelle. Încearcă tu să ai grijă de doi băieţi sub şase ani. 
Copiii mei mă înnebunesc. Nu pot să dorm, apoi trebuie să 
muncesc. Acum Armando este acasă, umblând de colo-colo 
toată ziua, stând în drumul meu. Casa este vraişte. 

— Ai ajutor, sublinie Lola, amintindu-şi că mama i-a 
cerut să plătească o femeie care să gătească şi să facă 


curăţenie câteva zile pe săptămână. 

— Nu atât cât aş avea nevoie, ripostă Isabelle cu 
ciudă. Nu-ţi dai seama cât de norocoasă eşti, Lucia. Ai o 
casă mare, cu oameni care au grijă să facă tot ce doreşti, 
în timp ce tu stai întinsă, mănânci ciocolată şi te uiţi la 
televizor. 

— Am o casă mare, îi explică Lola, fiindcă am muncit 
extrem de greu pentru a mi-o permite. 

— Să joci nu înseamnă muncă, pufni dispreţuitor 
Isabelle. Actoria este un joc. O ceată de oameni care îţi 
sărută fundul bombat. Aş da orice pentru asta. Râse. 
Desigur, fundul meu este mai mare decât al tău, dar dacă 
nu aş avea nimic de făcut, ca tine, aş fi în formă mai bună. 
Dacă te interesează, adăugă ea cu un surâs afectat, 
Armando nu se plânge. 

Lola încerca să n-o bage în seamă. Se întreba dacă 
Otto l-a dat afară din casă pe Matt până acum. Spera că da 
- altfel, dacă o mai ascultă pe Isabelle două zile simţea că 
va deveni complet nebună. 

Işi reproşa că nu a luat-o pe Claudine să o însoţească. 
Totuşi, necazul cu mama era că punea prea multe întrebări 
şi curând Lola ar fi reuşit să dezvăluie faptul că spera într- 
o împăcare cu Tony Alvarez. Apoi, mama ar fi început să-şi 
spună părerea: „Nu poţi face aşa ceva! De ce să fii cu unul 
care se droghează?” 

Lola ştia care este necazul cu familia: toţi credeau că 
pot spune orice - şi de obicei o făceau. 

Lola o spiona pe Serena Lake, care se afla în partea 
cealaltă a încăperii. Era opetite brunette cu ochi mari 
albaştri şi un zâmbet gen fata din vecini. Se cunoşteau vag, 
dar Lola nu avea starea de spirit necesară pentru 
întrevederi mondene. Totuşi, îndată ce Isabelle a zărit-o, s- 
a terminat totul. Isabelle o înghionti pe sora ei şi o întrebă 
dacă o cunoaşte. Lola clătină din cap. 

— Dar mergi la aceleaşi premiere şi petreceri, insistă 
Isabelle. Trebuie să o cunoşti. 

— Într-un fel, da, recunoscu Lola. Totuşi, nu suntem 
prietene. 


— Ar trebui să mă duc la ea să-i spun că eşti aici, 
sugeră Isabelle. Pare îngrozitor de singură acolo. 

— Nu! o opri Lola. 

— De ce nu? o contrazise Isabelle. Aş da orice să mă 
întâlnesc cu ea. Aş obţine un autograf pentru băieţii mei. 

— Băieţii tăi sunt prea mici pentru a şti cine este ea. 

— Da, mereu ai un răspuns, dar când vor fi mari, vor 
şti. 

— Fă-mi un serviciu, spuse Lola, sorbind din sucul de 
mango. Las-o în pace. A venit aici ca să se relaxeze, ca şi 
mine. 

— Este atât de frumoasă, continuă Isabelle, lungindu- 
şi gâtul pentru a vedea mai bine. 

— Aşa crezi? Eu nu cred. 

— Ei bine, nu este sexy ca noi, zise Isabelle, situându- 
se în aceeaşi categorie cu sora sa. Are acel ceva dulce cu 
totul american. Unii bărbaţi apreciază genul ăsta. 

— Sunt sigură că da. 

— Trebuie să mă duc la toaletă, anunţă Isabelle, 
sărind de pe scaun. 

Lola ciugulea din salată şi se gândea la Tony. Aproape 
logodit. Într-adevăr? Culmea porcăriei! Omul era speriat, 
înspăimântat de pasiunea pe care au împărtăşit-o 
odinioară. Se temea să nu se ardă din nou şi ea nu-l putea 
învinui pentru asta. 

Înapoindu-se de la toaletă, Isabelle s-a oprit la masa 
Serenei Lake. Lola a văzut. „Ce mai pune la cale nebuna 
de soră-mea?” bombăni în sinea ei. 

După câteva minute, Isabelle veni în fugă la masă, 
radiind. 

— Serena mi-a promis să semneze fotografiile pentru 
băieţi, se făli ea. Şi i-am spus că ai fi fericită să vă vedeţi 
cât timp sunteţi aici. 

— Ce ai făcut? aproape că stigă Lola, încruntându-se. 

— Este singură. 

— 'Ţi-am spus că nu vreau să mă întâlnesc cu nimeni. 
Serena nu îmi este prietenă. Este o cunoştinţă. 

— Te rog, o imploră Isabelle. Fă-o pentru mine. 


— Nu, nu o voi face. 

— Te-ai schimbat, o acuză Isabelle. Ai uitat cum 
obişnuiai să vii la mine acasă şi îţi pregăteam pui picant, 
felul tău preferat, şi discutam despre îmbrăcăminte, 
despre băieţi şi alte chestii. Acum eşti Domnişoara Mare 
Vedetă închipuită şi tot ce fac eu este rău. 

— Nu-i adevărat! 

— Când erai chelneriţă, Doamne! nimic nu te 
deranja. Îmi amintesc vremea când l-ai văzut pe Line 
Blackwood la o petrecere, când te vedeai cu tipul acela 
care era disc-jockey. Erai atât de emoţionată. Pariez că ai fi 
vrut să ai autograful lui. 

— Nu. 

— Eu sunt sora ta mai mare, Lucia, să nu uiţi asta. 

— Cum aş putea când tu îmi aminteşti mereu? 

Isabelle era hotărâtă. 

— Serena Lake are nevoie de noi, decretă ea cu ton 
dramatic. Şi eu am nevoie să mă văd cu ea. 

— Nu mă amestec în treburile Serenei Lake şi nici tu 
nu trebuie s-o faci, îi răspunse Lola. Oricum, ce i-ai spus? 

— l-am spus că vrem să o ajutăm în orice fel am 


putea. 
— La dracu’! Nu te cred! 
— Frumos limbaj, Lucia. Bine că nu este mama aici. 
— Încetează să-mi spui Lucia. De peste cinci ani sunt 
Lola. 


— Lola este un nume stupid, zise Isabelle, netezindu- 
şi părul roşu, creţ. Pentru mine vei fi întotdeauna Lucia. 

— Bună! se auzi o voce de femeie. 

Amândouă au ridicat privirea. Se certau atât de 
aprig, încât niciuna nu o remarcase pe Serena Lake 
apropiindu-se de masa lor. 

— O, salut, spuse Lola, luată prin surprindere. Ce mai 
faci? 

— Cred că bine, răspunse Serena pe un ton şters. Vă 
deranjează dacă stau cu voi? 

— A, nu, reuşi Lola să spună. 

— O, te rog, ia loc, sări Isabelle, cu atenţia 


respectuoasă a admiratoarei cu maniere. Sora mea şi cu 
mine suntem la dispoziţia ta. Trebuie să fi suferit teribil. 
Revistele de la supermarket sunt răutăcioase. Cum ai făcut 
faţă tuturor lucrurilor oribile pe care le-au spus despre 
tine? Ai toată compasiunea mea. 

— Mulţumesc, zise Serena, aşezându-se. 

„S-au dus pacea şi singurătatea mea, gândi Lola. Mai 
bine să-i telefonez lui Otto. Nu voi reuşi să stau aici două 
zile”. 

Pe Shelby începuseră să o chinuie regretele în jurul 
orelor trei dimineaţa, când nu putea dormi, iar Line încă 
nu se înapoiase la hotel. Unde era? Ce făcea? Se făcea de 
râs? 

Trebuia să stea cu el, să-l protejeze. Presa londoneză 
era ageră şi asta îi mai lipsea ei, nişte relatări în ziarele de 
dimineaţă despre Line, care se îmbată şi îşi pierde 
controlul. Părinţii ei vor avea de ce să se bucure! 

Se ridică în pat, aprinse lumina şi telefonă la 
recepţie, cerând să i se facă legătura cu clubul de jocuri de 
noroc de la Ritz. 

— Desigur, doamnă, spuse recepţionerul. 

Aşteptă cu nerăbdare până când cineva de la club 
răspunse. 

— Sunt doamna Blackwood, se prezentă ea. Cred că 
soţul meu ar putea fi acolo. 

— Domnul Blackwood a plecat acum vreo două ore, o 
informă recepţionerul. 

— Sunteţi sigur? 

— Foarte sigur, doamnă. 

Drace! Unde ar putea fi? Barul hotelului era probabil 
închis la ora asta, astfel încât nu avea rost să-l caute acolo. 

Nu ştia ce putea să facă. Line, ca de obicei, o aducea 
la disperare. 

— Nu este ceea ce pare, strigă Jump, după ce o 
scoase afară din cameră pe bruneta cu capul rotund, cu 
îmbrăcămintea ei şi cu toate celelalte. 

„Doamne! Mă consideră atât de naivă încât să cred în 
gluma asta răsuflată, gândi Cât, privindu-l. Auzi: Nu e ceea 


ce pare! O fi fost vreo pasăre dezbrăcată, prăbuşită peste 
el”. 

— Atunci ce este? întrebă ea, trăgându-şi pantalonii. 

— Vreo admiratoare zăpăcită care spera să aibă 
noroc. 

— Mda, făcu Cât, punându-și tricoul. Mai ales că 
avea cheia de la camera ta! 

— Hai, iubito... 

— Cum, hai, iubito? stigă ea furioasă. Suntem 
căsătoriţi de doi ani şi mă înşeli? Nu ţine, nu cu mine! 

— Ti-am spus, nu este ceea ce pare, repetă el 
îmbufnat. Ea dădu din cap a mirare. 

— Am crezut în tine, Jump. Credeam că nu eşti ca 
alţii. Văd că am greşit. Este o expresie veche pe care o ştiu 
de la tata - un penis în erecţie nu are conştiinţă. Hei, de ce 
nu compui un cântec despre asta? 

— Oh, Iisuse, Cât, şi ce dacă m-am culcat cu ea? Nu 
înseamnă nimic. 

— Vrei să spui că te-ai culcat cu ea? 

— Tot timpul sare pe mine câte o pasăre de asta. 
Posibil să se fi întâmplat. Cine mai ţine minte? 

— Cine mai ţine minte? repetă ea scandalizată. 

— N-am nicio idee de ce a venit aici. 

— Ştii ce? spuse Cât, înşfăcând geanta. Am plecat. 

— Să nu faci asta, gemu el. 

— Pot face ce naiba vreau! 

— A fost una din cele de o seară. O admiratoare. 

— Cum pot şti că nu era cu tine în pat în seara când 
ti-am telefonat? 

— Nu era. 

— Zău? Mă bucur că eşti atât de sigur. 

— lată, zise el. Voi fi cinstit cu tine. Se întâmplă să fie 
o prietenă veche cu care eram împreună cu mult înainte de 
a te întâlni. Ne-am văzut mai devreme aseară şi s-a 
întâmplat. l-am spus că sunt căsătorit şi am refuzat-o. Şi 
acum a venit aici. 

— Foarte normal, având cheie. 

— Trebuie că a şterpelit-o. 


— Ştii ce, Jump? 

— Ce? 

— Nu pot sta cu cineva în care nu am încredere, şi eu 
nu am încredere în tine. 

— N-am făcut noi dragoste adineauri? N-a fost 
minunat? 

— Mda, îi replică ea, cu ochii veizi fulgerând de furie. 
Minunat când mă gândesc unde ţi-a fost instrumentul 
înainte de a face dragoste cu mine. 

— Nu poţi pleca, nu aşa. 

— Jump, s-a terminat. Sayonara. La revedere. Pa. 

— O admiratoare zăpăcită dă buzna în camera mea şi 
tu îmi spui că s-a terminat? 

— Este exact ceea ce îţi spun. Dacă nu-ți poţi ţine 
instrumentul în pantaloni, atunci, din nefericire, nu mă 
poţi reţine. 

Şi cu aceste cuvinte, Cât a spus adio căsniciei sale. 

Serena Lake nu se sfia să dezvăluie detaliile sordide 
ale aventurii sale în faţa Lolei şi a lui Isabelle. Le-a 
povestit totul despre soţul său suferind de multă vreme, 
despre starul de cinema englez, băiatul rău cu care ea a 
avut cele mai bune partide de sex, cât de nenorocită s-a 
simţit când el a părăsit-o şi cum dorea acum să se împace 
cu soţul ei de dragul celor doi copii mici pe care îi aveau. 

Isabelle se simţea ca în ceruri. Stătea într-o staţiune 
de lux cu sora ei şi cu marea stea de cinema Serena Lake, 
ascultând cum aceasta îşi dezvăluie cele mai intime 
gânduri. Pur şi simplu era incredibil. 

— Sunt atât de debusolată, spuse Serena. Şi 
tabloidele nu mă ajută deloc. In fiecare săptămână publică 
o altă istorie josnică despre mine. 

— Oh, ştiu, ştiu, aprobă Isabelle. Trebuie să fie 
îngrozitor. 

— De ce nu-i dai în judecată? întrebă Lola, ştiind 
foarte bine ce drum complicat şi costisitor era acesta 

— Avocatul meu m-a sfătuit să nu o fac. 

—  Tabloidele sunt infecte, decretă Isabelle cu 
vehemenţă. 


Sora mea păţeşte ca şi tine. O poveste diferită în 
fiecare săptămână. 

— Da, spuse Serena, întorcându-se spre Lola. Am 
citit despre tine şi Tony Álvarez. Este un regizor uimitor. 
Aş da orice să lucrez cu el într-o zi. 

„Tu trebuie să ştii cât de uimitor este, gândi Lola. 
Tipul este o maşină de făcut sex”. 

— Ce vei face acum pentru a te împăca cu soţul tău? 
întrebă Isabelle, nevrând să se îndepărteze de necazurile 
Serenei. 

— Cine ştie? zise Serena, ridicând din umeri. Ward, 
soţul meu, a promis că ne putem întâlni, să discutăm. El 
are custodia copiilor în prezent, ceea ce nu este corect. 

— Înţeleg lucrurile despre copii, spuse Isabelle cu un 
ton ridicat. Am doi băieţi, şi dacă nu aş putea fi cu ei, aş fi 
pierdută. Din fericire, Armando al meu niciodată nu se uită 
la altă femeie şi eu niciodată la alţi bărbaţi, deşi am avut o 
mulţime de ocazii. 

O, da, o mulţime. 

—  Inţelegi, eu sunt cea care a părăsit căminul, 
explică Serena. 

Este o mare diferenţă în faţa justiţiei. 

— Sigur avocatul tău nu poate să facă ceva în 
privinţa asta? 

Intrebă Lola. 

— Nu cu felul în care procedează tabloidele, zise 
Serena. În fiecare săptămână îi furnizează soţului meu tot 
felul de arme contra mea. 

— Vrei să spui că este adevărat ce se scrie în 
tabloide? întrebă Isabelle complet captivată. 

— Întotdeauna există un germene de adevăr, 
recunoscu Serena. Ziarele adulmecă o poveste, apoi o 
înfloresc. 

— Săptămâna trecută au scris că eu călătoresc cu 
cincisprezece asistenţi şi şase bodyguarzi, pufni Lola. Vezi 
tu pe cineva aici? Sunt cu sora mea şi un bodyguard care 
este şi şofer. Sunt o persoană perfect normală când nu mă 
aflu în faţa camerei de filmat. 


— Nu eşti normală, o contrazise Isabelle. Uneori ai 
doi bodyguarzi când ieşi. Îţi aminteşti ziua când am plecat 
la cumpărături pe Rodeo Drive şi ai fost asaltată de 
mulţime, şi a trebuit să chemăm poliţia? 

— Nu este nimic rău că folosesc ocazional 
bodyguarzi, se apără Lola. Pentru protecţia mea. Sunt prea 
mulţi admiratori obsedati. Ştiu că tu nu înţelegi, Isabelle, 
dar oamenii devin obsedaţi de mine. Primesc mii de 
scrisori într-o săptămână de la admiratori. 

— Am fost consternată o dată, adăugă Serena. Tipul 
îşi imagina că noi suntem căsătoriţi. Mi-a scris sute de 
scrisori de ameninţare, mi-a trimis e-mail-uri 
dezgustătoare, apoi s-a sinucis. 

— Îngrozitor! exclamă Isabelle. 

— Da, mai ales că a făcut-o în faţa casei mele. 

— Cum? întrebă Isabelle cu ochii holbaţi de 
curiozitate. 

— Şi-a dat foc. 

— O, Doamne! strigă Isabelle. 

— Ştiu că este devreme, zise Lola căscând, dar eu 
trebuie să mă duc la culcare. 

— Du-te sus, spuse Isabelle, încă entuziasmată de 
toate relatările. Eu voi sta aici să-i ţin tovărăşie Serenei. 

— Nu-i nevoie, Isabelle, o refuză Serena. Trebuie să 
mă duc şi eu să mă culc. Mi-a făcut plăcere să stau cu voi 
două de vorbă. Isabelle, eşti atât de bună. Şi, Lola, mă 
bucur că am avut ocazia să fim împreună. Ori de câte ori 
ne vedem, ne limităm la pusi-pusi şi „Ce rochie grozavă!”. 
Niciodată nu găsim timp pentru ceva semnificativ. 

Lola aprobă din cap. Nu se aştepta să o placă pe 
Serena, dar chiar o plăcea. Era o surpriză plăcută. 

Mai târziu, înapoindu-se în camera surorii sale, 
Isabelle nu se putea opri din vorbit. Era plină de emoţii. 

— Abia aştept să le povestesc fetelor, anunţă ea. 

— Care fete? întrebă Lola, în timp ce se demachia cu 
grijă. 

— Prietenele mele. 

— Nu trebuie să repeţi nimic din ceea ce ai auzit aici 


astăzi, o avertiză Lola cu severitate. Serena ne-a vorbit 
confidenţial. 

— Nu voi repeta totul. 

— Nu trebuie să repeţi nimic. 

— Dacă aş vrea, spuse Isabelle cu viclenie, aş putea 
să povestesc tabloidelor şi aş face cinci sute de dolari. 
Plătesc cu bani gheaţă, ştii. 

Interesant era faptul că Isabelle cunoştea preţul zilei. 
Lola bănuia că unele relatări despre ea veneau de la 
Isabelle. 

Ar face oare sora sa un asemenea lucru? 

— Foarte bine, acum trebuie neapărat să mă culc, 
spuse ea urcându-se în pat. De ce nu te duci la tine în 
cameră să priveşti la televizor? 

— Cred că voi face un tur, zise Isabelle. Să văd pe 
cine mai descopăr pentru a sta de vorbă. 

— Nu, du-te şi te culcă, îi ordonă Lola. Eşti aici 
pentru odihnă. Îmi spuneai că nu dormi niciodată, cu 
băieţii care te trezesc în fiecare zi la şase. Profită de 
timpul petrecut aici. 

Îndărătnică, Isabelle plecă. 

Îndată ce se asigură că sora sa plecase, Lola luă 
telefonul şi îl sună pe Tony din nou. El era tot timpul în 
mintea ei şi abia aştepta să-i audă vocea. 

— Bună, murmură ea. 

— Tottu! zise el. 

— Cine este ea, Tony? 

El chicoti încet. 

— Mă întrebam cum de nu încerci să afli. 

— Spune-mi cine este, apoi îmi poţi spune când te 
descotoroseşti de ea. 

— Este o frumoasă cântăreaţă portoricană în vârstă 
de optsprezece ani şi o iubesc. 

— Fii realist, Tony. Amândoi ştim pe cine iubeşti tu, i- 
o tăie Lola dispreţuitor. Mă întorc curând. Pregăteşte-te. 

Închise telefonul. Nu o păcălea el. Tony Álvarez. Lola 
Sânchez. Ei îşi aparţineau unul altuia. 

Line a apărut clătinându-se pe la şapte dimineaţa, cu 


privirea tulbure şi părul în dezordine. Până atunci, Shelby 
a avut timp să-şi depăşească sentimentele de regret pentru 
că nu rămăsese cu el. Acum era mânioasă. 

— Unde ai fost? îl întrebă cu buzele strânse. 

— Vreau să dorm! spuse el prăbuşindu-se pe pat. 
Vreau să dorm. Trezeşte-mă când trebuie să plecăm la 
aeroport. 

— Te-am întrebat unde ai fost, Line. 

El închise ochii, reuşind un fals sforăit. 

i li putea simţi mirosul de băutură de la un kilometru. 
li ieşea prin pori. La naiba! Shelby se aştepta ca la trezire 
el să aibă o mahmureală groaznică. 

Se duse în baie şi trânti uşa. Line Blackwood nu îi va 
distruge triumful. Avea un film de mare succes, cronici 
personale uimitoare şi acum era vremea ei să strălucească. 

Aeroportul din Sydney era pustiu. Cât se grăbi către 
ghişeul Qantas şi îşi cumpără un bilet pentru următoarea 
cursă spre Los Angeles. Din nefericire, aceasta pleca abia 
peste cinci ore. Supărată, mânioasă şi dezamăgită, se duse 
la un hotel din apropiere. 

Intreaga afacere era atât de penibilă. Soţul-surpriză. 
Descoperirea că el calcă pe alături. Ieşirea. 

Doar că nu s-a întâmplat aşa. El s-a culcat cu ea 
înainte de a-i descoperi infidelitatea. Ce mizerabil! 

Trebuia să facă un duş. Jump putea să fie contaminat 
cu ceva de la fata aceea, şi nici măcar nu s-a deranjat să 
facă un duş înainte să se culce cu ea. Dezgustător! 

Se simţea trădată, folosită şi murdară. Mârşavul! El 
chiar crede că îl va ierta? 

În niciun caz. 

Totul era de necrezut. Doi ani de totală comuniune şi 
acum... 

Mama sa întotdeauna a avertizat-o că în bărbaţi nu 
trebuie să ai încredere. Se putea ca mama sa cea mult- 
căsătorită să aibă dreptate. 

Se simţea ca o proastă. De ce a crezut că Jump este 
diferit? De ce a avut încredere în el? 

Şi el trebuie să fie destul de stupid, pentru că, de 


fapt, a recunoscut, a confirmat că s-a culcat cu altcineva - 
şi asta a fost pentru Cât sfârşitul. Măgarul! 

Din fericire, nu trebuia să se ducă înapoi la locuinţa 
lor din New York şi la toate amintirile. O aştepta un 
apartament la Los Angeles, iar Jump nu făcea parte din 
decor. Cât se va instala în noua locuinţă şi, când va simţi 
că este cazul, se va duce la New York, îşi va împacheta 
toate lucrurile şi gata. 

Un divorţ în perspectivă. 

16 

Primul lucru pe care l-a făcut Lola în dimineaţa 
următoare a fost să îi telefoneze lui Otto pentru a afla ce 
mai este cu Matt. 

— A ieşit, s-a dus, a împachetat şi a plecat, o asigură 
Otto. 

Lola îşi lipi receptorul de ureche. 

— Eşti sigur? 

— Eu personal l-am escortat afară din clădire. 

— Ce s-a întâmplat? Povesteşte-mi totul. 

— L-am informat că trebuie să ne întâlnim urgent, 
apoi m-am dus la locuinţă şi i-am expus problema. 

— l-ai spus despre suma suplimentară pe care o 
primeşte peste drepturile din contractul prenuptial, dacă 
este de acord să nu-şi vândă povestea? 

— Da, Lola. 

— Era supărat? 

— Aş zice că da. Pare să nu creadă că este ceva în 
neregulă între voi. 

— A întrebat de ce te-am pus pe tine să faci asta? 

— S-a făcut. A plecat din casă. Am pus să schimbe 
încuietorile şi gata. 

— De ce? Crezi că va reveni? 

— Nu, cred că a plecat, dar insistă să afle ce nu a 
mers. 

— Nicio şansă, spuse ea vehement. Voi fi cordială 
dacă mă întâlnesc cu el din întâmplare, dar nu ţin să-l văd. 

— Foarte bine. 

— Mulţumesc, Otto, apreciez ce ai făcut. 


— Mă bucur, Lola, pentru că nu a fost uşor. 

— Ei bine, bănuiesc că singura parte uşoară este 
factura enormă pe care mi-o trimiţi în fiecare lună, zise ea 
scurt. 

Înainte ca Otto să poată răspunde, Lola închise 
telefonul, simțindu-se minunat. Acum se putea duce acasă 
fără grijă. Şi totuşi, nu ar deranja-o să mai stea în staţiune 
vreo două zile. Era relaxant şi îi plăcea să fie servită şi 
aşteptată de diverşii cosmeticieni total devotați clienţilor 
însetaţi de perfecţiune. 

În plus, era un cadou pentru Isabelle. Cu toate că 
sora ei o călca pe nervi, Lola o iubea şi era amuzant să o 
vadă atât de băgăcioasă. Isabelle simţea că pluteşte: nu 
numai că se împrietenise cu Serena Lake, dar reuşise şi să 
lege o conversaţie cu Petra Flynn, vedeta de televiziune. 

Lola stătea la distanţă de aceasta. Era prietenoasă cu 
o colegă vedetă de film, dar Petra era de la televiziune, iar 
Lola o considera inferioară. 

Se duse jos pentru împachetările cu plante de mare, 
întâlnindu-se cu Isabelle în sala de tratament. Stăteau 
dezbrăcate, întinse pe paturi alăturate, iar trupurile lor 
erau unse cu un lichid gros, lipicios, apoi erau împachetate 
în pelicule subţiri ca nişte frunze. 

— Mă simt ca o fată a algelor, chicoti Isabelle. Este 
atât de rău. 

— Bucură-te, îi spuse Lola, mişcându-şi degetele de 
la picioare. 

— Oh, mă bucur! exclamă Isabelle. Apropo, ce s-a 
întâmplat cu zona ta pubiană? Pare complet epilată. 

— Am o ceară braziliană, răspunse Lola pe un ton 
normal. Trebuie să o încerci şi tu. Eşti aproape tot atât de 
păroasă ca pe cap. 

— Este atât de necivilizat ce spui! se supără Isabelle. 

— Dar adevărat, insistă Lola. 

— Lui Armando îi place aşa. 

— Da? 

— O, da, izbucni Isabelle. Armando este un bărbat 
adevărat şi îi place o femeie adevărată. 


„Hmm, gândi Lola, asta seamănă cu o înţepătură la 
adresa mea”. 

— Cred că îi place, spuse ea, veselă. Dar asta nu 
înseamnă că nu trebuie să încerci. Fă-i o surpriză. Este 
complet altceva. 

— Crezi? întrebă Isabelle, foarte tentată să facă ceva 
îndrăzneţ. 

— Sunt sigură că se face şi aici. Spune da şi eşti 
invitata mea. 

— Ei... ezită Isabelle. 

— Fă-o! insistă Lola. Trăieşte şi tu o dată periculos. 

— Foarte bine, cedă Isabelle, încântată în sinea ei. De 
ce nu? Pot şi eu să arăt ca o vedetă de cinema. 

Shelby încercă să-l trezească pe Line cu o jumătate 
de oră înainte de plecarea la aeroport. Cu toată zgâlţâiala, 
el abia s-a ridicat. 

—  Scoală-te, strigă ea, continuând să-i scuture 
umărul. Trebuie să plecăm la aeroport. 

Din fericire, în ziarele de dimineaţă nu era nimic 
despre soţul ei. Murea de dorinţa de a-l întreba, de a afla 
unde a fost. Pe de altă parte, nu era sigură că vrea să ştie. 

— Au, lisuse! mormăi el. Capul mă omoară. Nu mă 
pot urca astfel într-un blestemat de avion. Sunt bolnav, 
scumpo, cu adevărat bolnav. 

Shelby nu avea niciun fel de milă pentru el. 

— Ţi-am împachetat lucrurile, spuse ea cu răceală. 
Am lăsat afară costumul sport în care călătoreşti 
întotdeauna. 

— Vai, mulţumesc, iubito, rosti el cu greu, întinzând 
mâna spre ea. 

Dar Shelby se retrase. Evident că Line uitase de 
articolul din USA Today şi era într-o dispoziţie mai bună. 
Dar ei nu-i păsa, era tot furioasă. N 

Line se ridică şi se duse la baie. In curând se auzi apa 
de la duş. 

Oare chiar credea că ea îi va scuza purtarea, ca de 
obicei? Presupunea că vor continua aşa? 

Nu. Shelby era prea supărată. De data aceasta el 


trebuie să primească o lecţie şi să intre la dezalcoolizare. 

Line apăru din baie, cu un prosop înnodat în jurul 
taliei. 

— Tot mă simt ca naiba, se plânse iarăşi. 

— Ia vreo două aspirine, îi sugeră ea. 

— Foarte amabilă. 

Shelby îi aruncă o privire lungă, rece. 

— De când îţi închipui că am compasiune pentru 
mahmureală? 

— Oh, Hristoase, spuse Line căscând. Iar o luăm de 
la capăt. Dar ea hotărâse că era mai bine să-l ignore decât 
să înceapă o altă dispută, aşa că termină de împachetat, 
apoi telefonă la recepţie pentru a trimite pe cineva să le ia 
bagajele. 

În faţa hotelului erau câţiva fotografi care aşteptau, 
plus un grup de admiratori. 

Line o cuprinse cu braţul, arborând zâmbetul de 
vedetă în faţa aparatelor, ochii săi injectaţi fiind bine 
ascunşi în spatele unor lentile foarte întunecate. 

Mulțimea era încântată. Shelby Cheney şi Line 
Blackwood! Un cuplu de vedete care îi emoţiona. 

Admiratorii făceau semne şi strigau entuziasmați, în 
timp ce şoferul şi portarul le puneau valizele în autoturism. 

Au parcurs drumul până la aeroport în tăcere. La 
jumătatea traseului, Line a adormit, sforăind tot restul 
drumului. Când au ajuns, erau mai mulţi fotografi care 
aşteptau şi angajaţi ai aeroportului gata să-i conducă la 
salonul VIP 

Îndată ce au ajuns acolo, Line s-a instalat într-un 
scaun confortabil. 

— Mă întorc îndată, spuse Shelby. 

— Unde te duci, scumpo? întrebă el ca un copil mic 
pe punctul de a fi abandonat de mama sa. 

— Vreau să cumpăr reviste şi o carte pentru a citi în 
avion. 

— Intenţionezi să citeşti? se alintă Line cu vocea unui 
băieţel pierdut. Nu vrei să stai cuibărită cu soţul tău? 

„Am nevoie de tine, te doresc, te iubesc, eşti totul 


pentru mine”. Line Blackwood putea trece de la bărbatul 
meschin şi indecent la fiinţa cea mai fragilă din lume. 
Numai că, de data aceasta, Shelby nu va ceda. De data 
asta, era prea dezamăgită de el pentru a-i păsa. 

— Îţi pot cumpăra ceva? întrebă ea politicos. 

— Nu, dragă, protestă el, întinzându-se pentru a-i lua 
mâna. Sunt slab. Tu ştii. 

Drace! Line juca acum cartea vulnerabilităţii. Când 
era treaz şi pocăit, cu greu puteai să-i rezişti. 

Matt Seel nu a dus niciodată lipsa fetelor. Incă de pe 
vremea când era un adolescent sportiv, fetele roiau în jurul 
lui. Şi nu prostituate. El era înalt şi blond, plus jucător de 
tenis profesionist, bine dotat ca sex şi mereu cu un zâmbet 
pe faţă. Femeile nu au reprezentat niciodată o problemă. 
Dimpotrivă, de obicei nu putea să scape de ele. 

Apoi a întâlnit-o pe Lola Sánchez şi totul s-a 
schimbat. Ea era atât de diferită. O ademenitoare sexy şi 
exotică, cu abilitatea de a-l transporta în altă lume. În pat, 
Lola era un înger şi un diavol. Cunoştea trucuri de a căror 
existenţă el habar nu avea. Era perfect capabilă să-l poarte 
la cer şi înapoi. Curând a prins gustul plăcerilor. 

De aceea, când a apărut avocatul ei acasă şi l-a 
informat că trebuie să părăsească locuinţa, pur şi simplu 
nu i-a venit să creadă. 

— Îmi face Lola mie una ca asta? se miră el. 

— Doamna Sânchez este foarte generoasă, îl informă 
Otto  Landstrom. Nu numai că respectă contractul 
prenuptial pe care l-ai semnat, dar doreşte de asemenea 
să-ţi ofere un cec bonus, cu condiţia să nu-ţi vinzi 
povestea. 

— Se debarasează de mine? exclamă Matt. Am 
renunţat la tot pentru Lola. Am renunţat la cariera mea în 
tenis. Niciun contract prenupţial nu va acoperi asta. 

— Să nu uităm că ai semnat de bunăvoie, spuse 
împăciuitor Otto. Contractul prenupţial este valabil în faţa 
oricărui tribunal la care ai apela. Dacă îi faci greutăţi, uită 
de bonusul oferit. Totuşi, dacă cooperezi, vei căpăta banii 
şi prietenia Lolei. Sunt sigur că merită. 


— Când se înapoiază? 

— Nu contează când, vrea să pleci astăzi. 

Acesta a fost un alt şoc. 

— Să pleci din casă în două ore, preciză Otto, 
fluturând un cec în faţa lui Matt, şi acesta este al tău, dar 
numai dacă semnezi aici. Scoase o scrisoare de intenţie. 

Matt şi-a dat seama că singurul lucru inteligent de 
făcut era să-i accepte condiţiile, chiar dacă ştia că trebuie 
să consulte un avocat. Dar el nu avea unul în prezent şi, 
oricum, avocatul ce putea să facă? Să refuze un 
aranjament generos? În plus, Lola avea un temperament 
inflamabil: nu era înţelept să o superi. 

— De ce îmi face aşa ceva? întrebă el. 

Otto ridică din umeri. 

— Lola este o vedetă de cinema, face ceea ce doreşte. 

Aceasta era explicaţia. Lola întotdeauna a făcut ce a 
dorit. 

Niciodată nu l-a tratat ca pe un egal şi nu i-a păsat de 
părerea lui. Spre deosebire de mama şi surorile ei, care 
întotdeauna au fost drăguţe cu el. 

S-a dus sus şi şi-a împachetat lucrurile. A luat cele 
mai bune valize ale Lolei, setul nou de la Louis Vuitton, pe 
care ea l-a primit gratis. 

La naiba! Lola voia ca el să plece. Ce specimen rece 
s-a dovedit a fi femeia asta! 

Se înapoie jos, acceptă cecul, semnă scrisoarea şi 
plecă în noul automobil Bentley al Lolei. 

Într-o bună zi, Lola va primi ceea ce merită, iar lui 
nu-i va părea rău. 

Apartamentul pe care l-a închiriat Cât la Los Angeles 
era luminos şi spaţios, amplasat într-o clădire înaltă cu 
vedere spre oraş. Cu mobile puţine, era tot ce îi trebuia 
pentru o şedere de şase luni. În clipa în care a sosit îi era 
dor de apartamentul lor din New York, în care locuise 
împreună cu Jump, dar îi lipseau cu deosebire lucrurile ei. 
Cât se simţea în siguranţă cu lucrurile sale în preajmă - 
cărţi, manuscrise, CD-uri, DVD-uri şi picturile preferate pe 
care le cumpărase de pe stradă. Un apartament gol, cu 


nimic personal nu o mulțumea. 

Cât afişa o atitudine curajoasă, deşi în sinea ei era 
zdrobită. Viaţa fără Jump va fi o provocare. El a salvat-o de 
ea însăşi, a scos-o din droguri şi a pus-o pe picioare. Din 
acel moment au făcut totul împreună, iar acum era 
singură. În niciun caz nu s-ar întoarce la obiceiurile ei rele 
doar pentru că era singură. Parcurgând cartea de telefon 
din Los Angeles, avu neplăcerea să constate că majoritatea 
prietenilor ei care locuiau în Oraşul îngerilor erau tovarăşii 
ei din zilele drogurilor. Reluarea relaţiilor cu ei s-ar putea 
dovedi fatală. Nu pentru că ea ar intenţiona să revină la 
obiceiurile vechi: era suficient de înţeleaptă să îşi dea 
seama că tentaţia era întotdeauna periculoasă. 

Nimeni căruia să-i telefoneze. Nimic de făcut. Să 
angajeze un avocat, acesta era lucrul pe care trebuia să-l 
facă. 

Telefonă la biroul lui Zandack. Merrill era încă la 
Londra. Apoi întrebă de Jonas. Era la Londra, cu şeful. 
Normal. 

Era prea deprimant - singură la Los Angeles, cu 
nimic de făcut şi cu nimeni de chemat la telefon. Comandă 
o pizza, deschise micul televizor şi adormi urmărind un 
show rupt de realitate, despre zece femei patetice care 
rivalizau pentru dragostea unui nesuferit stupid, spilcuit. 

Era inevitabilă atragerea exercitată de drama 
divorţului în perspectivă al Petrel Flynn. Îndată ce Isabelle 
se ocupa de un caz, nimeni nu o mai oprea. După ce s-a 
împrietenit cu Serena, s-a ocupat de evenimentele din 
viaţa Petrel. Acum ele formau un cuartet plăcut. În curând, 
Petra, Serena, Isabelle şi Lola mâncau mereu împreună, 
făceau plimbări lungi,  monopolizând salonul de 
înfrumusețare. 

Lola nu prea ştia cum s-au petrecut lucrurile, deşi 
trebuia să recunoască faptul că îi făcea plăcere. De când 
devenise o vedetă, prietenele aparţineau trecutului. Era 
prea ocupată, iar femeile cu care venea în contact trăiau 
într-o altă lume. Acum, erau aici aceste două femei 
faimoase cu care a putut stabili relaţii. Şi era distractiv cu 


ele în preajmă - chiar dacă Serena tânjea după iubitul 
pierdut, iar Petra era vânătă de pe urma viitorului fost soţ 
abuziv. 

În ultima lor seară în staţiune, după vreo două sticle 
cu vin roşu - aduse pe furiş de unul dintre cunoscuţii 
Petrel - Lola şi-a dat drumul şi a dezvăluit totul. 

— În timp ce eu mă aflu aici, avocatul îi spune soţului 
meu să plece, anunţă ea. 

— Să plece de unde? întrebă Isabelle, încă 
neobişnuită cu obiceiurile vedetelor, chiar după trei zile 
trăite alături de ele. 

— Ai făcut-o? spuse Petra, pricepând imediat. Era o 
persoană imposibilă, de douăzeci şi cinci de ani, ca o 
păpuşă cu implanturi uimitoare, cu şerpişori de bucle de 
un blond-alb şi o faţă bosumflată. Conducea la TV o 
emisiune sexy de succes, noaptea târziu, în care ea 
interpreta rolul unei miliardare care lupta contra crimei - 
de obicei sub acoperire - în cele mai sumare costume. 

— Da, zise Lola, chiar aşa. A fost uşor. Avocatul meu 
s-a ocupat de asta. 

— Cine este avocatul tău? întrebă Serena. 

— Este drăguţ? se interesă Petra. Imi place să am de- 
a face numai cu avocaţi drăguţi, întrucât îmi petrec 
jumătate din timp cu ei. 

Cu greu l-ar putea descrie Lola pe Otto ca fiind 
drăguţ, deşi capul său chel, lustruit era interesant. 

— De ce se ocupă? întrebă Isabelle, încă 
nepricepând. 

— Lola divorţează, proasto, spuse Petra, turnându-şi 
încă un pahar cu vin. 

— Da, zise Serena. Şi evident că o face pe calea cea 
mai uşoară. 

— Divorţezi de Matt? se miră Isabelle, total şocată. 
De ce? 

— Era inevitabil, răspunse Lola. Este plictisitor! Şi 
apoi, sub influenţa vinului, începu să chicotească. 

— Plictiseala nu este bună, confirmă Serena, 
încreţindu-şi nasul pistruiat. 


— Plictiseala te epuizează! adăugă şi Petra, 
implanturile sale imense aproape revărsându-se din 
maiouaşul alb. Suport orice, în afară de plictiseală. 

— Richard nu era plictisitor. Serena oftă, pomenind 
numele iubitului ei rău, englez, care o abandonase. 

— Nici Andy nu era, zise Petra, pomenind de starul ei 
din fotbal, violent, viitorul fost soţ. 

— Şi nici Tony, adăugă Lola, pomenind de fostul său 
iubit cocainoman. Aşa că am luat o hotărâre - îl iau înapoi. 

— Lucia! exclamă Isabelle. Eşti nebună? 

— Nu, dragă surioară, sunt în sfârşit sănătoasă şi îl 
vreau pe 

Tony al meu înapoi. 

— Tony Álvarez este foarte potent, remarcă Serena. 

— Tony Álvarez? întrebă Petra. Regizorul? 

— EL, spuse Lola cu mândrie. 

— Scumpo, pune mâna pe el! o încurajă Petra. Este 
splendid. De ce l-ai părăsit? 

— Nu citeşti tabloidele? izbucni Isabelle. 

— Numai despre mine, replică Petra. 

— Tony Álvarez este dedat drogurilor, spuse brutal 
Isabelle. 

— Cine nu este? răspunse Petra. Eu nu pot să rezist o 
zi întreagă fără două Vicodin şi un pahar de votcă. 

— Doamne! Lucia! strigă Isabelle, oprindu-se repede. 
Ce va spune mama? 

— Treaba mea, o înfruntă cu îndrăzneală Lola. Nu 
este treaba nimănui, doar a mea. 

— Pariez că Tony este sălbatic în pat, spuse Petra, cu 
ochii strălucind. 

— Richard era un bărbat sălbatic, zise cu regret 
Serena. N-am mai întâlnit un altul ca el. 

— Penis mare? întrebă Petra ca un fapt divers. 

Serena roşi. 

— Nu pot să-ţi spun. 

— De ce nu, dragă? întrebă Petra, admirându-şi 
unghiile false aurii. Ei vorbesc despre noi. 

— S-a dus înapoi, la prietena lui din Anglia, se jeli 


Serena, nefericită. Îl urăsc! S-a folosit de mine. 

— Îl poţi aduce înapoi dacă vrei într-adevăr, propuse 
Lola. Cu bărbaţii este uşor. 

— Pentru tine, o flată Serena. 

— Pentru oricare femeie cu ceva creier şi sâni mari, 
spuse Petra, fâlfâindu-şi buclele blond-albe. 

— Eu nu am sâni mari, se văicări Serena. 

— Atunci cumpărăcţi, îi zise Petra. Eu mi-am 
cumpărat. Şi dacă vreţi să ştiţi, Andy al meu este dotat 
solid, cu peste douăzeci de centimetri, dar renunţ la el 
pentru că nu este bun de nimic, mizerabilul, şi sunt 
dezgustată. 

Atât Lola, cât şi Serena aplaudară. Isabelle, nu. Era 
prea şocată de anunţul surorii sale şi de direcţia pe care o 
luase conversaţia. Isabelle se considera o femeie mondenă, 
dar să discuţi dimensiunea membrului unui bărbat era pur 
şi simplu murdărie. Deşi nu se putu abţine să facă o 
observaţie mentală. Armando, în mod sigur, ar fi 
învingător! 

Spre marea surpriză a lui Shelby, Line a fost de acord 
să meargă la dezalcoolizare. 

— Nu am nevoie să merg, spuse el cu resemnare, dar 
dacă asta te va face fericită... 

Shelby era uşurată. De când s-au înapoiat la Los 
Angeles, atitudinea ei rece şi neiertătoare a avut efectul 
dorit. 

I-a telefonat Brendei. 

— Da, adu-l imediat aici, a spus aceasta. 

În ziua următoare l-a dus cu automobilul la o clinică 
discretă din Malibu, la care multe vedete mari apelau când 
aveau nevoie de ajutor. 

— Mi se pare caraghios! începu Line coborând din 
automobil. Sunt perfect treaz. N-am mai băut de zile 
întregi. E clar că nu am nevoie de aşa ceva. 

Pentru o clipă, Shelby a simţit că cedează. El avea 
dreptate: de când se înapoiaseră din Europa, nu mai 
băuse. Dar asta nu însemna că s-a terminat. Line avea 
nevoie de ajutor calificat. 


Fără ca ea să ştie, Line trecuse de la băutură la 
cocaină. Descoperise că o priză rapidă trasă pe nas îl ajuta 
să reziste toată ziua şi era mai puţin detectabilă decât o 
duşcă de scotch. Shelby nu ar suspecta niciodată 
drogurile. Era prea naivă - unul din lucrurile care îi 
plăceau la ea. Chiar dacă era actriţă, chiar dacă trăia şi 
muncea la Hollywood, reuşise să-şi păstreze inocenţa când 
era vorba de lucrurile urâte din viaţă. Line nu voia să o 
piardă, dar ştia că este periculos de aproape. La Londra nu 
i-a mers deloc bine. A aruncat o groază de bani la cazinou, 
iar mai târziu a încheiat-o în apartamentul unei 
prostituate, care l-a servit mediocru oral. 

Hristoase! Penibil. Slavă Domnului că Shelby nu a 
aflat. 

La intrarea în clădire, un bărbat politicos de la 
recepţie i-a cerut bagajul pentru a-l controla, apoi i-a 
controlat îmbrăcămintea de pe el. 

Lui Line nu-i păsa. Era ca şi când el nu ar fi 
dependent.  Cocaină. Băutură. Putea să renunţe la 
amândouă dacă voia. 

Problema era că el nu voia. 

Cât se lansă într-o campanie de cumpărături. Nu 
îmbrăcăminte: era mai interesată de aranjarea 
apartamentului său. Plecă la Melrose, unde descoperi un 
magazin interesant şi achiziţionă mai multe carpete viu 
colorate. Apoi comandă două canapele frumoase, cam 
desuete, şi o oglindă mexicană cu ornamente. Pe urmă a 
descoperit un Buddha din piatră şi o pictură veche în ulei 
reprezentând-o pe marea cântăreaţă de jazz Billie Holiday. 
În fine, marea lovitură: s-a dus la Robertson şi a cumpărat 
un pat scump, supradimensionat, şi tone de perne moi, 
enorme. 

A mai achiziţionat două televizoare cu ecran plat, un 
DVI) player, un computer Apple şi un extrem de 
extravagant sistem stereo Bose. 

În sfârşit, se simţea acasă. Acum putea să se întoarcă 
la lucru. 

Nalaudine Sânchez a convocat un consiliu de familie. 
Lola era surprinsă că a durat atât de mult, aproape o 
săptămână de la înapoierea ei din staţiune. I-a telefonat 
mamei, i-a spus că este ocupată şi că nu poate veni. 

— Vei veni, Domnişoară Vedetă de Cinema, i-a 
replicat Claudine. Şi vei veni în seara aceasta. 

Nu o puteai contrazice pe Claudine Sânchez. Dacă îşi 
punea ceva în gând, toată familia trebuia să sară - inclusiv 
Lola, deşi ea încă nu ştia de ce trebuia să se conformeze. 
Era bogată. Era celebră. Dar nu conta, era tot fiica teribilei 
Claudine. 

Pe frontul afacerilor, lucrurile mergeau bine. Se 
bucura că Elliott reuşise să-l determine pe Line Blackwood 
să semneze contractul pentru New York State ofmind. Ea 
deja începuse probele de costume şi îşi pusese ordine în 
gânduri pentru rol. Fiecare film era diferit şi acesta urma 
să fie mai mult decât interesant. Era momentul pentru 
plata poliţelor şi acum avea ocazia perfectă. 

Big Jay, şoferul şi bodyguardul ei, o depuse la casa 
părinţilor, unde era adunată întreaga familie. Louis 
Sânchez, Isabehe, satisfăcutăcă le-a spus, cealaltă soră, 
Selma, şi L.ouis jr. - ca şi când era problema lui. 

Lola intră în camera de zi. 

— Ce s-a întâmplat? întrebă ea nerăbdătoare, 
trântind jos noua poşetă Gucci. De ce trebuia să vin în 
seara asta aici? Sunt pe punctul de a începe un nou film. 
Nu era momentul să-mi pierd timpul. 

— In familia aceasta, spuse ferm Claudine, nici 
divorţul nu este un moment potrivit. 

— Despre ce vorbeşti? spuse iritată Lola. 

— Vorbesc despre lucrurile pe care mi le-a povestit 
sora ta. 

— Şi exact ce ţi-a povestit? întrebă Lola, îndreptând 
spre Isabelle o privire ucigătoare. 

Claudine scoase un oftat lung, ca de suferinţă. 

— Nu are rost să negi, Lucia. Isabelle spune că 
intenţionezi să divorţezi de Matt. 

— Şi ce dacă? nu se lăsă Lola. Este treaba cuiva în 


afară de a mea? 

— Nu ştiu ce s-a întâmplat cu tine, întrebă Claudine, 
clătinând din cap. Te-am învăţat să fii o fiică bună Acum se 
pare că toată celebritatea şi statutul de vedetă ţi s-au urcat 
la cap. 

— Cum este casă, mamă? întrebă Lola, dorind să 
schimbe subiectul. Confortabilă? Pentru că celebritatea 
mea şi statutul de vedetă ţi-au cumpărat-o. 

— Nu fi obraznică cu mine, fato, o repezi Claudine. 

— Am prevenit-o să nu se mărite cu Matt, intră şi 
Louis în discuţie. Bietul nefericit nu are cojones. Nu este 
bărbat. Niciodată nu a fost potrivit. 

— Taci din gură! Claudine îl reduse la tăcere pe soţul 
infidel cu o privire de oţel. 

— Este adevărat, mamă, interveni Louis jr, 
traversând greoi încăperea. 

— Tu să nu te bagi! izbucni Lola către fratele său. Nu 
este treaba ta, ai priceput? 

— Nu, nu pricep nimic, se plânse Louis jr. Mama şi 
tata primesc o casă, surorile mele primesc tot felul de 
chestii - şi eu nu primesc nimic. 

— Ce aştepţi de la mine? îl întrebă Lola. 

— Eşti sora mea, zise el îmbufnat. Trebuie să-mi dai o 
slujbă. 

— De ce eu? Eu nu răspund de tine. Dacă ţi-ai mişca 
fundul leneş, poate ai reuşi să-ţi găseşti singur o slujbă. 

— Cui îi spui tu leneş? contraatacă Louis jr. Dacă tu... 

— Am douăzeci şi patru de ani, mamă, zise Lola, 
furioasă că trebuia să suporte toată porcăria aceasta. Pot 
face ce vreau. Şi dacă hotărăsc să divorţez de Matt, e 
treaba mea şi a lui. 

— Ce s-a întâmplat cu tine şi Matt? întrebă Louis, 
scărpinându-şi bărbia. Te-a bătut, mizerabilul? Pentru că 
dacă te-a... 

— Ha! exclamă dispreţuitor Lola. Aş vrea să văd 
bărbatul care să mă bată pe mine. L-aş lovi exact în... cum 
m-ai învăţat tu, tată. 

Louis rânji, mândru de fiica sa celebră - ea sigur 


avea cojones care îi lipseau bărbatului ei. 

Vorbi şi Selma: 

— Într-adevăr, nu este treaba noastră. Dacă Lucia 
crede că este bine pentru ea, atunci să o facă. 

— Mulţumesc, îi spuse Lola, recunoscătoare. Şi în 
privinţa ta, adăugă ea, aruncând o altă privire plină de 
venin spre Isabelle, care stătea pe o canapea, cu mâinile 
încrucişate în faţă, ca şi când nu ea ar fi fost Domnişoara 
Bârfa Mondială. Ţi-am oferit câteva zile minunate într-o 
staţiune de lux şi astfel îmi mulţumeşti? De-abia aşteptai 
să alergi la mama şi să-i povesteşti despre mine şi Matt. 
Mă surprinde că nu ai vândut relatarea uneia dintre 
revistele de la supermarket. 

— Mama ta are dreptate, interveni Louis, hotărând să 
preia rolul de bărbat în casă. Mai bine să ai un motiv 
special pentru divorţ. 

— Mda, aprobă Louis jr. Un motiv foarte special. 

— Oh, pentru numele lui Dumnezeu! explodă Lola, 
sătulă să i se vorbească precum unui copil. Vedeţi-vă de 
treabă. Este afurisitul meu de divorţ. 

—  Scuză-mă, Domnişoară Vedetă de Cinema, o 
ironiză Claudine, cu o expresie amenințătoare. Ce ai spus? 

— Este afurisitul meu de divorţ, repetă Lola. 

— Să pleci în acest moment, strigă Claudine, 
ridicându-se plină de mânie. Nu permit acest limbaj de 
stradă în casa mea. Să te întorci când o să te poţi 
comporta ca o doamnă. 

— De ce trebuie să dau socoteală vreunuia dintre 
voi? zise 

Lola, devenind tot mai mânioasă şi frustrată. Puteţi 
să vă duceti să vă împuşcaţi cu toţii. 

Se întoarse şi ieşi. 

La naiba! Ce ignoranţi! Cum îndrăzneau ei să creadă 
că ar putea încă să o dirijeze? Era o vedetă. O vedetă 
bogată, importantă şi celebră. 

Big Jay sări, deschizând portiera. Lola intră în 
maşină, bombănind. 

— Aţi spus ceva, domnişoară Lola? întrebă Big Jay, un 


negru uriaş ca un trunchi de copac şi cu o voce subţire ca 
a lui Michael Jackson. 

— Da, zise ea, încă fierbând. Niciodată să nu mă mai 
aduci aici decât dacă am un pistol la tâmplă. Este un ordin! 

— Distribuţia este un lucru ciudat şi minunat, declară 
Merrill, stând în spatele biroului său enorm din încăperea 
cu vedere spre oraşul Los Angeles. 

— Ştiu, replică prudentă Cât. Dar dacă distribuţia nu 
este corectă, atunci nimic nu merge. 

— Eşti încă începătoare în această branşă, îi vorbi 
Merrill, pufăind din obişnuitul său trabuc cubanez. Dacă o 
pot convinge pe Lola Sânchez sau pe Shelby Cheney să 
joace rolul principal în Prins, mă poţi pupa undeva. Şi cred 
că îl am pe Nick Logan pentru escroc. O vedetă reprezintă 
garanţia în materie de încasări. 

— Nu-mi pasă, zise ea încăpăţânată. 

— Acum nu ai de-a face cu un rahat de filmuleţ, Cât. 
Ai intrat în divizia A. Dă-ţi seama cât de norocoasă eşti că 
mă ai pe mine în spate. Un nor gros de fum porni în 
direcţia ei. 

Cât privi spre Jonas. Şedea lângă biroul lui Merrill, 
luând notițe. Cât nu simţi niciun ajutor din partea lui. 

— Dar, domnule Zandack... începu ea. 

— De câte ori trebuie să îţi spun? Mă cheamă Merrill. 

— Şi dacă semnezi contractul cu o actriţă care este 
total nepotrivită pentru rol? 

— Mă înveţi tu cum să-mi rezolv afacerile? 

— Eu doar... 

— Taci şi ascultă! o întrerupse Merrill. Dacă eu spun 
e; i angajăm o mare vedetă, asta facem. Şi dacă vedeta 
asta nu te vrea ca regizoare, trebuie să te împaci şi cu 
asta. 

— Dacă nu regizez eu, vorbi Cât răspicat, stând 
foarte dreaptă, nu va fi niciun film. 

— Glumeşti?! se miră Merrill. Cred că ai uitat de 
contractele pe care le-ai semnat. 

Clopoţelul de alarmă începu să-i sune în cap. Ce 
contracte? 


— Lasă-mă să-ţi ajut memoria, Pisoi. Când firma mea 
a preluat difuzarea Copilului sălbatic, ai semnat contracte 
care îmi dau mie toate drepturile asupra următorului tău 
proiect. Ceea ce înseamnă că tu regizezi dacă vedeta vrea 
asta - şi dacă nu, păcat. 

— Nu cred aşa ceva, îl înfruntă ea, ridicându-se în 
picioare. 

— Ba să crezi. Ai vrut un film cu buget mare, îl ai. 

Uluită şi încurcată, Cât ieşi din birou. Avea nevoie de 
timp pentru a digera ceea ce îi spusese el şi a studia 
contractele pe care probabil că le-a semnat. Nu era destul 
că a avut cu Jump o asemenea experienţă care a 
zdruncinat-o, asta îi mai trebuia 

Ajunsă jos, în parcare, se urcă în automobilul 
închiriatun Mustang decapotabil, roşu. Mintea îi gonea. 
Ştia ce avea de făcut: să angajeze un avocat grozav şi să 
nu se mai comporte ca o fetiţă proastă. Evident că Merrill 
Zandack era obişnuit să facă lucrurile în maniera lui, iar ea 
a fost naivă pentru că nu a apelat de la început la sfatul 
unui profesionist. Şi aici era vina lui Jump: întotdeauna a 
avut o aversiune faţă de avocaţi. „De ce să plăteşti când te 
poţi descurca singur?” spunea el. Astfel că atunci când 
oamenii care se ocupau de afacerile lui Merrill i-au 
prezentat contractele spre semnare, ea nu s-a deranjat să 
apeleze la un avocat, pur şi simplu a semnat, crezând că 
putea să aibă încredere că Merrill nu o va înşela. 

Greşit! Era o idioată. O proastă. După spusele lui 
Merrill, ea renunţase la toate drepturile. 

În timp ce ieşea din parcare, Jonas veni în fugă spre 
maşina ei. 

— Mă bucur că te-am prins, spuse el. 

— O, tu eşti! 

— Trebuie să mergem la o cafea, să discutăm. 

— Despre ce să discutăm? 

— O mulţime de lucruri. Cât se încruntă. 

— Poţi să-mi explici ce s-a întâmplat adineauri? 

— Pot încerca, spuse el, cu adevărat dornic să o 
ajute. 


— Atunci, urcă şi să mergem, îl invită ea, hotărând că 
nu are ce pierde. 

Jonas clătină din cap. 

— Nu pot acum, lucrez. Ce zici, mai târziu? 

— Vino la mine, la apartament. 

— Voi fi acolo îndată ce termin. 

— La ce oră? 

— Depinde de dispoziţia lui. 

— Grozav! făcu ea, iritată. Nu poţi şti nici măcar la ce 
oră termini lucrul. ; 

— Nu începe şi cu mine, Cât. Incerc să te ajut. - în 
cazul acesta, adu-mi copii ale contractelor pe care le-am 
semnat. 

— Nu le are avocatul tău? 

— Uh... nu am un avocat, recunoscu ea, ştiind cât de 
proastă fusese. 

— N-ai procedat prea inteligent. 

— Spune-mi ceva ce nu ştiu. 

— Lasă, o linişti el. Totul va ieşi bine. 

— Sigur, răspunse Cât fără convingere. Eroina mea 
va avea fie un accent latino, fie unul englez. Şi un fiind 
sexy. Perfect pentru rolul unei polițiste sub acoperire, care 
se furişează peste tot. 

Jonas făcu o încercare eroică de a schimba subiectul: 

— Nu mi-ai spus cum a fost în Australia. Distractiv? 

— O, da, răspunse ea sarcastic. Dinamită! 

— După voce, nu pari prea fericită. 

— Nu vreau să intru în detalii acum, zise ea dându-şi 
seama că îi vine să plângă şi nu voia să pară slabă în faţa 
lui Jonas. Mai târziu. 

Porni motorul şi plecă. 

Femeia care şedea la bar avea un aer misterios cu 
ochelari i săi colorați, pălăria mare, părul lung, drept, cu 
un breton des care îi ascundea cea mai mare parte a feţei 
şi cu un costum negru, ajustat pe corp. In picioare avea cei 
mai fini ciorapi negri şi pantofii cu cele mai înalte tocuri. 

— Bună! i se adresă bărbatul, strecurându-se pe 
scaunul de lângă ea. 


— Bună! îi răspunse femeia. 

— Vii des aici? o întrebă. 

El era latino şi frumos, nu deosebit de înalt, cu păr 
negru cam lung, buze cărnoase şi ochi alunecoşi. 

— Câteodată, răspunse ea, sorbind din martini. 

— Cu ce te ocupi? 

— Sunt casnică. Şi tu? 

— Vânzător. 

Ea îşi puse ochelarii pe tejghea. 

— Ai ceva să-mi vinzi? 

— Vino sus, în camera mea, şi vom vedea dacă am 
ceva ce te interesează. 

— Sunt sigură, şopti. 

Bărbatul îi strecură în mână o cheie. 

— Camera şase-zero-trei, cinci minute. El părăsi 
barul. 

Fără grabă, femeia îşi termină paharul cu martini, 
plăti, se ridică şi ieşi. Mai multe perechi de ochi o urmăriră 
pe misterioasa creatură. 

Liftul o duse la etajul dorit. Respira profund de 
câteva ori, înainte să pornească spre camera 603. 

Strecură cheia în broască şi intră. 

Bărbatul era întins pe pat, îmbrăcat într-un slip 
negru. Natural, avea erecţie. Nici nu se aşteptase la 
altceva. 

— Asta este ceea ce vrei să-mi arăţi? întrebă ea cu 
îndrăzneală. 

— Încuie uşa, spuse el cu voce scăzută. Dezbracă-te, 
iubito. Dă-mi un spectacol. 

Femeia se răsuci şi încuie uşa. Apoi îşi scoase 
ochelarii de soare şi pălăria. Părul său lung îi acoperea în 
continuare cea mai mare parte a feţei. Oricine, dacă privea 
atent, putea spune că este o perucă. 

Bărbatul se holba la ea, ochii săi negri, alunecoşi 
erau aprinşi de plăcere. 

Incet, stând în picioare la capătul patului, femeia 
începu să se dezbrace. Mai întâi îşi descheie jacheta, 
nasture cu nasture, fără grabă. Dedesubt avea un sutien 


negru de dantelă, decoltat - genul pe care de obicei îl 
preferă fetele ce dau spectacole la Las Vegas. Sânii îi 
ieşeau din cupele sutienului. 

— Frumos, spuse bărbatul. 

Apoi, femeia trase fermoarul fustei şi o lăsă să cadă. 
Aproape dezbrăcată, cu excepţia portjartierului de la 
Frederick's din Hollywood, a ciorapilor negri şi a pantofilor 
cu tocuri înalte, arăta magnific. 

Bărbatul avea probleme mari datorită erecţiei, dar 
femeia tot nu se grăbea. Ingenunchease provocator pe pat, 
târându-se către el ca o panteră către pradă. 

— Ai un nume? întrebă bărbatul, cu vocea plină de 
dorinţă. 

— Numele nu contează, îi replică femeia. 

Bărbatul întinse mâna, trăgând-o peste el. Femeia îşi 
înălţă trupul, pielea ei caldă atingând-o pe a lui. Apoi îşi 
băgă mâinile în slipul lui şi, lent, începu să-l scoată. 

Era mai excitat decât îşi imaginase ea. Atât de tare, 
încât, când a pătruns-o, a simţit o combinaţie de plăcere şi 
durere. 

Femeia deschise gura pentru a respira, ducându-şi 
braţele deasupra capului şi gemând de pasiunea care o 
copleşea. 

Bărbatul îi acoperi gura cu mâna. 

— Linişte, ordonă el. Li trezeşti pe vecini. 

— Nu sunt acasă, îi aminti femeia, îndepărtându-i 
mâna. 

— O, ba da, iubito, spuse bărbatul, răsucind-o, astfel 
încât acum el era deasupra. Aceasta este casa. Hotărât, 
aceasta este casa şi e al naibii de bine să te întorci acasă. 

„Da, gândi Lola, fericită în braţele iubitului său, de 
care i-a fost atât de dor. Aşa este”. 

Cinci zile, atât a putut Line să stea la clinică. Apoi a 
plecat acasă cu un taxi. 

— Ce s-a întâmplat? întrebă Shelby, luată prin 
surprindere. 

— Absolut nimic, iubito, spuse el, luând-o în braţe şi 
sărutând-o. Am fost la toate şedinţele, mi-am făcut patul şi 


am îndeplinit toate porcăriile. Azi am vorbit cu unul dintre 
consilieri, care mi-a spus să mă car, că nu am ce căuta 
acolo. 

— Te-a trimis acasă? întrebă ea, neştiind dacă să îl 
creadă sau nu. 

— Mda, tipul a spus că nu am nicio problemă. 
Verifică. 

— Nu te verific, Line. 

— Nu verifici? Cum crezi, spuse el, sărutând-o din 
nou. Ţi-a fost dor de mine? 

— Da, recunoscu Shelby. Mi-a fost tare dor. 

— Şi mie, iubito. Şi mie. 

— Eşti sigur că... 

— Hai, o întrerupse el. Uite ce facem. Luăm toată 
băutura din bar, o încuiem într-o debara şi aruncăm cheia. 
Cum ţi se pare? 

— Da, Line, şopti ea ascultătoare. 

— Vrei să ştii de ce? 

— Da. 

— Pentru că eu nu beau. 

— Este o promisiune? 

— Pentru tine, frumoasa mea soţie, este o 
promisiune, spuse Line, îmbrăţişând-o din nou. 

Se simţea copleşită. Acesta era un nou Line. Evident, 
cele cinci zile cât a fost plecat i-au făcut bine. 

— Te iubesc, murmură ea, simțindu-se în siguranţă în 
braţele lui. 

— Ştiu că mă iubeşti, scumpo, şi eu te iubesc, spuse 
el, îndepărtându-i faţa spre a putea să o privească în ochi. 
lată înţelegerea. Te iubesc mai mult decât orice pe lume, 
aşa că, dacă e să aleg între tine şi băutură, ghici ce aleg? 

— Pe mine, sper, se alintă Shelby, zâmbind uşor. 

— Ai ghicit. 

După cinci minute, Line era la telefon, în birou, 
vorbind cu impresarul său despre viitorul film, costume, 
programării şi tot ce era legat de film. 

Shelby voia să-i povestească despre cariera ei, astfel 
că, îndată ce el a terminat, s-a instalat pe marginea 


biroului lui şi a început să vorbească: 

— Mi s-au oferit mai multe proiecte noi. Pe două le 
iau în serios. La unul încep filmările aproape imediat, iar la 
celălalt, peste şase luni. 

— Ce sunt? 

— Cel care începe imediat implică scene de nuditate. 

„Hristoase! Ea chiar crede că îi voi permite să apară 
din nou dezbrăcată într-un film? l-ar plăcea dacă eu aş 
apărea pe ecran cu fundul gol?” gândi Line. 

— Ai făcut-o o dată, este suficient. Vorbea calm, ca şi 
când nu era mare lucru. Ai încredere în mine în această 
privinţă, Shelby 

— De acord. Cu toate că este un scenariu excelent şi 
e vorba de o mulţime de bani. 

— Eu fac o mulţime de bani, spuse Line cu tărie - 
surprins că ea insista ceea ce înseamnă că tu nu eşti 
obligată să faci. Celălalt? 

— Un film gen James Bond. Singura problemă este că 
se filmează în diverse locuri şi n-aş vrea să fiu departe de 
tine. 

— Eu încep filmările peste o săptămână, astfel încât 
voi termina până atunci. Aş putea veni cu tine - să fiu 
admiratorul tău. Zâmbi. Ce zici? 

— Întotdeauna mi-am dorit să am admiratorul meu 
personal. 

— Iubito, spuse el, iată-mă! 

Mai târziu, când Shelby era ocupată în bucătărie să 
pregătească cina - ceva ce încă îi plăcea să facă, deşi 
aveau un personal numeros - el se duse sus, se încuie în 
cabinetul său, unde îşi ţinea îmbrăcămintea, umblă la 
ascunzătoare şi trase câteva prize rapide de cocaină. 

Pulberea magică îl făcea să se simtă puternic. Cine 
avea nevoie de băutură? El nu. Iisuse! Putea face tot ce 
voia. 

Lucrurile vor merge foarte bine, iar Shelby nu va şti 
niciodată. 

Sola simţea că, în sfârşit, totul mergea aşa cum voia 


ea, în ciuda necazurilor permanente cu familia sa. Elliott 
Finerman era evident un producător de primă mână: a 
angajat un regizor cu un palmares impresionant, 
câştigător de premii, care o va face să arate fabulos şi, cel 
mai bine dintre toate, a semnat contractul cu Line 
Blackwood. 

Avea o puternică bănuială că New York State fo' 
Mindeva. Pe punctul de a fi filmul ei de impact. 
Intotdeauna şi-a dorit să joace comedie - comedie 
inteligentă, nu una ieftină. New York State of Mind ar 
putea fi aşa ceva. 

Cel mai palpitant, Tony Álvarez era din nou în viaţa 
ei. Ei, nu chiar aşa: au avut câteva întâlniri secrete în care 
au interpretat roluri - unul dintre jocurile lor preferate. De 
fapt, ea nu a făcut publică ştirea că erau împreună din nou. 
Şi-a dat seama că nu era înţelept până când Matt nu 
devenea istorie, în plus, nu dorea să-şi atragă critica 
excesivă a celor din jurul ei, în special a lui Faye - care 
sigur o va certa amarnic. 

Tony păstra şi el secretul - se simţea bine cu relaţia 
aceasta. Lola îi telefona, îi spunea unde să se întâlnească, 
iar el o aştepta. Era un joc palpitant, unul în care ea 
trebuia să fie elegantă, purtând diverse peruci şi 
costumaţii. Indiferent cum se deghiza, întotdeauna reuşea 
să se facă de nerecunoscut pentru marele public. Asta 
adăuga savoare întâlnirilor. lar Tony era picant, ca 
întotdeauna. Fierbinte, şi excitat, şi sexy, şi brunet. Totul la 
el o incita. 

Lola îşi petrecuse dimineaţa prelucrându-l pe Otto 
Landstrom la telefon. 

— Ascultă, Otto, plec mâine la New York pentru a 
începe filmările. Şi îmi vreau Bentley-ul înapoi. De câte ori 
trebuie să-ţi spun? Când Matt a plecat, mi-a luat 
autoturismul. Sigur că l-ai văzut plecând cu el. De ce nu l- 
ai oprit? 

— Nu stăteam în prag pentru a-i urmări fiecare 
mişcare, i-o tăie sec, Otto. 

— Este autoturismul meu, zise ea cu aroganță, şi îl 


vreau înapoi. 

— L-ai cumpărat când eraţi căsătoriţi? 

— Da, Otto, cu banii mei. 

— Atunci, ar putea fi interpretat ca proprietate 
comună, în care caz el are dreptul să-l folosească. 

— Dar a semnat blestematul de contract, Otto, 
replică ea, pierzându-şi repede răbdarea. Adu-mi maşina 
înapoi. 

— Voi face tot ce pot. 

— Şi altceva, mi-a luat valizele. 

— Să nu devenim meschini! 

— Este noul meu set de valize Vuitton şi îl vreau 


înapoi. 

— Lola... 

— Tu ştii că a făcut-o numai ca să mă scoată din 
sărite. 

— Nu-l poţi învinui, aşa-i? 

— De partea cui eşti, Otto? 

— Mă voi ocupa de problemă. Succes cu filmul, 
dragă. 


Nu îi plăcea când Otto îi spunea „dragă”, suna atât 
de protector. Notă pentru sine: „Gândeşte-te să angajezi 
un nou avocat”. 

Era fericită că pleca. Selma trecuse pe la ea, rugând- 
o să se împace cu mama. 

— Nu, a spus ea, refuzând să cedeze. M-am săturat 
de felul în care familia crede că poate să mă calce în 
picioare. Le cumpăr casă, le dau bani. Nimic nu pare să 
însemne ceva. lar în privinţa lui Isabelle, ea este o 
bârfitoare nesuferită. 

— Te rog, Lucia, pledă Selma. Vorbeşte cu mama 
înainte de a pleca. Trăim într-o lume periculoasă, nu este 
bine să ţineţi supărare. 

— Îi voi telefona de la New York, cedă Lola în cele din 
urmă, nerăbdătoare să o vadă pe Selma plecată. 

Mai avea o ultimă întâlnire cu Tony înainte de 
plecare şi jumătate din distracţie consta în pregătire. 

Starleta care luptă să devină star şi puternicul 


regizor de film. Unul dintre numerele lor favorite. Lui Tony 
îi plăcea pentru că trebuia să-şi joace propriul rol. Ei îi 
plăcea, pentru că era o totală fantezie. 

Se duse la debara şi alese o perucă blondă gen 
Marilyn Monroe, şi un tricou strâmt ca o a doua piele. Mai 
adăugă o pereche de ochelari de soare uriaşi Jackie O., 
împrumută de la camerista sa un automobil vechi şi se 
deplasă la biroul lui Tony. 

Secretara lui era o vacă, cu aspect exotic, eurasiatic. 
Lola era sigură că Tony se culcase cu ea, dar el niciodată 
nu va admite asta. De nerecunoscut, Lola îi spuse 
recepţionerei că are programată o lectură cu domnul 
Alvarez, iar vaca o făcu să aştepte cinci minute, după care 
îl anunţă pe Tony şi îi permise să intre în biroul lui. 

Tony stătea cu picioarele pe birou, fumând o ţigară 
cu iarbă, îi vorbi de sus: 

— Ai primit replicile? 

— Da, domnule Álvarez, răspunse ea, servilă în mod 
adecvat. 

— Ştii să joci? 

— Trebuie? 

— S-ar putea să fie nevoie. 

— Ce altceva? 

— Poţi să sugi... 

— Pardon? 

— Ai auzit. Poţi să-mi sugi penisul? Se ridică şi trase 
fermoarul de la pantaloni. În genunchi, ordonă el. Să 
vedem cât de talentată eşti. 

Lola nu aşteptă să i se spună a doua oară. 

Este greu să găseşti prieteni adevăraţi, astfel că, 
atunci când Joñas i-a venit în ajutor, Cât a apreciat cu 
adevărat gestul său, mai ales că el îşi trăda patronul prin 
sfaturile pe care i le dădea. I-a recomandat doi avocaţi, iar 
ea s-a dus la amândoi, în cele din urmă alegându-l pe Leo 
Napoli, un homosexual chel, în vârstă de treizeci şi cinci de 
ani, ambițios şi cu mintea ca briciul. După ce s-a uitat pe 
contractele ei, Leo a clătinat din cap a uimire. 

— Cine te-a sfătuit să semnezi astea? o întrebă el. 


— Soţul meu. 

— Eşti căsătorită? 

— Mda, spuse ea, trecându-şi mâna prin părul scurt, 
blond. Ştiu, sunt tânără. Dar aceasta este o altă poveste. 

Lui Leo nu-i venea să creadă. 

— Aveai de-a face cu Merrill Zandack şi nu ai apelat 
la un sfat profesional! se miră el. Este o nebunie. 

După ce a studiat contractele i-a explicat că s-a 
angajat să renunţe la toate drepturile decurgând din Prins. 

— Nici măcar nu există o clauză care să îţi confere 
aprobarea scenariului final, o informă el. Dacă Merill 
Zandack hotărăşte să-ţi folosească doar numele şi titlul şi 
să aducă alţi scriitori, este liber să o facă. Şi are opţiune 
asupra viitorului tău scenariu. 

— Ce putem face? întrebă ea. 

— Nimic. Ai pierdut de data asta. Dar îţi promit un 
lucru - vom câştiga data viitoare. 

— Ce vrei să spui? insistă ea descurajată. Merrill mi-a 
promis că pot regiza. 

— Şi s-ar putea să-şi ţină promisiunea. Cine ştie? Vom 
aranja o întrevedere cu domnul Zandack pentru a-l informa 
că acum eşti reprezentată de un avocat. 

A doua zi, ea şi Leo se aflau în biroul lui Merrill. 
Pufăind din obişnuitul său trabuc, Merrill le prezentă 
situaţia. li anunţă că a angajat un producător de linie şi 
Prins va fi realizat rapid. De asemenea, i-a informat că este 
pe punctul de a semna contractul cu o actriţă celebră şi, 
dacă ea este de acord ca regia să fie realizată de Cât, 
atunci Cât va regiza. 

— Este în avantajul lui Cât dacă filmul acesta va fi o 
bombă 

— Ai pus-o să semneze pentru renunţarea la toate 
drepturi le ei, sublinie Leo. Nu este corect. 

Afirmația aceasta îl făcu pe Merrill să râdă sarcastic 
aproape înecându-se. 

— Corect? Lucrezi în branşă? 

— Suntem terminaţi, îi spuse Leo când rămaseră 
singuri. Să sperăm că indiferent cine este această actriţă 


despre care vorbeşte 

* el va fi de acord să regizezi tu. 

— Dacă tot vorbeşti despre terminat, se încumetă 
Cât, vreau să te întreb ceva: te ocupi de divorţuri? 

— Divorțul este una dintre specialităţile mele. 

— Adevărat? se bucură ea, prăbuşindu-se pe un 
scaun. Credeam că avocaţii din Los Angeles şi-au împărţit 
firmele pentru a putea să ceară dublu. 

— Nu, zise Leo cu un zâmbet rapid. Sunt specializat 
în contracte, negocieri şi divorţuri. 

— Grozav! Eşti genul meu de avocat. 

— Cine-i tipul cu care eşti căsătorită? Lucrează în 
branşa aceasta? 

— Intr-un fel. Este australian. 

— Sper că nu e Russell Crowe. 

Ea nu-şi putu stăpâni râsul. 

— Te asigur că nu este niciun Russell Crowe. Şi 
pentru că încă nu am pomenit de aceasta nimănui, nici lui 
Jonas, aş prefera să nu spui nimic. 

— Natural. 

— Mulţumesc. 

Leo luă un blocnotes cu file galbene şi pixul. 

— Unele detalii sunt necesare. Numele şi profesia lui. 

— Jump Jagger, interpret de rock'n'roll. 

— Vreo legătură cu... 

— Nu, îl întrerupse ea. Toată lumea mă întreabă. Aş fi 
dorit. 

— Ai semnat un contract prenupţial? 

— Desigur că nu. Aveam şaptesprezece ani când m- 
am căsătorit. 

— Are bani? 

— Nu vreau nimic de la el. 

— Dar dacă se întâmplă invers? 

— Jump nu mi-ar cere niciodată un ban. 

— Divorțul pune un accent nou asupra lucrurilor. 
Oamenii se schimbă. 

— Nu şi Jump. 

— De ce vrei să divorţezi? 


— Este un motiv banal. 

— Totuşi, trebuie să îmi spui. 

Aşa că îi spuse întreaga poveste tristă. 

Leo a ascultat cu atenţie şi, când ea a terminat, a 
asigurat-o că este capabil să se ocupe de toate. 

Cât părăsi biroul lui, simțindu-se mai liniştită. 

În seara aceea, ea şi Jonas s-au dus să cineze la 
Orso's, pe Third Street. 

— Ce se întâmplă? începu Jonas, îndată ce se aşezară 
la masă. De când te-ai întors, nu ai fost nesuferită ca de 
obicei. 

— "Ţi-a spus Leo ceva? întrebă ea, sorbind încet din 
vinul roşu. 

— Nu. Trebuia? 

— Este în ordine. Oftă. lată care este problema. 
Numai că te rog să nu râzi de mine. 

— Tu nu ai râs de mine când am căzut de pe schiuri, 
îi aminti el. 

— De fapt am râs, recunoscu ea. 

— Atâta timp cât nu m-ai fotografiat, este bine. 

— Înseamnă că nu vei râde de mine? 

— Nu, respect indiferent ce îmi povesteşti. 

— Ei bine, este un... este ca, ştii... 

— Hai, Cât, dă-i drumul. L-ai prins cu o altă fată? 

— De unde ştii? 

— Te-am avertizat să nu-l iei prin surprindere. 

— Este mai rău decât atât, spuse ea nefericită. M-am 
dus la hotel, în camera lui, şi el nu era acolo, aşa că m-am 
strecurat în pat, gata să fac figura cu săritul din pat 
dezbrăcată. În cele din urmă el a venit, era încântat să mă 
vadă şi... ei... nu trebuie să-ţi spun ce a urmat. 

— Te rog să nu-mi spui. 

— Tot ce pot să îţi spun este că a fost grozav, apoi el 
a adormit şi lucrul următor de care îmi amintesc este că o 
aiurită dezbrăcată s-a aruncat peste el. Jump a recunoscut 
că fusese cu ea mai devreme, mi-a spus că era beat şi că 
ea era o veche prietenă. 

— Iisuse, Cât, îmi pare rău! 


— Minunată poveste, aşa-i? Genul despre care citeşti. 

— Sau despre care scrii, interveni el. 

— Ştii, tatăl meu întotdeauna îmi spunea că toţi 
bărbaţii sunt ticăloşi, şi tot aşa spunea şi mama. Râse cu 
regret. Cam asta este tot ce m-au învăţat părinţii mei. 

— Ai vreo veste de la el de atunci? 

— Imi telefonează mereu. Nu îi răspund. 

— Poate ar trebui să vorbeşti cu el, să vezi ce are de 
spus. 

— Ce nu este în regulă cu tine? explodă ea. Nu mă 
asculţi? Măgarul m-a înşelat. 

— Îmi pare rău. 

— Sexul este actul cel mai intim între doi oameni, 
zise ea, mijind ochii verzi la gândul că Jump a înşelat-o cu 
altă femeie. Şi mizerabilul a dat-o în bară. 

— Cred că da. 

— Am nouăsprezece ani, Jonas. Nu sunt vreo 
gospodină oarecare, în vârstă de patruzeci de ani, cu şase 
copii, care aşteaptă ca omul ei să-i aducă acasă o bucată 
de pâine. Crede-mă, Jump este istorie. Divorţez. 

— Eşti sigură Je asta? 

— Da, sunt sigură, zise ea, sorbind din nou din vin. 
Ştii, aşteptam să vin la Los Angeles, doream să-l întâlneşti 
pe Jump. Şi intenţionam să te combin cu una dintre 
prietenele mele. 

— Deci crezi că trebuie să am o relaţie? 

— Nu te-am văzut niciodată cu cineva. Există cineva 
special? 

— Sunt prea ocupat. 

— Trebuie să ai vreun fel de viaţă sexuală, insistă ea, 
hotărâtă să afle. 

— Aşa, acum, că mi-ai dezvăluit totul, ar trebui ca şi 
eu să-ţi dezvălui totul - aşa merg lucrurile? 

— Nu, fii tu însuţi, cel obişnuit, tăcut. Nu ştiu de ce, 
dar îmi placi în felul acesta. 

— Îţi plac, oh? zise el, mulţumit. 

— Eşti prietenul meu, răspunse ea cu căldură. 

— Intotdeauna vom fi prieteni, dar să nu te manifeşti 


prea prietenos de faţă cu Merrill, altminteri mă jupoaie. 

— Niciodată. Bătrânul pervers nu s-ar putea descurca 
fără tine. 

— Crezi? 

— Ştiu. Depinde total de tine. 

— Cu adevărat? 

— Da, cu adevărat. 

— Să comandăm, spuse el, luând lista. Ţi-e foame? 

— Întotdeauna. 

— Cel puţin nu îţi pierzi apetitul. 

— Pentru mâncare. 

Shelby îl conducea pe Line la aeroport cu gândul că 
în curând va pleca şi ea la New York. Nu se putea duce cu 
el din cauza banchetului presei din Los Angeles, organizat 
pentru Extaz, şi al unui dejun de binefacere ce urma să 
aibă loc tot la Los Angeles, în cinstea ei, ca răsplată a 
muncii depuse pentru strângerea de fonduri destinate unor 
acţiuni pentru combaterea cancerului. 

— Îmi pare rău că nu vei fi aici pentru aceste acţiuni, 
spuse ea gânditoare, conducând spre La Cienega, întrucât 
nu voia să şofeze pe autostrăzi. 

— Şi mie îmi pare rău. Soţia mea este onorată, este 
un eveniment. Te-ai gândit vreodată că se va întâmpla 
astfel atunci când ai venit aici ca actriţă englezoaică 
luptând pentru afirmare? 

— Niciodată nu am luptat, Line, zise ea zâmbind. Am 
venit aici pentru a face un film, mi-a plăcut şi am rămas. 

— Apoi eu te-am văzut la petrecerea lui Marty şi asta 
a fost - tu şi cu mine eram destinaţi să fim împreună. 

— Destinaţi? întrebă ea, zâmbind în continuare. Sună 
foarte dramatic, venind din partea ta. 

— Şi adevărat. 

— Pete nu a fost prea fericit, remarcă ea, amintindu- 
şi ultima ei conversaţie cu prietenul de odinioară, pe care 
l-a părăsit pentru Line. 

— Cui îi pasă de Pete? zise Line tăios. Nu-mi 
imaginez niciodată ce făceai tu cu el. 

— Pete este un tip foarte drăguţ. A fost unul dintre 


primii oameni pe care i-am întâlnit la Los Angeles. 

— Tip drăguţ, pe naiba! 

— Line... 

— Eşti norocoasă că nu te-ai culcat cu el, pentru că 
atunci eu nu m-aş fi apropiat de tine. 

— Fermecător! făcu ea ironic, oprind la un stop. Tu şi 
dublul etalon mergeţi mână în mână. 

— Ăsta-i adevărul. 

— Tu te-ai culcat cu duzini de starlete, spuse ea 
acuzator, iar eu m-am ataşat de tine. 

— Din cauză că nu mi-ai putut rezista. Am jucat 
inteligent, aşa-i? Ştiam că nu va dura mult până să te 
îndrăgosteşti de mine. 

— Nu, îl corectă ea. Tu te-ai îndrăgostit de mine. 

— Mda, m-am îndrăgostit de sânii tăi frumoşi. 

— Nufiatâtdecrud! 

— Iisuse, Shelby, uneori vorbeşti ca mama ta. 

— Iar uneori, tu nu îmi aminteşti de tatăl meu, îl 
mustră ea. Tatăl meu este un gentleman, iar tu nu eşti. 

— Ei, acesta este noul Line. ți aminteşti? Fără 
băutură. 

— Să nu ne grăbim. Au trecut doar câteva zile. 

— Trebuie să ai încredere, iubito. 

— Am. Şi acum, o întrebarea importantă: eşti sigur că 
îţi va fi bine la New York fără mine? 

— Nu va fi uşor, o tachină el. 

— Vin şi eu peste o săptămână. 

— Îmi va fi dor de tine în fiecare minut din fiecare zi, 
promise el, aplecându-se şi frecându-şi nasul de gâtul ei. 
Ce crezi despre asta? 

— Cred că te iubesc, murmură ea, încercând să se 
concentreze asupra şofatului. A 

— Aşa şi trebuie, zise el, alintându-se. Îmi pregăteşti 
cina, mă duci la aeroport. Apropo: deşi avem o droaie de 
oameni care lucrează pentru noi, cum se face că ţii să faci 
tu totul? 

— Este englezoaica din mine. 

— Asta îmi place, zise el, venind mai aproape şi 


petrecându-şi braţul după umerii ei. Englezoaica din tine. 
Este ceea ce îmi place cu adevărat - să pătrund în 
interiorul tău. 

— Line! îl respinse ea cu greutate, aproape să intre 
în partea din spate a unui Cadillac. Incerc să şofez. 

Îl lăsă în zona particulară a aeroportului. 

— Nu intri? o întrebă. 

— Ştii că nu îmi plac despărţirile. 

— Te iubesc, îi spuse Line, sărutând-o pe gură. Te sun 
când ajung acolo. 

— Aşa să faci, domnule Blackwood. Zbor în 
siguranţă! 

Acasă o aştepta un mesaj urgent de la impresarul ei. 
Îi telefonă. 

— Da, Ed, ce este atât de important? 

— Ţi-ai dat acordul verbal faţă de Merrill Zandack? 

— Ce fel de acord verbal? 

— El spune că ai fost de acord să joci în Prins. 

— Desigur că nu. 

— Presupun că ai citit scenariul. 

— Da, mi l-a dat la Cannes. Mi-a plăcut foarte mult, 
dar nu cred că sunt potrivită pentru rol. 

— Te interesează? 

— Nu m-am gândit la asta. 

— Circulă zvonul că este ceva deosebit. Fata care l-a 
scris a regizat Copilul sălbatic. Vor să îl facă rapid, iar 
Zandack oferă o groază de bani. 

— Line spune că n-am nevoie de bani. 

— Şi asta din ce cauză? 

— Câştigă el o mulţime. 

— Mda, bine. Line are cariera lui, de care se 
îngrijeşte, iar tu trebuie să ai grijă de a ta. Dacă afacerea 
este corectă, înseamnă filmări de şase săptămâni la Los 
Angeles, începând peste zece zile. 

— Eu mai sunt aici doar pentru o săptămână, apoi mă 
duc la Line, la New York. 

— Eu cred că filmul ăsta este ceva ce trebuie să faci, 
Shelby. Zandack are fler. Anul trecut a avut trei filme 


nominalizate şi, dacă scenariul este atât de bun pe cât 
spune el... 

— Lasă-mă să-l citesc din nou. 

— Îl citesc şi eu şi discutăm mâine. Zandack are 
nevoie de un răspuns imediat. 

— Foarte bine, zise ea. Mă apuc îndată. 

În chipele de filmare o iubeau pe Lola. Învăţase 
repede că nu e bine să facă pe diva, astfel că întotdeauna 
se punea bine cu toate persoanele cu poziţie-cheie la 
filmare. 

În prima zi de filmare la New York, ea sosi într-un 
autoturism încărcat cu cutii de biscuiţi, ciocolată, tricouri 
inscripţionate cu New York State of Mind şi caschete de 
base-ball pentru echipa de filmare. De obicei, producătorii 
ofereau cadouri la terminarea filmărilor, dar Lola 
descoperise că era în avantajul ei dacă sosea cu cadouri în 
prima zi. 

Elliott Finerman era acolo pentru a o saluta. De când 
Elliott îl angajase pe Line Blackwood, Lola era excesiv de 
drăguță cu el. Despărţindu-se de el, se îndreptă către 
operatorul filmului, Dudley Wayne, un veteran recunoscut. 
Dudley era cel mai important om pentru ea. El era cel care 
o va face să arate trăsnet. 

— Scumpule, spuse ea, îmbrăţişându-l strâns, tot ce- 
ţi cer este să îmi acoperi ridurile. 

— Nu văd niciun rid, protestă Dudley, privind-o cu 
ochi de profesionist. 

— Vei vedea după ce stau în New York câteva zile, 
glumi 

Lola. 

— Ai o piele perfectă, dragă, o lăudă el, foarte sincer. 
Sunt sigur că aparatul se va îndrăgosti de tine. 

— Iar tu îl vei ajuta să mă iubească şi mai mult, aşa;i, 
Dudley? întrebă ea cu cea mai sexy voce. 

— Voi face tot posibilul, o asigură Dudley, fermecat. 

Urmărind-o, Elliott se minuna de abilităţile ei de a 
seduce. „Fata asta s-ar culca şi cu un şarpe dacă acesta ar 


putea face ceva pentru ea. Actriţele! Toate sunt la fel”. 

W egizorul, Fitch Conn, era un bărbat solid, blond, de 
vreo treizeci de ani. Regizase câteva filme de succes şi 
imediat a fost captivat de Lola. După vreo două întrevederi 
la Los Angeles, era deja îndrăgostit. Îl câştigase de partea 
ei. 

În prima zi s-a filmat afară pe o stradă, în partea de 
jos a oraşului, în Village. Line nu era acolo. Lolei i-a părut 
bine, pentru că avea timp să lege prietenii cu echipa. Lola 
oferi la toată lumea biscuiţi, tricouri şi caschete de base- 
ball cărate de Big Jay şi Jenny, asistenta sa, discutând şi 
glumind cu oricine întâlnea în cale. La sfârşitul zilei, îi 
cucerise pe toţi. 

A doua zi de dimineaţă, când apăru Line, ea era gata. 
Filmau un număr de scene pe stradă şi mulţimea 
entuziasmată trebuia ţinută la distanţă de mai mulţi 
poliţişti solizi din New York, deşi unii reuşeau să se 
strecoare şi cereau autografe de la ea. 

Lola îl primi pe Line cu o îmbrăţişare prietenească. 

— Sunt încântată că faci filmul acesta cu mine, 
susură ea, sugerând că era proiectul ei. Ne vom distra 
foarte mult. 

— Sună bine, spuse el, gândind ce sexy arăta Lola 
Sânchez în rochia roşie care se mula pe corp, accentuând 
fiecare curbă seducătoare. 

— Încântătoarea ta soţie este cu tine? întrebă Lola, 
privind în jur ca şi când se aştepta să o vadă pe Shelby. 

— Vine săptămâna viitoare, răspunse Line, accepţi lui 
o ceaşcă de cafea de la un asistent. 

— Atunci trebuie să luăm cina cu toţii, insistă Lola. 
Voi aranja totul. 

— Grozav, zise Line. Cu... Matt este bine? 

— Matt nu este aici, spuse ea, reuşind să arate un pic 
părăsită. 

— Când vine? 

— Pot să-ţi spun un secret? şopti ea, aplecându-se. 

— Bineînţeles, o asigură Line, inhalând parfumul ei 
ameţitor. 


— Încă nu este de notorietate publică. Dar, din 
nefericire, suntem în divorţ. 

— Tu şi Matt? întrebă Line surprins. Tipul pe care l- 
am întâlnit în sudul Franţei? 

Ea încuviinţă. 

— Dar acum câteva săptămâni păreaţi foarte 
apropiaţi. 

— După cum ştii bine, Line, zise ea, cu o voce tristă, 
totul este iluzie. 

— Iisuse! îmi pare rău să aud că v-aţi despărţit. 

— Chiar îţi pare? întrebă ea, aruncându-i o privire 
lungă, plină de înţelesuri, pe care el preferă să o ignore. 

În pauza de prânz, Lola mâncă afară, împreună cu 
coafeza şi machieza sa, cu Jenny şi Faye. Toate stăteau la 
una dintre mesele lungi fixate într-o parcare, laolaltă cu 
restul echipei. Lola ştia că era important să arate tuturor 
că era o fată din popor şi nu o prinţesă înţepată, ca atâtea 
vedete. 

Grupul său o înconjura, asigurându-se că niciun 
intrus nu ajungea în apropierea ei. Erau o forţă strâns 
unită şi toţi lucraseră la ultimele două filme ale ei. 

Line a preferat să mănânce în rulota sa, fapt care a 
supărat-o. Mai târziu l-a întrebat: 

— Eşti snob? Eu mănânc cu echipa. Unde ai fost? 

— Prefer să stau în rulota mea, unde pot să mă 
relaxez, să-mi studiez rolul, să dau telefoane, răspunse el 
cu un surâs uşor. Când vei fi în situaţia mea vei face la fel. 

În realitate, Line deja îşi stabilise furnizorul, dispus 
să vină la locul filmării oricând îl chema. Cocaina îi 
ajungea la timp şi el nu simţea nicio dorinţă să bea. Soluţia 
perfectă. 

— Păcat, zise Lola, lingându-şi buzele strălucitoare. 

Întotdeauna cred că este util ca vedetele care joacă 
împreună să se cunoască reciproc. 

— Corect, replică Line, perfect conştient că ea îi face 
avansuri. Nimic nou în această privinţă, majoritatea 
femeilor o făceau. Dar el nu era în situaţia de a răspunde. 
Recunoştea că Lola Sânchez era un teritoriu periculos, iar 


acum, când el renunţase la băutură şi ea divorța, prefera 
să stea la distanţă - deşi, trebuia să recunoască, Lola era o 
tipă trăsnet. Exact ce nu îi trebuia. El o avea pe Shelby şi 
nu va face nimic care să le pericliteze relaţia. 

— Ce ai zice dacă aş accepta un film la Los Angeles? 
întrebă Shelby la telefon. 

— Cum? aproape strigă Line. 

— Dacă nu vrei să-l fac, nu-l voi face. Totul s-a 
întâmplat foarte brusc. 

— Nu este filmul despre care am discutat - cel în 
care te dezbraci din nou? Pentru că dacă este... 

— Nu, Line, îl întrerupse ea. Ţi-am promis că nu-l voi 
face pe acela. 

— Atunci despre ce-i vorba? 

— Scenariul pe care mi l-a dat Merrill Zandack să-l 
citesc în sudul Franţei. Ed îmi recomandă să-l fac. Este un 
rol complet diferit de femeia din Extaz. 

— Mda? 

— Voi interpreta rolul unei polițiste sub acoperire. 

— Tu? 

— Da, eu. Sunt actriţă, nu-ţi aminteşti? 

— Hai, dragă, nu intenţionez să te opresc. De fapt, 
aici nu ai nimic de făcut, decât să te plimbi în timp ce eu 
lucrez, şi amândoi ştim cât de plictisitor poate fi. 

— Adevărat. Deşi am fi împreună noaptea. 

— Nu tocmai, zise el, înăbuşindu-şi un căscat. Avem 
de făcut o grămadă de filmări în timpul nopţii. 

— Filmul meu se face în şase săptămâni la Los 
Angeles. Până când termin, tu eşti acasă. 

— Dă-i drumul şi spune da. Parcă ai intrat deja în 
film. 

— Totuşi, îmi va fi dor de tine. 

— Şi mie. Dar impresarul meu va veni săptămâna 
aceasta, iar agentul de publicitate este deja aici. Aşa că 
sunt înconjurat de oameni. 

— Eşti sigur că vei fi în regulă? 

— Ei, dacă îţi faci griji în privinţa băuturii, nu beau. 

— Promiţi? întrebă ea, dornică să îl creadă. 


— Da, promit. Nu trebuie să fii aici pentru a mă 
proteja, Shelby. 

— Atunci, crezi că trebuie să accept? 

— Cine regizează? 

— Catharrison. 

— Te referi la copila aceea? 

— Nu este chiar aşa copilă, are aproape douăzeci de 
ani. 

— Iubito, este totuşi un copil! 

— Merrill mi-a spus că, dacă am îndoieli, pot alege ce 
regizor vreau. Dar ştii ce? Am văzut din nou Copilul 
sălbatic şi îmi place cum a lucrat fata. Are un stil personal 
neobişnuit. 

— Cine mai este în film? 

— Nick Logan. 

— Nuerău. 

— Voiam să fiu sigură că nu te superi pentru că nu 
vin acolo. Cu toate că voi veni la banchetul presei pentru 
Extaz. Merrill spune că pot folosi avionul. 

— Ia auzi-o pe mica mea soţie, vedetă de cinema: 
Merrill spune că pot folosi avionul lui - o imită Line 
amuzat. 

— Oamenii fac asta pentru tine tot timpul, îl mustră 
ea. De ce crezi că mă simt răsfăţată? 

— Te tachinam. Nu ştii de glumă? 

Shelby puse receptorul jos, mulţumită. Deja îşi 
dăduse acordul pentru filmul gen James Bond, care nu 
începea decât peste şase luni, iar Prins va fi un intermezzo 
interesant. 

Line avea dreptate: nimic nu era mai deprimant 
decât să te învârteşti pe acolo, în special când el se 
concentra asupra muncii sale; lui nu-i plăceau diversiunile. 
Practic, ar fi stat în New York fără să facă ceva. 

Îi telefonă lui Ed şi acceptă rolul. 

Era un impresar fericit. 

Se vorbea despre o programare accelerată a 
preproducţiei - totul era o adevărată nebunie. Atât de 
mare, încât Cât nu a avut timp să-şi aprofundeze 


problemele personale. Leo Napoli aranjase ca hârtiile 
pentru divorţ să-i fie trimise lui Jump în Australia. Se 
simţea uşurată: cu cât se termina mai repede căsnicia sa 
de doi ani, cu atât mai bine. 

Merrill a mers mai departe şi a semnat contractul cu 
Shelby Cheney şi Nick Logan pentru rolurile principale în 
Prins. Cât simţea totuşi că Shelby nu era potrivită pentru 
rol, dar Nick Logan era perfect pentru escrocul 
impertinent. Trecut puţin de treizeci de ani, Nick avea 
aerul unui băiat rău, şi în plus era un actor dinamic. Acum, 
lucra la un film despre un cow-boy din zilele noastre, în 
Arizona, şi urma să sosească de îndată ce filmul era gata. 

Cât ar fi dorit să aibă mai multe de spus în privinţa 
distribuirii celor două vedete, dar nu putea să se plângă. 
Cel puţin, spera să-şi regizeze filmul, întrucât se părea că 
nici Shelby, nici Nick nu au exprimat vreo obiecţie. 

Emoţiile ei creşteau. Se pregătea să-şi regizeze 
propriul film cu două vedete şi un buget adevărat! 

Merrill i-a adus o echipă formată din oameni de 
calitate - toţi mai lucraseră pentru el. Era perfect 
conştientă că Merrill se asigura ca ea să nu eşueze. Era 
iritant şi liniştitor în acelaşi timp. 

Producătorul Gary părea un tip grozav. Era energic, 
isteţ şi nu critica. O conducea la şedinţele de producţie, la 
întrunirile cu distribuţia şi o făcea să se simtă în siguranţă, 
chiar dacă ea ştia că Gary o privea ca pe o începătoare. 

Şi Jonas era acolo pentru a o ajuta, venind la 
apartamentul ei în fiecare seară după serviciu, disecând 
scenariul cu ea. Cât scotea idei de la el şi discutau 
programul de filmare, schiţând pe fişe fiecare scenă. 

Mental, avea un plan magistral pentru Prins. Dorea 
să aducă o doză de realism. Dorea ca filmul său să aibă o 
latură aspră, cu ceva de documentar în el. 

— Tuturor le place scenariul, o asigură Jonas. De 
obicei, Merrill aduce unul sau doi alţi scriitori. De data 
aceasta nu a menţionat că va face aşa ceva, ceea ce este 
chiar un compliment. 

După o şedinţă deosebit de creatoare cu Jonas, Cât i- 


a solicitat lui Merrill o întrevedere personală şi l-a informat 
că ar dori să-l numească pe Jonas producător asociat 
pentru Prins. 

La început, Merrill a râs de ea. Apoi, după multă 
insistenţă, şi-a dat seama că nu era o idee atât de rea. La 
urma urmei, el l-a învăţat pe Jonas tot ce ştie, aşa că de ce 
să nu-l pună la treabă? De asemenea, Merrill era destul de 
şiret pentru a-şi da seama că putea fi util să îl aibă pe 
Jonas permanent la faţa locului pentru a-i raporta totul. 

— Te rog să nu pomeneşti că eu te-am rugat să faci 
asta, insistă Cât. 

Merrill a fost de acord, bombănind totuşi că îşi 
pierde cel mai bun asistent pe care l-a avut vreodată. 

Jonas a primit vestea încântat. Imediat a întrebat-o 
pe Cât dacă are vreo legătură cu numirea. 

— Cine, eu? spuse ea cu nevinovăție, nereuşind însă 
să-l păcălească. 

— Ştiu că tu eşti. Să-ţi mulţumesc acum sau mai 
târziu? 

Ea stătea pe pardoseala apartamentului său, 
înconjurată de cartoane inscripţionate, note şi laptop. 

— Prezenţa ta acolo, de partea mea, este un 
mulţumesc suficient 

— Aşa va fi, îi răspunse Jonas. 

— Îmi fac griji în privinţa lui Shelby Cheney, zise Cât, 
bând dintr-o cutie de Seven Up. 

— De ce? 

— Pentru că este englezoaică şi prea frumoasă 
pentru a o interpreta pe poliţista mea. 

— Este şi o excelentă actriţă, sublinie Jonas. 

— Ştiu, dar... 

— Poate că ar trebui să te mai uiţi o dată la Extaz, 
sugeră el. Accentul ei american este bun. Voi aranja o 
vizionare. 

— Mă bucur că tu eşti atât de încrezător. Probabil că, 
oricum, ea mă va uri. 

— Ce te face să crezi aşa ceva? 

— Nu ştiu, spuse Cât nefericită. 


— Haide, îi zise Jonas, încercând să o înveselească. 
Unde este Cât cea înfiptă, eu-pot-face-orice, pe care o 
cunoaştem cu toţii? 

— Ampierdut-o. 

— Ad-o înapoi. 

— Poate că nu este disponibilă. Poate că este 
speriată. 

— Nu, Cât. 

Jonas nu se îndura să-i vorbească despre planul lui 
Merrill de substituire. Ar speria-o şi mai mult. 

Peste câteva seri stăteau din nou în apartamentul ei, 
lucrând la cartoanele cu inscripţii, în timp ce mâncau pizza 
şi beau vin. Cât a început să vorbească despre vremea 
când era dependentă de droguri. Habar nu avea de ce se 
hotărâse deodată să se confeseze. Pur şi simplu simţea că 
scapă de o povară, iar Jonas era un excelent ascultător. 

— Nu vreau să mai fac asta vreodată, spuse ea, 
cutremurându-se, dar mă obsedează gândul că a fi 
toxicoman este la fel cu a fi alcoolic şi pentru că un 
alcoolic este întotdeauna un alcoolic, presupun că eu 
întotdeauna voi fi o toxicomană. 

— Nu este acelaşi lucru, protestă Jonas, urmărind-o 
cu atenţie. La alcoolici, tentaţia există mereu. Dacă beau 
un pahar, ei ştiu că s-a terminat. 

— Crezi că este diferit cu drogurile? întrebă ea, 
gândindu-se că Jonas era naiv. Pariez că n-ai fumat nici 
măcar o ţigară de marijuana. 

— Vorbim despre tine, Cât, nu despre mine. 

— O, da, eu, zise ea cu jale. Fata care se bălăcea în 
heroină. Oftă. Ce stupidă! 

— Iţi lipseşte? 

— Fii serios! Privesc cu oroare înapoi. 

— Atunci, n-ai cum să faci din nou aşa ceva. Eşti prea 
deşteaptă. 

— Jump m-a salvat, ştii, recunoscu ea. Fără ajutorul 
lui... 

— Trebuie să încetezi să gândeşti astfel, spuse Jonas, 
plictisit că ea încă îl considera un fel de salvator pe soţul 


care o înşelase. Acum eşti o scriitoare mare, şi regizoare, 
fapt care te motivează să fii demnă. 

— Mulţumesc. Trebuie să-ţi spun, Jonas, ai această 
calitate de a mă calma. Eşti precum fratele mai mare pe 
care nu l-am avut niciodată. 

— Mă bucur că îţi sunt de folos. 

Devenise mult prea ataşat de această fată nebună, 
talentată, şi întrucât ea nu-l considera altceva decât fratele 
mai mare, era timpul să se distanţeze. Cu toate că era 
aproape imposibil acum, când el lucra oficial la film. Era 
recunoscător pentru ocazia de a arăta ce putea să facă, era 
ceva spre care tindea, şi dacă totul mergea bine, putea să 
spere la mai bine. 

Simţea nevoia să scurteze colaborarea lor, astfel că, 
înainte de a începe filmările, o invită pe Cât la restaurant 
pentru cină. 

— Nu, nu, nu, zise ea cuprinsă de panică. Am de 
lucru toată noaptea. Sunt cam capricioasă. Nu se poate 
discuta cu mine în următoarele şase săptămâni, şi după 
aceea mă încui în camera de montaj. 

— Tocmai de aceea ar trebui să ieşim, insistă cu 
fermitate Jonas. Te duc atunci când pot. 

— Nu vrei să înţelegi? se văicări ea. Este imposibil să 
ies undeva. 

— Păcat! 

Cât îl privi cu atenţie, apoi îl întrebă. 

— De când ai devenit tu atât de puternic? 

— De când tu ai devenit prima donna, îi răspunse el. 

O duse la LOrangerie, un restaurant francez la modă, 
pe La Cienega, şi cu toate că restaurantul era foarte 
elegant, ei nu se simțeau în elementul lor printre toţi 
oamenii bogaţi, bine îmbrăcaţi. 

— Doamne! bombăni Cât când se aşezară. Se uitau 
chelnerii la mine de parcă picasem de pe Marte. 

— Puteai să-ţi pui o rochie, îi sugeră Jonas, deşi el se 
obişnuise cu uniforma ei: blugi cu talie joasă, cizme de 
combatant şi un corsaj decoltat. Dar indiferent ce purta, 
Cât avea un aspect frapant. Putea să-şi pună un sac vechi 


şi să fie desculţă, tot era cea mai frumoasă femeie din 
încăpere. 

— Uf! Rochiile nu sunt pentru mine, mulţumesc, zise 
ea. 

— De ce? Aş veni la cumpărături cu tine. 

— Nicio şansă, se încăpăţână ea, încruntându-se. 
Urăsc să fac cumpărături. O totală pierdere de timp. Şi 
apoi, tu faci destul pentru mine. 

Inainte ca Jonas să poată răspunde, apăru un chelner 
la masa lor şi le oferi meniul. 

— Putem s-o ştergem? întrebă Cât, după primul fel, 
compus din ouă amestecate cu caviar. Aş prefera un 
Fatburger, tu nu? 

— Doar dacă îl cumperi tu, glumi Jonas, făcându-i 
semn chelnerului pentru nota de plată. 

j — Hmmm... intră Cât în joc. Cred că îmi pot permite. 
Il voi adăuga la buget - Merrill nu va remarca niciodată. 

— Ştii, Cât, îi spuse el zâmbind, când voi începe să-mi 
produc propriile filme, te angajez să le scrii şi să le 
regizezi. 

— Mai bine te-ai grăbi, până nu-mi creşte cota. 

— 'Ţi-am adus maşina înapoi, o informă Otto pe Lola, 
vorbindu-i de la telefonul din maşină, din Los Angeles. 

— Ai adus-o? se bucură Lola. Dar valizele? 

— Nu aştepta minuni, zise Otto, virând spre 
autostrada Pacific Coast. N-a fost uşor. Cum merge filmul? 

— Filmăm scene de stradă. Este ger. 

— Aici vremea e frumoasă. Sunt în drum spre Malibu 
pentru a mă întâlni cu un client. 

— Incetează, Otto, bombăni ea. Ştii că îmi este dor de 
Los Angeles. 

— Ei bine, vei avea un Bentley nou când te vei 
înapoia. L-am dus la revizie. 

— Mulţumesc, spuse ea, sigură că Otto a adăugat o 
altă sumă mare la factura lunară. Nu era uşor pentru o 
femeie singură să-şi administreze banii. Avea nevoie de un 
bărbat care să-l verifice pe avocat. 

Filma în New York de aproape o săptămână şi abia îl 


zărise pe Line. Cele mai multe scene împreună erau 
interioare, deşi foarte curând vor începe filmările pe o 
scenă adevărată, la TriBeCa, şi atunci putea să înceapă 
ofensiva asupra lui. 

Ziarele din New York scriau despre ea. Oriunde se 
ducea, era asaltată de paparazzi, aşteptând să vadă cu cine 
era şi ce făcea. Ziarele de scandal publicau articole despre 
absenţa lui Matt. Faye răspundea la toate întrebările lor cu 
o declaraţie concisă care anunţa că totul este bine în 
privinţa căsniciei Lolei Sánchez; soţul ei, Matt, avea 
afaceri în California şi în curând va veni şi el la New York. 

Atunci a telefonat Tony. 

— Sosesc, anunţă el. Trebuie să verific scena clubului 
pentru viitorul meu film. 

— Dar, Tony... începu ea, nefiind tocmai sigură că 
este pregătită să facă publică relaţia lor. 

— Vrei să fii cu mine sau nu? o întrebă el scurt. Ţii 
minte, fără ascunzişuri, iubito. Suntem la vedere sau 
nimic. Corect? 

— Corect, Tony. 

— Trebuie să uiţi jocurile noastre, Lola. De data 
aceasta vreau adevărul. 

Tony era genul eu-vreau. Era unul dintre lucrurile pe 
care Lola le considera atât de sexy la el. 

— Când vei fi aici? îl întrebă ea cu respiraţia tăiată. 

— Vineri noaptea. Vom întoarce pe dos oraşul acesta. 

— N-aş rata aşa ceva! zise ea, deja gândindu-se cu ce 
să se îmbrace. Trebuia să fie ceva senzaţional - Tony avea 
mult stil, dar era şi artificial. O combinaţie mortală. 

— Îţi telefonez. 

— Da, Tony. 

Ah... ei doi împreună din nou; putea doar să îşi 
imagineze ce furori vor provoca. Raiul paparazzilor! 

Se hotări să nu îi spună lui Faye. De ce să-şi facă 
singură necazuri? Faye va putea să citească despre asta pe 
prima pagină, ca toţi ceilalţi. 

Lola Sánchez şi Tony Álvarez. Cel mai fierbinte cuplu 
din America. 


Mama Sânchez va avea un acces de furie. 

Păcat. După cum spune un spectacol TV, nu are decât 
o viaţă de trăit. Şi Lola o va trăi din plin. 

Pete? Ce surpriză! 

— Shelby! Ce mai faci? 

Au dat nas în nas în Culver City, unde Shelby urma să 
înceapă filmările la filmul lui Cât. Se îndrepta spre 
autoturismul său, după ce terminase a doua serie a 
probelor de costume. 

— Îmi pare atât de bine să te văd! exclamă ea, 
zâmbind cu căldură prietenului său de odinioară - bărbatul 
pe care l-a părăsit pentru a se căsători cu Line. Ce faci 
aici? 

— Coordonator al cascadorilor la Prins, răspunse 
Pete, mişcându-se stingherit. 

— Vrei să spui că lucrăm la acelaşi film? 

— Aşa se pare. 

Shelby remarcă răceala lui Pete faţă de ea. Nici nu 
era de mirare: nu îşi vorbiseră de când se căsătorise cu 
Line. Cu o zi sau două înaintea ceremoniei, ea i-a telefonat 
şi i-a spus că era pe punctul de a face pasul. El s-a supărat. 
„Cum poţi face aşa ceva? 

Noi formam un cuplu. Tu ştii că voiam să mă 
căsătoresc cu tine”. 

„S-a... întâmplat, pur şi simplu”, i-a explicat ea, ştiind 
cât de stângaci sună. 

„Line este un om de nimic, a răbufnit el. L-am 
prevenit să stea departe de tine. Dar, nu, cum putea Line 
să se abţină? Aşa-i? Nu Line al nostru!” 

Conversaţia aceasta avusese loc cu patru ani în 
urmă. De atunci, nu îl văzuse şi nu vorbise cu Pete. Acum, 
iată-l stând în faţa ei, un bărbat aspru, cu ochi albaştri, 
pătrunzători, şi maxilare puternice, îmbrăcat în blugi uzaţi, 
cizme de cow-boy şi o cămaşă dindenim. 

— Mă bucur că te văd, Pete, zise ea cu sinceritate. 

— Unde este Line? întrebă el. Vocea lui era aspră. 

— La filmări, în New York. 


— Bănuiesc că voi doi veţi trăi fericiţi până la adânci 
bătrâneţi. 

— Aşa sper. 

— Aşa sper?! repetă el. Nu sună prea promiţător. 

— Uite, zise Shelby cu stângăcie. Cred că îţi datorez 
o explicaţie. 

— Timpul trece, spuse el, ridicând din umeri, ca şi 
când nu i-ar păsa. Am uitat. Noi începuserăm ceva, iar tu 
ai plecat, asta-i tot. 

— Putem să luăm prânzul împreună? întrebă ea dintr- 
un impuls. De dragul vremurilor de odinioară? 

— Ți-ar permite Line să prânzeşti cu mine? 

— Nu am nevoie de permisiunea lui, răspunse Shelby 
semeaţă, netezindu-şi părul spre spate. 

— Este bine de ştiut, glumi el, îmblânzindu-se uşor. 

— Întrucât vom lucra împreună, cred că este o idee 
excelentă, ce zici? 

— Dacă spui tu... acceptă Pete, arborând un zâmbet 
trist. Tu întotdeauna m-ai făcut să fiu de acord. 

Ea surâse. 

— Ce zici de Jerry's Deli? propuse el. Sau îţi este 
peste mână acum, că locuieşti în Beverly Hills? 

— Mâine la ora unu? întrebă Shelby, ignorând aluzia 
transparentă. 

— Voi fi acolo. 

În drum spre biroul lui Merrill, ea hotărî că cel mai 
bine era să nu-i pomenească lui Line despre prânzul cu 
vechiul ei prieten: n-ar înţelege - iar ea simţea că îi 
datorează lui Pete mai mult decât o explicaţie. Şi apoi, Line 
era atât de ocupat cu New York State of Mind, încât abia 
aveau timp să vorbească. 

În ultimele câteva zile, avusese două întrevederi cu 
Cât Harrison. Îi plăcea foarte mult fata: era tânără, dar era 
şi inteligentă, şi părea că ştie exact cum voia să facă 
lucrurile. Au discutat pe larg rolul poliţistei sub acoperire, 
amândouă venind cu idei despre personaj. Din fericire, 
ideile lor păreau să concorde. 

Merrill o salută cu efuziune. De îndată ce a semnat 


contractul pentru film, el i-a trimis trei duzini de trandafiri 
roşii, o cutie cu Cristal şi o jumătate de kilogram de caviar. 
Evident, era încântat să-i ureze bun sosit în echipă. g 

— Hotărât, Cât şi cu mine putem lucra împreună. Imi 
place foarte mult, începu Shelby, aşezându-se pe canapea. 

— O veste care mă bucură, zise Merrill, privind-o cu 
atenție pe actrița englezoaică. Era o frumusețe atât de 
clasică, cu pielea ei perfectă, cu ochii mari, căprui şi părul 
negru des. Datorită talentului său actoricesc, putea cu 
siguranţă să dea viaţă pe ecran poliţistei tăioase a lui Cât. 

Se gândea să-şi tragă fermoarul pentru a-i da fiori. 
Dar apoi renunţă. De ce să rişte un alt refuz? 

Şi apoi, fără vreo două pastile de Viagra, nu mai 
reuşea nimic. 

Merrill Zandack îşi dădea seama, în cele din urmă, că 
trebuia să renunţe la ritualul de trecere pentru actrițele cu 
care lucra, acela de a-l servi. Vor fi excepţii, desigur, dar 
Shelby Cheney nu era una dintre acestea. 

— Eşti drăguță, remarcă Nick Logan. 

— Pardon? Cât părea să nu fi înţeles vorbele lui. 

— Nu mă aşteptam să fii drăguță, zise Nick. 

— lar eu nu mă aşteptam la complimente de doi bani, 
îl puse ea la punct. 

Nick Logan râse. Avea treizeci şi unu de ani, era slab, 
avea un păr negru rebel, o barbă creaţă, ochi somnoroşi şi 
gene mai lungi decât ale unei fete. 

— N-am intenţionat să te insult, zise el, curăţindu-şi 
dinţii cu o scobitoare prăpădită. 

— Nu am luat-o ca pe o insultă, răspunse ea. Doar ca 
pe o prostie. 

— N-am mai lucrat până acum cu o fată regizor, se 
aventură el. 

— Vrei să spui femeie, îl corectă ea. 

— Eşti fată, zise el insolent. Cunosc o fată imediat ce 
o văd. 

— Cât timp trebuie să ascult tâmpeniile acestea? 
izbucni Cât. 

— Şi ai şi gură. Am băgat de seamă. 


— Ştii ce, Nick, spuse ea, hotărâtă să i-o reteze, să 
stabilim un lucru. Acesta este filmul meu. Eu l-am scris, eu 
îl regizez, tu joci în el. Ştiu că de câţiva ani ai succes, iar 
eu nu am avut până acum, dar întrucât acesta este 
proiectul meu, putem să păstrăm puţin respect? 

— Bună de gură - chiar mai bună decât am crezut. 

Nick Logan, evident, era un obraznic, care din 
fericire va da foarte bine în rolul escrocului din filmul său. 

Jonas l-a detestat cum l-a văzut. 

— Este unul dintre acei actori playboy, tipul care 
bântuie barurile cu grupul lui în fiecare seară, agăţând fete 
şi îmbătându-se. 

— Dacă nu face pe playboy-ul când joacă în faţa 
aparatului de filmat, replică ea, atunci am terminat cu el. 

— Intenţionează să flirteze cu tine, îi explică Jonas 
iritat. Crede că astfel te va determina să faci lucrurile aşa 
cum vrea el. 

— Bărbaţii întotdeauna flirtează cu mine, răspunse 
Cât, obraznic. Cred că diamantul din buricul meu îi 
predispune. 

— Foarte nostim, zise Jonas, fără să se amuze şi 
speriat de sentimentele sale pentru această fată. 

— Ca şi când aş avea timp de flirtat, îi replică ea. Şi 
apoi uiţi că mă aflu în plin divorţ? Cine are nevoie de un 
flirt? 

— Mda, corect, recunoscu Jonas fără convingere. L-a 
prins pe bărbatul ei cu o altă fată. Era omenesc ca ea să 
vrea să se întoarcă la el. Şi cum ar fi să se culce cu un star 
de cinema obraznic, bun de gură? 

— Aşa că, ai tu grijă să nu flirtez. Vrei, te rog? 
adăugă ea, deşi trebuia să recunoască faptul că îl găsea pe 
Nick Logan foarte atrăgător, în genul băiat rău. 

— Ce sunt eu? Paznicul tău? izbucni Jonas. 

— Nu de aceea te-a numit Merrill pentru film, să mă 
supraveghezi? glumi Cât, întrebându-se cu ce l-a supărat. 

— Nu, zise Jonas. Amândoi ştim motivul pentru care 
Merrill m-a numit: pentru că tu i-ai cerut. 

— Este ceea ce crezi tu. 


— Este ceea ce ştiu. 

Pe măsură ce se apropia momentul filmărilor, Cât se 
simţea mai puţin încordată. Faptul că o nimerise bine cu 
Shelby Cheney o ajuta considerabil. Actriţa era total cu 
picioarele pe pământ şi, mai ales, era drăguță. Chiar mai 
mult, părea să ştie instinctiv ce aştepta Cât de la ea. In 
plus, aşa cum subliniase Jonas, accentul ei american era 
impecabil. 

— Le supăr în continuare pe actrițele americane, s-a 
confesat Shelby. Toate consideră că ele ar trebui să joace 
rolurile mele, dar când cineva ca Renée Zeliweger 
interpretează rolul Bridget Jones - o eroină engleză clasică 
- eu de ce n-aş juca roluri americane? Nu-i aşa? 

Cât a dat din cap aprobator. Acum se întreba cum se 
vor acomoda Shelby şi Nick. Erau atât de diferiţi, şi totuşi 
instinctul îi spunea că ei se vor potrivi grozav. 

Ce bine ar fi! Pentru că filmul va începe în curând. 
Cât era gata, în sfârşit. 

Tony Alvarez a şocat New York-ul ca o tornadă 
sălbatică. Era frumos, ostentativ, plin de entuziasm - un 
stimulent al plăcerilor oriunde se ducea. A închiriat cel mai 
mare apartament de pe terasa hotelului Four Seasons din 
New York şi i-a telefonat Lolei imediat. 

— Diseară, ora zece, i-a spus, pierzându-şi vremea 
prin apartament cu manichiura şi pedichiura. Vin să te iau. 

— De-abia aştept, i-a răspuns ea, tremurând de 
nerăbdare. Deja îşi alesese rochia pe care o va purta - o 
creaţie Versace care lăsa puţin frâu liber imaginaţiei. Pe 
deasupra intenţiona să arunce un mantou de nurcă albă pe 
care îl cumpărase în mare grabă de la Bergdorf's. 

Faye se întorsese la Los Angeles pentru weekend. Va 
avea un şoc când va vedea ziarele de luni. 

S-a întâmplat că Tony a sosit la New York în ziua în 
care Lola trebuia să filmeze prima ei scenă în dormitor cu 
Line. Fitch se învârtea pe la locul filmării, foarte preocupat 
ca totul să meargă bine. Lola l-a asigurat că nu va fi 
dezamăgit. 

— Sunt o veterană a scenelor de dragoste, l-a 


informat ea pe regizorul intrat în panică. Lasă totul în grija 
mea. 

Mai târziu, în ziua aceea, Line a intrat în scenă 
purtând un halat de baie alb din prosop. Era înconjurat de 
anturajul său. 

Lola stătea comod în scaunul ei, îmbrăcată şi ea într- 
un halat de baie. Pe dedesubt purta un fel de sutien format 
din două aplice de culoarea pielii, care îi acoperea doar 
sfârcurile. Nu ezita să apară aproape dezbrăcată pe ecran 
- cuvântul-cheie era „aproape”. Niciodată să nu-i laşi să 
vadă totul. De ce să dispară misterul? 

— Ce ai pe dedesubt, Line? întrebă ea tachinându-l. 

— O erectie şi un zâmbet, glumi el, deloc intimidat de 
actriţa sexy. 

Era în formă bună datorită celor cinci sute de flotări 
pe zi, o oră la aparate, plus ridicarea greutăților. Pentru un 
bărbat de vârsta lui arăta grozav de bine. Nu că ar fi fost 
bătrân, dar acum, la Hollywood, trebuia să ai douăzeci şi 
doi de ani. 

— Dar tu ce ai sub halat? întrebă Line. 

„Mizerabil! gândi ea. Dacă ar avea cât de cât 
memorie, ar şti exact ce este sub halatul meu”. 

— N-ai vrea să afli? întrebă Lola, cu un zâmbet sexy. 

„Poate. Dacă nu eram căsătorit”, gândi el. 

Când a sosit momentul repetiţiei, Fitch a sugerat să- 
şi păstreze pe ei halatele. 

— De ce? a întrebat Lola. Dacă vrem să facem scena 
bine, să o facem cum trebuie. Se ridică, lăsă halatul în 
grija femeii de la garderobă, care îi dădu în schimb un 
prosop alb, pufos. Foarte lent şi senzual îşi înfăşură 
prosopul în jurul trupului aproape gol. 

Un murmur se făcu auzit dinspre echipă. 

— Sfinte! nu se putu stăpâni unul din tehnicieni. Ce 
femeie! 

Scena avea loc într-un dormitor. Lola apărea din baie, 
având pe ea doar un prosop. 

Fitch se plasase în spatele aparatului de filmat, dând 
instrucţiuni: 


— Line, intră în cadru, apuc-o pe Lola şi în timp ce 
amândoi vă prăbuşiţi pe pat, îi iei prosopul şi acoperi 
corpul. 

— Foarte bine, zise Line. 

— Păstrează-ţi halatul pe tine până când o duci la 
pat, apoi ea îl scorm de pe tine. 

— Nu, nu! zise Lola încinsă. Ea îl smulge de pe el. 
Femeia aceasta este nerăbdătoare. 

— Dar nu aşa scrie în scenariu, spuse Fitch. 

— Vorbe, îşi arătă Lola disprețul. Eu cunosc acest 
personaj. Femeia aceasta este pasională - ca mine. Şi 
pentru că este prima oară când sunt împreună, abia 
aşteaptă să-i simtă fierbinţeala pielii pe trupul ei. 

— Vom încerca aşa cum spui tu, Lola, acceptă Fitch, 
doar nu era să contrazică o actriţă înfocată care se părea 
că ştie exact ce face. Îţi convine, Line? 

— Sigur. 

În clipa în care a început scena, Lola era grămadă pe 
el. În timp ce Line a început să tragă prosopul de pe ea, l-a 
cuprins şi au început să se sărute. 

Line a simţit imediat începutul unei erecţii. Femeia 
aceasta ştia să sărute, în plus îşi presa corpul de al lui, iar 
el nu-şi mai văzuse soţia de peste o săptămână. 

După câteva clipe, înţelese că era mai bine să o lase 
mai domol. 

— Cineva să anunţe „stop”, strigă el. 

— Este doar o repetiţie, spuse Fitch. Care este 
problema? 

— Colonelul salută - dacă pricepi ce vreau să spun. 

Întreaga echipă izbucni în râs. 

Lola zâmbi - un zâmbet uşor, seducător. 

— Iartă-mă, Line. Am făcut ceva? întrebă ea cu 
modestie afectată. 

— Nu-i nimic, spuse el, incapabil să îşi ia ochii de la 
trupul ei spectaculos. 

— Să nu te simţi stânjenit, se întâmplă cu majoritatea 
partenerilor mei, şopti Lola inocent. 

— Sunt sigur că da. „Hristoase! Dacă Shelby ar şti, ar 


fi cea mai nefericită”. îl luă deoparte pe Fitch şi-i şopti: 
Aceasta ar putea fi o problemă în continuare. 

— Problema ta este şi problema mea, recunoscu 
Fitch amuzat. Ar trebui să luăm o scurtă pauză. 

— Vrei să spui... 

— Mada, îţi spun ca de la bărbat la bărbat. Du-te şi 
rezolvă problema. 

Lola a avut cea mai bună după-amiază. Nu numai că 
lui Line i se aprinseseră călcâiele după ea, dar şi ceilalţi 
actori probabil îşi imaginau tot felul de lucruri cu ea. Lola 
era într-o dispoziţie excelentă pentru a se întâlni cu Tony 
în seara aceasta. Strălucitoare şi pregătită. 

Când a sosit la hotel, Tony a trimis un băiat să îi 
telefoneze Lolei că o aşteaptă în limuzina lui. Lola era 
emoţionată. Tony se înconjura de bodyguarzi şi de 
numeroşi prieteni, creând agitaţie oriunde se ducea. În 
seara aceasta nu va fi altfel. 

Mai aruncă o privire critică în oglindă. Nu avea mare 
lucru de făcut pentru că, fără falsă modestie, ştia că arată 
uluitor. Părul ei castaniu era ridicat într-o cascadă de bucle 
sexy, rochia Versace era fantastică, pantofii cu toc cui 
Jimmy Choo îi subliniau picioarele lungi, iar mantoul de 
nurcă albă, brăţara şi cerceii cu diamante sclipitoare pe 
care i le trimisese Cartier în acea după-amiază adăugau o 
strălucire deosebită. Totul era bine. 

Pentru prima oară, de când erau din nou împreună, îl 
vedea pe Tony fără a recurge la jocurile lor preferate. 
Acum era ea însăşi. 

Deja excitată, luă liftul pentru a cobori, cu Big Jay în 
imediata apropiere. El o escortă prin hol şi afară pe alee, 
unde o aştepta o limuzină albă, strălucitoare. Tony avea o 
slăbiciune pentru limuzinele albe, cu cât mai mari, cu atât 
mai bine. 

Un stol de fotografi o aştepta. Circula un zvon că 
Tony Álvarez ar putea fi în automobil. 

— Cu cine eşti, Lola? strigă unul dintre fotografi. 
Cine este în limuzină? Este Tony? 

Ea zâmbi către camere şi poză pentru câteva 


secunde. 

— Aţi vrea să ştiţi? întrebă ea tachinându-i. 

Apoi Big Jay o ajutată să intre în limuzină şi închise 
portiera, lăsând fotografii cu gura căscată. 

Tony se sprijinea de spătarul banchetei tapiţate cu 
piele şi fuma. Purta un costum bej pal, Armâni, o cămaşă 
de mătase neagră, o mulţime de zorzoane, inclusiv o ţintă 
din diamant înfiptă în lobul urechii. Dinţii săi erau mai albi 
decât albul, părul negru, ondulat îi cădea peste guler. Lola 
simţea că leşină numai privindu-l. 

— În sfârşit, am reuşit să o văd pe frumoasa Lola 
Sânchez, spuse el tărăgănat, aruncându-i un surâs sexy. 
Adevărata Lola Sânchez. 

— Am auzit că te-ai întâlnit cu mai multe prietene ale 
mele, replică ea, zâmbind, de asemenea. 

— Sunt nimic pe lângă tine. 

— lată-mă! toarse ea. 

— Trebuie să spun că mi-a fost dor de tine, scumpo, 
declară Tony, întinzând mâna spre a o trage mai aproape. 
El mirosea puternic a mosc. 

— Ai grijă, îi spuse ea. N-aş vrea să te murdăresc cu 
ruj. 

El scoase din buzunar o batistă de mătase albă cu 
monogramă şi i-o dădu. 

— Şterge-te. Ştii ce vreau. 

— Aici nu suntem tocmai singuri, zise Lola, arătând 
spre şofer şi spre bodyguardul lui Tony, specialist în arte 
marţiale, stând lângă şofer. 

Tony apăsă pe un buton, iar geamul negru 
despărțitor alunecă, separându-i de ceilalţi. 

— Vino, scumpo, şi fă-o doar pentru mine, o linguşi 
el, lăsându-se şi mai mult pe spate şi trăgându-şi 
fermoarul. 

Ea îi făcu serviciul. Ce putea fi mai bun pentru a 
începe o seară memorabilă? 

Shelby şofa spre Canyon pentru a se întâlni cu Pete 
pentru prânz. Nu era adepta folosirii bodyguarzilor şi a 


altor însoțitori. Şi întrucât niciodată nu a avut de-a face cu 
ameninţări serioase din partea fanilor deranjaţi mintal, se 
simţea confortabil conducând maşina şi mergând de una 
singură. 

Nu era mare lucru, chiar dacă lui Line nu-i plăcea 
când ea se ducea la curăţătorie sau la piaţă. 

— Avem oameni care să facă aceste treburi, spunea 
el. 

— Nu, Line, nu înţelegi, îi explica Shelby. Pentru 
mine e important să mă simt normală. 

— Iubito, insista el, tu nu eşti normală, eşti o vedetă, 
iar vedetele au oameni care fac totul pentru ele. Este în 
ordine? 

Ea nu voia să fie ca actrițele acelea înconjurate de 
asistenţi, agenţi de publicitate şi stilişti, cu toţii râzând la 
glumele lor şi spunându-le cât de minunate sunt. În afară 
de asta, Shelby nici nu s-a considerat vedetă până când nu 
a văzut Extaz. Şi chiar, acum, termenul de vedetă îi suna 
prea hollywoodian. Ar fi vrut mult mai mult să fie privită ca 
o actriţă realizată. 

Cu o seară înainte vorbise cu Line la telefon, omiţând 
să menţioneze faptul că se întâlnise întâmplător cu Pete. 
Nu-i spusese nici de prânzul în perspectivă. Line nu ar fi 
fost de acord: era de o gelozie sălbatică, pe care nu o arăta 
des, dar şi când o făcea, nu era bine. 

De fapt, ea nu vedea nimic rău în întâlnirea cu Pete. 
A fost un prieten bun pentru ea când a sosit prima dată la 
Hollywood şi nu vedea de ce nu ar continua să fie prieteni. 

Ce bine că lui Line îi plăcea munca la filmul lui de la 
New York şi se părea că nu bea! Implicarea lui într-un 
proiect diferit poate îi va forţa pe critici să-şi dea seama 
cât de talentat este. 

— Cum e Lola Sânchez? întrebă ea. 

— Aruncă flăcări, răspunse Line. Toţi tipii de aici sunt 
înnebuniţi după ea. 

— Şi tu? îl tachină Shelby. 

— Eu, dragă? Eu sunt bărbat însurat. 

Ea râse încet. 


— Voi fi acolo săptămâna viitoare. De-abia aştept să 
te văd. 

— Nu munci prea mult, îi zise el. 

— Nu sunt o floricică delicată, Line, îi aminti ea. Sunt 
o englezoaică voinică. 

— Nu chiar atât de voinică, spuse el, râzând. Te 
aştept. 

— Line? întrebă ea pe un ton ezitant. Sigur totul este 
bine? 

— Incetează cu întrebările. Dacă nu era bine, îţi 
dădeai seama. După voce, corect? 

— Cred că da. 

— Tu ştii că este aşa. 

— Ce faci seara? 

— Stau pe la hotel, joc cărţi şi comand mâncare în 
cameră. Palpitant, nu? 

— Mi-e dor de tine, spuse ea gânditoare. 

— Şi mie, iubito. 

Inchise telefonul, liniştită că el era bine. Da, îşi dădea 
seama că ar fi o prostie din partea ei să creadă că acele 
câteva zile petrecute în clinica din Malibu l-au vindecat 
pentru totdeauna de băutură, dar poate că filmul acesta 
era lucrul de care avea nevoie. Ceva diferit, ceva care să 
arate publicului că era capabil de mai mult decât filmele 
de acţiune. 

Îşi parcă automobilul pe spaţiul de lângă Jeriy's Deli 
şi intră în restaurantul aglomerat. ÎImbrăcată în pantaloni 
obişnuiţi şi o bluză din mătase, purtând ochelari mari de 
soare cu lentile întunecate care îi acopereau ochii şi cu 
părul lung legat la spate, putea trece neobservată. 

Pete era deja acolo. Îndată ce a zărit-o, a sărit de pe 
scaun şi i-a făcut semn cu mâna. Ea s-a îndreptat spre el. 

— Ai reuşit, zise el, vizibil încântat. 

— Da. Sunt o fată deşteaptă? 

— Mă bucur grozav că te văd, Shelby, începu el, puţin 
stângaci. Mă bucur că suntem aici. 

— Şi eu, spuse ea, aşezându-se, în timp ce o 
chelneriţă veni cu meniul. 


— Ce crezi că ai vrea? întrebă Pete. Fac nişte 
sandvişuri grozave aici. 

—  Sandvişuri gigantice, citi ea în meniu. Voi, 
americanii, mâncaţi cât trei persoane. 

— Pentru că avem nevoie de energie. 

— Ca să puteţi lupta cu restul lumii? 

— Lovitură sub centură. 

— Îmi pare rău, murmură ea. Se hotări pentru o 
combinaţie cu ton. 

Pete comandă un hamburger cu de toate şi cartofi 
prăjiţi. 

— Ştii că ai câteva cascadorii în filmul nostru, zise el, 
după ce chelneriţă plecă de la masa lor. Voi coordona 
cascadoriile dublurii tale, ceea ce înseamnă că vom lucra 
împreună destul de mult. Mă gândeam că ar trebui să-ţi 
îmbunătăţeşti rezistenţa. 

— De ce aş face-o? 

— Pentru cazul când te hotărăşti să faci o parte 
dintre cascadorii tu însăţi. 

— Eu? 

— Există vreun motiv să nu poţi? 

— N-am făcut până acum nimic de genul acesta, zise 
ea ezitant. 

— Acum este momentul, glumi el, plin de entuziasm. 
Şi am o presimţire că îţi va plăcea. 

— Oare? 

— Aş putea începe cu tine un program de pregătire. 
Nu prea extenuant. 

— Nu ştiu... 

— Haide, o încurajă Pete. Te duc la sala mea de 
antrenament de la Santa Monica. 

— Ai sală acum? 

— O reţea de săli. 

— Grozav! se bucură Shelby, luând paharul cu apă şi 
sorbind. Ştii, eu sunt oarecum interesată să învăţ ceva 
despre autoapărare. M-ai putea învăţa? 

— Dar să tragi cu o armă? 

— Să nu ne ambalăm, spuse ea, râzând uşor. Nu 


intenţionez să apar într-un film cu cow-boys. 

— Aşa cum merge lumea astăzi, nu strică să înveţi să 
tragi. 

— Armele mă sperie, mărturisi ea, amintindu-şi ce îi 
povestise Line despre noaptea în care tatăl lui s-a împuşcat 
în cap. 

— Nu şi atunci când ştii cum să le foloseşti. 

Sosi şi comanda lor. Pete atacă hamburgerul de parcă 
murea de foame. Shelby se aplecă şi fură un cartof prăjit 
din farfuria lui. 

— Spune-mi, Pete, întrebă ea, încercând să sune 
obişnuit, eşti căsătorit? 

— Nu, răspunse el, aruncându-i o privire lungă, 
pătrunzătoare. Adevărul este că nu mai am încredere în 
femei. 

Shelby îşi cobori privirea. 

— Îmi pare rău. 

— După ce ai plecat şi te-ai căsătorit cu Line, trebuie 
să recunosc că am fost amărât un timp. Pentru că... ei 
bine, tu nu eşti tocmai genul după care să îţi revii. 

— Cum te puteam face să înţelegi cât de copleşită am 
fost atunci când l-am întâlnit pe Line? Ne-am îndrăgostit, 
iar eu nu mai puteam face nimic. Se opri o clipă, 
întrebându-se cum ar fi fost viaţa ei dacă rămânea cu Pete. 
Diferită, în mod sigur. Ştii, Pete, continuă ea, întâlnindu-i 
privirea, niciodată nu am intenţionat să te părăsesc. 

El aprobă. Ştia. 

— Aş dori atât de mult ca tu şi Line să fiţi prieteni din 
nou. Detest faptul că v-am despărţit. 

— Eu şi Line - prieteni? făcu Pete dispreţuitor. Acest 
lucru nu se va întâmpla niciodată. Voi fi prietenul tău, nu al 
lui. După ceea ce mi-a făcut, nu este posibil. 

— Pete, spuse ea, aplecându-se peste masă şi 
strângându-i mâna. Amândoi am făcut-o. De ce nu putem fi 
oameni maturi şi să uităm trecutul? 

— O, Shelby, Shelby! oftă el. Ţie îţi pare al naibii de 
simplu. 

— Este simplu. 


— Poate pentru tine. 

— Şi pentru tine, insistă ea. Tot ce ai de făcut este să 
laşi să treacă de la tine. 

— Uşor de zis. 

— Ar însemna atât de mult pentru mine. 

Pete îi aruncă o privire lungă, şovăitoare. 

— Iată întrebarea cea mare: Line te face fericită? 

— Desigur, replică ea, întâlnindu-i din nou privirea. 
Line este un tip grozav. Vreau să spun, are problemele lui, 
dar am reuşit să le depăşim. 

— Este mai mult decât au fost în stare să facă 
majoritatea femeilor. 

— Iţi spun, este schimbat. 

— Pentru că, dacă nu te face fericită... 

— Ce, Pete? 

— Atunci va avea de-a face cu mine. 

Era într-un fel reconfortant să ştie că există un om 
total de partea ei. 

Invăluită într-o ceaţă de şampanie, marijuana şi 
dezmăţ, Lola ieşea încet la suprafaţă. Se afla dezbrăcată în 
patul lui Tony Álvarez, în apartamentul hotelului, cu Tony 
care dormea lângă ea. Peste pat se afla o cuvertură din 
satin căptuşită cu nurcă, iar deasupra cearşafurile din 
mătase neagră ale lui Tony - niciodată nu călătorea fără 
câteva seturi. Tony era un hedonist extravagant. 

„Mulţumesc lui Dumnezeu că este sâmbătă şi nu am 
program”, gândi ea, atingând uşor spatele lui Tony. îi 
simţea căldura prin pielea măslinie. Doamne! Tony Álvarez 
era o dependenţă de care ea niciodată nu va scăpa. 

Dezbrăcată, cobori din pat şi se duse în baie. Ce 
noapte! Tony a insistat să exploreze toate cluburile noi 
superlatino, cu paparazzi după ei pas cu pas, îngroşându-şi 
rândurile după ieşirea din fiecare club. Era amuzant să 
fugă prin intrările din spate, furişându-se spre limuzină, să 
vadă dacă au putut scăpa de paparazzi. Tony, cu zâmbetul 
lui şiret, cu anturajul lui zgomotos şi cu modul de a face 
lucrurile în stil mare. 

După ce l-a servit în limuzină, el i-a oferit un diamant 


galben de zece carate, prins pe un lanţ fin de diamant, pe 
care să-l poarte la gât. 

— Lanţul tău de sclavă, iubito, a spus el, cu un 
zâmbet viclean. De fiecare dată când îl porţi, să te gândeşti 
la mine. 

Categoric, ştia cum să o mulţumească. Dar şi ea ştia 
cum să îl mulţumească pe el. 

— Unde este aşa-zisa logodnică? l-a întrebat ea, 
ştiind sigur că fata aceea aparţinea trecutului. 

— Pe gheaţă, i-a răspuns el, turnându-şi din nou 
şampanie. 

Au început seara cu Cristal, în limuzină. Abia mai 
târziu a început el să prizeze cocaină. Lola nu era 
încântată de acest obicei. 

— Tony, se rugă ea, tu ştii că din cauza asta a trebuit 
să te părăsesc ultima dată. 

— Dacă vrei să fii cu mine, mă iei aşa cum sunt, i-a 
tăiat-o el. Nimeni nu vine pe neaşteptate. Am bodyguarzi 
peste bodyguarzi. 

— Dar, Tony... 

— Taci, Lola, o întrerupse el, cu vocea înăsprită. Sunt 
în perioada de probă. Crezi că vreau să am probleme cu 
justiţia? 

Într-un fel, şi în asta era ceva palpitant. Tony, 
drogurile, pericolul. 

Nu pentru că s-ar fi dedat şi ea: hotărâse de mult că 
nu va lua droguri niciodată - ştia cum afectează ele 
înfăţişarea oamenilor. Văzuse la TV o actriţă, a cărei faţă 
devenea tot mai puhavă şi dezgustătoare pe măsură ce se 
derula filmul. În plus, cocaina nu era pentru ea. Şampania i 
se potrivea mai mult. 

— Nu înţeleg de ce nu-ți place băutura, se plânse ca 
Ce fascinaţie ai cu cocaina şi alte produse pe care le iei? 

— Hei, ştiu doar cât sunt de fericit că tu nu te-ai 
băgat în ele, zise el. Nimeni nu vrea să-şi piardă vremea cu 
o prostituată care ia cocaină. 

Au dansat mult în noaptea aceea. Oamenii îi 
urmăreau şi îi înconjurau, aplaudându-i. Amândoi erau 


buni dansatori de salsa, şi le plăcea să facă demonstraţii. 

Lola ştia că trebuie să îi telefoneze lui Otto pentru a-l 
preveni că s-au împăcat. Mai trebuia să o informeze şi pe 
formidabila Faye. Apoi, la naiba, era viaţa ei, putea face 
orice îi plăcea. 

Înfăşurându-se într-unul din halatele luxoase de 
caşmir ale lui Tony, îşi examină cu atenţie faţa în oglindă. 
Din fericire, era dotată cu o piele măslinie perfectă, iar în 
dimineaţa aceasta strălucea. Ce-i mai trebuia diamante, 
când ea îl avea pe Tony? 

Era recunoscătoare că moştenise frumuseţea mamei 
sale, iar de la tatăl său bucuria de a trăi. Sărmanele 
Isabelle şi Selma arătau foarte obişnuit. Ea era vedeta 
familiei. În plus, avea experţi care o ajutau să arate şi mai 
bine. 

Ridicându-şi părul în creştet, îl fixă cu o clamă, apoi 
se înapoie în dormitor. 

— Tony, murmură ea, aplecându-se asupra lui, cu 
sânii plini atingându-i pieptul, e vremea să te scoli. A 
trecut de amiază. 

— O, iubito, iubito, mormăi el, aruncându-şi braţele 
în lături. Pieptul său era acoperit de un păr fin, negru. 
Lolei nu i-ar fi plăcut ca el să-şi radă părul de pe piept, aşa 
cum au făcut mulţi actori de la Hollywood. Îi plăcea felul în 
care o linie fină de păr cobora spre abdomen, apoi se 
bifurca, unindu-se cu părul creţ din jurul membrului său 
magnific. 

— Tony, murmură ea din nou, plimbându-şi uşor 
degetele peste abdomenul lui. Lola doreşte să-i ţii 
companie, aşa că te rog nu-i mai sforăi în faţă. 

El deschise un ochi şi o privi pieziş. 

— Cine sforăie, dragă? Nu eu. Deschise şi celălalt 
ochi. Ce mai faci? 

— Senzaţional, mulţumesc, răspunse ea, atingându-i 
buzele cu limba. 

El îi desfăcu cordonul halatului, şi începu să-i strângă 
sfârcurile cu vârful degetelor. 

— Să ştii că mi-a fost dor de asta, zise el, continuând 


să o mângâie. 

Lola începu să-i mângâie membrul, care imediat 
atrase atenţia. 

— Şi mie mi-a fost dor de acesta, şopti ea cu o voce 
guturală. 

— Frumos! glumi Toni, strecurându-se spre ea. 
Amândoi avem ceva de care ne-a fost dor. 

Ea îşi scoase halatul. 

— Unde îţi este diamantul, iubito? o întrebă. 

— L-am lăsat pe noptieră. 

— Pune-l! 

— Acum? 

— Da, acum. 

Ea luă minunatul diamant şi prinse lanţul în jurul 
gâtului. Diamantul atârna între sâni ca un talisman. 

— Vreau să fac dragoste cu tine, iubito, îi spuse Tony, 
trăgând-o în jos, lângă el. Cu tine şi cu diamantul tău mare 
şi frumos. 

Ea îşi depărtă picioarele, urându-i bun venit acolo 
unde cu adevărat era stăpân. 

Tony Álvarez era dependenţa ei şi niciodată nu va 
înceta să-l iubească. 

Era o dimineaţă însorită la New York. Freddy Krane 
se afla în oraş, astfel încât Line hotări să îl ia la o alergare 
prin Central Park. Freddy înjură şi se văicăi, dar se ţinu de 
program. Line insista că este bine pentru el. 

— Cu condiţia să combinăm micul dejun cu prânzul, 
zise Freddy, gâfâind şi pufăind în urma lui Line. Nu uita, eu 
sunt pe ora de la Los Angeles. Stomacul meu strigă. 

— Numai la afurisitul de stomac te gândeşti, remarcă 
Line, alergând în ritm susţinut. Nu îţi va face rău să pierzi 
câteva kilograme. Ai un stomac de vacă gestantă. 

Imposibil să-l insulţi pe Freddy - era impermeabil la 
aşa ceva. 

— Ascultă, Domnule Fitness, strigă el. Tu trebuie să 
fii în formă, eu nu. 

— Foarte adevărat, dacă îţi fac viitorul film, aprobă 
Line. 


— Poţi să pariezi, îi zise Freddy, plesnind o muscă de 
pe faţa sa. Studioul ţipa după Van Diesel. Le-am spus să se 
ducă la naiba. Scenariul acesta este al tău. 

Freddy venise cu avionul, cu o seară în urmă, pentru 
a se întâlni cu Line şi a discuta despre filmul la care voia 
ca Tine să semneze contractul. Deşi era un alt film de 
aventuri, cu acţiune, Line îşi închipuia că, după comedia 
romantică, ar fi fost o mişcare înţeleaptă să revină la genul 
lui obişnuit. 

Încă nu avusese ocazia să-i pomenească lui Shelby 
despre filmul lui Freddy, dar era sigur că puteau aranja 
lucrurile în aşa fel încât să poată petrece şi ceva timp 
împreună. La urma urmei, munca era muncă, iar ea optase 
să facă un alt film decât să stea cu el la New York. Link 
părea să fi uitat că el a convins-o să facă filmul. 

Freddy a insistat să meargă amândoi la Carnegie Deli 
ca să mănânce. 

— Nu mă pot duce acolo, obiectă Line. Voi fi hărțuit 
pentru autografe şi alte chestii. 

— Eşti în siguranţă, îl persiflă Freddy. Aici eşti la 
New York - nimeni nu dă doi bani pe tine. 

— Mulţumesc. S-a întâmplat să vezi paparazzi 
atârnând în copaci? 

— Ce vor spune despre tine? Că eşti homo pentru că 
faci joggingeumine? 

Line râse. 

Apoi făcu semn unuia din echipa de securitate. 

— Ne vedem la Carnegie Deli. Merg în maşina 
domnului Krane. 

Automobilul şi şoferul lui Freddy aşteptau la intrarea 
în parc. Întrară în maşină şi porniră. 

— Cum a fost la Cannes? întrebă Freddy, aprinzându- 
şi o ţigară. Aceeaşi veche aiureală? 

— Am avut obişnuitele cronici de mizerie. 

— Aruncă-le la gunoi. Eu niciodată nu am avut o 
cronică decentă şi sunt cel mai bogat producător de la 
Hollywood. 

— Mda, tu şi Arnold Kapelson. 


— Arnie este cel mai mare. Dar eu fac cele mai bune 
filme de acţiune, izbucni Freddy. 

Carnegie Deli era aglomerat. Când patroana l-a zărit 
pe Line, imediat le-a făcut loc, aşezându-i la o masă într-un 
colţ. Freddy a chemat o chelneriţă şi a comandat ouă, 
somon afumat, carne de vită conservată, cornuri şi brânză 
pentru amândoi. 

— Nu e de mirare că ai burtă, observă Line. Ce s-a 
întâmplat cu fructele şi iaurtul? 

— La naiba cu chestiile sănătoase, zise Freddy cu 
dispreţ, îmi creşte colesterolul, dar cui îi pasă? 

— Ar trebui să ai grijă de tine, îl dăscăli Line. Nu eşti 
copil. 

— Mda, da, zise Freddy, fără să asculte. Diseară 
cinăm împreună, o vei cunoaşte pe noua mea prietenă. 

— Hristoase, Freddy, bombăni Line. Sper că nu-i o 
altă viitoare actriţă. 

— Tu te-ai descurcat şi te-ai căsătorit cu o actriţă, 
sublinie Freddy, atacând un corn mare cu ceapă. 

— Shelby este diferită. 

— Tu întotdeauna ai fost un şmecher norocos, zise 
Freddy, năpustindu-se asupra brânzei. 

— Poţi să mai spui o dată. 

Un bărbat bronzat, energic se apropie de masa lor. 
Freddy sări în picioare şi îi întinse mâna cu căldură. 

— Kenny, băiatule! Cum merg treburile? 

— Nu mă plâng, replică Kenny cu un surâs larg. 

Freddy se întoarse către Line. 

— Tipul ăsta cunoaşte pe toată lumea din New York şi 
reuşeşte să se îngrijească de investiţiile mele. Mi-a aranjat 
o mulţime anul trecut. Kenny Rickle, fă cunoştinţă cu Line 
Blackwood. 

— Ce plăcere! spuse Kenny, dându-i cartea sa de 
vizită. Orice doreşti când eşti în oraş. Telefonează-mi. Sunt 
un mare admirator al tău. 

— Aşa voi face, zise Line, băgând în buzunar cartea 
de vizită. 

Kenny se retrase la o masă cu mai multe manechine 


din New York. 

— Tipul este un jucător, îi explică Freddy, aşezându- 
se şi punând multă brânză pe covrig. Iisuse! adăugă el, 
devenind nos-talgic. Îţi aminteşti de zilele noastre de 
burlaci? 

— Tu rareori aveai o zi de burlac, îi aminti Line. 
Alunecai de la o soţie la următoarea. 

—  Afurisitele de stricate cu pensie alimentară, 
bombăni Freddy. 

— Cine este cea de diseară? întrebă Line. 

— Una tip supermodel - vrea să facă film. 

— Ambiţioasă. Genul cel mai rău. 

— O să-ţi placă. Este o curvă neconvenţională. Şi, 
vorbind de curve, cum te descurci cu La Sánchez? Este 
atât de grozavă pe cât se spune? 

— Este o... în regulă. 

— Pariez că este, accentuă Freddy, ocupat să-şi pună 
trei cuburi de zahăr în cafeaua cu frişcă. Am văzut-o seara 
trecută la emisiunea lui Letterman. Ştii, are ceva care 
parcă îmi este cunoscut. 

— Normal, zise Line, bându-şi cafeaua neagră simplă. 
A jucat în cinci filme în ultimii patru ani. 

— Nu-i asta! Mă întreb dacă nu a avut un rol mic în 
unul dintre filmele mele, spuse Freddy, sorbindu-şi cu 
zgomot cafeaua. Parcă aş cunoaşte-o de undeva, dinainte. 

— Inainte de ce? 

— Înainte să fie vedetă, prostule. 

— Mda, mda, făcu Line sarcastic. Vrei să spui că tu ai 
descoperit-o. După tine, toate, de la Meg Ryan la Julia 
Roberts, sunt descoperite de tine. 

— Probabil că da. Am ochiul format, spuse Freddy, 
urmărind două blonde înalte care stăteau lângă tejghea. 

— Ai ochiul foarte bun, recunoscu Line, întorcând 
capul să verifice blondele. Femeile din New York au stil, 
aşa-i? 

Freddy îşi frecă mâinile. 

— Dă-l încolo de stil, zise el, râzând înfundat. Prefer 
un trup plin de pasiune din Los Angeles. Sâni falşi şi o 


gură care suge. Ăsta-i stilul meu! 

Lucrul cu Nick Logan s-a dovedit a fi o surpriză 
plăcută. Venea la timp, îşi ştia replicile, arăta aproape 
frumos de îndată ce departamentul machiaj şi frizerie i-a 
ras barba. Cel mai important dintre toate, era un actor 
straşnic. 

Cât avusese de-a face cu nişte terchea-berchea de 
amatori la filmul ei precedent. Acum, lucra cu 
profesionişti. Operatorul ei era un colaborator judicios şi 
de mare ajutor. El o sfătuia, dar fără o atitudine de 
superioritate. Cât avea senzaţia că obţine maximum de la 
el şi totuşi îşi punea în aplicare propriile idei. 

Erau atâtea la care trebuia să se gândească, atâtea 
de făcut. Fiind regizor, toţi veneau la ea pentru decizii. Era 
o mare responsabilitate, dar una pe care simţea că poate 
să şi-o asume. Avea chiar propriul asistent, Kodi, o 
chinezoaică isteaţă, probabil mai vârstnică decât ea, dar 
extrem de ascultătoare, ceea ce era reconfortant. 

Din fericire, Jonas era acolo, veghind ca totul să 
decurgă fără asperităţi. Chiar şi Merrill a vizitat-o în prima 
zi de filmare şi a urat succes tuturor. El era boşul, 
personalitatea puternică, pufăind din trabucul uriaş. Târa 
după el un asistent temporar - un bărbat slab, cu un păr 
roşu deschis, ales de Jonas. 

În cea de-a doua zi de filmări principale, avocatul i-a 
telefonat lui Cât. 

— Ştiu că eşti în mijlocul a o mie de lucruri, dar 
trebuie să ştii că am răspunsul soţului tău. Nu vrea să 
divorţeze, refuză să angajeze un avocat, insistă să 
vorbească cu tine şi spune că totul se poate rezolva când 
se întoarce. 

— Ce porcărie, Leo! strigă ea mânioasă, mergând 
încolo şi încoace cu telefonul celular la ureche. Nu va 
reuşi. Nu există cale de împăcare după ce m-a înşelat. 

— Te aud, spuse Leo. Nu te îngrijora. Mă voi ocupa 
de asta. 

— Te rog! 


Ca şi când nu ar fi avut destule pe cap! Iar Jump nu 
era o prioritate. 

— Ce s-a întâmplat? o întrebă Nick Logan, 
aplecându-se într-o parte, cu ţigara atârnată de buza 
inferioară. Probleme cu prietenul? 

— Ai ascultat conversaţia mea? 

— Jumătate din echipă a auzit-o, zise el privind-o 
pieziş cu ochii săi somnoroşi de culoarea ambrei. Strigai al 
naibii de tare. 

— Nu strigam, îl înfruntă Cât indignată. 

— Dacă zici tu aşa. 

— Şi nu am un prieten, adăugă ea. Dacă vrei să ştii, 
am un soţ. 

— Unt. 

— Ce? 

— Soţi care înşală, zise Nick, aruncând scrumul pe 
jos. Mai ales pe o fată frumoasă ca tine. 

— Nu-mi face avansuri, Nick, îl repezi fixându-l cu o 
privire de oţel. Nu sunt dispusă la aşa ceva. 

— Atunci, să-mi dai de ştire când eşti şi poate vom 
face ceva în privinţa aceasta. 

Inainte să poată răspunde, Niek se îndepărtă, 
începând să discute cu supervizoarea scenariului, care, 
sigur îl plăcea. 

Doamne, ce enervant era! Cu toate acestea 
atitudinea lui de cocoş nu le împiedica pe femeile de la 
filmare să facă o pasiune pentru el. 

Lui Cât nici nu-i păsa. Atâta timp cât el lucra bine, 
altceva nu conta. Ei nu-i trebuia nimeni, şi mai ales, un 
actor. 

Shelby continua să îl vadă pe Pete, motivând pentru 
ea însăşi că nu făcea nimic rău. Era perfect conştientă că 
soţul ei nu ar fi fost de acord ca ea să-şi petreacă timpul cu 
un vechi prieten, dar pe Line nu putea să-l supere ceea ce 
nu ştia. 

Pe de altă parte, Pete era doar un prieten bun, nu un 
bărbat cu care s-ar fi culcat vreodată. In perioada cât au 
fost împreună şi-au permis doar câteva îmbrăţişări 


fierbinţi, ceva juvenil. 

Adevărul era că îi plăcea tovărăşia lui Pete. El nu 
fuma şi nici nu bea, era serios şi de casă. li amintea de 
viaţa normală - aşa cum fusese înainte ca să se mute la 
Hollywood şi să se mărite cu un celebru star de cinema 
care are probleme cu băutura. 

Se duse la sala de gimnastică a lui Pete în Santa 
Monica, găsi un loc de parcare cu plată şi îşi lăsă 
autoturismul. 

Clădirea era masivă, cu ferestre uriaşe spre ocean şi 
cu dotări de ultimă oră. În interior erau o mulţime de 
trupuri tari, cu tonus, care lucrau nonstop pentru a fi şi 
mai în formă. 

— Mă simt aşa de ieşită din formă, zise ea tristă, 
privind în jur. 

— Nu eşti, răspunse Pete, din nou încântat să o vadă. 
Ai tonus bun şi eşti... foarte frumoasă. 

— Mulţumesc, şopti Shelby, dorind să nu se fi dus 
acolo. Nu umbla după complimente, căuta doar prietenie. 

— Te conduc să vezi despre ce este vorba, o invită 
Pete. 

— Mi-ar face plăcere, spuse ea, urmându-l. Pete îi 
arătă camera cu aburi, bazinul cu culoare de înot şi 
camerele de masaj. 

— Trebuie să-ţi spun că abia aştept să te văd în 
Extaz. Am auzit că interpretarea ta este ceva deosebit. 

— O, zise ea, parcă ruşinată. Probabil că ai auzit 
despre scena în care apar dezbrăcată. 

— Circulă vorba. 

— Ai idee cât de stânjenitor a fost să filmez? L-am 
implorat pe regizor să facă o scenă închisă, totuşi oamenii 
au reuşit să se strecoare. 

— Aşa se întâmplă. 

— La un moment dat, nişte bărbaţi se atârnaseră de 
grinzi. A fost foarte deranjant. 

— Şi pun pariu că te-ai descurcat ca întotdeauna - în 
stilul tău obişnuit. 

— Am încercat, răspunse. 


Apoi Pete a invitat-o în biroul lui dezordonat, unde i-a 
oferit o sticlă de Evian, a luat scenariul şi a început să 
parcurgă cascadoriile pe care credea că ea ar putea să le 
încerce. 

— Cascadoria cu automobilul este un lucru uşor, o 
asigură el. O poţi face fără probleme. 

— Pot? întrebă ea nesigură. 

— Bineînţeles! zise el aprobând viguros cu capul. 
Deja am vorbit cu Cât despre asta. 

— Ai vorbit? 

— Mda, este important, Shelby, pentru că uneori 
publicul îşi dă seama când intervine dublura la cascadorie. 

— În filmele noastre, nu. 

— Apreciez acest lucru. 

— L-ai dublat vreodată pe Line? 

— Sigur că da. Nici nu-ţi poţi da seama pe ecran. 

— Tu nu eşti la fel de înalt ca el. 

— Există trucuri cu încălţăminte, meşe de păr... 

— Arată-mi filmul şi eu voi ghici cine este. 

— Am un DVD cu el. Hai, vrei să vii la mine să îl vezi? 

— Nu, Pete, refuză ea repede. Nu cred că este o idee 
bună. 

— De ce? întrebă el provocator. Suntem prieteni, nu-i 
aşa? 

— Nu m-aş simţi în largul meu. 

El o privi lung. 

— Ai vreun motiv? 

— Ei bine... începu ea, dorind ca Pete să nu fi 
întrebat. Eu... uh... nu i-am pomenit lui Line de faptul că 
ne-am revăzut. 

— Nu i-ai spus? Cum aşa? 

— Nu-ţi aminteşti că Line poate fi foarte gelos? 

— O, da, îmi amintesc. Urmă o lungă tăcere. Ştii, 
Shelby, mă gândeam că până acum el a reuşit să-ţi facă un 
copil. Intotdeauna mi te-am imaginat cu vreo doi copii. Ai fi 
o mamă senzaţională. 

— Noi... am discutat despre copii. Se opri, apoi 
brusc: Ştii ce, Pete? Este o problemă prea personală ca să 


discut despre ea. 

— Îmi pare rău, se scuză el repede. Nu trebuia să mă 
amestec. Nu este treaba mea, aşa-i? 

Shelby aprobă, simțindu-se neloială faţă de soţul ei. 

— Trebuie să plec, zise ea, ridicându-se. Mulţumesc 
pentru vizită. 

— Oricând, spuse Pete privind-o lung. Nu uita, 
întotdeauna sunt aici pentru tine. 

Lola nu s-a înapoiat la hotelul său până sâmbătă 
seara, petrecând cel mai splendid weekend cu Tony. Nu 
putea să înţeleagă de ce l-a părăsit atunci. Tony Alvarez o 
înţelegea mai bine decât a înţeles-o vreun alt bărbat. Ei 
erau suflete-pereche, destinate a fi împreună. 

Big Jay a escortat-o până la apartamentul ei, unde o 
aştepta o tonă de mesaje. Nu se deranjase să lase deschis 
telefonul celular şi de aceea nu fusese de găsit. 

Natural, văzuse ziarele. TONY ŞI LOLA - DIN NOU 
ÎMPREUNĂ! Fotografii uriaşe pe prima pagină în Post şi în 
Daily News. 

Era încântată să vadă cât de fantastic arătau 
împreună. Relatarea din interior nu mai era chiar o 
încântare: Lola şi Tony Álvarez din nou un cuplu? Unde 
este soţul Lolei, Matt Seel? Stă singur în California? Sau 
poate Lola şi Tony sunt doar prieteni... 

La naiba! Fără îndoială că Matt va citi şi va fi jignit. 
Lola nu voia să-l rănească. Doar că el era al naibii de 
plictisitor, iar ea nu putea decât să plece sau să 
înnebunească. În afară de asta, îl cunoştea pe Tony de mai 
multă vreme decât pe Matt, astfel încât viitorul ei fost soţ 
nu trebuie să se simtă nemulţumit pentru că a hotărât să 
se întoarcă la prima dragoste. 

S-a aşezat pe marginea patului şi a început să 
acţioneze telecomanda TV în timp ce asculta mesageria 
vocală. 

Faye era prima, natural. „Ce dracu' pui la cale? 
scrâşni ea, făcând pe şefa. Şi de ce nu mi-ai spus mie mai 
întâi, astfel încât să pot păstra un oarecare control? Mă 
întorc luni, va trebui să ne ocupăm de asta atunci”. 


Da, bine, putea să aştepte! 

Al doilea telefon era de la avocatul ei foarte 
costisitor, Otto Landstrom. E o mişcare deşteaptă, Lola, 
zicea Otto, cu vocea sa de tată care dezaprobă. Trebuie să 
discutăm cât mai curândposibil. Pui muniţie în mâna 
inamicului. 

Al treilea mesaj era de la Selma. „Mama este pe 
punctul de a face atac de cord, se plângea sora ei. Ai face 
bine să-mi telefonezi imediat”. 

Şi aşa mai departe, şi aşa mai departe, multe alte 
mesaje de la prieteni şi rude, toate valorind cei zece cenți 
cheltuiţi. 

De ce nu puteau să o lase în pace? Nimeni nu 
înţelegea? Nu publicitatea proastă era pe punctul de a o 
speria. Tony Álvarez era omul ei şi de data aceasta ea va 
rămâne alături de el indiferent ce-ar fi. 

Îl iubea pe Tony. Îl iubea cu pasiune. Şi nicio 
publicitate proastă nu-i va despărţi din nou. 

Pentru Freddy Krane a te distra bine însemna să-ţi 
pierzi toată noaptea. Dar deoarece Freddy era implicat şi 
în cocaină, Line a hotărât că n-ar fi o idee atât de rea. 

Cea mai recentă prietenă a lui Freddy, supermodelul 
Allegra, a venit şi ea la distracţie. Era o frumuseţe înaltă 
de un metru şi optzeci şi cinci, care venise din Australia, 
cu un accent ce putea să taie sticla. Vorbea foarte mult, 
asigurându-i că atunci când va juca în filme o va face pe 
Nicole Kidman să arate ca o cercetaşă. 

— Fost supermodel timp de cinci ani, anunţă ea. Fost 
pe coperta revistei Sports Illustrated de două ori. Imi place 
uriaş în lumea manechinelor. 

Lui Line şi lui Freddy nu le păsa ce era ea, atâta timp 
cât li se alătura în obiceiul lor. 

Line avea senzaţia că n-ar fi trebuit să facă asta în 
faţa unui manechin străin cu gura mare, dar apoi s-a 
gândit: „Ce dracu’? Sunt la New York, departe de Shelby, şi 
ceea ce nu ştie, nu o putea supăra”. 

Cei trei au început prin a lua cina la Coco Pazzo, 
unde Line a dat peste mai multe cunoştinţe. După cină s-au 


oprit pe la câteva cluburi, cu care Allegra era extrem de 
familiarizată. Ea naviga pe lângă oamenii de la intrare cu o 
mişcare dispreţuitoare a mâinii şi se îndrepta direct spre 
camera VIP, unde bea martini cu barbiturice de parcă ar fi 
băut limonadă. 

— les în fiecare seară, spuse ea. Nu mă afectează că 
stau până târziu. Eu sunt ceea ce se numeşte o frumuseţe 
naturală. 

„Da, şi modestă”, gândea Line. 

— O voi lua în viitorul meu film, anunţă Freddy, 
făcând cu ochiul spre Line, în spatele ei. Va fi vina mea 
dacă va sfârşi pe podeaua camerei de montaj? 

Pe la ora trei dimineaţa, Line hotări că era cazul să 
plece. Freddy îl informă că Allegra nu va avea nimic 
împotriva unei partide în trei. 

— Regret, spuse Line, amintindu-şi că avea o filmare 
devreme. 

Freddy îl zeflemisi că îmbătrâneşte. 

Poate că da. Avea patruzeci şi ceva de ani, nu mai era 
un puşti. Şi apoi, o aştepta pe Shelby în weekend. 

După o noapte de somn neliniştit, Lola se duse la 
lucru, însoţită de Big Jay şi Jenny. Filmau o scenă la Zoo în 
Central Park şi o mulţime de paparazzi erau acolo. 

Ea se ascunse în rulota ei aşteptând să fie chemată. 
Atunci, cu Big Jay alături de ea, protejând-o, se îndreptă 
spre decor. 

Line Blackwood era deja acolo. Lola fusese atât de 
prinsă cu Tony întregul weekend, încât uitase de Line şi de 
planul ei. În clipa când l-a zărit, totul i-a venit în minte. În 
timp ce se uita fix la el de la distanţă, şi-a dat seama că 
niciodată nu va putea să aibă copii cu Tony, iubirea vieţii 
sale. Niciodată nu va putea să aibă o fetiţă care să semene 
cu ea sau un băieţel care să semene cu Tony, şi totul din 
cauza lui Line Blackwood. El a tratat-o ca şi când ar fi fost 
mai puţin decât nimic, a folosit-o, într-o noapte. Ce 
mizerabil! 

Acum era mai hotărâtă ca oricând să-i sfărâme 
visurile aşa cum el le sfărâmase pe ale ei. Deja hotărâse că 


singurul mod de a face asta era să-l atragă într-o situaţie 
compromiţătoare sexual şi să zdrobească preţioasa lui 
căsnicie. 

Aşa... Ce mai aştepta? Să înceapă jocurile! 

Îmbrăcată într-o haină Valentino din caşmir bej şi cu 
o pălărie cu boruri late, Lola îi făcu semn cu mâna. 

— Hei! Ai văzut? o întrebă Line, îndreptându-se spre 
ea. Eşti peste tot pe pagina întâi. 

— Ştiu, răspunse ea ezitând. Am fost o fată foarte 
rea, aşa-i? 

— Fată rea. [i se potriveşte, zise el abia schiţând un 
zâmbet. 

— Crezi? 

— Străluceşti. 

— Oare? 

— O, da. 

Au schimbat o privire lungă, înainte ca Lola să 
schimbe subiectul. 

— Soţia ta încă nu a venit? întrebă ea, ca şi când i-ar 
fi păsat. 

— Vine în acest weekend. 

— Pariez că de-abia aştepţi să o vezi. 

— Sigur că da. 

Un oftat melancolic. 

— Trebuie să fie plăcut să ai o căsnicie fericită. 

— Sigur că este. 

— Matt şi cu mine aveam atâtea planuri... 

— Ce s-a întâmplat? 

Ea îşi cobori privirea. 

— Nu pot vorbi despre asta. Este prea deprimant. 

— Îmi pare rău. 

— Tony este un vechi prieten, explică ea. Mă ajută să 
depăşesc momentul. 

„Mda, gândi Line. Se vede”. 

— Ştii ce, întrebă Lola, putem citi nişte replici mai 
târziu? 

— Este vreo scenă anume pe care o ai în vedere? 

— Dialogul din scena petrecerii nu-mi merge. 


— Nu merge? 

— Nu. Mă gândeam că am putea să o parcurgem, să 
facem unele modificări. 

— Când vrei să faci acest lucru? 

— Ei bine... ezită ea. Imi dau seama că nu putem fi 
văzuţi ieşind împreună să cinăm, i-ar înnebuni pe 
paparazzi. 

— Oricum nu ar crede că eşti liberă pentru cină, 
ştiind de Tony care te consolează şi de toate celelalte. 

— De fapt, sunt liberă. Tony pleacă la New Orleans 
pentru inspectarea unei locaţii. Nu se înapoiază până în 
weekend, ceea ce înseamnă că sunt singură-singurică în 
acest oraş mare. 

— Putem fi doi. 

— Ar fi o greşeală din partea noastră să fim văzuţi 
împreună? făcu Lola pe naiva. La urma urmei, nu însemnă 
că ar exista ceva între noi. 

— Publicaţiile de scandal ar înnebuni, spuse Line. Şi 
sunt sigur că Shelby nu va aprecia aşa ceva. 

— Speriat de soţioară? îl ironiză Lola. 

— Eu? zise el, ridicând cinic o sprânceană. 

— Da, tu, răspunse ea flirtând. 

— Încearcă doar să fii deşteaptă, Lola. Să nu uităm 
că facem un film, nu avem o aventură. Acum era rândul lui 
să o ironizeze. N-am vrea ca cineva să se gândească la alte 
lucruri. 

— Eu nu am timp pentru o aventură. Tu ai? întrebă 
ea lingându-şi buzele sugestiv. 

— Ar fi cam dificil de găsit timp cu programele 
noastre încărcate, zise el, rânjind la invitaţia ei evidentă. 

Doamne! Lola Sánchez era categoric o bucăţică 
bună. Să flirtezi cu ea te stimula, dar el nu avea în niciun 
caz intenţia de a merge mai departe. 

Extaz urma să aibă premiera în America peste o 
săptămână, iar Shelby era emoţionată la culme. Deodată, 
gândul de a fi expusă lumii o speria. 

În ziua următoare era banchetul presei din Los 
Angeles, ceea ce însemna susţinere majoră. Ea îşi 


petrecuse după-amiaza la salonul de înfrumusețare pentru 
a se coafa şi a-şi face manichiura şi pedichiura. Studioul 
deja trimisese acasă la ea creatori de modă cu o colecţie 
de toalete din care să aleagă, iar ea a ales o rochie simplă, 
albă, de la Calanos, şi bijuterii din aur de la Van Cleef & 
Arpels. 

În dimineaţa următoare, devreme, Kara, agentul de 
publicitate al studioului pentru Extaz, a sosit pentru a o 
însoţi la Beverly Hills Hotel, unde avea loc banchetul. 

— Va fi o zi lungă, o preveni Kara. Era o fată din Sud, 
cu părul roşu, creţ, lung până la talie şi ochelari funky. 
Circulau zvonuri că se culca cu Beck Carson. 

— Voi rezista, o asigură Shelby, intrând în limuzina 
parcată în faţa casei sale. Singura problemă este să uit 
ceea ce am spus unui ziarist şi să mă întreb dacă deja i-am 
spus altuia. 

— Voi încerca să te ajut cu prompterul, o linişti Kara 
râzând. Fiecare are patru minute alocate, doar 
Entertainment Tonight, Extraşi Access au şase minute - şi 
mai mult dacă o trimit pe Mary Hart. Vei avea o oră de 
pauză pentru prânz, la douăsprezece, apoi, după 
împrospătarea machiajului şi aranjarea coafurii, ne 
întoarcem în sală. Dimineaţa este rezervată în întregime 
presei. După-amiaza este toată a TV. 

— Minunat! oftă Shelby, pentru că nu-i surâdea ideea 
să stea o zi întreagă închisă cu ziarişti care te pun la 
încercare. Unde sunt ceilalţi? 

— Russell este în cealaltă încăpere. Beck este pe 
drum. 

— Voi cere ca toată lumea să aibă pauza de prânz la 
aceeaşi oră. 

— Mulţumesc. 

— Vei fi nemaipomenită, o încurajă Kara, potrivindu- 
şi ochelarii care tot îi alunecau pe nas. Ai mai făcut-o de o 
mie de ori. 

— Nu chiar o mie, zise Shelby cu modestie. Totuşi, 
voi încerca să fie cât mai bine. 

Şi asta a făcut, răspunzând numeroaselor întrebări, 


fentându-le pe cele dificile, evitând comparaţiile cu 
Monster's Ball, flatându-le pe alte actriţe, vorbind despre 
regizor şi partener, fiind foarte atentă să nu spună un 
cuvânt negativ despre Line. 

În pauza de prânz a stat împreună cu Russell şi Beck. 
Toţi trei au făcut schimb de relatări despre diverşi membri 
ai presei. 

— Să fii atentă la tipul din Chicago, o avertiză 
Russell. Este în căutare de pradă. Vei recunoaşte 
smucitura şi respiraţia urât mirositoare. 

— Şi nu uita figura aia mică, sexy din Vegas, îi spuse 
Beck. A reuşit să-mi strecoare numărul ei de telefon în 
două rânduri. 

— De-abia aştept! glumi Shelby. Credeţi că mi-l va da 
şi mie? 

— Numai dacă îţi tai părul şi îţi îngroşi vocea, 
continuă Beck jocul 

Îi plăcea să fie cu ei. Lucrul la Extaz a fost o 
experienţă grozavă, pe care nu o va uita niciodată. Cu 
aceşti doi veritabili profesionişti era o plăcere să lucrezi. 
Dacă s-ar putea ca fiecare film să fie la fel de plăcut de 
făcut! 

Până la sfârşitul zilei tot vorbise. I-a telefonat lui Line 
la hotel, dar i-a răspuns vocea robotului. A lăsat mesaj că 
se culcă şi îi va telefona de dimineaţă, apoi a făcut o lungă 
baie fierbinte înainte de culcare. 

Tocmai când era pe punctul de a adormi, a sunat 
telefonul pe numărul privat. Crezând că este Line, a ridicat 
receptorul şi a şoptit: 

— Ştiu. Nu vrei să adorm până nu-mi spui ce mult mă 
iubeşti. 

— De unde ştiai? 

Era vocea lui Pete. 

— Oh, făcu ea stânjenită. Credeam că este Line. 

— Îmi pare rău dacă sunt o mare dezamăgire. 

— Nu... oh... doar că... Ţi-am dat numărul acesta? 

— Mi l-ai notat chiar tu. Îţi aminteşti? 

Da. Îşi amintea că i-a notat telefonul său. Şi din 


greşeală, probabil, i-a dat numărul de pe linia privată. 

— Nu te-am trezit, aşa-i? întrebă el. Este doar ora 
opt. Credeam că poate ai vrea să mănânci un burger după 
conferinţa de presă. 

— De fapt sunt în pat. 

— Aimâncat? 

Adevărul era că nu mâncase nimic de la prânz. 
Menajera îi lăsase frigiderul plin, dar ea nu avea chef să 
mănânce singură. Acum Pete era la telefon şi ea ce ar fi 
trebuit să facă? Line era la New York, Pete era prietenul ei, 
iar ei îi era foame. 

— Ce zici? întrebă Pete, insistând pentru un răspuns. 
Burger, da sau nu? 

Un hamburger mare, mustos cu cartofi prăjiţi. Da! Iar 
mâine îi va spune lui Line. 

Nick Logan o ţinea într-un flirt. Toate femeile de la 
filmare erau sub vraja lui de băiat rău - toate, cu excepţia 
lui Cât şi a lui Shelby. Cele două erau atât de serioase, iar 
el voia să le convingă şi să le cucerească. Nick avea o 
slăbiciune: să se culce cu toate femeile care-i plăceau. 
Procentajul succesului său era foarte ridicat 

Jonas îl detesta, numindu-l actor libidinos, deşi era 
obligat să recunoască faptul că Nick Logan era o prezenţă 
dinamică pe ecran, iar rapoartele zilnice erau excelente. 
Merrill se arăta încântat de felul în care mergeau toate. [i 
trimitea lui Cât, dimineaţa devreme, comentariile lui după 
ce vedea rapoartele zilnice. Cât descoperi că abia aştepta 
notele lui, la obiect şi analitice. Aşa grosolan şi dominator 
cum era, Merrill avea ochi sigur pentru detaliu. 

Filmul înainta bine. Viaţa ei personală, nu. Jump 
făcuse rost de numărul de la telefonul ei celular şi o 
bombarda cu apeluri, implorând-o să-l ierte. Îi închidea 
telefonul de fiecare dată, dar el încerca în continuare. 

Shelby, care începuse munca la film, o compătimea. 

— Schimbă-ţi numărul până când renunţă, o sfătui 
ea, în timp ce stăteam în pauză la o cafea. 

— De ce ar trebui? întrebă Cât sfidător. De ce nu 
poate accepta el faptul că s-a terminat? 


— Poate că are nevoie de încheiere, sugeră Shelby 
delicat. 

— La naiba cu încheierea! explodă Cât. Trebuia să se 
gândească la asta când s-a culcat cu vechea lui prietenă. 

— Despre ce bârfiţi voi două? întrebă Nick, 
strecurându-se în spatele lor. 

— Femeile nu bârfesc, sări Shelby. Asta-i treaba 
bărbaţilor. 

Nick se încruntă. 

— Cum?! 

— Sunt de acord, zise Cât, întinzând mâna după un 
măr. Bărbaţii sunt cei mai mari bârfitori. 

— Prostii! facunick. 

— Adevărat, spuse Cât. 

— Voi două trăiţi într-o lume afurisită a viselor, 
contracara Nick, uimit pentru că marca lui deosebită de 
farmec nu părea să opereze asupra celor două femei. 

— De câte ori pe zi foloseşti cuvântul afurisit? îl 
întrebă Shelby. 

— Nu de atâtea ori cât afurisitul de Colin Ferrell, 
replică el. 

— La revedere, spuse Cât. Ne vedem la locul filmării. 

Nick o urmări cum pleacă. 

— Grozavă marfă, remarcă el. Fund perfect. 

Shelby clătină dezaprobator din cap. 

— Ce? zise Nick. Este afurisit de adevărat. 

Mai târziu, în aceeaşi zi, Jump a apărut la locul 
filmării. Cât era şocată. Îl credea în Australia, în turneu. 
Acum, iată-l aici, cu părul său lung prins la spate în coadă, 
cu numeroasele lui tatuaje şi o expresie hotărâtă. 

Ea era în plină filmare la o scenă între Nick şi Shelby 
şi nu intenţiona să se oprească. Jonas interveni, 
convingându-l pe Jump să aştepte, oferindu-i un scaun la 
distanţă de locul acţiunii. 

— Spune-i că stau aici până când este gata să 
vorbească cu mine, insistă Jump. E-n regulă, camarade? 

— Aşa voi face, îi zise Jonas, întrebându-se ce văzuse 
Cât la acest star de rock închipuit, înalt, cu aspect şifonat. 


— Ultima şansă, zise Lola. 

— Ultima şansă la ce? întrebă Line. 

— Ei bine, întrucât soţioara evident este plecată, 
spuse Lola, fluturând revista People în faţa lui, nu văd 
nimic rău dacă cinăm şi parcurgem scenariul. Eu vin cu 
Faye, tu cu agentul tău de publicitate. Vom face o plăcută 
echipă de patru. 

— Ce este cu remarca referitoare la soţia mea? 
întrebă Line. 

— N-ai văzut? 

— Să văd ce? întrebă el, nerăbdător. 

— Doamna Line Blackwood şi un bărbat misterios 
prânzind la Jerry's Deli. Mi se pare că i-a luat prin 
surprindere. 

— Despre ce naiba vorbeşti? 

Lola îi înmână revista deschisă la pagina Pe urmele 
starurilor. Era o fotografie a lui Shelby, cu părul legat la 
spate în coadă de cal, cu ochelari mari de soare, pantaloni 
şi o bluză. Nu privea spre aparat - nu ştia că un aparat era 
îndreptat spre ea. Privea către bărbatul care o însoțea şi 
care avea o mână protectoare pe braţul ei în timp ce 
ieşeau din restaurant. 

Line se holba la fotografie, nevenindu-i să creadă. 
Bărbatul era Pete. 

— La naiba! scăpă el. 

— Necazuri în Paradis? întrebă Lola. 

— Ce? 

— Eu pur şi simplu... comentam. Cine este bărbatul 
misterios? 

— Nimeni, se răsti Line, spumegând în sinea lui. 

— Ei bine, vorbi Lola tărăgănat, pentru nimeni, sigur 
nu arată rău. i 

Line nu scoase o vorbă. li întoarse spatele şi plecă. 

Lola zâmbi triumfător. Evident, fotografia nu-i 
plăcuse domnului Blackwood. Evident, doamna Blackwood 
juca micul său joc propriu. Era mai bine decât îşi 
planificase Lola. 

Se apropie Jenny cu telefonul celular. 


— Este sora ta. 

— Oh, Doamne, zise Lola, dându-şi ochii peste cap. 
Ce i-ai spus de data aceasta? 

— Că eşti ocupată, lucrezi. Este cel de al treilea 
telefon al ei pe ziua de azi. Insistă să vorbească cu tine. 

— De ce nu pot ei să mă lase în pace? bombăni Lola, 
luând telefonul. Ce s-a întâmplat, surioară? întrebă apoi, 
neavând dispoziţia necesară pentru predica ce avea să 
urmeze. 

— Ce s-a întâmplat? strigă Selma frustrată. Tu nu 
răspunzi la mesaje? De zile întregi încerc să te găsesc. 
Mama este pe punctul de a avea un atac. 

— De ce să aibă? f 

— De ce crezi? Tu şi Tony Alvarez, desigur. 

— Ascultă, Selma, zise Lola cu fermitate. Este timpul 
ca toți să-şi dea seama că îmi fac propriile alegeri. 

— Nu şi dacă mama are altă părere. 

— Tony este un tip grozav, insistă Lola. Şi aş vrea ca 
voi toți să încetaţi a-l mai critica. A 

— Tony este dependent de droguri. Intotdeauna a 
apărut în ziare ca fiind arestat pentru droguri şi chestii de 
genul acesta. 

— Selma, te rog, nu vorbi despre lucruri pe care nu 
le cunoşti. Tony este în perioada de probă - a fost arestat o 
dată. Nu a folosit el însuşi; avea la el o cantitate mică de 
cocaină pentru un prieten. 

— Toţi dependenţii de droguri spun aşa. 

— Ce eşti tu? Expert? 

— Mama spune... 

— Taci, Selma. Nu trebuie să explic nimănui nimic. 

— Şi bietul Matt? 

— Ce este cu el? 

— Mama l-a invitat la cină aseară. 

— De ce? 

— I-a părut rău de el. 

— Nu vreau ca mama să se ocupe de cel care în 
curând va fi fostul meu bărbat, strigă Lola furioasă. 

— Ei îi place Matt. 


— Poate să-i placă, dar mai bine ar înţelege că el nu 
mai face parte din familia noastră. 
— După cum vorbeşti, se pare că nici tu nu mai faci 


parte. 

— O, Doamne. Acum începi să vorbeşti şi tu ca 
ceilalţi. 

— Ba nu. 

— Ba da. 


— Te rog, telefonează-i mamei. 

— Presupun că niciunul dintre voi nu îşi dă seama că 
sunt la filmări şi nu pot să dau telefoane. 

— Lucia... 

— Bine, bine, voi telefona acum. 

— Este mama ta, zise Selma în încheiere. 

— Voi telefona, spuse Lola şi închise telefonul pe care 
i-l dădu lui Jenny. Sun-o pe mama. 

Vocea lui Claudine era rece. 

— Ce faci cu viaţa ta, Lucia? Nu te-am învăţat nimic? 
Te duci înapoi la bărbatul ăsta care face numai prostii? 
Tatăl tău ştie, eu ştiu, toţi o ştim. Toată lumea, cu excepţia 
ta. 

— Mamă, calmează-te! Ştiu ce fac. 

— Nu, copilă, tu să taci, strigă Claudine. Habar nu ai 
ce faci. 

— Am ştiut ce fac când v-am cumpărat casă, aşa-i? 
izbucni Lola. 

— Lucia, spuse ferm Claudine, dacă îmi mai arunci în 
faţă casa aceasta, noi ne mutăm şi poţi veni să locuieşti în 
ea. Ai înţeles? 

Lola oftă. Vedetă sau nu, pe Claudine nu o contrazici. 

— Da, mamă. 

Line a luat revista People şi a studiat-o. Erau într- 
adevăr Shelby cu Pete. Da, Pete, vechiul său duşman. Ei, 
nu Chiar duşman, dar rival pentru afecțiunea ei. Nici 
măcar rival, pentru că atunci când a intrat el în viaţa lui 
Shelby şi a furat-o de la Pete nu era o problemă. Acum, iat- 
o, cât se poate de calmă, ieşind dintr-un restaurant cu 
tipul. Iisuse Hristoase! în femei nu puteai avea încredere. 


Se duse la rulota lui. Norm, agentul său de 
publicitate, se înfiinţă, aşezându-se lângă el. 

— Dispari, Norm! mormăi el. 

— Trebuie să vorbesc cu tine despre relatarea din 
Newsweek, începu Norm. 

— Nu acum! strigă el, trântind uşa şi încuind-o. 
Deschise apoi debaraua. Ascunsese în buzunarul interior al 
sacoului său vreo două pacheţele cu cocaină. Desfăcu unul, 
deşertă pudra albă şi începu să prizeze. Furia sa era atât 
de mare încât drogul nu avea efectul dorit. 

Simţea nevoia să bea ceva. 

Shelby urma să sosească la New York a doua zi după- 
amiază. Să-i telefoneze acum şi să-i spună la telefon? Sau 
să aştepte până puteau să discute faţă în faţă? 

Da, va aştepta. Femeile ştiu să mintă la telefon. 
Femeile sunt creaturi atât de întortocheate. 

I se uscase gâtul. Cocaina nu îi dădea senzaţia 
obişnuită de bună dispoziţie. 

La dracu’! Cum a putut Shelby să-i facă una ca asta? 

Părăsi rulota şi îl căută pe Norm. 

— De ce nu este nimic de băut în rulota mea? întrebă 
el. 

— Doamna Blackwood a spus că... 

— Nu dau doi bani pe ce spune doamna Blackwood. 
Du-te şi cumpără două sticle de scotch şi votcă. 

— Dacă asta doreşti... 

— Mda, asta este ceea ce doresc, spuse el, bătăios. Şi 
pe viitor mă asculţi pe mine, nu pe soţia mea. 

— Aşa voi face, mormăi Norm, scrâşnind din dinţi. 

— Apropo, cum se face că Lola Sânchez mi-a arătat 
blestemata aia de revistă People? Tu ce făceai? Dormeai? 

Norm păli vizibil. Nu suporta când Domnul Macho 
Vedeta de Cinema se afla într-una dintre stările lui odioase. 

— Au scris despre tine ceva ce nu îţi place? întrebă el 
nervos. 

— Nu despre mine, despre Shelby. 

— Eu nu sunt agentul ei de publicitate. 

— Nu este datoria ta de a opri apariţia mizeriilor? 


— Cum pot opri ceva despre care nu ştiu? 

— Să cumperi blestemata de revistă, apoi să vii la 
mine, spuse Line, plecând înapoi spre locul filmării. 

Lola aştepta să filmeze scena următoare. Era 
îmbrăcată într-unpeignoir în culoarea piersicii, cu un 
decolteu adânc. 

— Îmi pare atât de rău, zise ea, punând o mână pe 
braţul lui Line. Nu am intenţionat să te supăr. 

— Ce te face să crezi că sunt supărat? o repezi el, dar 
pe un ton calm. La urma urmei, era actor - putea să joace 
un rol când trebuia. Hei, adăugă apoi, ce facem cu 
parcurgerea scenariului de diseară? 

— Eu sunt liberă, toarse ea. Tony nu se înapoiază 
până mâine. 

— Atunci pe diseară? întrebă Line, aruncându-i o 
privire macho sexy. 

Lola îi întâlni privirea. 

— Da, Line, murmură ea, observând sub nasul lui o 
uşoară urmă de praf alb. Diseară este seara. Ridică mâna 
şi îi şterse praful cu un gest delicat. 

— Ce faci? întrebă el, dându-se un pas înapoi. 

— Aveai un pic de... machiaj acolo. 

— Mulţumesc. 

— Nicio problemă. 

— Ştii ceva? Hai să nu mai chemăm agenţii de 
publicitate. 

— Dar cu paparazzi cum ne descurcăm? întrebă Lola 
zâmbind. 

— Dă-i încolo. 

Shelby era ocupată. Nu numai că lucra la Prins, dar 
continua să dea interviuri despre Extaz şi despre interesul 
crescând pentru cariera ei. Ed, impresarul ei, era 
permanent la telefon. 

— Când te înapoiezi de la New York, vom lua 
împreună prânzul şi vom discuta despre toate. 

— Mă înapoiez luni, spuse ea, şi marţi sunt la treabă. 

— Programul tău va fi şi mai încărcat. 

— Imposibil, glumi ea. 


— Reprezentanţii presei de la studio îţi trimit toate 
cronicile? 

— Mă tem să le citesc. 

— Nu te teme, o asigură Ed. Sunt senzaţionale. Când 
este premiera? 

— Miercuri. 

— Ai nevoie de însoțitor sau vine Line? 

— Nu poate. Are filmări în fiecare zi. 

— Pot să vin să te iau? 

— Ar fi perfect, Ed. 

Muncise toată ziua şi acum împacheta, gata pentru 
un-zbor dimineaţa devreme cu avionul lui Merrill. Îi era 
dor să-l vadă pe Line. Despărţirile nu erau bune pentru 
căsnicie, în special acum când Line renunţase la băutură şi 
probabil avea nevoie de sprijinul ei. Totuşi, el se bucurase 
că Shelby face filmul, ceea ce era o uşurare. 

Shelby ştia că toată atenţia ce i se acorda ei va fi 
greu suportată de Line. Era de aşteptat - Line ar putea 
privi enormul ei succes ca pe o ameninţare la 
masculinitatea lui. Brenda o avertizase să fie atentă cu el, 
să-l menajeze. 

— Line şi-a pierdut stima faţă de propria persoană, i- 
a spus Brenda. Sarcina ta este să-l ridici, să te asiguri că el 
ştie cât de mult îl iubeşti şi îl admiri. Întotdeauna să ţii 
minte că este în primul rând bărbat şi în al doilea rând 
vedetă de cinema. 

— Eu întotdeauna îl pun pe Line pe primul plan, i-a 
replicat ea. 

Shelby avea o puternică bănuială că Brenda ajunsese 
să nutrească o dragoste secretă pentru el. 

— Atunci dublează-ţi eforturile, i-a mai spus Brenda. 
Trebuie să ţii minte că este extrem de fragil în momentul 
acesta. Nu mai bea, face o nouă mişcare în carieră. Are 
nevoie de tine să-l sprijini şisăfiilângăel. 

Shelby înţelegea ce spunea Brenda, dar gândea: „Şi 
eu? Eu când primesc sprijin şi dragoste?” Line niciodată 
nu s-a gândit prea mult la nevoile ei. 

Aceasta era diferenţa între Line şi Pete: pentru Pete, 


ea era întotdeauna pe primul plan. 

Încă nu îi pomenise lui Line că l-a văzut pe vechiul ei 
prieten. Hotărâse că cel mai bine era să îi spună normal: 
„Ghici cine lucrează la filmul meu?”. Poate nu va adăuga 
faptul că au luat prânzul împreună sau că au mâncat seara 
târziu un hamburger. La urma urmelor, ce ar câştiga ea 
procedând astfel? Ar evita furia geloziei lui, iar când Line 
era mânios, trebuia să te fereşti. Putea fi incredibil de 
agresiv. Se temea de izbucnirile lui. 

Mai târziu, seara, sună telefonul pe linia ei 
particulară. Nu ridică receptorul, hotărându-se să 
răspundă doar dacă era Line. Nu era el. Din nou era Pete. 

— Te sun pentru a-ţi ura călătorie în siguranţă spre 
New York, zise el. Cât timp eşti plecată, voi lucra la 
cascadoria ta cu automobilul. Vei fi grozavă, n-ai de ce să 
te nelinişteşti. Apoi, după o pauză: îmi va fi dor de tine, 
Shelby. Aşa... dacă simţi nevoia să îmi telefonezi, ai 
numărul meu de la telefonul celular. Ne vedem săptămâna 
viitoare. 

Shelby oftă, dându-şi seama că oricât i-ar plăcea să 
fie cu Pete, nu era bine să-l supere pe Line. 

Gata cu Pete. Incepuse să se bucure prea mult de 
tovărăşia lui. 

24 

I ce mă urmăreşti? întrebă Cât. Îşi ţinea mâinile în 
şold, iar ochii ei verzi aruncau fulgere. 

— Nu te urmăresc, răspunse Jump, încruntat. Tu eşti 
soţia mea impulsivă. 

— O, fii serios, spuse ea, privindu-l cu seriozitate. 
Trebuia să fii în turneu în Australia şi tu apari la Los 
Angeles, furişându-te la locul filmării în timp ce eu încerc 
să lucrez. 

— Ai terminat pentru astăzi, aşa-i? 

— Un regizor nu termină niciodată, îi răspunse ea cu 
importanţă. Am de văzut scenele de azi, note peste care 
trebuie să mă uit şi să iau hotărâri pentru mâine. 

— Mda, şi trebuie să şi mănânci. Să mergem la tine 
acasă, să comandăm mâncare chinezească şi să stăm de 


vorbă. 

— Nu renunti, aşa-i? strigă ea, privindu-l exasperată. 
Nu avem nimic de discutat. Te-am prins înşelându-mă. Am 
terminat. 

— Eşti atât de încăpăţânată. M-am culcat cu altă fată. 
Mare lucru. Eram beat, nici nu ştiam ce fac. Mă vei 
pedepsi mereu pentru asta? 

— Nu-i vorba de o pedeapsă, Jump. Doresc să pleci. 
Nu mai vreau să fiu cu tine. Este simplu. 

— După toate prin câte am trecut împreună? 

— Exact prin ce am trecut? 

— Dacă nu eram eu, spuse el acuzator, tu ai fi stat în 
vreun cotlon din New York drogată moartă, cu o şleahtă de 
rataţi. 

— Zău? întrebă ea, mijind ochii. Asta crezi că aş fi 
făcut? 

— Erai toxicomană, Cât. Ai renunţat pentru că te-am 
forţat eu. 

— Susţii că, dacă nu apăreai tu, eu nu aş fi realizat 
nimic? 

— Te îndreptai spre prăpastie, scumpo. 

— Pleacă! strigă ea. Mă plictiseşti. Vorbeşte cu 
avocatul meu. 

—  Incetează cu porcăria de avocat, spuse el, 
apucând-o brutal de braţ. Noi doi vom rezolva totul 
împreună. 

— Nu mă atinge, strigă Cât, luptând să se elibereze. 

Se aflau în faţa rulotei ei. Cei mai mulţi plecaseră 
acasă, cu excepţia lui Nick Logan, care veni păşind ţanţoş 
tocmai în moment nepotrivit. 

— Ai probleme? o întrebă Nick, privindu-l pe Jump. 

— Nu, răspunse Cât. 

— Ei bine, dacă ai nevoie de ceva... spuse Nick, cu 
ochii la Jump. 

— Cine naiba mai e şi asta? mârâi Jump. 

— Nu este treaba ta, îl repezi ea. 

— Iisuse, ai devenit o mică putoare dură. 

— O! Ce frumos îmi vorbeşti! 


— Eşti exact ca nesuferita de maică-ta. 

— Nici măcar nu o cunoşti pe mama mea, răspunse 
ea dispreţuitor. 

— Nici tu, ripostă el. 

— Dispari, trişorule! 

— Aşa voi face. Sunt la Sunset Marquis. Când 
încetezi cu prostia cu divorţul, telefonează-mi. Şi plecă. 

— Nu sta lângă telefon, îl persiflă Cât. 

La câteva minute după plecarea lui Jump, apăru Nick 
din rulota sa. 

— Vrei să pun să-l ciomăgească? întrebă el. 

— Pardon? făcu Cât, ridicând o sprânceană. 

— Pot aranja, ştii, o asigură el ca de un fapt divers. 
Am relaţii. 

— Adevărat? întrebă ea neîncrezătoare. 

— Mda. Anul trecut am făcut un film cu Mafia şi tipii 
cu nasurile sparte mi-au rămas datori cu o favoare de care 
pot beneficia. 

— Eşti nebun, râse ea, clătinând din cap. 

— Aşa zice toată lumea. Personal, cred că pentru 
mine funcţionează. 

— Nu fi atât de sigur. 

— Îţi place ceea ce vezi pe ecran, aşa-i? întrebă el, 
pescuind din buzunar o ţigară. 

— Fumezi prea mult, îl certă Cât. 

— Iar tu nu faci sex suficient, replică Nick, aprinzând 


ţigara. 

— Noapte bună, spuse ea, şi se îndreptă spre 
parcare. 

— Ai văzut filmările de azi? întrebă el, urmând-o. 

— Am văzut. 


— Pot să vin şi eu? 

Cât ezită o clipă, apoi gândi: „De ce nu?” La urma 
urmei, el a salvat-o de la ceea ce putea fi o luptă urâtă cu 
Jump. Apoi răspunse: 

— Cred că da. 

— Voi călători cu tine, spuse el, trăgând din ţigară. 

— Credeam că îţi înveţi replicile. 


— Mai pot să aştepte. 

— Ce vorbeşti? întrebă Cât sarcastic. Filmul nostru 
trebuie să fie prioritatea ta. 

— Eu învăţ repede, îi răspunse el, făcându-i cu 
ochiul. 

— Bravo!! 

Ajunseră la Mustangul ei roşu. 

— Frumoase roţi, zise el, admirativ. 

— Închiriată. 

— Trebuie să te previn. Sunt foarte nervos când stau 
pe banca din spate, aşa că ar trebui să şofez eu. 

— Păcat. Eu dau direcţia. Nu sunt bună la primit. 

— Foarte bine, Blondie, cedă Nick, strecurându-se pe 
locul pasagerului. Întrucât aceasta este prima noastră 
întâlnire, te las să conduci tu. 

— Mă laşi? întrebă Cât, ridicând o sprânceană. 

— Sigur, spuse el, şi continuă să fumeze. Viaţa e 
grozavă. Nu-i aşa? 

La hotel, Line se plimba încolo şi încoace ca un 
animal în cuşcă. Era furios. Mândria îi fusese rănită. 
Dintre toţi oamenii cu care Shelby se putea fotografia, ea 
alesese tocmai mutra lui Pete. Cum va apărea el în faţa 
prietenilor? Toţi ştiau ce fustangiu este Pete, iar Shelby era 
soţia lui, pentru numele lui Dumnezeu! 

Se repezi la telefon, sună la room service şi comandă 
două sticle de scotch. Apoi, pentru că Shelby sosea a doua 
zi, se răzgândi şi comandă doar o jumătate de sticlă şi 
multă gheaţă. 

Când sosi băutura, îşi umplu un pahar şi îl bău fără 
să clipească. 

Era nedumerit: mai întâi cocaina nu a avut niciun 
efect, acum, acelaşi lucru se întâmpla cu băutura. 

Poate că avea nevoie de sex. Poate că, dacă s-ar culca 
cu Lola Sânchez, nu ar mai suferi atâta pentru Shelby şi 
indiscreţia ei. Naiba s-o ia! Doamna Dulce şi Inocentă. 
Soţia lui, cuviincioasa lady englezoaică. Mai întâi pe ecran, 
cu sânii afară, şi acum ieşea cu un vechi prieten. 
Hristoase! Ce mai urma? 


De fapt, furia pe care o simţea nu era doar din cauza 
prostiei de fotografie din People. Furia lui era mai 
profundă decât atât. Adevărul este că îşi ţinuse furia 
ascunsă până acum. Era căsătorit cu Shelby. Ea nu era o 
oarecare mică prostituată, fericită să frapeze lumea. 
Comportarea ei pe ecran şi dincolo de el era atât de lipsită 
de respect. 

Luă o hotărâre rapidă şi îi telefonă Lolei la hotel. 

— Ne întâlnim la restaurant. 

— Ce gentleman, îl ironiză ea. Presupun că 
bodyguardul meu trebuie să mă escorteze. 

— Ei, eram pe punctul de a face un duş, asta-i tot. 
Tăcerea ei arăta că este supărată. Nu lua în seamă, zise el. 

— La ce restaurant mergem? 

— Mărio's. 

— Unde este? 

— Este un local italian mic, în Village. 

— Undeva unde nu vom fi văzuţi? întrebă ea cu 
aceeaşi ironie. 

— Ascultă cu atenţie, zise Line, ridicând glasul, 
pentru că nu era dispus să-i suporte sarcasmul. Nu dau doi 
bani dacă suntem văzuţi sau nu. 

— Hmmm... făcu ea. Am priceput. Soţia ta a apărut în 
People cu un tip arătos, aşa că vrei să te răzbuni. 

— Ce porcărie mai e şi asta? Care tip arătos? strigă 
el, fumegând. Mizerabilul este cascador, şi arată ca naiba. 

— Oh, îmi pare rău. 

— Nu vreau să vorbesc despre asta, e-n regulă? 

— Foarte bine, zise Lola, încântată că a reuşit să-l 
înfurie. Putem vorbi în schimb despre mine. 

— Am plecat. 

— Ce s-a întâmplat cu duşul tău? 

— Ce zici dacă îl fac mai târziu cu tine? 

Ea puse receptorul jos. „Ce zici dacă n-ai nicio 
şansă?” gândi ea şi râse. 

Line fu primit călduros, ca de obicei, la micul 
restaurant familial Mărio's, unde se ducea de mulţi ani. 
Mama Mario îl adora, era unul dintre clienţii ei favoriţi. 


— Ah, signor Line - atât de frumos, îl flată ea. De ce 
nu te căsătoreşti cu una din fetele mele? îţi spun de atâta 
vreme. Se uită la Lola, apoi se întoarse spre Line cu o 
expresie acuzatoare. Unde este bella ta soţie? 

— Aceasta este signorina Sânchez, spuse Line. Facem 
un film împreună. 

Mama Mario scoase un sunet dezaprobator din 
fundul gâtului înainte de a-i conduce cam fără plăcere la o 
masă din colţ. 

Un chelner veni în grabă cu meniul. 

— Miscusi, spuse Mama Mario. Mă duc să văd alţi 
clienţi. Buon appetito. 

— Aşa, zise Line, comandând un scotch dublu cu 
gheaţă. Care este situaţia între tine şi Tony Alvarez? 

— Ti-am mai spus. Lola comandă Evian, apoi 
răspunse: Mă ajută să-mi revin după Matt. 

— Mda, mormăi Line, aruncându-i privirea sexy de 
macho pe care o perfecţionase în decursul anilor. Şi cum 
face asta? 

— Tony este un vechi prieten, răspunse Lola pe un 
ton neutru. 

— Hei, scumpo, cu mine vorbeşti. Ştiu totul despre 
prietenii vechi. Mai luă o duşcă zdravănă de scotch şi se 
aplecă peste masă. Te culci cu el? 

— Line! protestă ea, reuşind să arate jignită. Nu ne 
cunoaştem suficient de bine pentru a-mi pune asemenea 
întrebări personale. 

Mâna lui alunecă sub masă şi pe genunchiul ei. 

— Este timpul să ne cunoaştem mai bine. 

Ea îi îndepărtă mâna cu promptitudine. 

— Faci pe timida cu mine, aşa-i? 

— Iar tu uiţi că eşti căsătorit. 

— Ei şi? zise el fără să-i pese. Şi tu eşti căsătorită. 

— Eu sunt în divorţ, îi aminti ea. 

— Ei! făcu Line. Aşa cum merg lucrurile, s-ar putea 
ca în curând să te urmez. 

— Credeam că tu şi soţia ta sunteţi într-adevăr 
fericiţi. 


— Mda, mda, spuse el, golindu-şi paharul şi făcând 
semn chelnerului să îi mai aducă unul. Shelby este cea mai 
bună. Doar că apare în filmul ăla cu sânii pe tot ecranul şi 
mie nu-mi place. 

— Am văzut filmul la Cannes, spuse Lola. 

— Cum crezi că mă simt văzându-mi soţia aşa? se 
plânse el. Ce ar face ea dacă m-ar vedea pe mine pe ecran 
cu instrumentul afară? 

— Dacă merită să fie văzut, sunt sigură că femeile din 

America ar fi foarte fericite. 

— Merită să fie văzut, e-n regulă, se lăudă el, cu o 
ocheadă. 

— Norocosule, murmură Lola. 

După cină, băutura începu să-şi facă pe deplin 
efectul. _ 

— Ai sâni grozavi, zise el, încercând să o apuce. Îmi 
place aşa ceva la o femeie. 

Ea se apără, plesnindu-l peste mână. Să-l facă fărâme 
pe Line Blackwood era un lucru al naibii de uşor. Bărbatul 
era un beţiv patetic. Un fost mascul. Poate că asta era o 
pedeapsă suficientă. 

În clipa în care Cât a păşit în sala de proiecţie cu 
Nick, şi-a dat seama că Jonas era tensionat. De obicei se 
întâlneau, urmăreau împreună filmările zilei, luau note, 
apoi le comparau. În seara aceasta, Jonas vedea că 
lucrurile sunt diferite. 

— Ei, voi, strigă Nick, neluând în seamă atmosfera, 
trebuie să mă duc să fac pipi. Păstraţi-mi un loc. 

— Ce caută el aici? întrebă Jonas, îndată ce Nick ieşi. 

— M-a prins când ieşeam, explică ea. 

— Parcă stabilisem că actorii nu vor vedea scenele 
zilnice. 

— Nick spune că îl ajută în realizarea rolului. 

— Aşa că ai spus da. 

— Nu fi atât de rigid. Este un tip de treabă. 

— Ieri ziceai despre el că este un desfrânat. 

— Este şi desfrânat. Un comerciant care vinde de 
toate, cum se spune în Anglia. 


— Cum se duce înapoi la automobilul lui? 

— Nu ştiu, zise ea. Poţi să-l duci tu. 

— Las-o baltă. 

— Ce este cu tine? 

— Nimic. 

— De fapt, Nick m-a salvat de Jump. Dragul meu 
aproape fost soţ a făcut o scenă grozavă. 

— Ti-am spus că aş puteam să stau eu lângă tine 
pentru a interveni, îi aminti Jonas. 

— Nu este nevoie. Am rezolvat. 

— Cu ajutorul lui Nick. 

— Da, Jonas, cu ajutorul lui Nick. Te deranjează? 

— Unde este Jump acum? 

— Înapoi la hotelul său. Îţi poţi imagina, adăugă ea 
indignată. Are tupeul să-mi spună că eu n-aş fi nimic fără 
el. 

— Spune asta doar ca să te irite. 

— Ei bine, a reuşit. 

Nick se înapoie şi se aşeză lângă Cât, care dădu 
semnalul către operator pentru a relua filmul. 

Ea se înclină mult înainte, urmărind intens 
secvențele. Pe ecran, Nick era o prezenţă puternică, cu 
ochii săi pătrunzători, gura senzuală şi un gen de tristeţe 
care se potrivea personajului său. 

Cât simţea fiori. Filmul mergea atât de bine! Cum de 
avea acest noroc? 

Când s-au aprins luminile, Nick şi-a aprins o ţigară şi 
a privit spre Jonas - doar ei trei se aflau în sală. 

— Ce ziceţi, băieţi, să vă invit la cină? întrebă el. Am 
o masă permanentă la Ago. 

— Nu pot, zise Jonas, încă tensionat. 

— Hai, omule. Bem vreo două beri şi... 

— Am de lucru, i-o tăie Jonas. Şi tu la fel, adăugă 
uitându-se cu înţeles la Cât. 

Cât detesta ca oamenii să îi spună ce să facă. Jonas 
ar putea fi fratele cel mare pe care ea nu l-a avut 
niciodată, dai aceasta nu însemna că poate să facă pe 
şeful. Şi apoi, avea che I s-a iasă. 


— Cred că voi lua nişte paste împreună cu Nick, zise 
ea, înfuriindu-l şi mai mult pe Jonas. 

— Hei, Jonah... începu Nick. 

— Jonas mă cheamă. 

— Scuze, omule. 

— Eşti sigur... începu Cât. Înainte ca ea să poată 
termina, Jonas a ieşit în grabă. 

— Am spus ceva nepotrivit? o întrebă Nick. 

— Are de lucru. Jonas este foarte conştiincios. 

— Pare un tip bun. 

— Este. 

— Cam încuiat. 

— Nu chiar. 

— Mda. Cu adevărat. 

— Hmmm... 

— Fericită cu secvențele zilnice? întrebă Nick în timp 
ce ieşeau din sala de proiecţie. 

— Dar tu? contracară ea. 

— Niciodată nu mi-a plăcut să mă văd pe ecran. 

— Mi-ai spus că te ajută la rol. 

— Am minţit. 

— De ce? 

— Ca să fiu cu tine, zise el, petrecându-şi braţul pe 
după umerii ei. 

— Eşti nebun! 

— Niciodată n-am regretat. 

— Încearcă să păstrezi afurisitul de farmec pentru 
atunci când eşti în faţa aparatului. 

— Ce zici ca de data asta să şofez eu? întrebă el în 
timp ce se apropiau de automobil. 

— Nicio şansă. 

— Îmi pare rău să-ţi spun, Blondie, dar şofezi ca o 
fată. 

— Nu tineam să mă lauzi. 

— Bine, zise el cu jumătate de zâmbet. Ai câştigat. 
Dar aceasta este doar o hărţuială. Dacă va fi vorba de 
bătaie, te bat 

— Crezi? 


— Sunt sigur. 

Când au terminat cina, Line era făcut pulbere, abia 
se ţinea pe picioare. Lola era perfect trează şi lucidă. 
Niciun fel de aicool nu merita ca ea să-şi strice aspectul. 
Doar dacă era cea mai bună şampanie Cristal, dar şi atunci 
îşi permitea doar un pahardouă. 

Line era grămadă peste ea, pipăind-o, încercând să-i 
ridice v fusta. Ea îl plesnea ca pe un căţel deosebit de 
obraznic, dar nu reuşea să îl oprească. Lola avea 
presimţirea că, dacă el ar veni la ea la hotel, lucrurile s-ar 
încinge. 

Mama Mario nu îl lăsă să plătească. 

— Vii curând cu bella signora Shelby, zise ea, 
aruncând din nou o privire dezaprobatoare în direcţia 
Lolei. 

— Repetam o scenă, explică Lola. Nu este nimic 
altceva. 

— Ha! pufni femeia mai în vârstă. 

Îndată ce ieşiră din restaurant, câţiva paparazzi 
intrară în acţiune. Mai înainte, Lola îi dăduse instrucţiuni 
lui Big Jay să-i informeze pe toţi unde se afla şi cu cine. 

— Mă întreb cine i-a chemat! se miră ea inocentă. În 
timp ce aparatele începură să fotografieze, se întoarse 
spre Line, îi prinse capul cu ambele mâini şi îi plantă pe 
buze o sărutare apăsată. Mulţumesc pentru cină, şopti ea. 
A fost frumos, chiar dacă nu am apucat să discutăm 
scenariul. Îmi place că ai găsit timp să-mi asculţi 
problemele. Eşti un scump! apoi îl sărută din nou. 

Ea ştia foarte bine cum vor arăta fotografiile. Nimeni 
nu va auzi dialogul, toţi vor vedea pur şi simplu acţiunea. 

— Pune-l într-un taxi, îi spuse lui Big Jay, intrând în 
limuzina ei, în timp ce continuau flash-urile. 

Line a pornit pe urmele ei. 

Big Jay i-a blocat calea. 

— Domnişoara Sánchez spune că trebuie să iei un 
taxi, îl anunţă. 

— Ce naiba... mormăi Line, nesigur pe picioare. Ce 
porcărie! Nu mă simt bine, becurile acelea blestemate ale 


flash-urilor îmi strică vederea. Ce naiba se întâmplă? 

Big Jay chemă un taxi şi îl îngrămădi pe Line pe 
bancheta din spate. Apoi se duse la şefa lui în limuzină. 

— Un mascul, murmură Lola. Ochi roşii şi respiraţie 
de beţiv. Uh, sunt atââât de necăjită că nu am terminat cu 
el. 

Big Jay privea drept înainte. Ştia că nu este bine să 
comenteze. 

Shelby punea întotdeauna două ceasuri să sune 
pentru cazul când unul nu funcţiona. Se temea să nu 
întârzie şi să rateze programarea la filmări. Astăzi nu avea 
filmări, dar trebuia să fie la timp la aeroport pentru a 
prinde avionul lui Merrill, care îi spusese cu o zi în urmă 
că s-ar putea să meargă şi el. Nu o deranja. La urma 
urmei, era avionul lui. 

Terminase de împachetat cu o seară înainte, astfel 
încât, după ce s-a îmbrăcat într-un costum confortabil de 
călătorie, era gata de plecare. Mai avea de luat doar 
ochelarii de soare şi sacoşa. 

Când a coborât la bucătărie, menajera îi pregătise o 
omletă. 

— Nu îmi este foame, Lupe, se scuză. 

— Nu face nimic, doamnă Shelby. 

— N-a sosit maşina? 

— Este în faţă. 

— Mulţumesc. Ne vedem peste trei zile, zise Shelby, 
ieşind pe uşa din faţă. 

Pe alee era Pete. 

— Ce Dumnezeu faci aici? întrebă perplexă. 

— Te duc la aeroport, răspunse el, cu un surâs larg. 

— Ce faci? 

— Te duc la aeroport. 

— Şi de ce ai face asta? 

— Ştiu că eşti nervoasă înaintea călătoriei cu avionul, 
îi explică Pete, ridicându-şi gulerul jachetei din piele, aşa 
că mi-am închipuit... 

— Oh, ascultă, Pete, zise ea, luată prin surprindere, 
mulţumesc pentru amabilitate, dar nu pot accepta. 


— De ce nu? 

— Nu ştiu cum să-ţi explic, începu Shelby ezitant. 
Cred că eşti un tip grozav. Problema este că Line nu ar fi 
mulţumit de asta. 

— Nu? 

— Nu, n-ar fi. Şi... 

— Shelby, o întrerupse Pete, şi faţa lui ridată era 
foarte serioasă, nimic nu se petrece între noi. Amândoi 
ştim asta. 

— Da, noi ştim. Dar toţi ceilalţi? 

— Credeam că este un gest pe care îl vei aprecia, 
spuse Pete, reuşind să arate jignit. 

— Eu apreciez, Pete, dar nu pot risca să îl supăr pe 
Line. 

— Nu-l văd pe nicăieri. 

— Eu sunt cinstită faţă de soţul meu, nu l-aş minţi în 
nicio privinţă. 

— Vrei să spui că Line te va întreba cine te-a condus 
cu maşina la aeroport? 

Shelby se încruntă. Pete ar putea fi un tip grozav, dar 
întreaga poveste parcă prea avansa, iar ea nu dorea să îl 
încurajeze. 

— Unde sunt autoturismul şi şoferul meu? întrebă ea, 
hotărând să pună capăt discuţiei. 

— Acum vei fi furioasă cu adevărat, spuse el plouat. 

— De ce? 

— Pentru că i-am dat liber şoferului tău. 

Shelby tăcu o clipă, încercând să rămână calmă, 
deoarece ştia că Pete era bine intenţionat. Totuşi, acum 
depăşise măsura şi ea trebuia să facă ceva. 

— Nu-mi dai alternativă, aşa-i? întrebă ea pe un ton 
egal. Aş putea pierde avionul lui Merrill. 

— N-am avut intenţia. 

— Pete... Shelby respiră adânc, apoi reuşi să spună: 
Când mă întorc, singurul loc unde trebuie să ne vedem 
este la filmare. Doar dacă tu şi Line nu reluaţi prietenia. 
Asta-i! Sper că înţelegi. 

— Am înţeles, Shelby, zise el destul de stânjenit. 


— Bine. 

Şi dimineaţa, Cât s-a trezit târziu. Aveau filmări 
noaptea, astfel încât şi-a permis luxul de a nu se scula în 
zori. A sosit acasă pe la ora unu noaptea, a închis telefonul 
şi s-a culcat. 

A fost interesant să petreacă timpul cu Nick şi 
prietenii lui. Nick nu a stat pe capul ei, aşa cum se aştepta. 
Practic, a ignorat-o, discutând cu două fete de la masă. 
Una dintre ele era Petra Flynn, o blondă pieptoasă care 
jucase în propriile sale seriale TV. Cealaltă era o brunetă 
focoasă ce apărea în prezent la un mic teatru din Santa 
Monica. Evident, Nick se simţea bine între actriţe. 

Cât şi-a petrecut seara ajungând să îi cunoască pe 
unii dintre prietenii lui - un grup amestecat de scriitori şi 
actori. Când a plecat, Nick părea că abia a observat. Nu că 
i-ar fi păsat: el era vedeta filmului ei, atâta tot. Da, îi 
acorda foarte multă atenţie la filmări, dar asta numai 
pentru că nu avea pe altcineva prin preajmă pentru a flirta, 
cu excepţia lui Shelby. Iar Shelby precizase foarte clar că 
relaţia lor este strict profesională. Nick a înţeles. El nu era 
la vânătoare de femei măritate care încă se înțelegeau cu 
soţii lor. 

Cât căscă şi verifică mesageria vocală. Erau câteva 
mesaje de la Jump. „Plec la New York, zicea el părând 
supărat, şi dacă refuzi să vorbeşti cu mine, îţi arunc toate 
lucrurile în stradă. Ai priceput?” 

Ce mizerabil! De ce nu putea să accepte că se 
terminase? 

Îi telefonă la hotelul lui. 

— Cine e? mormăi el. 

— Eu sunt. 

— Ştiam că până la urmă vei telefona. 

— Am găsit mesajul tău fermecător. Ştii că nu am 
timp să mă duc la New York chiar acum. 

— Mai bine te-ai duce, ameninţă el, pentru că 
vorbesc serios. 

— Nu îmi poţi arunca lucrurile afară. 


— Cine mă va opri? 

— Avocatul meu spune că este în avantajul tău să 
cooperezi. 

— Să-l ia naiba pe avocatul tău. 

— Ce s-a întâmplat cu turneul tău australian? De ce 
te-ai întors? 

— Turneul s-a terminat. Dacă nu erai atât de ocupată 
cu porcăria ta egoistă, ai fi ştiut. 

— A existat un timp când obişnuiam să îmi fac griji în 
privinţa ta, îi aminti ea. Nu uita că am luat avionul până în 
Australia pentru a-ţi face o surpriză. Şi aceasta s-a 
transformat într-o noapte memorabilă! 

— Iar am ajuns aici? bombăni el. Acelaşi cântec vechi 
de doi bani. 

— Chiria apartamentului este achitată, dacă vrei să-l 
păstrezi, preciză ea tăios. Trimite-mi hârtiile să le semnez. 

— Asta este întreaga ta preocupare, aşa-i? Hârtiile şi 
avocaţii. 

— Ştii ce, Jump? De ce nu încerci să fii politicos în 
această privinţă? 

— a-ţi politeţea şi întinde-o, strigă el, trântind 
telefonul. 

Jump nu proceda corect, nu era cinstit, pentru că era 
numai vina lui. Dacă nu-l prindea înşelând-o, nimic din 
toate astea nu se întâmpla. 

Se duse în bucătărie şi puse de cafea. Gândul îi zbură 
la Nick. Dacă ar fi cinstită, ar recunoaşte că este atrasă de 
el. 

Hmmm... Nick Logan nu era o idee bună. Era un 
afemeiat care probabil că l-ar face pe Jump să arate ca un 
amator şi exact de aşa ceva nu avea nevoie. 

Şi apoi, nu avea timp să se implice. 

Îi telefonă lui Jonas şi îl întrebă ce face. 

— Lucrez, răspunse el rece. 

— Credeam că poate ai dori să luăm micul dejun 
împreună. Am putea să parcurgem notițele noastre din 
noaptea trecută. 

— Acum? 


— De ce nu? 

— Corectează-mă dacă greşesc, dar nu mi-ai cerut tu 
să stau departe de Idolul Femeilor? 

— Cine este Idolul Femeilor? replică ea perfect 
conştientă la cine se referea Jonas. 

— Ştii tu cine. 

— Jonas, spuse ea calm, dacă nu aş fi sigură că eşti 
normal, aş crede că eşti atras de el. 

— Ce glumă reuşită! 

— Nu putem să mâncăm ceva? Mor de foame. 

— Astăzi filmăm la Paradise Cove. 

— Ştiu, aşa că mă gândeam să combinăm micul dejun 
cu prânzul la Ivy, pe țărm. Nu întârziem la filmare. 

— Ne întâlnim acolo. 

— Nu poţi veni să mă iei? Cât nu se putu abtine şi 
făcu o remarcă sarcastică: în felul acesta nu voi fi tentată 
să fug cu 

Idolul Femeilor, aşa-i? 

— Cincisprezece minute. 

— Să fie zece. 

— Eşti imposibilă. 

— Pa. 

— Adu-mi Post şi Daily News, îi ordonă Lola lui Big 
Jay prin intercom. Acuma, te rog! Big Jay plecă imediat. 

De-abia aştepta să vadă ce vor publica ziarele de 
dimineaţă. Stătea lungită în pat, gândindu-se la cina din 
ajun cu Line. El era atât de beat. Auzise ea că bea, dar 
până acum nu se arătase dependent. 

Se întinse pentru a lua telefonul. 

— Este o doamnă Margolis pe fir o informă 
telefonista. 

— Dă-mi legătura. 

— Ai văzut ziarele? atacă Faye. 

— Nu, Faye. De-abia am deschis ochii. 

— Fotografia ta este pe prima pagină din nou. 

— Imposibil, explică ea căscând. Tony este la New 
Orleans. 

De-abia azi se înapoiază. 


— Nu vorbesc despre tine şi Tony, zise Faye cu 
severitate. 

Despre tine şi partenerul tău foarte căsătorit. 

— Partenerul meu? întrebă ea cu inocenţă. 

— Line Blackwood. 

— Eu şi Line? întrebă ea, mimând surpriza. Probabil 
că glumeşti. S-a putut strecura vreun fotograf în timp ce 
noi lucram la locul filmării? 

— Nu, Lola, spuse Faye brusc. La cină cu domnul 
Blackwood, aseară. V-au prins pe amândoi sărutându-vă în 
faţa restaurantului. Scenariul emoţionant este pe prima 
pagină a tuturor ziarelor. 

— O, nu, protestă Lola, prefăcându-se neliniştită. 
Poate am schimbat o sărutare prietenească pe obraz. N-am 
văzut niciun fotograf. 

— Nu încerca să şmechereşti un şmecher, mârâi 
Faye. Acesta este un sărut adevărat. Şi nu este o bună 
publicitate, în special după presa din weekend-ul trecut. 

— Credeam că orice publicitate este bună. Atâta timp 
cât îmi scriu numele corect. 

— Îmi dai voie să-ţi amintesc ceva? Se presupune că 
tu eşti în divorţ, zise Faye. Mai întâi eşti prinsă cu Tony 
Alvarez, acum cu Line Blackwood. Genul acesta de 
publicitate te face să arăţi ca o femeie uşoară. 

— Cred că îmi sporeşte reputaţia, spuse Lola. 

— Care reputaţie? întrebă Faye cu vocea aspră. 

— Nu sunt eu bomba sex latină cu care orice bărbat 
doreşte să se culce? Big Jay bătu la uşă. Intră, strigă ea. El 
intră şi îi înmână ziarele. Mă uit acum la fotografii, Faye. 
Te sun eu. 

— Aşa să faci, o repezi Faye cu vocea ei de 
fumătoare. Presa mă înnebuneşte pentru o declaraţie. 

— Spune-le aşa: Line Blackwood şi cu mine suntem 
doar parteneri. Aseară am discutat scenariul. 

— Sunt sigură că vor crede! zise Faye scurt şi 
închise. 

Lola controlă ziarele. lată, era pe prima pagină a 
ambelor publicaţii. Daily News avea un titlu frapant: LA 


LOLA! O FA CE DIN NOU! Titlul din Post era: LOLA ŞI 
LINC ÎMPREUNĂ? UNDE ESTE SHELBY? 

Studie fotografiile. Sărutul ieşise perfect. Ochii lui 
Line erau închişi, iar el arăta parcă s-ar fi simţit foarte 
bine. 

Se întreba cum s-a simţit el când a văzut fotografiile. 
Nu prea fericit, desigur. 

Ha! Soţia lui a avut o fotografie nevinovată în People, 
iar aici el era pe prima pagină din Post şi Daily News, 
sărutând-o pe Lola Sânchez. Lola nu mai acorda mari 
şanse căsniciei lui. Misiune îndeplinită. Atunci, de ce nu se 
simţea mulţumită? Pentru că a fost prea uşor, de aceea. Ce 
satisfacţie ai când dobori un tip deja demolat? 

Era numai greşeala soţiei lui. El fusese iritat de filmul 
ei, iritat de cronicile strălucite şi de fotografia ei cu un alt 
bărbat. De aceea a ajuns un betiv care se prăbuşeşte. 

Desigur că nu mai era bărbatul de acum şase ani. 
Masculul, starul de cinema macho pentru care ea ar fi dat 
orice. Bărbatul care i-a blocat şansele de a avea vreodată 
copii. 

Poate că Shelby Cheney nu voia să rămână căsătorită 
cu 

Line Blackwood. Era o idee. 

Telefonul sună din nou. De data aceasta era Tony. 

— Hei, scumpo, cântă el, dându-i fiori pe spate. 
Sunetul vocii lui o făcu să-şi dea seama cât de dor îi era de 
el. 

— Când te întorci? a fost prima ei întrebare. 

— Nu prea curând. Bănuiesc că ai văzut ziarele din 
New York? 

— Da, ştiu. Este ridicol, Tony. Mai erau încă zece 
persoane cu noi. Line era beat, m-a prins în faţa 
restaurantului şi asta a fost tot ce s-a întâmplat. Tu ştii 
cum merg lucrurile. 

— Mizerii, iubito, zise el, părând să nu fie deloc 
supărat. 

— Nu eşti supărat? 

— De ce aş fi? Am avut o fată aici. 


— Ai avut? întrebă ea şocată. 

— Mda. Mie nu mi s-a întâmplat, aşa că am trimis-o 
înapoi cu avionul la Los Angeles. 

— Ce fată? întrebă Lola, deodată furioasă. 

— Puicuţa roşcată cu care era să mă logodesc când ai 
alergat înapoi la mine. 

Acum se simţea extrem de ofensată. 

— Vrei să spui că ea era cu tine la New Orleans? 

— Sigur, iubito. 

— Ai plecat din patul meu şi te-ai dus la New Orleans 
ca să fii cu oputta? Lola tipa, năucită că el ar fi făcut aşa 
ceva. Nu pot crede că ai fost cu o altă femeie. 

— Deci, fotografia ta cu un alt bărbat poate foarte 
bine să apară în toate ziarele, dar eu... dar eu trebuie să 
mă abţin, aşa-i? 

— Ti-am explicat despre ce era vorba. 

— Aceasta este prima noastră ceartă, iubito? zise 
Tony, râzând. Pentru că dacă este, cred că mă dă gata. 

— Aducţi fundul aici, spuse ea, bătând în retragere. 
Lucrez după-amiază, dar la noapte sunt a ta. 

— Aşa şi trebuie să fie, zise Domnul Sigur de Sine. 

Line nu îşi amintea nimic din cele întâmplate. Cobori 
din pat clătinându-se, complet îmbrăcat, cu ochii roşii şi cu 
rău la stomac. De-abia ajunse în camera de baie, unde îşi 
văzu chipul în oglindă. Ca de obicei, după un chef arăta ca 
naiba. 

Băutura îi zăpăcea mintea, corpul şi sufletul. 

Hristoase! Ce s-a întâmplat seara trecută? Din câte 
îşi putea aminti, o dusese pe Lola la Mario's. Mama Mario 
fusese toată numai atenţii faţă de el şi cam asta. Restul era 
o pată albă. Nu îşi putea aminti un afurisit de lucru. 

Scurtcircuitele erau periculoase. 

Totul era din cauza lui Shelby şi a fotografiei ei 
stupide din revistă, alături de mutra unuia cu care ea se 
întâlnea cu ani în urmă. De ce îl supărase asta atât de 
mult? 

Pentru că mutra era a lui Pete, de aceea. Şi Pete abia 
aştepta să se răzbune. 


Se duse în salon şi luă de pe birou foaia cu programul 
de lucru. Ora upu. Până atunci trebuia să arate omeneşte. 
Mda, succes! 

La ce oră venea Shelby de la Los Angeles? Uitase. 
Cinci sau şase, cam aşa ceva. 

Văzu o sticlă de scotch goală şi un pahar murdar. 
Telefona şi chemă pe cineva pentru a face curat. Apoi se 
strădui să ajungă înapoi în baie şi se băgă sub duşul rece 
zece minute. 

Când a ieşit din baie era gata pentru prima priză de 
cocaină. Aceasta îl făcea să se simtă mai bine şi sigur îl va 
scăpa de efectele băuturii. 

Gata cu băutura! 

Aşeză cu grijă pudra albă şi priză. Deodată, nasul 
începu să-i sângereze. Se duse repede în baie, luă o lavetă 
umedă şi o ţinu la nas. 

Iisuse Hristoase! Ce se întâmpla cu el? Se dezagrega, 
îndată ce sângerarea se opri, îşi sună dilerul şi îl chemă de 
urgenţă. Apoi telefonă la room service şi comandă ouă, 
bacon şi o Bloody Mary pentru a-i trece mahmureala. 

După o jumătate de oră, chelnerul aduse micul dejun. 
Vederea mâncării îi întoarse stomacul pe dos, singurul 
lucru pe care îl putu înghiţi era Bloody Mary. 

Sosi curând şi dilerul său - un tip unsuros, cu o 
atitudine de ştie-tot. Line dorea ca acesta să vină, să 
rezolve şi să plece, dar omul întotdeauna încerca să mai 
zăbovească şi să stea de vorbă. Din nefericire, trebuia să 
aibă de a face cu el personal - era mai în siguranţă astfel. 

Schimbară amabilităţi, dădu banii şi primi cocaina. 
După ce tipul plecă, Line se duse în dormitor şi se întinse 
pe pat până la ora când trebuia să plece la studio. Lola îl 
întâlni în rulota de machiaj. 

— Ai întârziat, îi reproşă cu vocea ei joasă, din gât. Şi 
Tony este iritat din cauza fotografiei noastre. 

— Care fotografie? mormăi Line, neavând chef de o 
conversaţie uşoară. 

— N-ai văzut ziarele? întrebă ea, trăgându-l într-un 
colţ de unde nu puteau fi auziţi. 


— Nu, n-am văzut blestematele de ziare, mârâi el. 
Care-i problema? 

— N-am idee cine i-a alertat pe fotografi, dar erau 
acolo aseară, când am părăsit restaurantul. Şi, trebuie să-ţi 
amintesc, tu nu aveai nicio jenă. M-ai îmbrăţişat în faţa lor. 
O pauză lungă. Asta m-a deranjat, Line. De aceea l-am 
rugat pe Big 

Jay să te urce într-un taxi. Erai imposibil. Nu puteam 
să mă mai descurc cu tine. 

— M-ai urcat într-un taxi?! întrebă Line, nevenindu-i 
să creadă că ea a putut să facă un astfel de lucru. 

— Am fost nevoită. 

— Grozav! Aveam un fel de gripă şi tu m-ai trimis cu 
un taxi. Mulţumesc mult pentru grijă. 

— Nu era gripă, Line. Ai băut prea mult. 

— Eu abia gust băutura, Lola, zise el cu o faţă 
imobilă. 

— Aseară ai băut. Tony este furios din cauza 
fotografiei, ameninţă să te snopească. j 

— Aş putea să-l arunc pe Tony Alvarez într-un 
malaxor şi să-l fac carne tocată. 

— Nu poţi da vina pe el. Tony este un bărbat latino, 
iar eu sunt femeia lui. 

— Iisuse Hristoase! mârâi Line. 

Capul îi bubuia. 

Totul mergea din rău în mai rău şi ultimul lucru pe 
care l-ar fi făcut era să joace. Comedia romantică uşoară 
nu era genul lui. Voia să se întoarcă la genul în care 
excela. Filmul de aventuri, cu acţiune. Cel puţin în filmele 
de acţiune nu trebuia să suporte nesfârşite prim-planuri şi 
să fie fermecător. 

— Ne vedem la filmare, murmură Lola. 

Târfa! Toate erau nişte târfe. 

Kerrill Zandack se afla într-o dispoziţie logoreică 
Shelhv sperase să aibă un moment de linişte în avion, d- 
cfadgazda era la bord, conversaţia devenea o ocupaţie 
necesară - unul dintre riscurile avionului particular. 

În clipa în care s-a îmbarcat, Merrill a invitat-o la 


masa rotundă la care stătea el întotdeauna. Shelby nu 
putea să refuze, în ciuda fumului gros de trabuc care îl 
înconjura şi care ei îi dădea senzaţia de greață. După 
decolare, Merrill îi înmână un teanc de cronici într-o mapă 
din piele gravată cu numele ei şi cu data. 

— Sunt strânse laolaltă pentru cazul în care nu le-ai 
văzut pe toate, îi explică el. 

— Cât de prevenitor eşti, Merrill, zise ea, luând 
mapa. Nu trebuia. 

— Ştiu cum le tratează majoritatea producătorilor pe 
actrițele din filmele lor. Agenta de publicitate îţi arată una, 
studioul îţi arată alta. Problema este că niciodată nu 
reuşeşti să vezi totul. Citeşte şi învaţă. 

— Să învăţ ce? întrebă ea curioasă. 

— Să înveţi că eşti la apogeul carierei, locul la care 
visează orice actor mare. 

— Mare? 

— Mda. Pentru Tom Cruise a fost Afacere riscantă. 
Pentru Julia Roberts - Frumuşica. Pentru tine este Extaz. 
De aici încolo, fiecare film pe care îl faci se raportează la 
performanţa ta din Extaz. 

— Minunat, zise ea sec. De ce acest lucru mă face să 
mă simt atât de deprimată? 

— Nu este un lucru rău, Shelby, o linişti el, tuşind 
scurt. Prins este genul potrivit de film pentru tine acum. 
Halle Berry după Monster's Ball a făcut un film gen James 
Bond. Acum aceasta a fost o alegere excelentă. 

— Vrei să spui că eu niciodată nu voi mai reuşi 
performanţa din Extaz? 

— Nu, eu spun că ai avantajul acestui moment. Eşti 
căsătorită cu un bărbat celebru, dar trebuie să te asiguri 
că el nu încearcă să te tragă în jos. 

— Line nu ar face aşa ceva niciodată, protestă ea 
plină de încredere. El mă încurajează. 

— Spui asta acum. Dar eu ştiu ce se va întâmpla - 
probabil. 

— Ştii? 

— Va interveni gelozia profesională, spuse Merrill. 


Asta se întâmplă între artişti. Este ceva omenesc. 

— Nu între mine şi Line. 

— Sunt în meseria aceasta de multă vreme, copilule. 
Când sunt actori şi soţul şi soţia, şi unul reuşeşte mai bine 
decât celălalt, întotdeauna se complică lucrurile. 

— Line nu este deloc gelos pe mine. 

— Până acum nu a fost pus în situaţia ca tu să ai mai 
mult succes decât el. 

— Dar nu am, protestă Shelby, încruntându-se. 

— Aşteaptă până vei fi nominalizată, spuse Merrill, 
pufăind un nor de fum acrişor în cabină. 

— Ce nominalizare? întrebă Shelby uimită. 

— Sunt primul de la care afli. Vei fi nominalizată 
pentru Extaz. 

— Ar fi desigur o mare onoare. Totuşi, nu sunt deloc 
sigură. 

— Vrei să pariem pe bani? 

— Nu pariez, Merrill. 

— Fii deşteaptă - ascultă ce-ţi spun eu şi fii atentă. 

— La ce? 

— La Line, ce naiba! El este de acum cel mai mare 
duşman al tău. Intr-un fel sau altul, va încerca să te 
saboteze. 

li era de ajuns. Ultimul lucru de care avea nevoie era 
părerea lui Merrill Zandack despre comportamentul 
soţului ei. 

— Mă scuzi, Merrill, zise ea, ridicându-se de la masă. 
Cred că voi încerca să aţipesc. Te superi? 

— Te-au supărat vorbele mele? întrebă el, bărbia 
dublă ridicându-se şi coborând. Nu îţi aduc nicio învinuire. 

— Nu despre asta e vorba, se scuză Shelby. Sunt 
obosită. Am avut o săptămână incredibil de grea. 

— Citeşte cronicile. Te vor face să te simţi mai bine. 

— Mulţumesc, spuse ea, îndreptându-se către cel mai 
îndepărtat loc posibil. 

După un prânz luat devreme la Ivy, pe țărm, Jonas îşi 
reven i. 

— Ai fost foarte tensionat aseară, spuse Cât, ronţăind 


un biscuit cu ciocolată. Aveai vreo problemă? 

— Nicio problemă. 

— Poate că îţi este dor să fii asistentul lui Merrill, îl 
tachină. 

— Asta e clar. 

— Nu există cale de întoarcere la vechea ta slujbă de 
asistent. După ce terminăm filmul, trebuie să insişti ca 
Merrill să te numească la toate filmele viitoare. 

— Crezi că ar face asta? întrebă Jonas. 

— De ce nu? La urma urmei, sunt sigură că îţi 
telefonează de două ori pe zi pentru a mă verifica. Am 
dreptate? 

— Desigur. 

— Şi ce îi spui? 

— Că eşti un geniu. 

— Mulţumesc, zise ea cu un surâs batjocoritor. Exact 
ce doream să aud. 

— Ai vorbit cu Jump azi-dimineaţă? 

— Mda. Ultima lui ameninţare este să îmi arunce 
lucrurile în stradă. 

— Şi ce faci în această situaţie? 

— Cu câteva luni în urmă, prietena mea Luanne s-a 
mutat cu copilul său în apartamentul nostru. li voi telefona 
şi o voi ruga să-mi facă un serviciu şi să îmi împacheteze 
lucrurile. 

— Pare o idee. 

— Îţi garantez că Jump va pretinde toate CD-urile şi 
cărţile, ceea ce este un abuz, pentru că eu le-am cumpărat 
pe cele mai multe. 

— Poate că ai auzit de Tower Records şi de Book 
Soup? zise el spontan. Ca să nu pomenesc de Amazon. 

— Eşti atât de practic, Jonas. Asta îmi place la tine. 

— Aşa, deci, acum îţi place simţul practic? 

— Nimic rău în asta, răspunse Cât, luând un alt 
biscuit. Acum, tot ce avem de făcut este să-ţi găsim o 
prietenă, pentru că numai muncă şi nicio distracţie... 

— Tu vorbeşti? o întrerupse Jonas. 

— Eu nu am timp pentru un bărbat. 


— Înseamnă că suntem doi. 

— Ce? Nici tu nu ai timp pentru un tip? 

— Eşti atât de glumeaţă! 

— Încerc să fiu realistă, zise ea, făcând semn pentru 
nota de plată. 

Au părăsit restaurantul şi au plecat la filmare. Cât 
vorbi cu cei din echipă care deja erau acolo. Apoi se duse 
la rulota ei şi continuă să lucreze la cartoanele 
inscripţionate. 

După un timp se auzi un ciocănit în uşă şi Nick îşi 
băgă capul în încăpere. 

— Hei, spuse el, ciufulit tot, cu zâmbetul de cocoş şi 
cu ţigara lipită de buză. Te-ai distrat aseară? 

— Ai nişte prieteni interesanţi, zise ea. 

— Mda, am, aşa-i? Toţi ne-am mutat la Los Angeles în 
acelaşi timp. Eu am fost unul dintre norocoşi, ceea ce 
înseamnă că acum trebuie să le achit notele. 

— Mi se pare corect. 

— Ce crezi despre fete? 

— Drăguţe, zise ea, uşor sarcastic. Care dintre ele 
este nefericita? Vai, scuză-mă, voiam să spun fericita. 

— Amândouă, se făli el. 

— Nu te-ai săturat? 

— Se pare că n-ai auzit de reputaţia mea, zise el, 
făcând cu ochiul. 

— Este chiar atât de mare pe cât speri tu? 

— Vrei să afli? 

— Nu, mulţumesc. 

Aprinse o altă ţigară de la precedenta. 

— De câtă vreme sunteţi despărțiți, tu şi bărbatul 
tău? 

— Nu chiar de mult. De ce? 

— L-ai prins cu altă fată. Corect? 

— Nu dau amănunte. 

— Trebuie să te simţi cumva excitată. 

— Pardon? 

— Am spus că trebuie să te simți excitată. 

— Ştii ce, Nick? îl repezi Cât, pierzându-şi răbdarea. 


Eu încerc să lucrez. 

— Am priceput, zise el cu o altă clipire insolentă. Ne 
vedem la filmare. 

Shelby nutrea o speranţă romantică: Line va fi la 
aeroport pentru a o întâmpina. Din păcate, nici urmă de 
Line. Trimisese, în schimb, un automobil cu şofer care a 
dus-o la hotel. 

Zborul cu avionul o neliniştea întotdeauna şi o 
obosea. Spera ca Tine să nu fi făcut vreun program pentru 
acea seară. Directorul hotelului o aştepta în hol pentru a o 
saluta. 

— Suntem încântați să staţi la noi în acest weekend, 
doamnă 

Cheney. 

— Te rog, spune-mi doamna Blackwood, zise ea, în 
timp ce un băiat îi lua bagajul. 

— Desigur, doamnă Blackwood. Soţului 
dumneavoastră îi place la noi. Sper ca şi dumneavoastră să 
vă placă. Facem tot posibilul. 

— Sunt convinsă. 

— Dacă sunteţi gata, vă voi conduce la apartamentul 
domnului Blackwood. 

Apartamentul era mare şi luxos. Line nu era acolo - 
probabil încă lucra. Pe Shelby nu o deranja, pentru că voia 
să facă un duş şi să se odihnească înainte de a-l vedea. 

Un ciocănit în uşă anunţă un comisionar ce aducea 
flori şi un coş uriaş cu fructe. 

O clipă a crezut că florile erau de la Line, dar pe 
biletul care le însoțea scria: „Bun sosit la New York, din 
partea producătorului filmului Extaz”. 

Îi dădu un bacşiş băiatului şi începu să despacheteze. 
După ce termină, făcu un duş, îmbrăcă o rochie simplă, 
albă, una dintre preferatele lui Line. 

Un moment s-a gândit să-i telefoneze pe celular, apoi 
a hotărât să nu-l deranjeze. 

Va veni destul de repede, iar ea îl va aştepta. 

— Vin îndată sus, anunţă Tony. 

— Credeam că ieşim, răspunse Lola. Sunt îmbrăcată, 


gata de plecare. 

— Nu, vreau să vin sus, insistă Tony. 

Ea tocmai închisese telefonul după convorbirea cu 
mama ei, care era supărată foc pentru relaţia sa cu Tony. 
Lolei aproape că-i venea să se căsătorească cu el şi să-şi 
înfrunte cu adevărat familia. Nu pentru că el ar fi cerut-o 
în căsătorie de când erau din nou împreună. Dar dacă ea 
ar fi vrut cu adevărat - ar fi cerut-o. 

Hmm... Doamna Tony Álvarez. Suna bine. Sau Lola 
Sánchez Álvarez. Chiar mai bine. 

Se inspectă în oglindă. Îşi pusese o rochie roşie, 
mulată pe corp, cu decolteu adânc în faţă, pantofi Jimmy 
Choo cu toc înalt, cercei lampadar cu rubine, iar părul era 
neîmblânzit şi sexy, aşa cum îi plăcea lui Tony. 

Big Jay se agita în hol. 

— Domnul Álvarez a pornit încoace, îl informă ea. 
Când ajunge, sus, dispari. 

— Sigur, domnişoară Lola. Sunt afară dacă aveţi 
nevoie de mine. 

— Mulţumesc. Întotdeauna ştii ce doresc, aşa-i? 

Big Jay dispăru zâmbind. El era garda personală a 
Lolei Sânchez de doi ani şi savura fiecare minut. Cine n-ar 
fi făcut la fel? 

Tony intră - vesel, vioi într-un costum alb cu cămaşă 
neagră. 

— Muzică, iubito. Am chef de Marc Anthony. 

— Eu întotdeauna am chef de Marc Anthony, zise ea 
Zâmbindu-i. 

— Tu, mica mea vrăjitoare sexy, arăţi înfierbântată. 
Ghici cine era în mintea mea la New Orleans? Şi crede-mă, 
erau ceva fete nostime în oraşul acela. 

— Ca să nu vorbim despre fata importată pe care o 
aveai cu tine. Eşti un ticălos! 

— Am aruncat-o la rigolă destul de repede. 

— Aşa sper. 

— Vino aici, Lola-Lola, să mă uit bine la tine. Ea păşi 
spre el. Dă-mi votcă, porunci Tony. 

— Arăt ca ospătarul de la room service? întrebă ea pe 


un ton glumeţ. 

— Dă-mi o sticlă din minibar. 

— De ce? 

— Pentru că vreau să o sug de pe sfârcurile tale 
frumoase, dragă. Du-te şi adu sticla. 

— Tony! exclamă ea. Sunt îmbrăcată şi gata să ies în 
oraş. 

Am crezut că mergem să dansăm salsa. 

— Vom dansa salsa la noapte, zise el cu un rânjet de 
lup, dar mai întâi trebuie să am sfârcurile acelea în gură, 
aşa că adu votca. Du-te, fato, du-te! 

— Nu, Tony, refuză ea cu încăpățânare. O vei vărsa 
pe rochia mea. 

— Ad-o! spuse el sumbru. Este un ordin, femeie! 

Era excitant un bărbat care nu accepta să fie refuzat. 
Ea făcu ce i se cerea - aduse o sticlă în miniatură din 
minibar. Lola era deja excitată. Tony avea darul de a o da 
gata ca niciun alt bărbat. 

El luă sticla, cu o mişcare rapidă din încheietura 
mâinii, îi desfăcu breteaua de la rochie, trăgând-o în jos 
până când îi apărură sânii. 

— Eşti un băiat atât de rău, se alintă ea, ţinându-şi 
respiraţia. 

— Ai cei mai frumoşi sâni din lume, îi spuse el 
admirativ. Dă totul jos. 

Lola nu aşteptă să i se spună a doua oară. leşi din 
rochia strâmtă şi o puse cu grijă pe spătarul canapelei. 

Storurile nu erau trase. Dar ei nu-i păsa cine se uită, 
totul era bine. 

Dezbrăcată complet, cu excepţia unui chiloţel din 
dantelă neagră, ea îşi presă corpul de al lui. 

— Eşti o minune, iubito, zise el, strecurându-şi 
degetele în dantela neagră a chilotului şi trăgând în jos. 
Mă uit la pubisul tău bărbierit şi la sânii tăi mari, plini. Mă 
faci fericit, iubito. De fiecare dată. Aş vrea să nu porţi 
nimic altceva decât diamante şi tocuri înalte. Iubita mea 
este făcută pentru podoabe. Asta este. Rânjind, el desfăcu 
sticla cu dinţii. Apoi, încet, începu să toarne votca rece 


peste sânii ei, sugând şi lingând lichidul. 

Ea avu orgasm aproape imediat. 

Cu siguranţă, Tony Alvarez era cel mai sexy bărbat 
din întreaga lume. 

Dinc nu avea curaj să se întoarcă la hotel. 
Terminaseră filmările pentru ziua respectivă, dar el nu se 
grăbea să-şi părăsească rulota. In schimb, priză de câteva 
ori cocaină înainte de a se hotărî că un pahar de băutură 
era o necesitate. Cu atât mai rău dacă Shelby descoperea 
că el bea - nu era în situaţia de a-l critica. 

Line spera ca ea să nu fi văzut ziarele din New York. 

Mâine vor deveni ştiri vechi, fiind înlocuite de altele, 
despre altcineva. 

Il înfuriau fotografia din People şi filmul ei, despre 
care se părea că toată lumea vorbeşte. Şi nu uita interviul 
din USA To-day în care ea nu-l lăuda. 

Cu cât era mai mânios, cu atât simţea nevoia să mai 
bea. 

După două pahare de scotch şi după ce s-a clătit cu 
apă de gură, s-a urcat în automobil şi şoferul l-a dus la 
hotel. 

Când a intrat în apartament, a văzut-o pe Shelby 
adormită pe canapea. 

Nu putea să îşi ia ochii de la ea. Era atât de 
frumoasă, cuibărită acolo şi inocentă. 

Păcat că era o asemenea stricată prefăcută. Nu ştia 
dacă să o trezească sau s-o lase să doarmă. lisuse! Din 
cauza ei avea stomacul parcă înnodat. Aceasta era 
dragostea? Dacă da - mai bine lipsă. 

— Ce faci diseară? întrebă Nick. 

— De ce? 

Cât şi Nick stăteau pe plajă, în timp ce operatorul era 
ocupat cu pregătirea următoarei filmări. Nick luă o mână 
de pietricele şi începu să le arunce în mare. 

— Mă gândeam că poate ţi-ar plăcea să mergi din 
nou la 

Ago. 


— Poate, zise ea nehotărâtă. 

— Să cred că asta înseamnă da? 

— Hmm... Nu sunt sigură că idealul meu de distracţie 
înseamnă să te urmăresc cum faci pase unor tipe. 

— Nu e nimic, zise el dezinvolt. Oferta rămâne 
deschisă. Ne adunăm acolo în fiecare seară, la masa 
obişnuită. 

— În fiecare seară? 

— Mda, acolo îmi petrec timpul. Continuă să arunce 
pietricele, apoi o întrebă: Ştii că prietenul meu Max te 
cunoaşte oarecum? 

— Care era Max? 

— Tipul cu ochelari. Compune pentru Rolling Stone. 
Te invidiază, crede că ai tras cartea norocoasă. 

— Cum să nu creadă? zise ea cu dispreţ. Munca din 
răsputeri şi talentul nu au absolut nicio legătură cu 
succesul. 

— El îţi cunoaşte şi filmul - cel pe care l-ai făcut mai 
înainte. 

Cum se numea? 

— Copilul sălbatic. 

— Nu l-am văzut, dar se zice că este foarte bun. 

— Mă surprinde că m-ai acceptat ca regizor dacă nu 
ai văzut filmul meu. 

— Am încredere în judecata lui Merrill. Lui îi datorez 
primul meu succes. 

— Înainte te-a forţat să faci sex oral? Nick îi aruncă o 
privire interogativă. 

— Ce tot spui? 

— Nimic, zise ea, rânjind. Este o glumă. 

— O, da, am auzit zvonurile. Le pune pe toate femeile 
din filmele lui să-i facă serviciul înainte de a obţine rolul. 
Corect? 

— Aşa se spune. 

— Dar tu? 

— Fii serios. Arăt eu a fată la care să se dea el? 
Filmul meu se numea Copilul sălbatic. Ar trebui să-ţi 
sugereze ceva. 


— Totul despre tine, aşa este? 

— Mda, am pus părţi din mine în el. 

— Aşa, eh. Cât, ce fel de copil sălbatic erai? zise el, 
frecându-şi bărbia. 

— Făceam de toate. 

— Erai o rebelă, atunci? Catzâmbi misterios. 

Supervizorul scenariului îi întrerupse pentru a 
discuta cu Cât o problemă de replică într-un dialog. Cât 
sări în picioare, pornind să rezolve problema. 

Nick se ridică şi o urmă. 

— Trebuie să vii diseară, insistă el. Vom face o 
petrecere. Adu-l şi pe Jonah dacă vrei. 

— Îl cheamă Jonas, îl corectă ea. 

— Este homo? 

— De ce pui o astfel de întrebare? 

— Este întotdeauna aşa, ştii, curat şi ordonat. 

— Jonas nu este homo. 

— Te-ai culcat cu el, deci? 

— Nu este treaba ta afurisită. 

— Doamne, zise el amabil, astăzi eşti cu toane. 

— N-ar trebui să pui atâtea întrebări personale. 

— Scuze. Mă duc în faţa camerei să văd dacă pot face 
scena aceasta pentru tine. 

Cât îl urmărea mergând în faţa ei cu alura de cocoş 
ţanţoş. 

Imediat s-au apropiat de el machieza şi una dintre 
fetele de la PR. 

Mascul popular, Nick Logan! Şi el nici nu ştia. Pe Cât 
o îngrijora situaţia lucrurilor sale de la New York. Din 
păcate, Jump era destul de răzbunător pentru a-şi realiza 
ameninţarea. Nu-i plăcea să se facă altfel decât voia el. 

Pentru că mai rămăseseră câteva minute până la 
fixarea marcajelor pentru camera de filmat, ea îi telefonă 
lui Luanne. 

— Unde eşti? întrebă Luanne, fericită să o audă. 

— La Los Angeles, regizez un film. 

— E bine. 

— Partea mai puţin bună este că Jump şi cu mine ne- 


am despărţit. 

— Mizerie! exclamă Luanne. Ce s-a întâmplat? 

— Îţi voi povesti când ne vedem. lată problema - 
Jump este în drum spre New York şi ameninţă că îmi 
aruncă lucrurile în stradă, aşa că îţi cer un serviciu. 

— Dă-i drumul. 

— Poţi aranja să vină nişte oameni de la o firmă de 
profil care să îmi împacheteze în cutii îmbrăcămintea, 
manuscrisele şi alte lucruri, apoi să mi le expedieze la Los 
Angeles? îţi trimit lista prin e-mail. 

— Desigur, spuse Luanne. Urmă o pauză lungă. L-ai 
prins pe Jump cu o altă femeie? 

— Ce te face să pui această întrebare? 

— Ei bine, când am stat în apartament, am instalat o 
cameră - una din cele mici, ascunse, care să fie îndreptată 
către bonă în timp ce are grijă de copil. 

— Şi? 

— Când ne-am mutat, am uitat să iau camera. Tu erai 
la Londra, iar Jump se dusese în Atlanta pentru o 
petrecere. Trecuseră câteva zile între plecarea din 
apartament şi înapoierea mea pentru a lua camera. 

— Continuă. 

— Am pus caseta şi pe ea era Jump care făcea amor 
cu o blondă. După o pauză stânjenitoare, Luanne spuse: 
îmi pare rău. 

— De ce îmi spui asta abia acum? 

— Nu credeam că este corect să îţi spun mai înainte. 

— Şi dacă îl prindeam eu pe bărbatul tău făcând 
amor cu o blondă? întrebă Cât vehement. Crezi că ar fi fost 
corect din partea mea să nu îţi spun? 

— Aşteptam să ne vedem. 

Cât oftă. Nu era vina lui Luanne, nu avea niciun rost 
să o învinovăţească. 

— Oricum, mulţumesc că mi-ai spus. Pur şi simplu se 
confirmă faptul că fac ceea ce trebuie. 

— Îmi pare rău cu adevărat, Cât. 

— Mda, zise ea tristă. Şi mie. i 

Pentru Lola, să facă sex cu Tony Alvarez era de 


fiecare dată mai uimitor. Fără jocuri, doar sex care să-ţi 
facă mintea să explodeze, cu un bărbat latino foarte sexy. 
Doamne! îi crea nişte momente nemaipomenite! 

Până când Lola şi-a refăcut coafura şi machiajul, era 
aproape miezul nopţii. 

Au părăsit hotelul, s-au instalat în limuzina lui Tony şi 
au început turul cluburilor de salsa. 

Tony a deschis o sticlă de Cristal în limuzină şi a 
turnat în două pahare. 

— Am o întrebare, începu el, dându-i paharul. 

— Care? întrebă Lola după ce luă o înghiţitură din 
şampanie. 

— Te-ai culcat cu tipul acela, Line Blackwood? 

— Te-ai culcat cu putea aceea cu care ai fost la New 
Orleans? contraatacă ea. 

— Tu mai întâi, zise el, urmărind-o atent cu privirea. 

— Nu. O pauză lungă. Aş fi putut, dar n-am făcut-o. 

— Nici eu, spuse el, ciocnind paharul cu ea. lată 
târgul, fetiţo, tu aproape că m-ai terminat în privinţa altor 
femei. 

— Da? se alintă ea încântată. 

— Mda, iubito. Aşa stau lucrurile. 

Lola se aplecă şi îi prinse faţa în palme, atingându-i 
uşor buzele, cu limba, înainte de a-şi duce mâna dreaptă 
între picioarele lui. 

— E al meu, zise ea cu pasiune. Al meu în întregime. 
Dacă îl bagi în altcineva, Tony Álvarez, jur în faţa lui 
Dumnezeu că ţi-l tai! 

— Oooh, înspăimântătoare femeie, făcu Tony pe 
speriatul, dându-şi capul pe spate şi râzând în hohote. 

— Da, sunt. Şi să nu uiţi asta vreodată. 

— Trezeşte-te, zise Line, atingând nu prea delicat 
umărul lui Shelby. 

Incet, ea îşi îndreptă trupul, apoi zise, căscând: 

— Cred că am adormit. Nu ştiam când te înapoiezi, 
aşa că am deschis televizorul şi, gata. Somnifer instant. 

Line observă că ea îmbrăcase una dintre rochiile lui 
favorite, iar părul îi cădea liber pe umeri. Arăta afurisit de 


frumoasă. Shelby ridică braţele către el pentru a-l 
cuprinde şi săruta. 

— Mi-a fost dor de tine, murmură. Ce bine că sunt 
aici! Era evident că ea nu văzuse ziarele din New York. 
Line o ridică, ţinând-o strâns lângă el un minut. 

— M-am convins că despărţirile nu sunt bune, spuse 
ea. Pe viitor voi refuza orice film care mă ţine departe de 
tine. 

El nu o credea. Spunea toate acestea doar ca să-l 
liniştească. Probabil că totuşi văzuse fotografia ei cu Pete 
în People şi încerca să-l ameţească. 

Buzele ei moi erau presate pe ale lui. Excitaţia urmă 
automat, îi veniră în minte detalii din seara precedentă. 
Lola Sánchez era o stimulatoare de marcă. L-a făcut să se 
excite şi să se îmbete la restaurant, apoi l-a lăsat baltă. 
Comportament tipic feminin. 

Le ura pe toate. 

— Te iubesc, îi şopti Shelby. Mi-a fost dor de tine. 
„Mda. Sigur ţi-a fost! în special când ai ieşit cu Pete!” Fără 
a spune un cuvânt, Line începu să-i atingă cu asprime 
sânii. 

Shelby se sperie şi îl întrebă: 

— Nu putem aştepta până în dormitor? 

— Nu, spuse el brusc. Am aşteptat destul. Apoi făcu 
ceva incredibil: îi sfâşie rochia - rochia care îi plăcea atât 
de mult. 

Acum ea era şocată. 

— Ce s-a întâmplat cu tine? protestă ea. 

— Nu-i normal să îmi fie dor de propria soţie? întrebă 
Line, împingând-o pe sofa, desfăcându-şi fermoarul 
pantalonilor şi urcându-se pe ea. Fără preludiu, fără 
sărutări, ci de-a dreptul. Ceva în genul scenei de sex din 
Extaz. 

Shelby simţea un impuls puternic să îl respingă, să-i 
spună să aştepte. Dar el nu i-a dat nicio şansă, pătrunzând- 
O. 

A posedat-o cu furie, încercând disperat să scape de 
mânia care Îl stăpânea. 


Când a terminat, şi-a încheiat fermoarul şi s-a dus în 
dormitor. 

Shelby zăcea acolo, simțindu-se folosită, violată, 
încercând să-şi dea seama ce s-a întâmplat. Apoi, îi veni în 
minte ideea că, desigur, el băuse. 

O cuprinse un sentiment de spaimă. Se ridică încet, 
se duse la baie, îşi puse un halat pluşat pe care îl găsi 
agăţat de uşă, apoi intră în dormitor. 

— Ce se întâmplă, Line? întrebă ea. Ce a fost asta? 

El stătea pe marginea patului, fumând o ţigară. 
Shelby se uită în jur să vadă dacă nu zăreşte băutură. 
Nimic la vedere. O, Doamne! De ce a crezut că poate avea 
încredere în el? 

— Tu să-mi spui mie, se răsti Line. 

— Despre ce? 

— Nu este ceva ce ar trebui să ştiu? 

Imediat ea şi-a dat seama că, într-un fel sau altul, el 
aflase despre Pete. La naiba! Trebuia să-i fi spus ea însăşi. 

— Nimic care să îmi vină în minte, zise ea, adăugând 
pe un ton neutru: Am fost ocupată cu filmarea, presa, 
lucruri de genul acesta. O scurtă pauză. O, da, şi acum 
surpriza: Un vechi prieten al tău lucrează la filmul meu. De 
fapt, este un vechi prieten al nostru. 

— Mda? Cine? întrebă Line cu privirea rece şi 
distantă. i 

— Pete, răspunse ea. Iți transmite salutări, de-abia 
aşteaptă să te vadă. 

— De-abia aşteaptă, da? 

— Da, aşa-i, zise ea pe un ton neutru. 

— Ce face el la filmul tău, Shelby? 

— De fapt, este coordonatorul cascadoriilor. 

— Grozavă coincidenţă! Mă întreb cum a obţinut 
slujba asta. 

— Tu întotdeauna obişnuiai să spui că Pete este unul 
dintre cei mai buni cascadori din industria filmului. 

— Atunci presupun că nu a trebuit să pui o vorbă 
bună pentru el? 

— Despre ce vorbeşti? 


— Vorbesc despre fotografia voastră din People. 

— Ce fotografie? întrebă ea cu adevărat surprinsă. 

— Se pare că nu v-aţi dat seama că sunteţi văzuţi 
ieşind de la Jerry's Deli, apropiaţi, simţindu-vă bine, el cu 
braţul pe umărul tău. 

— Oh! 

— Mda. Oh! Ce naiba credeaţi? M-ai făcut să fiu 
privit ca cel mai mare fraier. După o pauză lungă: Te-ai 
culcat cu el? 

— Cum îndrăzneşti! strigă Shelby, roşind puternic. 

— Cum îndrăznesc eu? ţipă şi Line. Ce naiba ar 
trebui să cred? 

— Mă învaţă să fac cascadorie cu maşina. Despre 
asta discutam. Prânzul era complet nevinovat. 

— Nu te înţeleg, îi zise Line aspru. 

— Ce nu înţelegi? 

— Mă cunoşti destul de bine, da? 

— Da. 

— Cum credeai că voi reacţiona? 

Ea nu dorea să continue această conversaţie, dar se 
părea că nu are de ales. 

— Habar nu aveam că există o fotografie într-o 
revistă, zise ca, sperând să încheie subiectul. 

— Habar nu aveai, da? replică el batjocoritor. Eşti 
vedetă într-un film de mare profil porno şi habar nu ai că 
nişte paparazzi ar putea să te urmărească? 

— Extaz nu este un film porno, Line. 

Vocea lui deveni mai sonoră. 

— Eşti stupidă, Shelby, ştii asta? Eşti cu adevărat al 
naibii de proastă. Mai întâi interviul din USA Today, acum 
asta. La naiba, eşti o idioată. Şi mă faci şi pe mine să par 
idiot. 

Acum ea ştia sigur că Line băuse. Niciodată nu a 
insultat-o şi nu i-a zis vorbe urâte decât când era beat. 
Numai atunci ieşea la suprafaţă acest venin, iar el devenea 
rău şi vorbea urât. Shelby simţi nevoia să-l întrebe: 

— Bei din nou? deşi ştia care va fi răspunsul. 

— Naiba să te ia! ţipă el, pierzându-se cu totul. Arăt 


eu ca şi când aş bea? 

„Da. Ochii îţi sunt roşii, pielea cu pete şi arăţi oribil”. 
Shelby tăcu. De furie, Line putea să-şi piardă controlul. 
Niciodată nu o lovise, dar Brenda o avertizase că s-ar 
putea întâmpla într-o zi. 

— Dacă beau - dar n-am băut - tu m-ai împins la asta, 
zise el aruncându-i o privire plină de ură. 

— Îmi pare rău, şopti ea. 

— Iată ce vei face, rosti Line, ridicând din nou vocea. 
Vei ieşi din blestematul ăla de film. 

— Nu pot face asta. 

— Telefonează la Los Angeles, spune-le că nu te mai 
întorci. 

— Este imposibil! protestă ea. Deja am filmat mai 
multe zile. 

— Fă-o, Shelby, spuse el mânios. Sau pleacă naibii din 
viaţa mea. 

— Eşti nerezonabil. 

— Eu sunt nerezonabil? ţipă el. Du-te naibii. 

— Line, îi vorbi ea calm, aproape în lacrimi, dacă ies 
din film, îmi ruinez cariera. 

— Atunci nu ieşi, spuse el, cu ochii scăpărând de 
mânie. Spune-le că trebuie să îl concedieze pe Pete. Şi mai 
bine ar face-o chiar acum. 

— Ce? 

— Aşa se pune problema: ori ieşi tu, ori el este 
concediat. După o pauză amenințătoare întrebă: M-am 
exprimat clar? 

jjitola era perfect conştientă de faptul că fiecare 
bărbat din clubul acela latino o dorea, în timp ce ea dansa 
senzual cu unul dintre dansatorii profesionişti care erau 
acolo pentru a-i ajuta pe clienţii obişnuiţi ai clubului. 

Tony era într-un separeu, bând şampanie cu prietenii 
apropiaţi şi admirând spectacolul. Ea observase că mai 
multe femei îi acordau o deosebită atenţie lui Tony. Nu o 
deranja. Tony era al ei, în întregime. 

Işi mişca şoldurile în ritmul de salsa, simțindu-se 
sexy, fierbinte şi perfect mulţumită. Corpul său se înfiora. 


„Trebuia să fiu dansatoare, gândea ea. Am ratat”. 

Tony îi făcea semne cu mâna. Râdea, distrându-se în 
timp ce o urmărea. Ştia că ea dansează doar pentru el. 

Atunci a intrat în club Tyrell White, un boxer de 
categorie grea, fost campion mondial. Tyrell a zărit-o 
imediat - se întâlniseră o dată, scurt. Suficient pentru el să 
i se alăture pe ringul de dans. 

Îndepărtându-l pe dansatorul profesionist, el începu 
să se lipească de Lola. 

Nici nu apucă ea să reacționeze, că Tony era în 
picioare, croindu-şi drum printre dansatori, până când 
ajunse la el. 

— Înapoi, găgăuţă, răcni Tony, şi ochii săi negri 
scăpărară. Aceasta este doamna mea. 

— Ea nu este doamna nimănui, rânji batjocoritor 
Tyrell, şi în câteva secunde se încinse o bătaie generală. 

Bodyguarzii lui Tony au venit rapid, l-au luat şi l-au 
scos din club pe boxer. Big Jay a intervenit şi el imediat. A 
ridicat-o pe Lola de parcă ar fi fost o păpuşă din cârpe şi a 
scos-o afară. 

Apoi au intrat toţi în limuzina lui Tony, exact în clipa 
când au apărut flash-urile. Maşina a pornit cu cauciucurile 
scrâşnind. 

Tony era furios şi înjura cu buza sângerând. 

— ÎL omor pe mizerabil, striga el în timp ce Lola 
încerca să-l îngrijească. Mă auzi? îl omor pe mizerabilul 
acela prost. Nimeni nu se bagă peste femeia lui Tony 
Álvarez. Nimeni! 

— Linişteşte-te, îi spunea Lola calm. Sunt sigură că 
nu a vrut. 

— Nu a vrut ce? ţipă Tony. 

— Poate credea că sunt singură. 

— Sfinte Iisuse Hristoase! De partea cui eşti tu? O 
îmbrânci, luă un şerveţel Kleenex şi îl apăsă pe buza 
crăpată. Imbecilul va regreta că s-a născut. Mă auzi? 

— Las-o baltă, spuse Lola. S-a terminat. 

— Mada, mârâi Tony, vei vedea cât de terminat este. 

Cât avea de ales. Putea merge la apartamentul său 


singură, să lucreze, putea hoinări cu Jonas sau putea să se 
alăture lui Nick şi prietenilor lui la Ago. Încă se gândea la 
ceea ce îi spusese Luanne la telefon. Însemna că înainte de 
a-l prinde ea pe Jump în Australia, el îşi făcea de cap. 
Poate că o făcuse în decursul întregii perioade a căsniciei. 
Ce gând deprimant! 

O înnebunea gândul că poţi să trăieşti cu cineva şi de 
fapt să nu-l cunoşti deloc. Întotdeauna a crezut că Jump 
este un tip corect, chiar fiind rocker. Ea nu şi-l imagina să 
aibă relaţii intime cu fiecare admiratoare aiurită care îi 
ieşea în cale, aşa cum făceau ceilalţi din formaţie. Cât de 
naivă a fost! 

La vremea când a anunţat „Stop” pentru ultima oară 
în acea zi, se făcuse târziu. Jonas a prins-o în timp ce pleca 
şi a întrebat-o dacă voia să mănânce ceva, dar ea l-a 
refuzat. În maşină, după ce ascultase mai multe 
înregistrări de pe un CD Eminem, se simţi epuizată. 

Acasă nu avea nimic de mâncare, dar trebuia să 
mănânce, nu-i aşa? De aceea se îndreptă spre Ago, 
hotărând să ia rapid o gustare. 

Când a sosit, Nick nu era acolo. Chelnerul o escortă 
la masa lui obişnuită din colţ, în grădină. 

Unele figuri de la masă îi erau familiare, dar văzu şi 
câteva noi. O fată drăguță, cu părul negru şi ochelari uriaşi 
ca de bufniţă, purtând un fel de salopetă de pictor, îi 
întinse mâna. 

— Sunt Amy, se prezentă ea. Şi tu? 

— Cât Harrison. 

— O, da, tu eşti fata care regizează filmul lui Nick, 
aşa-i? 

Cât aprobă. 

— Nick vorbea despre tine zilele trecute, spuse Amy. 
Spunea că eşti grozavă, a uitat să menţioneze că eşti atât 
de tânără. 

— A spus că sunt grozavă, da? se amuză Cât. 

— Nu-l ştii pe Nick? 

— La ce oră vine el de obicei aici? întrebă Cât pe un 
ton neutru. Pentru că mănânc repede ceva şi plec. 


— Depinde. 

— Tu cu ce te ocupi? se interesă Cât, întrebându-se 
dacă Amy era una din armata lui de prietene. 

— Artistă - dublură, spuse Amy. Ştii, îmi place să fiu 
acolo, sus, în faţa unui public atent, şi să-i irit pe bărbaţi. 
Chicoti. Trebuie să le vezi feţele când vorbesc despre 
dimensiunea penisului lor şi toată porcăria asta. 

— Ar trebui să vin să te văd, zise Cât. 

— Dacă vrei. Sunt la lImprovizaţie săptămâna 
viitoare. Nick strânge un grup, poate vii şi tu cu noi. 

— Mda, aprobă Cât, dând din cap. Aş putea. 

Când a sosit Nick, ea deja mâncase şi era gata de 
plecare. El era însoţit de o blondină decolorată, pieptoasă, 
într-o rochie mini, din piele roz, strâmtă. Arăta de parcă 
reuşise o evadare îndrăzneață din clădirea Playboy. 

— Ce dracu' e asta? şopti Amy. 

— Văd că ai una nouă astă-seară, observă Cât, 
ridicându-se. 

— Pentru variaţie, spuse Nick, trecându-şi mâinile 
prin părul nepieptănat. Unde te duci? 

— Am mâncat, m-am amuzat. Gata! Noapte bună. 

— Gata?! se miră el. 

— Gata! repetă Cât, inspectând-o încă o dată pe 
prietena lui. 

— Fă cunoştinţă cu Mindy, spuse el, petrecându-şi 
braţul în jurul fetei cu rochie din piele roz şi strângând 
tare. Mindy este o veche prietenă. A fost stripteuză la 
Scores în New York. Acolo ne-am intâlnit. 

— Drăguţ, spuse Cât. Era dezbrăcată pe atunci? 

— Mindy încearcă să facă o carieră în porno, aici, o 
informă el, ignorând înţepătura. Cred că are şanse. Tu ce 
zici? 

— Sunt sigură că va avea mare succes, spuse Cât, 
întrebându-se dacă Nick vorbea serios. Ne vedem luni, 
adăugă ea ieşind. 

Abandonând-o pe Mindy şi visurile ei de vedetă 
porno, Nick o urmă pe Cât spre parcare. 

— Care îţi sunt planurile pentru weekend? întrebă el, 


scărpinându-şi bărbia. 

— Să dorm şi să lucrez. 

— Nu vrei să vezi un film? 

— Nu cred. 

— Vrei să ne întâlnim aici mâine-seară? 

— Nu, mulţumesc. 

— Cum adică? 

— Nu este scena mea. 

— Ce nu este scena ta? 

— Stripteuze blonde, ţâţoase care caută să devină 
vedete porno. Nu am ce să vorbesc cu ele. 

— Să nu-mi spui că eşti geloasă! 

Cât râse batjocoritor în timp ce îi sosea automobilul. 

— Să trăieşti, Nick! îi zise ea, apoi întinse băiatului 
de la parcare cinci dolari şi sări în maşină. 

— Îţi voi telefona, strigă Nick în urma ei. 

Totuşi, nu se îndreptă spre casă. Dintr-un impuls 
brusc, se duse direct la LAX şi cumpără un bilet spre New 
York. De ce avea nevoie de Luanne când ea putea singură 
să se ocupe de ameninţarea lui Jump? în plus, ardea de 
nerăbdare să vadă caseta video de care îi vorbise Luanne. 

Era atât de bucuroasă că aflase adevărul despre 
Jump înainte să rămână însărcinată sau ceva de genul 
acesta. 

Soţul ei era un infidel în serie. 

Şi, cu siguranţă, nu pentru ea. 

Shelby nu a putut dormi toată noaptea. Line i-a dat 
un ultimatum şi ei nu-i plăceau ultimatumurile. Pentru o 
fotografie nesemnificativă dintr-o revistă, soţul ei acţiona 
de parcă ea fugise cu Pete într-o aventură de weekend la 
Acapulco. 

Intenţiona să-i telefoneze Brendei şi să o întrebe ce 
trebuie să facă, dar din nefericire aceasta îşi schimbase 
numărul de telefon de acasă şi Shelby nu-l avea la ea pe 
cel nou. 

Era sigură că Brenda va considera ultimatumul lui 
Line total nerezonabil. 

Line nu a venit să se culce, a stat în living urmărind 


programul TV toată noaptea. 

Un lucru era sigur. Shelby nu avea intenţia să 
renunţe la film şi cu atât mai puţin să ceară ca Pete să fie 
concediat. 

Line o pusese într-o situaţie imposibilă, iar ea refuza 
cu hotărâre să se conformeze vreunuia dintre capriciile lui. 

Dimineaţa următoare, când auzi deşteptătorul, se 
strecură din pat, îşi puse un costum de voiaj, luă liftul până 
la etajul al zecelea, unde fusese închiriat un alt apartament 
pentru stilista, coafeza şi machieza care o pregăteau în 
vederea banchetului presei. 

Kara, agentul de publicitate al studioului, roşcata cu 
părul creţ şi ochelari funky colorati, o aştepta. 

— Să nu fii îngrijorată, o încurajă Kara, mult prea 
veselă pentru ora şapte dimineaţa. Te-ai convins, la ultimul 
interviu, că nu este greu. 

— Întotdeauna este greu, replică Shelby, aşezându-se 
în scaunul de machiaj. M-am temut de fiecare interviu - nu 
mă pot obişnui să vorbesc despre mine timp de opt ore. 

Văzând un exemplar din People, îl luă căutând 
fotografia cu ea şi Pete. O găsi şi o examină. Era perfect 
banală, nimic care să justifice supărarea lui Line. 

— Cum sunt cronicile? întrebă Kara, întinzându-i o 
ceaşcă de cafea. Foarte impresionante, aşa-i? 

— Mi le-a dat Merrill Zandack în avion. Mă mir că 
sunt atât de măgulitoare. 

— De ce? Eşti fantastică în film. 

— Mulţumesc. A 

— Oricum, iată care este problema. Li voi avertiza pe 
toţi reporterii care intră în sală că nu acceptăm, sub niciun 
motiv, să pomenească despre fotografiile lui Line cu Lola 
Sânchez. 

— Care fotografii? 

— Cele de pe prima pagină de ieri. 

Shelby rămase încremenită. 

— O, Doamne! exclamă Kara. Nu-mi spune că nu le-ai 
văzut. 

— Am sosit de-abia aseară cu avionul. 


— Sunt sigură că nu este nimic. Evident stânjenită, 
Kara încercă să repare gafa. Vreau să spun, ei fac un film 
împreună şi cu toţii ştim că acest fel de fotografii mai apar. 

— Pot vedea ziarele? întrebă încet Shelby. 

— Nu le am, dar pot face rost de ele pentru tine. Făcu 
o pauză, apoi o sfătui: Ştii, dacă tot nu le-ai văzut, poate 
este mai bine să aştepţi până după banchet. 

— Cred că trebuie să ştiu ce le cer ziariştilor să nu 
menţioneze, nu crezi? întrebă Shelby cu răceală. 

— Mă duc să văd ce pot găsi pentru tine, spuse Kara, 
ieşind din încăpere. 

Se apropie machieza. Shelby închise ochii şi se lăsă 
în voia ei. 

Deci, Line tipa pentru o fotografie inofensivă din 
People şi, după cât se pare, fotografia lui cu Lola Sânchez 
se afla pe prima pagină a ziarelor din New York. Despre 
asta nici măcar nu s-a deranjat să menţioneze. 

Shelby nu ştia despre ce e vorba, dar, oricum, nu era 
bine. 

Limuzina o lăsă pe Lola la hotel. 

— Eu nu urc, gpuse Tony mânios. 

— Te rog, iubitule, se rugă Lola. Lasă-mă să-ți 
îngrijesc faţa. 

— Nu, zise el supărat, clătinând din cap. Sunt prea 
iritat. 

— Este vineri seara, se linguşi ea. Nu merg mâine la 
lucru. 

El nu se lăsă înduplecat. 

— Îţi telefonez mai târziu. 

— De ce să nu vin eu la tine la hotel? sugeră Lola, 
nevrând să-l lase singur. 

— Nu! răspunse el tăios. Trebuie să fiu singur. 

Tony era uneori morocănos. Il cunoştea destul de 
bine pentru a nu insista. 

După ce Big Jay a însoţit-o până sus, ea s-a tot 
plimbat neliniştită prin apartament până când, în cele din 
urmă, s-a culcat. 

Ca de obicei, dimineaţa când a deblocat telefonul, 


Faye era pe fir. 

— Încerci cu mâna ta să-ţi ruinezi cariera? o întrebă 
Faye părând mai răguşită decât oricând. 

— Ce s-a mai întâmplat? mormăi Lola, stăpânindu-şi 
un căscat. 

— O luptă într-o discotecă? întrebă Faye ca şi când ar 
fi fost cel mai nostim lucru pe care l-a auzit vreodată. 

— Nu era o discotecă, era un club. Discotecile au 
dispărut cu ani în urmă. 

— Indiferent ce era. Există o fotografie cu tine fugind 
din club. Din nou eşti pe prima pagină. Lola zâmbi în sinea 
sa. Nu pot ţine pasul cu tine, continuă Faye. Ce aş putea să 
spun presei acum? 

— Nu a fost vina noastră, Faye. Un tip a dat cu 
pumnul şi l-a lovit pe Tony. 

— Un tip, Lola? 

— Bine, zise ea iritată. Era Tyrell White. Nemernicul 
m-a atacat pe mine. Ce trebuia să facă Tony? A venit în 
apărarea mea, Faye, nu Tony a început. 

— Încerc să dreg lucrurile pe cât posibil, zise Faye 
plictisită. Când te atacă tabloidele, nu pot face nimic 
pentru a te proteja. Nu va fi frumos. 

— Mai bine m-ai proteja, Faye, spuse Lola tăios. Eşti 
agentul meu. Trebuie să ai relaţii cu vreun aşa-zis ziarist 
de la revistele de scandal. 

— Cu unii da, cu unii nu. Voi face tot ce s-o putea. 

— Foarte bine! Lola trânti telefonul. 

Big Jay ciocăni la uşa dormitorului. 

— Ce vrei? îl repezi ea iritată. 

— Sora dumneavoastră este aici. 

— Sora mea?! întrebă ea total surprinsă. 

Selma îl dădu la o parte şi intră în dormitor. Avea cu 
ea o sacoşă, iar obrajii îi erau îmbujoraţi. 

— M-a trimis mama să stau de vorbă cu tine, anunţă 
ea. 

— De ce? întrebă Lola, gândindu-se că cel puţin 
venise Selma, sora cea bună, şi nu Isabelle, tranca-fleanca. 

— Crede că ai nevoie de familie lângă tine, explică 


Selma. Toată lumea îşi face griji din cauza ta, chiar şi Matt. 

— Matt? sări Lola, încruntându-se. Am spus familiei 
că niciunul dintre voi nu trebuie să mai aibă de-a face cu 
el. 

— Este un tip drăguţ, surioară. Te-ai căsătorit cu el, 
la urma urmei. Nu putem să-l abandonăm. 

— El nu este abandonat, spuse Lola înfierbântată. A 
obţinut o grămadă de bani de la mine. Crede-mă, are un 
aranjament solid. Matt nu are de ce să se plângă. 

— Nu este vorba numai de bani, Lucia. 

— Ba da. 

— Nu, nu este, insistă Selma cu încăpățânare. 

Ce naiba făcea Selma, îşi băga nasul unde nu-i 
fierbea oala? 

— Pot să stau aici cu tine? întrebă Selma. Mama a 
luat copiii pentru weekend. 

— Desigur că poţi, acceptă Lola, îmblânzindu-se. De 
fapt, dacă încetezi cicăleala, îmi face plăcere să te văd. 

— Şi mie, surioară, zise Selma, luminându-se la faţă. 

Lola sări din pat şi se îmbrăţişară cu căldură. 

Mai târziu, după ce o instală pe Selma în dormitorul 
de rezervă al apartamentului, Lola îi telefonă lui Tony. 
Acesta nu a răspuns. Grozav! Acum ea trebuia să se plimbe 
prin hotel, aşteptându-l să apară. Tony nu-i telefonase 
seara precedentă şi acesta nu era un semn bun. 

Cei mai mulţi bărbaţi puteau fi controlaţi. Tony, nu. 

Poate de aceea o atrăgea atât de mult. 

at îi telefonă lui Jonas de la aeroportul Kennedy, 
ignorând privirile admirative ale pasagerilor masculini. 

— Sunt la New York, îl anunţă ea. 

— Nu eşti, îi răspunse Jonas, convins că ea îi juca o 
festă. 

— Ba da, răspunse Cât. Am prins cursa de noapte. 

— De ce ai făcut asta? 

— Pentru că trebuie să-mi triez lucrurile de aici. 

— Mi-ai spus că ai organizat totul. 

— Am organizat, numai că a apărut altceva. 

— Ce? 


— Nu mă întreba, Jonas, spuse ea iritată. Acoperă- 


— Dacă află Merrill că ai plecat în toiul filmărilor 
lafilmul lui, e de rău. 

— Înţeleg. Tocmai de aceea nu vei spune nimănui, 
da? 

— Mă faci complice? 

— Da. 

— Nu vreau să fiu complice. 

— Păcat, Jonas. În felul acesta nu poţi da fuga pentru 
a raporta totul lui Merrill. 

— Grozav! Şi dacă se întâmplă ceva şi tu întârzii... 

— Uite, îl întrerupse ea, totul este bine. Voi petrece 
ziua aici şi voi veni înapoi cu cursa din noaptea asta. Este 
sâmbătă, nu începem lucrul până luni. Totul este calm. E-n 
regulă? 

— De ce nu mi-ai spus că pleci? Aş fi venit cu tine. 

— Nu am nevoie de ajutor, dar oricum îţi mulţumesc, 
zise ea, zărind un taxi. Nu am mai avut niciodată o 
persoană pe care să pot conta. 

— Sunt aici dacă ai nevoie de mine, Cât. 

— Mulţumesc, spuse ea, sărind în taxi şi dând 
şoferului adresa lui Luanne. Sun mai târziu. Acum plec de 
pe aeroport, sunt în drum spre Luanne. 

— Să nu te cerţi cu Jump, îi ordonă Jonas. Ţine minte, 
nu câştigi nimic pierzându-ţi firea. 

— Ce te face să crezi că am o fire? 

— Sunt sigur că stă ascunsă undeva. 

Cât se sprijini de spătarul banchetei şi verifică 
mesajele de pe celular. li telefonase Nick, ceea ce nu o 
surprindea. Era unul dintre acei tipi care credeau că este 
de datoria lor să se culce cu fiecare femeie cunoscută şi nu 
erau mulţumiţi până nu încheiau afacerea. 

Păcat pentru el, Cât nu avea de gând să se înscrie pe 
lista lui considerabilă. 

li telefonă lui Luanne pentru a o preveni că soseşte. 
Ele se cunoscuseră pe când consumau droguri. Ulterior, 
când au renunţat la droguri, au rămas prietene. 


Luanne se căsătorise cu un bărbat nepotrivit, dar cel 
puţin avea un băieţel splendid. Acum lucra la PR la o casă 
de modă. 

Şoferul taxiului suferea de beţia vitezei. Cât se 
minună că au ajuns nevătămaţi. li plăti şi o porni în goană 
pe scări către apartamentul lui Luanne. 

— Arăţi grozav, o întâmpină Luanne, deschizând uşa 
larg. 

Avea părul roşu ca flacăra, o mulţime de pistrui şi un 
zâmbet afectuos. Te aşteptam. Ştii, sunt ca o epavă, 
bărbatul meu mă ţine sub presiune. 

— Te cred, exact aşa mă simt şi eu. Patetic, nu-i aşa? 

— Nu trebuia să vii, zise Luanne, invitând-o înăuntru. 
M-aş fi ocupat eu de toate. 

— Aveam weekend-ul liber. 

— Ai venit să vezi înregistrarea, corect? o luă la sigur 
Luanne, cu aer de cunoscătoare. 

— Chiar aşa. 

Cât s-a jucat puţin cu băieţelul lui Luanne, apoi ele 
au intrat în dormitor, au închis uşa şi au văzut 
înregistrarea video cu Jump. 

Cât se holba la ecran. Imaginile erau incredibil de 
clare, incredibil de supărătoare - în special pentru că toată 
acţiunea avea loc în patul lor. 

Incercă să se ţină tare - plânsul era pentru fetiţe, iar 
ea era prea dură pentru a claca în faţa cuiva. Cu toate 
acestea, să-l urmărească pe soţul ei făcând dragoste cu 
altcineva era şocant. 

— Presupun că asta îmi furnizează toată muniţia de 
care am nevoie pentru un divorţ rapid, oftă ea, când se 
termină filmul. Pot păstra caseta? 

— Este a ta, zise Luanne, scoţând-o din videoplayer. 

— Ce ticălos! mai zise Cât furioasă. 

— Toţi sunt la fel, aprobă Luanne. 

Mai târziu au plecat cu un taxi la apartamentul lui 
Cât. Din fericire, când au sosit, Jump nu era acolo. 

— Cei de la firma contactată sunt pe drum, spuse 
Luanne,  verificându-şi telefonul celular. Trebuie să 


sosească dintr-un minut în altul. 

— Habar n-am ce să iau, zise Cât, privind în jur puţin 
neajutorată. 

— Tot ce îţi aparţine, o îndemnă Luanne. Expediază 
totul la Los Angeles. Şi întrucât el nu este aici, ia şi 
cadourile de la nuntă. 

— Crezi? 

— Nu fi idioată, zise Luanne. A ţinut el seama de 
sentimentele tale când s-a culcat cu acea e... în patul 
vostru? Oricum, ai dreptul la cadourile primite din partea 
familiei tale. 

— Nu trimit televizorul şi instalaţia stereo la Los 
Angeles, se hotări Cât. Deja mi-am cumpărat altele noi. 

— Atunci ce iei? 

— Lucrurile personale, spuse ea, dorind să nu fi avut 
de rezolvat aşa ceva. Voi începe cu toate manuscrisele 
mele, apoi picturile şi, desigur, cărţile. 

— Foarte bine, fetiţo, o  încurajă Luanne. 
Împachetează. 

Înainte ca Shelby să fie gata pentru primul ei 
interviu, Kara reuşise să depisteze nişte exemplare din 
ziarele zilei precedente. 

Shelby s-a uitat la fotografii şi nu a reuşit să 
înţeleagă de ce 

Line era atât de furios pe ea. Fotografia ei cu Pete 
din People era nimic în comparaţie cu cele ale lui Line cu 
partenera lui sexy. Ei se sărutau cu pasiune. 

Cum putea Line să fie atât de incorect, să tipe la ea 
pentru ceva perfect nevinovat, pe când se bucura în mod 
evident de o relaţie puternică cu Lola Sânchez? 

Ar fi dorit să poată anula conferinţa de presă, să se 
înapoieze în apartament şi să se confrunte cu el. Dar nu 
era bine. „Spectacolul trebuie să continue”, gândi ea cu 
tristeţe. 

Din fericire, Russell Savage era pe aproape spre a o 
calma. 

— Ignoră tot gunoiul pe care l-ai citit în ziare, îi 
spuse el. Ei sunt un grup de linge-blide în căutare de titluri 


pentru prima pagină. Line face un film cu târfa aia. Totul 
este pentru publicitate. 

— Nu înţelegi, Russell, zise ea, simțindu-se pierdută 
pentru că nimeni nu-i înţelegea cu adevărat dilema. El mă 
acuză pe mine de ceva, când de fapt el este cel ce o face. 

— Dragă, încercă Russell s-o calmeze, sunt sigur că 
ai dreptate. Numai că, acum trebuie să uiţi de asta şi să te 
concentrezi pe vânzarea filmului nostru. 

— Încerc, spuse ea, dându-şi seama că, indiferent cât 
de drăguţ era Russell, pe el îl interesa filmul lui. 

— Trebuie să fii mândră de tine, continuă Russell. Nu 
trebuie să laşi această mizerie să-ţi strice realizarea. 

Avertismentul lui Merrill îi veni în minte. „Într-un fel 
sau altul, el va încerca să te saboteze”. 

Oare Line încerca înadins să-i strice momentul de 
triumf? Din acel moment, Shelby se hotărî să fie 
fermecătoare şi calmă. Doar o dată cineva a îndrăznit să 
pună acea întrebare lt pe H ivită, dar Kara, nebănuit de 
energică pentru aspectul ei i! o leliţa, îl scoase pe ziarist 
din încăpere atât de repede, încât 

Mimil dr abia avu vreme să-şi recapete suflul. 

I a sfârşitul zilei, Shelby se întoarse cu teamă în 
apartament. Nu intenţiona să renunţe la film, nici să 
insiste ca Pete să fie imediat. 

Venise momentul confruntării. Line o împinsese atât 
de ili-l Mite, încât ea era pregătită să plece. 

Furioasă că nu reuşise să-l găsească pe Tony toată 
ziua, I i >la o porni într-o escapadă feroce de cumpărături, 
însoţită de Schi ia. S-au dus la Saks, Bergdorf's şi 
Barney's. Într-o dispoziţie fi iicroasă, Lola i-a cumpărat 
surorii sale tot ce şi-a dorit. 

— Nu am venit aici pentru a face cumpărături, 
protestă Selma, bucurându-se de fiecare clipă. Am venit 
pentru că m-a rugat mama. 

— Mama trebuie să înceteze să-mi conducă viaţa, 
spuse I, ola, semnând un autograf pentru o vânzătoare. 
Sunt mare, am plecat de acasă de mult, mult timp. 

— Îşi face griji din cauza reputației familiei, preciză 


Selma. 

Mama este supărată pentru ceea ce spun oamenii 
despre tine. 

— Atunci să-i asculte numai pe cei ce spun lucruri 
bune. 

— Ţine un dosar cu toate tăieturile din publicaţii, 
adăugă Selma. 

— Da? întrebă Lola, surprinsă. 

— Da, taie totul, şi bun şi rău. 

Lola luă o eşarfă din mătase albă, o admiră, apoi zise: 

— Uită-te la alte vedete - Madonna, Jennifer Lopez, 
Britney Spears - ele sunt pe coperta unor reviste de 
scandal în fiecare zi. Acum sunt numite dive, iar în 
următorul moment se presupune că sunt implicate în 
droguri, că fac sex cu o mulţime de bărbaţi sau că distrug 
căsnicii. Ziarele inventează lucruri teribile. Mama trebuie 
să-şi dea seama că pentru ele totul este un joc. 

— Înţeleg, spuse Selma, dând din cap aprobator. Dar 
trebuie totuşi să admiţi că Tony nu are o influenţă bună 
asupra ta. 

— Tu nu ai idee cine este Tony! izbucni Lola. Nici 
măcar nu l-ai întâlnit vreodată. 

— Nu, replică Selma, refuzând să capituleze. Am 
citit, totuşi, despre el. 

— Vom cina cu toţii diseară, hotărî Lola. Atunci poţi 
vedea singură ce băiat minunat este. 

— Vorbeşti serios? întrebă nesigură Selma. 

— Da, răspunse ferm Lola. Te vei îndrăgosti de el, 
toată lumea se îndrăgosteşte. 

Când s-au înapoiat la hotel, Selma s-a aşezat pe 
podea în living, înconjurată de sacoşele cu cumpărături. 
Lola a luat telefonul pentru a-şi verifica mesajele şi 
automat a deschis televizorul. 

O ştiristă brunetă, drăguță, citea ştirile de la ora 
cinci. „Fostul campion mondial de box la categoria grea, 
Tyrell White, a fost bătut rău în faţa apartamentului său, 
noaptea trecută, şi jefuit de bani şi bijuterii în valoare de 
câteva mii de dolari. Mai devreme, în aceeaşi seară, 


domnul White fusese implicat într-o altercaţie la un club cu 
regizorul de film Tony Álvarez, prietenul Lolei Sánchez. Se 
crede că domnişoara Sânchez era cu domnul Âlvarez în 
momentul acela. În ceea ce priveşte bătaia şi jaful ce au 
urmat, poliţia nu are suspecți până în prezent”. 

Lola se holbă la televizor, total şocată. Îşi duse mâna 
la gură. „Oh, Dumnezeul meu, exclamă ea. Oh... 
Dumnezeul... meu!” 

Manuscrisul iniţial al scenariului filmului 
Copilulsălbatic a fost primul lucru pe care a început să-l 
caute Cât. Însemna foarte mult pentru ea şi nu voia să 
plece fără el. 

— Cum să te ajut? o întrebă Luanne, plimbându-se 
prin încăperea spațioasă. 

— Ar fi grozav dacă te-ai ocupa de îmbrăcămintea şi 
încălţămintea mea, o rugă Cât. Deşi, poate ar trebui să 
arunc o parte din ele. 

— Nu avem timp pentru sortarea lucrurilor, zise cu 
fermitate Luanne. Trebuie să ne concentrăm pe scoaterea 
tuturor lucrurilor de aici. 

— Bine, bine. Eu îmi caut manuscrisul şi alte 
materiale de genul acesta, iar tu te ocupi de 
îmbrăcămintea mea. 

— Dar fotografiile, CD-urile şi... 

— Tot ce vreau sunt fotografiile personale. Poate 
păstra restul. 

— Eşti sigură? 

— Absolut, spuse Cât, incapabilă să uite înregistrarea 
video cu Jump făcând sex în patul lor. Nu pot crede că mi-a 
făcut asta, zise ea, clătinând din cap. Pe întreaga perioadă 
cât am fost împreună, eu i-am fost fidelă. 

— Şi de când v-aţi despărţit? 

— Şi de atunci tot fidelă. Sunt prea ocupată cu regia 
filmului meu pentru a mai face şi altceva. 

— Trebuie să te răzbuni şi tu cu o partidă de sex, o 
sfătui Luanne. Ar acţiona ca prin farmec. 

— Pentru cine? 


— Pentru tine. Încearcă, vei vedea. 

Când au sosit oamenii de la firma de expediţie, 
Luanne i-a condus în dormitor şi i-a pus să împacheteze 
îmbrăcămintea lui Cât din debara. 

După o jumătate de oră s-a auzit zgomotul unei chei 
în uşă. „Oh, la naiba! gândi Cât. Ultimul lucru de care am 
nevoie este să văd faţa infidelului”. 

Dar în locul lui Jump apăru o fată. Una înaltă, slabă, 
cu părul roşu, îmbrăcată în blugi strâmţi, o bluză albă, 
ţărănească şi o scurtă din piele Fendi - una din cele mai 
scumpe haine ale lui Cât. 

— O! spuse fata, uimită. Ce se întâmplă? Unde este 
Jump? 

— Cine eşti tu? întrebă Cât. 

— Miranda, zise fata. Mai precis, cine eşti tu? 

— Se întâmplă ca aceasta să fie casa mea, spuse Cât. 
Şi se întâmplă ca tu să porţi scurta mea. 

— Scuză-mă, zise Miranda. Aceasta este locuinţa lui 
Jump şi el mi-a dat scurta în dar. 

— Ultima noutate, insistă Cât. Jump este soţul meu, 
în curând fostul. Aceasta este locuinţa noastră, în curând a 
lui. Şi aceasta este scurta mea, aşa că, te rog, scoate-o. 

— Nu pricep, spuse Miranda. 

— Evident, răspunse Cât. 

Luanne apăru din dormitor. 

— Care este problema? întrebă ea, holbându-se la 
fată. 

Şi apoi amândouă au recunoscut-o - chiar dacă ea îşi 
schimbase culoarea părului. 

Era fata de pe casetă. Cea cu care Jump făcuse sex 
pe patul lor. 

După banchetul presei, Shelby s-a dus jos, la bar, cu 
Russell, Beck şi Kara. S-au aşezat şi au stat de vorbă 
despre film, cronici şi premierele ce urmau. 

Shelby era bucuroasă că nimeni nu o întreba ceva 
personal. Şi aşa îi era groază de momentul când se va duce 
sus şi va avea de-a face cu Line. 

Când s-a ridicat ca să plece, Russell a luat-o deoparte 


şi i-a spus: 

— Dragă, ştim că îţi este greu. Dar, ţine minte, nu 
trebuie să laşi pe nimeni să te dea la o parte - indiferent 
cine ar fi. 

— Ştiu, zise ea aprobând din cap. Trebuie să fiu tare. 

— Şi vei fi. Nu mă îndoiesc. Aşa că debarasează-te de 
acea blestemată rezervă englezească şi dă-ţi drumul - 
exact cum ai făcut în filmul nostru. 

Kara veni şi ea şi o îmbrăţişă. 

— A fost uluitor să lucrez cu tine, spuse ea, ochelarii 
funky  alunecându-i de pe nas. Eşti o adevărată 
profesionistă. 

— Mulţumesc, Kara, şi mie mi-a plăcut să lucrez cu 
tine. Mi-a plăcut cum te-ai descurcat cu ziaristul care nu a 
respectat înţelegerea. 

— Nu eram dispusă să înghit nicio mizerie din partea 
lui. Cu cine cred ei că au de-a face? Poate că arăt tânără, 
dar sunt în branşă de cinci ani. 

— Totuşi, eşti încă un copil, zise Beck, luându-i mâna 
afectuos. 

Stai jos să mai bem ceva. 

Kara se execută. Era o diferenţă de douăzeci de ani 
între ea şi actor, dar se părea că lucrurile decurg bine. 

— Dar tu, Shelby? întrebă Russell. Eşti sigură că nu 
mai stai la un pahar? 

— Nu, mulţumesc, Russ, un martini mi-a dat 
suficientă forţă pentru a mă descurca. 

Russell îi făcu semnul victoriei cu policele în sus. 
Apoi le spuse celor doi: 

— Line nu e un tip rău. Cu toţii trecem prin situaţii 
compromiţătoare. Blestematele astea de filmări. Dacă vrei 
să-ţi păstrezi căsnicia, nu lăsa niciodată un actor singur la 
locul filmării. 

— Mda, aprobă Beck. Sunt multe tentaţii. Ultima 
actriţă cu care m-am căsătorit a fugit cu unul dintre 
tehnicieni! 

— Nu-l asculta. Habar nu are de nimic. Shelby luă 
liftul şi urcă spre apartament. Era extenuată după o zi cu 


presa, iar o confruntare cu Line nu era ceea ce îşi dorea. 
Spera din tot sufletul ca el să nu fie în apartament. 

De ce oare lucrurile nu puteau să fie bine între ei? 

De ce oare era atât de prins de partenera lui? 

De ce nu i-a spus ea despre Pete imediat ce s-au 
întâlnit atunci, din întâmplare? 

Nu avea nicio scuză, într-adevăr, cu excepţia faptului 
că a fost atât de frumos să-şi petreacă timpul cu cineva pe 
care nu trebuia să îl supravegheze, cineva care nu o critica 
mereu. Cele câteva zile pe care Line le petrecuse la 
recuperare, la Malibu, au fost fără folos şi amândoi ştiau 
asta. Nimic nu era mai rău ca un alcoolic care nu 
recunoaşte că are o problemă. În ultima vreme, ea 
închisese ochii la o mulţime de lucruri. Acum trebuia să fie 
tare. 

Indiferent cât de mult l-ar fi iubit pe Line, era 
momentul să se gândească la viitorul ei. 

Lola reuşi în cele din urmă să îl găsească pe Tony la 
telefon. 

— Ce ai făcut? şopti ea, îngrozită. Cum ai putut? Tony 
părea calm. 

— Ce am făcut? în ce privinţă? 

— Tyrell White. 

— N-am făcut nimic. De ce? Ce se întâmplă? 

— Nu mă aburi, Tony, nu sunt proastă. A spus şi la TV. 

— Ce anume? 

— Cineva l-a bătut măr şi ştiu cine este acel cineva - 
tu eşti. 

— Mă flatezi, iubito. Eu stau aici, în hotel, cu buza 
despicată. Nu am ieşit din cameră. 

— Ai pus pe alţii, aşa-i? insistă ea, sigură că are 
dreptate. 

— Nici măcar nu ştiu unde locuieşte tipul, zise el pe 
ton normal. Tipul trebuie să aibă o groază de duşmani. 

— Tony... 

— Mda, eu sunt unul dintre ei, numai că nu am 
aranjat să fie bătut. 

— Îmi spui adevărul? 


— Sigur. Ce faci? Vrei să vii cu mine în jacuzzi? 

— Sora mea a sosit de la Los Angeles. 

— Sora ta? N-am întâlnit-o niciodată. Cum o cheamă? 

— Selma. Ea este cea drăguță. 

— Arată ca tine, iubito? Dacă da, poate o facem lată 
în trei. 

— Nu fi rău, Tony. Selma este o fată cumsecade. 

— Cui îi plac fetele cumsecade? Mie îmi plac cele 
sexy, şi fierbinţi, şi rele, ca tine, iubito. 

— Selma nu corespunde acestor descrieri. 

— La naiba! 

— Mă gândeam că am putea să o luăm pe Selma la 
cină. Dar numai dacă promiţi să te porţi frumos. 

— Selma dansează? 

— Desigur. Este sora mea, doar. Dansul ţine de 
familie. 

— M-ai dat gata. 

— Să o vezi pe mama! Dansatoare profesionistă. Este 
cea mai bună - a fost. 

— Poate ar trebui să o văd pe mama ta. Se zice că 
poţi şti cum va arăta o fată, uitându-te la mama ei. Mai 
bine să o văd pe mama ta, ce zici, iubito? 

— Şi de ce ai vrea să faci asta? 

— Ştii, în cazul în care hotărâm să ne petrecem restul 
vieţii împreună. 

— Este o cerere în căsătorie, Tony? 

— 'Ţi-ar plăcea, aşa-i? zise el cu un zâmbet viclean. 

— Eşti un ticălos! 

— Dar asta îţi place la mine. 

— O putem lua pe Selma la cină, sau nu? 

— Mda. Coboară-ţi trupul pe scări la orele nouă 
treizeci. 

Limuzina vă aşteaptă. 

— Mulţumesc, Tony. Şi vei fi bun, da? 

— Iubito, mai bun de atât nu se poate. 

Lola se duse în dormitorul de rezervă, unde Selma îşi 
despacheta fericită cumpărăturile. 

— Ne întâlnim cu Tony pentru cină, anunţă ea. 


— Mi-ai cumpărat mult prea multe, spuse Selma, 
ridicând o poşetă din piele Gucci. Voi da jumătate din 
aceste lucruri mamei şi lui Isabelle. 

— Nu, zise Lola. Totul este pentru tine. Ele n-au 
călătorit cu avionul pentru a mă vedea. 

— Mama m-a trimis, spuse Selma. Toată lumea se 
preocupă de tine, Lucia. 

— Fă-mi un serviciu în seara aceasta, nu-mi spune 
Lucia. Numele meu este Lola în ultimii cinci ani. Lumea mă 
cunoaşte ca Lola. Nu înţeleg de ce toţi persistaţi în a-mi 
spune Lucia. 

— Pentru că este numele tău. 

— Nu mai este numele meu. Eu sunt Lola, înţelegi? 
Selma nu părea convinsă. 

— Acum ce vei îmbrăca? o întrebă Lola. Trebuie să 
arăţi splendid. La urma urmei, eşti sora mea. 

— Nu mi-a spus niciodată că este căsătorit, tot repeta 
Miranda, arătând zdrobită. 

— Se pare că lui nu i se părea atât de important, 
spuse Cât cu amărăciune. 

— N-ai fost niciun pic curioasă când ai observat o 
debara plină cu îmbrăcăminte feminină? o atacă şi Luanne. 

— El mi-a spus că sunt lucrurile surorii lui, explică 
Miranda. L-am crezut, nu aveam motive să nu-l cred. 

— Regret că te deziluzionez, spuse Cât. Este un 
mizerabil care minte şi înşală. 

— Acum ştiu, şopti Miranda, oftând. 

— Sunt aici pentru că m-a ameninţat că-mi aruncă 
lucrurile în stradă. Presupun că ori ar fi făcut aşa, ori ţi le- 
ar fi dat ţie. Acesta era planul lui, sunt sigură. 

— Îmi pare rău de scurtă, spuse Miranda, scoţând-o. 
Se întâmplă să avem aceeaşi măsură. 

— O poţi păstra. 

— Nu aveai părul blond? o întrebă Luanne, uitându- 
se fix la Miranda. 

— Da. De unde ştii? 

— Magia filmului, zise Cât. 

— Ce? 


— Nimic, răspunse Cât. Cum putea să se supere pe 
fată, aceasta habar nu avea că Jump este căsătorit. Jump 
era cel care înşela în serie. Ce măgar s-a dovedit a fi! 

Oamenii terminaseră de împachetat lucrurile lui Cât. 
Era momentul să se mute. 

— Transmite-i lui Jump un mesaj din partea mea, îi 
spuse ea Mirandei. 

— După ce îi dau unul din partea mea, replică 
Miranda. Niciodată nu am fost atât de stânjenită. 

— Haide, o linişti Cât, aproape compătimitor. Nu este 
vina ta. 

— Care este mesajul? 

— Spune-i să nu mă mai contacteze niciodată. Dacă 
are să-mi spună ceva, poate vorbi cu avocatul meu. 

— Voi fi fericită să-i spun, promise Miranda. Chiar 
după ce îi spun la revedere. 

Afară în stradă, Cât o îmbrăţişă pe Luanne, apoi 
chemă un taxi care să o ducă la aeroport. Misiune 
îndeplinită. 

Acum era gata pentru o partidă de sex, ca răzbunare. 

Din nou, Line nu era în apartament. Shelby se plimbă 
prin încăpere, repetând ce voia să-i spună. Ori el asculta 
de rațiune şi înceta să-i mai dea ultimatumuri - ori ea lua 
avionul înapoi spre Los Angeles. Telefonă la aeroport 
pentru a verifica orele. Era o cursă la zece pe care putea s- 
o ia dacă lucrurile nu vor merge. 

Când sosi, Line era beat criţă. Avea acea strălucire 
rea în privire de care Shelby ajunsese să se teamă. 

— Te-ai hotărât? întrebă el, intrând în apartament. 
Ce-ai ales? Renunţi la film sau dragul, vechiul meu 
camarad Pete este concediat? 

— Niciuna, nici cealaltă, îl înfruntă Shelby. 

— Renunţă la porcăria asta cu un voi face ce îmi 
spune bărbatul! strigă Line. Tu nu eşti o afurisită de 
feministă, eşti soţia mea afurisită. Acum care este 
afacerea? 

— Ţi-am spus, Line, niciuna. Nu pot accepta să mă 
tratezi cu asemenea lipsă de respect. Imi spui lucruri pe 


care nimeni nu ar trebui să le spună cuiva. Mă insulţi. Nu 
este drept şi nu intenţionez să mai suport. 

— O meriţi, zise el cu duşmănie. Acţionează ca o 
proastă şi te voi trata ca atare. 

— Line, rosti Shelby, hotărâtă să nu plângă, acesta 
este un lucru serios. Eu nu îmi fac de cap. 

— Interesant fel de a vorbi! A-ţi face de cap. 

— Dar tu cum explici fotografiile cu Lola Sánchez? 

— Pentru numele lui Hristos! mârâi el. Sunt luate de 
la filmare. 

— Nu, nu sunt. O săruţi în faţa restaurantului. 

— Încerci să întorci lucrurile? ţipă el. 

— Nu, Line, zise ea, ridicându-se. Doar arăt faptele. 

— Nu face pe nebuna cu mine, Shelby. Vreau ca Pete 
să iasă din filmul tău. Înţelegi? Tu trebuie să ceri asta! 

— Nu o voi face, Line. 

— Ba da, zise el, furios. 

— Nu, nu o voi face. Şi încetează să-mi spui ce să fac. 

— Să te ia naiba, Shelby. Dacă nu o faci, divorţez. 
Înţelegi? 

Deodată ea simţi cum o cuprinde liniştea. Era 
aproape ca şi când ar fi fost în centrul furtunii şi totul 
părea foarte clar. Line reprezenta o jucărie stricată şi ea 
nu era capabilă s-o repare. Era timpul să nu mai încerce. 

— Dacă aşa doreşti... zise ea rar. 

— Da, aşa, strigă Line, tremurând de furie. 

— Atunci pot pleca. 

— Bine. leşi naibii, şi să nu te întorci plângând, 
pentru că noi am terminat M-am săturat de parada ta de 
sfinţenie. 

— Şi eu m-am săturat de tine, Line. 

— leşi! ţipă el. Du-te şi vântură-ţi sânii în alt 
blestemat de film. Nu eşti bună de nimic. Mă auzi? Al 
naibii de inutilă. 

Tony era drogat. O salută pe Selma cu o plecăciune 
politicoasă, sărutând-o ca şi când ar fi fost verişoara de 
mult pierdută. 

— Eşti o frumuseţe, ca şi sora ta, zise el, folosindu-şi 


tot farmecul. Ce rochie sexy ai! 

Selma purta o rochie neagră, suplă, de cocteil pe 
care Lola i-o cumpărase de la Bergdorf's: i se potrivea 
admirabil. Lola, de asemenea, chemase o coafeză şi o 
machieză să se ocupe de sora ei cea timidă. Ele au reuşit 
să o facă pe Selma să arate strălucitor - rezultatul era 
impresionant. „Isabelle ar fi distrusă de gelozie”, gândi 
Lola. 

Dorea cu disperare ca Selma şi Tony să se placă 
reciproc, în felul acesta Selma se putea duce înapoi la Los 
Angeles să spună familiei ce grozav tip era Tony. 

Tony le-a dus la un restaurant cubanez de happening, 
unul dintre localurile sale favorite pentru cină. Le-a 
răsfăţat cu pui cu ananas, orez special, fasole neagră şi 
multe feluri delicioase cu cocoş. 

Lola, îmbrăcată într-o rochie Robert Cavalli din 
mătase bleu, se bucura că cei doi se înțelegeau. Dispoziţia 
lui Tony era extrem de efervescentă şi chiar dacă ştia că el 
era răspunzător de bătaia primită de Tyrell White, ea 
hotări să nu mai pomenească de asta. Se terminase, iar 
Tony nu va recunoaşte niciodată că a avut vreun amestec. 

Gândul la această poveste o făcea să simtă fiori. Tony 
putea fi sălbatic şi nu era înţelept să-l înfrunţi. 

Dar era omul ei şi, indiferent ce s-ar spune despre el, 
tot al ei rămânea. 

Cât aştepta la poarta de plecare, să se îmbarce pe 
cursa United către Los Angeles, când auzi o voce familiară. 

— Cât, tu eşti? 

— Shelby, zise ea întorcându-se. Ce faci aici? 

— Am venit la banchetul presei pentru Extaz. Dar tu? 

— Eu n-ar trebui să fiu aici, aşa că nu vreau să ştie 
Merrill. Ar fi furios dacă ar şti că am plecat din Los 
Angeles în toiul filmărilor. 

— De fapt, eu am venit cu avionul lui Merrill, spuse 
Shelby. 

— Norocoaso! Te rog să nu pomeneşti că am fost aici. 

Funcţionarul companiei aeriene care o escorta pe 
Shelby pentru îmbarcare întrebă dacă voiau să stea 


împreună. 

— Desigur, zise Shelby şi el plecă pentru a face 
aranjamentele necesare. 

— Cum a fost întâlnirea cu presa? întrebă Cât îndată 
ce se aşezară pe locurile lor. 

— Mi se învârtea capul, răspunse Shelby, fixându-şi 
centura. 

Oamenii au fost atât de drăguţi în privinţa filmului, 
că sunt total copleşită. 

— Felicitări, se bucură Cât. Meriti. 

— Sunt sigură că ai trecut prin aceeaşi experienţă cu 
Copilul sălbatic. 

— Ei, bine, eu am fost marea descoperire timp de 
zece minute. Vreau să spun, nu multe femei regizează 
filme - în special cele tinere. Din fericire pentru mine, să fii 
regizor nu este acelaşi lucru cu a fi vedetă de cinema. Îşi 
încreţi nasul. Faptul că nu poţi avea intimitate nu te 
înnebuneşte? 

— Uneori, replică Shelby. Deşi, desigur, eu nu am 
celebritatea pe care o are Line. 

— Unde este Line? 

— Face un film la New York cu Lola Sânchez. 

— Cel puţin ai reuşit să-l vezi câteva ore. 

— Nu tocmai, spuse Shelby, tristă. Nu suntem într-o 
relaţie prea bună în momentul acesta. 

— Bun sosit în club! zise Cât. Am avut o zi groaznică. 

— Chiar aşa? 

— M-am dus cu prietena mea la apartamentul meu 
pentru a-mi împacheta lucrurile. Divorţez. Când eram 
acolo a intrat în apartament fata pe care am văzut-o pe o 
videocasetă făcând sex cu bărbatul meu. Aceeaşi fată îmi 
poartă scurta preferată din piele, pe care el i-a oferit-o în 
dar. Cum ţi se pare ziua mea la New York? 

— Chiar mai rea decât a mea. 

— Îmi pare bine că l-am prins înainte de a fi prea 
târziu. Suntem căsătoriţi doar de doi ani, astfel încât nu 
am pierdut prea mult timp. 

— Câţi ani ai? 


— Peste două luni împlinesc douăzeci. De-abia aştept. 
Nouăsprezece înseamnă încă adolescentă. Totuşi, eu nu 
acţionez ca o adolescentă, aşa-i? 

— Ei bine... ar trebui să te îmbraci ca o adultă, 
comentă Shelby. 

— N-am intrat în întregul ritm strălucitor, fals al 
Hollywoodului. Sâni falşi şi buze cât fesele. 

Shelby râse, bucuroasă că ceva îi distrage gândurile 
de la confruntarea pe care o avusese cu Line. Cât încercă 
să explice ce-a vrut să spună: 

— Cu buzele şi sânii falşi, e o prostie - ceva la care 
recurg femeile forţate de bărbaţi. 

— Poate o fac pentru că nu le place cum arată fără 
ele, sugeră Shelby. 

— Ha! exclamă Cât. Pariez că n-ai să găseşti bărbaţi 
cu penisul mic recurgând la aşa ceva. 

— Sunt convinsă că ar face-o dacă ar putea, spuse 
Shelby, Mici. 

— Hmmm... poate că ai dreptate. Ai văzut reclamele 
pentru mărirea penisului? Totală nebunie! 

— Iată ce îmi place la tine, Cât. Eşti o originală 
veritabilă. 

— Mulţumesc. 

— Este mare lucru într-un oraş în care toate femeile 
sunt obligate să arate ca supermodelele. Detest să merg la 
o premieră şi să fiu forţată de un stilist să port o anumită 
rochie, creaţie a unui anumit designer. Mă face să mă simt 
ca şi când aş vinde îmbrăcăminte - ca să nu mai vorbesc 
de toate bijuteriile împrumutate. 

— Care este adevăratul tău stil? o întrebă Cât 
curioasă. 

— Un costum sport şi ochelari de soare care să-mi 
ascundă pungile, zise Shelby. În Anglia mă machiam numai 
la filmări. Line întotdeauna obişnuia să mă tachineze în 
privinţa aceasta. 

— Nu este nimic rău să fii tu însăţi. Uită-te la mine. 

— Ai dreptate. Trebuie să fiu recunoscută pentru 
abilităţile mele actoriceşti, nu pentru rochiile pe care le 


port. 

— Eşti atât de englezoaică! observă Cât. 

— Este ceva rău? 

— Este un compliment. Nu-mi pot da seama cât de 
bună eşti ca polițistă americană dură, dar în afara 
filmărilor eşti o lady perfectă. 

— Nu este nimic perfect în mine, o asigură Shelby. 
De fapt, sunt o persoană obişnuită. 

— Nu, spuse Cât, clătinând din cap. Sigur nu eşti 
obişnuită. 

Tony şi Selma păreau să se înţeleagă de minune, cu 
toate că Lola percepea o anumită nelinişte în aer, pentru 
că în orice club mergeau, era deranjată de admiratori şi 
era îngrijorată să nu vină vreun bărbat spre ea. Tony ar fi 
putut să-şi iasă iarăşi din fire. 

— Este sâmbătă seara, o informă Big Jay în şoaptă. 
Nu este înţelept să ieşi în public sâmbătă seara. 

Big Jay nu vorbea mult, dar când o făcea, avea 
întotdeauna dreptate. 

— Să ne întoarcem la hotel, îi sugeră ea lui Tony. 
Putem să comandăm băuturi în apartamentul tău şi să 
stăm acolo cu toţi prietenii tăi. 

— Nu, îmi place să stau unde este mişcare. Vreau să 
te privesc când îţi faci numărul. Ridică-te şi dansează. 

— Nu fără tine, Tony. 

— Atunci dansează cu sora ta. 

— Selma este prea timidă. Şi apoi, asta înseamnă să 
cauţi scandal - două femei dansând împreună pe ringul de 
dans. Ai văzut ce s-a întâmplat seara trecută. 

— Mada, zise el, cu o umbră de zâmbet. Şi Tyrell a 
primit ce merita, aşa-i? 

— Da, răspunse ea tăios. Şi tu eşti răspunzător. 

— De ce tot spui asta? 

— Pentru că este adevărat. Poţi nega cât vrei, dar eu 
ştiu prea bine. 

Tony îşi luă paharul de şampanie. 

— Eşti sigură că sora ta nu calcă pe de lături? 

— Selma este o femeie căsătorită, răspunse ea pe un 


ton afectat. 

— Surorile Sânchez, zise Tony, rânjind. Ce zici de 
surorile Sánchez şi Tony Álvarez? Un trio sexy, ei? Patru 
sâni frumoşi, două... 

— Tony! îl opri Lola scurt. Vorbeşti despre familia 
mea. Dacă vrei sex în trei, cheam-o pe putea aceea pe care 
ai trimis-o înapoi la Los Angeles. 

— O, da? Dacă o chem aici, faci şi tu parte din trio? 

— Maturizează-te! zise ea cu privirea scăpărând. Ştii 
că eu nu fac aşa ceva. 

El rânji din nou. 

— Te tachinez, iubito. Îmi place să te văd cum te 
înfurii şi iei foc. 

Unul dintre prietenii lui Tony, Chico, producător de 
discuri, o figură şireată, veni spre Selma şi o întrebă dacă 
vrea să danseze. 

— Nu, mulţumesc, refuză Selma. 

— Dă-i drumul, o încurajă Tony. Eşti la New York. 
Distrează-te! 

Selma privi spre Lola, nesigură. Lola dădu din cap 
aprobator. Femeile Sánchez erau cunoscute pentru 
abilităţile lor pe ringul de dans, astfel încât ea nu voia să o 
lipsească pe sora sa favorită de plăcerea de a dansa. Dacă 
ea voia să danseze cu Chico, să danseze. Cinstit, îl 
considera pe soţul Selmei un bărbat extrem de plictisitor, 
care probabil nu o ducea niciodată să danseze. 

Îndată ce Selma şi Chico au ajuns la ringul de dans, 
Lola l-a convins pe Tony să danseze şi ei. Nu voia să mai 
facă exhibiţii pentru el, oricum, nu în public şi nu sâmbătă 
seara. 

Imediat ce ea şi Tony au început să danseze, lumea s- 
a retras, formând un cerc de admiratori în jurul lor. 

Cu buzele întredeschise şi capul înclinat spre spate, 
Lola intră în ritmul de salsa ca şi când era transportată. 
Tony o atrase mai aproape, trupul lui presându-l pe al ei. 
Ea era total cucerită. 

Când au părăsit clubul, formau un grup fericit. Spre 
încântarea Lolei, Selma şi Tony se înțelegeau bine. Putea 


spune chiar că sora sa îl plăcea. Ce putea să nu-i placă? 
Tony era frumos, fermecător, un adevărat bărbat latino 
sexy. 

Acum Selma se putea duce la Los Angeles să 
raporteze familiei ce tip grozav era el. 

Au ieşit din club râzând. 

Petrecându-şi un braţ pe după umărul Lolei, Tony s-a 
aplecat mai mult, şoptindu-i ce intenţii avea în legătură cu 
ea la înapoierea la hotel. Selma era ocupată, discutând cu 
Chico. 

Focul de armă a venit instantaneu: o rafală rapidă de 
gloanţe. 

În mod automat, Tony a trântit-o pe Lola la pământ, 
acoperind-o cu trupul lui. Big Jay s-a aruncat peste ei, ca 
un scut. 

S-a creat o mare confuzie, zgomot şi ţipete. 

Lola de-abia putea să respire. S-a luptat să iasă de 
sub Tony şi a văzut-o pe Selma căzând. 

Bodyguarzii lui Tony îşi scoteau armele pentru a 
riposta, dar era prea târziu. Automobilul în care se afla cel 
care trăsese se îndepărta cu viteză. 

— Mi-au împuşcat sora! ţipa Lola. Oh... Doamne! MI- 
AU ÎMPUŞCAT SORA! 

Shelby şi Cât au petrecut restul timpului până la Los 
Angeles încercând să se cunoască mai bine. Chiar dacă 
exista o diferenţă de unsprezece ani între ele, au 
descoperit că aveau multe în comun. Cât a vorbit despre 
zilele când se droga, despre întâlnirea cu Jump şi despre 
cât de ponderat îl considera ea. 

Shelby a vorbit despre zilele sale de început în 
Anglia, plecarea în America şi sentimentul copleşitor când 
l-a întâlnit prima dată pe Line. 

— Este un om uimitor când vrea, spuse ea 
melancolic. 

— Îmi amintesc că l-am văzut în filme când eram 
copil, zise Cât. 

— Nu este atât de bătrân, preciză Shelby cu un uşor 


surâs. A 

trecut de patruzeci. 

— Ştiu. Deşi se pare că este în film dintotdeauna. 
Stewardesa le-a servit o gustare uşoară. Apoi a întrebat-o 
pe Shelby dacă nu o deranjează să-i dea un autograf 
pentru nepoata sa, care întâmplător avea acelaşi nume ca 
ea. 

— Nu sunt sigură că mai pot trăi cu el, i se confesă 
Shelby după ce stewardesa s-a îndepărtat. Are probleme 
cu băutura şi de acum este prea mult. 

— l-ai spus? întrebă Cât, ronţăind un biscuit cu 
brânză. 

— Am încercat. Nu pare să mă audă. leri m-a 
informat că trebuie ori să renunţ la filmul tău, ori Pete să 
fie concediat. 

— Pete? întrebă Cât şocată. Coordonatorul nostru 
pentru cascadorie? 

— Exact. 

— De ce ar dori el ca Pete să fie concediat? 

— Pentru că Pete şi cu mine ieşeam împreună înainte 
de a-l întâlni pe Line. Eu nu mi-am făcut probleme şi nu i- 
am spus că Pete este în filmul nostru, astfel că atunci când 
a văzut fotografia noastră împreună în People a fost furios. 

— Ha! Fotografiile acestea ale paparazzilor pot 
provoca mari necazuri. 

— Habar nu aveam că suntem fotografiaţi, explică 
Shelby. Pete şi cu mine am fost la dejun, nimic mai mult. 

— Totul este publicitate când eşti celebru, observă 
Cât. Nu te mai bucuri de intimitate. 

— Aşa este. 

— Toate mizeriile de la TV, din tabloide şi reviste! 
Crezi că oamenii care le fac se gândesc la sentimentele 
celebrităților? 

— Nu. 

— Aici este problema. O persoană poate avea o 
căsnicie sau o relaţie bună, lor nu le pasă. Merg înainte şi 
publică un zvon - că ai fost văzută ieşind cu altcineva - şi 
creează o mare încurcătură. Exact ce speră ei! 


— De acord. 

— Doamne! Ce bine că nu sunt în atenţia opiniei 
publice. 

— De fapt eşti, observă Shelby. Eşti o tânără care 
regizează un film mare. O blondă superbă stil Cameron 
Diaz, aşa că vei fi remarcată şi se va scrie despre tine. 

— Vai, mulţumesc. De-abia aştept! 

— Poate ar fi trebuit să fii actriţă. 

— Vrei să spui că toate femeile care arată bine 
trebuie să fie actriţe? întrebă Cât. 

— Ştii la ce mă refer. 

— Ei bine, oricum, iată-ne: amândouă pe punctul de a 
divorța. 

— Eu nu am spus că divorţez, preciză Shelby repede. 

— Îmi sună ca şi când asta ai avea de gând. 

— Este complicat, spuse Shelby nesigură. Trebuie să 
discut cu terapeutul meu. 

— Eu niciodată nu mă duc la doctor, zise Cât, 
înşfăcând un pumn de alune. Tot ceea ce fac este să arate 
plictisiţi şi să te facă să plângi. Ei sunt un fel de Barbara 
Walters ai brigăzii de doctori. 

— Înţeleg că ai trecut prin asta. 

— O, da. Când aveam paisprezece ani, tata a crezut 
că este o idee bună. Ce prostie! 

—  Terapeuţii pot fi de ajutor, spuse Shelby cu 
blândeţe. Nu se ştie, deşi s-a scris în unele articole mai 
profunde despre el, dar Line a avut de suferit de pe urma 
unei copilării violente. 

— Ce s-a întâmplat? întrebă Cât curioasă. 

— Nu vreau să intru în detalii acum, evită Shelby să 
răspundă. 

— Nu suport oamenii care dau toată vina pe părinţii 
lor, zise Cât, încreţindu-şi nasul. Eu puteam fi o ratată din 
cauza părinţilor mei. Vreau să spun că chiar dacă erau 
bogaţi şi într-un fel mă răsfăţau, niciodată n-am avut parte 
de dragoste adevărată şi de atenţie din partea lor. Aşa am 
început să iau droguri la cincisprezece ani, trăind de una 
singură la New York până când a venit Jump şi m-a salvat. 


Dar acum am preluat în sfârşit controlul asupra vieţii mele. 

— Şi ai făcut o treabă foarte bună. Trebuie să spun că 
eşti extrem de matură pentru anii tăi. 

— Mda, sunt un suflet bătrân, zise Cât zâmbind. Aşa 
îmi spune toată lumea. 

La sosire au fost salutate de personalul companiei de 
aviaţie care aştepta să o întâmpine pe Shelby. Mai mulţi 
paparazzi care stăteau la pândă erau în faţa terminalului. 
Cât a încercat să se îndepărteze de Shelby, ceea ce i-a 
determinat pe fotografi să o remarce şi să se întrebe cine 
era. 

— La naiba! şopti ea. Dacă Merrill vede fotografii cu 
mine la aeroport, va fi iritat. Deşi, cum ar putea fi iritat, 
dacă deja sunt înapoi la Los Angeles? 

Au luat acelaşi taxi până în oraş. 

— Ne vedem luni la filmare, spuse Cât, când se opri 
taxiul, şi cobori. 

— Aştept cu nerăbdare, răspunse Shelby. 

Cât abia aştepta să se întoarcă la muncă. Era ca şi 
când i se luase o mare povară de pe umeri. Avea treburile 
ei. Jump era istorie. 

Ce sentiment încântător de libertate! 

Lola gonea cu ambulanţa spre secţia de urgenţă. 
Selma zăcea pe o targă fără cunoştinţă. Fusese lovită de 
două gloanţe. Unul i-a atins razant tâmpla, iar al doilea a 
intrat pe undeva, pe lângă coapsă. 

Ce seară de coşmar! împuşcătura, poliţia, mulţimea 
de gură-cască, flash-urile care nu mai conteneau. 

Big Jay fusese atins în umăr, deşi nu părea să fie 
afectat prea mult - era încă pe picioare. Tony scăpase 
neatins, tot aşa şi Lola. 

— Vrei să vin cu tine, iubito? întrebă el în momentul 
în care Lola urca în ambulanţă. 

— Nu, spuse ea, abia fiind în stare să-l privească. 
„Chiar nu înţelegea? Totul era din vina lui”. 

Bărbaţii de la ambulanţă erau foarte amabili. I-au 
permis să stea lângă Selma, să o ţină de mână. 

— Va fi bine? Lola îi întreba tot timpul. 


— Nu putem spune până când nu o văd medicii. 

— Trebuie să se facă bine, insistă Lola. Trebuie. Totul 
s-a întâmplat din cauza mea. 

— Cum aşa? întrebă unul dintre asistenţi. 

— Ea a venit la New York pentru a fi cu mine. Dacă 
nu o scoteam în oraş în seara aceasta, nu s-ar fi întâmplat 
nimic. 

— Nu trebuie să vă învinovăţiţi, o linişti asistentul. 
Violenţă este peste tot. Nu aveţi idee de câte răni 
provocate de împuşcături ne ocupăm zilnic. 

— Nu vreau să ştiu, zise ea, cu ochii plini de lacrimi. 
Ea este sora mea. Şi nu va muri, pentru că nu o voi lăsa. 

În faţa camerei de urgenţă era un haos. Paparazzi 
peste tot, camere care funcționau fără încetare - fotografii 
erau precum albinele furioase, bâzâind şi intrând peste tot. 

Lola ar fi vrut să îi omoare pe toţi. Ce ceată de 
oameni josnici. De ce cred ei că au dreptul să-şi bage nasul 
în astfel de momente de tragedie personală? 

Palidă şi îngrijorată, mergea pe lângă targă ţinând 
mâna Selmei. 

Medicii au preluat cazul imediat. Lola ştia că trebuie 
să-i telefoneze mamei sale înainte ca aceasta să afle vestea 
la ştiri. Se sprijini de un perete, încercând cu disperare să 
se controleze. Cu mâinile tremurându-i, scoase telefonul 
celular şi formă numărul. 

— Mamă, reuşi ea să-şi stăpânească suspinele. 
Mamă, ia avionul şi vino aici imediat. Îmi... pare... aşa rău. 
A fost un accident. Selma a fost împuşcată. 

Luni dimineaţa, toate ştirile prezentau scandalul Lola 
Sânchez de la New York. Aşa ceva era întotdeauna un 
subiect fierbinte. 

— Sora Lolei este în comă. 

— Este moartă. 

— Glonţul îi era destinat lui Tony Alvarez. 

— Cel mai bun prieten al verişoarei mele este 
barman la clubul unde se aflau ei, spunea o fată. Se pare 
că Lola l-a supărat pe un tip la club şi acesta s-a înapoiat 
cu o armă. Glonţul era pentru ea, nu pentru Tony. 


Când a auzit prima oară vestea, Shelby s-a temut că 
ar putea fi implicat Line. Nu a vrut să-i telefoneze, dar l-a 
contactat pe Norm, care a asigurat-o că Line nu a fost 
acolo. 

— El ce face, Norm? întrebă ea, în speranţa că veştile 
erau bune. 

— ÎL cunoşti pe Line, replică Norm, fără să se 
angajeze în răspuns, ca de obicei. 

— Da, mă tem că îl cunosc. Şi ştiu că bea din nou. 
Aşa că, pentru moment, nu ţin legătura. Dacă presa pune 
întrebări, tu ştii că totul este bine între noi. 

— Desigur, Shelby. Nu voi spune un cuvânt, decât 
dacă vine direct de la tine. 

— E bine aşa. Ştim amândoi cum va sări presa dacă 
va bănui că există cea mai mică problemă. 

Norm închise telefonul şi se întrebă dacă ar trebui 
să-i dea exclusivitate Lizei Smith în schimbul unui favor 
viitor. Apoi, alungă acest gând. Nu! Shelby era o femeie 
cumsecade, iar el încă mai avea unele principii, chiar după 
ani de PR pentru cei bogaţi şi celebri. 

Shelby încerca să nu se gândească la scena dintre ea 
şi Line de la New York. Se aruncă în schimb în munca ei. 
Când Pete a venit către ea, l-a primit cordial. 

— Ai văzut fotografia noastră din People? întrebă el, 
părând drăguţ şi încântat. 

— Da, am văzut-o, tot aşa şi Line. 

— Sper că nu ţi-a ruinat weekend-ul la New York. 

— A fost bine în weekend. 

— Doar bine? 

— Pete, cred că cel mai bine ar fi să păstrăm 
distanţa. 

— Ştiu, Shelby. Totuşi, trebuie să vorbesc cu tine 
despre cascadoria cu automobilul. 

— Atâta timp cât este totul despre muncă. 

— Încă eşti supărată pentru că te-am condus cu 
maşina la aeroport, aşa-i? 

— Da, foarte cinstit, da. 

— Line a fost furios. Este adevărat ce am auzit? 


— Repet, zise ea cu răceală, să rămânem doar la 
muncă. 

— Bine. Mă gândeam că ar trebui să facem câteva 
curse de probă. 

— Foarte bine. Fă programarea. Voi fi acolo. 

Şi chiar dacă era cuprinsă de tristeţe, ea reuşi să 
continue. 

Line încerca să-şi revină. Acum că Shelby nu îl mai 
supraveghea, putea face indiferent ce dorea, ceea ce 
însemna cocaină şi băutură din belşug. Nu mai trebuia să 
se comporte ca un bărbat lipsit de bărbăţie. 

Le-a telefonat câtorva prieteni din zilele sale de 
burlăcie şi a petrecut weekend-ul cu ei. Era ca în vremurile 
vechi. Pocher în apartamentul său, câteva fete drăguţe în 
jurul lor, băutură multă, mâncare multă şi orice şi-au dorit. 

De ce crezuse el că mariajul era atât de grozav? 
Aceasta era adevărata viaţă. 

Luni de dimineaţa s-a trezit cu o mahmureală 
cumplită. Hristoase! Mii de pichamere îl loveau în cap. La 
naiba! Trebuia să fie treaz pentru muncă. 

Unde era Shelby când avea nevoie de ea? încă era 
furios pe ea, dar asta nu însemna că nu îi ducea dorul. 

Cum de n-a renunţat la film pentru el? „Mizerabila! 
Probabil se culcă cu Pete şi de aceea a fugit înapoi la Los 
Angeles”. 

Era hotărât să nu cedeze. Ea va trebui să vină, să-şi 
cerşească iertarea. 

Cunoscând-o pe Shelby atât de bine, era sigur că va 
avea veşti de la ea curând. 

— Am auzit că ai fost la New York, spuse Nick, 
scoțând rotocoale de fum. 

— Cine ţi-a spus? întrebă Cât, respingând fumul. 

— Vorbele circulă, zise el, aruncându-i o privire 
leneşă. Puteam să vin cu tine dacă îmi cereai. 

— N-am avut nevoie de companie, mulţumesc. Şi apoi 
nu aş fi visat să te sustrag vieţii fericite în materie de 
dragoste. 

— Ce viaţă? întrebă el, ridicând o sprânceană. 


Ascultă, eu fac sex în mod obişnuit. Este ceva rău în asta? 

— Eşti atât de brutal. 

— Ce este brutal în sexul obişnuit? se miră el cu 
adevărat. Ar trebui să încerci şi tu cândvas-ar putea chiar 
să-ţi placă. 

— Nu cu tine aş încerca, îi tăie Cât elanul. 

— De ce? întrebă el, privind-o pieziş. 

— Pentru că probabil eşti plin de vreo boală venerică. 

— Incântător! Tu nu eşti o doamnă? 

— Vorbeam despre tine. 

Cei de la Entertainment Tonight vizitau locul filmării 
în după-amiaza aceasta cu întreaga echipă. Frumosul şi 
fermecătorul Mark Steines conducea interviurile. Shelby 
deja îşi terminase partea şi acum era rândul lui Nick. 

— Supraveghează-ţi limbajul în faţa camerelor de 
luat vederi, îl avertiză Cât. 

— Iisuse! se plânse el. Ai nouăsprezece ani, ce naiba! 
Vorbeşti de parcă ai avea patruzeci şi trei. 

— Dacă la fiecare al doilea cuvânt vei spune naiba, va 
fi o lovitură. 

— Nicio şansă. Mă vor fluiera afară, aşa cum au făcut 
la The Osbournes. 

—  Scuză-mă, Cât, interveni Jonas, apărând pe 
neaşteptate, îi aruncă lui Nick o privire neprietenoasă, 
apoi continuă: Când ai o clipă, domnul Zandack doreşte să- 
i telefonezi. 

Doamne! Ce mai era şi asta? Oare aflase Merrill 
despre călătoria ei la New York? 

— Îi voi telefona mai târziu. 

— Se află încă la New York şi este nerăbdător. 

— Foarte bine, zise ea pe un ton expeditiv. 

— Dar tu, Cât? întrebă Mark Steines, care apăruse 
lângă ea. Te putem determina să apari în faţa camerei? 

— Nu dau interviuri, refuză ea strâmbându-se. Şi 
apoi, sunt prea ocupată. 

— Totuşi, câteva cuvinte... 

— Mă cunoşti, zise ea stângaci. Prefer cealaltă parte 
a camerei. 


— Uneori realizăm interviuri şi cu regizorii, spuse 
Mark zâmbind. În special cu cei frumoşi. 

— Voi aştepta până iese filmul. Nu te superi, nu-i aşa? 

— Atâta timp cât ET are prioritate. 

— Promit. 

Ea stătea în spatele camerei, urmărindu-l pe Nick în 
timp ce acorda interviul. Avea un farmec special care 
acţiona atât asupra bărbaţilor, cât şi a femeilor. Şi a spus 
naiba doar în trei rânduri. 

„Nick Logan este un adevărat personaj. Hmmm... 
personaj sau nu, nu am intenţia să-l cunosc mai bine”. 

Cât îşi spuse că Nick Logan era un viciu de care ea 
nu avea nevoie. 

< Jy-upă o săptămână, când Selma încă nu îşi 
recăpătase cunoştinţa, Lola şi-a dat seama că ei se aflau în 
mare încurcătură, îşi petrecuse fiecare zi la patul surorii 
sale, ţinând-o de mână şi rugându-se. Cu câţiva ani în 
urmă, spre marea consternare a familiei, ea renunţase la 
religia catolică. Aceasta se întâmplase după al doilea avort 
al său. Avortul şi păstrarea credinţei nu păreau să meargă 
mână în mână. 

Acum se întreba dacă renunţarea la religie nu i-a 
creat o karmă rea. Selma era în comă din cauza ei? 
Deodată îşi redescoperi credinţa. Dacă rugăciunea o va 
ajuta pe Selma, ea era gata să creadă cu putere. 

Mama şi Isabelle veniră împreună cu avionul la New 
York. Erau de neconsolat. Au rămas treze lângă patul 
Selmei, palide şi măcinate de grijă. 

Lola era copleşită. Ştia că ele o învinovăţeau. Şi, la 
rândul ei, dădea vina pe Tony. Dacă el nu aranja ca Tyrell 
White să fie bătut, atunci oamenii lui Tyrell White nu s-ar fi 
întors cu arme. Era sigură că aşa se petrecuseră lucrurile. 
O vendetă. Doi bărbaţi macho cu rahat în loc de creier. 

Trăia un coşmar continuu. În ultimele câteva zile 
petrecuse ore în şir la biroul poliţiei cu avocatul ei din New 
York, fiind întrebată despre cele petrecute. 

— Nu am văzut nimic, declară ea. 

— A răspuns domnul Alvarez la împuşcătură? 


— Nici nu avea armă. 

— Bodyguarzii săi erau înarmaţi. Au ripostat, nu-i 
aşa? 

— Nu ştiu nimic despre asta. 

Faye părea să-i repete permanent: „[i-am spus eu”. 
Publicitatea era o nebunie. Lola nu ar fi crezut niciodată că 
va veni ziua când nu va dori să fie pe prima pagină. 
Hotărât, ziua aceea sosise. 

Elliott Finerman i-a venit în ajutor: a rearanjat 
graficul de filmare pentru New York State of Mind, 
permițându-i o săptămână liberă. Întârzierea aceasta costa 
o avere, dar Elliott nu s-a plâns. Ea nu se aştepta la atâta 
compasiune din partea lui. Era înduioşător. 

Din nefericire, o săptămână nu era suficientă. Ea 
trebuia să stea cu Selma până când îşi recăpăta 
cunoştinţa. Medicii nu erau siguri că asta se va întâmpla 
vreodată. Lola refuza să creadă vorbele lor nefaste. O 
trimise pe Jenny să cumpere orice carte despre comă pe 
care o putea găsi, în timp ce Isabelle căuta informaţii pe 
Internet. Între ele hotărâseră că medicii se înşelau. Selma 
se putea trezi a doua zi sau peste doi ani. Ar putea fi un 
miracol, dar miracole se întâmplă. 

Oamenii de la spital erau extrem de grijulii şi atenţi. 
I-au dat o cameră alături de cea a Selmei, unde stătea în 
fiecare zi cu mama sa şi cu Isabelle. Nu prea vorbeau, deşi 
uneori se îmbrăţişau şi plângeau - astfel îşi mai descărcau 
tensiunea. _ 

Nu îl văzuse pe Tony. Nu voia să-l vadă pe Tony. Il 
învinovăţea pentru toate necazurile, deşi nu avea puterea 
să-i spună. 

Când telefona el, Lola răspundea laconic. 

— Nu te pot vedea. Trebuie să stau la spital. 

— Pot face ceva pentru tine? întreba el. Trebuie să 
mănânci. Vino la mine la hotel şi vom mânca împreună. 

Era nebun? Chiar credea că ea se va duce la hotel să 
facă sex cu el în timp ce sora ei zăcea în spital? Putea s-o 
lase baltă. 

În ciuda rănii, Big Jay era înapoi la datorie, cu braţul 


într-o eşarfă. 

— Este o nimica toată. Dacă i-aş putea găsi pe cei 
care au tras, i-aş strivi ca pe nişte gângănii. 

Nu îl auzise pe Big Jay niciodată atât de vorbăreţ. 
Stătea la spital cu ea, angajând paznici suplimentari 
pentru a sta în faţa uşii Selmei. 

Spitalul era plin de paparazzi. Acesta era un 
eveniment major pentru ei - conţinea toate elementele: 
împuşcarea, o idilă fierbinte, o vedetă de cinema 
splendidă, un regizor celebru de film care se droga, o fată 
în comă. 

Doamne, cât îi ura Lola! 

Să stea la New York era un chin atât pentru Claudine, 
cât şi pentru Isabelle. Şi, cu toate că Lola nu voia ca Selma 
să fie luată de lângă ea, ştia că familia trebuia să plece, iar 
ea trebuia să se întoarcă la muncă. 

Cu ajutorul lui Elliott Finerman, s-a sfătuit cu 
administratorii spitalului privind organizarea unei 
ambulanțe aeriene spre a o transporta pe Selma la o 
clinică din Los Angeles. In cele din urmă, aranjamentele au 
fost făcute, iar mama ei şi Isabelle au plecat cu Selma. 

Lola s-a dus la aeroport pentru a-şi lua rămas-bun. 
Toate trei se îmbrăţişau şi plângeau. Era o scenă tristă. 

— Vin îndată ce îmi termin filmul, o asigură pe mama 
sa. 

— Ştiu că înţelegi de ce este cel mai bine aşa, spuse 
Claudine cu faţa sa întunecată. Tatăl tău este singur, copiii 
lui Isabelle au nevoie să fie îngrijiţi şi supravegheați, iar 
copiii Selmei au nevoie ca familia să fie aproape. 

— Mamă, voi face tot ce pot, tu ştii. 

— Da, Lucia, toţi ştiu asta, spuse Claudine, 
îmbrăţişând-o pe fiica sa cea mai mică. Este voinţa 
Domnului, adăugă ea încet. Nu te poţi învinovăţi. 

— Da, şopti Lola, cu faţa brăzdată de lacrimi. 

— Lucia, rosti Claudine cu vocea ei severă. Nu te 
învinovăţi. Du-te la biserică, vorbeşte cu preotul, el te va 
ajuta. Trebuie să-ţi recapeţi credinţa, fiica mea. Vei vedea - 
va fi bine din nou. Selma se va însănătoşi. Cu toţii ne vom 


ruga pentru ea. Puterea va veni din rugăciuni. 

După plecarea lor, Lola era distrusă. S-a înapoiat la 
hotel, simțindu-se sleită şi singură. Întreaga ei lume-bani, 
faimă, statut de star - era întoarsă cu susul în jos. Ar fi dat 
totul pentru ca Selma să se însănătoşească. 

Oare era pedepsită? 

Pentru ce? 

Nu mai era sigură de nimic. 

Pe lângă tabloidele săptămânale, ziarele din New 
York păreau blânde. Truth andfacts a ajuns la standuri cu 
un titlu imens: LOLA PRINSĂ CU PARTENERUL 
CĂSĂTORIT! Şi imediat alături era fotografia infamantă cu 
Lola şi Line sărutându-se în faţa restaurantului. 

În interiorul revistei era o pagină dublă plină de 
fotografii. Şi un alt titlu: RECENT DESPĂRȚITĂ DE SOŢUL 
EI, LOLA SANCHEZ S-A ÎNDRĂGOSTIT DE LINC 
BLACKWOOD, PARTENERUL CĂSĂTORIT? ŞI UNDE ESTE 
DOAMNA BLACKWOOD, FRUMOASA SHELBYCHENEY? 

Erau numeroase fotografii care însoțeau relatarea. 
Shelby nu voia să le citească, dar oamenii tot veneau la ea 
la filmări cu un exemplar, spunând: „Ştiu că nu vrei să vezi 
porcăria asta, dar poate ar trebui”. 

De ce făceau aşa ceva? De ce nu puteau să ignore 
totul? Sau să arunce blestematele de reviste la gunoi? 

Refuza să citească, dar văzând fotografiile şi titlurile, 
oricum se supăra. Era sigură că povestea va ajunge şi în 
ziarele engleze. Părinţii săi vor fi îngroziţi. 

De când îl lăsase pe Line la New York nu avea nicio 
veste de la el. Era surprinsă şi jignită. Se aştepta să-l audă 
la telefon îndată ce îi trecea beţia, rugând-o ca de obicei 
să-l ierte. 

Poate că povestea cu Lola Sánchez era adevărată. 
Poate că el avea o idilă cu bomba sex latino şi de aceea era 
atât de pornit contra ei şi a lui Pete. Poate voia să o facă pe 
ea vinovată şi astfel să minimalizeze propria vină. 

Ea se afla într-o situaţie îngrozitoare. Pe la începutul 
săptămânii participase la premiera filmului Extaz - din nou 
a fost un triumf. Spectatorii s-au ridicat în picioare şi au 


aplaudat minute în şir. Toate cronicile erau fantastice, cu 
excepţia unui comentariu meschin din Wall Street Journal. 

Era încântată de carieră şi profund dezamăgită de 
căsătoria ei. 

Ce voia cu adevărat? O carieră de succes sau pe 
Line? 

Se părea că nu are de ales. Line nu renunţa la 
băutură, de aceea nu mai făcea parte din viitorul ei. 

Petrecu multe ore în şir cu terapeutul său, care se 
părea să considere despărţirea inevitabilă. 

— Line este foarte deteriorat, tot repeta Brenda. Este 
copleşit de vină şi ruşine pentru ceea ce s-a petrecut în 
copilăria sa. Băutura îl ajută să uite. Se simte mai în 
siguranţă când este beat. Căsătoria s-a dovedit a fi o 
responsabilitate prea mare pentru a-i putea face faţă. 

Pete era foarte mult timp la filmări. Stătea deoparte 
şi nu se apropia decât când i se spunea că urmează scene 
cu cascadorie. 

Uneori ea se surprindea că îl urmăreşte de la 
distanţă. Nu se compara cu Line, dar era desigur un 
bărbat frumos. Îşi 

Imintea perioada când se întâlneau. O trata ca pe o 
regină. Şi totuşi... l-a părăsit pentru o vedetă de cinema, 
un bărbat cu prea multă carismă. Un bărbat care, evident, 
prefera alcoolul şi nu pe ea. 

Din fericire, avea munca în care să se lanseze şi îi 
plăcea să hoinărească împreună cu Cât. Chicoteau ca două 
fete despre Nick Logan şi felul în care urmărea fiecare 
femeie de la filmări. Aproape în fiecare zi o altă fată venea 
la el în rulotă pentru prânz. Echipa punea pariu dacă urma 
să fie blondă, roşcată sau brunetă. Părea să nu existe o 
preferinţă în privinţa culorii, dar toate aveau corpuri 
spectaculoase. _ 

— L-am urmărit, spuse Shelby. În mod sigur are o 
slăbiciune pentru tine. 

— Nu fi ridicolă! Aş putea să-l mănânc şi să-l scuip. 
Este un fustangiu nesuferit. 

— Deci... noi credem că este un nesuferit, aşa-i? 


— Bună descriere, zise Cât. Vreau să spun... un 
căţeluş neascultător. 

— Cred că îl placi, o tachină Shelby. 

— Nu, protestă Cât puţin cam vehement. 

Shelby îl găsea pe Nick prietenos şi profesionist. 
Dacă nu ar fi existat problemele ei cu Line, ea s-ar fi simţit 
bine la Prins. Rolul ei era pasionant şi o stimula - nu jucase 
niciodată un asemenea personaj dur. Într-un fel, rolul o 
înviora. 

În timpul cascadoriei cu autoturismul, Pete era foarte 
implicat. Dădea instrucţiuni într-un ritm rapid şi toată 
lumea asculta cu mare atenţie. Pete avea marea reputaţie 
de a fi unul dintre cei mai buni cascadori în domeniu. 
Shelby trebuia să conducă maşina - un Jaguar - în timp ce 
era urmărită de Nick în alt autoturism. Partea de 
cascadorie era executarea unei opriri bruşte şi a unei 
întoarceri de o sută optzeci de grade fără ca automobilul 
să iasă de sub control. 

Au repetat timp de o săptămână şi ea spera că a 
învăţat. Pete, care era regizor secund, venea cu 
cameramanii pe un camion, în spatele celor două maşini. 

Shelby nu voia să-l dezamăgească pe Pete. Simţea că 
poate să realizeze cascada, trebuia să o facă. 

— Motor! urlă Pete şi Shelby porni. 

Cascada a mers perfect. Shelby era în extaz. Pete a 
sărit din camion şi a alergat spre ea pentru a o ajuta să 
iasă din maşină. 

— Eşti cea mai mare! zise el radiind. Sunt tare 
mândru de tine! 

— Mulțumită ţie, murmură ea. 

— Un moment, Shelby, zise el. Apoi întorcându-se 
către restul echipei: Să auzim, pentru fata noastră. 

Aplauzele au fost răsplata. 

— Cred că trebuie să vii cu mine diseară la premiera 
filmului meu, zise Nick, fumând ca de obicei. Este foarte 
important. 

— Este? întrebă Cât. 

— Eu trebuie să mă duc, şi nu mă văd ducându-mă 


singur. 

— Ia-o pe una dintre nenumăratele tale prietene, îi 
sugeră ea. Ai destule pentru a putea alege. 

— Vreau să mergi tu, insistă el, aruncându-i o privire 
posacă. 

— De ce? 

— Pentru că asta va face o publicitate dinamită 
pentru filmul nostru. Eu ies din limuzină cu blonda asta 
frumoasă şi toată lumea zice: „Cine e vulpea?” lar eu 
răspund: este regizoarea filmului Prins, filmul în care joc 
eu. 

— Ce te face să crezi că avem nevoie de genul acesta 
de publicitate? 

— Nu avem, dar va fi distractiv. 

—  Distractiv? Hmmm... N-a prea avut parte de 
distracţie în ultima vreme. Cu toate că atunci când i-a 
telefonat lui Merrill, conversaţia a mers destul de bine. 
Înainte să poată spline ea un cuvânt, Merrill a început să 
vorbească cu entuziasm despre filmările zilnice. „Le-am 
arătat celor de aici, a zis el. Ei te iubesc, le place munca 
ta. Avem o mulţime de susţinători, Pisoi. Când primesc 
următorul tău scenariu?” 

Cât încă nu se gândise la ce intenţiona să facă în 
viitor. Poate va face o pauză, să cutreiere insula, să 
citească nişte cărţi, în general, să vegeteze. 

„Am să te sun eu, Merrill, spusese ea”. 

„Aşa să faci, Pisoi. Tu şi cu mine, în continuare”. 

Era plăcut să ştie că cineva aştepta noul ei proiect, 
deşi era suficient de înţeleaptă să-şi dea seama că dacă 
Prins va cădea la încasări, ea va deveni de domeniul 
trecutului. 

— Ce crezi? întrebă Nick, tot aşteptând un răspuns. 

— Urăsc întrebarea asta. Ca şi când eu ţi-aş spune ce 
cred. 

— De ce nu? 

— Bine, cred că eşti un fund pictat - te satisface? 

— Ştii, ai ceva deosebit, zise el rânjind. Eşti bătrână 
şi tânără în acelaşi timp. Trupul sexy şi gura de babă. 


— Gură de babă? repetă ea, încruntându-se. 

— Tu ştii la ce mă refer. Işi aprinse o altă ţigară. Aşa 
- vii la filmul meu? 

— De ce îmi ceri întotdeauna să merg în locuri unde 
ar fi fericite să te însoţească un milion de fete cu pantaloni 
Knickers? 

— Knickers! exclamă el, râzând. Ăsta este un vechi 
cuvânt englezesc drăguţ. N-am ştiut că eşti englezoaică. 

— Am trăit acolo o perioadă. 

— Da? 

— Da. 

— Nu ştiu prea multe despre tine, aşa-i? 

— Nici eu despre tine şi nu sunt sigură că vreau să 
ştiu, aşa că nu te deranja. 

— Vii cu mine sau nu? 

— Ce film este? 

—  Camionagiul. Acţiune nemaipomenită, îţi va 
plăcea. 

Cât oftă, apoi spuse ezitând: 

— Eu nu... 

— La naiba, izbucni el. Încetează cu tâmpenia asta, 
„nu sunt sigură”. 

— Bun, cedă ea, hotărându-se brusc. Farmecul tău m- 
a convins. Dar fără pus mâinile. 

— Ce înseamnă asta? 

— Eu nu sunt una din cuceririle tale. Merg cu tine 
pentru că ai dreptate - va fi o bună publicitate pentru 
filmul nostru. 

— Iisuse! bombăni el. Cu siguranţă nu faci nimic ca 
să uşurezi lucrurile. 

— Ce oră? 

— Vin să te iau la şapte. Pune-ţi ceva sexy. 

— Mişcă-ţi... 

— Bine, bine, se predă Nick, ridicând o mână. Am 
înţeles. Îmbracă-te cum vrei. Pe diseară. 

33 

Jikm să-ţi spun ceva care te va şoca, anunţă Freddy 
Krane. Era din nou în oraş şi venise la locul filmărilor. 


— Ce anume? întrebă Line, transportat în slăvi de 
cocaină. 

— Lola Sánchez, zise Freddy, cu o privire 
triumfătoare. Cu vreo două nopţi în urmă făceam sex prin 
telefon cu târfa aia de Allegra. Trag eu din marijuana şi 
deodată, evrika! îmi dau seama că stau în acelaşi pat în 
care te-ai culcat cu Lola. 

— Nu m-am culcat cu ea, protestă Line, încruntându- 
se. 

— Ba da. Doar că ai uitat. 

— Am uitat? 

— Este schimbată, dar Freddy nu uită niciodată o 
faţă, aşa că am făcut nişte verificări. 

— Habar n-am despre ce vorbeşti. 

— Stai şi ascultă. Acum câţiva ani, la una dintre 
petrecerile mele am angajat un DJ latino, care mi-a fost 
recomandat. A 

adus-o pe prietena lui cu el. 

— Şi? întrebă Line, deşi total neinteresat de aiurerile 
lui 

Freddy. 

— Era o bucăţică bună fierbinte, care executa 
dansuri sexy pentru noi. Aşa că am trimis-o pe una dintre 
fete să o aducă. 

— Ai trimis? 

— Şi ea a venit, această puicuţă latino fierbinte, şi 
atunci am văzut-o ultima dată, pentru că tu ai dus-o 
înăuntru şi ai petrecut toată noaptea cu ea în patul meu. 
N-am putut nici măcar să dorm în propriul meu pat! Şi 
dimineaţa, când am intrat, tu erai plecat, iar ea dormea 
încă acolo, goală ca o fotografie din Playboy şi foarte sexy. 

— Despre ce vorbeşti? 

— Lola Sánchez, prostule! Sigur, numele ei nu era 
Lola atunci, dar ea este. L-am pus pe unul dintre asistenții 
mei să dea de urma acelui DJ. Tipul este producător de 
discuri la Los Angeles. Am vorbit cu el personal - l-am 
întrebat dacă s-a ocupat de muzică la una din petrecerile 
mele şi dacă fata cu care a venit era Lola. Mi-a spus că da. 


— Tot nu pricep ce spui, zise Line. 

Freddy clătină din cap dezgustat. 

— Ce, eşti drogat? 

— Cine poate să înţeleagă despre ce este vorba în 
povestea asta? 

— Tu te-ai culcat cu Lola Sânchez, doar că atunci n-o 
chema aşa. Era doar o puicuţă sexy Chicana, care încerca 
să se facă remarcată. Ai proptit-o în patul meu, ai petrecut 
noaptea cu ea, apoi mi-ai pasat-o mie. Din nefericire, ea n- 
a vrut să aibă de-a face cu mine. Sfârşitul poveştii. Acum, 
după şase ani, iată-ne aici. 

— Sfinte! zise Line, pricepând, în sfârşit. Eşti sigur? 

— Bineînţeles, chicoti Freddy. Am o memorie de 
elefant - mai ales când este vorba de femei. Dacă le văd 
dezbrăcate, poţi paria că mi le amintesc. 

— Dar tu n-ai văzut-o dezbrăcată. Ziceai că eu am 
petrecut noaptea cu ea. 

— De ce crezi că nu ţi-a pomenit nimic? 

— Poate că este stânjenită. 

— Este supărată pe tine, omule. Ai stat cu ea toată 
noaptea şi apoi ai aruncat-o. Pariez că nici nu i-ai telefonat 
vreodată, aşa-i? 

Line dădu din umeri. 

— Cine îşi aminteşte? 

— Trebuia să-i telefonezi, să-i trimiţi o floare, ceva. 
Eu aş fi făcut-o, numai că ea nu mă voia pe mine, te voia pe 
tine, marea vedetă de cinema. A ieşit din casa mea 
încovoiată toată, dărâmată. 

— Tu crezi că era Lola? 

— Ştiu că ea a fost. 

— Ce ar trebui să fac? 

— S-o duci din nou în pat, apoi să-i spui că îţi 
aminteşti, în timp ce faci sex cu ea. Asta îi va produce 
orgasmul secolului. 

— Ţi-a spus cineva vreodată că eşti mi bătrân 
împuţit? 

— Fără glumă, zise Freddy căscând. Unde este 
Shelby? 


— La Los Angeles. 

— Nu trebuia să fie aici? 

— A venit cu avionul pentru o zi, apoi a trebuit să se 
întoarcă. 

— Se întâmplă ceva cu voi doi? 

— Nimic din ce aş vrea să ştie o gură spartă ca tine. 

— Foarte bine. Cina diseară, cu Allegra. De ce să 
iroseşti un lucru sigur? 

Pe Lola o enervă revenirea la filmări. Mintea ei era în 
altă parte, nu la emoţiile din faţa camerei, îmbrăcată în 
rochie sexy, flirtând cu Line Blackwood, pentru a ieşi bine 
această comedie romantică. 

Era perfect conştientă că trebuia să se întoarcă la 
lucru, pentru că, în caz contrar, cariera ei se sfârşea. 
Elliott Finerman îi fusese de ajutor până acum, dar nu va 
continua să fie atât de înţelegător. Se filmase deja jumătate 
din film, aşa că nu avea de ales. 

e trimise pe Jenny să mai cumpere două telefoane 
celulare, pentru ca fiecare să aibă o linie directă cu 
spitalul din Los Angeles. 

— Trebuie să verifici la fiecare oră, o instrui ea pe 
Jenny. Trebuie să ştiu ce se întâmplă. N 

Tony telefona mereu, dar ea refuza să răspundă. Intr- 
o zi, rugându-se, a făcut un pact cu Dumnezeu: dacă ea va 
fi bună, Dumnezeu o va salva pe Selma şi o va scoate din 
comă. 

A fi bună însemna să nu-l mai vadă pe Tony. Tony 
dezlănțuia latura ei sălbatică şi din cauza reluării relației 
cu el a avut loc tragedia. 

Matt i-a telefonat spre a-şi exprima compasiunea. Pe 
ea a impresionat-o gestul lui. Matt, cel care o plictisea 
odinioară, acum părea o persoană drăguță, grijulie şi, 
chiar mai important, Selma îl plăcea. 

— Lola, eşti bine? o tot întreba el. 

— Da. 

— Pot să vin la New York? 

— Ştii... zise ea. Se gândi că încă erau căsătoriţi, deci 
Matt ar trebui să fie alături de ea. Ar fi drăguţ, din partea 


ta, Matt. 

— Sar în avion chiar astăzi. 

Apoi se gândi la Line Blackwood. Probabil că i-a 
distrus căsnicia cu fotografiile şi poate că aceasta era o 
pedeapsă suficientă. Răzbunarea nu mergea cu religia şi 
rugăciunile. 

Mai făcu un alt târg cu Dumnezeu. Dacă o va face 
bine pe Selma, ea îl va ierta pe Line Blackwood pentru 
trecut şi nu va încerca să se răzbune pe el. 

După câteva ore, Matt sosi. Înalt, alb şi plictisitor, îşi 
răsese bărbuţa de tap şi era emoţionat să fie din nou lângă 
ea. 

Ea se agăţă de el, pentru că trebuia să se agate de 
cineva, iar în mintea ei, Tony Álvarez era acum duşmanul. 
Matt era un bărbat fericit. O avea din nou pe soţia sa şi 
asta era tot ce conta. 

— Putem cel puţin să sărbătorim succesul tău? 
întrebă Pete. 

Obrajii lui Shelby erau roşii. Simţea că reuşise să-şi 
stăpânească frica, având în vedere faptul că întotdeauna s- 
a temut să şofeze. De fapt, a învăţat să şofeze când a venit 
prima oară în Los Angeles. 

Acum făcea cascadorii cu maşina într-un film. Chiar 
era o realizare. 

— Eu... eu nu ştiu, zise ea, nefiind sigură dacă să îl 
încurajeze. 

— Uite, Shelby. Ştiu că lucrurile nu merg bine cu 
Line. 

— Unde ai auzit asta? întrebă ea repede. 

— Este peste tot în tabloide, Shelby. 

— De aceea nu pot fi văzută cu tine. Dacă vom fi 
fotografiaţi împreună, lucrurile se vor înrăutăţi. 

— Ai putea veni la mine acasă, îi sugeră el. Acolo nu 
sunt fotografi. 

— Şi dacă mă prind ieşind din casa ta? 

— Nu înseamnă nimic rău, Shelby, zise el răbdător. 

— Ştiu. 

— Uite, trebuie să sărbătorim. Totuşi, dacă tu 


consideri că nu este potrivit, spune-mi, şi nu te mai 
plictisesc. 

Line nu telefonase şi ea nu se împăca deloc cu gândul 
de a sta singură în casa ei mare încă o noapte. Era singură 
în America, fără familie şi cu prea puţini prieteni. 

O, desigur, o mulţime de oameni îi telefonau spre a o 
felicita pentru enormul succes al interpretării sale în 
Extaz, dar nimeni apropiat. Cât era singura persoană cu 
care dezvoltase vreun fel de relaţie. 

Dar uite, era Pete. Bunul, solidul Pete. Şi Pete dorea 
ca ea să vină la el acasă, iar ea dorea să se ducă. 

— Foarte bine, acceptă în cele din urmă. La tine 
acasă. 

— Nu va fi nimeni pe acolo, promise el, şi voi face 
grătar pentru tine - cum ţi se pare? îţi aminteşti că 
întotdeauna îţi plăceau burgerii pregătiţi de mine? 

— Da. Erau delicioşi. 

— Obişnuiai să înfuleci doi, dacă îmi amintesc bine. 

Shelby zâmbi amintirilor. Au petrecut o vară superbă 
împreună şi s-au simţit foarte bine, deşi niciodată nu au 
mers cu relaţia până la capăt. 

— Putem merge direct de la filmări. 

— Nu este o idee bună ca oamenii să ne vadă plecând 
împreună. 

— Ştii unde este casa mea. Vino singură. Te voi 
aştepta. 

— Cred că aşa este cel mai bine. 

— Cum doreşti tu, Shelby. 

— Pete, întrebă ea, curioasă, ai o prietenă? 

— De ce? 

— Eu, eh... mă gândeam dacă ai, poate că i-ar fi 
plăcut să fie cu noi. 

— Te fac să fii nervoasă, Shelby? zise el, privind-o în 
ochi. 

Să ştii că n-am nicio intenţie. 

— Nu, spuse ea, repede. Sunt pur şi simplu puţin 
confuză. 

— Adevărul este că am câteva prietene, dar nu o invit 


pe niciuna acasă. Asta va fi o cină împreună, de dragul 
vremurilor de altă dată. Cum ţi se pare? 

— Sună frumos. 

— Ai nevoie să te duci mai întâi acasă? Sau vii direct 
de la studio? 

— Nu am nevoie să-mi schimb îmbrăcămintea. La 
urma urmei, nu este o întâlnire. 

— Corect, zise el. Plec în zece minute, aşa că te voi 
aştepta. 

Să conduci cu grijă, Shelby. Eu şi câinii te aşteptăm. 

„Pune-ţi ceva sexy”, îi spusese Nick lui Cât. O, da, 
sigur, chiar se grăbea să se îmbrace sexy pentru el. Ha! El 
va purta ceva sexy pentru cal 

Oricum, ce considera el sexy? Ea îşi puse cei mai 
strâmţi blugi şi un tricou decupat insula Abercrombie & 
Fitch care îi expunea diafragma şi ombilicul. Nu era destul 
de sexy? 

li sosiseră de curând lucrurile de la New York şi 
peste tot prin apartament erau îngrămădite cutii. A 
cotrobăit prin lucrurile de îmbrăcăminte căutând un 
costum potrivit pentru premiere. 

„Uită-te la tine, gândi ea. Te emoţionează o întâlnire 
cu un mic fustangiu. Sau mare”. 

— Mda, chicoti ea. Are atitudine de cocoş, de mascul. 

De ce erau bărbaţii astfel? De ce întotdeauna te 
prindeau în mreje? Şi măcar de l-ar fi plăcut. 

Ei bine... poate un pic. 

În cele din urmă se schimbă într-o bluză albă 
încreţită, cu umerii căzuţi, şi pantaloni din piele neagră 
mulaţi perfect pe corp. Apoi adăugă grămezi de bijuterii 
ţigăneşti din argint, pe care le moştenise de la bunica sa. 

Îşi trecu mâinile prin părul blond, scurt, zburlindu-l şi 
adăugă o mulţime de fard negru pentru ochi - care îi 
dădea aspectul şic - de eroină la modă. Un pic de luciu 
pentru buze şi era gata. 

„De ce fac asta?” se gândi ea. 

„Pentru că vreau, de aceea”. 

Soneria de jos începu să bâzâie, astfel că era prea 


târziu pentru a da înapoi. După două minute Nick îşi făcu 
apariţia în apartament. 

— Credeam că trebuie să plecăm, zise ea. 

— Ordonată, nu-i aşa? remarcă el, privind cutiile pe 
jumătate despachetate, împrăştiate peste tot pe podea. 

— Încerc să găsesc timp pentru a despacheta cum 
trebuie, răspunse ea. De ce? Vrei să faci o fotografie 
pentru Architecâural Digest? 

— De fapt... 

— Taci din gură. 

— Drăguţ apartament, zise el, uitându-se la colecţia 
ei de CD-uri. Eu locuiesc într-un hotel friguros. Trebuie să- 
mi fac rost de o locuinţă aici. Trăiesc precum un ţigan. 

— Eşti o vedetă de cinema, sublinie ea. O casă este o 
bună investiţie. 

— Înseamnă că mă ajuţi să caut? 

— Nu, spuse ea ferm. Soţiile şi logodnicele sunt 
persoanele care îi ajută pe tipi să caute casă. Nu regizorul 
filmului tău, care şi aşa îţi face o mare favoare însoţindu-te 
la premiera ta. 

— Doamne, eşti o nucă tare, se plânse el. Soţul tău 
te-a tratat rău, cu adevărat. 

— N-are importanţă. 

— Oricum, se pronunţă el, verificând-o cu un ochi 
admirativ, arăţi foarte bine. 

— O, zise ea, uşor aprinsă. Mulţumesc. 

— Dar eu? 

— Hmmm... să văd. După un examen sever decise: un 
pieptene n-ar fi o idee rea. 

— Nu pot să-mi dezamăgesc fanii, spuse el, 
autopersiflându-se. Aşa mă plac ei. 

— Da? 

— Trebuie să vezi unele dintre scrisorile pe care le 
primesc - fotografii cu nuduri, oferte pentru tot ce doresc. 
Este o nebunie. Vino la mine în rulotă într-o zi pentru a citi 
poşta de la admiratori. 

— Ce idee grozavă, spuse ea, sarcastic. Tot nu mai 
am ce face cu timpul meu. 


— Ai ceva ţigări cu iarbă pe aici? 

— Nu, am renunţat la drogurile de recreaţie. 

— Ai renunţat la ele? întrebă el şocat. De ce să 
renunti la iarbă? 

— 'Ţi-am spus, răspunse ea cu răbdare. Am consumat 
droguri. Acum s-a terminat. Acum nu fac nimic. Este mai 
bine pentru mine să nu fiu tentată. 

— Al naibii de plictisitor. Hai, Blondie, să pornim. 

Pkllegra, manechinul înalt şi slab, cu puternic accent 
australian, era foarte fericită să îl vadă din nou pe Line. 

— Divorţezi? a fost prima ei întrebare. 

— Nu, a răspuns el tăios. 

— Enquirer spune că da. 

— Atunci crezi ce spune Enquirer, zise el scurt. Nu 
mă crede pe mine. 

De ce oare a acceptat el să iasă cu ea şi cu Freddy 
din nou? Nu-i putea suporta accentul, cu toate că Freddy îl 
asigurase că în pat era o pisică sălbatică. 

Allegra se dichisea ca o pasăre exotică. 

— Voi fi pe coperta viitorului număr din Sports 
Illustrated, izbucni ea. Ai idee ce onoare este asta? 
Desigur, adăugă ea, dacă nu ştiţi că am mai fost pe copertă 
de două ori mai înainte. 

— Sigur, scumpo, spuse Freddy, pipăindu-i fundul 
aproape inexistent. 

Lola trebuia să se întoarcă a doua zi pentru filmări. 
Line îşi chinuise mintea încercând să-şi amintească mai 
mult despre noaptea pe care se pare că a petrecut-o cu ea 
în patul lui Freddy. Înainte de Shelby, au fost atâtea femei 
de o noapte - cel puţin trei femei pe săptămână. Din 
fericire sau din nefericire, toate dispăruseră în ceaţă şi nu 
era posibil să şi-o amintească nici pe Lola. 

Freddy era într-o formă rară. Mai întâi s-au dus la un 
restaurant rusesc, unde s-au ospătat cu borş şi blinele cu 
caviar, spălate cu câteva pahare de votcă rusească. Apoi s- 
au oprit la Elaine's pentru băuturi. Freddy a început să-i 
relateze lui Elaine întâmplări exagerate despre ultimul lui 


film de aventuri cu multă acţiune, realizat în Cambodgia. 
Conform lui Freddy, în film era vedetă un tip mizerabil, 
care obişnuia să omoare toate prostituatele după ce se 
culca cu ele. 

Elaine îi aruncă lui Line o privire de parcă ar fi vrut 
să spună: „Îl faci tu să tacă, sau îl fac eu?” 

După cină, Allegra a vrut să facă rondul cluburilor 
sale preferate. 

— N-am făcut asta săptămâna trecută? întrebă Line. 

— Hai să mergem din nou, acceptă Freddy. 

„Mda, gândi Line. Ce-i cu mine? Am o soţie care se 
culcă cu un afurisit de cascador în Los Angeles, iar eu stau 
la New York ca un prost, nici măcar nu fac sex”. 

Se uită din nou la Allegra, deşi gândul unui trio cu 
Freddy era destul de dezgustător. Apoi dădu pe gât vreo 
două pahare de scotch simplu şi sugeră să viziteze un club 
de striptease. 

— Bine! zise Freddy. 

— Se ştie că mă descurc cu fetele, promise Allegra, 
cu ochii strălucind. Simţiţi fiori pe şira spinării, băieţi? 

În pat cu Matt, Lola se simţea confortabil şi în 
siguranţă. El nu era excitant, dar cel puţin nu umbla să 
bată oamenii şi apoi, ca pedeapsă, sora ei să fie împuşcată. 

— Mi-a fost atât de dor de tine, spuse Matt, 
plimbându-şi mâinile pe corpul ei. Am fost zdruncinat când 
avocatul tău mi-a spus să părăsesc casa. Mi-ai frânt inima, 
Lola. Dar acum suntem împreună, aşa că nu voi mai insista 
asupra trecutului. 

Tocmai făcuseră dragoste. Abstracţie făcând de 
dimensiunea penisului său, Lola îl considera pe Matt 
incredibil de monoton în pat. Se monta, pompa şi termina. 
Nu era capabil nici măcar de sex oral. 

Ei nu-i păsa. Dacă aceasta era pedeapsa ei, aşa să fie. 
Singura ei preocupare era însănătoşirea surorii sale. 

— Pot veni mâine la filmare? întrebă el. Poate ai 
nevoie de sprijinul meu moral, fiind prima zi de lucru după 
accident. 

— Poţi veni pretutindeni cu mine, spuse ea, 


resemnată în noua ei situaţie. Mă simt în siguranţă cu tine 
în preajmă. 

— Aşa şi trebuie să fie. Lola, trebuie să te întreb 
ceva. 

— Ce? 

— A fost ceva între tine şi Tony Alvarez? 

— Nimic, răspunse ea fără să clipească. La naiba! 
Acum minţea. Trebuia să înceteze să mai mintă. De fapt, 
nu este adevărat, se corectă ea repede. Tony şi cu mine am 
fost împreună de câteva ori, dar curând mi-am dat seama 
că nu era acelaşi lucru ca atunci când sunt cu tine. 

lată, ea a corectat acea minciună. „lartă-mă, 
Doamne. Voi încerca să nu mai mint. Dar, crede-mă, nu 
este uşor”. 

Câinii lui Pete alergară în întâmpinarea lui Shelby. 
Erau trei - un golden retriever, un labrador negru şi un 
câine poliţist impropriu numit Pudding. 

Ea se aplecă spre a-i mângâia. O lingeau pe faţă, 
lătrau şi săreau pe ea. 

— Tipii te ţin minte, spuse Pete, ieşind din casă 
îmbrăcat în blugi şi cămaşă de lucru cu mânecile suflecate. 
Am sosit cu zece minute înaintea ta, tocmai la timp ca să 
pregătesc un pahar cu preferata ta Sangria şi să aprind 
grătarul. 

— Câinii par a fi în mare formă, remarcă Shelby, 
ridicându-se. N 

— Se pare că ţi-au dus dorul. Îţi aminteşti când îi 
duceam în parcul câinilor? 

— O, da. Îmi plăcea să merg acolo. 

— Cum se face că tu nu ai câini? 

— Line este alergic. 

— Asta-i ceva nou. 

— Da. 

— Vino înăuntru. Vreau să-ţi arăt ceva. 

Ea îl urmă prin casa dezordonată până în bucătăria 
caldă şi plăcută. Pete o luă de mână şi o conduse la un coş 
ce conţinea un căţel mic auriu. Ceilalţi trei câini veniră 
repede în urma lor. 


— O, vai! exclamă ea. Este cel mai dulce căţeluş pe 
care l-am văzut vreodată. 

— L-am găsit rătăcind pe la canion. L-am adus înainte 
să-l mănânce coioţii. 

— Cum îl cheamă? 

— Încă nu are un nume. M-am gândit că tu ai putea 
face onorurile. 

Shelby luă uşurel mingea aurie de puf. 

— Salut, micuţule, îi spuse ea, scărpinându-l sub 
bărbie. Căţeluşul se uita în sus la ea. Cred că m-am 
îndrăgostit! declară ea. E atât de adorabilă! 

— Este un el, zise Pete, întinzându-i un pahar cu 
Sangria. Se pare că va fi un apus frumos, adăugă. Să 
vedem dacă îl putem prinde. 

Au ieşit în curtea din spatele casei. 

Nu «exista piscină, doar un vechi hamac şi un talmeş- 
balmeş de tufe de trandafiri sălbatici. Era atât de diferit de 
casele lustruite din Beverly Hills şi Bel Air cu care era 
obişnuită. 

— Îmi place casa asta, spuse ea cu căldură. Cu 
deosebire îmi place priveliştea oraşului noaptea. 

— Mda, este magnifică. Mă încântă în orice clipă. 
Pete se duse spre grătar. Sper că eşti în continuare o 
mâncătoare de carne. 

— Sunt englezoaică, mănânc carne. 

— Asta-i bine, pentru că eu fac fripturi Omaha, 
cartofi copti şi hot dogs. 

— Pare o masă pentru un bărbat. 

— Aşa-i, spuse el zâmbind. Şi ca să nu lipsească 
nimic, ascultă cântecul lui James Taylor, preferatul tău. 

— Ții minte totul, zise ea, zâmbind, în timp ce 
melodia Ai un prieten umplea aerul serii. 

— Da, Shelby, îmi amintesc absolut totul. 

Atacul flash-urilor o speria. Cât nu era obişnuită cu 
acest gen de atenţie continuă. 

Nick a cuprins-o cu braţul pe după umeri în aşa fel 
încât ea nu putea să scape. 

Admiratorii erau aliniaţi la Graunman's Chinese 


Theater, strigându-i numele. Cameramanii TV erau plasati 
într-o linie lungă pe o latură a covorului roşu, fotografii de- 
a lungul celeilalte laturi. 

O femeie care se ocupa de publicitate se apropie de 
ei. 

— Domnule Logan, pe aici. 

— Tu vii cu mine, îi şopti Nick lui Cât. 

— Nu vin, protestă ea. Aştept înăuntru. 

— Am spus că vii cu mine, şuieră el, neslăbind 
strânsoarea. 

„S-a zis cu anonimatul”, gândi Cât, în timp ce el o 
trăgea în jos spre linia unde era presa, flecărind amical cu 
toate echipele TV, prezentând-o tuturor. 

— Aş fi vrut să nu faci aşa ceva, zise ea, când, în 
sfârşit, reuşiră să intre în teatru. 

— Puteai să fugi, glumi Nick, scotocind în buzunar 
după o scobitoare. 

— Cum puteam să fug cu mâna ta în ceafa? 

— Oricum, te vei bucura de multă atenţie. Să nu crezi 
că o poţi evita. 

El repeta ceea ce îi spusese Shelby. Celebritatea era 
pur şi simplu inevitabilă pentru că era tânără şi nu arăta 
Tău. 

În hol, el o prezentă câtorva membri ai distribuţiei 
din filmul lui şi regizorului. 

Cât se simţea umilită. Era sigură că toţi o priveau ca 
şi când ar fi fost o nouă cucerire a lui Nick. „Probabil că 
am fost nebună să vin aici, gândea ea. Nebună de legat”. 

După film - un tribut plătit violenţei - a urmat o mare 
petrecere. 

— Numai cinci minute stăm, apoi putem pleca, spuse 
Nick. 

— Dar mi-e foame, protestă ea. 

— Ne vom întâlni cu banda la Ago. Nu numai că Nick 
o expusese ca pe altă prietenă a lui, acum el voia să arate 
şi prietenilor săi că au ieşit împreună. 

— Ştii ce? zise ea. Mai curând m-aş duce în altă parte 
- poate la Chow's. 


— De ce? întrebă el. Toată lumea este la Ago. 

— Cum de n-au venit la premieră? 

— Crezi că ar fi venit la un film prăpădit ca acela? 
zise el, abandonându-şi scobitoarea şi luând o ţigară. 

— O, grozav! Eu a trebuit să-ţi suporte filmul, dar ei 
nu. 

— Oricum, adăugă el, aprinzând ţigara, dăm cu 
banul. 

Şi a dat. Cât a pierdut. Era sigură că el trişase. 

Când au ajuns la Ago, masa lui era înţesată. 

— Chiar le plăteşti consumaţia tuturor acestora în 
fiecare seară? şopti ea. 

— Îmi pot permite. 

— Trebuie să te coste o avere. 

— Ori ei, ori cel cu impozitele. Sunt un suflet 
generos. 

— Am observat. 

Amy, tânăra artistă drăguță, cu ochelari 
supradimensionaţi era acolo. Nick a salutat-o cu mari 
semne de afecţiune. 

„Trebuie să fie o veche prietenă”, gândi Cât. 

— Ai cunoscut-o pe Amy? întrebă Nick. 

— Da. Intenţionam să vin să văd cum joci la Improv, 
corect? 

— Vezi, Nick, ea îşi aminteşte, spuse Amy. 

Nick o îmbrăţişă încă o dată pe Amy. Cât se încruntă. 
Ce credea el? Că vor fi implicaţi în vreun trio bizar? 

— Cred că ar trebui să plec, spuse Cât. Este deja 
târziu şi mâine mă scol cu noaptea în cap. 

— Nu, insistă Nick. Stai să mănânci. Ea rămâne, Amy 
- corect? 

— Cum spui tu, frate dragă. 

Frate dragă? Era un termen de afecţiune sau era de 
fapt sora lui? 

— Sunteţi frate şi soră? întrebă Cât. 

— Mada, zise Amy zâmbind. Mă tem că da. 

— O, zise Cât şi imediat se gândi că Amy ar fi fata 
perfectă pentru Jonas. 


— Friptura mea a fost delicioasă, aprecie Shelby, 
împingând la o parte farfuria. Stătea confortabil pe un 
scaun de grădină, în curtea din spatele casei lui Pete, bând 
al doilea pahar de Sangria. 

— Nu ai terminat. 

— Nu mai pot. Friptura asta era suficient de mare 
pentru un şofer de trei tone. 

— Voi da restul câinilor, spuse Pete, luând farfuriile. 

— Costisitori câini, remarcă Shelby, în timp ce câinii 
veneau sărind. 

— Eu cred în îngrijirea animalelor mele. 

— Văd. 

— Tipii ăştia îmi oferă dragoste necondiționată, zise 
Pete, mângâind labradorul negru. 

—  Începuseşi să-mi povesteşti despre viaţa ta 
amoroasă, îi aminti Shelby. Pot să aud mai mult? 

— De ce? întrebă el. Este plictisitor. 

— Nu. Sunt fascinată. 

— Sadico! 

— Hai, Pete! 

— Bine, spuse el pe un ton neutru. După Liz, actriţa, 
a fost Janet. 

— Şi ce nu era în regulă cu Janet? întrebă binevoitor 
Shelby. 

— Janet era în ordine, doar că îşi dorea cu disperare 
să se mărite. 

— Şi tu nu vrei să te însori? 

— După ce ajung să cunosc pe cineva, poate. Janet 
voia să ne căsătorim după ce eram împreună de două-trei 
săptămâni. 

— Aşa că Janet a trebuit să plece? 

— Corect. Apoi, după Janet, a fost Clarissa, coafeza. 

— Şi problema ei, care era? 

— Maniacă sexual. Voia de trei ori pe noapte. Zâmbi 
autodezaprobator. Acum, îmi place să fac sex ca oricărui 
bărbat, dar de trei ori pe noapte, las-o baltă. 

Shelby îl tachină Zâmbind: 

— Se pare că ai fost ocupat de când ne-am despărţit. 


— Noi nu ne-am despărţit niciodată, Shelby, o corectă 
el. Tu ai fugit şi te-ai căsătorit cu unul dintre cei mai buni 
prieteni ai mei. 

— Aş dori să nu-mi mai aminteşti. 

— Aş dori ca tu să recunoşti faptul că Line nu te face 
fericită. 

— Cum poţi spune aşa ceva? protestă ea înroşindu- 
se. 

— Este evident, Shelby. Văd tabloidele. Line este un 
jucător, întotdeauna a fost. li place băutura, îi plac femeile 
şi... se opri brusc. 

— Băutura, femeile şi ce? îl provocă ea. 

— Sunt sigur că a renunţat la asta. 

— Ce, Pete? 

— Era, eh, întotdeauna a fost un pic cocainoman. 

— Nu fi ridicol! Dacă aş fi suspectat vreodată că Line 
ia droguri, ar fi fost sfârşitul căsniciei noastre. 

— Probabil s-a oprit când te-a întâlnit pe tine, zise 
Pete, dorind să nu fi pomenit nimic. 

— Este timpul să plec, declară ea brusc, ridicându-se. 
A fost drăguţ. Vei face dintr-o fată norocoasă o 
bucătăreasă minunată. 

— Am şi alte talente. 

— Sunt sigură, spuse ea, mângâind căţeluşul. 

— Te conduc la maşină. 

Ajunşi la uşă, adăugă: 

— Este ceva ce cred că trebuie să ştii înainte de a 
pleca, spuse Pete, stând lângă automobilul ei. 

— Da, Pete. Ce? zise ea, căutându-şi cheile. 

— Sună demodat, dar nu există alt mod de a spune. 

— Dă-i drumul. 

— Te iubesc, Shelby, rosti el încet întotdeauna te-am 
iubit şi întotdeauna te voi iubi. Şi ştii ce? îmi pare rău, dar 
nu pot face nimic în această privinţă. 

Ea inc nu mai fusese până acum la un club de 
striptease cu o femeie, iar Allegra era aceea. În clipa în 
care fetele au început să-şi prezinte marfa, Allegra a sărit 


în sus cât era de lungă, fluierând ca un tip libidinos ieşit în 
oraş la agăţat. 

— Dă-mi bani, îi ceru ea lui Freddy. 

El se execută, cu o sumă considerabilă. 

Ea apucă o mână de bancnote şi imediat a început să 
prindă bancnote de douăzeci de dolari în chiloţeii fetelor. 

— Să cerem un separeu! ţipă ea. Voi lua trei fete, una 
de fiecare dintre noi. 

— O, Iisuse, bombăni Line, căruia băutura îi înceţoşa 
mintea. Nu ştiu dacă vreau să fac asta. 

— Pentru numele lui Hristos! se plânse Freddy. Ai 
devenit un boşorog. 

— Am de protejat o reputaţie. 

— Care naiba reputaţie? explodă Freddy. Eşti peste 
tot în blestematele de ziare cu bomba sex latino, iar Shelby 
te-a abandonat, aşa că relaxează-te, distrează-te. 

Mda, asta ar trebui să facă - să se distreze. Deşi 
Shelby nu l-a abandonat. El i-a spus să plece naibii. 

Ce greşeală! 

Nu. Nu a fost o greşeală. Acum era liber. Putea face 
ce voia fără a fi nevoit să asculte cicăleala ei. 

Allegra avu nevoie de cincisprezece minute pentru a 
alege fetele care să îi însoţească în separeu. Alesese trei 
tipuri diferite: o negresă cu forme sinuoase, o sudică 
roşcată, cu sâni uriaşi, şi o asiatică mignonă. 

În drum spre separeu, Allegra făcu zarvă şi ţipă, 
determinându-i pe alţi clienţi să se uite şi să-l recunoască 
pe Line - fapt care l-a iritat. 

— Asta-i al naibii de bun! ţipă ea, cu accentul ei 
australian strident. Băieți, sunteţi fantastici! 

În cele din urmă se instalară. 

Una dintre stripteuze avea o cheie, iar Allegra i-a 
ordonat să încuie uşa. 

— Am mai fost aici, mărturisi ea, făcând insolentă cu 
ochiul către cei doi bărbaţi. Trebuie să avem intimitate. 

Line se aşeză sprijinit cu spatele de spătar, gata să se 
bucure de o figură pe care nu o mai făcuse de mult. 

— O voi lua pe cea cu sânii mari, urlă Freddy. 


— Falşi, preciză Allegra cu o voce rea. 

— Crezi că obosesc repede? chicoti Freddy, fâlfâind 
un teanc de bancnote către roşcată. 

Negresa se năpustise asupra lui Line, încovoindu-se 
şi frecându-se, în timp ce îşi trecea sânii ascuţiţi peste 
gura lui şi îl călărea. 

Pe la jumătatea tehnicilor de rutină, ea a făcut ceva 
ce pe Line l-a blocat, astfel că a îndepărtat-o şi a pocnit din 
degete spre păpuşa de porțelan asiatică. 

— Se pare că eu rămân cu tine, zise Allegra, 
încercând să sărute negresa pe gură. 

În curând, toată lumea era în acţiune, îndoindu-se, 
suspinând şi gemând. 

Nu peste mult timp, Line se trezi servit cu un sex 
oral, deşi era contrar regulilor stricte ale clubului. Dar cui 
îi păsa? 

Asiatica era o mică pompă de sucţie regulată. 

Line se lăsă pe spate ca un rege, pentru a-i înlesni 
treaba. 

Târfele şi stripteuzele erau cele mai bune. Un bărbat 
nu trebuia să le cumpere cadouri sau să le scoată în oraş la 
cină. Fără preludiu. Fără declaraţii de iubire. Şi fără 
reproşuri dimineaţa. Doar un schimb, ca în orice afacere 
pe bani gheaţă. Îi convenea. 

Când au părăsit clubul era complet epuizat. Allegra 
era toată grămadă peste el, în timp ce Freddy era ocupat 
cu toate cele trei stripteuze. 

— Toată lumea la mine acasă! anunţă Freddy. 

— Sunt gata! zise Allegra, înainte să-i şoptească lui 
Line la ureche: Sau am putea să scăpăm de el şi să avem 
propria noastră petrecere la tine la hotel. Pot face lucruri 
la care doar ai visat vreodată! 

Doamne! Era atât de zăpăcit! Băutură, droguri, femei 
- se întorsese la deprinderile vechi, când se distra. 

Ce era atât de rău în asta? Cel puţin nu o avea pe 
Shelby care să-l urmărească precum un detectiv. 

În faţa clubului, doi paparazzi au apărut de nicăieri. 
Flash! Flash! Flash! 


Pentru o clipă, Line fu orbit. Apoi se repezi, înşfăcând 
pe unul dintre fotografi, smulgându-i aparatul şi 
aruncându-l la pământ. Fotograful era foarte mânios: se 
repezi la Line, care reuşi să-l lovească în vintre. În câteva 
clipe erau încăieraţi, în timp ce al doilea fotograi se 
retrăsese. 

Omul de ordine de la club apăru din interior şi îi 
despărţi. 

— O să-ţi pară rău pentru asta, ţipă fotograful, 
ridicându-şi camera spartă. Prietenul meu a prins tot, 
amice. Voi, vedete împuţite, credeţi că puteţi scăpa de 
oricine. Las-o baltă, deşteptule. Apoi cei doi fotografi au 
fugit în josul străzii. 

— Porcărie! mârâi Freddy, încercând să le bage în 
limuzina sa pe cele trei stripteuze. De ce a trebuit să faci 
aşa ceva? 

— O merita, răspunse Line, frecându-şi bărbia în 
locul unde primise o lovitură fulgerătoare. 

— Hai, camarade, îi spuse Allegra, trăgându-l de 
mâneca sacoului. Să mergem să continuăm. 

De ce nu? De ce naiba nu? 

Doar după câteva ore, Line stătea în rulota pentru 
machiaj, încruntat şi mahmur. 

— Ce pot să fac cu tine astăzi? întreba machieza 
necăjită. Pielea ta este ca glaspapirul, ochii îţi sunt ca 
focul. Lasă-te pe spate, Line, încerc să-ţi pun Vişine în 
ochi. 

— Lasă-mi ochii, murmură el. Mă simt ca naiba aşa. 

— Arăţi ca naiba, îl mustră machieza. Relaxează-te, în 
timp ce încerc tot ce pot ca să arăţi omeneşte. 

Lola intră în rulota pentru machiaj cu Matt după ea. 

— Ei bine, zise ea, lăsându-se pe un scaun de 
machiaj. Văd că ai preluat prima pagină a ziarelor. 

El deja văzuse dezastrul. Daily News avea o 
fotografie a lui cu Allegra, în timp ce Post avea o fotografie 
a lui lovind un fotograf. 

— Iisuse, Lola! Suspină, apoi îl zări pe Matt. Salut, 
mormăi el. 


— Salut, răspunse Matt. 

A urmat o tăcere stânjenitoare. 

— Matt şi cu mine suntem din nou împreună, spuse 
Lola, rupând tăcerea. 

Line se uită atent la ea prin oglindă. Oare era 
adevărat? Se culcase cu ea? 

Probabil că Freddy greşea. Dacă s-ar fi culcat cu Lola 
Sánchez, cu siguranţă ar fi fost ceva ce n-ar fi uitat 
niciodată. 

La naiba! Pur şi simplu nu îşi putea aminti. 

— Îţi aranjez o întâlnire, anunţă Cât. 

— Pardon? replică Jonas. 

— Am spus că îţi aranj ez o întâlnire. Am găsit fata 
perfectă pentru tine. 

— Dacă eram interesat de fata perfectă, mă duceam 
să o găsesc eu însumi, zise Jonas. Detesta când Cât se 
ocupa de viaţa lui amoroasă. Nu avea nevoie de niciun 
ajutor. 

Fără cunoştinţa lui Cât, el şi fata responsabilă cu 
scenariul se descurcau foarte bine. 

— Cum ai face asta? întrebă Cât, săltându-şi blugii cu 
talia joasă. Nu te duci nicăieri, munceşti tot timpul. 

— Este ceva rău în asta? 

— Fata aceasta e grozavă. Vom ieşi în oraş cu toţii. 

— Cine? 

— Tu, eu, ea şi Nick. 

— Nick? N 

— Coincidenţă. Amy este sora lui Nick. În plus, este 
interesantă şi drăguță. De asemenea, este actriţă. Nu ţi se 
pare incitant? 

— Actriţă? 

— Da, este nostimă. Îţi place să fie nostimă, aşa-i? 

— Nu am nevoie de întâlniri aranjate. 

— Prea târziu. Luăm cu toţii cina la Chow's. 

— Nu poţi să faci aranjamente pentru mine, protestă 
Jonas. Nu vin. 

— Ba da, vii. Doar lucrezi pentru mine. 

— De când lucrez pentru tine? 


— Ei bine, lucrezi pentru Merrill Zandack, şi eu de 
asemenea, aşa că totul este în familie. Oricum, trebuie să 
discut cu tine problemele de postproducţie şi niciodată nu 
este timp la filmări. Chow's, ora opt, vei fi acolo, Jonas, 
altminteri voi presupune că eşti homo. Se grăbi să plece 
înainte ca Jonas să mai obiecteze. Amy era perfectă pentru 
el, chiar dacă Nick tot insista că Jonas este homo. 

— Îţi spun eu, nu este, îl asigură Cât. 

— Sau este homo, sau este îndrăgostit tare de tine, 
spuse Nick. 

— Eşti nebun. Suntem ca frate şi soră. 

— Nu l-ai văzut cum te urmăreşte la filmări. 

— Mă urmăreşte muncind, Nick. El este spionul lui 
Merrill, intră în sarcina lui să vadă ce se întâmplă. 

— Eşti o fată proastă, nu pricepi. Eu cunosc lucrurile 
astea. 

După premieră, Nick încercă să se invite în 
apartamentul ei. 

— Nicio şansă, spuse Cât, blocându-l în holul clădirii. 

— De ce, întrebă el, cu privirea sa faimoasă de băiat 
rău. Nu îţi trece prin minte să te culci cu cineva? 

— Nu cu tine. 

— Iisuse! Vrei să-mi spui că mi-am irosit seara? 

— O, te rog. O să-ţi treacă. 

De fapt, o tenta mult. Nu mai făcuse sex de atâta 
vreme. 

Apoi şi-a dat seama că trebuie să fie isteaţă. A face 
sex cu Nick Logan s-ar putea să fie o mare greşeală. 

Deşi... poate când vor termina filmul. 

Mda. De ce nu? La urma urmei, doar nu era 
călugăriţă. 

— Tatăl tău şi cu mine venim la tine, o informă 
Martha Cheney pe fiica ei la telefon. 

— Veniţi? zise Shelby, foarte surprinsă la gândul că 
părinţii ei vin la ea. 

— Da, dragă. Tatăl tău are nevoie de o pauză. 

— Da? 

— Nu te deranjează dacă stăm cu tine? 


— Bineînţeles că nu. Deşi ştiţi că sunt în toiul 
filmărilor, astfel încât nu voi fi prea mult acasă. 

—  Întenţionam să mergem în sudul Franţei cu 
automobilul, dar au fost atât de multe spargeri în ultimul 
timp pe acolo, încât tatăl tău crede că nu trebuie să 
riscăm. În afară de asta, mai degrabă petrecem timpul cu 
tine. Îţi promit că nu-ţi vom sta în drum. 

— Sunt sigură că nu, murmură Shelby. De când cu 
succesul filmului Extaz, lucrurile se schimbaseră radical. 
Din când în când apăreau paparazzi în faţa casei sale şi 
multe relatări despre ea şi Line în tabloide. Se părea că 
mariajul lor devenise hrană pentru public. Relatarea 
despre Line şi Lola Sânchez trebuie să fi ajuns şi în presa 
engleză, aşa că părinţii ei erau îngrijoraţi. Aşa se explica 
această vizită. 

— Când veţi veni? întrebă Shelby. 

— La sfârşitul săptămânii, răspunse Martha. 

— Nu trebuie să faceţi asta, mami, eu sunt bine, cu 
adevărat sunt. 

— Iubito, eşti fiica noastră, spuse Martha. Vrem să 
fim acolo pentru tine. 

Shelby şi-a dat seama că nu avea rost să insiste. 
Martha Cheney era o femeie foarte hotărâtă. 

Puse jos receptorul şi începu să se gândească la 
seara precedentă şi la declaraţia de dragoste a lui Pete. A 
luat-o pe nepregătite şi nu a ştiut cum să răspundă. 

— Trebuia să-ţi împărtăşesc simţămintele mele, 
Shelby, spusese el. Dacă tu şi Line nu vă înţelegeţi, trebuie 
să ştii că eu sunt lângă tine. 

— Mă bucur, Pete, numai că acum nu mă pot gândi la 
nimeni. 

— Ştiu, spuse el. Pot să aştept. 

Pete era un bărbat foarte special şi faptul că încă o 
iubea însemna un stimulent important. 

Curând, Shelby se urcă în automobil şi porni spre 
studio. Când ajunse, asistentul secund o informă că o 
aştepta o surpriză în rulota ei. 

— Ce? întrebă ea. 


— Vei vedea. 

Deschise uşa rulotei şi acolo, în mijlocul podelei, era 
un coş cu puiul de căţel auriu de aseară. Lângă coş se afla 
o vază din sticlă cu trandafiri de culoarea caisei - culoarea 
ei preferată. 

Desfăcu biletul ce însoțea căţeluşul. 

A plâns după tine toată noaptea - tot aşa şi eu. Are 
nevoie de un port sigur - tot aşa şi eu. Intotdeauna cu 
dragoste, Pete. 

Nu ştia cum să reacționeze. Era un gest atât de 
delicat şi plin de atenţie. Atât de sincer. 

Luă căţeluşul şi acesta începu imediat să o lingă pe 
faţă. 

Reciti biletul lui Pete. 

Dacă Line nu va veni curând, ea va face pasul. 

36 

Dola dorea cu disperare să se înapoieze la Los 
Angeles, astfel încât să poată sta lângă patul Selmei. Îşi 
petrecea ziua fie muncind, fie la telefon. [i telefona mamei 
de trei sau patru ori pe zi, iar după lucru vorbea mai întâi 
cu Isabelle, apoi cu soţul Selmei şi cu cei doi copii. 

Matt nu se plângea. Era atât de mulţumit lângă ea, 
încât nu îndrăznea să spună ceva ce ar fi determinat-o să-l 
alunge din nou. 

În majoritatea zilelor - întrucât nu avea altceva de 
făcut - o însoțea pe Lola la filmări şi se plimba pe acolo. 
Era hotărât să fie atent la Line Blackwood. Văzuse ziarele, 
cunoştea zvonurile. 

Inima Lolei nu era la film. Îşi dădea seama că jocul ei 
nu mai avea strălucire, cu toate că Elliott Finerman nu se 
plânsese. 

Într-o zi, când filmau într-un restaurant din TriBeCa, 
a apărut Tonyalvarez. 

Fitch Conn i-a urat bun venit şi se agita în jurul lui. 
Tony Álvarez era divinizat în lumea regiei: filmele sale erau 
pe muchie de cuţit şi alţi regizori îi admirau stilul. 

Lola era şocată să-l vadă - după săptămâni. 

— Salut, spuse Tony, mergând drept spre ea, şi 


privind-o cu ochii săi negri, arzători. 

Automat, Lola se trase înapoi. 

— Tony, întrebă ea nervoasă, ce faci tu aici? 

— Nu-mi răspunzi la telefon, nu-mi telefonezi. De ce 
crezi că sunt aici? 

— Eu... am fost atât de ocupată, zise ea, gândindu-se 
cât de frumos arăta în cămaşa neagră de mătase şi 
pantalonii perfect călcaţi la dungă. Filmul acesta îmi ocupă 
tot timpul. Îndată ce este gata, plec la Los Angeles pentru 
a fi cu Selma. 

— Ce face? 

— Încă este în comă. 

— Într-adevăr, nu-i bine. 

Lola se uită în jur să vadă unde este Matt. Nu dorea 
ca cei doi să se întâlnească. Nu ar fi fost bine. 

— Ei bine, Tony, zise ea cu o voce încordată, este 
frumos din partea ta să mă vizitezi, dar după cum vezi, 
sunt ocupată, aşa că poate o lăsăm pe altă dată. 

— Îmi spui tâmpenii? întrebă Tony cu o voce joasă, 
mânioasă. Ai memorie scurtă, Lola. Ai jurat când ne-am 
împăcat că nu ne mai despărţim. Ai jurat că vei spune 
lumii despre noi. Şi acum, pentru că a apărut un mic 
necaz, fugi. 

— Cu greu aş numi un mic necaz împuşcarea surorii 
mele, replică ea cu ochii scăpărând. 

— Am avut grijă de problema aceea, zise el 
ameninţător. 

— Grijă de ce? întrebă ea, cutremurându-se. 

— Vei auzi despre asta. 

— Ştii că am fost interogată de poliţie în mai multe 
rânduri? Cum crezi că m-am simţit? 

— Ce le-ai spus? 

— Nimic. Oftă profund. Nu sunt fericită în nicio 
privinţă. 

— Speriată că îţi va afecta cariera din nou, eh? zise el 
batjocoritor. Te-a sfătuit deşteptul tău de avocat să încetezi 
să mă vezi? 

— Nu are nicio legătură cu cariera mea de data 


aceasta, răspunse ea repede. Nu ştiu dacă poţi înţelege, 
dar simt că ceea ce s-a întâmplat cu Selma este din vina 
noastră - a ta şi a mea. Aşa că... este mai bine dacă noi nu 
ne mai vedem. Creăm prea mare zarvă. 

— Poţi fi o mizerabilă rece când vrei. 

— Acum mă insulţi, Tony? 

— Îţi spun adevărul. Ai profesat dragostea cu mine. O 
adiere de necaz şi ai plecat. Ce fel de loialitate este asta? 

— Încerc să-ţi explic ce simt. 

— Nu, iubito, spuse el cu tărie. Eu îţi explic cum mă 
simt. Vreau să fiu cu tine, dar ai greşit omul dacă crezi că 
mă poţi trata ca pe un rahat. Dacă nu vrei să fii cu mine, 
mai bine spune-o acum. 

Lola îşi muşcă buza. Simpla vedere a lui Tony o 
emoţiona, încă îi mai dădea fiori pe şira spinării, făcând-o 
vulnerabilă în faţa dorinţei. Cum putea să renunţe la el? 

Pentru că trebuia, de dragul Selmei. 

— Am terminat? întrebă el, privind-o în ochi. Este 
adevărat? 

Înainte ca ea să răspundă, apăru Matt. Evident, 
furios la vederea lui Tony, el o apucă posesiv de braţ. 

— Totul este în regulă? întrebă el încordat. 

— Cine naiba este ăsta? mârâi Tony. 

— Pentru informarea ta, sunt soţul Lolei, zise Matt. 

Tony râse batjocoritor. 

— Deci tu eşti nefericitul pe care l-a aruncat în stradă 
pentru a putea fi cu mine. 

Matt făcu un pas către el. 

Lola îl reţinu. 

— Nu, Matt, strigă ea. Nu! 

— Las-o pe soţia mea în pace, îi ceru Matt. Nu vrea 
să te vadă. 

— Cu cine naiba crezi că vorbeşti? răcni Tony. 

— Cu tine, îi răspunse Matt. Şi e mai bine să fii atent. 

— Sau ce? îl întrebă Tony batjocoritor. 

— Sauvei regreta. 

— Mă ameninţi? strigă Tony. Ai idee ce se întâmplă 
cu oamenii care mă ameninţă? 


— Tony, zise Lola alarmată, pentru că Matt nu ştia cu 
ce om are de-a face, te rog, nu. 

— Ce nu, Lola? întrebă Tony, aproape amuzându-se. 
Să nu-i spun acestui prost despre viaţa noastră? Despre ce 
sex fierbinte şi pătimaş este între noi? Sau de câte ori te-ai 
plâns de mutra cu care erai căsătorită? Acum stă şi mă 
ameninţă pe mine. Sfinte Iisuse Hristoase! Du-te înapoi la 
el, trăieşte-ţi viaţa plictisitoare, pentru că eu am plecat. Şi, 
iubito, să nu vii vreodată să mă implori să te primesc 
înapoi. De data aceasta e finito. 

Lola îl urmări ieşind. Mai târziu, la ştirile serii, văzu 
cu oroare o relatare despre Tyrell White. Căzuse de la 
fereastra etajului al nouăsprezecelea al hotelului. Crainicul 
numea asta o tragică sinucidere. 

Lola se cutremură. Tony Álvarez era un bărbat 
extrem de periculos. 

Line o informă pe Allegra că ea nu putea veni la 
filmare. 

— De ce nu? întrebă ea. 

— Pentru că nu vreau să fii acolo. Este perturbant. _ 

Allegra se întunecă. Era obişnuită să facă ce voia. În 
special acum, când se considera prietena lui Line. 

El nu ştia cum s-a întâmplat. 

De fapt, ştia. Primul pas a fost că s-a culcat cu ea. A 
urmat plecarea lui Freddy din oraş. 

Allegra nu avea intenţia să se ducă undeva fără noul 
ei prieten, vedeta de cinema. Îi ţinea companie la băutură, 
droguri şi distracţii cu alte fete. De fapt, făcea orice dorea 
Line. 

Avea părul negru ca lignitul, ochii cenuşii, oblici şi 
pomeţii obrajilor de tip slav. Avea un corp fusiform şi sâni 
mici, numai sfârcuri. Dacă nu ar fi vorbit atât de mult, ar fi 
fost chiar frumoasă - genul supermodel înalt şi slab. 

Totuşi, Line nu dorea o prietenă. O voia pe soţia lui 
înapoi, alături de el, astfel încât să îl protejeze aşa cum o 
făcuse întotdeauna. Simţea că viaţa lui a scăpat de sub 
control şi era foarte nefericit. 

Uneori se gândea la Shelby. Beat, îi detesta 


îndrăzneala. Treaz, o iubea dincolo de rațiune. 

În majoritatea timpului era în afara raţiunii, abia fiind 
în stare să-şi memoreze replicile. 

Elliott Finerman era furios. Filmările zilnice erau o 
mizerie. Line arăta cu fiecare zi tot mai rău, iar Lola era 
parcă absentă. Când Elliott a încercat să vorbească cu el, 
Line l-a trimis la plimbare. 

Elliott Finerman nu putea să lucreze cu o Lola 
Sânchez dezorientată şi un Line Blaekwood drogat. Ce mai 
comedie romantică va mai fi şi asta! 

Line îşi avea tabieturile sale. Primul lucru, dimineaţa, 
câteva prize de cocaină. La micul dejun, două pahare de 
Bloody Mary. La prânz, mai multe Bloody Mary şi mai 
multă cocaină. Seara - orice îi trecea prin minte. 

Din când în când, avea un moment de luciditate; îşi 
dădea seama că se scufundă. Ştia că este rău. Foarte rău. 
Dar era incapabil să se oprească. 

Fără să i se fi cerut, Allegra şi-a mutat lucrurile în 
apartamentul lui de la hotel. La câteva seri după ce s-a 
mutat, Line a avut un coşmar oribil. S-a trezit ţipând, cu 
trupul scăldat în transpiraţie rece. 

Allegra nu s-a clintit. 

El s-a dat jos din pat, s-a dus la baie şi şi-a dat cu apă 
rece pe faţă. Iisuse! Acelaşi coşmar pe care îl avea mereu 
în copilărie. Ani de zile a suferit din cauza acestor vise. 
Apoi au încetat. Acum coşmarul a revenit. 

Îi tremurau mâinile când revedea scena. Tatăl lui era 
un om brutal, dar niciodată nu fusese atât de brutal ca în 
acea noapte deosebită, când a luat o tigaie de fontă şi a 
lovit-o în faţă pe soţia sa, până când a căzut jos plină de 
sânge. 

După ce a ucis-o, calm, tatăl şi-a luat pistolul şi, în 
faţa lui Line şi a surorii sale, şi-a zburat creierii pe 
peretele bucătăriei. 

Imaginile erau imprimate în mintea lui Line pentru 
totdeauna. 

Cât constată că nu putea scăpa de Nick. De când 
lucrau la acelaşi film, erau mereu împreună. Filmările dau 


naştere unei atmosfere de intimitate. Nick era mereu acolo 
- urmărind-o, râzând cu ea, tachinând-o. 

Într-un fel era extrem de confortabil să fie cu el şi un 
adevărat stimulenfesă lucrezi cu cineva care se afla exact 
pe lungimea ei de undă. Nick era un actor instinctiv, avea 
talent cu carul. lar pe ecran, el şi Shelby erau dinamită 
împreună. 

„Cum de sunt atât de norocoasă? se întreba Cât în 
fiecare dimineaţă când se dădeajos din pat. Cum de 
regizez eu un film mare cu două supervedete? Este 
minunat să lucrezi cu ei”. 

Nick dorea ca lucrurile să avanseze, în timp ce ea se 
temea să nu complice totul. Poate că arăta ca o aiurită, dar 
nu mai era aiurită ca în copilăria ei sălbatică. Acum era 
interesată de o relaţie care să însemne ceva, nu doar 
câteva săptămâni cu un petrecăreţ recunoscut. 

Pe de altă parte, aşa cum sugerase Luanne, o partidă 
de sex ca răzbunare nu ieşea complet din discuţie - deşi se 
temea că, dacă se culcă cu Nick, s-ar putea să se strice 
echilibrul delicat între actor şi regizoare. 

Aşadar, hotări să rămână la decizia ei iniţială şi să 
aştepte până când filmul va fi terminat. 

Intre Amy şi Jonas, lucrurile mergeau cum nu se 
poate mai bine. Se părea că se plac reciproc. După spusele 
lui Amy, chiar au ieşit împreună de câteva ori fără 
supravegherea lui Nick şi a lui Cât. 

— Ei bine, ai avut dreptate, o informă Nick. Jonas nu 
este homo. 

— Ţi-am spus eu! 

— Se pare că se simte bine cu sora mea. 

— Înseamnă că... 

— Da, l-a luat în primire. 

Cât era fericită pentru Jonas. Amy nu era genul de 
starletă de la Hollywood, era o fată cu creier şi cu un simţ 
al umorului sec, exact tipul de fată de care Jonas avea 
nevoie. 

Nick încetase să mai invite o întreagă trupă de 
prietene necăsătorite la prânz în rulota sa. Acum îşi 


petrecea pauza de prânz cu Cât sau stătea cu echipa, 
spunând bancuri deocheate. De cele mai multe ori, seara, 
mâncau o farfurie de paste sau un burger şi se culcau 
devreme. Nu împreună, deşi Nick refuza să renunţe. 
„Trebuie să o facem, tot insista el pe lângă Cât. Astfel, 
relaţia devine o glumă proastă”. 

— Nu ţi-am spus? răspundea Cât pe ton normal. Am 
hotărât că acesta va fi cadoul tău când terminăm filmul. 
Cum ţi se pare? 

— Hmmm... câte săptămâni au mai rămas? 

— Nu multe. Crezi că poţi să aştepţi? 

El zâmbi cu zâmbetul său de nestăpânit. 

— Cred că pot încerca. 

— Ce spui că a făcut? strigă Lola, emoţionată, la 
telefon. 

— A mişcat un deget, repetă Isabelle. 

— Este fantastic! 

— Da. Medicii spun că este un semn excelent, aşa că 
probabil până la urmă va ieşi din comă. 

— N-aş putea fi mai emoţionată, spuse Lola. Mai am 
doar două zile la film, apoi sunt în avion. Voi putea să stau 
la patul ei, să-i cânt, să-i povestesc. Am citit atât de mult 
despre ce trebuie făcut pentru oamenii în comă. Trebuie să 
fim acolo pentru ea în fiecare secundă. Înţelegi asta, da? 

— Desigur că noi înţelegem, Lucia, răspunse Isabelle, 
un pic cam înţepată. Noi asta facem în fiecare zi. 

— Da, ştiu. De-abia aştept să vă văd pe toţi. Alergă 
spre livingul apartamentului, unde Matt urmărea un 
program TV. Matt! ţipă ea. Poţi crede? 

— Ce? întrebă el cu ochii fixaţi pe un joc de fotbal 
între echipe universitare. 

— Selma a mişcat un deget. Nu este o veste grozavă? 

— Grozavă, aprobă el, umplându-şi gura cu o mână 
de fulgi de porumb. _ 

— Cred că voi începe să-mi strâng lucrurile. În clipa 
în care am terminat filmul, am plecat de aici, ş-n regulă? 

Matt de-abia îşi mişcă ochii de la ecranul TV. 

Lola era emoţionată, târgul ei cu Dumnezeu 


funcţiona. Renunţase la Tony, iar Dumnezeu o aducea pe 
Selma înapoi la viaţă. 

Îl chemă pe Big Jay pentru a-i aduce valizele de jos, 
din camera de depozitare a hotelului, apoi o chemă pe 
Jenny să o ajute. 

După cinci minute, Jenny sosi. 

— Pot deschide televizorul în timp ce împachetez? 
întrebă ea. Este un interviu cu Nick Logan la EL. Este aşa 
un scump! 

— Te-ai îndrăgostit, aşa-i? întrebă Lola. 

— Ai ghicit. 

— Bine, dă-i drumul. 

Jenny deschise televizorul, apoi începu să scoată din 
debara rochiile Lolei, le întinse cu grijă pe pat, gata pentru 
a fi puse în pungi speciale din plastic, înainte de a le aşeza 
în valize. Când începu interviul lui Nick Logan, ea încetă 
orice activitate. 

— Hmmm... zise Lola, trăgând cu coada ochiului la 
televizor. Nick Logan arată ca şi când ar avea nevoie de un 
duş. 

Jenny chicoti. 

— Face parte din farmecul lui, genul băiat rău, 
murdar. 

— Nu ştiam că îţi plac băieţii răi, o tachină Lola. 

— O, ba da, spuse Jenny. Şi mâine vor transmite un 
interviu cu Shelby Cheney. Joacă în film cu el. 

— Minunat, remarcă sarcastic Lola. De-abia aştept. 

— Să închid televizorul? întrebă Jenny. 

— Nu, lasă-l. Să vedem ce fac astăzi Britney şi Justin 
şi ceilalţi, zise Lola, deschizând sertarele pline cu pulovere 
din caşmir, nepurtate. Trebuie să aflu de la TV ce se mai 
întâmplă. Lui Matt nu îi place să-şi părăsească emisiunile 
sportive. Nici eu nu ţin să ieşim. 

— Oh, uite! exclamă Jenny. 

— Ce? 

— Nu este Tony Alvarez? 

Lola se întoarse repede spre televizor. Foarte sigur, 
era Tony la un eveniment din Los Angeles, cu o fată la braţ. 


O fată foarte tânără, foarte drăguță. 

— Dă mai tare sonorul, ordonă ea. 

Jenny se execută şi amândouă ascultară ce spunea 
Jann Carl. „Asistând la petrecerea în Style de la Los 
Angeles pentru strângerea de fonduri în folosul copiilor 
bolnavi de SIDA, regizorul de film şi fostul logodnic al Lolei 
Sánchez, Tony Alvarez, a anunţat logodna sa cu cântăreaţa 
portoricană Mari Estevan. Primul ablum al Mariei, Pierdut, 
va fi lansat la începutul anului viitor. În prezent, Tony 
Alvarez este producătorul viitorului său film, Manie, în 
care vor apărea în rolurile principale Nick Logan şi Lara 
Ivory”. 

Lola se holba la televizor şocată. „A făcut-o! Chiar a 
făcut-o. Mizerabilul a plecat şi s-a logodit”. 

Cine era oare mica târfă? Părea de aproximativ 
doisprezece ani, cu părul castaniu buclat şi constituţia 
firavă. Fără sâni. Fără fiind. Deloc sexy. Nimic asemănător 
Lolei Sánchez. 

Cum i-a putut face el aşa ceva? Cum a putut? 

Ştia de ce. Ea l-a respins şi de data aceasta nu va fi 
uşor să-l ia înapoi. 

Nu pentru că ar intenţiona să o facă. La naiba, nu! Ea 
îi făcuse o promisiune lui Dumnezeu. O promisiune pe care 
intenţiona să o ţină. 

Prins începea să treacă pe planul doi, iar Shelby încă 
nu avea nicio veste de la Line. Suferea cumplit. Erau 
căsătoriţi de patru ani şi el întotdeauna se înapoia la ea ori 
de câte ori aveau vreo dispută. 

De data aceasta era o tăcere rău prevestitoare, în 
afară de lucrurile pe care le citea în ziarele de scandal şi le 
vedea la televizor. Se părea că un fotograf l-a dat în 
judecată, reclamând milioane de dolari pentru atac şi 
bătaie în faţa unui club de striptease. 

Aşadar, acum el frecventa cluburile de striptease. 
Evident, îşi pierduse complet controlul. 

Părinţii ei sosiseră de la Londra şi se simțeau bine 
împreună. Nu erau genul de părinţi care să-i pună 
întrebări, ci veniseră pentru a-şi oferi sprijinul dacă ea ar 


avea nevoie. 

Shelby îl invitase pe Pete la cină. Mama ei a ajutat-o 
la bucătărie şi au pregătit un meniu englezesc tradiţional - 
friptură de vită cu budincă Yorkshire şi cartofi prăjiţi. Pete 
se purtă excelent, iar părinţii ei îl simpatizară imediat. 

După cină, au stat cu toţii pe terasă, Shelby jucându- 
se cu căţeluşul pe care îl botezase Tigru, în timp ce Pete 
vorbea cu tatăl ei despre automobilele de marcă şi despre 
curajul lui Shelby care făcuse cascade automobilistice în 
Prins. 

Mai târziu, părinţii ei s-au dus să facă o mică 
plimbare, lăsându-i singuri pe ea şi pe Pete. 

— Mulţumesc pentru invitaţia din această seară, 
spuse el. Cina a fost grozavă. Cartofii aceia - sunt cucerit. 

— Plăcerea este de partea mea, îi răspunse ea. 
Părinţii mei te plac. 

— Vizita lor este urmarea situaţiei dintre tine şi Line? 

— Ei nu se amestecă, aşa că nu au spus nimic, iar eu 
nu le dau nicio informaţie din proprie iniţiativă. 

— Niciodată nu dai, zise el cu tristeţe. Nici măcar 
mie. 

— Nu mă presa, Pete. 

— N-aş face aşa ceva. Dar văd şi eu. Acum Line este 
fotografiat plecând din cluburi de striptease şi bătând 
fotografi, însoţit de o prietenă manechin. Nu pricep, 
Shelby. Ar trebui să începi procedura de divorţ. Ce mai 
aştepţi? 

Ea dădu din cap în tăcere. Ştia că Pete are dreptate, 
dar ceva o reţinea. Nu era atât de uşor pe cât se credea. 

A doua zi, îndată ce şi-a terminat lucrul, s-a dus la 
cabinetul terapeutei sale. 

— Ce crezi că ar trebui să fac? o întrebă pe Brenda. 

— Nu eu trebuie să decid, îi răspunse Brenda 
reţinută. 

Hotărârea îţi aparţine, Shelby. 

— Tu întotdeauna spui că este hotărârea mea, zise 
ea, dorind ca Brenda să fie mai prevenitoare. Dar, eu vin 
pentru sfatul tău 


— Nu, Shelby, vii la mine pentru că ai nevoie să 
vorbeşti despre ceea ce se întâmplă. Treaba mea este să te 
ajut să te asculţi. Aceasta trebuie să faci. Tu vei şti când 
este timpul potrivit pentru divorţ. Nu ai nevoie de mine 
pentru a decide. 

— Există un alt bărbat, lăsă Shelby să îi scape. 
Brenda era surprinsă. 

— Nu ai pomenit despre asta mai înainte. 

— Ela fost prietenul meu înainte de Line. Lucrează la 
filmul meu şi... cred că îmi place. 

— Suficient pentru a-l părăsi pe Line pentru el? 

— Line deja m-a părăsit, nu-i aşa? spuse ea tristă. 

— Da? 

— Este evident. 

— Aşa cum ţi-am mai spus, Shelby, numai tu îţi poţi 
hotărî viitorul. 

La naiba! Nu ajungea nicăieri. Vorbea cu Brenda, dar 
parcă păşea pe nisipuri mişcătoare. 

În drum spre casă începu să se gândească mai 
profund la cuvintele Brendei. Poate că ele aveau un sens, 
la urma urmei. Era adevărat - numai ea putea să ia 
hotărârea. 

Atunci aceasta era exact ce trebuia să facă - să se 
hotărască. Ori căsnicia ei era terminată, ori nu era. Şi 
numai ea putea decide care este varianta. 

La aeroport, Matt mergea în urma Lolei, 
supraveghindu-i grămada de bagaje. Se părea că ea mai 
acumulase o duzină de valize în cursul şederii la New York. 

Obişnuita armată de paparazzi era ţinută afară la 
aeroportul Kennedy. Lola era fericită să pozeze cu Matt. 
Gata cu scandalul, se făcuse fată cuminte. 

O, da, gata cu Tony, pentru că mizerabilul plecase şi 
se logodise cu o vagabondă portoricană. Doamne! Cum a 
putut să plece ca şi când ea nu a însemnat nimic? 

„Nu, îi spunea vocea sa interioară, tu ai plecat de la 
el. 

Şi a fost o mişcare înţeleaptă. Omul nu este decât un 


gangster violent”. 

Poate fi el un gangster violent, dar asta nu înseamnă 
că ea va înceta să-l iubească. 

— Aici, Lola, striga unul din fotografi. Un zâmbet 
larg. 

L-a cuprins cu braţul pe Matt şi a pozat, făcându-l pe 
Matt un soţ foarte fericit. 

— "Ţi-a plăcut să lucrezi cu Line Blackwood? a strigat 
un altul. 

— Line Blackwood este un adevărat star, a spus ea 
grațios. Sunt sigură că toţi cei care merg la filmul nostru 
se vor bucura. N 

Matt nu era de acord. Văzuse filmările zilnice. Îndată 
ce se vor stabili din nou la Los Angeles, intenţiona să-şi 
reia lecţiile de actorie. Dacă Line Blackwood putea fi un 
star, exista o speranţă pentru oricine. 

— Stop! S-a imprimat, strigă Cât. 

Operatorul îi făcu semnul reuşitei şi actorii din scenă 
se dispersară. 

— Te simţi bine? o întrebă Cât pe Shelby. 

— Da. De ce? se miră Shelby, în timp ce garderobiera 
îi lua jacheta şi îi înmâna un halat. 

— Arăţi foarte palidă. 

— M-a durut puţin capul de dimineaţă, recunoscu 
Shelby. 

— Du-te la rulotă şi odihneşte-te. Mai sunt cel puţin 
patruzeci de minute până când trecem la următoarea 
secvenţă. 

— Cred că este o idee bună, acceptă Shelby. 

— Doar câteva zile, spuse Cât, zâmbind triumfător, şi 
suntem înaintea graficului şi sub limita bugetului. În ochii 
lui Merrill sunt fata genială. 

— Aceasta este o veste excelentă, se bucură Shelby. 

— [i vei aduce pe părinţii tăi la petrecerea de 
terminare a filmului? 

— Mă gândeam să-i aduc. 

— Adu-i. Va fi un succes. 

— Nu sunt sigură. Ei nu cunosc pe nimeni. Poate ar fi 


mai bine să-i invit în oraş la cină. 

— Cu Pete? 

— Cât, se rugă ea, nu tulbura apele! 

— Doar întrebam, glumi Cât cu inocenţă. Vreau să 
spun, ştiu că Line este cu Allegra, toate ziarele scriu, aşa 
că nu trebuie să te simţi vinovată. 

— Eşti o bună interlocutoare, răspunse Shelby. Ce se 
întâmplă cu tine şi cu Nick? 

Cât zâmbi din nou. 

— Îţi dau de ştire în vreo două zile. 

— O, înţeleg. Chiar aşa? 

— Mda, chiar aşa, recunoscu Cât, puţin intimidată. 

Shelby se duse în rulotă pentru a se odihni. Tigru o 
întâmpină dând din coadă. Făcuse pipi pe jos, dar ei nu-i 
păsa. Îl luă în braţe şi îl cocoloşi, dar tot nu se simţea bine. 

Se întinse pe canapea şi încercă să nu se gândească 
la Line. Apoi, deodată, o străfulgeră un gând. Oh, Doamne! 
Avea o întârziere de două săptămâni. Şi ea niciodată nu 
avusese întârziere. Era oare posibil să fie însărcinată? 

Nu. Nu acum. Nu putea fi un moment mai rău. 

Gândi retrospectiv. Ultima oară făcuse dragoste cu 
Line în weekend-ul acela fatal la New York. El o înghesuise 
aproape cu forţa pe canapea. Şi nu s-a retras, cum făcea 
de obicei. 

Ce ironie a sorții dacă s-a întâmplat atunci! 

Trebuia să afle. Din nefericire, cu greu ar fi putut 
intra în farmacie să ceară trusa pentru testul de 
graviditate, pentru că ar fi apărut peste tot la ştiri înainte 
ca ea să ajungă acasă. lar dacă trimitea pe cineva să 
cumpere pentru ea, era acelaşi lucru. Aşa că telefonă 
ginecologului său şi obţinu o programare de urgenţă 
pentru aceeaşi zi. 

Strânse căţeluşul la piept. Dacă era însărcinată, 
habar nu avea ce să facă. 

— Uite care este treaba, spuse Nick, nebărbierit, cu 
părul căzându-i în dezordine peste frunte. După petrecerea 
de terminare a filmului am o surpriză pentru tine, aşa că 
adu-ţi o sacoşă cu lucruri necesare pentru o noapte. 


— Fugim la Las Vegas? întrebă Cât. Vrei să-mi faci o 
figură atât de tare, încât va trebui să ne căsătorim? Sper 
că ai închiriat un imitator al lui Elvis. Refuz să o fac dacă 
nu asiguri tot tacâmul. E 

Elrâse. 

— Îmi pare rău că te dezamăgesc, dar nu va fi niciun 
inel. 

— Păcat! zise ea baţjocoritor. Sunt atât de 
dezamăgită. 

— Sacoşa pentru noapte. Petrecerea. Nu uita. 

— Ca şi când aş putea să uit. Cred că în cele din 
urmă sunt tot atât de excitată ca şi tine! 

— Aşa te vreau, zise Nick, cu obişnuitul său zâmbet 
încrezut. 

Până când a ajuns Lola la spitalul din Los Angeles, 
Selma făcea mai mult decât să-şi mişte degetul. Deschidea 
pleoapele şi era conştientă. 

Lola se aşezase lângă patul ei, înconjurată de familie, 
de soţul şi copiii Selmei. 

— Este un miracol, nu contenea să repete Claudine. 
„Nu, nu este un miracol, gândea Lola. Este rezultatului 
târgului meu cu Dumnezeu”. Renunţase la Tony şi acum 
Selma era pe calea însănătoşirii. Mama ei o luă deoparte. 

— Toţi suntem atât de fericiţi că eşti iar cu Matt. Este 
un tip atât de drăguţ şi atât de potrivit pentru tine, Lucia. 

„Şi plictisitor! Şi un amant prost. Şi un parazit!” 

— Poate, răspunse Lola indiferentă. 

— Nu, nu poate, fiica mea. Matt întotdeauna va fi 
lângă tine. Tu nu vrei un bărbat sălbatic ca Tony Alvarez. 
Nu este bun. „Nu vreau? gândea Lola. De ce nu? Tony 
Alvarez mă face să simt că trăiesc”. 

— Şi apoi, continuă Claudine, Matt va fi un tată 
minunat pentru copiii voştri. 

„Care copii, mamă?” 

Rămase la spital vreo două ore, apoi se duse acasă să 
se culce, iar Matt, natural, să vadă emisiunile sportive la 
televizor. 

Acum, pentru că Selma urma să fie bine, gândurile 


Lolei se îndreptau spre Tony. Cum putea ea oare să 
supravieţuiască fără el? Da, făcuse un târg cu Dumnezeu, 
dar dacă Selma se vindeca, aceasta nu schimba totul? Ea şi 
Tony erau fericiţi împreună. Sigur, ştia că el este periculos 
şi capabil să facă lucruri îngrozitoare, dar asta nu conta cu 
adevărat. Niciodată ei nu i-a făcut vreun rău. 

După părerea Lolei, dragostea îi făcea buni şi pe cei 
răi. 

A doua zi, dimineaţa devreme, doctoriţa lui Shelby îi 
telefonă pentru a-i da vestea. Era o femeie plăcută, tânără 
şi optimistă. 

— Bună, Shelby, începu ea prietenoasă. 

— Bună, zise Shelby, ţinându-şi respiraţia. 

— Este aşa cum ai crezut. 

— Este aşa cum am spus, repetă Shelby fără 
intonaţie. 

— Da, sunt fericită să-ţi spun că într-adevăr eşti 
însărcinată. 

Pe de o parte, Shelby era în extaz. Pe de altă parte, 
se simţea mai deprimată decât fusese vreodată în întreaga 
sa viaţă. Cum s-a putut întâmpla acum, când relaţiile cu 
Line erau atât de rele? 

Poate că vestea sarcinii îi va băga minţile în cap. 
Poate că va renunţa la viaţa sălbatică pe care a hotărât să 
o ducă şi va fi soţul pe care ea şi l-a dorit întotdeauna. 
Oare gândul că va avea un copil nu-l va îndrepta? Nu 
merita el încă o şansă? 

Luă telefonul şi îl sună la New York. 

— Cine e la telefon? întrebă operatoarea de la hotel 
care monitoriza telefoanele lui. 

— Doamna Blackwood. 

— Un moment, vă rog. 

Apoi o altă voce feminină, arţăgoasă şi cu puternic 
accent australian, intră pe fir. 

— Da, ce este? 

— Line este acolo? 

— Nu! răspunse scurt vocea. Cine întreabă? 

— Doamna Blackwood. 


Schimbare de ton: 

— O, da, Shelby. Mi-a pomenit de tine. Eu sunt 
Allegra, trăim împreună, ştii. 

— Nu, nu ştiam, zise ea încet, simțind un gol în 
stomac. 

— Presupun că divorţul urmează foarte curând, 
corect? De. Iccca ai telefonat? 

— Nu, i-o repetă Shelby. Aş dori să vorbesc cu soţul 
meu. 

— Ai putea vorbi cu el dacă ar fi aici, dar nu este. 

— Atunci spune-i că am telefonat şi să-mi răspundă 
cât mai i iirând posibil. 

— Este ocupat, ştii. 

— Care este numele tău? 

— Allegra. Probabil m-ai văzut pe coperta revistei 
Sports Illustrated. 

— O revistă pe care nu o cumpăr. 

— Cumpăr-o, zise Allegra răutăcioasă. Ca să-ţi faci o 
idee despre concurenţă. 

— Spune-i lui Line să-mi telefoneze, o repezi Shelby. 
Şi, complet neobişnuit pentru ea, trânti telefonul. Nu îşi 
pierdea cumpătul prea des, dar cine era stricata asta? Şi 
ce naiba făcea Line cu ea? 

Martha tocmai intra în încăpere. 

— Tatăl tău vrea să verifice biletele noastre de avion 
pentru Londra, dragă. Tata şi cu mine plecăm săptămâna 
asta. O să te descurci singură? 

— Desigur, o asigură Shelby, încercând să se 
calmeze. 

În timpul şederii părinţilor săi, nu au discutat măcar 
o dată despre despărţirea ei de Line. Erau hotărâți să nu 
aducă subiectul în discuţie decât dacă Shelby va dori, iar 
ea nu avea nicio dorinţă în această privinţă. 

O clipă s-a gândit să se confeseze mamei sale, dar şi- 
a dat seama că n-ar avea rost. Niciunul nu ar înţelege. 
Amândoi erau oameni drăguţi şi întotdeauna au fost părinţi 
atenţi, dar total nesofisticaţi. 

— Mi-am lăsat cartea de credit Saks pe masa din hol, 


spuse Shelby. Du-te acolo cât timp sunt eu la studio, şi 
cumpără-ţi o toaletă frumoasă pentru petrecere. Vreau să 
fiu mândră de tine. 

— Vrei să spui că nu ai fi mândră de mine dacă aş 
purta una dintre rochiile mele? replică Martha, părând 
jignită. 

— Rochiile tale sunt drăguţe, mami - pentru Anglia. 
Dar aici trebuie să porţi ceva sexy. 

— Nu te prosti, Shelby, zise Martha, strângând 
buzele. Tatăl tău ar fi şocat. 

— N-ar fi nostim să fie şocat uneori? 

— Nu, dragă. Ce este cu tine? 

— Nimic, zise Shelby, sărutând-o pe mama sa pe 
obraz. „Nimic, exceptând faptul că soţul meu trăieşte acum 
cu o femeie la New York, iar eu sunt însărcinată şi nu ştiu 
ce să fac în nicio privinţă”. 

Luându-l pe Tigru, pomi către studio. 

Pete o aştepta în faţa rulotei ei cu două ceşti de cafea 
Starbucks. 

— Bună dimineaţa, frumoaso, zise el, dându-i o 
ceaşcă. 

— Salut, abia răspunse ea. 

— Ai dormit bine? 

— De ce? 

— Arăţi obosită. 

— Ştii, nu eşti prea politicos. 

— De ce? 

— Mai întâi Cât îmi spunea ieri că nu arăt bine, acum 
tu îmi spui că arăt obosită. Imi pare rău, Pete, dar nu-mi 
place. Îşi croi drum pe lângă el, spre rulota sa. 

Pete o urmă înăuntru şi o întrebă: 

— Ai veşti de la Line, aşa-i? 

— Nu. De fapt, am telefonat pentru a vorbi cu el şi 
mi-a răspuns o tipă. 

— Cine era? 

— Cred că noua lui prietenă. 

— Shelby, zise el cu răbdare, tot îţi spun - angajează 
un avocat înaintea lui. 


— De ce? Nu vreau nimic de la el. Nici pensie 
alimentară, nimic. 

— Nu este chiar atât de simplu, Shel. Aveţi case, 
automobile, investiţii. Totul este proprietate în comun. 

— Dar dacă eu nu vreau nimic... 

— Totuşi ai nevoie de un avocat, insistă el. 

— De ce nu putem să rezolvăm treburile eu şi Line? 
De ce bărbatul trebuie să plătească femeii, dacă nu sunt 
copii? A 

— Hmmm... eşti visul oricărui bărbat, zise Pete. In 
mai multe privinţe. 

— Şi încă ceva, spuse ea. De ce eşti tu atât de drăguţ 
cu mine? 

— Pentru că, aşa cum ţi-am spus în mod repetat, sunt 
în aşteptare. 

— S-ar putea să fie o aşteptare lungă, Pete. 

— Este ceva ce trebuie să ştii despre mine. 

— Ce? 

— Sunt foarte răbdător. 

Privirile li se întâlniră şi ea simţi că cedează. S-ar 
putea ca Pete să nu aibă nevoie de prea multă răbdare. 
După conversaţia avută cu prietena lui Line, Shelby era 
aproape gata să decidă. 

Mat era în extaz. Într-adevăr, reuşise. Îşi terminase 
filmul! 

— Cum te simţi? o întrebă Jonas. 

— Greu de spus. Într-un fel, mă bucur că s-a dus 
stresul, dar îmi pare rău că s-a terminat, pentru că mi-a 
plăcut atât de mult să lucrez cu toată lumea. Echipa, 
actorii - tu. Să spui la revedere e destul de trist. Oamenii 
aceştia au devenit un fel de familie a mea. 

— Ar trebui să faci ca Woody Allen sau Clint 
Eastwood şi întotdeauna să lucrezi cu aceeaşi echipă. 

— Aş vrea eu! zise Cât patetică. Încă nu sunt Woody 
sau 

Clint. 

— Vei fi. 


— Te iubesc, Jonas. Sări de pe scaun şi îl îmbrăţişă. 
Întotdeauna eşti atât de pozitiv. 

— Încerc. 

— Ai reuşit. 

— 'Ţi-am spus că Merrill vine la petrecerea pentru 
terminarea filmului? De obicei el nu face aşa ceva. 

— Trebuie să fim flataţi? 

— Categoric! 

— Vineşiamy? 

— Desigur. 

— Voi doi vă ţineţi tare, da? 

— Ai avut dreptate. Amy este o fată grozavă. Ezită un 
moment. Şi deoarece cu tine nu am... 

— Ce? întrebă Cât alarmată. 

— Exact-cu tine... 

— Ei bine, nu, zise ea, supărată. Tu eşti ca fratele pe 
care nu l-am avut. Nu strica această relaţie. 

Unul dintre asistenții de producţie intră pentru 
ultimele amănunte pentru petrecere. Cât îl lăsă pe Jonas să 
discute cu el. Ea voia să dea mai întâi o fugă până acasă, 
să facă un duş şi să se schimbe. La urma urmei, în seara 
aceasta era o mare sărbătoare din mai multe puncte de 
vedere. 

Allegra a uitat în mod voit să-i spună lui Line că l-a 
căutat la telefon Shelby. De ce i-ar fi spus? Ea nu era 
serviciul lui de mesagerie. 

Oricum, ce dorea soţia lui? De ce îl plictisea? Nu 
înţelegea că ieşise din cadru? Line Blackwood făcuse 
mişcarea. 

Allegra avea planurile ei. Line mai avea de filmat 
doar vreo două zile - partenera lui din film deja plecase la 
Los Angeles. Când el va termina, Allegra deja îşi imagina o 
călătorie în Bahamas. Line îşi putea permite. Îşi putea 
permite orice voia ea. El era vedetă de cinema. Vedeta ei 
de cinema. 

Cu o seară în urmă, în timp ce el zăcea beat în pat, 
Allegra i-a spus: 

— Am nevoie să-mi cumpăr câteva lucruri mâine, iar 


cartea mea de credit a expirat. O pot împrumuta pe a ta? 

— Fă ce vrei, a bolborosit el. Nu mă interesează. 

Aşa că ea i-a luat cârdul negru American Express din 
portvizit şi şi-a petrecut ziua utilizându-l cu folos. 

Allegra se bucura de toată atenţia ce i se acorda 
acum, când era cu Line Blackwood. Sigur, ea era celebră în 
lumea manechinelor, dar faptul că devenise amanta unui 
mare star de cinema adăuga o notă în plus. Majoritatea 
manechinelor sfârşeau cu cântăreţi rock ce trăiesc de azi 
pe mâine. Ea câştigase potul. 

În fiecare seară, când el se întorcea de la studio, se 
drogau cu cocaină sau cu ceva mai puternic. După aceea 
făceau un tur al cluburilor. 

Allegra l-a iniţiat în Vicodin, care îi domolea 
mahmurelile chinuitoare. Deja lua somnifere foarte 
puternice. I-a deschis şi gustul pentru petrecerile în trei. 
Cărui bărbat nu-i plăcea să fie în pat cu două fete? Allegra 
se asigura ca de fiecare dată să fie o altă fată - avea grijă 
ca Tine să nu se ataşeze de altcineva. 3 

Erau cazuri în care Line putea să fie un mizerabil. Îi 
spunea în tot felul: proastă, târfă. 

Răspundea şi ea cât putea mai bine. 

În vreo două rânduri a plesnit-o peste faţă. Ea a 
ripostat, lovindu-l în testicule. 

Relaţia lor devenea tot mai violentă cu fiecare zi. Dar 
întrucât cea mai mare parte a timpului amândoi erau 
ameţiţi, se părea că niciunul nu remarcă. 

Allegra nu era o persoană fără putere. Crescuse într- 
o aşezare îndepărtată din Australia, cu patru fraţi mai mari 
şi un tată bătăuş. Numai cel mai puternic rămânea întreg. 
Iar ea era puternică. 

Când se înapoie Line de la studio, Allegra avea o 
dorinţă arzătoare să viziteze un club de noapte de 
travestiţi. Se întreba cum s-ar simţi Line dacă ar aduce 
acasă un alt bărbat? Un bărbat îmbrăcat ca o femeie s-ar 
putea să nu îl deranjeze. Apoi, când va descoperi anexa în 
plus, va fi prea târziu ca să facă ceva. Gândul o amuza. 
Marele macho Line Blackwood, starul de cinema, şi un alt 


bărbat care să i-o înfigă în fundul său pretenţios. 

Râse singură, în timp ce îmbrăca noua rochie 
Valentino de optsprezece sute de dolari pe care o 
cumpărase în după-amiaza aceea cu cârdul lui. 

— Arăţi grozav! exclamă Shelby, admirând-o pe 
mama sa încă drăguță, care îşi cumpărase un foarte 
atrăgător costum înflorat de la Saks. 

— Nu crezi că este prea tineresc pentru mine? 
întrebă Martha îngrijorată. 

— Deloc. Lui tati îi va plăcea. 

Şi când tatăl ei a coborât după câteva minute, într- 
adevăr i-a plăcut. 

— Martha, arăţi tot atât de drăguță ca în ziua când 
ne-am căsătorit. 

Martha se îmbujoră şi îi zâmbi cu căldură. 

„Trebuie să fie frumos să fii atât de îndrăgostit după 
atâţia ani”, gândi Shelby. 

Îndrăgostiţi şi nepământeni. Pe scurt, aşa erau 
părinţii ei. 

Le va simţea lipsa după ce vor pleca, dar era cel mai 
bine aşa. Avea nevoie să rămână singură pentru a reflecta. 
Trebuia să ia multe hotărâri şi cu siguranţă nu va fi uşor. 

Line nu-i telefonase. Să însemne oare că nu dorea să 
vorbească cu ea? 

Nu ştia. Îi acordase şansa de a afla despre copil. 
Dacă el nu telefona, nu era vina ei. 

— Mă duc să mă îmbrac, le spuse părinţilor. Serviţi- 
vă cu un pahar de vişinată. Indată ce sunt gata, plecăm la 
petrecere. 

Se duse sus, mintea sa gonind într-o sută de direcţii 
diferite. Avortul nu era o soluţie. Ea nu accepta ideea, 
niciodată nu a acceptat-o - decât dacă exista un motiv 
foarte puternic, precum violul sau incestul. 

Voia oare să crească un copil fără tată? Nu. 

Avea de ales? Poate. 

Pentru că, dacă Line telefona, ar fi putut avea loc 
împăcarea. 

Acum, când era însărcinată, nu va mai putea face 


filmul stil Bond programat peste câteva luni. Dar nu-i păsa 
deloc. Cariera era ultimul lucru pe care îl avea în minte 
acum. 

Deschise uşa debaralei, alese o rochie din mătase cu 
umerii degajaţi şi o pereche de sandale confortabile. 
Petrecerile organizate la terminarea filmărilor erau pentru 
a te distra cu echipa, iar ea intenţiona să uite de necazuri 
şi să danseze toată noaptea. 

Când Lola ajunse acasă de la vizita sa zilnică la 
spital, îl descoperi pe Matt lăfăindu-se în faţa televizorului. 

Se uită la el o clipă. Să petreci timpul cu el era 
aproape tot atât de înviorător ca atunci când stai întins 
nemişcat pentru a te bronza - lucru de care ea nu avea 
nevoie, atâta timp cât exista sprayul pentru bronzat în 
cincisprezece secunde. 

— Vreau să ies în seara asta, zise ea, luând un teanc 
de invitaţii de pe măsuţa de cafea. 

— De ce? mormăi Matt. Sunt multe programe bune la 
televizor. 

— Nu ştiu dacă ai remarcat, sublinie ea, dar 
programele sportive de la TV mă plictisesc de moarte. 

— Credeam că îţi place să te cuibăreşti în pat cu 
revistele tale de modă. 

— Câte reviste crezi că pot citi? 

— Vogue. Harper's. Us... _ 

— Destul, îl întrerupse ea. În seara asta ieşim. Tu 
alegi, adăugă ea, aruncându-i teancul de invitaţii. 

Cam fără voie, Matt începu să le frunzărească. 

După câteva minute, Lola se duse şi i le smulse din 
mână. 

— Ne vom duce la asta, zise ea, alegând o invitaţie la 
o recepţie particulară pentru Raja Mestres - o artistă 
latino. Îmi place foarte mult. Îmi aminteşte de Frida Kahlo. 
S-ar putea chiar să cumpăr o pictură pentru Selma. N-ar fi 
frumos? 

— Eşti sigură că vrei să mergi acolo? întrebă Matt, 
evident deranjat să-şi mişte fundul leneş. 

— Foarte sigură. Mai bine te-ai duce să te îmbraci. 


Îl lăsă tot acolo lungit pe canapea. Ea se duse sus şi îi 
telefonă lui Faye. Îi ceru să o informeze pe amfitrioană că 
va veni la petrecerea pentru Raja Mestres şi adăugă 
repede: 

— Sunt gata să fac din nou publicitate. 

— Îţi dai seama că trebuie să reparăm tot ce s-a 
deteriorat până acum, îi ţinu o lecţie Faye. 

— Înţeleg. 

— Ai înţeles şi ultima dată, o dojeni Faye. Se pare că 
nu este nicio deosebire. 

— Te rog să nu-mi vorbeşti ca unui copil, o atenţionă 
Lola iritată. Te plătesc pentru a avea grijă de imaginea 
mea, nu pentru a-mi spune cum să trăiesc. Faye tăcea - 
semn rău. Lola ştia că a întrecut măsura cu această femeie 
puternică. Îmi pare rău, Faye, spuse ea, dând înapoi. N-am 
vrut să izbucnesc. Sunt cam... nervoasă. 

— Toţi suntem! i-o tăie Faye sec. 

— Astăzi, Selma a vorbit, face progrese. Sunt 
copleşită. 

— Cred că mai bine am începe să reparăm lucrurile, 
spuse Faye. Imaginea este totul, Lola, aşa că, dacă eşti în 
măsură să-i faci faţă, voi aranja o conferinţă de presă 
neoficială în faţa spitalului - poate mai târziu, săptămâna 
aceasta. 

— Fac faţă. 

— Îţi voi spune exact ce trebuie să declari. 

— Foarte bine. 

— Şi vreau ca Matt să stea lângă tine. Să stea, nu să 
vorbească. Nicio declaraţie din partea lui. Trebuie să-şi 
ţină gura ferm închisă. 

— Da, Faye, zise ea ascultătoare. Spune-mi când şi 
voi fi acolo. 

Faye era cea mai bună în domeniu, iar Lola nu dorea 
deloc să o piardă. 

Avea nevoie de Faye. Faye avea nevoie de ea. Făceau 
o echipă perfectă. 

Petrecerea pentru terminarea filmului Prins avea loc 
la Sunset Room, un local uriaş, subteran. Cât s-a asigurat 


că sunt bani suficienţi în buget pentru o petrecere 
extravagantă şi generoasă. Credea în importanţa răsplătirii 
echipei. 

Clubul avea un restaurant şi un ring de dans. Cât 
angajase cel mai bun DJ al momentului, Big Boy, fost 
rapper, care avea cele mai bune înregistrări, actuale şi din 
trecut. 

— Nu vreau să-ţi fac complimente... spuse Nicklogan. 

— Bine, răspunse Cât, pentru că eu nu mă pricep să 
le primesc. 

— „dar, zise el, frecându-şi bărbia, dar cineva 
trebuia să-ţi spună că arăţi al naibii de bine. 

— Este pentru echipă, preciză ea pe un ton neutru. 
M-au văzut întotdeauna doar în blugi şi cizme, făcând pe 
şefa cu toţi. 

Aşa că m-am gândit... 

— Ai gândit corect, o întrerupse el. Repet - arăţi al 
naibii de bine. 

Ea lăsase deoparte toate  reţinerile şi era 
fermecătoare. Purta o fustă cu tiv dantelat Isaac Mizrahi şi 
un corsaj decoltat din jerseu de mătase Dolce & Gabbana, 
fără sutien. Era încântată că Nick remarcase. 

Nu pentru că i-ar păsa. Ei bine... poate doar un pic. 

N-ar trebui să-l ia pe Nick Logan prea în serios. Nick 
va fi partenerul ei în partida de sex ca răzbunare. Apoi, 
fiecare va merge pe drumul său. 

Il părăsi pe Nick şi mai făcu o repetiţie. Erau toţi - 
operatorul, echipa de la cameră, băieţii de la sunet şi 
ceilalţi. Plus şoferii sindicalişti. Toţi cu soțiile. 

Muzica se auzea foarte tare. Băuturile erau la 
discreţie şi mâncarea din abundență: costiţe, fripturi, 
salate, cartofi copti, homar şi crevete - pentru toate 
gusturile. 

Cât se opri la masa lui Shelby. Frumoasa actriţă cu 
părul negru era cu părinţii. Cât se aşeză şi discută cu ei 
câteva minute. Se întreba când îşi va face apariţia Merrill, 
apoi îl remarcă pe Jonas care era cu Amy pe ringul de 
dans. Cei doi formau un cuplu interesant - se potriveau 


perfect. 

Nick îşi făcea cu conştiinciozitate rondul, fermecând 
pe fiecare femeie din încăpere. Jocul lui de băiat rău era 
extrem de popular; toate se dădeau în vânt după el. 

Cât se trezi că îl priveşte mai îndelung decât trebuia. 
Cu siguranţă, el ştia cum să procedeze. 

— Doamnă Cheney, spuse Pete, venind la masa lor, vă 
pot invita la dans? 

— Nu, nu poţi, răspunse Martha, roşind. 

— Poate ar trebui să cer permisiunea soţului 
dumneavoastră. 

— Nu dansez, spuse Martha repede. 

— Ba da, mami, insistă Shelby. Du-te. 

Pete o conduse pe Martha la ringul de dans. 

— Nu-i aşa că mami arată foarte bine în seara asta? îl 
întrebă Shelby pe tatăl său. 

George aprobă din cap, cu o figură serioasă. 

— Acum, că mama ta nu este aici, este ceva ce vreau 
să-ţi spun. 

— Da, tati? 

George îşi drese vocea: 

— Noi nu suntem proşti, ştim ce se petrece. Şi dacă 
lucrurile nu merg între tine şi Line, divorţul nu-i o ruşine. 
Ştiu că noi am fost un exemplu de mariaj pentru 
totdeauna, dar dacă Line se poartă urât cu tine, şi eu 
bănuiesc că da, trebuie să pui punct. 

Era uimită că tatăl ei trata acest subiect. Dar se 
simţea şi uşurată. 

— Nu-ţi face griji, tati, spuse ea, punându-şi mâna pe 
mâna lui. Nu voi permite nimănui să se poarte urât cu 
mine. Sunt foarte pregătită să fac faţă situaţiei. 

— Sunt sigur că Line este un bărbat bun când vrea. 
Totuşi, nu puteam să nu observ felul în care s-a purtat cu 
tine la Londra cu prilejul ultimei voastre vizite. N-a fost 
plăcut de văzut. 

— Ţi-am povestit despre copilăria lui, zise ea. Uneori 
îi este greu. Tragedia aceea îi influențează 
comportamentul. De aceea l-am iertat mereu. 


— Înţeleg, dragă. Dar cât de mult poţi continua să 
ierţi pe cineva? 

— Ai dreptate, tati. Intenţionez să fac ceva în această 
privinţă. 

— Pete pare cu adevărat un bărbat drăguţ, remarcă 
George. 

— Este. 

— Nu există niciun motiv pentru ca tu să nu faci 
pasul. 

— Mă bucur tare că înţelegi. 

— Amândoi înţelegem, dragă. Şi, ţine minte, suntem 
doar la un telefon distanţă. Ne putem întoarce oricând ai 
nevoie de noi. 

— Asta înseamnă mult, spuse ea recunoscătoare. 

Era tentată să-i spună că urma să fie bunic, apoi se 
răzgândi. Nu era corect să-i spună lui noutatea, fără ca 
mama sa să fie de faţă. Le va spune amândurora la timpul 
potrivit. 

Pete o aduse înapoi la masă pe Martha îmbujorată. 

— Sunteţi o bună dansatoare, doamnă Cheney, o 
complimentă el galant. 

— Spune-mi Martha. 

— Sigur, Martha. Întinse mâna spre Shelby. Este 
rândul tău. 

— Nu sunt în... 

— Vino cu mine pe ringul de dans chiar acum, zise el 
autoritar. Te-am văzut dansând cu unul de la tehnic şi nu 
mă vei refuza. Să mergem. 

— Du-te, dragă, insistă mama ei. 

În momentul în care au ajuns la ringul de dans, Big 
Boy a hotărât să încetinească ritmul şi a pus melodia 
foarte sexy a lui Brian Mcknight, Shoulda, Woulda, Coulda. 

Pete o trase mai aproape de el. Şi Shelby nu-l 
respinse. 

Timp de câteva minute a uitat de toate şi s-a lăsat în 
voia plăcerii de a fi ţinută strâns de cineva care îi plăcea 
mult. 

— Ţi-a răspuns Line la telefon? întrebă el. 


— Nu. 

— Oricum, ce vrei să discuţi cu el? 

— Dacă vrei să ştii, speram să lămuresc câteva 
lucruri. 

— Ce anume, Shelby? întrebă Pete, îngrijorat. 

— Eu... eu trebuie să aflu dacă într-adevăr am 
terminat şi dacă el este serios în privinţa divorţului. 

— Shelby, zise Pete cu blândeţe, ţinând-o strâns, 
aceasta nu este hotărârea lui, ci a ta. 

— Ştiu, dar este atât de greu. Uneori mă simt 
complet pierdută. Aş dori să mă întorc în Anglia cu părinţii 
mei. 

— Poţi, dacă vrei. Eşti o femeie independentă. 
Desigur, adăugă el, mi-ar fi atât de dor de tine, încât aş fi 
forţat să mă urc în avion şi să te urmez. 

Ea îi zâmbi. 

— Pete, eşti un adevărat prieten pentru mine. 
Apreciez foarte mult acest lucru. 

— Pentru aceasta sunt prietenii, zise el, strângând-o 
mai aproape de el. 

Căldura trupului lui o făcea să se simtă în siguranţă. 

Se întreba cum ar primi el să crească copilul altui 
bărbat. 

Merrill Zandack îşi făcu apariţia ostentativ. De data 
aceasta nu mai era însoţit de o brunetă, ci de două, care 
mergeau în urma lui, aproape, ca o pereche de santinele. 

Jonas eliberă o masă pentru el. După câteva minute, 
Cât se apropie şi i se alătură. 

— Merrill, îl salută ea cu entuziasm, mă bucur că ai 
putut veni. 

— Ca şi când aş fi putut rata petrecerea ta pentru 
terminarea filmului, zise el, plimbând prin aer un trabuc 
mare cubanez. Tu eşti noua mea vedetă, Pisoi. Eşti foarte, 
foarte bună în ceea ce faci şi, mai ales eşti tânără, astfel 
încât vor trece mulţi ani până când să te transformi într-o 
pacoste arogantă. 

Ea ar fi vrut să-i spună: „Ca tine”, dar reuşi să se 
abţină. 


— Mă bucur că îţi place ceea ce ai văzut. Voi avea 
forma brută pentru tine în trei sau patru săptămâni. 

— Am să vin la camera de montaj. Tu ştii că am un 
ochi bun. 

— Nu, Merrill, refuză ea repede. Trebuie să mă laşi 
singură până când iese forma brută. Apoi, dacă ai vreun 
sfat, voi fi fericită să-l ascult. 

Merrill îşi dădu ochii peste cap într-un fel exagerat. 

— Fetiţa deja mă contrazice! 

— Mda, zise ea, zâmbind. Acum pot. 

— Când îmi dai noul tău scenariu? întrebă el. Aştept. 

— Lasă-mă să termin proiectul ăsta. După aceea vom 
vorbi. 

— Oh, vom vorbi! o imită el. Presupun că intenţionezi 
să mă sufoci cu avocaţi şi alte mizerii. 

— Nu. Dar nu m-ai tratat cinstit ultima dată. 

— Aicâştigat, da? 

— Nu datorită ţie. Dacă Nick sau Shelby nu m-ar fi 
vrut, eram eliminată. 

Merrill izbucni în râs. 

— Arăţi foarte bine, zise el. Te-ai gândit vreodată să 
treci de partea cealaltă a aparatului de filmat? 

— Nu, domnule Zee, răspunse Cât cu fermitate. Nu 
m-am gândit niciodată la asta. 

Şi astfel petrecerea a continuat, toţi distrându-se de 
minune. 

plkllegra era o nebună furioasă. Line se lămurise în 
privinţa ei. Întotdeauna era în mişcare, mereu tipa, mereu 
înjura, era nemulțumită de una sau de alta. Dar poseda 
cele mai lungi picioare ce s-au văzut vreodată, era tare în 
materie de sex şi avea un temperament îngrozitor. Aveau 
certuri feroce, ceea ce reprezenta o schimbare 
înviorătoare după Shelby, care se abţinea de la discuţii cu 
el. 

Allegra avea douăzeci şi cinci de ani. El era pe 
punctul de a aniversa patruzeci şi trei. O aniversare fără 
Shelby lângă el. Îi simţea lipsa cu disperare. Adeseori îi 


veneau gânduri ucigaşe la adresa lui Pete. Voia să-l 
spânzure pe mizerabil de testicule de un stâlp înalt. Să 
facă o cascadorie! 

Nu era mulţumit nici de Lola. Era aproape sigur că 
ea a orchestrat acele fotografii în faţa restaurantului. Se 
putea oare ca Freddy să aibă dreptate? Voia să se răzbune 
pentru că el nu îşi amintea să se fi culcat cu ea? Afurisita! 

Allegra intră în cameră valsând. Purta o rochie-furou 
Valentino, pantofi cu toc de nouă centimetri - făcând-o de 
un metru nouăzeci - şi cam nimic altceva, cu excepţia unor 
diamante plasate strategic. Unul îi străpungea un sfârc - 
dureros, dar extraordinar de sexy. Părul negru, lung, 
aproape îi acoperea faţa în timp ce aranja nişte praf de 
cocaină. 

— În seara asta facem o plimbare sălbatică. Eşti 
pregătit, masculule? îl provocă ea. 

— Sunt pentru tot ce ai de oferit. 

— Calm, zise ea, prizând lacomă cât putu mai multă 
cocaină. 

Line priză şi el, apoi întinse mâna după sticla de 
scotch, ştiind că era necesar să se anestezieze înainte de 
asaltul nebun pe care Allegra îl plănuise. 

Raja Mestres arăta formidabil la cei şaizeci de ani ai 
săi: trăsături puternice, buze roşii şi o atitudine de 
comandă, îmbrăcată cu o capă portocalie brodată, care 
cădea peste pantalonii matador negri şi peste un sveter din 
caşmir negru cu gulerul rulat, cu numeroase brățări din 
aur la încheieturile mâinilor, atrăgea atenţia tuturor 
participanţilor la petrecerea dată în cinstea sa. 
Evenimentul avea loc într-o clădire magnifică, în stilul 
anilor treizeci - recent restaurată la forma sa iniţială de 
miliardarul Jorge Jobim, care răzbise prin propriile forţe. 
Oricine reprezenta ceva în comunitatea latino se afla 
acolo, plus o serie de staruri de la Hollywood, producători, 
regizori şi colecționari de artă. 

Lola nu îl mai întâlnise pe Jorge. Era încântată să-l 
cunoască. Auzise că uneori investea în filme şi ea avea în 
minte unele proiecte pe care niciodată nu le vor finanța 


marile studiouri. 

— Eşti tot atât de frumoasă ca imaginea pe care o 
văd pe ecran, spuse Jorge când au fost prezentaţi. Existau 
zvonuri potrivit cărora el era bisexual, împăcându-se la fel 
de bine cu o soţie mai în vârstă, bogată, şi o serie de tineri 
frumoşi, importaţi din America de Sud - ulterior trimişi 
înapoi îmbrăcaţi în haine de firmă ce valorau mii de dolari. 

— Aş putea spune că tu eşti tot atât de fermecător, îi 
întoarse Lola complimentul. Am auzit multe lucruri 
grozave despre tine. 

— Draga mea, spuse Jorge, sărutându-i mâna 
ceremonios. Vino, te voi prezenta celei căreia îi spun la 
bellezza. 

Lola nu găsea că Raja Mestres ar fi o frumuseţe. O 
considera o mare artistă şi era onorată să o cunoască. Din 
nefericire, Raja vorbea foarte puţin engleza şi întrucât 
spaniola Lolei era limitată, conversaţia nu se prea legă. 

— Putem pleca acum? şopti Matt, care se târa în 
urma ei. 

— Nu, spuse Lola furioasă. De-abia am venit. Aceasta 
este o casă uimitoare. Du-te şi aruncă o privire. 

Sosi un ospătar purtând o tavă cu gustări. 

— Care este scorul? îl întrebă Matt pe ospătar. 

— Câştigă cei de la Lakers. Jocul se poate urmări în 
bucătărie, îi comunică acesta cu voce scăzută. 

— Unde este bucătăria? 

— De cealaltă parte a piscinei. 

Matt se întoarse către Lola. 

— Te deranjează dacă eu... 

— Du-te, spuse ea, bucuroasă că scapă de el. Matt 
dispăru în direcţia bucătăriei. Nu ştia să se poarte în 
societate. Stătea ca o persoană din afară, venită la o 
înmormântare, şi nu avea nimic de spus. 

— Acum, întrebă Nick, aruncându-i lui Cât o privire 
intensă, crezi că putem să părăsim locul? 

— Ce? 

— Plecăm. Separat. leşim de aici. 

— Eu trebuie să stau până la sfârşit. 


— Nicio şansă, mormăi. Tu ştii cum se întâmplă când 
este vorba de băutură gratis. Echipa va sta aici toată 
noaptea. 

— Trebuie să mai rămân până pe la unu, cel puţin. 

— Ţi-ai adus sacoşa cu lucruri pentru noapte? întrebă 
el plin de speranţă, ridicând o sprânceană. 

— O periuţă de dinţi. 

— Fără îmbrăcăminte? 

— De ce? Mergem în drumeţie? 

— Poate. 

— Nu-mi prea pari genul, Nick. 

— Ei, zise el, căutând o ţigară, crezi că mă cunoşti, 
dar iată o noutate: nu mă cunoşti deloc. 

— Ştiu că iubeşti femeile. 

— Ai prefera să iubesc bărbaţii? întrebă el privind-o 
pieziş. Cât râse. 

— Cred că îmi va fi dor de tine, recunoscu ea. 

— Eu ştiu că îmi va fi dor de tine, răspunse el, 
aprinzându-şi ţigara. Mă gândeam că, după ce termini 
montajul, ai putea veni să mă vizitezi. Eu voi fi în Miami. 

— Nu sunt genul care îşi vizitează bărbaţii la 
diversele lor filmări. 

— Câţi bărbaţi ai avut? 

— 'Ţi-am povestit ce s-a întâmplat când l-am surprins 
pe Jump în Australia. 

— Acela a fost un tip, insistă Nick. Un maimuţoi. 

— Şi tu eşti diferit? 

— Ai observat fete în preajmă mea în ultima vreme? 

— Nu. 

— Asta fiindcă încerc să fac impresie bună. 

— O, înţeleg. Pentru noaptea noastră de sex nebun, 


da? 

— Cine spune că va fi o noapte? 

— Eu spun. 

— S-ar putea să mă implori să rămâi mai mult. 

— Doamne! Categoric ai o părere excelentă despre 
tine. 


— Hei, spuse el cu un râs cocoşesc, n-am avut 


reclamaţii niciodată. 

Părinţii săi erau gata să plece acasă, iar Shelby ar fi 
vrut să plece cu ei, numai că Pete nu o lăsa. 

— Îţi pot lua automobilul, zise el. Nu poţi abandona 
echipa. Fiecare vrea o fotografie sau un dans cu tine. 

Ea a fost de acord să mai stea, deşi ar fi preferat să 
plece acasă şi să verifice mesageria vocală pentru a vedea 
dacă a telefonat Line. Înainte de a consulta un avocat, 
spera să aibă cu el cel puţin o discuţie. 

Allegra. O fată de pe coperta revistei Sports 
Illustrated. Acesta era genul de femeie cu care dorea Line 
să fie acum? Evident. 

Pete o însoţi să facă turul clubului, pentru a-i 
mulţumi pe toţi, ajutând-o să treacă de la un grup la altul 
în ritm rapid. 

— Ai lucrat cumva în publicitate? întrebă ea, 
zâmbind. Te descurci atât de bine! 

— Pregătirea din armată. Când eram puşti m-am dus 
şi m-am înrolat. Apoi, când au aflat ce vârstă am, m-au dat 
afară. 

— Câţi ani aveai? 

— Paisprezece. 

— Nu! 

— Arătam mai mare decât vârsta mea. 

— Şi istet. 

— Corect. Dacă doream ceva, căutam să obţin. 

— Adevărat? 

— Da, Shelby, spuse el, privind-o cu înţeles. 
Întotdeauna am fost foarte hotărât. 

Petrecerea a fost un succes uriaş, fiecare s-a simţit 
bine. 

— Nu mai plecăm niciodată de aici, bombăni Nick. 

— O, ba da, plecăm, îl linişti Cât. Încă zece minute şi 
ne strecurăm afară fără a ne lua rămas-bun de la cineva. 
Cum ţi se pare? 

— Perfect, dacă crezi că putem pleca astfel. 

— Vom putea, mai ales dacă reuşeşti să te 
descotoroseşti de femeile acelea care te tot urmăresc cu 


gura căscată. 

— Nici tu nu prea treci neobservată, îi replică el. 
Cine ar fi crezut că ai pus lucrurile în ordine atât de bine? 

— Tu. 

— O, da, spuse el zâmbind. Eu am ştiut. 

După cincisprezece minute erau în automobilul lui 
Maserati Spyder roşu, cu două locuri, ieşind din parcare. 

— Frumoase roţi, observă Cât. 

— Azi mi-a fost livrat, răspunse el. Cadoul meu 
pentru mine însumi pentru terminarea filmului. Ajunge de 
la zero la o sută de kilometri pe oră în patru secunde şi 
nouă zecimi. 

— Tii! De-abia aştept. 

— Nu-ţi place viteza? 

— Îmi place - când şofez eu. 

— Închide ochii şi gândeşte-te la James Dean. 

— Nu poţi fi serios niciun minut? 

— Hai, Blondie, ia-o uşor. 

— Aşa voi face dacă îmi spui unde mergem. 

— Afli când vom ajunge. 

— Eu vreau să ştiu acum. 

— Să controlezi. 

— Nu. 

— Ba da. 

— Ei bine... trebuie să fie unul care ştie ce face. 

— Cred că da. Şi Nick acceleră mai mult. 

Ce însemna pentru Allegra o plimbare în mijlocul 
naturii? Să vezi după orele de program un club privat din 
cartierul măcelăriilor, să intri cu ajutorul unei chei în 
formă de falus, apoi să treci pe lângă două serii de portari 
şi să rosteşti două parole. Allegra era bine pregătită. Au 
trecut cu bine. 

— lisuse, ce loc este acesta? bolborosi Line, simţindu- 
se şi bine şi rău, şi mai ales total depăşit. 

— Vei vedea, răspunse ea, misterios. Vei face o mică 
excursie. 

Mda. O va face. Foarte bine. Era atât de ameţit încât 
nu ştia nici în ce zi se află. 


Allegra îl luă de mână şi îl conduse în jos pe nişte 
trepte întunecoase într-un club slab luminat. Aerul era 
gros de fum de ţigări şi marijuana. O masă de oameni se 
înghesuia pe un ring de dans, în timp ce o negresă stătea 
pe o scenă mică, strângând microfonul şi cântând blues. Pe 
jos erau saltele mari pe care stăteau tolăniţi bărbaţi şi 
femei. Beau, fumau, se drogau. 

Line clătină din cap. Ce era acesta? Un club de sex? 

— Ei, ce se întâmplă aici? reuşi el să întrebe. 

— Vei trece cu bine, îţi promit, spuse Allegra, cu 
vocea mai tare ca oricând, în timp ce îl conducea la un 
cerc de saltele unde prieteni de-ai ei se delectau cu o 
abundență de substanţe ilegale. 

Îl împinse jos pe una dintre saltele. 

— Faceţi toţi cunoştinţă cu Line Blackwood, spuse ea. 
Niciodată n-am crezut că îl voi aduce aici. 

— Bine, bine, observă o blondă artificială, cu figura 
aspră, îmbrăcată în piele neagră. Nu este el chiar premiul? 

Înainte ca Tine să-şi dea seama, mai multe mâini şi 
limbi îi cercetau corpul. Deja îl dezbrăcaseră. 

El nu avea puterea să se lupte. Ce naiba? Cui îi păsa? 
Senzaţiile erau suficient de plăcute, limba blondei 
artificiale era talentată, umedă, uimitoare. 

Cineva începu să îl hrănească cu nişte ciuperci, 
altcineva îi freca sfârcurile cu cocaină. 

— Ai fumat vreodată heroină? îi şopti Allegra. 
Încearcă. Vei crede că ai murit şi ai ajuns în cer. 

Iisuse! Trebuia oare să facă asta într-un loc public? 
De fapt, nu era public. Nimeni nu intra dacă nu avea cheia 
sau parolele. 

— Relaxează-te şi simte-te bine, îi şopti Allegra, 
scoţându-şi rochia scumpă şi aplecându-se deasupra lui, 
frecându-i pieptul cu sfârcurile ei tari. 

Line plutea. Habar nu avea unde se află sau cu cine. 
„Stai întins pe spate şi alătură-te petrecerii, era tot ce 
putea să gândească. Relaxează-te şi bucură-te”. 

Unde naiba era Shelby când avea atâta nevoie de ea? 

Io, a, se auzi o voce feminină, ce nostim să dau de 
tine din nou. 

Se apropia cu repeziciune Petra Flynn, bomba de la 
televiziune pe care Lola o întâlnise în staţiune. 

Pentru o clipă, ea aproape uitase numele acestei 
blonde planturoase, apoi îşi aminti. 

— Petra! exclamă ea - tocmai la timp. Ce faci? 

— Mai bine decât ultima dată când te-am văzut, 
răspunse Petra, trăgând de însoţitorul său, iar sânii uriaşi i 
se revărsau din rochia roşie foarte decoltată. Fă cunoştinţă 
cu noul meu bărbat, zise ea cu mândrie. Jump Jagger. 

— Vreo legătură cu... 

— Nu, o întrerupse Jump, un rocker înalt, slab, cu o 
mulţime de tatuaje. 

— Jump este un star rock pe picioarele lui, dădu 
Petra amănunte, chicotind. Va fi uriaş. O, iartă-mă, 
dragule, zise ea, agăţându-se de braţul lui. Nu voiam să 
spun că vei fi, toţi ştim că eşti uriaş. 

„Unde este Isabelle când am nevoie de ea? gândi 
Lola. S-o suport pe Petra Flynn este prea mult pentru 
mine”. 

Apoi îl zări pe el. Tony Álvarez, la petrecerea pentru 
Raja Mestres, însoţit de târfa portoricană cu faţă de copil. 
Nu numai că fata arăta de doisprezece ani, dar era şi 
scundă. 

Tony încă n-o zărise, dar Lola ştia că în câteva 
secunde o va vedea. Forţa magnetică existentă între ei era 
de necontestat. 

Chiar atunci, el se întoarse şi privirile li se întâlniră 
peste capetele celorlalţi. 

Imediat ea întoarse capul şi începu să vorbească cu 
Petra şi cu partenerul său, starul rock. 

— Cum v-aţi cunoscut? întrebă ea, deşi n-o interesa 
defel. 

— Eram la New York, realizând partea vorbită pentru 
o reclamă, explică Petra fericită, şi în timp ce eu ieşeam 
din studioul de înregistrări, Jump intra. Literalmente ne- 
am ciocnit. Am început să îl întreb despre tatuajele sale, 


pentru că şi eu am unul într-un loc pe care nu îl arăt 
nimănui. Şi el mi-a recomandat un tip teribil din Los 
Angeles. Aşa că l-am întrebat dacă vine vreodată la Los 
Angeles. Iar el mi-a spus că nu are locuinţă aici şi eu i-am 
zis că poate veni să petreacă weekend-ul cu mine. Şi iată- 
ne. 

— Sună romantic, murmură Lola, deşi nu ascultase 
niciun cuvânt. 

— Este, aprobă Petra. 

— Mă bucur pentru voi. 

— Am citit despre împuşcarea surorii tale, spuse 
Petra, coborând vocea la o şoaptă respectuoasă. A fost 
îngrozitor. Este sora pe care am cunoscut-o în staţiune? 

— Nu, zise Lola cu privirea spre Tony, care îşi făcea 
loc prin încăpere, înaintând încet spre ea. Cealaltă soră, 
Selma. 

— Îngrozitor! repetă Petra. 

— Sunt fericită să spun că a ieşit din comă şi este 
bine. 

— Este incredibil ce pot să facă în spitale, vorbi Petra 
absentă, ducând degetele spre unul dintre implanturile ei 
enorme. 

— Spitalele nu scot oamenii din comă, o contrazise 
Lola. Oamenii ies singuri. 

— Ce păcat că nu pot face asta, spuse Petra. Nu-i aşa, 
Jump? 

— Mda, mormăi Jump. Oare aş putea să fumez pe aici 
pe undeva? 

Deodată apăru Tony. Doamne, ce tupeu avea să vină 
la ea cu prietena lui atârnată de braţ. Cum îndrăznea? 

— Lola, spuse el, zâmbind sexy, ca de obicei. 

— Tony! mimă şi ea surpriza, privind în jos spre fata 
care nu numai că era scundă, dar nu avea nici sâni, nici 
fund. „Cântă ea vreun cântec în dormitor, ce naiba”, gândi 
Lola cu acreală. 

— Salut, zise Maria cu o voce de fetiţă. 

— [i cunoaşteţi pe Petra Flynn şi Jump Jagger? 
întrebă Lola, pozând în gazdă amabilă. Nu, nu este rudă 


cu... 

— Cu cine? o întrerupse Tony. 

— Mick Jagger, desigur. 

— De ce ar fi rudă? 

Tony era intenţionat obtuz. „Du-te naibii”, voia ea să 
îi spună în timp ce el stătea acolo cu prietena lui. Se 
credea atât de deştept. Ei bine, nu era. Tony Alvarez era 
un gangster şi ea ştia asta. 

— Ce face Selma? întrebă el. 

„O, da, ca şi când ţi-ar păsa!” 

— Este bine, mulţumesc. Doctorii ne asigură că peste 
câteva zile va ieşi din spital. 

— Mă bucur. 

Aşa ar trebui, mizerabilule. Totul a fost din vina ta”. 

— Cine este Selma? interveni Mana cu vocea ei 
sâcâitoare. 

— Sora Lolei, o informă Petra. Cea care a fost 
împuşcată. Am citit în Star. A fost oribil! O, Dumnezeul 
meu! exclamă ea, dându-şi seama deodată cine era Tony. Ai 
fost cu ea, aşa-i? 

— Mda, zise Tony. Am fost acolo. 

A urmat o tăcere stânjenitoare în timp ce Mana se 
uita la el mirată, aşteptând o explicaţie. N-a urmat nimic. 

— Ah! exclamă Petra, acela nu este Ricky Martin? 
Trebuie să mă duc să-l salut. Trăgându-l pe Jump de braţ, 
ea plecă, lăsându-i pe Tony, Mana şi Lola singuri. 

A urmat o altă tăcere stânjenitoare. De data aceasta, 
Tony a rupt tăcerea: 

— Mana, du-te şi priveşte picturile. 

— Te aştept pe tine, se aventură ea. 

— Nu, spuse Tony tăios. Du-te înainte. Te ajung din 
urmă. 

Maria era prea tânără pentru a protesta. Porni cu o 
expresie jignită. 

— Acum te ocupi de adolescente? îl atacă Lola, 
ridicând o sprânceană. 

— Are optsprezece ani, replică Tony pe acelaşi ton. 
Este un lucru rău? 


— Să te întreb ceva. Dacă eu aş fi cu un băiat de 
optsprezece ani, ai gândi că este un lucru rău? 

— A, dar tu n-ai fi, răspunse Tony cunoscător. Tu 
preferi bărbaţii maturi. 

Schimbară o privire lungă, plină de patimă. 

— Ai vizitat casa? întrebă el. 

— Arhitectura este remarcabilă. 

— Unde îţi este bărbatul? 

— Urmăreşte un meci în bucătărie, cu chelnerii. 

— Atunci, poate ar trebui să-ţi arăt casa. Am mai fost 
aici de multe ori. Jorge îmi este prieten apropiat. 

— De ce nu? răspunse ea cu o voce răguşită. 

— Vino, zise Tony, luându-i braţul şi conducând-o în 
direcţia opusă celei în care dispăruse Maria. 

Într-un fel, acum, când Selma era mai bine, târgul ei 
cu Dumnezeu nu mai părea atât de important. 

— Ce vom face? întrebă Pete. Stăteau în automobilul 
lui 

Pete, în faţa casei lui Shelby. 

— Nimic pentru moment, răspunse ea. 

— Nu putem continua prefăcându-ne că nu se 
întâmplă nimic între noi. 

— Pete, tu ştii în ce situaţie mă aflu. 

— Da, ştiu. Şi ştiu că nu ar trebui să mai aştepţi, zise 
el cu tărie. Faptul că Line trăieşte cu cineva nu-ţi spune că 
între voi totul s-a terminat? 

— Presupun că da. 

— Atunci, acţionează. 

— Voi acţiona. 

— Când? 

— Luni. 

— Promiţi? 

— Da, promit. 

El se aplecă şi o sărută pe buze, mai întâi uşor, dar 
pe măsură ce sărutul se prelungea, lucrurile deveniră mai 
intense. 

Shelby se trezi că îi răspunde cu pasiune, amintindu- 
şi întâlnirile de dinainte de a se căsători cu Line. 


— De ce nu mergem la mine acasă? sugeră Pete. 

— Nu pot, spuse ea fără suflare. Este ultima seară la 
Los Angeles a părinţilor mei. Trebuie să fiu aici pentru ei 
mâine dimineaţă. 

— Parcă eşti mai mult o şcolăriţă decât o mare 
vedetă, spuse el amuzat. 

— Nu suntem toţi copii când este vorba de părinţii 
noştri? 

— Cred că da. Apoi se aplecă şi începu să o sărute 
din nou - sărutările lungi ale unui suflet visător. Când? 

— Îndată ce pleacă ei, promise Shelby, gândindu-se 
că Pete era un bărbat foarte special, şi dacă nu ar fi apărut 
Line, cine ştie ce s-ar fi întâmplat. 

— Voi aştepta. 

— Ştiu că vei aştepta, răspunse Shelby încet, 
întinzând mâna să deschidă portiera. 

— Unde te duci? întrebă el cu părere de rău că se 
despart. 

— Acasă. Aici locuiesc. Nu-ţi aminteşti? 

— Pot veni cu tine? 

— Nu, Pete. Părinţii mei... 

— Doamne! Mă faci să mă simt ca şi când aş fi din 
nou elev de liceu. 

— Îmi pare rău. 

— Să nu-ţi pară, spuse el, sărind din maşină, ca să-i 
deschidă portiera. Într-un fel îmi place. Mă face să mă simt 
tânăr. 

Shelby ieşi din automobil şi el o cuprinse în braţe. O 
sărută din nou, ţinând-o strâns câteva minute. 

— Mâine, şopti ea, eliberându-se. 

Intră în casă, întrebându-se cum se va simţi Pete 
când îi va spune că este însărcinată. 

— Am o foame de lup! exclamă Cât, în timp ce Nick 
gonea pe autostrada Pacific Coast cu o sută patruzeci şi 
cinci de kilometri pe oră. Şi tu eşti pe punctul de a fi 
arestat. 

— Pentru ce? întrebă el, apăsând tasta CD-playerului, 
şi inundând noaptea cu sunetele răguşite ale anilor 


cincizeci. 

— Viteza, desigur. Şi conducere pe jumătate beat. 

— Nu sunt pe jumătate beat, protestă el. Am băut 
vreo două beri, atâta tot. Şi apoi, alcoolul nu mă afectează. 

— S-ar putea să nu te afecteze, zise ea pe un ton 
moralist, dar poliţiştii nu cred că vor fi prea fericiţi. Tu ce 
crezi? 

— Cred că îmi place foarte mult automobilul acesta, 
zise el, aruncându-i o privire rapidă. Aproape tot atât de 
mult ca tine. 

— O, acum sunt în concurenţă cu un automobil, aşa-i? 

Nick râse. 

— Nu eşti în concurenţă cu nimeni. Eşti o originală. 
Eşti nostimă, talentată, neobişnuită, cultă şi acum tot ce 
am de făcut este să aflu dacă eşti bună la pat. 

— Ha! Nu trebuie să dovedesc nimic. Tu trebuie. 

— Vrei să ştii dacă eu sunt bun? îţi dau o carte de 
referinţe. Cum ţi se pare? 

— Prietenele tale îţi scriu referinţe? 

— Am două englezoaice care au scris despre mine în 
tabloidele din Londra. Nick Logan este cel mai grozav 
amant pe care l-am avut vreodată - acesta este un citat. 

— Ştiu totul despre ziarele englezeşti. Fetele acelea o 
spun despre orice tip celebru pe care pot să-l atragă în pat. 
Sunt plătite cu bani grei pentru a avea relaţii sexuale cu o 
celebritate - nu contează care. Jack Nicholson, Nic Cage, 
Rod Stewart. Întotdeauna pretind că tipul este cel mai 
grozav amant pe care l-au avut vreodată, cu cel mai mare 
penis. Aşa se vând mai multe ziare. 

— Fără glumă? 

— Parcă tu nu ştiai. 

— Nu ştiam, protestă el. 

— Ba ştiai. 

— Nu, nu ştiam. 

— Unde naiba mergem, Nick? Mi-ai cumpărat o casă 
pe țărm? 

— Mda, corect 

— Atunci unde? 


— Vei vedea. 

— Când? 

— Încetează cu sâcâiala. 

— Ne putem opri să mâncăm ceva? 

— Închide ochii şi ai răbdare. 

— Am răbdare. 

— Nu, nu ai. 

— A fost o seară incredibilă pentru mine. Suspină, 
lăsându-se pe spătarul scaunului. Terminarea filmului şi 
apoi petrecerea. 

— Petrecerea a fost grozavă, adăugă Nick. 

— Şi... chiar acum sunt într-o excursie plină de 
mister. Sunt obosită şi flămândă. 

— Putem adăuga şi excitată? 

— Ai vrea tu. 

— Încă cinci minute, promise el. Cum ţi se pare? 

— E-n regulă, zise ea uitându-se intenţionat la ceas. 
Dar te avertizez, te cronometrez. 

Cinci minute şi, ţinându-se de cuvânt, el scoase 
automobilul de pe şosea, spre o proprietate privată. Folosi 
un cod de siguranţă şi porţile mari se deschiseră. 

— Unde suntem? întrebă ea, curioasă. 

— Casa unui prieten. Mi-a împrumutat-o. 

— Ce prieten? 

— Tu trebuie să ştii totul, nu-i aşa? 

— De fapt, aşa-i. 

— Un prieten foarte discret, pentru că ştiam că nu 
vrei să mergi la un hotel. 

— Puteai veni la mine acasă. 

— Nu. N-am vrut s-o facem la apartamentul tău, de 
unde mă poţi arunca afară după ce se termină. Acesta este 
un teritoriu neutru. Nici la mine, nici la tine. Isteţ, ce zici? 

— Trebuie să fie un prieten foarte bogat, observă 
Cât. 

— Mai are una sau două. 

— Nu este prietenul mafiot care îţi este dator cu o 
favoare? 

— Nu am spus că el îmi este dator cu o favoare, am 


spus că ei mi-au oferit o favoare. Mare diferenţă. Trase 
maşina în faţa casei. Vino, spuse apoi. Este timpul să 
vedem dacă într-adevăr ne conectăm. 

— Ce vrei să faci? întrebă Lola cu inima bătând, 
pentru că Tony întotdeauna avea acest efect asupra ei. 

— Încui uşa. 

— Nu poţi face asta. 

— Nu pot, eh? zise el, aruncându-i una din privirile 
sale. 

— Evident, acesta este dormitorul principal, iar 
ferestrele au vedere spre petrecere. 

— Nimeni nu ne spionează. 

— Eşti sigur? 

— Da, dragă, sunt sigur. 

Ea se plimbă prin cameră, uitându-se la mobilele 
luxoase - totul în diverse tonuri de cafeniu şi bej. Apoi se 
aşeză pe marginea patului foarte mare. 

— Ei bine, zise ea, iată-ne din nou. 

— Mda. lată-ne. 

— Ce vrei de la mine, Tony? 

— Ce vreau eu de la tine? întrebarea este ce vrei tu 
de la mine? 

— Nimic. 

— Atunci de ce ai venit aici cu mine? 

— Pentru că am crezut că îmi arăţi casa. 

— Ultima dată când te-am văzut, era o altă poveste. 
Îţi aminteşti? 

— Nimic nu s-a schimbat, răspunse ea, cu ciudă că nu 
poate să-i reziste. Totuşi, nu ar fi trebuit să fim împreună. 

— De aceea m-am logodit. 

— Din cauza mea? 

— Mda. Am gândit că asta ar putea linişti lucrurile 
pentru tine acum, când te-ai împăcat cu maimuţoiul tău de 
bărbat. 

— Ştii, ar trebui să plec, zise ea, ridicându-se şi 
îndreptându-se spre uşă. 

Tony se ridică repede, blocându-i calea. Ea încercă 
să-l fenteze, dar nu reuşi. Apoi, Tony începu să-şi plimbe 


mâinile pe corpul ei. 

— Tony, şopti ea, cu voce guturală, este imposibil. 

— Mi-a fost dor de tine, iubito, spuse el, atingându-i 
sânii înainte de a-şi strecura mâna în despicătura fustei 
pentru a-i mângâia coapsele. 

— Noi... nu putem... Simţea că atingerea lui o 
înnebuneşte. M-am împăcat cu soţul meu. 

— Vei trece peste asta, dragă, te cunosc prea bine. 

— Este lume afară, protestă ea. Prietena ta, soţul 
meu. Am putea fi văzuţi. 

— Cine dă doi bani? spuse el, trăgând fermoarul 
pantalonilor, între noi există un lucru pe care nimeni nu îl 
poate distruge. Aşa că vino, iubito, şi suge. Tu ştii s-o faci 
mai bine ca oricine. 

Lola se gândi să refuze, să plece, să-l alunge. 

Dar nu era capabilă să facă sau să zică ceva. 

Dependenţa ei de Tony Alvarez era ca dependenţa de 
droguri. 

Nasa prietenului lui Nick nu era o simplă căsuţă pe 
plajă, era o construcţie magnifică, cu faţa spre ocean. 

— Cui îi aparţine? întrebă Cât, explorând seria de 
saloane uriaşe pentru recepții care aveau ieşire spre o 
terasă enormă de marmură, care la rândul ei avea vedere 
spre plajă. 

— Unui tip care se ocupă cu înregistrări pe discuri, 
răspunse Nick, mergând spre bar şi luând două sticle cu 
bere. Am jucat rolul unui star rock într-un film la care el a 
făcut muzica. 

— Singur? 

— De ce? Vrei să te combini cu el? glumi Nick, 
dându-i o bere. 

— Eşti caraghios! Mă întrebam cum se simte soţia lui 
dacă ştie că noi i-am luat casa cu împrumut. 

— Tipul este liber. Fără soţie. Este genul care are trei 
fete o dată. 

— Sună ca un fel de... peşte. 

— Ce pot să-ţi spun? Este un jucător. 


— Atunci nu-i de mirare că voi doi vă înţelegeţi. 

— Am împărţit împreună o prietenă sau două, 
recunoscu el. 

— Asta-i fotografia lui? întrebă Cât, luând de pe pian 
o ramă de argint cu fotografia unui bărbat grizonant, 
bronzat ca George Hamilton. 

— Este el. 

— Nu arată rău pentru genul de bărbat mai în vârstă. 

— Tipul bate spre şaizeci. 

— Nu pot suferi aceşti bătrâni excentrici care se cred 
teribili, zise ea încreţindu-şi nasul. Tot ce fac este să alerge 
după fete care au un sfert din vârsta lor. 

— Bine totuşi că au erecţie. 

— Care este problema, dacă au erecţie numai cu 
Viagra? 

— Nu crezi în Viagra? 

— Vrei să ştii care-i filosofia mea? Dacă n-ai erecţie 
în mod normal, de ce să-ţi baţi capul? 

Acum era rândul lui Nick să râdă. 

— Să le spui asta tuturor tipilor în vârstă, zise el, 
deschizând uşile spre terasă. Eu mă gândesc la jacuzzi. Tu 
ce crezi? 

— Ştii ce? întrebă Cât, urmându-l afară. Toate 
acestea sunt prea mult pentru mine. 

— Ce? 

— Scena asta, playboy rece, spuse ea agitată. Ştii, 
casa fabuloasă, jacuzzi în exterior. Mă simt ca într-un show 
prost TV reality. 

— Să înţeleg că vrei să mergem în altă parte? 

— Da. 

— Glumeşti? 

— Nu. De ce să nu ne urcăm în maşină şi să plecăm? 

— Încotro? 

— Oriunde credem. 

— Haide, Cât, bombăni el. Este târziu şi suntem deja 
aici. 

— Nu-mi spune că eşti laş! îl provocă ea. 

— Eu? 


— Laş, pentru că nu vrei să-ţi încerci norocul. 

— Cine spune că nu vreau? 

— Atunci să părăsim mausoleul acesta şi s-o pornim 
pe autostradă. 

— Eşti mai nebună ca mine, ştiai? 

— De fapt, spuse ea, zâmbind dulce, niciodată nu m- 
am îndoit de asta. 

În timp ce Tony ajungea la un orgasm zgomotos, 
cineva începu să zdrăngăne clanţa uşii de la dormitor şi o 
voce sonoră zise: 

— Paza. Deschide! 

— Ce mizerie!  bombăni Tony îmbrăcându-şi 
pantalonii. 

— Curată mizerie, zise şi Lola, recăpătându-şi 
respiraţia. Acum toţi ne vor vedea ieşind. Este îngrozitor! 

— Încuie-te în baie, ies eu primul. 

— Deschide odată! ordonă paznicul. 

— Du-te, insistă Tony. Intră acolo. Mă ocup eu de el. 

Ea se duse în grabă în baie şi încuie uşa. Mâinile îi 
tremurau, obrajii îi ardeau. Era o nebunie. Ea şi Tony erau 
terminati. 

Aşadar, nu i-a rezistat. Cariera ei, familia ei - nu au 
însemnat nimic față de pasiunea ei pentru Tony. 

— Trage pe dreapta, ordonă Cât. 

— Suntem în mijlocul unui loc pustiu, încercă Nick 
să-i explice. 

— Eşti aşa un laş. 

— Cum mi-ai spus? 

— Ai auzit. 

Se aflau pe autostrada Pacific Coast, cu stânci înalte 
pe o parte şi roci de care se spărgeau valurile de cealaltă 
parte. Era întuneric beznă şi zgomotul oceanului te 
asurzea. 

— Trage pe dreapta, repetă Cât. 

— Iisuse! se plânse el. Dar făcu aşa cum i se ceruse, 
trăgând maşina pe marginea drumului şi oprind motorul. 

— Afară! comandă Cât. 

— Ce facem? Ne plimbăm? 


— Nu prea ai spirit de aventură, aşa-i? îl tachină ea. 
Vom cobori spre plajă şi... cine ştie? 

— Mizerie, Cât. E întuneric şi periculos. 

— O, Doamne! Nick Logan, marele mascul, este de 
fapt un băiat mare speriat! 

— Mai taci din gură, zise el râzând. „Fata asta e 
nebună, dar îmi place”. 

—  Prinde-mă! strigă Cât, sărind din maşină, 
ridicându-şi fusta, căţărându-se pe roci şi apoi venind la 
vale către fâşia îngustă de nisip. 

— Te prind eu! o ameninţă Nick în glumă, fugind 
după ea. 

— Mda? Prinde-mă dacă poţi! Cât se simţea liberă, 
veselă şi foarte vie. Aici era mai incitant decât să zaci în 
jacuzzi în casa fantezistă a unui tip bogat. 

Lola auzi mai multe voci, apoi urmă o tăcere. Se 
întorcea oare Tony să-i spună că avea cale liberă, sau 
trebuia să mai aştepte? 

Se uită la ceas şi hotări să stea în baie - care, 
întâmplător, era somptuoasă. Marmură neagră cu irizări 
aurii. O cadă imensă înconjurată de îngeraşi din aur. 
Oglinzi aurite, ornamentate, şi o suprafaţă acoperită cu 
blana unui animal. lar deasupra, suspendat, un televizor. 

Mai aşteptă cinci minute, apoi ieşi încetişor. 

În genunchi, în dormitor, Raja Mestres era peste 
Maria - mica, inocenta logodnică de optsprezece ani a lui 
Tony - care atârna pe marginea patului. 

— Oh! exclamă Lola. 

Raja o privi, netulburată, în timp ce Maria zăcea ca 
un pisoi, cu fusta ridicată până în talie, cu picioarele 
depărtate, expunându-şi o mică ridicătură de păr pubian 
mătăsos. 

— Scuzaţi-mă, bolborosi Lola. Eram la toaletă. Nu mi- 
am dat seama... 

— Iss bueno, o întrerupse Raja cu vocea ei 
bărbătească. Nu vrei să ni te alături? 

Maria nu se clintea. 

— O, nu, mulţumesc, zise Lola şocată, în timp ce se 


îndrepta spre uşă, care însă era încuiată. 

Raja se ridică, o lăsă să iasă în tăcere, încuind uşa în 
urma ei. 

Ce scenă suprarealistă! Lola de-abia aştepta să-i 
povestească lui Tony. 

Ospătarii îi comentau pe invitaţi. Observaţii normale. 

— Ai văzut plasa de pe Petra Flynn? 

— Cine este drogatul acela gras, care îşi dă aere? 

— Încă o comandă pe ton de şef de la târfa aceea 
slabă cu diamant şi fac pipi în băutura ei. 

— Ce zici de fundul Lolei Sânchez? Mi-ar plăcea să 
intru şi să stau acolo o săptămână! 

Matt se topea. Chelnerii uitaseră că el se afla acolo, 
în faţa televizorului, cu gura plină de alune. Matt luă 
comentariul despre soţia sa ca pe un compliment. Lola 
avea un fund splendid, nu era nimic insultător în asta. 

Acum, pentru că erau din nou împreună, a trebuit să 
se asigure că ea nu îl dă din nou afară. A consultat un 
avocat şi a aflat că data viitoare ei nu-i va mai fi atât de 
uşor să-l arunce afară. 

Unul din chelneri veni în goană în bucătărie şi trânti 
tava pe masă. , 

— N-o să puteţi crede! anunță el. Tony Alvarez se 
încuie în dormitorul principal cu bucăţica aceea fierbinte, 
Lola Sânchez, apoi tipii de la pază îşi închipuie că este 
cineva acolo, şi îl anunţă pe Jorge. El se supără şi îi trimite 
pe cei de la pază să-i arunce afară. Ei bine, paza începe să 
bată tare în uşă şi peste două minute iese Tony, fără Lola. 
Eu urmăresc cazul şi deodată văd că Raja Mestres intră 
acolo cu prietena lui Tony Alvarez. Deci sunt toate trei 
acolo, împreună. Apoi Lola Sânchez iese, părând grozav de 
mulţumită de ea însăşi. Presupun că s-a simţit bine cu cele 
două femei. 

— La ce te referi? întrebă un alt chelner. 

— La ce crezi că mă refer? zise primul chelner 
triumfător. O legătură de lesbiene. 

— Lola Sânchez nu este căsătorită? 

— Mda. Sărmanul tip. I-a tăiat testiculele şi le poartă 


ca pe cercei. 

Toţi izbucniră în râs. 

Matt ar fi dorit ca podeaua să se deschidă şi să-l 
înghită. Singurul lucru bun era acela că nimeni nu-l 
cunoştea. Se amestecase între ei, încă un fanatic al 
baschetului, care nu putea să scape meciul. 

„lisuse! gândi el. M-am căsătorit cu cea mai mare 
târfa din toate timpurile”. 

Nick o ajunse din urmă pe Cât, o prinse şi amândoi se 
prăbuşiră pe nisipul umed, râzând isteric. Pironindu-i 
mâinile peste cap, el o săruta, explorându-i gura cu limba. 

— Nu este mai excitant decât pe platoul acela de 
filmare unde m-ai dus tu? zise ea, reuşind să scape de 
buzele lui insistente. Pariez că pe pat erau cearşafuri din 
satin. 

— Îmi îngheaţă fundul „nu te pot vedea şi mi-am lăsat 
ţigările în maşină, se plânse Nick. În rest, este grozav! 

— Mă bucur că îţi place. 

— Ce se întâmplă dacă vine fluxul şi ne prinde? Te-ai 
gândit la asta? 

— Eşti un negativist. 

— Şi tu eşti o sălbatică! 

— Sigur că sunt. Eu am scris scenariul. 

— O, da, tu l-ai scris. 

— Ei, am avut cea mai bună purtare în ultimele 
câteva luni. Am regizat un film bun, am făcut pe adulta, am 
fost total responsabilă. Am doar nouăsprezece ani, ştii. Pot 
şi eu să mă distrez, nu-i aşa? 

— Ne vom distra foarte bine, zise Nick, rostogolindu- 
se peste ea şi sărutând-o din nou. 

Deodată, Cât observă că Nick Logan ştia să sărute 
senzaţional. Era o tehnică bună cu adevărat, şi Nick o 
cunoştea. Desigur că nici ea nu era mai prejos. Jump nu se 
prea pricepea la aşa ceva. 

Vântul începuse să bată, ei erau împroşcaţi de stropii 
valurilor care se spărgeau de stânci, iar Cât ştia că îşi 
distruge îmbrăcămintea, dar nu-i păsa. 

Mâinile lui Nick începură explorarea. Ea răspunse, 


desfăcându-i  fermoarul pantalonilor şi  investigând 
posibilităţile. 

— N-ai chiloţi? îl întrebă. 

— Niciodată n-am purtat. 

— Bingolnicieu! 

Acum o săruta cu ardoare, stârnind-o. Nisipul era 
pretutindeni, dar niciunul nu-l lua în seamă. Îşi scoaseră în 
grabă îmbrăcămintea. 

A fost atât de bine pe cât se aşteptau. De fapt, mai 
bine. Sexy, şi fierbinte, şi excitant - la care se adăuga ceva: 
locul periculos, valurile care se spărgeau chiar lângă 
trupurile lor şi întunericul care îi învăluia. 

Când au terminat, nu puteau să-şi găsească 
îmbrăcămintea. 

— Oh... Dumnezeule!... Va trebui să plecăm spre casă 
complet dezbrăcaţi, glumi Cât. Cum ţi se pare asta ca o 
relatare la 7? 

— Am o idee, zise Nick, încercând să-şi recupereze 
pantalonii. 

— Care? Să-ţi înfăşori undeva plante marine şi să faci 
pe sirena masculină? 

— Te-aş vrea pe tine acolo. Tot timpul. 

— Hmmm... îmi place cum sună. 

Chicotind, se  târârăprin nisipul  zgrunţuros, 
căutându-şi hainele. Cât îşi recuperă fusta şi bluza tocmai 
când un val uriaş se apropia, udându-i pe amândoi. 

— Mai bine am pleca de aici, zise Nick, luând-o de 
mână şi i u licând-o în picioare. Acum fluxul le ajunsese 
până la glezne. 

— Dacă nu ne înecăm mai întâi, strigă Cât. Dând de 
sandale, le înşfăcă. Apoi începură să escaladeze stâncile 
pentru a se uuipoia la maşină. 

— Parcă văd titlurile, râse Cât. Fata regizor şi băiatul 
star spălaţi în mare. 

— Ce nume pui în frunte? 

— Întrebare tipică de actor! Să negociem. 

— Mişcă, isteaţo, zise el, împingând-o de la spate. 

— Da, domnule! 


Încă râzând, reuşiră în cele din urmă să ajungă în 
vârful stâncilor. 

— Asta a fost curată nebunie! exclamă Cât, încercând 
cu greu să intre în îmbrăcămintea udă. 

— Tu eşti nebună. 

— Tot mereu îmi spui aşa. 

— Întotdeauna am visat să întâlnesc o fată ca tine, 
zise el, 11 agându-şi pantalonii. 

— Chiar? 

— Sau poate a fost un coşmar. 

— Du-te naibii! 

— Oricând, coniţă, oricând. 

— Nu dormeai? 

— Nu. Sunt trează. 

— Eu sunt, Pete. 

— Ştiu, zise ea, bucuroasă să îl audă. 

— Voiam să-ţi spun câtă plăcere mi-a făcut astă- 
seară. Sper că şi ţie. 

— Da... mi-a plăcut. 

— Şi, Shelby... 

— Ce? 

— Indiferent ce se întâmplă, eu întotdeauna voi fi 
aici. 

— Cred că încep să pricep acest lucru, Pete. 

— Aş fi vrut să vii la mine acasă. 

— Sunt englezoaică, spuse ea, dezamăgindu-l un pic. 
Prefer să aştept până divorţez. 

lată. Spusese cuvântul cu voce tare. Divorţ. „Voi 
divorța de Line. O, Doamne! Cum aş putea când încă îl mai 
iubesc? Trebuie!” 

— Am înţeles, spuse Pete. Sunt foarte... 

— Răbdător, zise ea, terminând propoziţia pentru el. 

El râse. 

— Noapte bună, Pete. 

— Vorbim mâine. 

După ce a pus jos telefonul, Shelby a rămas trează 
mult timp, gândindu-se la ceea ce-i rezervă viitorul. 

Gata cu amânările. Copilul ei avea nevoie de un tată, 


un bărbat pe care ea să se poată baza. Şi, cu toate că îl 
iubea încă, Line nu era, din păcate, acel bărbat. 

Am noutăţi pentru tine, spuse Lola, strecurându-se 
până la Tony, care stătea lângă Jorge. 

Tony se întoarse pentru a o privi ca şi când erau doar 
cunoştinţe vagi, nu amanți pasionaţi. 

— Salut, Lola, spuse el. Il cunoşti pe Jorge? 

— Miz Sânchez este cea mai frumoasă femeie de aici, 
zise Jorge, luându-i mâna în mâna sa, ducând-o la buze şi 
sărutând-o curtenitor. Voluptuoasă. Imi plac femeile 
voluptuoase. 

— Şi mie, aprobă Tony. 

Atunci ce faci cu acel fleac de fetiţă?” gândea Lola. 

— Cum merg treburile, Tony? întrebă ea, intrând în 
joc. Nu cred că te-am văzut de la New York. 

— Totul este rezolvat, Lola, răspunse el. Am semnat 
ieri contractul pentru noul meu film. 

— Da, interveni Jorge. Şi, de asemenea, Tony a 
anunţat recent logodna lui cu o tânără doamnă 
încântătoare. 

Lola reuşi să-şi păstreze zâmbetul. Jorge trebuie să 
fie un idiot: nu ştia că ea şi Tony fuseseră logodiţi mai 
demult? 

— Mulţumesc, Jorge, glumi Tony. Dacă Maria ar fi 
băiat, ar fi exact genul tău. 

Jorge se încruntă. Nu-i plăcea ca predilecţiile lui 
sexuale să fie făcute publice. 

— Unde este soţia ta? întrebă Lola luând un pahar cu 
vin de pe tava unui chelner care trecea pe lângă ea. 

— Din nefericire, nu a putut veni în călătoria aceasta, 
răspunse Jorge. Se află în casa noastră din Buenos Aires. 
Tatăl ei este un politician foarte important. 

— Nu o deranjează că ai venit aici singur? 

— De ce să o deranjeze? se miră Jorge, plimbându-şi 
privirea pe decolteul Lolei. 

— Los Angeles este cunoscut ca oraşul tentaţiilor, 
zise Lola, aruncând o privire piezişă către Tony. 


— Ah, dar soţia mea este o femeie foarte 
înţelegătoare şi eu sunt un bărbat foarte înţelegător. Doar 
în societăţile nesofisticate oamenii se supără când au loc 
activităţi extraconjugale. 

— Mde, femeile pot deveni foarte nervoase în 
America, aprobă Tony. 

Soseau mai mulţi oaspeţi. Jorge se scuză politicos şi 
se retrase. 

— Aşa, zise Tony, invitând-o cu privirea să se aşeze. 
Vrei să-mi spui noutatea? 

— Întrucât pe tine nu par să te deranjeze activităţile 
extraconjugale, începu ea, savurând momentul, este vorba 
de prietena ta. 

— Ai ceva de spus despre Maria? 

— Numai dacă vrei să ştii. Făcu o pauză lungă. Vrei, 
Tony? 

— Depinde. 

— Unde este ea? întrebă Lola, luând o înghiţitură de 
vin. 

— Pe undeva, pe aici, zise Tony iritat. Când sunt gata 
de plecare, pocnesc din degete şi va fi aici. 

— Ah, bărbaţii! Lola oftă. Egoul lor este atât de mare, 
exact capreafru... 

— Îmi spui sau nu? o întrerupse el. 

— Credeam că nu eşti sigur dacă vrei să ştii. 

— Încetează sâcâiala, Lola. Dă-i drumul! 

— Când m-ai lăsat în camera de baie şi nu ai mai 
venit să mă iei... 

— Puteai ieşi când voiai. 

— După cum vezi, am ieşit. Totuşi, am aşteptat mai 
întâi câteva minute. 

— Da, şi? 

— Şi... se pare că şi altcineva a avut aceeaşi idee caa 
noastră. 

— Vrei să spui că altcineva era acolo? 

— Da, şi una dintre cele două persoane era scumpa 
ta logodnică. 

Faţa lui se aspri. 


— Îţi baţi joc de mine? 

— Nu, Tony. Îţi spun cum stăteau lucrurile. Tu crezi 
că Maria este atât de dulce şi inocentă, dar greşeşti total. 

— Cine era tipul? întrebă el cu asprime. 

— Ah, tocmai aici este partea interesantă a poveștii. 

— Nu mă mai ameti, Lola. Nu-mi place. 

— Nu era un bărbat, zise ea, sorbind din vin. Era 
oaspetele nostru de onoare. 

— Raja? 

— Da, Raja. Marea artistă făcea sex oral cu logodnica 
ta de parcă n-ar fi existat şi ziua de mâine. 

Neaşteptat, Tony izbucni în râs. 

— [Iisuse Sfinte Hristoase! zise el. Şi eu o credeam 
atât de rezervată! 

Lola era şocată de reacţia lui. Ar fi dorit ca el să o 
facă în toate felurile. În schimb, Tony râdea de parcă nu 
conta. 

— Vrei să spui că nu eşti supărat? 

— Deloc. A avut limba oaspetelui de onoare pe 
cocaina ci, deci s-ar putea să obţină o reducere la un 
tablou. 

Lola se întristă. Vestea nu avusese efectul scontat. 

— Eşti un pervers, exclamă ea. 

— Nu, dragă, zise el, încă râzând. Sunt bărbat. 

— Ştii ce? întrebă Nick. 

— Ce? 

— Este rândul meu să fac ceva sălbatic. 

— Credeam că tocmai am făcut. 

— Mda, am făcut şi sunt ud şi mi-au îngheţat toate 
cele. Dar tu? 

— Uită-te la mine, spuse ea, tremurând. Sunt precum 
ceva lăsat afară în ploaie toată noaptea. 

— Eşti totuşi o frumuseţe. _ 

— Ooh, complimente! se alintă ea zâmbind. Îmi plac. 

— Iată ce vom face, spuse Nick, executând o 
întoarcere în U şi intrând înapoi pe autostrada Pacific 
Coast. Mergem la Vegas şi jucăm blackjack. Jocul meu 
preferat. 


— Vai, cu hainele noastre ude, cu tine şofând cu 
peste o sută de kilometri pe oră? 

— Haide, o încurajă el. Tu eşti un suflet aventuros. 
Trebuie să-ţi placă să joci. 

— Nu pot spune că am jucat vreodată. 

— Te voi învăţa. Sunt un jucător înrăit. 

— Asta nu sună bine. 

— Întotdeauna câştig. 

— De ce Vegas? 

— De ce nu? 

— Mă pot gândi la o sută de motive. 

— Dă-i drumul, zise el, conducând cu viteză. 

— Foarte bine. Filmul meu este gata, eu sunt 
epuizată şi vine ziua de luni, când stau închisă în camera 
de montaj. Cred că trebuie să merg acasă. 

— Acestea nu sunt o sută de motive, argumentă el. Şi 
apoi, este vineri, avem tot weekend-ul. Te duc înapoi 
duminică seara. 

— Nu pot intra la montaj ca o epavă. 

— Eu am participat la aventura ta, am coborât o 
afurisită de stâncă pentru a fi cu tine şi aproape că am fost 
măturat de valuri. Acum este rândul tău să faci ceva 
pentru mine. Uite, adăugă el, întinzându-i telefonul lui 
celular, sun-o pe Amy. Spune-le, ei şi lui Jonas, să vină să 
ne întâlnim la Hard Rock. 

— Adevărat? 

— Contribuţia mea. Vom petrece weekend-ul. 

— Eşti nebun. 

— Ai remarcat? Dacă nu-ţi spun eu că eşti nebună, 
îmi spui tu mie, zise el, arătând mai zbârlit ca oricând. 
Suntem o pereche alcătuită în ceruri, sau ce? 

— De fapt, aşa este, recunoscu Cât, gândindu-se câtă 
dreptate are. 

— Dă-i drumul, spuse el, zâmbind. Telefonează surorii 
mele. 

— Care este numărul ei? 

— Formează numărul urgent unu. 

Amy a răspuns imediat. 


— Ce s-a întâmplat cu voi doi? strigă ea ca să 
acopere zgomotul muzicii. Jonas şi cu mine încă suntem la 
petrecere. Mare succes. 

— Noi acum pornim într-o excursie pe coastă, i-a 
explicat 

Cât. 

— Hmmm... înţeleg. 

— Oricum, nebunul tău de frate vă roagă pe tine şi pe 
Jonas să vă întâlniți cu noi la Vegas. 

— De ce? întrebă Amy, complet descumpănită. Vă 
căsătoriţi? 

— Nu, răspunse Cât, înecându-se de râs la acest 
gând. Nici măcar nu am divorţat şi nici nu am primit 
vibrații în sensul că fratele tău ar fi genul care se 
căsătoreşte. 

— Nu mai vorbi în numele meu, o întrerupse Nick. 
Niciodată nu poţi şti, s-ar putea să mă însor cu tine. S-au 
întâmplat şi lucruri mai ciudate. 

N — Ooh, sunt atât de emoţionată, zise Cât sarcastic. 
Încearcă să nu uiţi că sunt încă măritată. 

— Taci! 

— Oricum, adăugă ea, vorbind în telefon, săriţi într- 
un avion şi ne întâlnim la Hard Rock. Noi suntem cu 
maşina. . 

— Îţi rişti viaţa în automobil cu fratele meu. Este un 
şofer zănatec. 

— Am riscat mai mult decât atât în noaptea asta. 

— Eu îl las pe Jonas să şofeze, dar tu ştii că el nu este 
tipul care să acţioneze sub impulsul momentului. 

— Spune-i că sărbătorim terminarea filmului, o rugă 
Cât, şi că îl implor să vină. Aceasta va funcţiona. Stai o 
secundă - vorbeşte cu fratele tău, adăugă ea, trecându-i lui 
Nick telefonul. 

— Salut, surioară, zise el, cu o mână pe volan. Veţi 
reuşi să veniţi? 

— Dacă zici tu, fratele meu mai mare... 

— Aşa zic. 

— Vă distraţi-aşa-i? 


— O, da. 

— Ţi-am spuseu... 

— Ai avut dreptate, ca de obicei, zis el şi închise 
telefonul. 

— Ne putem opri la apartamentul meu? ceru Cât. 
Trebuie să iau ceva de îmbrăcat. Uită-te la mine. Aduc în 
mod vag cu un şobolan înecat. 

— Mă uit la tine, zise el sincer. Este o privelişte 
frumoasă. 

Matt ieşi din bucătărie. Petrecerea era în toi, cu o 
mulţime de oaspeţi care râdeau, discutau, ciocneau 
pahare. Un chitarist de muzică clasică interpreta melodii 
inspirate, numai că Matt nu se afla în dispoziţia necesară. 
Era foarte supărat când începuse să îşi caute soţia - 
frumoasă, splendida, celebra sa soție, delicioasa, 
necredincioasa, afurisita sa soţie. 

În cele din urmă o descoperi, stând de vorbă cu Tony 
Álvarez. Se duse direct acolo, iar faţa lui de obicei blândă 
era acum severă. 

— Plecăm, zise el, luând-o brutal de braţ. 

— Poftim? întrebă Lola eliberându-se. 

— Plecăm, repetă el. 

— Eu n-am spus că sunt gata de plecare. 

— Eu vreau să plecăm acum. 

— Nu cred, Matt, spuse Lola, ochii săi căprui 
scăpărând. Întoarce-te şi urmăreşte-ţi preţioasele tale 
meciuri. Îţi voi spune când sunt gata. 

— Nu-mi vorbi astfel, zise el mânios. Sunt soţul tău. 
Soţul tău legal. 

Lola înţelese că este mânios. A fost o mare greşeală 
să se împace cu el. Acum va trebui să se descotorosească 
de el din nou şi era sigură că avocatul ei nu o va facea 
doua oară. 

Tony îi urmărea pe amândoi cu ochii săi negri, reci, 
cântărindu-i. 

Oare Tony ar scăpa-o de Matt dacă i-ar cere? Tony 
era un bărbat periculos - probabil că ar face-o. Nu pentru 
că ea ar fi avut vreodată în vedere să îi ceară aşa ceva. 


Singura modalitate prin care l-ar da pe Matt afară din casa 
ei era să îi promită un alt aranjament ca acela pe carei l-a 
făcut Otto prima dată. 

— Du-te acasă dacă trebuie, îi spuse ea. Trimite-mi 
maşina înapoi. 

— Ai vrea tu, nu-i aşa? zise Matt, uitându-se fix la 
Tony. i-ar plăcea să stai aici cu prietenul tău. 

— Ce-ai spus? 

— Toată lumea de aici de la petrecere ştie afacerea. 
Ai fost prinsă mai devreme în dormitor cu el. 

— Hei, omule, spuse 'Tony, asta nu este o conversaţie 
de susţinut în public. Calmează-te. Oamenii ne privesc. 

— Ca şi când tu pui vreun preţ pe asta, ripostă Matt, 
arţăgos. 

— Pardon? întrebă Tony, întunecându-se la faţă. 

— Eşti un prăpădit de drogat. Un... 

— Destul, Matt, zise Lola repede, punând mâna pe 
braţul lui. „Destul, sau ai putea sfârşi ca Tyrell White - 
cădere de la fereastra etajului al nouăsprezecelea. O 
sinucidere nefericită”. 

Plecăm, dacă aşa doreşti. 

Matt îi aruncă lui Tony o privire triumfătoare, iar 
Lola avea o figură de parcă ar fi spus: „Ce pot face?” Dorea 
ca Matt să iasă din viaţa ei, dar desigur nu prin violenţă. 

Din nefericire, Tony era capabil de orice, astfel încât, 
pentru a detensiona situaţia, îl va lua pe Matt înainte ca ei 
doi să înceapă să se bată. O luptă în care Tony ar învinge 
cu siguranţă. 

Mâine îi va telefona lui Tony şi va face totul corect. 
Indiferent ce va fi, viitorul lor era împreună. _ 

Telefonul o trezi pe Shelby la orele trei noaptea. Îl luă 
pe dibuite, în somn. 

— Da? mormăi ea. Cine este? 

— Shelby, sunt eu, Connie. 

Nu îşi putea imagina de ce sora lui Line îi telefona în 
toiul nopţii. 

— Connie, zise ea, luptând pentru a se trezi, este 
totul în ordine? 


— Nu, îmi pare rău, nu este. 

— Ce s-a întâmplat? 

— Este o uigenţă, Shelby. Acum câteva minute am 
primit un telefon de la un spital din New York. 

— Despre ce? întrebă Shelby, intrând în panică. 

— Line, spuse Connie. Supradoză de droguri. 

— Ce a făcut? 

— Chiar acum se află la terapie intensivă. Suki şi cu 
mine suntem în drum spre aeroport. Ei... nu sunt siguri că 
va scăpa. 

„Visez, gândea Shelby. Acesta este un coşmar oribil”. 
Apoi şi-a dat seama că nu era vis, iar lumea ei începea să 
se prăbuşească. 

Mai povesteşte-mi, spuse Cât, cu picioarele proptite 
în bordul maşinii. 

— lisuse! răspunse Nick, depăşind un Mercedes 
sport. Ţi-am spus totul despre mine. Parcă ai fi anchetator. 

— Sunt excelentă, aşa-i? glumi ea cu un zâmbet 
răutăcios. Ax şi trebuit să fiu procuror. 

— Ai fi omorât oamenii. 

— Mulţumesc, răspunse ea cu mândrie. Ne 
apropiem? 

— Sper că da. 

— Ce noapte! zise ea, căscând zgomotos. Niciodată n- 
am crezut că voi întâlni pe cineva care să vrea să facă 
lucrurile nebuneşti pe care le fac eu. 

— Nici eu nu am întâlnit o fată ca tine. Este o 
lovitură. 

— Aşa, pot să aud restul relatării despre viaţa lui 
Nick Logan? insistă ea. 

— Restul începe acum. Stau în automobilul meu nou 
cu prietena mea nouă. Şi îmi place! 

— Hmmm... crezi că Amy şi Jonas au ajuns deja? 

— Probabil că au intrat în hotel şi s-au aruncat în 
cearşafuri. Este o oră cam nepotrivită. Cea mai bună idee 
este să dormi. 

— Să dormi ar fi frumos, conveni ea, gândindu-se cât 


de mult îi plăcea Nick. 

— Într-un pat - cu tine alături. 

— Ce? mimă ea revolta. Nu ţi-a plăcut nisipul? 

— Pot spune cu siguranţă că nu-l voi uita niciodată. 

— Nici eu. A fost bine, ei? 

— Sigur că a fost. Ai... 

— Sigur că da. Dar tu? 

— Ca şi când aş fi putut să simulez. 

— Bărbaţii pot, tu ştii. 

— Se vede că te-ai amestecat cu un grup de tipi 
ciudaţi. 

— Mda, trebuia să caut numai persoane la modă, cum 
faci tu. 

— Tu vorbeşti despre trecutul meu ticălos, zise el, 
schimbând CD-urile. 

— Când? 

— Chiar acum. 

— Mulţumesc Domnului că aproape am ajuns, spuse 
ea, după ce văzu un panou cu distanţele. 

— Când ai fost ultima oară la Vegas? o întrebă Nick, 
mărind volumul laplayer. 

— Nu-mi amintesc să fi venit vreodată aici. Nu este 
trist? 

— O virgină Vegas! exclamă el, fluierând. Ua! 

— Să nu ne lăsăm transportaţi. Tu când ai fost ultima 
oară aici? 

— Uneori vin cu avionul pentru lupte cu unii din foştii 
mei camarazi. Este o scenă obişnuită de petrecere. 
Băutură, fete şi doi monştri care îşi scot sufletul unul 
altuia. 

— Sunăâncântător. 

— Este o distracţie. 

— Şi tu întotdeauna câştigi la blackjack? 

— Sunt norocos. 

— Jocurile de noroc înseamnă dependenţă, ştii? 

— Înseamnă că sunt pe punctul de a asculta o 
prelegere? 

— Nu de la mine. Crede-mă, Nick, prelegerile nu sunt 


de mine. 

În drum spre casă, Lola o sună pe mama sa de la 
telefonul din automobil. 

— Selma a fost foarte vorbăreaţă în seara aceasta, o 
asigură mama ei. Medicii spun că va putea veni acasă în 
câteva zile. Nu a fost o deteriorare definitivă. 

— E o veste grozavă, mamă. 

— Este târziu, de unde telefonezi? 

— Matt şi cu mine am fost la o petrecere. Suntem în 
maşină. 

— A fost o petrecere frumoasă? 

— Da, a fost foarte frumos. A fost organizată pentru 
artista Raja Mestres. 

— Palpitant. 

— Cred că l-am văzut pe Antonio Banderas acolo - 
preferatul tău. 

— Ce n-aş da să-l întâlnesc şi eu pe bărbatul acela! 
oftă Claudine. 

— Data viitoare când sunt invitată la una dintre 
premierele lui, te iau cu mine. N 

— Nu, spuse cu fermitate Claudine. Il vei lua pe Matt. 
El este soțul tău. 

O, Doamne, va trebui să se confrunte din nou cu 
familia când se va descotorosi de Matt. Problemele ei nu se 
mai sfârşeau. 

Matt stătea îmbufnat în maşină. 

— Eu sunt cea care trebuie să fie bosumflată, începu 
ea după ce închise telefonul. Cum îndrăzneşti să mă scoţi 
de la petrecere în timp ce stau de vorbă cu prietenii mei? 

— Prietenii tăi! zise el cu dispreţ. Aşa îl numeşti tu pe 
Tony Álvarez - prieten? 

— Tony este un foarte bun regizor şi, pentru 
informarea ta, un prieten loial. 

— Ce făceaţi amândoi în dormitor? 

— Imi arăta casa. 

— Nişte chelneri se distrau pe tema asta în bucătărie. 

— Pe ce temă? 

— Despre tine cu el acolo, apoi tu cu două femei. Ce, 


eşti lesbiană? 

— O, pentru numele lui Dumnezeu! 

Au parcurs restul drumului până acasă în tăcere. 
Când au ajuns, Lola se duse direct sus. Mintea îi era în 
agitaţie. Slavă Domnului că Selma îşi revenise complet şi 
în curând ieşea din spital. Se va relua viaţa normală, iar 
Lola hotărî că nu exista vreo cale de a rămâne cu Matt. 

Exista un singur răspuns. Ea şi Tony trebuie să se 
căsătorească, atunci nimeni n-ar mai putea să-i critice. 

Cât de repede ar putea divorța de Matt? Aceasta era 
întrebarea. Şi cât va trebui să-i plătească de data asta? Era 
bogată, dar nu miliardară, iar ca să scape de Matt însemna 
o mare cheltuială. 

Matt a intrat în dormitor la scurt timp după ea. 

— Fără TV? întrebă ea sarcastic, stând pe marginea 
patului, şi periindu-şi părul. Sigur nu vrei să stai acolo şi să 
urmăreşti sportul încă trei ore? 

— Sunt nefericit! mormăi Matt. 

— Şi eu. 

— Eu sunt cel care este tratat ca un rahat, se plânse 
el. Eu sunt soţul tău, Lola. Te-ai căsătorit cu mine, m-ai 
aruncat afară, apoi m-ai luat înapoi. Nu mă poţi trata ca pe 
un câine de care abia aştepţi să scapi. Refuz să fiu tras pe 
sfoară de unul ca Tony Álvarez. 

— Mă bucur că ai deschis tu subiectul, spuse Lola, 
folosindu-se de ocazie. Adevărul este că noi nu ar fi trebuit 
să ne împăcăm niciodată. Noi nu suntem compatibili. A 
fost o mare greşeală. 

— Ce? zise el perplex. Se aştepta să repare punţile, 
nu să le distrugă. 

— Ce ai auzit, răspunse ea. Tu nu eşti bărbatul 
potrivit pentru mine, iar eu nu sunt femeia făcută pentru 
tine. Aşa stau lucrurile, Matt. Amândoi trebuie să 
înfruntăm situaţia. 

Pleoapa lui stângă începu să se zbată - semn că era 
nervos. 

— Ce spui? repetă el mânios. 

— Spun că nu va merge. Şi nu e bine pentru niciunul 


din noi. Trebuie să pleci. 

— Lola... 

— Voi lua măsuri să fii bine recompensat. 

— Recompensat? explodă el. Ce crezi că sunt eu? 
Salariat? 

— Tu ştii la ce mă refer, spuse Lola, dorind să nu fi 
început o discuţie care era de competenţa avocatului său. 

Matt începu să străbată încăperea. 

— Este Tony Álvarez, aşa-i? întotdeauna se bagă între 
noi. Dacă n-ar fi el, tu şi cu mine ne-am înţelege foarte 
bine. 

— Poate, răspunse ea, punândios peria de cap. Totuşi, 
aşa stau lucrurile. 

— Aşa stau lucrurile, mormăi el, repetânduii 
cuvintele. 

— Tony nu numai că este unul dintre cei mai talentaţi 
regizori din lume, zise ea, hotărând că, dacă tot începuse, 
era bine să spună tot. Mă iubeşte şi recunosc că şi eu îl 
iubesc. Era bucuroasă că o spusese. Nu mai exista 
înşelăciune. 

— ÎI iubeşti? se miră Matt, faţa lui blajină devenind 
ca focul. El este logodit cu altă femeie. 

— Maria este doar un paravan, explică ea. Tony şi cu 
mine suntem destinaţi unul altuia. 

— Tu chiar crezi asta? întrebă Matt, şocat că ea 
putuse să spună un astfel de lucru. 

— Da, zise ea. Te-am adus înapoi numai pentru că 
familia mea m-a implorat. A fost o greşeală. Eu trebuie să 
fiu cu Tony. Şi de data asta fac şi eu ceea ce doresc, nu 
ceea ce crede familia că trebuie să fac. 

Ceva explodă în interiorul lui. Era plin de o furie de 
care nu se credea capabil. 

— Afurisită fără simţire! ţipă el. 

— Împachetează şi pleacă mâine de dimineaţă, Matt, 
zise ea cu răceală. Noaptea aceasta poţi dormi în camera 
de oaspeţi. 

— i-ar conveni, nu-i aşa? o înfruntă el, furios la 
culme. De ce nu-l pui pe avocatul tău să mă arunce afară, 


ca mai înainte? 

— Nu ne certăm, zise ea, perfect calmă. M-am 
hotărât. i 

— Eşti obsedată de Tony Alvarez! Despre asta este 
vorba! strigă el. Dacă el nu ar fi prin preajmă, tu şi cu 
mine am fi fericiţi împreună. 

— Spune ce vrei, încheie Lola, obosită de discuţie. 
Vreau să dorm acum. Regret că a ieşit aşa. 

Shelby nu ştia cui să i se adreseze, aşa că îi telefonă 
lui Pete, care o asigură că vine imediat. 

Când el a sosit, Shelby era deja îmbrăcată şi gata de 
plecare. 

Le-a scris un bilet părinţilor ei, l-a lipit de frigider şi 
a pus căţeluşul în ţarcul lui dejoacă pentru a nu supăra pe 
nimeni. 

— Am nevoie de cineva să mă ducă la aeroport, zise 
ea, stăpânindu-şi lacrimile. 

— Te duc eu, spuse Pete, îmbrăţişând-o. Totul va fi în 
ordine, Shelby. 

— Aceasta pentru că l-am lăsat singur, zise ea. Era 
palidă şi trasă la faţă. Trebuia să mă duc înapoi la el, să fac 
ceea ce voia el. Puteam să renunţ la film. Nu avea 
importanţă. 

— Nu are nicio legătură cu tine, o asigură Pete. 
Aceasta s-ar fi întâmplat oricum. 

— Nu şi dacă renunţam la cariera mea şi eram alături 
de el. 

În autoturism, în drum spre aeroport, ea se hotărî să- 
i spună despre copil. 

— Este ceva ce trebuie să ştii, Pete, zise ea cu voce 
scăzută. Ieri am aflat că sunt însărcinată. 

— O, Iisuse! Acum ştiu de ce erai atât de speriată. 

— Trebuie să mă întorc la Line, spuse ea, dând din 
cap pentru sine. Eşti un bărbat minunat şi mi-a făcut 
plăcere să ne petrecem timpul împreună, dar Line este 
soţul meu şi îl iubesc, aşa că mă întorc la el. 

Pete dădu din cap aprobator, deşi simţea că moare. 

La aeroport, el o informă că o însoțea la New York. 


— Nu este necesar, zise ea. Mă voi descurca. 

— Nu, insistă Pete, urmărind-o îndeaproape. Vin cu 
tine. Nu poţi să te duci singură. 

— Nu trebuie să faci asta, îi spuse ea încet. 

— Ba da, Shelby, vin. 

El a cumpărat bilete pentru amândoi şi au prins 
avionul imediat următor. 

Mai târziu, stând în avion, Shelby era îngheţată de 
teamă, îşi tot amintea momentele bune şi cele rele. 
Fericirea şi disperarea. Viaţa cu Line nu a fost niciodată 
plictisitoare. Şi acum... Ce se întâmplă dacă el nu îşi 
revine? Ce va face ea atunci? 

Trebuia să înceteze să se mai gândească la asta. 
Singurul lucru pozitiv pe care îl putea face era să spere că 
el îşi va reveni. 

Îndată ce Nick şi Cât au păşit în Hard Rock, 
funcţionarul de la recepţie l-a anunţat pe director, iar 
acesta a venit în grabă pentru a-i întâmpina şi a-i însoţi 
până la apartamentul de protocol în care Amy şi Jonas erau 
deja instalaţi. 

Amy, cu jambiere în dungi galbene şi negre şi cu un 
tricou supradimensionat, stătea picior peste picior pe 
terasă, mâncând cereale cu felioare de banană. 

— Ce s-a întâmplat cu voi doi? Arătaţi de parcă aţi 
intrat în maşina de gunoi şi aţi ieşit pe partea cealaltă. 

— Mulţumesc, spuse Cât, furând o bucăţică de 
banană. Cred că ar fi mai bine să fac un duş. 

— Mergi tu prima, o îndemnă Nick, privind-o cu 
afecţiune. 

— O, zise Amy cunoscătoare, deci aşa stau lucrurile. 

Nick şi Cât schimbară o privire intimă, incapabili să- 
şi şteargă surâsul de pe faţă. : 

— Este grozav, se bucură Amy. Înseamnă că nu veţi fi 
prea şocaţi de vestea noastră. 

— Ce veste? întrebă Nick. Şi unde este Jonas? 

— Este jos, îmi cumpără un... 

— Ce îţi cumpără? 

— Hmmm, mai bine uitaţi-vă la astea şi ghiciţi, se făli 


Amy, înmânându-le două fotografii. 

Cât şi Nick priviră împreună fotografiile. Ele îl 
prezentau pe un tip împănat care îl personifica pe Elvis 
îmbrăcat în costum alb, ţinând o biblie. Deasupra capului 
său: Capela pentru căsătorii Elvis. In faţa lui, Jonas şi Amy 
se ţineau de mână zâmbind. 

— Să nu-mi spui că voi... începu Nick. 

— Ba da, strigă Amy emoţionată. Am făcut-o! 

— Aţi făcut-o! ţipă Cât. Şi l-aţi avut pe Elvis! Grozav! 

— Nu ne-am putut abţine, explică Amy. Am ajuns aici 
cu mult înaintea voastră şi nu aveam nimic de făcut - cu 
excepţia jocurilor de noroc, dar Jonas nu joacă. Aşa că... 
pentru că sărbătoream... 

— Ce sărbătoreaţi? întrebă Nick. 

— Merrill l-a numit pe Jonas producătorul viitorului 
său film. 

— E fantastic! strigă Cât. 

— Oricum, continuă Amy, noi într-un fel... ştiţi, am 
hotărât să ne căsătorim. 

— Sfinte! exclamă Nick. 

— Nebunia, evident, este o trăsătură de familie, 
observă 

Cât. 

— Ştii ceva, Amy? zise Nick, arătând spre Cât. Dacă 
prietena mea nu era deja căsătorită, probabil că am fi 
făcut-o şi noi. 

— Da? întrebă Cât uimită. 

— Da, am fi făcut-o, spuse Nick, provocând-o să-l 
contrazică. 

— Eu nu. 

— Eu da. 

— Eu nu. 

— Tu întotdeauna trebuie să fii şeful, aşa-i? 

— De fapt, da. 

— Ai nevoie de un bărbat care să poată să te 
controleze. 

— Şi presupun că tu eşti acel bărbat. 

— Aşa se pare. 


— Copii! Copii! strigă Amy, anunțând intrarea lui 
Jonas. 

— Salut, zise Jonas. Sunteţi aici. 

— Şi eu care întotdeauna te-am crezut introvertit, 
spuse Cât, clătinând din cap. Evident, am greşit total. 

— "Ţi-a spus Amy? întrebă Jonas timid. 

— Sigur că da! Sunt mândră de tine. Vino cu obrazul 
aici - mirele îmi datorează o sărutare. 

— Iată planul, spuse Nick. Dormim vreo două ore, 
apoi plecăm. Avem atâtea de făcut. Nu se mărită în fiecare 
zi surioara mea! 

Ea l-a minţit. Lola Sánchez îl iubea pe Tony Álvarez. 
Nu-l iubea pe Matt Seel. 

MIZERABILA ÎL MINŢISE TOT TIMPUL. 

Matt umbla prin casă, în timp ce soţia lui dormea în 
dormitorul luxos din care voia să-l dea afară. 

Matt afară! 

Tony înăuntru! 

Era simplu. 

Afurisit individ. Detesta tupeul lui. Dacă n-ar fi fost 
Tony Álvarez, totul ar fi mers bine între el şi Lola. Ar 
rămâne căsătoriţi. Probabil ar avea copii care să le 
consolideze căsnicia. Iar el, Matt Seel, ar deveni superstar. 

Iisuse Hristoase! Tony Álvarez era diavolul. El o 
ademenise pe Lola cu puterile lui diavoleşti. 

Matt se duse la bar şi luă o sticlă de bere. O bău din 
câteva înghiţituri, apoi deschise altă sticlă. 

Lola chiar se aştepta ca el să plece din nou? Să plece, 
pentru ca ea să poată sta frumos cu corcitura? 

Sigur, nici ea nu era chiar o americană pură. Era şi 
ea o corcitură. Acesta era adevărul. Şi ea nu încerca să-l 
ascundă. 

Lola Sânchez. Bomba sex latino. 

LOLA SANCHEZ. AFURISITĂ INFIDELĂ! 

Aşa că cele două corcituri voiau să fie împreună şi să 
aibă nişte mici corcituri. Asta era! în timp ce el, Matt Seel, 
un american pur, era lăsat afară în frig. 

Se săturase. 


Tony Álvarez nu va interveni în viitorul lui. 

ÎN NICIUN CAZ. 

Cât închise ochii şi se lăsă în voia momentului. Nick 
era un amant abil. Aveau un ritm fantastic, minunat. Şi de 
fiecare dată Cât avea impresia că este pentru prima oară. 
Când au făcut dragoste pe plajă a fost un fel de aventură 
nebună. lar acum ea era în pat cu Nick Logan în Las Vegas 
şi se bucura de fiecare minut. Erau perfect compatibili. 

— Tu ştii că eşti o amantă superbă, aşa-i? zise Nick, 
retrăgându-se. 

— O, ce compliment! murmură ea, mişcându-se astfel 
încât să fie ea deasupra. 

El a început să râdă. 

— Întotdeauna trebuie să fii la comandă? 

Apoi râsul lui se transformă în respiraţie sacadată şi, 
în final, într-un orgasm incredibil. 

— lisuse! exclamă el când amândoi terminară. Acum 
a fost cel mai grozav. 

— Mmm, recunoscu Cât, rostogolindu-se de pe el. Nu 
eşti rău 

— Se pare că ai ceva practică, zise el, întinzându-se 
după o ţigară. 

— Şi eu am senzaţia că tu ai mai făcut aşa ceva 
înainte. 

— De câteva ori. Niciodată cu cineva ca tine. 

— Şi el ştie şi ce să spună. 

— Ei, prima dată când te-am văzut, am ştiut că 
aceasta se va întâmpla. 

— Eu n-am ştiut. 

— Cu siguranţă ai ştiut, zise el, trimițând rotocoale 
de fum spre plafon. Încercai să mă ţii la distanţă, pentru că 
erai regizorul meu şi nu era bine să sari în pat cu actorul 
tău principal. Corect? 

— Îngâmfarea ta a scăpat de sub control. 

— Ai avut nevoie de multă voinţă, aşa-i? 

— Nu te flata singur. 

— Nimic nu este ca adevărul, spuse Nick, întorcându- 
se spre ea. 


— Credeam că domeniul tău era sexul întâmplător. 

— Apoi te-am întâlnit pe tine. 

— Hram... 

— Hmm, ce? 

— Până apare următoarea. 

— Greşeşti, Blondie. Foarte, foarte tare. 

— Vom vedea, mormăi Cât, nefiind dispusă să creadă 
o vorbă din cele spuse de el. Numai nu te deranja, pentru 
că sexul întâmplător îmi convine perfect în momentul de 
faţă. O putem face cât de ocazional îţi place. 

Ceva o trezi pe Lola. Nu era sigură ce a fost - un 
zgomot, o izbitură sau poate pornise o maşină. 

Stătea în pat şi se uita la ceas. Era aproape şase 
dimineaţa. 

Hmm... dacă era vreun intrus în casă, Big Jay nu ar 
şti. Dormea în apartamentul său de deasupra garajului. 
Mai era un paznic de serviciu jos, la poarta din faţă. 

Se întreba dacă Matt încă dormea în camera de 
oaspeţi. Oare a fost prea dură cu el? 

Nu. De ce să se prefacă? El se va alege cu o groază 
de bani şi cu o poveste care îi asigura celebritatea. Femeile 
vor dori să fie cu el pur şi simplu pentru că era ex soţul 
Lolei Sánchez. 

Deschise televizorul, trecând pe canalul securitate, 
unde putea să vadă poarta. 

Un automobil ieşea din alee. Automobilul ei. Bentley. 

Ce porcărie! Matt îi luase din nou autoturismul. A 
fugit şi a luat maşina. La naiba! Cum putea să aibă atâta 
curaj? Ştia cât de supărată va fi. 

Fi, foarte bine, oricum era prea târziu pentru a-l opri. 

Însemna oare că va trebui să-i dea şi maşina? Era 
puţin probabil ca Otto s-o mai poată recupera a doua oară. 

Gândurile ei trecură la Tony. Azi îi va telefona şi îi va 
spune ce plan are. „Cred că trebuie să ne căsătorim, îi va 
spune ea. Descotoroseşte-te deputta aia şi să fim serioşi. 
Voi aranja un divorţ rapid şi îţi promit că niciodată nu voi 
mai renunţa la tine”. 


Da, aşa îi va spune. Şi Tony o va ierta. Dacă n-ar fi 
fost pregătit să o ierte, nu ar fi atras-o în dormitor, la 
petrecere, nu ar fi încuiat uşa şi n-ar fi pus-o în genunchi. 

Nu pentru că ar fi forţat-o. li plăcea să facă sex oral 
pentru Tony. Era tipul cu gustul cel mai bun din lume. Un 
prinţ, un rege. El era bărbatul ei. Şi îi plăcea totul la el. 
Oare era prea devreme pentru a-i telefona? Da. Tony era o 
persoană care se culca dimineaţa. Când nu lucra, de obicei 
dormea până la amiază. 

Oare Maria era cu el? 

Improbabil. După ce i-a spus ea despre prietena lui şi 
Raja, sigur a expediat-o. Tony nu era genul de bărbat care 
să tolereze aşa ceva. 

Se sculă şi se duse în baie. Afară aproape se luminase 
şi ea nu avea chef să se culce din nou. Se gândea să se 
ducă la mama ei acasă. Claudine se scula întotdeauna 
devreme şi uneori se lăsa convinsă să facă clătite cu bacon 
crocant şi sirop de arțar pregătit în casă. 

Da, se va duce la mama, o va încolţi în bucătărie şi îi 
va spune foarte calm că ea nu îl iubeşte pe Matt, că nu 
există nicio modalitate de a sta cu el şi, dacă Tony o vrea, 
se vor căsători. 

Dacă Claudine nu era de acord, cu atât mai rău. 

Matt conducea automobilul Bentley al Lolei de parcă 
era un general care se ducea la război. O, Lola va fi atât de 
furioasă când va observa că preţioasa ei maşină s-a dus. 
Lui nici că îi păsa. La urma urmei, doar o împrumutase. O 
va aduce înapoi, pentru că foarte curând ea va dori ca şi el 
să vină înapoi. 

S-a îmbrăcat complet în negru, a luat masca pentru 
schi şi a pus-o pe locul pasagerului. Şi-a pus, de asemenea, 
o caschetă tricotată pe care şi-a tras-o pe frunte. Astfel 
costumat, se simţea puternic şi invincibil - precum un 
luptător Ninja. 

Fluierând încet, se îndrepta spre Hollywood Hills. 

— Nu pot dormi nicicum, spuse Cât, ridicându-se 
brusc în pat. Sunt prea agitată. 

— Şi eu, spuse Nick. Vrei să mergem să jucăm? 


— Este şase dimineaţa, sublinie ea. 

— Şi? în cazinouri nu există ceasuri. Nimeni nu dă 
doi bani pe ele. Îţi dau un teanc de bancnote şi te duci la 
jocurile mecanice. 

— O! făcu ea sarcastic. Crezi că eu mă joc în timp ce 
tu stai la masa de blackjack şi te distrezi cu adulţii? 

Nick întinse mâna după o ţigară. 

— Te distrezi şi tu. 

— Cine crezi că sunt eu? O bătrânică în cărucior? 
Insist să mă înveţi blackjack, îl somă Cât, sărind pe el. 

— Nu pot crede că n-ai jucat niciodată, spuse Nick, 
dând-o jos de pe el. 

— Mă plimbam prin cazinouri la Cannes şi Monte 
Carlo cu tatăl meu, îşi aminti ea. Era o mare plictiseală. Şi 
o mulţime de oameni foarte bătrâni, aplecaţi deasupra 
meselor. Eu obişnuiam să mă strecor la bar, încercând să-l 
conving pe barman să-mi dea o băutură. 

— Ce trebuia să faci pentru a-l convinge? 

— Ei bine, zise ea râzând, îţi aminteşti tehnica pe 
care ţi-am demonstrat-o mai devreme? 

El ridică o mână. 

— Nu vreau să-mi spui unde ai învăţat-o. 

— E destul de bună, aşa-i? insistă ea, râzând. 

— O, da, spuse Nick, trăgând-o jos din pat. Hai să ne 
îmbrăcăm şi să coborâm. 

— Ar trebui să facem ceva în privinţa lui Amy şi a lui 
Jonas? 

— Nu. Sunt în luna de miere, lasă-i să doarmă. 

În ultima vreme, Tony Álvarez s-a gândit foarte mult 
la 

Lola. Era pasională, sexy, dar uneori celebritatea ei îl 
deranja. 

Tot ce făcea era cercetat amănunţit. Peste tot unde 
se duceau, oamenii se holbau. 

Nu pentru că l-ar fi eclipsat - el era bine cunoscut în 
domeniul său -, dar valul constant de publicitate ce o urma 
pe ea oriunde îl călca pe nervi, şi în plus, detesta să fie luat 
la bani mărunți de către tabloide. Poate că dacă nu ar mai 


fi cu Lola, acestea l-ar lăsa în pace. 

Pe de altă parte, era Mana. Tânăra, schimbătoarea 
Maria. Încă nu era celebră, întotdeauna disponibilă - şi 
desigur nu atât de contradictorie ca Lola. Într-un moment 
Lola îşi părăsea bărbatul, în clipa următoare era din nou 
cu el. Tony nu ştia niciodată cum stă în privinţa ei. 

Genul acesta de dramă nu-i plăcea lui Tony, deşi dacă 
se hotăra să nu o mai vadă, i-ar fi fost dor de buzele ei moi, 
de trupul ei voluptuos şi de jocurile lor foarte speciale. 

Dar, cunoscând-o pe Lola, se gândea că nu va trebui 
să renunţe complet la ea. Dacă rămânea cu Matt, sigur va 
dori să se întâlnească cu Tony pe ascuns. 

Plecând de la petrecere, el o întrebă pe Maria despre 
Raja. 

— Cum puteam să spun nu? a răspuns Maria, cu ochii 
larg deschişi şi excepţional de frumoasă. Ea era oaspete de 
onoare, Tonee. Părinţii mei m-au învăţat să fiu politicoasă. 

— Eşti dulce! 

— Uneori, Tonee, adăugă ea cu viclenie, ai putea să 
te bucuri de două fete o dată? Am o prietenă care va veni 
şi va petrece restul nopţii cu noi. 

Chiar dacă Lola îl servise oral în mod spectaculos în 
dormitorul lui Jorge, el era întotdeauna gata pentru mai 
mult. 

— Dă-i drumul, cheam-o! 

Prietena Mariei a venit acasă la el. Era o frumuseţe 
caucaziană, cu părul blond lung până la coapse. Toţi trei s- 
au jucat în patul lui Tony până dimineaţa. 

Fetele au adormit în cele din urmă lipite de corpul 
lui. 

Pe el nu l-a deranjat. De ce să-l deranjeze? 

Singura problemă era Lola, care nu-i ieşea din minte 
şi nu-l lăsa să doarmă. 

Lola îşi puse în grabă un costum de sport şi o 
caschetă de base-ball, apoi fugi pe scări în jos. 

Big Jay încă nu se sculase; nici menajera. 

Se uită în birou să vadă dacă Matt şi-a luat toate 
lucrurile personale - colecţia de DVD-uri cu sport şi 


scenariul la care scria de o veşnicie. 

Observă că agenda ei personală se afla deschisă pe 
birou. 

Nu îşi amintea să fi lăsat-o acolo, aşa că se duse săo 
ia. Era deschisă la litera A, unde era trecut numele lui 
Tony, cu adresa şi numerele lui personale. Cineva făcuse 
un X roşu gros peste numele lui. 

„De ce ar face cineva asta?” 

„Matt, desigur, arătându-şi veninul”. 

„Ce patetic!” 

Era pe punctul de a părăsi încăperea, când i-a venit 
în minte o întrebare: de ce căutase Matt adresa lui Tony? 
Nu credea că ar face vreodată ceva nebunesc. Totuşi... 

Se înapoie sus, verifică debaraua lui Matt pentru a 
vedea dacă şi-a luat lucrurile. 

Nu. Toate erau acolo, puse în ordine. 

Hmm... plecase dimineaţa devreme fără să-şi ia 
lucrurile. Avea un sentiment ciudat că ceva nu era în 
regulă. 

Poate că ar trebui să-i telefoneze lui Tony pentru 
orice eventualitate. 

Nu! hotări ea. Lui Tony nu i-ar plăcea să-l trezească 
atât de devreme. 

Luă telefonul şi o sună în schimb pe mama ei. 

— Clătite, mamă? întrebă ea plină de speranţă. Mor 
de foame. 

— Pentru tine, Lucia - desigur. 

— Am pornit. 

— Vă pot servi cu ceva? întrebă stewardesa. Era o 
fată drăguță, ştearsă, cu bucle castanii şi un zâmbet 
obosit. 

— Nu, mulţumesc, refuză Pete, arătând spre Shelby 
care adormise cu capul pe umărul lui. Doamna Cheney 
doarme. 

— Credeţi că pot obţine un autograf când se 
trezeşte? întrebă stewardesa, luminându-se uşor. 

— Nu este momentul potrivit. 

— Nu? 


— Doamna Cheney trece printr-o criză personală. 

— Deci, un autograf nu va fi posibil? zise ea, 
întristându-se uşor. 

— Îi voi cere pentru dumneata. 

— Sigur mi-ar plăcea să obţin unul. 

Pete înălţă privirea către plafon, în timp ce femeia se 
îndepărta. Când era vorba de celebrităţi, oamenilor nu le 
păsa de ceea ce se petrece în viaţa personală a acestora. 
Publicul considera că celebrităţile sunt proprietatea lor de 
drept. 

Îi amorţise braţul drept, dar se temea să-l mişte 
pentru a nu o deranja pe Shelby. Părea atât de liniştită şi 
relaxată, şi mirosea atât de frumos. 

El se tot gândea la Line. Odinioară fuseseră apropiaţi 
şi, cu toate că Line i-o furase pe Shelby, cu siguranţă nu-i 
dorea răul. 

Deşi era greu. O iubea pe Shelby atât de mult şi, 
dacă Line supravieţuia acestei crize, Pete ştia că nu are 
nicio şansă să o capete pe Shelby. 

Totuşi, dacă Line murea... 

Hristoase! Era o situaţie în care nu exista un 
învingător. 

Îşi privi ceasul. Încă trei ore până la aterizare. 

Lola hotări să nu-l trezească pe Big Jay, chiar dacă 
ştia că acesta va face mutre dacă pleacă singură. De fapt, 
se bucura foarte mult de libertatea de a ieşi singură şi 
spera să nu existe curioşi prin preajmă atât de devreme 
dimineaţa, deşi în trecut a avut surprize. 

Sări în Mercedesul său sport albastru electric şi 
porni. 

Natural că paznicul ei de încredere de la poartă 
dormea. Minunat! Oare pentru ce îl plătea? Desigur nu 
pentru a dormi în timpul serviciului. 

Claxonă, activă porţile automate şi porni în viteză 
către casa mamei sale. 

— Niciodată să nu tragi dacă dealerul îţi arată o 
carte cu figură, o instrui Nick. 

— De ce? întrebă Cât. Dacă simt că sunt norocoasă... 


— Nu poţi juca acest joc după ceea ce simţi. 

— Pot face ce vreau. 

— O, da, am uitat cu cine stau de vorbă, zise el, 
aşezându-se la o masă de blackjack. Domnişoara Procedez- 
în-felulmeu-sau-deloc. 

— Mi-ai dat regulile de bază şi eu am priceput, e-n 
regulă? se grozăvi Cât, dornică să înceapă. 

— Nu sta lângă mine să-mi strici jocul, o avertiză el. 

— Ai prefera să mă duc la altă masă? 

— Acum vorbeşti. 

— Du-te naibii, Nick, se supără ea, încreţindu-şi 
nasul. Puteam să fiu de mare folos. 

— Sau o mare pacoste. 

— Eşti afurisit. 

— Cum de mă cunoşti atât de bine? 

Se apropie o chelneriţă cu cocteiluri şi îl întrebă pe 
Nick dacă doreşte unul. 

— Nu chiar acum, mulţumesc. 

— Sunteţi sigur? 

— Da, este sigur, interveni Cât. 

— Faceţi un film în Vegas? întrebă chelneriţă, clipind 
cu genele false, exagerat de lungi. 

Şeful de sală îi aruncă o privire tăioasă chelneriţei, 
făcându-i semn să dispară. 

— Scuze, domnule Logan, spuse şeful, care se 
apropiase. Fetele se emoţionează când vă văd. 

— Nicio supărare, replică Nick. M-am obişnuit. 

Cât nu mai avea răbdare. 

— Mă duc să-mi găsesc o masă unde să joc şi eu. 

— Baftă, îi spuse Nick. 

— Sper, răspunse ea, îndepărtându-se. 

Îndată ce Cât plecă, o femeie cu faţa turtită se 
strecură pe locul de lângă Nick. Îl privi, apoi întrebă: 

— Eşti Nick Logan? 

— Corect. 

— Ţi-am văzut toate filmele. 

— Eu ţi-am văzut toate filmele, îi răspunse el. 

— Nu sunt actriţă. 


— Păcat! 

Derutată, femeia plecă. 

Nick făcu cu ochiul către dealer. 

Tony Álvarez locuia în Hollywood Hills. Matt manevra 
cu uşurinţă autoturismul Bentley pe străzile întortocheate, 
căutând adresa pe care o găsise în agenda Lolei. Când a 
depistat casă, a trecut de vreo două ori cu maşina prin faţa 
intrării, apoi a parcat-o mai sus, pe stradă. 

A rămas câteva clipe în maşină, analizând 
următoarea mişcare. În cele din urmă a sărit din maşină şi 
a pornit în josul străzii, privind gardul înalt ce înconjura 
proprietatea. Nimic ce nu ar fi putut el să escaladeze. 

Dacă era un lucru la care Matt excela, acela era 
sportul. 

Lui Tony îi venea să facă pipi atât de tare, încât abia 
se ţinea. Maria şi prietena ei blondă încă erau înfăşurate 
peste el. Se uită pe furiş la ceas şi hotări că era prea 
devreme pentru a le trezi. 

Un zâmbet uşor îi apăru pe faţă. Două fete. Două 
tinere pricepute. A fost o petrecere pe cinste. 

Închise din nou ochii, căzând într-un semisomn. 

Era oare gata să renunţe la Lola? 

Da, dacă ea nu scăpa de prostul ei de bărbat şi nu se 
hotăra. 

Lola Sânchez... Exista ceva special care funcţiona 
între ei. 

Lola era excitantă şi imprevizibilă. Şi avea un trup 
pentru care merita să mori... 

Maria şi prietena ei păleau în comparaţie cu Lola. Ele 
erau ca apetitivele delicioase, dar nu prea săţioase, în timp 
ce Lola era felul principal, care îi satisfăcea orice poftă. 

Da, Lola era femeia făcută pentru el. Şi era timpul să 
întreprindă ceva în această privinţă, înainte de a începe 
filmul programat. 

— Bună, mamă, spuse Lola, năvălind în bucătărie. 

— Lucia dragă, o întâmpină Claudine, pe celebra sa 
fiică, îmbrăţişând-o călduros. Eşti atât de frumoasă fără 


machiaj! 

— Vrei să spui că machiată arăt ca o vrăjitoare? 
glumi Lola, înconjurând masa din centru şi furând o 
felioară de bacon crocant. 

— Nu te prosti, o certă Claudine, ocupată la cuptor. 
Vreau să spun doar că eu te prefer fără machiaj. Pielea ta 
este fără cusur. 

— Moştenită de la tine. 

— Poate, spuse Claudine, cu un zâmbet mulţumit. 

— Tu ştii că ai o piele splendidă, mamă. Motiv de 
invidie pentru toate prietenele tale. 

— Ce-i cu tine la ora asta? întrebă Claudine, pocnind- 
o pe Lola peste mână când se întindea după altă felioară 
de bacon. Este complet neobişnuit pentru tine. 

— Mereu mă scol devreme. Câteodată sunt în sala de 
exerciţii la ora cinci dimineaţă - în special când am filmări. 

— Aşază-te la masă şi nu mai ciuguli înainte de a 
mânca, o mustră Claudine. Ceai sau cafea? 

— Îmi place mâncarea ta, mamă, întotdeauna mi-a 
plăcut, zise Lola, aşezându-se la masă. 

— Ştiu. Este singurul motiv pentru care vii aici. 

— Nu, nu-i adevărat! 

— Îţi aminteşti cât erai de slabă la începutul carierei? 
Mă alarmasem. 

— Mamă! Niciodată nu am fost slabă. Am slăbit 
pentru că aparatul de filmat pune vreo şapte kilograme, 
explică ea. Nu vrei o fiică grasă pe ecran, aşa-i? 

— Tu întotdeauna ai fost copilaşul meu, spuse 
Claudine, oftând afectuos. Micuța mea. 

— Adevărat, mamă? întrebă ea foarte mişcată. 
Credeam că Selma este preferata ta. 

— Vă iubesc pe toate la fel, zise repede Claudine, 
deşi există ceva special în privinţa celei mai mici. 

— Mamă, se aventură Lola, gândind că acesta ar 
putea fi momentul potrivit să aducă vorba despre Tony. M- 
am gândit mult în ultimele săptămâni. 

— Da, dragă? 

— Ştiu că tu probabil nu vei fi de acord cu ce îţi voi 


spune. Deşi, cred că vrei să fiu fericită. 

— Desigur, Lucia. 

— Am o carieră minunată, continuă ea. Doar că 
uneori cariera nu-i totul, iar adevărul este... Matt nu mă 
face fericită. 

Claudine se încruntă. 

— De ce nu? 

— Pentru că este plictisitor. 

— Toţi bărbaţii sunt plictisitori, răspunse Claudine. 

— Este o afirmaţie ridicolă. 

— Trebuie să-i antrenezi ca să nu fie. Uită-te la tatăl 
tău, zise Claudine. 

— Da, mă uit la el, răspunse Lola. 

— Ce vrei să spui cu asta? întrebă Claudine, 
strângându-şi buzele. 

— Ei bine, nu este un secret că tata întotdeauna... el 
este... 

— Ce încerci să spui, Lucia? 

— Papa are alte femei şi tu ştii asta, izbucni Lola. 
Mânioasă, Claudine trânti două clătite pe o farfurie şi 
aproape i-o aruncă fiicei sale. 

— Îmi pare rău, mamă, se scuză Lola. Este adevărat. 
Toată lumea ştie. 

— Mănâncă! îi ordonă Claudine. 

— Nu voi rămâne cu Matt. 

Claudine era lângă masă, cu mâinile în şolduri. 

— Presupun că ideea ta de fericire este să te împaci 
cu acel drogat? 

— Tony Álvarez nu este un drogat, protestă Lola, 
sătulă să-i ia apărarea mereu. Este un regizor de film 
foarte bun. Oamenii îl apreciază. Întreab-o pe Selma, ea îl 
iubeşte. 

— Da, oftă Claudine. Şi uite-o unde a ajuns. 

— Nu este vina lui Tony pentru ceea ce s-a întâmplat. 

— Dar a cui vină este, Lucia? 

— Mamă, refuz să mă cert cu tine. Voiam să afli de la 
mine. Credeam că vei înţelege. Voi divorța de Matt şi mă 
voi căsători cu Tony. Aş fi vrut să o fac cu binecuvântarea 


ta. 

Claudine îşi clătina capul în semn de disperare. 

— Nu pot să-ţi spun ce să faci. Oftă. Tu ştii foarte 
bine ce simt. 

— Îmi pare rău, mamă. 

— Da. Şi mie. 

— Aţi fugit de noi, spuse Jonas acuzator, prinzând-o 
pe Cât la masa de blackjack, unde ea câştiga, cu un teanc 
de jetoane albastre în faţă - fiecare în valoare de douăzeci 
şi cinci de dolari. 

— Jocul acesta, într-un fel, este liniştit, le spuse ea cu 
entuziasm. Aş putea să joc toată ziua. 

— Încasează-ţi banii, o întrerupse Jonas. 

— De ce? 

— Aş vrea să vorbesc cu tine. 

Cât împinse jetoanele spre dealer, care le schimbă în 
cinci sute de dolari. Ea îi aruncă în poşetă apoi se lăudă: 

— Am cam trei mii de dolari. E bine? 

— Excelent, răspunse Jonas. 

— E grozav să joci. 

— Hai să bem o cafea, sugeră Jonas, înainte ca să 
devii dependentă. 

— Sigur. Unde este Amy? 

— Acolo, cu Nick. 

— El cum se descurcă? 

— Câştigă. 

Îşi croiră drum prin cazinoul aglomerat către 
cafenea. Cât luă un espresso dublu şi o gogoaşă cu jeleu. 

— Simt că plutesc! exclamă ea, luând o îmbucătură 
zdravănă. 

Aşa, dă-i drumul. Despre ce este vorba? Tu şi Merrill? 
Spune-mi totul. 

— 'Ţi-am urmat sfatul, începu Jonas. M-am dus şi i-am 
spus ce cred - că am făcut treabă bună la Prins şi că mi-ar 
plăcea să continui ca producător la viitorul său proiect. El 
a fost de acord. 

— Când s-au întâmplat toate acestea? 

— După ce aţi plecat voi de la petrecere. Mă numeşte 


l; i viitorul lui film - Joc celebru. Încearcă să încheie 
contract fie cu Jim Carrey, fie cu Mike Myers. Este un lucru 
mare pentru mine, Cât, şi totul datorită ţie. 

— Ai fi reuşit într-o bună zi, spuse ea, muşcând din 
nou din gogoaşă. 

— Nu fără încurajarea şi sprijinul tău. 

— Ei... Erai un prăpădit de asistent de executiv, îl 
tachină ea. 

— Sigur. 

— Acum poţi fi un prăpădit de producător. 

— Mulţumesc mult. 

— Cu plăcere. 

— Cum merg lucrurile între tine şi Nick? 

— Ştii ceva? Ne simţim doar bine împreună. Nu 
privesc relaţia ca pe ceva durabil. 

— După părerea lui Amy, el este foarte prins de tine. 
Ea spune că nu l-a mai văzut aşa până acum. 

— Uite, ştiu că a avut un milion de fete. Crede-mă, nu 
iau în serios, îi mărturisi Cât, strângându-l de braţ. 

— Dacă aşa simţi... 

— Da, zise ea, schimbând repede subiectul. Sunt aşa 
de încântată pentru tine, Jonas. Şi pentru că acesta este un 
weekend atât de special, să ne asigurăm că vom face o 
petrecere - fiindcă după aceasta urmează muncă, muncă, 
muncă! 

Cu un efort minim, Matt escaladă gardul care 
înconjura proprietatea lui Tony Álvarez. Aterizând de 
partea cealaltă, se afla la o distanţă uşor de străbătut până 
la casa în stil spaniol, cu un etaj. Stătu un moment ghemuit 
la pământ pentru a-şi reveni. Aspersoarele fuseseră oprite 
recent, iar iarba era umedă şi alunecoasă. 

O inspiraţie profundă şi se lansă înspre casă. Spera 
să nu existe camere TV care să-l surprindă - nu oricine 
avea genul de securitate pe care îl avea Lola. 

Lola. Soţia lui! Faimoasa Lola Sânchez. Fără Tony 
Álvarez în preajmă, poate că va redeveni fata cu care se 
căsătorise. Fata care cândva îl iubea. 

Îşi petrecuse noaptea rătăcind prin casa Lolei, bând 


bere şi încercând să-şi imagineze cum să îndrepte o 
situaţie care se deteriorase îngrozitor. 

De fiecare dată găsea aceeaşi soluţie: să-l înlăture pe 
Tony Álvarez din viaţa Lolei şi ea va fi din nou a lui. 

Matt crescuse într-o casă în care părinţii îşi disputau 
afecțiunea lui. Mama sa fusese fata bogată pe care familia 
a dezmoştenit-o când s-a căsătorit cu tatăl lui, un biet 
poliţist. Se cunoscuseră atunci când tatăl lui i-a dat un 
tichet de parcare. La scurt timp după aceea, trecând peste 
voinţa familiei ei, s-au îndrăgostit şi s-au căsătorit. 

Chiar dacă nu erau mulţi bani în casă, mama lui voia 
întotdeauna ce era cel mai bun pentru el. Când Matt a mai 
crescut, a ţinut ca băiatul să se bucure şi de privilegii - să 
ia lecţii de tenis. Astfel, ea a intrat în conflict cu tatăl, care 
voia ca băiatul să înveţe cum se mânuiesc armele. 

Bătălia a început când el era extrem de mic. 
Niciodată nu ştia pe care părinte să-l mulţumească mai 
întâi. 

Excelând în tenis, a primit o bursă pentru o şcoală 
bună, care l-a format ca jucător profesionist. 

Tatăl său considera că tenisul nu este o ocupaţie de 
bărbat. Aşa că, pentru a-l împăca, Matt a învăţat tot ce a 
putut despre revolvere. La fiecare aniversare a zilei sale de 
naştere, începând cu vârsta de optsprezece ani, tatăl lui i-a 
oferit un pistol. Avea o întreagă colecţie. De obicei, armele 
erau încuiate în siguranţă într-un sertar, în casă. În fiecare 
weekend le scotea şi le curăța, exact aşa cum îl învățase 
tatăl său. 

Când s-a căsătorit cu Lola Sânchez, tatăl său a fost 
încântat; mama, nu. O considera pe Lola inferioară lui, nu 
era suficient de bună pentru fiul ei, chiar dacă Lola era un 
mare star de cinema. 

În cursul primei sale despărţiri de Lola, mama lui i-a 
spus exact ce crede despre această noră sexy. Nu era ceva 
frumos. 

Când Lola l-a reprimit, tatăl său i-a spus: 

— Stai acolo, fiule. Tu trebuie să fii cu o femeie 
frumoasă, îi făcu cu ochiul, îl împunse cu cotul, apoi 


adăugă: Şi sexy. N-o lua în seamă pe mama ta - n-are 
importanţă că Lola nu este de-a noastră. 

Ce însemna asta? El nu a priceput niciodată. 

Acum se furişa spre casa lui Tony Alvarez, iar 
educaţia pe care i-o dăduse tatăl său era în sfârşit pe 
punctul de a da roade. 

Avea un pistol semiautomat Glock fixat în centura 
pantalonilor şi o mare dorinţă de a-l elimina pe bărbatul 
care stătea între el şi splendida lui soţie. 

Matt Seel era în misiune. 

— Pa, mamă, spuse Lola. 

— Tu să mă asculţi pe mine, Lucia, să nu faci o 
prostie. Gândeşte-te bine la tot ce am discutat în dimineaţa 
aceasta. O, şi transmite-i lui Matt dragostea mea. 

Lola clătină din cap. Oare mama nu asculta? „Eu 
divorţez de Matt. Îl vreau pe Tony şi aşa stau lucrurile, aşa 
că nu mai încerca să mă manipulezi”. Într-una din zilele 
acestea, va trebui să-i dezvăluie tristul adevăr că nu poate 
să aibă copii. Mama va fi tristă, dar va înţelege. 

Oare va înţelege? „Ai făcut un alt avort, fato? va 
striga Claudine. Dumnezeu te pedepseşte pentru păcatele 
tale!” 

Nu, nu-i putea spune niciodată adevărul. Mai bine să 
inventeze o poveste. 

Cel puţin, avea nepoți şi nepoate asupra cărora putea 
să-şi manifeste afecțiunea. Pentru weekend-ul următor va 
organiza o excursie la Disneyland. Big Jay va asigura paza. 
Se vor duce cu toţii devreme, înainte de deschidere. 

Da, va fi distractiv. Copiilor le va plăcea şi ei la fel. 
Uneori trebuia să o lase pe fetiţa din ea să se joace. 

După lupta verbală cu mama, Lola mâncase prea 
multe  clătite, ceea ce însenina că trebuie să se 
pedepsească în sala de exerciţii. În ultima vreme nu a avut 
grijă de sine. Cu Selma în spital, pierduse obişnuinţa de a 
face exerciţii, şi de a se hrăni corect. 

Prevedea că New York State of Mind nu va fi unul 
dintre filmele ei bune. Line Blackwood a fost o greşeală 
urâtă când ea avea optsprezece ani şi o greşeală urâtă 


acum, ca partener în filmul ei. Şi apoi, ea avea nevoie să 
joace roluri mai puternice - roluri care însemnau ceva. 
Seara trecută s-a uitat la Sophia Loren într-un film vechi la 
TV. Acela era genul de rol pe care ar trebui să-l joace ea; 
dramatic şi sexy, o etalare a talentelor ei actoriceşti. 
Trebuie să interpreteze femei cu creier, dar şi cu trup. De 
ce n-ar putea să realizeze genul de rol pe care l-a jucat 
Shelby Cheney în Extaz? Un rol de Oscar. 

Soarele răsărea, anunțând o nouă zi splendidă în 
California. Lola spera că Matt nu se va înapoia acasă şi nu 
îi va produce necazuri. În caz contrar, era hotărâtă să îl 
avertizeze pe Otto, chiar dacă va trebui să-i suporte 
prelegerile. 

„le plătesc, ar fi vrut ea să-i strige adeseori 
avocatului ei supraplătit. Nu mai discuta. Fă cum îţi spun!” 

Dar Otto era un avocat important, şi dacă voia să-l 
aibă de partea ei, nu trebuia să-l supere. 

O, Doamne! Trebuie să-i spună lui Faye că îl dădea 
afară din nou pe Matt. Aceasta nu va fi uşor. 

Nu era uimitor? Ea, un superstar, se temea de 
oamenii pe care îi plătea. Ce situaţie ridicolă. 

Poate ar trebui să-i concedieze pe toţi şi să se 
înconjoare de o nouă echipă care nu va îndrăzni să o 
critice. 

Ce idee grozavă! 

Blonda se mişcă. Părul său lung, mătăsos, părea o 
pelerină diafană în jurul umerilor delicaţi. Maria sforăia 
uşor. 

Tony deschise brusc ochii. Simţise ca un semn al 
destinului, ca şi când s-ar fi trezit dintr-un coşmar 
înfricoşător. 

Era cineva în dormitor. 

Cineva stătea la picioarele patului, îndreptând spre el 
un revolver. 

Tot ce putea distinge era umbra unui bărbat şi 
revolverul, metalul strălucind în lumina slabă ce se 
strecura prin jaluzele. 

Tony luptă să se ridice în şezut, încercând să le dea 


jos de pe el pe cele două fete. 

— Ce vrei? întrebă el cu o voce scăzută, mânioasă. 
Vrei bani? Am o mulţime. Deasupra comodei. Ia cât vrei şi 
cară-te! 

Mana se trezise. 

— Tonee, ţipă ea, neştiind ce se întâmpla. 

— Stai liniştită, o avertiză Tony. Totul va fi bine. 

— Eu... nu... cred... aşa, zise Matt, simțindu-se dur şi 
stăpân pe situaţie. j 

Cine avea puterea acum? Nu Tony Alvarez, cu 
atitudinea lui ostentativă şi vorba insultătoare. 

Nu Tony Álvarez - hoţul de soţii. 

O, nu, nu Tony Álvarez! 

NU AFURISITA DE CORCITURĂ! 

O dată era şi Matt Seel total la comandă. 

46 

Mă gândeam... zise Nick. 

—  Ridicaţi steagurile! glumi Cât. Domnul Logan 
gândeşte! 

Nick şi Amy veniseră după Cât şi Jonas la cafenea. 
Cât încă avea cei trei mii de dolari câştigaţi, iar Nick 
câştigase douăzeci şi cinci de mii de dolari. Nici Jonas, nici 
Amy nu jucau. 

— Vreţi să ştiţi la ce mă gândeam sau nu? întrebă 
Nick, devorând o farfurie cu omletă. 

— Nu, strigă Cât, care bea espresso. 

— Eşti vreodată serioasă? o întrebă Nick, aruncându- 
i o privire. _ 

— Numai când lucrez. Îţi aminteşti? 

— Cât are un simţ al umorului întortocheat, ca mine, 
explică Amy, ţinându-se de mână cu Jonas. 

— Este bine să ştim. Dar iată care este afacerea - eu 
încerc să fiu serios aici. 

— Îmi pare rău, spuse Cât, întinzându-se după o felie 
din pâinea lui prăjită. Dă-i drumul, fii serios. 

Înainte ca el să răspundă, două adolescente care 
chicoteau, se apropiară de masa lor. 

— Sunteţi Nick Logan? întrebă una dintre ele. 


— Sigur că el este, chicoti cealaltă, dându-i un cot 
prietenei sale. 

— Vinovat conform acuzării, glumi Nick, cu o faţă de 
jucător de pocher. 

— Ne puteţi da un autograf? 

— Pe ce? 

Fetele s-au privit un moment, derutate. 

— Poate pe tricoul meu, sugeră una dintre ele, 
împingând în faţă sânii mici. 

— Ai un pix? întrebă Nick imperturbabil. 

— Oh. Fata privi în jurul mesei. Are cineva un pix? 

Amy căută în poşetă şi scoase un pix. Nick o răsuci 
pe fată şi îşi scrise numele pe spatele tricoului ei. 

— Fetele la şcoală vor înnebuni! exclamă ea. Sunteţi 
o bombă! 

— Aţi fost atââât de nemaipomenit în The Jack, 
strecură cealaltă fată. Eu l-am văzut de vreo patru ori. 
Chiar am chiulit de la ore pentru a-l vedea. 

— Mulţumesc, fetelor. 

— Îl cunoaşteţi pe Ashton Kutcher? 

— Nu l-am întâlnit niciodată. 

— Şi el este drăguţ. Ne putem fotografia împreună? 

— Ai aparat? 

— Luăm unul de la magazinul de cadouri. 

— Aşa să faci şi, dacă mai sunt aici, vei avea 
fotografia. Chicotind, cele două nimfete fugiră. 

— Nu te înnebuneşte aşa ceva? întrebă Cât. 

— Ce? întrebă Nick, terminând de mâncat ouăle. 

— Atenţia. 

— Dacă nu m-aş bucura de atenţie, lumea nu s-ar 
duce să îmi vadă filmele. Şi vrem ca ei să ne vadă filmele, 
corect? 

— Nu simţi nevoia să te poţi plimba fără ca cineva să 
te deranjeze? 

— Nu mă înnebunesc după aşa ceva, dar reuşesc să 
mă descurc. A 

— O, te rog, îl întrerupse Amy. Îţi place. De când erai 
un băieţel, îţi doreai să fii remarcat. 


Nick rânji. 

— Sora mea cu gura mare. 

Rânji şi ea. 

— Celebrul meu frate cu un... 

— Hei, o întrerupse el, făcându-i semn să tacă. 
Destul! 

— Nu este nevoie să fii modest, zise Amy cu viclenie. 
Sunt sigură, Cât a observat deja enormul tău... ego. 

Toţi râseră. 

— Hai, spune-mi, la ce te gândeai când te-am 
întrerupt? întrebă Cât. 

— Uite la ce mă gândeam: întrucât suntem aici doar 
pentru o zi, ce-ar fi să luăm o barcă şi să mergem pe Lake 
Mead? 

— Eşti uimitor, declară Cât. Şofezi toată noaptea, 
dormi două minute, câştigi douăzeci şi cinci de mii de 
dolari şi acum eşti gata pentru o excursie cu barca. 

— De ce nu? Distracţia zilei. 

— Eu cred că este o idee grozavă, spuse Amy. Vino, 
Jonas, să mergem la recepţie pentru a afla cum închiriem o 
barcă. 

Jonas se ridică rapid şi cei doi plecară, ţinându-se de 
mână. 

— Nu-i aşa că dragostea e mare? remarcă Nick. 

— Aşa se pare, aprobă Cât. 

— Jonas va avea o surpriză când o va vedea jucând. 

— De ce? 

— Estetare. 

— Ca tine? 

— Eu sunt o pisicuţă. 

— Sigur. 

— Hei! Ştii ce trebuie să facem? 

— Spune-mi, zise ea sec. De-abia aştept. 

— Să organizăm un fel de petrecere. 

— Ce fel de petrecere? Suntem doar noi patru. 

— Cunosc oameni pe aici. Hai, Blondie, zise el 
convingător. Trebuie să le organizăm o petrecere pentru 
nuntă. 


Cât îl privi cu afecţiune. 

— Eşti într-adevăr complet nebun. 

Privirile li se întâlniră. 

— Şi asta îţi place, aşa-i? 

— Cred că trebuie, spuse ea, incapabilă să-şi 
stăpânească râsul. 

Cât îşi dădea seama, în timp ce rostea acele cuvinte, 
că devenea mult prea ataşată de el. In perioada când 
făceau filmul, reuşise să păstreze distanţa, dar acum era o 
cu totul altă vibraţie, şi era una periculoasă. 

Nu dorea deloc să sufere din nou. 

Nick nu era nimic mai mult decât o diversiune pentru 
câteva zile de amuzament şi dacă ea lua lucrurile mai în 
serios de atât, vina va fi numai a ei. 

— Ai dormit pe toată durata zborului, spuse Pete, 
când Shelby se mişcă şi deschise ochii. Aterizăm într-o 
jumătate de oră. 

— Îmi pare rău, se scuză ea, tulburată. Te-am 
înghesuit? 

— Nu-ţi face probleme, o linişti Pete, în timp ce 
încerca să-şi dezmorţească braţul. 

— Să telefonăm la spital? întrebă ea. 

— Nu, este mai bine să aşteptăm până ajungem 
acolo. Nu poţi face nimic din avion. De la aeroport te duci 
direct la spital. 

— Mă simt atât de neajutorată. 

— Cunosc sentimentul. 

— Ca şi când nu aş fi încercat de atâtea ori să-l ajut, 
spuse ea, cu ochii obosiţi şi îngrijoraţi. L-am implorat să se 
trateze sau să meargă la dezalcoolizare. A făcut-o de vreo 
două ori şi atât. 

— Nu din comoditate. Este un încăpățânat afurisit. 

— Ştii ceva despre copilăria lui? 

— Mi-a vorbit de câteva ori. 

— Este motivul pentru care i-am trecut cu vederea o 
mulţime de mizerii, pentru că ştiu cât de greu îi este să 
depăşească cele întâmplate. 

— Sunt sigur că l-ai ajutat mult. 


— Întotdeauna am încercat să fiu alături de el, Pete, 
dar vine o vreme când nu mai poţi. Din nefericire, eu am 
ajuns la acel punct. Se opri o clipă. O, Doamne, niciodată 
nu mi-am închipuit că o să se întâmple aşa ceva. 

— Shelby, zise Pete cu blândeţe, tu trebuie să înţelegi 
că Line s-a îndepărtat de tine. Nu ţi-a telefonat să te roage 
să vii înapoi, aşa-i? Are o nouă prietenă. 

— Ştiu, răspunse ea tristă. Dar, aflând despre copil, 
lucrurile s-ar putea schimba. În ultimii patru ani eu am fost 
aceea care l-a protejat, Pete. Are nevoie de mine. 

— Aşa vrei să-ţi petreci restul vieţii? Să fii paznicul 
lui? Să urmăreşti tot ce face, să-l spionezi, să vezi dacă nu 
bea, dacă nu se droghează? Aşa intenţionezi să trăieşti? 
Mai ales după ce vei avea copilul. 

— Tot ce doresc este ca el să scape cu bine. Apoi voi 
vedea. 

— Pot să-ţi ofer ceva? O băutură adevărată? Ceva de 
mâncare? 

— Nu, spuse ea clătinând din cap. Sunt fericită că 
eşti cu mine, Pete. 

— Cum se spune în filmul acela vechi? Doar fluieră şi 
eu voi fi acolo! 

— Mulţumesc. Înseamnă mult. 

— Nu mişca, sau îţi zbor creierii, strigă Matt. Auzise 
exact vorbele acelea la un spectacol TV şi i se păreau 
potrivite perfect. Foarte încet şi cu grijă, Tony încerca să 
se ridice. Maria, conştientă de ceea ce se petrece, începu 
să plângă înăbuşit. Cealaltă fată încă dormea. 

Matt simţi o descărcare de adrenalină. Îl avea pe 
rivalul său exact unde îl voia şi nimic şi nimeni nu-l putea 
opri să-l trimită pe lumea cealaltă. 

Avea puterea şi era pe punctul de a o folosi. 

În timp ce se uita la duşmanul său, observă că erau 
două fete în pat. Două martore. 

Nu se aşteptase la martori. Matt Seel nu era un 
ucigaş. El dorea să omoare o singură persoană. 

Şi ce se întâmpla dacă fetele acestea îl recunoşteau? 
Dacă îl identificau? 


Nu. Imposibil. Era întuneric. Avea masca de schi şi 
cascheta. Faţa îi era ascunsă. O împuşcătură şi plecă. 

În timp ce aceste gânduri îi treceau prin minte, 
strângea mâna pe revolver. 

Totul se întâmpla cu încetinitorul pentru ambii 
bărbaţi. Mintea lui Tony era dominată de dorinţa de a găsi 
o modalitate să scape de individul nebun. Avea propriul 
său revolver sub pernă: planul său era să îl ia şi să tragă în 
individ. 

Din nefericire, fetele îi stăteau în cale. 

Acum blonda se trezise şi începuse şi ea să plângă. 
Ar fi dorit ca amândouă să tacă naibii. Trebuia să se 
concentreze. 

— Intraţi în baie, comandă Matt, îndreptând arma 
spre cele două fete. Şi staţi acolo. Dacă folosiţi telefonul, 
vă ucid. 

Un alt val de putere îi străbătu corpul. Chestia 
aceasta - să ai comanda - era într-adevăr ceva. 

Nu a trebuit să le spună fetelor a doua oară. Au sărit 
din pat şi au fugit înnebunite în baie. g 

Era exact ocazia de care avea nevoie Tony. In timp ce 
fetele s-au mişcat, el şi-a luat de sub pernă automatul Mac 
10. 

Matt a prins mişcarea şi a tras cu revolverul său 
Glock. 

Dar, Tony, mai rapid, a reuşit să împrăştie o rafală de 
gloanţe. 

Ambii bărbaţi erau atinşi. 

Unul dintre ei, fatal. a 

Când a ajuns acasă, Lola avea deja planul elaborat. Îl 
va chema pe Big Jay sus pentru a împacheta lucrurile lui 
Matt. Apoi îi va telefona lui Tony şi îi va spune că ei doi 
trebuie să se vadă. Aveau de discutat ideea ei despre 
căsătorie. Era sigură că el va accepta. De ce nu ar fi 
acceptat? Mai fuseseră logodiţi o dată. De data aceasta, 
fără logodnă - o căsătorie rapidă, imediat ce divorţul ei va 
fi definitiv. 

După ce va fi rezolvată această problemă, va începe 


să se concentreze asupra carierei sale. Trebuie să-i 
telefoneze lui Faye, iar aceasta să anunţe că Lola 
divorţează de Matt Seel. Dacă lui Faye nu-i va plăcea, cu 
atât mai rău. 

Big Jay o salută la poartă cu un sentiment de 
profundă frustrare. 

— Domnişoară Lola, de câte ori trebuie să vă rog să 
nu plecaţi fără mine? se plânse el. Niciodată nu se ştie cine 
vă poate urmări. Intotdeauna sunt fotografi lapândă. Nu 
sunteţi în siguranţă mergând de una singură. 

— Îmi pare rău. Trebuia să mă duc la mama. Tu 
dormeai. 

— Nu este un motiv suficient, domnişoară Lola. Pe 
viitor trebuie să mă treziţi. 

— Da, Jay, răspunse ea, docilă. 

După ce a rezolvat problema cu Big Jay, a oprit în 
faţa casei. 

Nu era nici urmă de Bentley în spaţiul pentru 
automobile. La naiba! îi plăcea maşina aceea. 

Se duse drept în camera unde îşi ţinea 
îmbrăcămintea, se schimbă în costumul pentru exerciţii, 
apoi se duse la sală, în clădirea cu piscina. De obicei, lucra 
cu un instructor, dar de când se înapoiase de la New York 
nu a mai respectat programul de gimnastică. Şi apoi, îi 
plăcea ca uneori să fie singură. 

Sala era mare şi aerisită, dotată cu cele mai recente 
aparate. Avea vedere spre piscină, spre un perete cu 
bougainvillaea şi un grup de palmieri. Cele mai multe 
dotări erau primite gratuit, pentru că producătorii voiau ca 
Lola Sânchez să le folosească aparatele. 

Deschise televizorul şi sări pe bicicleta Lifecycle. O 
jumătate de oră program cardio şi patruzeci şi cinci de 
minute pe Lifecycle. Trebuia să dea jos clătitele acelea! 

Se simţea în formă. Întotdeauna se simţea plină de 
energie când lua hotărâri. 

După un timp, o sună pe Jenny pe intercom. 

— Aranjează o excursie la Disneyland pentru mine şi 
toţi nepoţii şi nepoatele mele, sâmbătă. Anunţă-l şi pe Big 


Jay. 

— S-a făcut, zise Jenny. 

Apoi îi telefonă lui Isabelle. 

— Am hotărât să-i duc pe toţi copiii la Disneyland 
sâmbătă. Te poţi opri la Gap să le cumperi costume noi? 
Cadoul meu. 

— Pot veni şi eu? întrebă Isabelle. 

— Mă gândeam să merg doar eu şi copiii. 

— N-ai să te descurci cu toţi. 

— Va fi şi Big Jay cu mine. Îl pun să mai angajeze doi 
oameni. 

— Dar mi-ar plăcea să vin, insistă Isabelle, care n-ar 
fi ratat niciodată ocazia de a ieşi în public cu sora sa, 
căreia i se acorda atâta atenţie. 

Lola ştia bine: când era vorba de Isabelle, n-avea rost 
să discute. 

— Cum doreşti, îi spuse, resemnându-se cu tovărăşia 
surorii sale. Ai vorbit cu Selma astăzi? 

— Am telefonat la spital, răspunse Isabelle. Se simte 
mult mai bine şi abia aşteaptă să te vadă. 

— Mă voi duce acolo mai târziu, zise Lola, 
îndreptându-şi atenţia spre televizor. 

Frumosul domn Lauer îi lua un interviu unui 
politician în emisiunea The Today Show. Îi luase de câteva 
ori interviu Lolei şi ea îl plăcea mult. Avea un stil 
acomodabil, deşi nu lăsa niciodată ca subiectul intervievat 
să scape ceva, ceea ce era plăcut. 

Fredonând încet pentru sine, îl urmări până când o 
ştire de ultimă oră întrerupse programul. 

O crainică brunetă apăru pe ecran, cu o faţă 
serioasă. 

Am primit ştirea privind împuşcarea la domiciliul său 
din Hollywood Hills a regizorului de film Tony Álvarez, 
câştigător al mai multor premii. Domnul Álvarez, cândva 
logodit cu vedeta de cinema Lola Sânchez, a fost împuşcat 
mortal în dimineaţa aceasta de o persoană care a pătruns 
în casă. Nu dispunem de amănunte. Vă vom ţine la curent. 

Lola aproape căzu de pe bicicletă. Pomi în goană spre 


casă. 

— NU! ţipa ea. NUUU! Nu poate fi adevărat! 

Pe alee se apropia maşina ei cu Matt la volan. 
Autoturismul oscila dintr-o parte în cealaltă - se părea că 
partea din faţă iiisese zdrobită. 

Innebunită de durere şi de şoc, ea deschise portiera 
din dreptul şoferului. 

Matt se prăbuşi afară, scăldat în sânge. 

Se holbă la el, îngrozită. 

— O, Doamne! ţipă ea. Mizerabile! L-ai ucis pe Tony, 
aşa-i? OH, DUMNEZEUL MEU! 

Se răspândise vestea că Shelby Cheney se afla în 
drum spre New York. La aeroport, zeci de fotografi şi 
echipe de la televiziuni aşteptau sosirea ei. 

Shelby era tăcută. Oficialii de la aeroport au 
întâmpinat-o la avion şi au însoţit-o prin mulţimea de 
jurnalişti. Deja aranjase cu Pete că nu trebuie să fie văzuţi 
împreună, iar el îi promisese să-i telefoneze la spital. 
Ultimul lucru de care ar fi avut nevoie acum era o 
fotografie cu Pete. L-ar fi înfuriat pe Line şi mai tare. 

A fost escortată până la limuzină, unde Norm, 
agentul de publicitate al lui Line, o aştepta. Norm intră în 
limuzină cu ea. 

— Cum se simte? întrebă ea, vădit îngrijorată. 

Norm clătină din cap, cu o expresie sumbră. 

— Nu se prezintă prea bine, Shelby. 

Ea îşi acoperi ochii cu mâinile. 

— Ce s-a întâmplat, Norm? Trebuie să-mi spui. 

— Situaţia a scăpat de sub control. Line îşi petrecea 
timpul cu manechinul acela, Allegra. Evident, ea a avut o 
influenţă foarte rea. 

— Unde se afla când s-a prăbuşit? 

— La un club de noapte. Au chemat o ambulanţă, dar 
când au ajuns la spital, era deja în stare foarte gravă. 

— Şi acum? întrebă Shelby, reţinându-şi lacrimile. Ce 
face acum? 

— 'Ţi-am spus, nu e bine. Sora lui este la spital, te 
aşteaptă. 


— Voi putea să îl văd? 

— Depinde de medici, spuse Norm, neputând să o 
privească în ochi. Eu încerc să ţin sub control presa. Toţi 
aceşti paparrazi sunt frenetici. Îţi poţi imagina. 

— Cred, zise ea încet. 

— Şoferul ne va duce către o intrare din spate. Ne 
vom strecura pe acolo. 

Shelby dădu din cap în tăcere. 

— Când ieşim din automobil, îţi pui ochelarii de soare 
şi te mişti repede, o instrui Norm. Îmi pare rău că trebuie 
să procedăm astfel. Sunt sigur că vor fi paparazzi 
îngrămădiţi şi în spatele clădirii, aşa că fii pregătită. Ei ştiu 
că vii. 

— Preţul celebrităţii. Nu mai ai viaţă personală. Totul 
se comentează, nu contează cât de dureros este. 

— Am ajuns, spuse Norm. Capul jos şi să mergem. 

Ea îşi puse ochelarii de soare, îşi strânse jacheta pe 
lângă corp, ieşi din limuzină şi o porni în fugă, Norm 
ţinând-o de braţ. 

Doi poliţişti aşteptau să o ajute, în timp ce un grup de 
ziarişti şi fotografi ţâşni în faţă, strigând: 

— Ce ai de spus, Shelby? 

— Tu şi Line sunteţi despărțiți? 

— Ce crezi despre Allegra? 

— Tu şi Line divorţaţi? 

Ea reuşi să intre în spital cu ajutorul lui Norm şi al 
celor doi poliţişti solizi. 

— Vă simţiţi bine, doamnă? o întrebă unul dintre ei. 

— Da, mulţumesc, reuşi ea să spună, deşi nu era 
deloc bine. Se simţea amorţită şi îi era rău de la stomac. 

— El se află la terapie intensivă, spuse Norm, 
ducând-o la un lift. Connie aşteaptă într-o rezervă. 

Connie stătea pe o canapea cu prietena sa, Suki. Se 
ridicară repede când intră Shelby. 

Connie se repezi spre ea. 

— Îmi pare rău, Shelby, spuse ea, cu ochii înroşiţi şi 
umflaţi, îmi pare atât de rău. Ştiu cât de mult l-ai iubit. 

— Ce... s-a întâmplat? întrebă ea, cu gâtul uscat de 


teamă. 

— A fost liniştit. 

— CINE A FOST LINIŞTIT? se auzi pe sine ţipând. 

— Line s-a stins acum zece minute. 

Shelby simţi cum lumea se răsuceşte scăpată de sub 
control. 

Şi acesta a fost ultimul lucru pe care l-a simţit în timp 
ce se prăbuşea pe pardoseală, într-un leşin profund. 

ouă înmormântări aveau loc la Hollywood în aceeaşi 
zi - ambele, evenimente importante - determinându-i pe 
oameni să se întrebe la care să asiste. 

Unii au hotărât să meargă la ambele, să asiste la 
slujba religioasă a primei înmormântări şi la recepţia celei 
de-a doua. 

O înmormântare era o problemă foarte serioasă. 

Cea de a doua era cinstirea unei vieţi strălucitoare şi 
de aceea, după ceremonia de la biserica catolică, avea loc 
o petrecere uriaşă - aşa cum prevedea testamentul 
decedatului. 

Lola îşi înmormântase soţul cu o zi înainte. Matt Seel. 
Fiul lui Pat şi al lui Martin Seel. Soţul Lolei Sânchez. 
Ucigaşul amantului Lolei. 

Ea a asistat în silă la slujba religioasă discretă. Toţi îi 
spuseseră că absenţa ei o va pune într-o lumină proastă. 
Ca şi când i-ar păsa. Matt ucisese dragostea vieţii ei şi ea 
se simţea pustiită. Niciodată nu va mai fi un bărbat ca Tony 
Álvarez. Niciodată. 

Mama ei şi Isabelle o flancau, asigurându-se ca 
fotografii să nu ajungă prea aproape. Şi erau mulţi 
fotografi care se luptau pentru un loc mai în faţă. 

Părinţii lui Matt o ignorau. O urau. Sentimentul era 
reciproc: Lola ştia că ei niciodată nu o plăcuseră. Odată 
Matt i-a mărturisit ce-i spuseseră ei: „le-ai căsătorit cu 
camerista”. Matt considera că această părere era nostimă 
foc, dar Lola s-a simţit umilită. Poate că atunci a început să 
se îndepărteze de el. 

După slujbă a fost organizată o recepţie la locuinţa 
familiei Seel. Lola a hotărât să nu se ducă. După ce Big Jay 


a condus-o cu maşina acasă, s-a încuiat în dormitor şi a 
plâns pentru bărbatul pe care îl iubea, împuşcat atât de 
brutal în inimă. 

Ultimele câteva zile au fost ca un vis urât. Mai întâi 
ştirea despre Tony. 

Apoi, Matt prăbuşindu-se pe alee, cu mai multe răni 
fatale de la gloanţe - a murit în drum spre spital. Şi, în 
sfârşit, moartea lui Line Blackwood din cauza unei 
supradoze la New York. 

Hristoase! Ea îi cunoscuse pe toţi cei trei bărbaţi în 
sensul biblic. Oare aruncase ea vreun blestem îngrozitor 
asupra lor? 

Familia ei a înconjurat-o cu grijă. Claudine chiar s-a 
mutat la ea pentru un timp. 

— Nu este necesar, mamă, i-a spus Lola. Dar 
Claudine a insistat. 

Acum, la funeraliile lui Tony, întreaga familie a 
însoţit-o. 

Tony avea o mulţime de prieteni în comunitatea 
latino. Unii arătau din cap în direcţia ei, alţii o ignorau. 

Presa a fost brutală, făcând să pară că toată vina era 
a ei, inclusiv decesul nefericit al lui Line. ŞI-A IMPINS 
PARTENERUL DE FILM SPRE DROGURI - titra un tabloid. 
FEMME FATALE - o numea altul. SOŢUL ŞI AMANTUL 
ÎMPUŞCAŢI MORTAL ÎNTR-O DISPUTĂ PENTRU LOLA 
SEXY, scria al treilea. 

Lola pierduse dragostea vieţii sale şi ziarele o 
învinuiau pe ea. Ce nedreptate! Mama lui Tony a sosit cu 
avionul din Cuba, unde se stabilise cu noul ei soţ. Femeia a 
ignorat-o total pe Lola. 

„Ce au mamele cu mine? gândea Lola. Nu le-am făcut 
nimic. Tot ce am făcut pentru Tony a fost să-l iubesc mai 
mult decât pe oricine altul”. 

Maria era lângă sicriu. O logodnică cu inima frântă, o 
fetiţă dulce, nevinovată, prinsă într-un oribil scandal 
hollywoodian. 

Lola considera atât de nedrept că în moarte Tony nu-i 
aparţinea ei, ci unei fete pe care el de-abia o cunoştea. O 


fată pe care - Lola era sigură - el nu a iubit-o. 

Două înmormântări în două zile şi Faye o îndemna să 
meargă şi la cea de-a treia. 

— Dacă nu te duci la funeraliile lui Line Blackwood, o 
asigură Faye, tabloidele te vor face fărâme. 

— Deja m-au făcut, spuse Lola încet. Este destul, 
Faye. Mă duc acasă. 

După excursia cu barca pe Lake Mead şi o petrecere 
grozavă pentru sărbătorirea căsătoriei lui Amy cu Jonas, 
organizate de Nick, s-au instalat în Maserati şi au pornit 
spre Los Angeles. 

— Niciodată nu m-am simţit atât de bine cu o fată, îi 
declară Nick, în timp ce conducea automobilul pe 
autostradă, spre Los Angeles. 

— O, spuse Cât glumind. Înseamnă că te-ai simţit mai 
bine cu băieţii? 

El o privi pieziş. 

— Ştiu, Cât, eşti foarte defensivă. De obicei, aceasta 
era tactica mea. 

— N-am intenţionat să fiu, spuse ea. Trebuie să 
recunosc că şi eu m-am simţit grozav. 

— Mă bucur să aud. 

— lată, zise ea, căutând în poşetă. Am cumpărat noul 
CD Norah Jones pentru călătoria noastră spre casă. 

— Asta-i muzică pentru fete. 

— Nu, este muzică sexy. E fantastică. 

— Voi asculta Norah Jones dacă tu accepţi să asculţi 
Fifthy 

Cent. 

— Îmi dau seama că va trebui să-ţi educ gusturile 
muzicale, zise ea. Nu-ţi place muzica veche? 

— Ca de exemplu? 

— Soul clasic, chestii de genul acesta. 

— Cine are timp de astea? 

— Presupun că nu urmăreşti nici filme vechi... 

— Cum am spus, cine are timp? 

— Ai văzut vreodată Naşul? Pulp Fietioni Scarface? 

— Naşul prima parte. 


— Doamne! Avem de lucru serios. 

— Câţi ani ai? o întrebă Nick, aruncându-i o privire. 

— Ştii câţi ani am. De ce întrebi? 

— Pentru că, din când în când, vorbeşti de parcă ai 
avea patruzeci de ani. 

— Sunt mai înţeleaptă decât vârsta mea, recunoscu 
ea cu o figură foarte serioasă. În afară de asta, după ce am 
renunţat la şcoală, filmele şi muzica au devenit pasiunea 
mea. 

— Când este ziua ta de naştere? 

— Luna viitoare. 

— Înseamnă că vei deveni matură. 

— Cum adică? 

— Nu ştiu. Eşti atât de tânără. 

— Pariez că ai cunoscut şi mai tinere, remarcă ea, în 
timp ce punea CD-ul lui Norah Jones în player. 

— Ah, zise el, râzând răutăcios. Deja mă cunoşti atât 
de bine. 

— Ştii, spuse ea pe ton normal, când ne întoarcem la 
Los Angeles, mă poţi vizita în apartamentul meu. 

— Aşa, deci? 

— Haide, Nick, amândoi ştim ce a fost săptămâna 
aceasta - sex ocazional, corect? 

— Greşit. 

— Greşit? 

— Nu ştiu ce crezi tu, dar eu mă gândeam că mi-ar 
plăcea să fie mai mult. 

— Te rog! glumi ea. Sunt o femeie măritată. 

— Eşti pe punctul de a fi o femeie divorțată, îi aminti 
el. Şi când termini cu montajul filmului nostru, vii să mă 
vezi la filmări. 

— Ca să văd cum te culci cu întreaga distribuţie 
feminină şi cu femeile din echipa de filmare? 

— Nu, mă voi purta frumos. 

— Nu înţeleg. 

— Ba da, înţelegi, zise el repede. Eşti o fată 
deşteaptă. 

— Stai să mă asigur că înţeleg. Vrei să spui că doreşti 


să avem o relaţie exclusivă? 

— Ai priceput. Ei - dacă pot eu, poţi şi tu. 

— Dar am crezut... 

— Nu dau doi bani pe ce ai crezut tu, spuse Nick, 
întinzând mâna pentru a o lua pe a ei. Între noi se întâmplă 
ceva special, să nu-l stricăm. Vrei? 

— Bine... spuse Cât, nesigură. 

— Bine? întrebă el, oprind maşina pe marginea 
şoselei. 

— Bine... ăă... e-n regulă. 

Lucrurile arătau foarte promiţător. 

EPILOG 

După un an 

Ştii, mă gândeam... spuse Nick, stând în bucătăria 
apartamentului lui Cât din Los Angeles. 

— Oh, ia te uită! S-a întors de cinci minute de la 
filmări şi deja gândeşte. 

— Nu, serios, Blondie, mă gândeam că ar trebui să 
cumpăr o casă. 

— De ce? 

— Pentru că suntem împreună de un an şi este timpul 
să ne mutăm împreună. 

— Practic, noi locuim împreună, sublinie ea. Tu 
întotdeauna stai aici când eşti în Los Angeles. 

— Ştiu, dar este apartamentul tău. 

— E-n regulă, aşa că eu voi cumpăra o casă. 

— Nu, eu o voi cumpăra. 

— Nu, se încăpăţână Cât. Eu voi cumpăra casa. 

— Ascultă, Blondie, chiar dacă Prins este un mare 
succes, nu trebuie să ne lăsăm transportaţi. 

— Îţi spun eu cum facem, hotărî Cât împăciuitor. 
Împărţim costul şi cumpărăm casa împreună. Apoi, dacă 
unul se plictiseşte, poate cumpăra partea celuilalt. Ce zici 
de asta? 

— Prietena mea - un sufleţel atât de practic. 

— Oricum, eu am o surpriză. 

— Eşti însărcinată? 

— Te rog! Vei avea de aşteptat zece ani pentru 


asemenea veste. Femeile nu trebuie să aibă copii până la 
treizeci de ani! 

— Nu aveam nevoie de un discurs. Care ţi-e surpriza? 

— Am terminat noul meu scenariu, iar Merrill abia 
aşteptă să-l finanţeze. El mormăie că îl vrea pe Colin 
Farrell în distribuţie, dar i-am spus că vei fi tu. Nimeni 
altcineva. 

— Tii, nu ştiu dacă îl pot include în programul meu 
încărcat. 

— Vrei să-l citeşti? 

— Desigur că vreau să-l citesc. Eu te-am inspirat, nu-i 
aşa? Personajul sunt eu. 

— Poate... spuse ea zâmbind. 

— Poate fundul meu. 

— Eşti imposibil, Nick. Crezi că totul se învârte în 
jurul tău. 

— Şi tu la fel, contraatacă el. 

Cât trebuia să recunoască faptul că era extraordinar 
de fericită cu Nick. Avea ceva care o dădea gata. Niciodată 
nu era previzibil, niciodată nu era meschin cu ea şi 
întotdeauna o susţinea. 

— Mai bine să ne pregătim. Trebuie să ne ducem la o 
nuntă, anunţă ea. 

— Pe cine voi cunoaşte? 

— Vei cunoaşte pe toată lumea, Domnule Vedetă de 
Cinema. 

— Mă gândeam... 

— Iar începi? 

— De data aceasta mă gândeam că ar trebui să 
plecăm în vacanţă înainte să fii prinsă în noul tău proiect. 

— Unde te-ai gândit să plecăm? 

— Într-un loc exotic - Mauritius, Tahiti. O pauză 
lungă. Şi, oh, da... poate ar trebui să ne căsătorim mai 
întâi. 

— Poate n-ar trebui, spuse ea, nervoasă. Am făcut-o o 
dată, este suficient. 

— Eu n-am făcut-o niciodată, aşa că poate doresc. 

— Să mai treacă un an şi vom vedea. 


— Doamne! Eşti cea mai dificilă femeie pe care am 
întâlnit-o vreodată. 

— De aceea mă placi, Nick. 

— De aceea, da? zise el, aruncându-i o privire 
întrebătoare. 

— Da. 

— Dacă zici tu. 

— Zic. 

— Foarte bine, Blondie, cum spui tu. 

— De ce eşti de acord cu mine? întrebă Cât 
bănuitoare. 

— Pentru că te voi droga şi mă voi căsători cu tine în 
timp ce dormi. 

— Calm. Asta ar putea constitui intriga viitorului 
scenariu. 

— Vino aici, spuse el afectuos. Este timpul să 
descoperi cine este cu adevărat şeful. 

Cât îi sări în braţe şi rămase acolo. 

Nick era bărbatul perfect pentru ea. 

Cronicile pentru New York State of Mind erau 
proaste. Nu chiar atât de proaste pe cât se aştepta Lola, 
dar totuşi necruțătoare. Şi aşa şi trebuia să fie: nu era un 
film bun. 

După o perioadă de doliu, ea plecă la New York 
pentru banchetul presei, dar nu o trăgea inima pentru 
acest eveniment. 

În avionul de New York, a stat lângă regizorul de film 
Russell Savage. Deşi acesta nu era genul ei obişnuit, găsi 
că este un bărbat extrem de interesant. Au început să 
discute şi ea l-a întrebat cum a reuşit să realizeze cu 
Shelby Cheney o performanţă atât de uimitoare în Extaz, 
un joc excelent, care i-a adus nominalizarea la Oscar. Nu a 
câştigat, dar nominalizarea în sine însemna o recompensă. 

— Shelby avea nevoie de un regizor în care să aibă 
încredere, îi explică Russell. 

— Este exact ce îmi trebuie şi mie, zise Lola. Am 
încredere în mine, ştii. Pot face şi alte lucruri decât să fiu 
fata cu trup grozav şi zâmbet frumos. 


— Probabil că eşti subapreciată, comentă Russell. 
Aşa se întâmplă cu majoritatea actriţelor frumoase. 

— Poate ar trebui să lucrăm împreună, sugeră ea. 

— Te voi avea în vedere. 

După o săptămână, ea i-a telefonat. A avut curajul să 
procedeze astfel, întrucât nu mai ieşise cu nimeni de la 
moartea lui Tony. Russell părea diferit. Era matur, nu genul 
de bărbat cu care şi-ar fi imaginat ea să fie împreună. 
Totuşi, simţea că, dacă va petrece timp suficient cu el, s-ar 
putea ca Russell să-i vadă potenţialul. 

El i-a văzut mai mult decât potenţialul - a văzut o 
femeie puternică, isteaţă, cu ambiţie din belşug şi cu 
destul talent. Russell Savage s-a îndrăgostit de ea. 

Curând au devenit subiect pentru presă, iar când 
Lola l-a prezentat pe Russell familiei sale, toţi au fost 
impresionați - în special Claudine, care i-a spus să rămână 
cu acest bărbat. 

Lola şi-a dat seama că mama sa avea dreptate. 
Russell Savage era un tip statornic. Nu numai că putea să 
o ajute în carieră, dar era un bărbat bun, atent şi 
interesant, care o adora. Pentru prezent, era suficient. 

Astăzi asistau la o căsătorie. 

Pentru prima oară de la moartea lui Tony, Lola nu era 
îmbrăcată în negru. 

Line Blackwood jr., în vârstă de patru luni, stătea în 
poala bunicii sale. Un copilaş splendid, care semăna cu 
răposatul său tată, dar avea ochii căprui şi buzele pline ale 
mamei sale. Era o combinaţie grozavă. 

— Iată un băiat cuminte, fredona încet Martha 
Cheney, legănându-l pe genunchi. Stăteau în rândul din 
faţă la o cununie în aer liber. 

În casă, Shelby, îmbrăcată într-o rochie de mireasă 
Vera Wang, din satin alb, îşi îmbrăţişa nervoasă tatăl. 

— Eşti sigur că fac ceea ce se cuvine? întreba ea 
pentru a zecea oară. 

— Nu eu trebuie să răspund, spunea George Cheney. 
Tu trebuie să răspunzi. 

— Da, sunt sigură. Pete mă iubeşte şi îl iubeşte pe 


copil. Şi, ştii, tati, undeva sus, Line ne urmăreşte. Probabil 
este supărat că mă căsătoresc cu Pete, dar viaţa continuă, 
nu-i aşa? Şi el întotdeauna va avea un loc în inima mea. 

— Da, iubito, viaţa merge înainte. 

— Mi-ai spus iubito, tati. Line era singurul bărbat 
care obişnuia să-mi spună aşa. El ne urmăreşte astăzi. Imi 
transmite un mesaj prin tine. Aşa că acum simt că am 
binecuvântarea lui. 

— Arăţi minunat. 

— Mulţumesc, tati, zise ea respirând adânc. Este 
aproape timpul. O văd pe maestra de ceremonii că se 
apropie de noi. 

— Eu sunt gata, spuse George. 

— Ţi-am spus că arăţi foarte elegant? 

— Nu atât de elegant ca mirele. 

— O, l-ai văzut? 

— Mie mi se permite. Ţie, nu. 

— Tati! 

Ceremonia avea loc la noua ei casă care avea vedere 
spre ocean, la Pacific Palisades. După moartea lui Line, a 
vândut casa lor din Beverly Hills şi s-a mutat. Erau prea 
multe amintiri care nu-i dădeau pace; trebuia să se mute. 

Această casă albă, de vis, era un nou început - pentru 
ea şi 

Pete. 

Pete a fost foarte discret: i-a spus că este lângă ea 
dacă are nevoie, apoi a lăsat-o singură un timp. Din clipa în 
care au ieşit şi au cinat în oraş, la trei luni după decesul lui 
Line, nu s-au mai despărţit. 

A fost cu ea când a născut copilul. Şi când a adus 
copilul acasă. De fapt, nu locuiau împreună, dar când el a 
cerut-o în căsătorie, ea a ştiut fără niciun dubiu că era un 
lucru corect. 

În timp ce Shelby înainta pe intervalul dintre 
rândurile de scaune, decorat cu flori, s-a auzit o exclamaţie 
de admiraţie din partea invitaţilor. Arăta ca o zână. Atât 
era de frumoasă şi de senină. 

Lui Pete nu-i venea să creadă cât de norocos era. 


Trecuseră prin multe, dar a meritat. 

Au fost cununaţi la apusul soarelui, cu elicoptere 
zburând pe deasupra şi paparazzi căţărându-se în copacii 
de afară. 

— Te iubesc, Pete, i-a şoptit ea. 

— Şi eu pe tine, scumpo, i-a răspuns el. 

— Şi nu ne vom despărţi niciodată. 

— Niciodată. Aşa este, Shelby. Eşti a mea şi te voi 
păstra. 

— Exact aşa vreau să fie. Tu şi cu mine, pentru 
totdeauna împreună. 

A fost o căsătorie la Hollywood, dar Shelby era sigură 
că nu va exista niciodată un divorţ la Hollywood. 

Sfârşit 


